
PARATHËNIE PËR VËLLIMIN E 21-TË 


Vëllimi i 21-të i Veprave të shokut Enver Hoxha 
përfshin dokumente të periudhës maj-shtator 1961, shu- 
mica e të cilave botohen për herë të parë. 

Ky vëllim përmban kryesisht fjalime e biseda 
në takime, në mbledhje dhe në aktive të gjera me ko- 
munistë, punonjës, kuadro e me ushtarakë në qendër 
e rrethe, të cilat janë shkruar fill pas Kongresit IV 
të PPSH dhe përbëjnë një program konkret lujte e 
pune me rëndësi të madhe për edukimin dhe për mo- 
bilizimin revolucionar të komunistëve e të punonjësve. 
Veprat e këtij vëllimi zbërthejnë vendimet historike të 
Kongresit IV dhe orientojnë komunistët dhe punonjësit 
Për zbatimin sa më mirë të detyrave që përcaktoi 
Kongresi. 

“ “ Ndër problemet më të rëndësishme të kësaj periu- 
dhe janë ato që kanë të bëjnë me mobilizimin e për- 
gjithshëm për realizimin ritmik të detyrave të planit të 
tretë pesëvjeçar. Në këtë kohë udhëheqja sovjetike me 
Hrushovin në krye, e tërbuar nga qëndrimet e prera 
parimore, marksiste-leniniste të PPSH, e dendësoi më 
tej veprimtarinë e saj antimarksiste e antishqiptare, du- 
ke pezulluar të gjitha marrëveshjet e arritura dhe duke 
prëgatitur bllokadën ekonomike, politike dhe ushtarake 
kundër Shqipërisë socialiste. Në rrethana të tilla plotë- 

simi me sukses i pesëvjeçarit të tretë merrte një rëndësi 
politike edhe më të madhe se në pesëvjeçarët e mëpar- 
shëm. Për këtë Komiteti Qendror i Partisë porosiste se, 
vetëm duke kuptuar thellë anën politike e ideologjike 
të problemeve ekonomike, masat punonjëse do të bëhe- 
shin plotësisht të ndërgjegjshme për të vënë në shërbim 
të revolucionit e të socializmit të gjitha aftësitë e tyre 
mendore e fizike duke i bërë të paefektshme presionet 
e shumta të revizionistëve sovjetikë dhe bllokadën e. 
egër imperialisto-revizioniste. 

Materialet e këtij vëllimi japin një pasqyrë të gja- 
Ilë të punës së gjithanshme politike e ideologjike që iu 
desh të bënte në këtë periudhë Komitetit Qendror të 
Partisë. Bisedat e shokut Enver Hoxha me punëtorë, 
kooperativistë, specialistë e kuadro, diskutimet e tij në 
mbledhjet e Byrosë Politike e të Sekretariatit të KQ të. 
Partisë, fjala e mbajtur në Plenumin II të KQ etj. pre- 
gatitnin ideologjikisht e politikisht komunistët dhe mba- 
të masat punonjëse për të përballuar me sukses vështi- 
tësitë e pengesat ec shumta që ishin krijuar e do të 
krijoheshin për zbatimin e detyrave të planit të tretë 
pesëvjeçar si dhe të detyrave të tjera që kishin të bënin 
me forcimin e mëtejshëm të diktaturës së proletariatit, 
të mbrojtjes së atdheut etj. Këto materiale ndihmonin 
gjithashtu që të kuptohej sa më mirë e më thellë parimi 
marksist-leninist i mbështetjes në forcat e veta, parim 
që Partia jonë vazhdimisht e kishte pasur në bazë të 
veprimtarisë së saj udhëheqëse, por që merrte një kup- 
tim edhe më konkret e më të mprehtë pas vendosjes së 
bllokadës dhe prerjes së ndihmës ekonomike nga ana e 
revizionistëve hrushovianë. 

Trajtimin e këtyre problemeve të rëndësishme, që 
kishin të bënin me zhvillimin dhe konsolidimin e më- 
tejshëm të rendit tonë socialist, PPSH dhe shoku Enver. 
e shihnin të lidhur ngushtë me luftën konsekuente e 
pa kompromis që u duhej bërë qëndrimeve dhe vepri- 
meve antimarksiste, tradhtare e antishqiptare të revi- 
zionistëve modernë. Të vendosur për të ecur më tej në 
kursin e tyre tradhtar, revizionistët hrushovianë çdo 
ditë e më tepër po e shoqëronin bllokadën ndaj vendit 
tonë me një veprimtari të gjithanshme armiqësore të 
fshehur e të hapur. PPSH dhe shoku Enver e shihnin 
qartë se mosmarrëveshjet dhe kontradiktat e mëdha 
politike e ideologjike që ekzistonin midis PPSH dhe PK 
të BS ishin acaruar në kulm, se nuk qe c largët dita kur 
lufta do të bëhej e hapur. Dokumentet e këtij vëllimi, si 
fjala në Plenumin III të KQ mbi disa probleme të gjen- 
djes ndërkombëtare dhe fjalime e biseda të tjera, u 
bëjnë një analizë të thellë marksiste-leniniste qëndri- 
meve gjithnjë e më të shëmtuara të revizionistëve hru- 
shovianë, zbulojnë thelbin e tyre antimarksist, demas- 
kojnë veprimet e tyre kundërrevolucionare, që synonin 
ta detyronin Partinë e Punës dhe popullin shqiptar të 
gjunjëzoheshin dhe shprehnin vendosmërinë e patundur 
të PPSH dhe të RPSH për të mos iu nënshtruar asnjë 
diktati, për të ecur kurdoherë pa lëkundje në rrugën 
marksiste-leniniste. Në këtë mënyrë dokumentet që bo- 
tohen në këtë vëllim janë vazhdim i pregatitjes së 
komunistëve e masave për të kuptuar më thellë tradhtinë 
e udhëheqjes së Tevizionistëve sovjetikë, Kjo luftë bëhej 
për probleme të mëdha parimore, që kishin të bënin me 

bazat e doktrinës marksiste-leniniste, me fatet e lëvizjes 
komuniste e punëtore ndërkombëtare. 

Shkrimet e këtij vëllimi janë vazhdim i mëtejshëm 
i luftës konsekuente të PPSH për mbrojtjen e parimeve 
të marksizëm-leninizmit në shkallë ndërkombëtare, Ato 
karakterizohen nga parimësia e lartë marksiste-leniniste 
dhe nga konsekuenca e vijës së palëkundur marksiste- 
-leniniste që ka ndjekur në çdo periudhë të revolucionit 
e të ndërtimit socialist Partia jonë e Punës dhe Komiteti 
Qendror i saj me shokun Enver Hoxha në krye. Veprat 
që përmban ky vëllim, i përshkon si një fill i kuq besni- 
këria e thellë ndaj çështjes së marksizëm-leninizmit, 
popullit, atdheut e socializmit, vendosmëria për të mos 
u përkulur para asnjë armiku e situate, para asnjë pre- 
sioni, bllokade e shantazhi, por për të çarë kurdoherë 
përpara me trimëri e guxim marksist-leninist, 

Dokumentet që botohen në këtë vëllim kanë një 
vlerë të madhe aktuale. Ato janë armë e fuqishme në 
duart e komunistëve, të klasës punëtore, të mbarë ma- 
save tona punonjëse, për të qenë kurdoherë vigjilente 
e në pozita sulmi, të gatshme e të palëkundura për 
mbrojtjen e fitoreve të arritura, për zhvillimin dhe 
konsolidimin e mëtejshëm të atdheut tonë socialist. 


TË MËSOJMË PËRDITË DIIE DIJEN TA VËMË 
NË SHËRBIM TË POPULLIT 


Fjala para nxënësve dhe mësuesve të shkollës 
pedagogjike eLuigj Gurakuqiv të Elbasanit 


3 maj 1961 


Të dashur nxënës dhe mësues, 


Ju falemi nderit për këtë pritje kaq të ngrohtë 
dhe entuziaste që dëshmon për dashurinë e pafund që 
ju keni për Partinë e Punës. Ta doni kurdoherë me 
gjithë shpirt këtë Parti, e cila organizoi, mobilizoi dhe 
udhëhoqi popullin në luftë për çlirimin e atdheut nga 
armiqtë e jashtëm dhe tradhtarët e vendit. Edhe sot, nën 
udhëheqjen e Partisë, po ndryshon faqja e Shqipërisë, 
e bashkë me të ndryshojnë edhe njerëzit, sidomos ju, të 
rinjtë dhe të rejat. 

Shumë prej jush nuk i kanë parë tmerret e luftës 
dhe vuajtjet e mëdha që ka hequr populli ynë. Ju të 
rinjtë nuk e keni jetuar periudhën para Çlirimit, kur 
populli vuante nën sundimin e regjimit feudoborgjez 
dhe nën zgjedhën e pushtuesve të huaj. Ju keni lexuar 
dhe keni dëgjuar për heroizmat e popullit tonë, si u ngrit 

ai i tëri në këmbë gjatë Luftës Nacionalçlirimtare për 
çlirimin e atdheut, sepse atë e edukoi, e organizoi dhe e 
udhëhoqi Partia jonë e lavdishme. Po të mos kishte qenë 
Partia, do të ishte shumë e vështirë që Shqipëria të fi- 
tonte lirinë e vërtetë dhe sot të ndërtonte me sukses so- 
cializmin. 

Çlirimi i atdheut u arrit, sepse Partia jonë ka ndje- 
kur që në fillim një vijë të drejtë e të palëkundur 
marksiste-leniniste, atë vijë që shprehte dëshirat, ndje- 
njat dhe qëllimet fisnike të popullit tonë. Ka pasur parti 
marksiste edhe në vende të tjera që kanë qenë në 
kushtet tona, por që, duke mos zbatuar si duhet një 
vijë të drejtë marksiste-leniniste, gjatë luftës nacional- 
çlirimtare, ato nuk kanë qenë në gjendje ta çonin 
popullin e tyre drejt çlirimit e më vonë në rrugën e 
ndërtimit të socializmit, ashtu si e çoi Partia popu- 
lin tonë. 

Ka shumë nga ata njerëz që nuk ndihmuan luftën 
për çlirimin e atdheut, por pas Çlirimit i vriste ndër- 
gjegjja dhe qortonin veten përse nuk dhanë edhe ata 
kontributin e tyre në Luftën Nacionalçlirimtare. Sigu- 
risht kjo luftë ishte mjaft e vështirë. Por edhe pas 
Çlirimit para popullit shtroheshin detyra akoma më të 
mëdha e më të vështira se Lufta Nacionalçlirimtare, që 
kishin të bënin me ndërtimin e socializmit në vendin 
tonë. Për të realizuar këto detyra të rënda, Partisë sonë 
i duhej të ndiqte përsëri një rrugë të drejtë marksiste- 
-leniniste si gjatë luftës, ndryshe viheshin në rrezik të 
gjitha fitoret që i siguroi Partia popullit. Por Partia 
jonë, e kalitur dhe e edukuar me mësimet e V.I. Leninit 
dhe të J.V. Stalinit, edhe pas Çlirimit diti të zbatojë 

me nder detyra të mëdha që e sollën popullin në ditët 
€ sotme. 

Ditët e bukura që gëzojmë, i detyrohen patriotiz- 
mit të zjarrtë dhe besnikërisë së madhe të popullit tonë 
ndaj Partisë, i detyrohen Partisë dhe vijës së saj të 
drejtë. Dhe për zbatimin e kësaj vije të drejtë u mobi- 
lizuan, dhe sot janë mobilizuar, si asnjëherë në histori- 
në e popullit tonë, energjitë e tij të pashtershme, e 
bashkë me të edhe ata njerëz të ndershëm, të cilët, për 
një arsye ose për një arsye tjetër, nuk morën dot pjesë 
në Luftën Nacionalçlirimtare. 

Shihni si është ndryshuar Shqipëria Nuk ka shu- 
më vjet që te ne kolektivizimi mori përpjesëtime të 
gjera, u zbukuruan fushat e kodrat e atdheut tonë, 
janë hapur kudo toka të reja, u zhdukën gjerdhet e 
ferrat, u çelën kanale ujitëse dhe u thanë këneta e mo- 
çale, u shtuan e u përmirësuan bagëtitë, u rrit prodhimi 
bujqësor etj., etj. Të gjitha këto u arritën vetëm në këto 
pak vite: po ç'do të bëhet te ne në vitet e ardhshme” 
Vendi ynë do të bëhet me të vërtetë një kopësht i bukuri 
Shikoni si punojnë sot me zell dhe të bashkuar si 
vëllezër kooperativistët tanë. Disa vjet më parë anëtarët 
e Partisë hasnin vështirësi për t'i bindur fshatarët që 
të futeshin në kooperativë. Tani fshatari shqiptar nuk 
ndahet nga kooperativa, se aty sheh të ardhshmen e tij 
të lumtur. 

Gjatë pesëvjeçarit të tretë shteti do t'i japë një 
ndihmë të madhe bujqësisë, në radhë të parë me trak- 
torë, në bazë të detyrave që vendosi Kongresi IV i Par- 
tisë, Do të ndërtohen uzinat e plehrave kimike, do të 
Zgjerohet rrjeti i ujitjes, kështu që nga fundi i këtij 

pesëvjeçari, sidomos me përfundimin e pesëvjeçarit të 
katërt, jeta e popullit tonë do të bëhet më e mirë, sepse 
me rendimentet që do të sigurohen, do të shtohet pro- 
dhimi bujqësor në të gjitha kulturat. 

Një hov më të madh do të marrë në rrethin tuaj 
industria. Rëndësi të veçantë ka për zhvillimin e forcave 
prodhuese të vendit tonë metalurgjia e zezë. Kombinati 
mctalurgjik që do të ngrihet në qytetin tuaj, do të 
jetë qendra e parë e madhe e mcçtalurgjisë në vendin 
tonë. Do të ndërtohet, gjithashtu, një fabrikë e madhe 
për prodhimin e çimentos si dhe një sërë veprash 
të tjera. 

Punimet që do të bëhen gjatë këtij pesëvjcçari, pra, 
kanë një rëndësi shumë të madhe për zhvillimin e 
mëtejshëm ekonomik e kulturor të vendit tonë, por 
s'duhet harruar se detyrat që kemi përpara janë shumë 
të rënda, por plotësisht të realizueshme. Them plotë- 
sisht të realizueshme se ne kemi një popull të mreku- 
llueshëm, me komunistët në ballë të frontit të luftës 
së ndërtimit të socializmit, kemi një rini heroike të 
vendosur dhe të aftë për të kapërcyer çdo vështirësi. 

Edhe ju nxënësit keni një detyrë të madhe për të 
kryer: të mësoni sa më shumë dhe të bëheni njerëz të 
denjë për popullin, për Partinë dhe për atdheun tonë. 

Partia punon që veçanërisht ju, të rinjtë dhe të 
rejat, të rroni të gëzuar, për ju po ndërtohet jeta e lum- 
tur. Detyra juaj në këtë fazë është të mësoni, sepse 
vendi ka nevojë për kuadro, sidomos për arsimtarë. Ju 
keni dëgjuar për vendimet e Kongresit IV të Partisë. 
Me mijëra arsimtarë do të duhen deri në fund të këtij 
pesëvjeçari. Deri atëherë ne duhet të kemi afërsisht 17 

mijë veta. Pa arsim nuk mund të ndërtohet Shqipëria 
e re. Që të ecë ajo në rrugën e Partisë, duhen kuadro, 
duhen mësues që të edukojnë brezin e ri me shkencë,. 
me dituri. Këtë do ta bëni ju, mësuesit e ardhshëm në 
radhë të parë. Kur ju, mësuesit e ardhshëm të shkollave 
fillore, ta bëni mirë punën, po ta kryeni detyrën në lar- 
tësinë e duhur, nxënësit do ta përvetësojnë lëndën më 
mirë, kështu, kur ata të shkojnë në shkolla të mesme e 
të larta, do të jenë më të pregatitur, do të dalin kuadro, 
të zotë për t'i dhënë popullit më shumë të mira. 

Ju, nxënës të Shkollës Pedagogjike të Elbasanit, që 
keni ardhur nga të gjitha anët e Shqipërisë, ta keni për 
nder që mësoni në këtë shkollë. Kjo shkollë i ka dhënë 
vendit tonë mësuesit e parë, të cilët kanë pregatitur një 
numër të madh arsimtarësh, që, të edukuar këtu, me 
një frymë të lartë patriotike, kanë shpërndarë kudo ar- 
simin dhe kulturën në popull. Fdhe ju që keni ardhur 
tani në Shkollën Pedagogjike të Elbasanit, të jeni krye- 
lartë për shkollën tuaj, me të cilën krenohet i gjithë 
populli shqiptar, prandaj të mësoni si duhet për ta 
mbajtur kurdoherë lart nderin e kësaj shkolle. 

Gjithashtu, të keni parasysh se nuk është e mjaf- 
tueshme puna që do të bëni këtu në shkollë. Ju shikoni 
si zhvillohet shkenca dhe e dini që thesarët e diturisë 
nuk mësohen vetëm gjatë kohës që je brenda mureve 
të shkollës. Prandaj, pasi të kryeni shkollën e mesme, 
të vazhdoni edhe më tej studimet, qoftë duke ndjekur 
universitetin, ose edhe duke studjuar vetë. Me këtë 
dua të them që, kur të bëheni mësues, të mos harroni 
se nuk është e mjaftueshme aq sa keni mësuar, men- 
doni se duhet të kualifikoheni vazhdimisht. 

Jeta e njeriut është shumë e shkurtër, kurse ditu- 
ritë, shkencat janë shumë të gjera. Prandaj kurrë nuk 
duhet lënë pas dorc detyra që çdo ditë të mësojmë dhe 
atë që përvetësojmë, ta vëmë në shërbim të popullit. 
Po të mendojmë dhe të punojmë të gjithë kështu, atë- 
herë çdo rrezik që kërcënon Shqipërinë do të zhduket, 
çdo pengesë që na del përpara do të kapërcehet, vendi 
ynë do të forcohet dita-ditës dhe armiqtë nuk do të 
pjejnë dot as të çarën më të vogël, për të na penguar 
në rrugën tonë. 

Ju e dini se armiku kryesor i vendit tonë është 
imperializmi e në radhë të parë imperializmi amerikan, 
më i egri, luftënxitës dhe gjakatar. Kush nuk e paraqit 
ashtu siç është në realitet imperializmin amerikan, ai 
është në shërbim të tij dhe shërbëtorët kryesorë të 
imperializmit amerikan janë revizionistët jugosllavë, 
si dhe të gjithë revizionistët e tjerë modernë, që përpi- 
qen të paraqiten të maskuar përpara popujve. Por jeta, 
përpjekjet dhe lufta që bëjnë këta popuj i demaskon 
ata, dhe vërtetojnë çdo ditë e jnë mirë vijën tonë të 
drejtë marksiste-leniniste. 

Marksizëm-leninizmi na mëson ta demaskojmë pa 
mëshirë imperializmin, dhe sidomos tani imperializmin 
amerikan, të demaskojmë revizionizmin dhc të luftojmë 
kundër tyre, të mos u bëjmë atyre asnjë lëshim, ashtu 
sikurse ka vepruar Lenini, ndryshe ata të mbytin. 

Ju keni dëgjuar ç'kanë bërë dhe ç'po bëjnë edhe 
tani imperialistët dhe revizionistët kundër vendit tonë, 
komplote të vazhdueshme, duke filluar që nga Lufta 
Nacionalçlirimtare dhe deri sot. Por ata kurdoherë 
kanë dështuar dhe do të dështojnë. Të gjitha komplo- 

tet dhe intrigat e tyre, si ato të organizuara nga jashtë, 
ashtu edhe ato të organizuara me anën e tradhtarëve 
të vendit, janë zbuluar dhe janë shtypur. Kështu do të 
ndodhë edhe në të ardhshmen. Ata mendojnë se e kanë 
izoluar popullin tonë, por ne kurrë nuk do të gjendemi 
të izoluar. Ne do të fitojmë kundër kujtdo qoftë dhe 
sado i fuqishëm qoftë, sepse i pamposhtur është mark- 
sizëm-leninizmi, që ne kemi përqafuar dhe e mbrojmë. 

Kush mund të mohojë se politika e drejtë e Partisë 
sonë nuk është vërtetuar në jetët Ne jemi një popull 
dhe një Parti që luftojmë me të gjitha forcat për pa- 
qen. Por ka njerëz që thonë se ne nuk jemi për paqen 
dhe se ne duam gjoja të hidhet bota në zjarr. Po paqja 
nuk mbrohet vetëm me fjalë, siç bëjnë disa, ajo mbro- 
het duke punuar e duke luftuar për të, duke qenë 
vigjilentë ndaj çdo manovre të armiqve të paqes dhe 
duke i demaskuar deri në fund veprimet e tyre. Të 
bësh zhurmë për paqen vetëm me fjalë, kjo nuk ka 
asnjë vlerë. Paqja mbrohet me aksione konkreic kun- 
dër imperializmit e sidomos kundër imperializmit ame- 
rikan, duke e demaskuar atë pa mëshirë, e bile, po të 
jetë nevoja, duke derdhur edhe gjak. 

Ç'rezultate ka dhënë politika e revizionistëve mo- 
dernë7 Ka vite me radhë që ata thonë të çarmatosemi, 
po asgjë s'është bërë. Partia jonë është dakord që të 
gjitha shtetet të çarmatosen dhe të ecim drejt paqes. 
Po ç'ndodh7 Imperialistët, e në radhë të parë imperia- 
listët amerikanë, po armatosen vazhdimisht, ata po e 
bëjnë Gjermaninë Perëndimore qendrën e revanshit. 
Kështu veprojnë në Japoni e gjetkë. Imperialistët po 
ndërtojnë kudo baza të reja ushtarake, rrotull vendeve 


8 ENVER HOXHA 


socialiste, po aktivizojnë organizatat agresive ushtarake, 
po përkrahin kudo klikat antipopullore, po organizojnë 
ushtri mercenare dhe po ndezin vatra lufte për të shty- 
pur popujt. 

Partia dhe Qeveria jonë janë dakord të nënshkruhet 
traktati i paqes me Gjermaninë. Por ç'bëhet në këtë 
drejtim” Vazhdimisht po bëhen lëshime. Në vend që 
të nënshkruhet të paktën traktati i paqes me Republi- 
kën Demokratike Gjermane, po i bëhen lëshime të reja 
imperializmit. 

Partia jonë e ka thënë në Mbledhjen e Moskës se 
sa më vonë të nënshkruhet traktati i paqes me Gjerma- 
ninë, aq më e vështirë bëhet gjendja, sepse Republika 
Federale Gjermane armatoset, forcohet, bëhet më e 
rrezikshme. Kur ishte Stalini, një fjalë thoshte dhe 
dridheshin imperialistët, kurse tani Gjermania po arma- 
toset deri në dhëmbë. Kuba u sulmua nga mercenarët 
amerikanë, po bëhen luftëra në Laos, në Kongo, në 
Algjeri, të shkaktuara nga imperialistët. Ndërsa ne, pse 
i demaskojmë këto veprime të armiqve të paqes, na 
quajnë “dogmatikër. 

Por ne jemi për paqen. Askush nuk mund të men- 
dojë që një popull i vogël si yni, i rrethuar nga armiq, 
të mos dojë paqen, Po për paqen duhet luftuar, t'i 
thuhet popullit kush është armiku i paqes që vë në 
rrezik jetën e tij, në mënyrë që populli të jetë i armatosur 
dhe i gatshëm kurdoherë, domethënë të mbajë në një- 
rën dorë kazmën dhe në tjetrën pushkën, dhe kështu, 
të pregatitur, të ecim përpara. Duke vepruar kështu, 
armiku e di se ku e ka vendin. 

.Imperialistët përpiqen të përfitojnë nga vështirë- 

sitë tona të përkohshme, po ata i tmerron marksizëm- 
-leninizmi. Marksizëm-leninizmit ia kanë frikën shumë 
edhe ata që luftojnë të maskuar kundër tij. Prandaj ata 
kanë kthyer bateritë kundër Shqipërisë. Por Shqipëria, 
megjithëse e vogël, nuk përkulet as para imperialistëve, 
as para fashistëve të rinj italianë, monarko-fashistëve 
grekë, revizionistëve jugosllavë apo kujtdo tjetër, sepse 
populli ynë jo vetëm është patriot i zjarrtë e i vendosur 
dhe në gjendje të mbrojë veten, por ai nuk është as 
i vetëm kundër armiqve të paqes dhe të marksizëm- 
-leninizmit. Me popullin dhe me Partinë tonë janë të 
gjitha ato parti marksiste-leniniste që luftojnë me 
vendosmëri kundër imperializmit dhe revizionizmit. 
Populli ynë, që është i lidhur si mishi me thoin 
me Partinë, aprovon të gjithë veprimtarinë politike, 
ideologjike dhe ekonomike të saj. Kjo nuk është pro- 
pagandë, po realitet i gjallë. Kur ne kapim prej zverku 
tradhtarët e popullit dhe të Partisë, që hyjnë në shër- 
bim të imperialistëve e të revizionistëve, dhe i çojmë 
përpara gjyqit, populli thotë: të shfaroset kjo farël 
Kështu ndodh te ne, sepse rruga e Partisë është e drejtë. 
Ajo nuk u pëlqen vetëm imperialistëve, revizionistëve 
dhe tradhtarëve, të cilët kërkojnë të hedhin në 
erë pushtetin popullor dhe të vendosin regjimin e 
urryer të kapitalizmit, siç po ndodh në Jugosllavi. 
Populli ynë me të drejtë ushqen një dashuri jashtë- 
zakonisht të madhe për Partinë, sepse nën udhëheqjen 
e saj ai çliroi atdheun e robëruar nga imperialistët 
dhe nga klasat sunduese dhe sot ndërton jetën e tij të 
lumtur. Prandaj t'i përvishemi punës me atë gëzim, 
entuziazëm e guxim revolucionar që karakterizon popu- 

Illin dhe rininë tonë. Ju nxënësit të mësoni sa më 
shumë dhe të punoni që vendimet dhe vijën e Partisë. 
t'i zbatoni me sukses në jetë. 

Viti i parë i pesëvjeçarit të tretë ka filluar mbarë, 
jo vetëm se këtë vit na ndihmoi edhe klima me shirat 
që ranë, por edhe për faktin se kemi një klasë punëtore 
heroike, një fshatarësi revolucionare dhe një inteligjen- 
cë patriote, që, si asnjëherë tjetër, janë mobilizuar në 
punë për të zbatuar në jetë vendimet historike të 
Kongresit IV të Partisë. Kurrë nuk ka ndodhur si këtë 
vit që të gjitha ndërmarrjet industriale të vendit jo 
velëm ta realizojnë, por shumica e tyre edhe ta tejka- 
lojnë planin e tremujorit të parë. Plani është realizuar 
edhe në bujqësi e në të gjithë sektorët e tjerë. Kjo 
frymë optimizmi dhe entuziazmi po vazhdon dhe do të 
vazhdojë të ndihet edhe më mirë. 

Ju uroj nga zemra, të dashur nxënës dhe mësues, 
të gjithë juve, që tregoni një dashuri kaq të madhe për 
Partinë, suksese sa më të mëdha në punël Të jeni të 
bindur se Partia do të qëndrojë kurdoherë pranë jush, 
ajo do t'ju japë ndihmën c saj të pakursyer në kohë 
të mira dhe të vështira për të kapërcyer çdo vështirësi 
që do t'ju dalë përpara. 

Rrofshin nxënësit dhe arsimtarët e Shkollës Peda- 
gogjike të Elbasaniti 

Të rrojë Partia c Punës e Shqipërisë 


Botohet për herë të parë si- 
pas origjinalit që gjendet në 
Arkivin Qendror të Partisë 


PËRSE RANKOVIÇI SHKON NË ATHINË2 


2 maj 1961 


Diplomatët jugosllavë vërtiten në kryeqytete të 
ndryshme të botës duke fshchur nën gunë plane kom- 
plotesh kundër paqes, kundër lirisë së popujve, kundër 
kampit të socializmit. Të gjitha këto veprime të tyre 
në shërbim të imperializmit botëror dhe të borgjezisë 
reaksionare ata i maskojnë me fjalë të mëdha, me de- 
magogji. Në fund të çdo ndërmarrjeje dhe sipas shkallës 
së suksesit të arritur, diplomatët jugosllavë marrin 
nga padroni i tyre amcrikan edhe ryshfetin, me 
një fjalë likuidohen faturat mc anën e çeqeve me 
dollarë. 

Këtë herë është Rankoviçi që shkon në Athinë. Ai 
shkon edhe si diplomat, edhe si ideolog, edhe si polic. 
Me fjalë të tjera, shkon sencrgjia atomike jugosllaver 
në Athinë. Da 

Vajtja e Rankoviçit në Athinë diktohet nga intere- 
sat e të dyja palëve. Të dyja palët do të nxjerrin kon- 
kluzionct dhe do të koordinojnë veprimet e hapura dhe 
të fshehta, 

. Mareshali jugosllav, kur u kthye në Beograd, si 
nxirë në fytyrë nga diclli i Afrikësr, siç thoshte TAN- 

JUG-u, ishte bërë më afrikan se afrikani. Titoja me pak 
fjalë u tha qytetarëve nga ballkoni se atë e skanë 
priture, kudo ku shkoi, si Mesinë, dhe kjo do të mbetet 
si një datë historike për këta popuj. S'është çudi që 
paskëtaj popujt e Afrikës të numërojnë vitet dhe epokat 
duke filluar nga vajtja e Titos në ato vende. Por rekla- 
mat dhe blofet u duhen imperialistëve dhe çirakëve të 
tyre për të gënjyer popujt, pavarësisht se sa gënjehen 
ata dhe sa u zënë besë këtyre manovrave. 

Por njerëzit e falimentuar në politikë, për të shpë- 
tuar nga katastrofa dhe mbytja, kapen ku munden. Dhe 
nga kjo gjendje kërkojnë të përfitojnë imperializmi dhe 
Titoja, për të gënjyer dhe për të fituar koncesione për 
interesat e tyre djallëzore. 

Në këtë labirint intrigash vete edhe Rankoviçi në 
Athinë. Qëllimet tanimë janë të qarta. Sigurisht, nuk 
janë as ato që deklaron shtypi jugosllav, as ato dekla- 
rata publike që mund të bëjë Rankoviçi në Athinë, 
por intrigat, marrëveshjet sekrete dhe komplotet prapa 
mureve të ftohta të kancelerive dhe ambasadave. Fundi 
i fundit, këto janë në kompetencën e vet, sepse, sikurse 
dihet, aftësitë e tij janë dukur vetëm e vetëm në 
punën e shërbimeve sekrete, të intrigave dhe të 
komploteve. 

Rankoviçi shkon në Athinë për të koordinuar 
planet e sPaktit të Ballkanit-e — ku bëjnë pjesë të 
dy vendet, dhe nëpërmjet tij lidhen me NATO-n, për 
të forcuar dhe për të aktivizuar sidomos anën ush- 
tarake të tij. 

Revizionistët jugosllavë, për demagogji dhe për të 
gënjyer popujt, përpiqen ta zvogëlojnë anën ushtarake 

të “Paktit të Ballkanit. Por faktet tregojnë të kundërtën. 
Oficerë të lartë të ushtrisë jugosllave marrin pjesë në 
manovrat e ushtrisë greke, të cilat nuk bëhen rastësisht 
drejt kufijve të Shqipërisë. Delegacione të shumta ush- 
tarake shkëmbehen çdo vit midis të dy vendeve, shkë- 
mbehen informata dhe eksperiencë e gjithanshme. 
Ushtria jugosllave pajiset me armatime amerikane 
nëpërmjet Greqisë. Agjencia franceze e lajmeve AFP 
njoftonte nga Athina më 16 dhjetor të vitit që shkoi: 
“U mësua nga një burim i autorizuar se qeveria greke 
i shiti kohët e fundit qeverisë së Beogradit 50 aero- 
planë ushtarakë amerikanë të tipit F-84, bashkë me 
pjesët e këmbimit. Furnizimi i këtyre aeroplanëve do 
ta ndihmojë Jugosllavinë, e cila nuk merr më ndihmë 
ushtarake amerikane (sic), të mbajë nivelin e poten- 
cjalit të saj ushtarak. Marrëveshja e përfunduar me 
pëlqimin e Shteteve të Bashkuara, parashikon një shu- 
më prej afro një milion dollarësh. NATO-ja u vu në 
dijeni mbi këtë marrëveshje. Kjo është një provë tjetër, 
thuhet në Athinë, se marrëdhëniet greko-jugosllave 
janë shumë të mira. Misione ushtarake shkëmbehen 
rregullisht midis të dy vendever. 

Më qartë se kaq s'ka ku të vejë. Qarqet e Athinës 
dhe agjencia franceze e lajmeve zbulojnë qartë atë 
që revizionistët jugosllavë mundohen të mbulojnë me 
zor, domethënë bashkëpunimin e ngushtë ushtarak 
greko-jugosllav nëpërmjet Paktit të Ballkanit: me 
NATO-n, nën drejtimin e drejtëpërdrejtë të Shteteve të 
Bashkuara. 

Pra, mund të kuptohet lehtë vendi që do të zënë 
bisedimet me karakter ushtarak në bisedimet e Athinës. 

Nuk është e rastit edhe koha e zgjedhur për udhë- 
timin e Rankoviçit në Athinë. Bisedimet në rrugën 
diplomatike për këtë vizitë, vetë vajtja e Rankoviçit, 
si dhe shëtitja turistikers e nënadmiralit amerikan 
Xhorxh Anderson në Jugosllavi, bëhen vetëm pak javë 
pasi në Kongresin IV të PPSH u denoncua botërisht 
komploti që kishin pregatitur kundër lirisë dhe pava- 
rësisë së Shqipërisë Jugosllavia dhe Greqia së bashku 
me Flotën Vl Amerikane dhe me disa tradhtarë 
shqiptarë. : 

Rankoviçi do të qajë hallet, pra, me miqtë e tij të 
Athinës në lidhje me falimentimin e planit të tyre 
kriminal kundër RP të Shqipërisë dhe do të këshillohet 
për kurdisjen e planeve e të komploteve të tjera për të 
ardhshmen. Puna e komploteve jugosllave dhe greke 
për copëtimin e Shqipërisë ka rrënjë të vjetra. Ato e 
kanë bërë të dërsijë shumë diplomacinë e monarkive 
të të dy vendeve përpara dhe pas Luftës së Parë Botë- 
rore, dhe kanë zënë gjithashtu një vend shumë të madh 
në diplomacinë e revizionistëve jugosllavë dhe të mo- 
narko-fashistëve grekë pas Luftës së Dytë Botërore, 
duke filluar nga niveli .i diplomatëve gjer në ni- 
velin më të lartë të personaliteteve me përgjegjësi 
shtetërore, siç janë pazarllëku Piade - Caldaris në ko- 
rridoret e Konferencës së Paqes në Paris më 1946, ose 
bisedimi Tito - Pavël në Korfuz më 1956 për ta ndarë 
Shqipërinë midis Jugosllavisë e Greqisë. Komplotet 
'dhe pazarllëqet në kurriz të Shqipërisë kanë lidhje 
edhe me zgjidhjen e disa mosmarrëveshjeve të vjetra 
midis Greqisë dhe Jugosllavisë, të cilat, me gjithë 
aleancën e ngushtë midis të dy vendeve, nuk mungojnë 

të dalin herë pas here në sipërfaqe. Kështu, në gushtin 
dhe në dhjetorin e vitit që shkoi, disa gazeta greke dhe 
jugosllave nisën një fushatë të ashpër për punën e 
Maqedonisë. Shtypi jugosllav e akuzonte Greqinë për 
synime territoriale ndaj Maqedonisë, ndërsa shtypi grek 
e akuzonte Jugosllavinë se zhvillon fushatë mbi temën e 
“Maqedonisë së Egjeute. Në Beograd, në Athinë dhe në 
disa kryeqytete të vendeve të NATO-s flitet përherë e 
më shumë se janë të gjitha mundësitë që të dyja palët të 
mbeten të kënaqura duke e zgjidhur këtë çështje në ku- 
rriz të Shqipërisë. Edhe një fakt tjetër: Kohët e fundit 
në shtypin grck flitet përherë e më shumë për -autono- 
minë e Vorio Epirit-, duke ce lidhur këtë çështje me 
kuptimin që i jep bashkekzistencës paqësore Sofokli 
-Venizellosi, që, nën maskën e sautonomisë të Vorio 
'Epirit-e, fsheh planct agresive të shovinistëve grekë 
'kundër RP të Shqipërisë dhe nën maskën e sbashkek- 
'zistencës paqësore- fsheh politikën agresive të rcak- 
“sionit grek. Rankoviçi, me rastin e vajtjes së tij në 
Athinë, do të japë patjetër eksperiencën jugosllave 
mbi “autonominë e Kosovëse dhe mbi sbashkekzistencën 
paqësorer, siç c kuptojnë atë revizionistët jugosllavë. 
Qëllimet politike dhe ushtarake të vizitës së Ran- 
“koviçit në Athinë plotësohen edhe me një aspekt tjetër, 
me atë të diversionit ideologjik, megjithëse nënkryetari 
i Këshillit Ekzekutiv Federal të Jugosllavisë, specialist 
“në çështjet policore, nuk është dalluar në fushën e 
ideologjisë. Por duhet thënë se njerëzit, të cilëve ai 
“mund t'u japë ndihmë në këtë rast dhe që merren me 
çështje sideologjikes, nuk janë gjë tjetër veçse agjentë 
“të policisë. Është fjala për elementët trockistë grekë. 

Kohët e fundit këta kanë filluar të shtojnë aktivitetin 
për të formuar një organizatë të pavarur trockiste. Në 
janar të këtij viti ata nisën të botojnë edhe një gazetë, 
me të cilën kanë filluar një fushatë të gjerë kundër 
Partisë Komuniste Greke dhe EDA-s dhe kërkojnë të 
përhapin “komunizmin jugosllave, Me sa duket, qarqet 
zyrtare greke dhe veçanërisht ato policore, kanë ndër 
mend të formojnë me ta ndonjë organizatë politike të 
ngritur mbi parimet e Lidhjes së Komunistëve të Ju- 
gosllavisë, për ta paraqitur më vonë si eparti marksis- 
ter. S'ka asnjë dyshim se Rankoviçi është njeriu më i 
përshtatshëm, plotësisht në gjendje t'u japë eksperiencë 
dhe këshilla si këtyre elementëve trockistë ashtu edhe 
policisë greke. Është çështje zanati. Pastaj kush më 
shumë se ai është i interesuar të sigurojë pasues të 
“komunizmit jugosllave edhe në vende të tjera. Nga 
ana tjetër, kush mund t'u japë këshilla më të mira qar- 
qeve drejtuese të Athinës për propagandën e tyre kun- 
dër vendeve socialiste sesa revizionistët jugosllavë dhe 
në mënyrë të veçantë shefi i policisë jugosllave, që 
mban në dorë rrjetat e agjenturave të qendrave revi- 
zioniste kudo ku ka mundur t'i krijojë ato në vendet 
socialiste ose në vende të tjera2 

Qëllimet e vizitës së Rankoviçit në Athinë janë, 
pra, të qarta, qoftë për anën politike, qoftë për atë 
ushtarake ose ideologjike, ku një vend me rëndësi zënë 
koordinimi i planeve dhe organizimi i komploteve të 
reja kundër vendit tonë. Por s'ka asnjë dyshim se 
planet e komplotet e tyre do të dështojnë edhe në të 
ardhshmen, ashtu si kanë dështuar deri tani. Populli 
shqiptar ruan me vigjilencë dhe është gati t'u japë për- 

gjigje shkatërruese atyre që ngrenë dorën kundër lirisë 
dhe pavarësisë së tij. RP e Shqipërisë nuk është e izo- 
luar, megjithëse gjeografikisht është e rrethuar nga 
shtete që ndjekin një politikë armiqësore kundër saj, 
nuk është vetëm, por ka miq në të gjithë botën. 


Botuar për herë të parë sl Botohet sipas origjinalit që 


artikull redaksional në ga- gjendet në Arkivin Qendror 
zetën sZëri 1 popullite, të Partisë 


Nr. 106 (3919), 2 maj 1961 


KOMUNISTËT SHQIPTARË I PËRULEN VETËM 
MARKSIZËM-LENINIZMIT DIIE POPULLIT TONË 


Nga biseda me kuadrot e Partisë të qytetit të Elbasanit 


4 maj 1961 


Përshtypjet e mia për rrethin e Elbasanit, gjatë 
këtyre dy ditëve që ndodhem këtu, janë shumë të 
mira. Sa herë që na bie puna për të vizituar rrethin 
tuaj vërejmë ndryshime të mëdha, si në qytet ashtu 
edhe në fshat. 

Te populli i mrekullueshëm i Elbasanit, te të gjithë 
punonjësit, shihet një aktivitet dhe entuziazëm i madh 
dhe i papërshkruar. Është fakt se, kudo që shkova, 
konstatova me kënaqësi se njerëzit janë të shëndet- 
shëm, të gëzuar, punojnë, mësojnë dhe përparojnë 
vazhdimisht. Kjo duket qartë në qendrat e punës, në 
kooperativat bujqësore, në shkollat, në institucionet e 
ndryshme. Këto përparime janë një inkurajim i madh, 
në të njëjtën kohë janë edhe një barometër i drejtë- 
sisë së vijës së Partisë. Ja sepse sytë e punonjësve tanë 
shkëlqejnë nga gëzimi dhe besimi që kanë te Partia. 
Partia jonë punon me të gjitha forcat për të ndërtuar 

sa më shpejt socializmin. Kjo ka rëndësi të madhe, se- 
pse socializmi siguron mirëqenien e popullit dhe, 
njëkohësisht, forcon më tej unitetin e Partisë me 
popullin, pa të cilin Partia nuk mund ta kryejë mi- 
sionin e saj historik, ashtu siç e ka kryer me sukses 
deri tani. 

Uniteti Parti-popull është një realitet, i krijuar jo 
me fjalë, por me luftë, me punë, me sakrifica dhe me 
zotësinë e njerëzve tanë, të komunistëve në radhë të 
parë, si edhe të punonjësve. Ne tani mund të themi pa 
“frikë se njerëzit tanë, kuadrot tanë janë kalitur dhe 
kanë fituar një eksperiencë të pasur. 

Le të marrim punën e bërë gjatë këtij viti. Rezul- 
tatet që kemi arritur këto kohët e fundit janë më të 
larta se çdo herë tjetër. Në historinë e Republikës sonë 
“Popullore nuk është parë një mobilizim kaq i gjerë e 
“intensiv në punë sa tani. Janë ngritur në këmbë klasa 
“punëtore, fshatarësia punonjëse, inteligjenca popullore, 
burra e gra, të rinj e të reja. Ky mobilizim dhe entu- 
ziazëm i madh kanë sjellë si rezultat që planet e tre- 
mujorit të parë të realizohen e të tejkalohen në të 
gjithë sektorët e jetës së vendit tonë, Kjo ka rëndësi të 
madhe, sepse tregon që jo velëm vija e Partisë sonë 
është e drejtë, por edhe anëtarët e Partisë e kanë të 
“qartë se momentet që po kalojmë janë të vështira, se 
rruga që ecim nuk është e shtruar me lule, Por Partia 
-jonë na ka mësuar e na mëson që të mos thyhemi nga 
vështirësitë, përkundrazi të luftojmë e t'i kapërcejmë 
“ato. Marksisti nuk ka frikë, ai nuk mund të gëlltitë 
qorrazi vijën, pikëpamjet dhe mendimet arbitrare që 
'nuk janë në rrugën marksiste-leniniste. Ne, komunistët 

shqiptarë, i përulemi vetëm marksizëm-leninizmit dhe 
popullit tonë. Të tjerëve që nuk ecin drejt, qofshin këta 
të fortë ose më pak të fortë, të vërtetën ne ua themi 
në sy. Kështu veproi Partia jonë në Mbledhjen e Nlos- 
kës të 81 partive komuniste dhe punëtore, që shtroi 
me guxim një radhë çështjesh të mëdha parimore, 
shkelja e të cilave rrezikon kauzën e madhe të socia- 
lizmit dhe të komunizmit. 

N.S. Hrushovi përdor shumë formula duke thënë: 
“ne jemi marksistër, “jemi të barabartër, aduhet të bëj- 
më kritikër etj., po kur vjen puna që të tjerët të flasin 
haptazi për veprimet e tij të gabuara, kjo atij i djeg. 
Por një marksist i vërtetë, kur gabon dhe të tjerët e 
kritikojnë, ai kritikat i mirëpret. Ndryshe, ai që nuk 
është marksist, jo vetëm s'pranon kritikën, por hakme- 
rret ndaj atyre që e kritikojnë, siç po bën Hrushovi 
me ne që pas Mbledhjes së Bukureshtit, duke mani- 
festuar kështu pikëpamje të theksuara revizioniste e 
shoviniste. Por Partia jonë ka bërë detyrën e vet inter- 
nacionaliste me qëndrimet e drejta marksiste-leniniste 
që ka mbajtur dhe këto qëndrime heroike të saj do t'i 
përmendë në shekuj historia. Neve nuk na rritet me- 
ndja, por është e drejtë të thuhet se qëndrimi i Partisë 
sonë është përkrahur nga miliona komunistë në të 
gjithë botën dhe do të vijë koha që edhe zyrtarisht të 
njihet sa të drejta ishin qëndrimet e Partisë sonë, për- 
ballë situatave shumë të rënda të krijuara nga N. Hru-. 
shovi dhe grupi që e pason. 

Ju e dini se udhëheqja e Partisë sonë nuk ka mbaj- 
tur asgjë të fshehur nga anëtarët e Partisë. Qëndrimet 
armiqësore të udhëheqjes së PK të BS me Hrushovin 

në krye ndaj Partisë sonë filluan qysh pas Mbledhjes 
së Bukureshtit, kur Partia jonë i tha ndal veprimtarisë 
antimarksiste të N. S. Hrushovit kundër PK të Kinës, 
nuk u pajtua me Hrushovin dhe grupin e tij për të 
dënuar padrejtësisht PK të Kinës. 

Më kot përpiqen të flasin kundër Partisë Komu- 
niste të Kinës dhe kundër Partisë së Punës të Shqipë- 
risë Hrushovi me grupin e tij. Ne jemi në rrugë të 
drejtë, dhe pse jemi pikërisht në një rrugë të tillë 
nuk jemi të vetmit kundër kësaj rryme revizioniste 
shumë të rrezikshme. Me ne janë edhe parti të tjera 
komuniste e punëtore dhe shumë komunistë të vetë 
partive revizioniste, si në Bashkimin Sovjetik etj. 

Udhëheqjet e disa partive mendojnë shtrembër 
dhe ecin në rrugë të rrezikshme revizioniste. Ato u 
përpoqën të na quajnë luftënxitës, gjë që s'është aspak 
e vërtetë. Partia jonë nuk ka qenë, nuk është dhe kurrë 
nuk do të jetë për luftën. Por ne, në asnjë mënyrë, nuk 
mund të ushqejmë iluzionin se luftë nuk do të ketë 
dhe të ngopemi me fjalë për çarmatimin. Neve nuk na 
leiohet të mos jemi vigjilentë në këtë çështje dhe të na 
hipin armiqtë mbi shpinë e të na likuidojnë. Këtë as 
e kemi lejuar dhe as do ta lejojmë. Për këtë qëndrim 
ata na akuzojnë si luftënxitësi 

Imperializmi vazhdon të armatoset, ai kërkon për 
këtë qëllim të fitojë kohë pastaj të shpërthejë luftën. 
Prandaj duhet t'i demaskojmë veprimet e Shteteve të 
Bashkuara të Amerikës dhe të vendeve të tjera kapi- 
taliste, të mos kemi besim te ata, se janë të pabesë, të 
mos na shkojë kurrë në mendje se ata u bënë paqësorë, 
ose, siç pretendon Hrushovi, do të vijnë aty ku duam 

nel Kështu krijohen iluzione në popujt e botës se sKe- 
nedi ndryshe nga Ajzenhaueri, është për paqeny, siç' 
shkruan shtypi sovjetik. Ministria e Jashtme e Bash- 
kimit Sovjetik thotë se në Shtëpinë e Bardhë kanë 
ardhur udhëheqës të rinj, të arsyeshëm, paqedashës etj. 
Kurse Partia jonë është e mendimit se në qeverinë e re 
amerikane kanë ardhur vërtet njerëz të rinj, por koha 
po vërteton se këta janë gjithashtu luftënxitës, që shtoj- 
në buxhetin ushtarak amerikan, që kërcënojnë popujt, 
që vringëllojnë armët. Le të deklarojë sa të dojë Kenedi 
se është për paqen, se do t'u japë dlirinë popujve të 
robëruarr (në fakt e ka fjalën për popujt e vendeve 
socialiste), kurse në të vërtetë ai po shton llojet e 
armëve, kërcënon me luftë Laosin, Republikën Demo- 
kratike të Vietnamit etj. Kjo vërteton edhe një herë. 
se sa të drejtë ka Partia jonë kur thotë se natyra e 
imperializmit nuk ka ndryshuar, se imperializmi nuk 
bëhet paqedashës, duke ndërruar krerët e tij, por vetëm 
duke e përmbysur atë nga themelet me anë të revo- 
lucionit proletar. 

Ne jemi për të ndërmarrë aksione të vërteta me' 
rëndësi të madhe ndërkombëtare për frenimin e impe- 
rialistëve. Mirëpo asgjë nuk po bëhet në këtë drejtim. 
Paqja nuk mbrohet me fjalë. Edhe propagandë duhet: 
bërë në favor të paqes, por kjo nuk është e mjaftu- 
eshme. Ajo duhet të shoqërohet edhe me qëndrime e: 
veprime konkrete revolucionare. Historia ka shembuj 
që tregojnë se paqja nuk dhurohet, por fitohet me ve- 
pra. Ne nuk jemi për luftë, por kur imperialistët dhe. 
reaksionarët na bien në qafë, jemi të detyruar të luf-- 
tojmë për të mbrojtur atdheun tonë dhe paqen në botë. 

Në këtë mënyrë kanë vepruar mjaft popuj duke i sjellë: 
një shërbim të madh paqes. ' 

Kështu veproi populli kuban, i cili me luftën e tij 
kundër SHBA-së mbrojti lirinë e vet. Në këtë mënyrë 
u vërtetua edhe teza e drejtë e Leninit të madh, që 
mbron me konsekuencë Partia jonë, se pushteti i klasës 
punëtore nuk merret në asnjë mënyrë pa dhunë. Ky 
pushtet në disa kushte të caktuara mund të merret 
edhe në rrugë paqësore, por kjo është një mundësi e, 
rrallë. Fakti është se deri tani një gjë e tillë nuk ka: 
ndodhur në histori: borgjezisë duhet t'ia rrëmbesh me. 
violencë pushtetin, ajo kurrë nuk e lëshon këtë vull-: 
netarisht, bile borgjezia, edhe kur pushtetin e ka fituar 
proletariati, lufton t'ia rrëmbejë këtij me forcë e jo më 
t'i lejojë, për shembull, komunistët francezë ose italianë - 
ta marrin pushtetin, siç pretendojnë revizionistët, me: 
rrugë paqësore. Jeta provon të kundërtën. Borgjezia 
reaksionare franceze, edhe Dë Golit, që është përfa- 
qësuesi i borgjezisë së madhe franceze, deshi t'ia merrte: 
pushtetin nga duart kohët e fundit, e jo më të lejojë 
Partinë Komuniste të Francës të marrë pushtetin me 
rrugën parlamentare. 

Për këto çështje ne folëm edhe në Mbledhjen e: 
Moskës, prandaj kundër pikëpamjeve tona të drejta 
hodhi gurë edhe udhëheqja e PK të Francës, jo aq fort 
sa Hrushovi dhe Gomulka, por, s'mbeti pas edhe ajo. Kur. 
reaksionarët deshën të vendosin fashizmin në Francë 
para dy javësh, KQ i Partisë sonë i dërgoi një telegram 
përshëndetjeje KQ të PK të Francës për orientimin 
që dha për t'u ngritur në luftë kundër reaksionit. 

Kur ishim në Mbledhjen e Moskës më takoi Zha- 

netë Vermeshi e më tha se nuk e kuptonte situatën 
e krijuar. Unë iu përgjigja se qëndrimin tonë ua shpje- 
guam me orë të tëra kur ishte ajo me M. Torezin në 
Shqipëri, prandaj, nëse nuk e kuptoni sot, do ta kup- 
toni nesër. Me këtë dua të them se jeta vërteton vijën 
e drejtë ideologjike të Partisë sonë. 

Mjaft shokë të ndershëm e të thjeshtë sovjetikë na 
janë shprehur me sinqeritet për marrëdhëniet e ngu- 
shta, vëllazërore dhe në rrugë të drejtë që ka pasur 
PPSH me PK të BS. Si vëllezër, si shokë dhe bile më 
mirë se shokë kemi shkuar me ta. Po udhëheqja e sotme 
sovjetike e shkeli këtë miqësi. 

Kur shkuam në nëntor në Moskë, në shtëpinë që 
ishte caktuar për ne, kishin vënë aparate përgjimi. Kjo 
na detyroi të largoheshim nga ajo shtëpi dhe të shko- 
nim për të banuar në ambasadën tonë. Por u zbulua se 
edhe atje ishin vendosur prej kohësh aparate përgjimi. 
Kështu veprohet me armiqtë e jo me miqtët Siç shihet, 
udhëheqja aktuale sovjetike po kryen veprime të posh- 
tra ndaj nesh. Ne u thamë hapur udhëheqësve sovjetikë 
se si është e mundur që të vendosni aparate përgjimi 
në ambasadën e një vendi mik. Ky është një turp 1 
madh. Përveç këtyre, udhëheqësit sovjetikë kanë orga- 
nizuar sabotazhe dhe komplote kundër Partisë sonë, për 
të na krijuar vështirësi dhe për të rrëzuar udhëheqjen 
e Partisë dhe të shtetit tonë. Të tilla veprime ne nuk 
mund t'i pranojmë në asnjë mënyrë nga kushdo që të 
organizohen. 

Pastaj, shoku Enver Hoxha, pasi përmendi një sërë 
faktesh të punës armiqësore që ka zhvilluar ambasada 
sovjetike në Tiranë kundër vendit tonë, vazhdoi: 

Ne i pyesim udhëheqësit sovjetikë dhe ata duhet 
të na shpjegojnë përse i ka bërë këto rgabimer amba- 
sadori sovjetik në Shqipëri, po kështu mareshali Gre- 
çko, ministri i Mbrojtjes Malinovski etj., dhe u thek- 
sojmë se këto nuk janë gabime të disa njerëzve, por 
rezultat i qëndrimeve armiqësore të udhëheqjes sovje- 
tike ndaj udhëheqjes sonë, këtu reflektohet një vijë e 
caktuar antimarksiste. Për qëndrimet tona kritike ndaj 
vijës së tyre, natyrisht, udhëheqjes sovjetike nuk i ka 
ardhur mirë. Po kjo nuk na prish punë. Rëndësi ka që 
ne jemi në rrugë të drejtë. 

Gabimet e udhëheqjes sovjetike ndaj Shqipërisë 
janë të rënda. Të marrim edhe një fakt. Udhëheqësit 
sovjetikë na premtuan se do të na ndihmonin për ndër- 
timin e Pallatit të madh të Kulturës. Po ka tre muaj 
që punëtorët rrinë kot pa punë për mungesë të pro- 
jektit. Ne ua kemi kërkuar projektin me dy letra që u 
dërguam njëra pas tjetrës, por nuk na janë përgjigjur. 
Jo vetëm kaq, po Hrushovi tërhoqi edhe specialistët 
që ishin dërguar për këtë punë, me qëllim që kjo ndër- 
tesë që është në ngritje, të mbetej e pandërtuar, të 
dukej si një gërmadhë në mes të qytetit dhe populli të 
mendojë se fajin e ka udhëheqja jonë. Por ne u vumë 
detyrën njerëzve tanë, që me forcat e veta të pregatitin 
projektin dhe ta ndërtojmë akoma më të mirë Pallatin 
e madh të Kulturës. Kështu, këto ditë do të rifillojë 
puna me forca të shumëlishuara. Njerëzit tanë do të 
revoltohen kur të mësojnë historinë e kësaj vepre dhe 
do të thonë se turpi bie mbi Hrushovin. 

Gjendja e krijuar tani në BS, me ardhjen e N. Hru- 
shovit në krye të partisë dhe të shtetit sovjetik, është 

një fatkeqësi e madhe për Bashkimin Sovjetik, për 
kampin e socializmit dhe për komunizmin ndërkom- 
bëtar. Neve na vjen shumë keq që në BS merren masa 
të padrejta, sidomos kundër kuadrove të vjetër. Hru- 
shovi shkarkon nga detyra shumë kuadro, duke i aku- 
zuar për falsifikime. Po a është e mundur që të gjithë 
këta të kenë falsifikuar shifrat” Kjo është e pabesue- 
shme dhe tregon se të gjithë këta kuadro nuk janë 
dakord me vijën e Hrushovit, sepse dështoi puna e tij 
në bujqësi, për të cilën ai e hiqte veten si specialisti 
më i madh. Tani fajin për këtë dështim kërkon t'ua 
hedhë të tjerëve. Gabime sekretarët e komiteteve të 
partisë mund të bëjnë kudo, por ata duhet të thërriten 
në udhëheqje të kritikohen e të ndihmohen. Shkarki- 
met e shumë kuadrove nuk janë masa të marra thjesht 
për gabime të bëra në bujqësi. Ato janë marrë për që- 
llime të caktuara politike, -ik ti se do të vijë ky tjetrin. 
Ç'fatkeqësit 

Çfarë demokracie dhe çfarë kritike mund të zhvi- 
llchet në parti kur Hrushovi bën plenume të KQ ku 
marrin pjesë deri në 5 000 veta dhe aty fol po të duash. 
Aty flet vetëm Hrushovi, i cili herë godet një kuadër 
e herë një tjetër. Ky është qëndrim antimarksist ndaj 
kuadrove të vjetër bolshevikë. Ai me paramendim i 
njofton kuadrot se “kush nuk realizon planin, më mirë 
të japë dorëheqjen qysh taniril 

Ne nuk mund të jemi dakord me udhëheqësit bull- 
garë që thonë se edhe gabime të bëjnë udhëheqësit so- 
vjetikë ne duhet të jemi kurdoherë me ta. Ky nuk 
është qëndrim marksist. Ne duhet t'u themi udhëhe- 
qësve sovjetikë, kur gabojnë, shokë këtu e keni gabim. 

Tjetër është dashuria dhe respekti për Bashkimin So- 
vjetik dhe tjetër është kritika ndaj atyre që gabojnë. 
Gabime mund të bëjnë si partitë e vogla ashtu dhe par- 
titë e mëdha, të cilat nuk janë të garantuara nga gabi- 
met dhe deviacionet. Partia Komuniste e BS ka qenë 
dhe është një parti e madhe, nga e cila ne kemi më- 
suar. Por eksperienca historike tregon se edhe në Par- 
tinë Komuniste të BS ka pasur fraksionistë të çdo ka- 
llëpi, si trockistë, revizionistë e të tjerë, kundër të cilëve 
Lenini dhe Stalini kanë luftuar pa mëshirë. Kështu 
këto sëmundje të rrezikshme duhet të luftohen atje 
edhe tani. 

Partia jonë ka mbajtur qëndrim të drejtë e pari- 
mor ndaj çështjes e veprës së Stalinit. Ajo ka thënë 
se Stalini është një nga klasikët e marksizëm-leninizmit, 
një nga udhëheqësit më të lavdishëm të lëvizjes komu- 
niste ndërkombëtare pas Leninit. Këtë pikëpamje të 
drejtë të Partisë sonë për çështjen e Stalinit udhëheqësit 
e sotëm Sovjetikë e kanë pikë të dobët, sepse, siç dihet, 
Stalini ishte armik i tmerrshëm i revizionizmit. Puna 
është se me ç'sy e sheh personin dhe veprën e Stalinit, 
me syrin e marksistit apo me syrin e roevizionistit. 

Mund t'ju tregoj për një ngjarje që ka ndodhur 
kohët e fundit në Bullgari, ku kishin shkuar në një 
konferencë shtypi korrespondentët e agjencive të laj- 
meve të vendeve socialiste. Ata i çuan për të vizituar 
një kooperativë bujqësore. Atje u pritën nga kryetari 
i kësaj kooperative dhe sekretari i organizatës-bazë të 
partisë. Në pritje ishin dhe disa kooperativistë, midis 
të cilëve edhe një komunist veteran. Ky iu drejtua ko- 
rrespondentit sovjetik dhe i thotë: aÇ'bëni ju, sovje- 

tikët, pse e shani Stalinin, ai është çlirimtari ynë, me 
emrin e tij ne kemi luftuar, nën udhëheqjen e tij Bash- 
kimi Sovjetik na ka çliruar2 Ç'i bëtë Molotovin dhe 
shokët e tjerë të ngushtë të Stalinit7 Ku po shkoni me 
këtë rrugë që keni nisur2-. Korrespondenti sovjetik iu 
përgjigj: -Këto janë punët tona të brendshme dhe na 
përkasin vetëm neve-. -Jo, iu përgjigj komunisti vete- 
ran, ato na përkasin të gjithëve, se Stalini s'ka qenë 
vetëm i Bashkimit Sovjetike. “Pusho, xhaxho, i thanë 
shokët bullgarë, sepse këtu ndodhet edhe një korres- 
pondent jugosllav dhe na dëgjonr-. “Ama edhe ai qenka 
midis nesh, iu përgjigj veterani, atëherë e keqja na 
qenka futur brendar. Problemi që ngre Partia jonë, se 
Stalini nuk mund të dënohej pa u konsultuar edhe me 
partitë e tjera, është plotësisht i drejtë. 

Hrushovi e Gomulka me shokë, në mbledhjen e 
fundit të Komitetit Politik Konsultativ të Traktatit të 
Varshavës, që u mbajt në Moskë më 28-29 mars të 
këtij viti, patën paturpësinë të deklaronin se nuk është 
i vërtetë lajmi i dhënë nga ATSH-ja mbi komplotin e 
kurdisur nga ana e revizionistëve jugosllavë, e monar- 
ko-fashistëve grekë dhe e Flotës VI Amerikanet kundër 
RPSH, prandaj propozuan të krijohej një komision për 
të verifikuar saktësinë e këtij lajmi. Kjo është posh- 
tërsia më e madhe, sepse nuk besohet një vend socia- 
list, që tregon me fakte se ç'kërkonin të bënin spiunët 
e imperialistët kundër tij. Të vërtetën ata do ta më- 
sojnë shpejt nga gjyqi që do të zhvillohet në Tiranë. 

Pas kësaj patën paturpësinë të thoshin se, nuk 


1 Shih Enver Hoxha. Vepra, vëll. 20, £ 115. 

është e vërtetë që Shqipëria është sulmuar. Ne i pye- 
tëm se kush ju tha se Shqipëria është sulmuar. Kjo 
është vetëm një shpifjel Në raportin mbi veprimtarinë 
e Komitetit Qendror mbajtur në Kongresin IV të Par- 
tisë thuhet se u zbulua një komplot që pregatitej për 
të sulmuar Shqipërinë. Atëherë përse të besojmë udhë- 
heqjen aktuale sovjetike, me Hrushovin në krye, përsa 
thotë për Stalinin7 

Dihet se udhëheqësit sovjetikë u diskredituan me 
ato që bënë kundër RP të Kinës, duke hequr specialis- 
tët sovjetikë. Këtë janë duke e bërë edhe me ne. Ata 
përdorin lloj-lloj dredhish, një nga të cilat është kër- 
kesa e tyre për të rritur pagën e specialistëve sovjetikë. 
Kur Bashkimi Sovjetik do të na dërgonte specialistë gja- 
të zbatimit të planit tonë të parë pesëvjeçar, Stalini na 
tha që ata të mos paguhen më shumë se specialistët 
shqiptarë të së njëjtës kategori. Kështu në këtë frymë 
të lartë internacionaliste vazhdoi ky trajtim derisa 
ishte Stalini. Ndërsa pas vdekjes së tij udhëheqja so- 
vjetike kërkoi që çdo specialisti t'i shtohej rroga deri 
në 250 mijë lekë në muajl 

Do të vijë koha që këta njerëz të japin llogari për 
një veprimtari të tillë armiqësore kundër vendit tonë, 
sepse asgjë nuk mund t'i kalojë marksizëm-leninizmit. 
Ata kanë arritur deri aty sa kanë tërhequr specialistët 
për tërë natën, shumë prej të cilëve janë larguar me 
keqardhje nga vendi ynë, sepse janë njerëz të nder- 
shëm. Të gjitha këto veprime, pra, tregojnë se udhë- 
heqja sovjetike është në rrugë revizioniste. 

Veprimtaria e revizionistëve jugosllavë, për të na 
përçarë e për të dëmtuar socializmin, është e qartë. 


30 ENVER HOXHA 


Kurse udhëheqësit sovjetikë bërtasin dhe hedhin pa- 
rullën e afrimit me jugosllavët. Por revizionistët jugos- 
llavë edhe Nehruit i kanë folur keq për ne, saqë ky, 
kur është takuar me ambasadorin tonë, i ka thënë të 
mos jemi të rrëmbyer me jugosllavët. Me politikën 
dhe me taktikën e tyre ndaj revizionistëve jugosllavë 
udhëheqësit sovjetikë duan të na futin ujkun në vathë. 
Por këtë nuk mund të na e hedhin dot. 

Tani gazetat sovjetike dhe bullgare nuk po flasin 
fare kundër revizionistëve jugosllavë. Puna ka arritur 
deri atje sa zëdhënësi kryesor i gazetës sPravdar është 
bërë TANJUG-u. Pas disa ditësh Popoviçi, ministri i 
Jashtëm jugosllav, do të shkojë në Moskë dhe pas këtij, 
sigurisht, i vjen radha Titos me shokë të bëjnë vizitën 
gjoja për rregullimin e marrëdhënieve shtetërore. 

Udhëheqja sovjetike duhet t'i rishikojë këto ga- 
bime, dhe këtë nuk e thotë vetëm Partia jonë, por 
e thonë edhe mjaft parti të tjera, bile edhe komunistë 
në vende socialiste të Evropës, si në Bullgari, në Çe- 
kosllovaki etj. Udhëheqja e partive në këto vende na 
ka sharë, po anëtarë të thjeshtë të partive të tyre nuk 
e aprovojnë qëndrimin që mbahet ndaj Partisë sonë, 
dhe jo vetëm kaq, po mjaft nga ata e manifestojnë 
haptazi simpatinë që ushqejnë për vijën e drejtë të 
Partisë sonë. 

Në Bashkimin Sovjetik e në vendet socialiste të 
Evropës puna tani ka arritur deri atje sa të mos lejojnë 
as shpërndarjen e raporteve të Kongresit IV të Partisë 
sonë. “Nuk është nevoja ta bëni ju këtë gjë, i thanë 
ambasadorit tonë në Moskë, raportet që doni t'i shpër- 
ndani ju, dërgojani zyrtarisht ministrisë së jasht- 

me dhe dimë ne se kujt t'ia japim-l Me një fjalë 
t'i djegin. 

Është e qartë se revizionistët përpiqen të na kri- 
jojnë pengesa në rrugën tonë. Ata kanë shpresa që ne 
të falimentojmë ckonomikisht, që të krijohet pakëna- 
qësi në popull ndaj Partisë, që, sipas tyre, Partia të 
thotë: -Jajin e ka udhëheqja që u prish me Bashkimin 
Sovjetik, prandaj ta rrëzoni këtë udhëheqjer, pra në 
fuqi të vijnë revizionistët. Është e qartë se ata nuk do 
t'i lidhin duart këtej e tutje, përkundrazi do të veproj- 
në kundër nesh, por edhe ne do t'u përgjigjemi siç e 
meritojnë. 

Tani dëshiroj të ndalem në disa probleme të tjera. 

Partia jonë, me kujdesin që tregoi qysh pas Çliri- 
mit e deri tani, i ka pregatitur kuadrot e vet, të cilët 
kanë marrë në dorë punën, zotërojnë teknikën e pro- 
dhimit, duke zëvendësuar kështu me sukses specia- 
listët sovjetikë që i tërhoqi N. Hrushovi në mënyrë 
arbitrare. 

Sot isha për vizitë në Cërrik. Është për t'u lavdë- 
ruar puna që kanë bërë punëtorët dhe mjeshtrat tek- 
nikë të mesëm duke ngritur një oxhak metalik të lartë 
40 metra brenda një kohe rekord, për disa orë. Spe- 
cialistët sovjetikë që në atë kohë ishin aty, i ndaluan 
punëtorët tanë të merreshin me këtë punë pa ardhur 
8 specialistë nga Bashkimi Sovjetik, sepse nuk kishin 
besim që njerëzit tanë do ta bënin këtë vepër kaq të 
rëndësishme dhe shumë të vështirë. Prandaj punëtorët 
e Cërrikut kanë të drejtë të krenohen me punën ko- 
losale dhe heroike që kanë bërë. 

Me njerëzit tanë janë zëvendësuar edhe specialistët 

sovjetikë që punojnë në ekipet gjeologjike e kudo 
gjetkë dhe punën janë duke e kryer shumë mirë. Por 
ne, kur të na duhen, dhe me siguri do të na duhen 
specialistë të huaj, kemi besim se do t'i gjejmë dhe 
Hrushovi me shokë të jenë të qetë se nuk do t'u zgja- 
tim dorën imperialistëve. Ne kemi Kinën e madhe që 
do të na ndihmojë edhe me specialistë. Shokët kinezë 
na thanë që specialistëve të tyre ne t'u sigurojmë ve- 
tëm ngrënien e fjetjen dhe asnjë lek më shumë, dhe 
kjo të mos e kalonte në asnjë mënyrë rrogën e një 
specialisti shqiptar. Më pak le të kushtojë, po më shu- 
më jo. Ky është një qëndrim vërtet marksist, vëllazëror, 
internacionalist, Të kemi parasysh edhe faktin se RP 
e Kinës ka për vete nevoja dhe vështirësi të mëdha, 
sidomos këta dy vjetët e fundit, të shkaktuara nga fat- 
keqësitë e natyrës. Dhe megjithëkëtë qeveria dhe PK 
e Kinës na i plotësuan të gjitha nevojat e planit të tretë 
pesëvjeçar, si dhe nevojat e tjera për bukë dhe për 
ushqime. Kjo është një ndihmë bujare dhe me frymë 
“ thellësisht internacionaliste në një kohë kur Kina ka 
nevojë për vete të sigurojë miliona tonë drithë në vit. 
Republika Popullore e Kinës na akordoi aq kredi sa 
duhet për të ngritur të gjitha objektet e pesëvjeçarit 
të tretë që shtetet socialiste të Evropës na i kanë pe- 
zulluar. RP e Kinës do të na ndihmojë për të ndërtuar 
25 ndërmarrje të mëdha që do të ngrihen përpara afa- 
teve të parashikuara në planin pesëvjeçar. 

Pra, plani i tretë pesëvjeçar nga pikëpamja e kre- 
dive është i siguruar. Tani çdo gjë varet nga forcat 
tona. Ne do t'i ndërtojmë patjetër të gjitha objektet, 
sepse populli dhe Partia jonë kanë forca, Një entuzia- 

zëm i madh ka shpërthyer kudo, ka mobilizim dhe 
vrull në punë. Prandaj objektet e parashikuara që kanë 
një rëndësi të madhe ekonomike, ne patjetër do t'i rea- 
lizojmë dhe forcat prodhuese në vendin tonë do të 
zhvillohen më shumë. 

Rëndësi, si edhe më parë, do t'i kushtohet zhvilli- 
mit të industrisë së rëndë, e cila edhe në këtë pesëvje- 
çar do të bëjë hapa të mëdhenj përpara. Neve na çelen 
perspektiva të mrekullueshme me zbulimin e minera- 
leve shumë të vlefshme e të kushtueshme. Për këtë 
kemi të dhëna. Komiteti Qendror ka udhëzuar që bre- 
nda dy vjetëve të ardhshëm të përcaktohen rezervat 
dhe të paraqitet plani i zhvillimit të mëtejshëm të in- 
dustrisë sonë minerare, dukë përpunuar lëndën e parë 
në vend. Ne tani do të krijojmë laboratorët tanë, të 
cilët do të na japin mundësi që analizën e mineraleve 
ta bëjmë në vend. 

Për realizimin e pesëvjeçarit të tretë të jemi të 
ndërgjegjshëm se do të kërkohet një kujdes më i madh 
i punonjësve për të bërë kursime, për shfrytëzimin e re- 
zervave të brendshme etj. Deri dje sikur ishin në gju- 
më këto rezerva të mëdha, kurse tani secili vret me- 
ndjen të kursejë, të bëjë diçka më tej detyrës që 1 
takon. Nga të dhënat që kemi nga ekipet e dërguara 
për problemin e kursimeve, shifrat arrijnë mbi dy 
miliard lekë. Preokupacioni i punonjësve vazhdon të 
jetë në këtë drejtim dhe do të ketë akoma kursime. 
Të tërë përpiqen të bëjnë racionalizime, të shkurtojnë 
materialet e importit etj. Prandaj të ecin të gjithë në 
këtë rrugë. 

Edhe në bujqësi, përpjekjet që janë bërë deri tani 

mund të themi kanë dhënë rezultate shumë të kënaq- 
shme. Sidomos në këta dy-tre vjetët e fundit puna në 
bujqësi ka marrë hov të madh. Ju e shihni vetë se kudo 
janë hapur toka të reja e janë punuar kodra, po shto- 
hen kudo sipërfaqe nën kulturë, po mbillen pemë e 
vreshta. Sivjet edhe koha e mirë ka favorizuar për pro- 
dhime të bollshme, por mbi të gjitha puna dhe 
mobilizimi i fshatarësisë janë faktorë bazë që do të 
krijojnë mundësitë që planet të rcalizohen edhe në 
bujqësi. 

Mjetet për ujitjen dhe mekanizimin e bujqësisë, të 
parashikuara në pesëvjeçar, janë siguruar. Traktorët që 
nevojiten do të na vijnë nga Kina. Edhe ujitjen do ta 
realizojmë sipas parashikimit deri në 42 për qind të 
sipërfaqeve të mbjella. Gjatë kësaj kohe ne do të siste- 
mojmë fushat, dhe nga viti i fundit i pesëvjeçarit, më 
1965, do të kemi ngritur uzinat e plehrave kimike, që 
do të jenë një burim i madh begatie për bujqësinë 
tonë. Atëherë mund të themi me plot gojën se ajo do 
të dalë një herë e përgjithmonë nga prapambetja. Kjo 
është shumë inkurajuese. 

Një hov i madh në punë dhe optimizëm në plotë- 
simin e detyrave vërehet në të gjithë punonjësit. Por 
këto nuk duhet të na dehin. Duhet të jemi kurdoherë 
realistë, të mos kënaqemi me ato që kemi arritur, po, 
duke u mbështetur në to, të luftojmë për suksese të reja, 
sepse nevojat tona janë të mëdha, edhe vështirësitë 
i kemi të mëdha por të kapërcyeshme. Ne duhet të 
bëjmë akoma më shumë që të plotësojmë nevojat e 
popullit, të ngremë standardin e jetesës së tij dhe jemi 
të bindur se me masat e shumanshme që po merr Par- 

tia, al do të ngrihet. Ne do t'i rcalizojmë patjetër pla- 
net, bile kemi shpresë që t'i tejkalojmë ato, në të gjithë 
sektorët, për lumturinë e popullit dhe të atdheut tonë 
socialist. 

Partia duhet të jetë në ballë të luftës për ngritjen 
e nivelit të jetesës së popullit dhe për forcimin e aftë- 
sisë mbrojtëse të atdheut në këto situata të vështira 
që po kalon vendi ynë në rrethimin e dyfishtë impe- 
rialisto-revizionist, Komunistët tanë duhet të shohin 
kudo interesat e mëdha të atdheut dhe të popullit, pran- 
daj edhe ndonjë mosmarrëveshje të vogël që ata mund 
të kenë midis tyre ta zgjidhin sa më shpejt e drejt në 
rrugën marksiste-leniniste, në mënyrë që çdo organi- 
zatë-bazë partie të jetë si një trup i vetëm, të kër- 
kojë llogari deri më një nga çdo komunist e njëkohë- 
sisht të drejtojë mirë punën në atë sektor ku ajo 
vepron. 

Rëndësi vendimtare kanë forcimi i unitetit të Par- 
tisë dhe rritja e .vigjilencës revolucionare. Armiqtë do 
të përpiqen me të gjitha mënyrat ta dobësojnë unitetin 
tonë, po ata kurrë nuk do të kenë sukses. Megjithëkëtë 
ne nuk duhet të dehemi nga sukseset, por ta shikojmë 
çdo gjë me syrin kritik marksist-leninist. Të jemi të 
dashur me popullin dhe me shokët. Kundër atij që 
gabon ose bën keq, kushdo qoftë ai, të mos hezitojmë 
ta kritikojmë, të përpiqemi ta sjellim në rrugë të drejtë, 
duke përdorur të gjitha format, me takt, me durim e 
me drejtësinë e Partisë dhe të jemi të sigurt se për 
çdo njeri të ndrequr nga gabimet kemi fituar një betejë 
në luftën kundër armiqve të klasës. 

Vija e Partisë ka mobilizuar rreth vetes, jo vetëm 

masat e popullit, por edhe nga ata që më parë na shi- 
konin me sy të shtrembër. Situatat e krijuara kanë 
afruar edhe njerëz që nuk janë dakord me ne, por, 
kur shohin konkretisht ato që ka bërë e bën Partia 
për të drejtat e popullit, për mbrojtjen e kufijve të 
Shqipërisë, janë të detyruar të thonë të vërtetën. Çë- 
shtja është që, me vijën e drejtë të Partisë, të men- 
dojmë që çdo ditë të bëjmë punë për të kalitur patrio- 
tizmin popullor te njerëzit, për t'i hedhur në aksione 
për realizimin e detyrave të planit. Kjo është një de- 
tyrë aktuale për çdo anëtar partie. 

Në organizatën tuaj, sikurse në çdo organizatë tje- 
tër, ka anë të mira, po ka edhe dobësi e të meta, të 
cilat do të eliminohen me luftë dhe me përpjekje. Por 
mendimi i Komitetit Qendror është se organizata juaj 
është rritur, është forcuar e është kalitur dhe këtë e 
tregojnë rezultatet. Rrethi juaj ka bërë hapa përpara 
edhe në bujqësi. Kur nuk kishte përfunduar kolektivi- 
zimi, kishit vështirësi .se gjenit rezistencë në fshatarë- 
sinë, por tani që kolektivizimi ka mbaruar, bujqësia në 
rrethin tuaj ka shkuar përpara, është zbukuruar vendi. 

Sot vizitova vreshtat në jug të qytetit. Atje kemi 
njerëz xhevahirë, që kanë bërë një punë të mirë. Edhe 
në kooperativat bujqësore vura rë se bëhen shumë 
përpjekje që planet të realizohen. Kjo tregon se orga- 
nizata juaj e Partisë është në krye të detyrave. Prandaj 
është detyra jonë ta forcojmë akoma më shumë këtë 
organizatë, me luftë, me punë dhe me dituri. Ju të 
gjithë që jeni këtu jeni shokë me stazh në Parti dhe 
në punë, po duhet akoma më me kurajë të mësoni 
më shumë dhe të lidhni praktikën tuaj të madhe me 

teorinë që keni mësuar në shkolla të mesme ose të larta, 
në shkolla e në kurse partie. 

Ne jemi të bindur se ecim në rrugë të drejtë dhe 
drejtësia do të fitojë. Vështirësitë, shokë, do t'i kapër- 
cejmë. Marksizëm-leninizmi do të fitojë. 


Botohet për herë të parë me 

disa shkurtime, sipas origjinalit 

që gjendet në Arkivin Qendror 
të Partisë 


KUADËR I MIRË ËSIITË AI QË DEGJON 
ZËRIN E MASËS 


Nga biseda me kuadrot e kooperativës bujqësore 
të bashkuar të Zervaskës në rrethin e Pogradecit 


6 maj 1961 


Ju faleminderit shumë për informacionin që më 
dhatë. Nga sa dëgjova duket se kooperativa juaj po ecën 
përpara dhe ka perspektiva zhvillimi shumë të mira, 
prandaj më lejoni të përgëzoj nga zemra gjithë koope- 
rativistët dhe drejtuesit e kësaj ekonomie për punën e 
mirë që kanë bërë. Këtu dëgjova edhe për mjaft inisia- 
tiva që i sjellin fitime ekonomisë së përbashkët. Kjo 
është një gjë shumë e mirë. Askush nuk duhet të këna- 
qet vetëm me zhvillimin e kulturave tradicionale, pran- 
daj punoni të krijoni edhe mundësi të tjera për rritjen 
e të ardhurave që do t'ju sigurohen nga ngritja e disa 
sektorëve të rinj, sikurse janë rritja e peshkut, e bletëve, 
e krimbit të mëndafshit etj. 

Sigurisht, rëndësinë më të madhe duhet t'ua kush- 
toni kulturave të tilla sikurse janë pruri, misri, duhani 
dhe vreshtat, të cilat i keni vënë në rrugë të mirë, i 

kultivoni prej vitesh dhe keni eksperiencë të mirë, 
prandaj merrni edhe rendimente të kënaqshme. Por mos 
lini pas dore edhe sektorët e rinj si ato që përmenda më 
lart, rëndësinë e të cilave e ka theksuar vazhdimisht 
Partia. Kryesia i ka parasysh këto orientime dhe kam 
besim se do t'i zbatojë, gjë që do të shtojë të ardhurat 
e kooperativës dhe do të përmirësojë jetën e anëtarëve, 

Pasi u foli të pranishmëve për përparimet që ka 
bërë bujqësia e vendit tonë, shoku. Enver Hoxha 
vazhdoi: 

Me entuziazmin e madh që kanë krijuar vendimet 
historike të Kongresit IV të PPSH planet tona edhe në 
sektorin e bujqësisë do të realizohen si në të gjithë 
sektorët e tjerë të ekonomisë. Rëndësi në këtë drejtim 
kanë edhe inisiativat e koopcerativistëve, si ajo që keni 
marrë ju, për hapjen e rezervuarëve për ujitje, sepse 
vave kërkon organizim të mirë. Atje ku organizata-bazë 
e Partisë është e shëndoshë, atje ku komunistët janë në 
ballë të luftës, atje punët shkojnë mirë. Në radhë të 
parë organizata e Partisë dhe udhëheqja e kooperativës, 
që nga kryetari e të tjerët, duhet të jenë njerëz të mirë. 
Kryetar i mirë është ai që dëgjon dhe zbaton vendimet 
e asamblesë së koopcerativës, sikurse ka theksuar kur- 
doherë Partia. Kjo do të thotë që kryetari, nën udhëhe- 
qjen e organizatës së Partisë, të punojë në mënyrë të 
atillë që t'u fitojë zemrën kooperativistëve. Atje ku nuk 
pyetet asambleja, punët nuk shkojnë mirë. Nga sa du- 
ket, këtu te ju dëgjohet me respekt zëri i masës, prandaj 
kooperativa ecën përpara. 

Punët në vendin tonë shkojnë shumë mirë, sepse 


40 ENVER HOXHA 


flamuri i Partisë është i pastër dhe komunistët ecin për- 
para në rrupën marksiste-leniniste, 

Partinë ne e kemi të fortë, sepse ajo ka një vijë të 
drejtë, sepse organizatat-bazë dhe anëtarët e tyre janë 
të lidhur ngushtë me masat. Lidhjet e popullit me Partinë 
kanë rëndësi vendimtare. Komunistët duhet të jenë 
kurdoherë në mes të popullit. Kur rrënjët janë shtrirë 
thellë në tokë, bima lulëzon dhe jep fruta. Dhe pikërisht, 
Partinë c kemi të fortë sepse ajo kurdoherë u ka qënd- 
ruar pranë masave, ka dëgjuar zërin e tyre dhe i ka 
udhëhequr me guxim e mençuri drejt jetës së re e 
të lumtur. 

Qëllimi dhe detyra e Partisë sonë është të ndërtojë 
socializmin dhe komunizmin në Shqipëri. Por ajo si Parti 
marksiste-leniniste e ka për detyrë që me punën e me 
vijën e saj të marrë pjesë e të kontribuojë në triumfin 
e socializmit dhe të komunizmit në të gjithë botën. 
Partia jonë është një Parti marksiste. Si e tillë, kur ajo 
e shikon që shokë të partive të tjera nuk ecin në rrugë 
të drejtë, nuk druhet t'ua thotë në sy gabimet e t'i kriti- 
kojë dhe me këtë ajo zbaton në jetë marksizëm-leniniz- 
min, kryen një detyrë internacionaliste. Marksizëm-le- 
ninizmi na mëson se, i madh ose i vogël qofsh, pikë- 
pamjen tënde si komunist duhet ta thuash hapët. Në 
qoftë se je në rrugë të gabuar dhe të bindin të tjerët 
për këtë, detyra jote është të bësh autokritikë. Por, në 
qoftë se ti je në rrugë të drejtë, është detyra e të tjerëve 
ta pohojnë këtë gjë, ndryshe ata gabojnë rëndë. E drejta 
nuk mund të fshihet dhe marksizëm-leninizmi nuk 
mposhtet. Ky është ligj. Marksizëm-leninizmi është si 
fara e mbjellë, që, pasi ngrohet, me gjithë peshën e 


KUADER I MIRE ESIITE Al QE DEGJON ZERIN E MASES 41 


rëndë që ka përsipër, çan tokën dhe del në ajër të lirë 
e zhvillohet me shpejtësi. 

E gjithë historia njëzetvjeçare e Partisë sonë vër- 
teton rrugën e saj të drejtë marksiste-leniniste. Po të 
mos ishte Partia në rrugë të drejtë, Shqipëria nuk do 
të ishte çliruar dhe transformuar, njerëzit nuk do të 
ishin të gëzuar dhe të lumtur. 

Çështja e përcaktimit dhe e zbatimit drejt të vijës 
së Partisë ka rëndësi të madhe, sepse, po të shtrembë- 
rosh rrugën marksiste-leniniste, të qepen nga prapa të 
tëra të këqijat dhe të dalin njëra pas tjetrës, si zinxhir. 
Shtrembërimet në fillim mund të jenë të vogla, mund të 
duken si gjëra pa rëndësi, por dalngadalë ato trashen 
dhe rrezikojnë të gjitha fitoret e popullit. Prandaj Partia 
dhe populli duhet të jenë vigjilentë, të mos lejojnë që 
vija të shtrembërohet, po kurdoherë të qëndrojë e drejtë, 
në mënyrë që t'u bëjë ballë çdo dallge dhe furtune. 

Ne jemi të sigurt se marksizëm-leninizmi do të 
fitojë. Imperializmi dhe revizionizmi do të dështojnë 
plotësisht. Komunistët ishin fare të paktë kur i udhëhiq- 
te Karl Marksi, por çështja e tyre ishte e drejtë, pra e 
pavdekshme. Ata përballuan sulmet e egra dhe terrorin 
e kapitalistëve dhe s'shkoi shumë kohë kur u krijua nga 
Lenini i madh Bashkimi Sovjetik dhe më vonë në kohën 
e Stalinit kampi i madh i socializmit. Tani forcat e ko- 
munizmit ndërkombëtar janë kolosale, të pathyeshme, 
ekzistojnë vende e shtete të fuqishme, kurse forcat e 
kapitalizmit janë të pakta dhe vazhdimisht vijnë duke 
u dobësuar. Por ata përdorin çdo gjë kundër nesh për të 
na goditur, për të na dobësuar dhe për të shpërthyer 
luftën. 

Një nga mjetet efikase që përdor kundër nesh impe- 
rializmi, janë tradhtarët e marksizëm-leninizmit, revi- 
zionistët modernë, të cilët, si agjentë të imperialistëve, 
janë shumë të rrezikshëm. Por revizionistët e sotëm, 
ashtu sikurse ndodhi me ata jugosllavë, për shumë kohë 
maskohen, Ata, si tradhtarë, synojnë t'i bëjnë varrin 
popullit të tyre, si dhe të gjithë popujve të tjerë të ven- 
deve socialiste. Prandaj, Partia jonë ka mbajtur, mban 
dhe do të mbajë kundër revizionistëve një qëndrim të 
drejtë dhe të papërkulur marksist-leninist dhe sepse 
ndjek këtë rrugë të drejtë, duke mbajtur qëndrime kon- 
sekuente parimore, ajo ka fituar simpatinë e gjithë 
komunistëve të botës. 

Në botë ka parti të mëdha nga numri i anëtarëve 
dhe më të vjetra nga mosha, por nuk e kanë pjekurinë 
dhe guximin e Partisë sonë. Udhëheqësit e partive të 
tilla habiten nga qëndrimet e drejta, të guximshme e të 
prera që ka mbajtur e mban Partia jonë në vlerësimin 
e problemeve të ndryshme. Si është e mundur, pyesin 
ata, që komunistët dhe populli shqiptar, duke qenë të 
rrethuar nga armiq, t'u bëjnë ballë komploteve, të qënd- 
rojnë në këmbë dhe të përparojnë, të bëjnë të ecin për- 
para industria, bujqësia, arsimi, kultura, mirëqenia e 
popullit, të ndërtojnë socializmin21 

' Por këta njerëz nuk kanë pse të habiten. Ne qënd- 
rojmë, jetojmë dhe përparojmë, sepse jemi në rrugë të 
drejtë, jemi parimorë dhe kur je i drejtë e parimor nuk 
ke frikë nga askush. Komunizmi kërkon të mos kesh 
frikë, të jesh trim dhe i guximshëm, të jesh parimor dhe 
i papërkulur. i 

E vërteta është se disa udhëheqësve u ka mbetur 

qejfi nga qëndrimet e drejta të Partisë sonë dhe në radhë 
të parë kjo ndodh me Nikita Hrushovin, që kundrejt 
Shqipërisë bën veprime antimarksiste. Por neve nuk na 
prishet puna nga këto dhe jemi të sigurt se populli 
sovjetik është me ne, me ne janë komunistët e vërtetë 
të Bashkimit Sovjetik. 

Po përse Hrushovi është thartuar dhe mban qëndri- 
me antimarksiste ndaj Partisë sonë2 

Sepse Partia jonë, në bazë të rregullave leniniste, 
në vendin dhe në kohën e duhur, kritikoi ashpër pikëpa- 
mjet e revizionistëve modernë për një varg problemesh 
të rëndësishme të lëvizjes komuniste ndërkombëtare, 
Partia jonë thotë të demaskohet imperializmi, se ai 
është i egër e luftënxitës, se ai kërkon t'i bëjë varrin 
komunizmit. “Ju shqiptarët jeni gjaknxehtë dhe nuk 
dini të bëni politikë-, na thotë Hrushovi, E vërteta është 
se ne në vlerësimin e gjërave gjithmonë kemi qenë dhe 
jemi gjakftohtë dhe këto që themi për imperializmin, i 
themi duke u mbështetur në ideologjinë marksiste-leni- 
niste dhe në eksperiencën tonë, sepse jemi një popull që 
kemi vuajtur shumë dhe një vend që gjithmonë është 
kërcënuar nga synimet agresive të imperialistëve. Pran- 
daj ne pikëpamjet e revizionistëve as i kemi pranu- 
ar e as do t'i pranojmë kurrë, sepse është krimi më 
i madh të humbasësh busullën e ta futësh popullin 
në preminë. 

Qëndrimet e Hrushovit ndaj imperializmit janë të 
paprincipta. Mbledhja e nivelit të lartë që u bë vjet në 
Paris dështoi. Atëherë qeveria sovjetike mbajti një 
qëndrim që e aprovuam të gjithë. Mirëpo nuk vonoi 
shumë dhe Hrushovi filloi përsëri të fërkohet me krerët 

e imperializmit, të flasë ndryshe nga sa foli pas dësh- 
timit të mbledhjes së nivelit të lartë. Këto nuk janë 
qëndrime marksiste, por lëkundje të një politikani shu- 
më të dobët që justifikohet se gjoja këto veprime i bën 
për hir të paqes. Po edhe ne për paqen punojmë dhe 
luftojmë, sepse e duam atë. 

Kur themi të luftojmë për paqen, kjo nuk do të 
thotë t'u bëjmë lëshime imperialistëve amerikanë, për- 
kundrazi t'u qëndrojmë ballë për ballë veprimeve të tyre 
kundër paqes, t'ua vëmë këmbët në një këpucë kur është 
puna për të mbrojtur interesat e popujve. I duhet vënë 
fre Amerikës që pengon Kinën e madhe të marrë pjesë 
në mbledhjet ndërkombëtare, atë Kinë që udhëhiqet nga 
një Parti e lavdishme marksiste-leniniste, që ka udhë- 
hequr një popull kolos në luftë për shumë vjet me radhë. 
Shumë ia ka frikën Kinës imperializmi. Prandaj ajo 
duhet të futet patjetër në OKB se ka një peshë të madhe 
në botë. Po Hrushovi e injoron këtë, sepse do të bëjë 
si do vetë, të takohet me kë të dojë. Ne jemi marksistë- 
-leninistë dhe interesat e marksizëm-leninizmit kërkojnë 
që RP e Kinës të futet në organizatat ndërkombëtare. 
Duhet ditur se pa pjesëmarrjen e RP të Kinës nuk 
mund të zgjidhet asnjë problem i rëndësishëm me ka- 
rakter ndërkombëtar. 

Sekretin e armës atomike e kanë edhe Franca e 
Gjermania Perëndimore, kurse Kinën duan ta mënja- 
nojnë dhe megjithëkëtë nga ana e qeverisë sovjetike nuk 
po luftohet që ajo të zërë vendin që i përket në arenën 
ndërkombëtare. Qëndrime të tilla nuk janë aspak të 
drejta. Megjithatë RP e Kinës nuk mbetet prapa. Ajo 
ndërton me ritme të shpejta socializmin. Nuk do të jetë 

larg koha kur ajo do të zbulojë vetë sekretin e armëve 
atomike e do të ketë bomba e raketa dhe këto do të jenë 
një garanci e madhe për ruajtjen e paqes. Sepse, kur t'i 
ketë këto mjete të fuqishme edhe Kina Popullore, atë- 
herë imperialistëve do t'u dridhen leqet e këmbëve. 

Forca e imperializmit amerikan as duhet nënvlef- 
tësuar, as duhet mbivlerësuar. Dihet se kapitali mono- 
polist amerikan është futur në të gjitha shtetet e 
Amerikës Latine, sepse në krye të këtyre shteteve 
sundojnë qeveri borgjeze, të cilat ekonominë e vendeve 
të tyre e kanë lënë në duart e kapitalit amerikan. Në 
këto vende po zhvillohet një lëvizje e fuqishme revo- 
lucionare. Bile ka edhe kapitalistë vendës që duan të 
këputin zinxhirët e kapitalit amerikan. Kështu në këto 
vende po rritet dita-ditës lëvizja nacionalçlirimtare e 
popujve, po rritet edhe pakënaqësia e kapitalistëve 
vendës kundër sundimit të monopoleve amerikane. Këtë 
pakënaqësi po e shfrytëzojnë partitë komuniste për të 
demaskuar imperializmin amerikan. Kështu SHBA si 
kudo edhe në kontinentin amerikan e kanë keq punën. 
Prandaj ata i kanë vënë vetes për detyrë të shtypin 
revolucionin kuban, por kjo është shumë e vështirë 
për ta. 

Në fund të bisedës shoku Enver Hoxha, duke vënë 
theksin në mosmarrëveshjet me udhëheqjen revizioniste 
të Bashkimit Sovjetik, tha: 

Në rast se revizionistët duan të veprojnë edhe më 
tej kundër Shqipërisë nuk do të kenë sukses. Partia dhe 
populli ynë nuk janë vetëm. Ata, po të duan, le t'i 
shkelin marrëveshjet, Partia ka siguruar dhe ka para- 
shikuar të gjitha masat e nevojshme në lidhje me rea- 

lizimin e planit të tretë pesëvjeçar. Për ndërtimin e 
objekteve kryesore do të na ndihmojnë populli dhe 
Partia Komuniste e Kinës. Këtu duket edhe ndjenja e 
lartë internacionaliste e PK të Kinës, e cila na u gjend 
pranë në këto ditë të vështira që krijoi udhëheqja 
sovjetike. Ata që nuk ua duan të mirën popullit dhe 
Partisë sonë dhe parashikojnë që ne të falimentojmë me 
planin e tretë pesëvjeçar, le të mos shpresojnë asgjë. 
Populli shqiptar, me Partinë e tij në krye, do ta reali- 
zojë planin, do të kapërcejë çdo pengesë. 


Botohet për herë të parë si- 
pas origjinalit që gjendet në 
Arkivin Qendror të Partisë 


RRËNJËT E PARTISË SONË JANË NË ZEMRËN 
E POPULLIT SHQIPTAR 


Nga fjala në mitingun para popullit të Pogradecit 


6 maj 1961 


Të dashur shokë, motra, vëllezër, të rinj dhe pionierë 
të Pogradecit, 

Jam shumë i lumtur dhe i gëzuar që gjendem sot 
këtu midis jush dhe ju falënderoj për pjesëmarrjen tuaj 
në këtë miting të organizuar për të shprehur dashurinë 
dhe besnikërinë e madhe që ju ushqeni për Partinë 
heroike të Punës të Shqipërisët 

Entuziazmi dhe gëzimi juaj i madh tregojnë qartë 
se sa të thella janë rrënjët e Partisë sonë në zemrën e 
popullit shqiptar, sa e madhe dhe e sinqertë është da- 
shuria e popullit të rrethit të Pogradecit për Partinë 
tonë legjendare, të krijuar nga klasa punëtore dhe fsha- 
tarësia heroike, nga gjithë populli ynë punonjës, në 
momentet më të vështira nëpër të cilat kalonte atëherë 
atdheu ynë i shtrenitë. 

Partia e Punës e Shqipërisë nuk lindi nga HdOHJË 
kombinacion i rastit, ajo lindi nga gjiri i popullit tonë 

liridashës. Qysh në fillim, në kohët më të vështira të 
Luftës Nacionalçlirimtare, ajo u mbrujt me gjakun e 
heronjve tanë që marshuan kurdoherë përpara me fla- 
murin e Partisë, kundër armiqve të shumtë, barbarë e 
të armatosur deri në dhëmbë. 

Partia jonë është Partia e mijëra dëshmorëve të 
rënë në luftën e lavdishme për lirinë e popullit dhe për 
pavarësinë e atdheut, e atyre dëshmorëve që ne i për- 
kujtuam dje edhe këtu te ju dhe që do t'i përkujtojmë 
çdo vit, në shekuj e brez pas brezi me respekt të thellë. 

E mbrujtur me gjakun e bijve të saj më të mirë 
dhe duke pasur në themelin e vet parimet e pavdekshme 
të marksizëm-leninizmit, Partia jonë diti ta udhëheqë 
drejt popullin në çdo situatë, të lidhej ngushtë me të 
dhe të përballonte çdo rrezik, 

Motra dhe vëllezër të dashur, populli shqiptar korri 
fitoren e madhe të Çlirimit të atdheut dhe të vendosjes 
së pushtetit të tij në situata jashtëzakonisht të rënda, 
sepse kishte në udhëheqje këtë Parti heroike. Në ato 
kushte të vështira, duke ndjekur traditat heroike të të 
parëve tanë, traditat revolucionare të fshatarësisë sonë, 
frymën heroike të klasës sonë punëtore të vogël nga 
numri, por të fortë si çeliku, populli shqiptar, nën udhë- 
heqjen e Partisë, u bashkua si kurrë ndonjëherë, rrëm- 
beu pushkën, doli maleve për liri dhe i dërrmoi të gjithë 
armiqtë, okupatorë e tradhtarë. Gjaku i dëshmorëve të 
Luftës Nacionalçlirimtare u bë flamuri me të cilin 
marshuam në atë kohë drejt fitores dhe sot po mar- 
shojmë me sukses në rrugën e ndërtimit të socializmit 
e më vonë të komunizmit, për të mirën dhe për lumtu- 
rinë e popullit tonë që është qëllimi më i lartë i Partisë. 

Fitoret e mëdha të Luftës Nacionalçlirimtare sollën 
edhe fitoret e reja historike të ndërtimit të socializmit. 
Ne, shokë, fituam në Luftën Nacionalçlirimtare, sepse 
nuk ishim vetëm, ne kishim përkrah Bashkimin e lav- 
dishëm Sovjetik, Ushtrinë e tij legjendare të Kuqe me 
J.V. Stalinin në krye, që i ndihmuan popullin tonë dhe 
të gjithë popujt e tjerë të robëruar për t'u çliruar nga 
skllavëria fashiste. 

Flamuri 1 Partisë sonë marksiste-leniniste, flamuri 
i klasës sonë punëtore, flamuri i vegjëlisë, kurrë nuk u 
përkul dhe kurrë nuk do të përkulet përpara çdo fur- 
tune dhe çdo armiku që do të orvatet të cenojë sado pak 
truallin e shtrenjtë që na lanë stërgjyshët tanë, këtë 
tokë të mrekullueshme të vaditur me gjak në luftërat 
shekullore për liri dhe për pavarësi. Kushdo që do të 
përpiqet ta cenojë këtë truall, me siguri do të gjejë 
vdekjen. 

Një popull i tillë i mrekullueshëm si ky yni, me 
një Parti të fortë si çeliku dhe besnike deri në fund e 
marksizëm-leninizmit, nuk ka mortje kurrë dhe kurdo- 
herë € në çdo situatë do të korrë fitore. 

Vështirësi të panumërta kaluan populli dhe Partia 
jonë pas Çlirimit, por ato ne i kapërcyem dhe korrëm 
gjithë këto fitore të mëdha që gëzojmë sot. Ne realizuam 
me sukses planet tona ekonomike, Partia, me politikën 
e saj të drejtë, siguroi mobilizimin e plotë të masave 
punonjëse dhe bëri t'i ndryshohet faqja atdheut. Ajo, 
sidomos, krijoi njerëzit e Shqipërisë së re, të cilët i bëri 
të ndërgjegjshëm dhe patriotë të flaktë për lulëzimin e 
vendit të vet. 

Partia, duke edukuar popullin me një patriotizëm 

të lartë, rrënjosi njëkohësisht te ai ndjenjat e interna- 
cionalizmit proletar, dashurinë e madhe për Bashkimin 
Sovjetik, për Partinë e lavdishme të Leninit, për popujt 
e tjerë vëllezër të vendeve socialiste dhe të gjithë popujt 
përparimtarë e liridashës të botës. 

Partia jonë, që nxori popullin shqiptar nga errësira 
në dritë, e edukoi dhe e udhëhoqi atë me një vendos- 
mëri të tillë që të kryejë me nder në një kohë sa më të 
shkurtër vepra madhështore. Për ngritjen e këtyre ve- 
prave populli ynë, i udhëhequr me zotësi e largpamësi 
nga Partia, ka pasur edhe ndihmën internacionaliste 
të Bashkimit Sovjetik dhe të vendeve të tjera të demo- 
kracisë popullore. 

Por ndihma e dhënë nga miatë, jo vetëm s'ka për- 
bërë dhe s'përbën faktorin kryesor për ndërtimin e so- 
cializmit, por ajo nuk mund t'i sjellë shërbimet e duhura 
popullit, në rast se nuk bie në duar të sigurta dhe kur 
nuk përdoret si duhet për të mirën e popullit. Me këtë 
dua të them se të gjitha të mirat që gëzon sot populli 
ynë dhe që do të gëzojë edhe më shumë në të ardhsh- 
men, u detyrohen kryesisht dhe në radhë të parë punës 
vetëmohuese dhe talentit të njerëzve të Shqipërisë së 
re, u detyrohen komunistëve shqiptarë, që, si në kohën 
e Luftës Nacionalçlirimtare edhe pas saj, qëndruan në 
ballë të luftës së re, të lavdishme dhe heroike për ndër- 
timin e socializmit, iu përveshën punës me të gjitha 
forcat e tyre mendore dhe fizike për të realizuar planet 
ekonomike për të mirën dhe për lumturinë e popullit 
shqiptar. 

Si shembull mund të marrim rrethin tuaj, i cili, nga 
mendja dhe nga duart e arta të punëtorëve dhe të 

fshatarëve të kësaj krahine, të udhëhequr nga organi- 
zata e Partisë e rrethit, është transiormuar në një 
kopësht të bukur. Kudo në qendrat e punës po realizo- 
hen detyrat që ka vënë para jush Partia, po lulëzojnë 
çdo vit e më shumë kodrat nga vreshtat dhe pemët fru- 
tore, fushat kudo po gjelbërojnë, po ndërtohen çdo vit 
qindra e qindra shtëpi të reja. 

Kështu si te ju ndodh në të katër anët e vendit 
tonë. Ju e dini se industria jonë, që më parë pothuajse 
nuk ekzistonte, tani jo vetëm është zhvilluar shumë, 
por nga viti në vit ajo po forcohet dhe po ecën përpara. 
Ju, shokë dhe shoqe, jeni në dijeni të vendimeve histo- 
rike të Kongresit IV të Partisë dhe të planit të tretë 
pesëvjeçar që ai aprovoi, plan madhështor që do të jetë 
një hap i madh përpara në zhvillimin e mëtejshëm të 
ekonomisë dhe të kulturës së vendit tonë. 

Plani i tretë pesëvjeçar do të bëjë që në vendin 
tonë të ndërtohen hidrocentrale, fabrika, uzina e kom- 
binate me rëndësi të madhe ekonomike. Tani ka ardhur 
ajo kohë, kur edhe Shqipëria, dikur e varfër, e lënë me 
shekuj pas dore nga armiqtë e vendit dhe të popullit 
tonë, të lulëzojë dhe të përparojë në të gjitha drejtimet. 

Malet tona që më parë ishin kështjella për mbroj- 
tjen e atdheut e që të tilla janë dhe do të jenë në çdo 
rast rreziku, tani i japin popullit edhe minerale të 
çmueshme. Kështu, nga gjiri i tyre ne nxjerrim sot 
hekur, krom, naftë dhe shumë pasuri të tjera të vlef- 
shme. Duke u bazuar në perspektivat e mira që ka 
nxjerrja e mineralit të hekurit, në vendin tonë krijohen 
kushtet edhe për ngritjen e industrisë së metalurgjisë 
së zezë, Ka ardhur koha që edhe në Shqipëri, klasa 

punëtore të nxjerrë metalurgët e saj. Kështu, me ndih- 
mën e Republikës Popullore të Kinës, gjatë pesëvjeçarit 
të tretë do të fillojë të ngrihet në vendin tonë e para 
uzinë për petëzimin e hekurit që do të zgjerohet pastaj 
edhe më shumë gjatë pesëvjeçarëve të ardhshëm. Do 
të ngrihen edhe një sërë objektesh të tjera shumë të 
rëndësishme, sidomos uzinat për prodhimin e plehrave 
kimike. Fushat tona tani janë sistemuar, janë pastruar 
nga gjerdhet e nga ferrat dhe po sistemohen e po 
zbukurohen çdo vit e më shumë. Në saje të rrugës së 
lavdishme të kolektivizimit, të përcaktuar nga i madhi 
Lenin, e që në vendin tonë u realizua me sukses të plotë, 
në saje të bonifikimeve, të kanalizimeve, të mekanizi- 
mit dhe të ngritjes së nivelit agroteknik të fshatarësisë 
kooperativiste, duke përdorur në arat tona edhe pleh- 
rat kimike, ne do të prodhojmë shumë më tepër se 
tani, sepse përdorimi i plehrave kimike në një masë 
shumë më të madhe se sot do t'i rritë shumë rendi- 
mentet e kulturave bujqësore, do të shtojë begatinë në 
fshatin tonë të ri. 

Shokë dhe shoqe, socializmi, bollëku, nuk vijnë 
vetvetiu. Ne e dimë se fitoret e deritanishme janë sigu- 
ruar vetëm me luftë dhe me përpjekje. Askush dhe për 
asnjë çast nuk duhet ta flejë mendjen e të bjerë në 
vetëkënaqësi, prandaj, nga më i madhi e deri te më i 
vogli, të mobilizohemi me të gjitha forcat, të punojmë 
me këtë entuziazëm të madh që ka ngjallur Kongresi IV 
historik i Partisë sonë, për të realizuar planet që ka 
vendosur Partia për popullin. 

Shumë gjëra të gëzueshme e kuptimplote kanë 
ndodhur pas Kongresit IV të Partisë. Për të parën herë 

të gjitha ndërmarrjet ekonomike të vendit tonë, jo ve- 
tëm i kanë realizuar, por edhe i kanë tejkaluar planet 
e tremujorit të parë. Edhe në sektorin e bujqësisë, 
fshatarësia jonë kooperativiste i ka realizuar planet. 
Kjo tregon se populli ynë, trim dhe punëtor, aprovon 
me të gjitha forcat e tij vijën e Partisë, sepse shikon 
që ajo është një vijë e drejtë marksiste-leniniste dhe 
e palëkundshme. 

Në këtë mobilizim të madh si asnjëherë populli ynë 
u tregon të gjithë atyre që nuk ia duan të mirën, që 
komplotojnë kundër tij, të largojnë duart nga Shqipë- 
ria, ndryshe do t'u priten jo vetëm duart, por edhe 
koka. Prandaj, të dashur shokë, vëllezër dhe motra, të 
rinj dhe të reja, të gjithë e kemi për detyrë të luftojmë 
dhe të vëmë të tëra forcat në shërbim të popullit për të 
konsoliduar dhe për të çelikosur fitoret e arritura, për 
të realizuar planin e tretë pesëvjeçar, për t'u siguruar 
masave tona punonjëse më shumë bukë, mish, gjalpë, 
fruta, veshmbathje, banesa etj. 

Ne me siguri do ta realizojmë planin e tretë pesë- 
vjeçar, sepse vendosmëria dhe forca e popullit tonë, të 
udhëhequr nga Partia, janë të mëdha dhe faktorë ven- 
dimtarë. Ne kemi edhe ndihmën e miqve tanë, të ven- 
deve socialiste. Këto forca ne do të dimë t'i kombinojmë 
si duhet dhe si kurdoherë do të dalim me sukses. 


Shokë dhe shoqe, 


Gjendja ndërkombëtare po zhvillohet në favorin 
tonë, në favor të socializmit dhe të paqes. Forcat e 
socializmit e të paqes çdo ditë e më shumë po shtohen 

e po bëhen një fuqi e madhe dhe pengesë e pakapërcy- 
eshme për imperializmin amerikan dhe për shërbëtorët 
e tij. Vendet socialiste qëndrojnë si shkëmb graniti për 
të përballuar me sukses çdo plan dhe për të shkatërruar 
intrigat e imperialistëve dhe në radhë të parë të impe- 
rializmit amerikan dhe të revizionistëve modernë, si 
revizionistët jugosllavë e të tjerë. 

Partia dhe Qeveria jonë, shokë dhe shoqe, kanë 
luftuar, luftojnë dhe do të luftojnë për mbrojtjen e 
paqes botërore. Populli ynë, nën udhëheqjen e Partisë 
së tij të Punës, është mobilizuar i tëri për ndërtimin e 
atdheut dhe për përmirësimin e jetës së tij të lirë dhe 
të lumtur. Prandaj le të lehin ata që na quajnë gjak- 
nxehtë. Jo, ne e kemi kokën shumë të ftohtë, kurrë nuk 
kemi dashur dhe nuk e duam luftën, se kemi vuajtur 
nga lufta dhe nuk duam kurrë që ajo të shpërthejë. 
Por paqen, bashkekzistencën paqësore, për të cilat luf- 
tojmë, nuk mund t'i kuptojmë që në emër të tyre të 
lejojmë të bëhen krime në kurriz të popullit shqiptar 
dhe të Republikës Popullore të Shqipërisë. Këtë nuk 
e lejon kurrë Partia jonë, e cila ka pasur, ka dhe do të 
ketë një vijë politike dhe ideologjike të palëkundshme, 
këtë nuk e lejon kurrë populli ynë. Ne duam të jetojmë 
në paqe me të gjitha shtetet, pavarësisht nga regjimi 
që ato kanë, por bashkekzistencë për bashkekzistencë 
dhe shuarje të vigjilencës së popujve, mbi bazën e të 
cilave imperialistët, revizionistët jugosllavë dhe monar- 
ko-fashistët grekë komplotojnë për të robëruar atdheun 
tonë, ne nuk do t'i pranojmë kurrë. Për një kuptim të 
tillë të bashkekzistencës ne nuk kemi qenë dhe nuk do 
të jemi asnjëherë. 

Pastaj shoku Enver Hoxha, pasi foli për kuptimin 
leninist të bashkekzistencës paqësore, për natyrën 
agresive të imperializmit, me atë amerikan në krye, për 
iluzionet që ushqejnë Hrushovi dhe grupi i tij ndaj nje- 
rëzve atë rinje që kanë ardhur në fuqi në SHBA, sikur 
këta qenkan apaqësorër, relastikës në politikë etj., tha: 

Të gjitha këto tregojnë qartë se imperializmi, dhe 
veçanërisht imperializmi amerikan, është agresiv dhe 
pregatitet për luftë. Prandaj popujt duhet të jenë vigji- 
lentë dhe paqen t'ua imponojnë imperialistëve jo me 
fjalë, por me punë, me vepra. Këto thotë Partia jonë. 
Kjo nuk do të thotë t'u shpallësh luftë imperialistëve, 
por t'i demaskosh ata në sy të popujve. Është ndryshe 
t'u fërkosh krahët agresorëve dhe krejt ndryshe t'u 
tregosh grushtin: po t'i japësh gishtin armikut, ai të 
rrëmben dorën. 

Partia jonë ka ndjekur dhe do të ndjekë me bes- 
nikërinë më të madhe mësimet e Leninit dhe të Sta- 
linit edhe përsa i përket luftës që duhet bërë kundër 
revizionistëve. Mësuesit tanë të mëdhenj, V.I. Lenini 
dhe J.V. Stalini, na kanë mësuar dhe na kanë edukuar 
që t'i luftojmë pa mëshirë revizionistët, sepse ata janë 
armiq të betuar të klasës punëtore dhe agjentë të ndyrë 
të imperializmit dhe të borgjezisë ndërkombëtare. Mi- 
rëpo ka njerëz që, duke i harruar këto mësime të 
pavdekshme, na akuzojnë se jemi gjaknxehtë në qën- 
drimet tona ndaj revizionistëve, sidomos ndaj revizio- 
nistëve juposllavë. Jo, ne nuk jemi gjaknxehtë në luftën 
kundër revizionizmit, por parimorë. Në këtë drejtim, 
ne kemi një eksperiencë jashtëzakonisht të madhe, të 
fituar në luftën tonë të drejtë kundër komploteve dhe 

intrigave që revizionistët jugosllavë kanë bërë dhe vazh- 
dojnë të bëjnë kundër vendeve të kampit të socializmit 
dhe lëvizjes komuniste ndërkombëtare, e veçanërisht 
kundër Partisë dhe atdheut tonë. Ne i kemi provuar në 
kurrizin tonë komplotet e revizionistëve jugosllavë. 
Prandaj një marksist i vërtetë nuk mund të ngopet me 
përralla duke dëgjuar ata që predikojnë dhe që na 
këshillojnë të zbutet lufta kundër revizionistëve jugos- 
llavë se “mos u rritet mendjar. Një pikëpamje e tillë 
është e huaj për marksizmin, ajo do të thotë të mos e 
demaskosh kusarin, do të thotë t'ia lehtësosh atij punën 
kriminale. Partia jonë nuk ka ecur dhe nuk mund të 
ecë në këtë rrugë, pavarësisht që disa na akuzojnë se 
qenkemi dogmatikë. Po të ishim të tillë, populli shqiptar 
nuk do të kishte një dashuri kaq të madhe dhe kaq të 
thellë për Partinë e tij heroike, nuk do të ekzistonin ky 
entuziazëm dhe ky optimizëm realist në masat e gjera të 
popullit për politikën e drejtë marksiste-leniniste të 
Partisë sonë, nuk mund të realizoheshin të tilla suksese 
kolosale si ato që ka arritur populli shqiptar, nën udhë- 
heqjen e Partisë gjatë këtyre 16-17 vjet çlirim. 
Partia jonë thotë atë që ka provuar dhe e provon 
çdo ditë jeta, se revizionistët jugosllavë janë armiq të 
tërbuar të marksizëm-leninizmit, dhe armiq të tillë të 
rrezikshëm janë edhe të gjithë ata revizionistë që e kanë 
akoma maskën në fytyrë, por që me punën e tyre janë 
vënë në shërbim të imperializmit dhe të borgjezisë. 
Dihet nga të gjithë se deri tani Jugosllavia titiste ka 
marrë rreth 3 miliard dollarë nga SHBA-ja, për të ndër- 
tuar asocializmin specifike. Por çdo njeri e kupton se 
imperializmi nuk mund të japë kurrë të holla për for-. 

cimin e pozitave të klasës punëtore, për ndërtimin e 
socializmit. Pohime të tilla janë vetëm gënjeshtra. Këtë 
nuk e themi vetëm ne, po të gjithë marksistë-leninistët 
e botës, me përjashtim të disa grupeve që kanë humbur 
vigjilencën ndaj revizionistëve. 

Marksizmi, qysh nga lindja e tij dhe deri sot që 
është bërë një forcë kolosale dhe e pamposhtur, ka 
kaluar vështirësi dhe pengesa të panumërta. Në situata 
shumë të vështira ka luftuar i madhi Karl Marks kun- 
dër kapitalit. Ai atëherë kishte me vete një pakicë: në 
atë kohë lufta e ndërgjegjshme dhe revolucionare e 
proletariatit ishte në hapat e parë, por Marksi kishte ide 
të qarta dhe të fuqishme, kishte besim të pakufishëm 
dhe mbështetej në klasën punëtore të Gjermanisë, të 
Francës, të Anglisë. Ai kurrë nuk iu tremb vështirësive, 
po i kapërcente ato me vendosmëri të madhe. Në saje të 
mësimeve të tij dhe të V. I. Leninit në Rusi fitoi Revolu- 
cioni i madh Socialist i Tetorit dhe më vonë revolucionet 
popullore triumfuan edhe në një varg vendesh të tjera. 

Jeta dhe mësimet e mëdha të klasikëve të marksi- 
zëm-leninizmit na mësojnë dhe na bindin se klasa 
punëtore kurrë nuk mund të mposhtet. Ashtu si dielli 
pastron qicllin dhe kthjellon hapësirën nga retë, ashtu 
edhe marksizëm-leninizmi pastron lëvizjen komuniste 
ndërkombëtare nga pikëpamjet e revizionistëve mo- 
dernë, duke i demaskuar ata pa mëshirë. Klasa punë- 
tore dhe aleatja e saj fshatarësia, përkohësisht mund 
të dëmtohen, revizionistët përkohësisht mund të arrijnë 
të gënjejnë popullin, por atyre shpejt do t'u dalë kallaji. 

Partia jonë ecën kurdoherë me sukses përpara, se 
udhëhiqet nga një vijë e drejtë marksiste-leniniste dhe 

ka mbështetjen e fuqishme të të gjithë popullit tonë. Ajo 
ka mbështetjen e popullit sovjetik, të Partisë Komunis- 
te të Leninit dhe të Partisë Komuniste të Mao Ce Dunit, 
të komunistëve dhe të punëtorëve të vendeve socialiste 
dhe të lëvizjes komuniste dhe punëtore ndërkombëtare. 

Të dashur shokë, si kurdoherë edhe në këto situata 
Partia jonë na porosit që në njërën dorë të mbajmë kaz- 
mën dhc në tjetrën pushkën. Revizionistëve modernë 
nuk u pëlqen kjo parullë e Partisë sonë, Por s'ke ç'i 
bëni Ne nga zbatimi në jetë i kësaj parulle vetëm të 
mira kemi pasur. Armët, po t'i hedhin të gjithë, do t'i 
hedhim edhe ne. Përderisa imperialistët dhe veglat e 
tyre armatosen dhe bëjnë komplote kundër nesh, baru- 
tin ne do ta mbajmë kurdoherë të thatë. 

Partia na mëson të punojmë me zell dhe sa më 
shumë për forcimin c ekonomisë së vendit tonë, sepse 
sa më të fortë të jemi ekonomikisht, aq më të paprek- 
shëm bëhemi, aq më i paprekshëm bëhct atdheu ynë. 

Shokë dhe shoqe, le të mprehim gjithnjë e më 
shumë vigjilencën revolucionare. Ujët mund të flejë, 
por armiku nuk fle, prandaj derisa të zhduket rrethimi 
kapitalist, ne duhet të jemi kurdoherë vigjilentë dhe të 
bëjmë që Shqipëria e re socialiste lë mos preket nga 
kushdo që do të guxonte ta bënte këtë, sepse cilido 
qoftë ai do të gjente vdekjen. 

Të dashur shokë, mëma dhe motra, me besim të 
patundur te Partia, te vija e saj e drejtë marksiste-le- 
niniste, le të hidhemi në punë e aksion dhe të kryejmë 
plotësisht çdo orë dhe çdo ditë detyrat tona, të realizoj- 
më e të tejkalojmë planet tona. 

Dëshiroj t'ju falënderoj, veçanërisht ju, punonjës 

të Pogradecit, klasën punëtore, fshatarësinë dhe gjithë 
inteligjencën e rrethit tuaj, për punën e lavdërueshme 
që po bëni në realizimin e detyrave. Sot vizitova koo- 
perativën e kombinuar të artizanatit të qytetit tuaj dhe 
vura re se atje ka punëtorë të mrekullueshëm, burra, 
gra dhe vajza që punojnë me zell, entuziazëm, patrioti- 
zëm dhe me mendjen e duart e tyre të arta prodhojnë 
sa më shumë të mira materiale për popullin. Ashtu si 
kooperativa e kombinuar, i kanë rcalizuar planet edhe 
ndërmarrjet e tjera ekonomike të rrethit tuaj, prandaj 
me plot të drejtë keni merituar flamurin tranzitor të 
20-vjetorit të lavdishëm të Partisë sonë. Edhe në buj- 
qësi, fshatarësia kooperativiste e rrethit tuaj ka realizuar 
planet pothuajse në të gjithë zërat. 

Pra, shokë dhe shoqe, ju uroj me gjithë zemër 
suksese të reja dhe më të mëdha në punën tuaji Ko- 
miteti Qendror i Partisë më ka ngarkuar t'ju dorëzoj 
këtë flamur që ju ec merituat në saje të punës suaj të 
palodhur. Ky është një nder që më bëhet dhe për mua 
kjo do të mbetet një ditë e paharruar. E mbajtshi me 
nder dhe deri në fund këtë flamuri Në përvjetorin e 
lavdishëm të 20-vjetorit të themelimit të Partisë sonë, 
më 8 Nëntor, unë do të jem i lumtur të dëgjoj që ky 
flamur t'u mbetet përgjithnjë punonjësve të rrethit tuaji 

Rroftë Partia jonë heroikel 

Rroftë populli ynë i mrekullueshëmi 

Rrofshin punonjësit e rrethit të Pogradecit 


Botuar për herë të parë me Botohet sipas origjinalit që 
shkurtime, në gazetën “Zëri gjendet në Arkivin Qendror 
i popullite, Nr. 112 (3955), të Partisë 

USHTRIA JONË ËSHTË NJË GARANCI PËR TË 
MBROJTUR FITORET E ARRITURA 


Fjala në një repart ushtarak të qytetit të Korçës 


8 maj 1961 


Të dashur shokë ushtarë dhe oficerë, 


Jam shumë i gëzuar që gjendem sot në mes jush, 
në mes ushtarakëve të njërit prej reparteve nga më të 
rëndësishmit dhe më të përparuarit e ushtrisë sonë he- 
roike. Më lejoni t'ju sjell përshëndetjet më të nxehta të 
Komitetit Qendror të Partisë. Duke u ndodhur këtu, 
për të marrë takim me masat punonjëse të Korçës, ki- 
sha dëshirë të takohesha gjithashtu edhe me ju. 

Sikurse jeni në dijeni, në të gjithë Shqipërinë vlon 
puna ndërtimtare me një entuziazëm të madh. Ky en- 
tuziazëm dhe ky patriotizëm i lartë janë karakteristika 
të punonjësve të Shqipërisë së re dhe tregojnë besimin 
e madh të të gjithë punonjësve të vendit tonë dhe të 
ushtrisë sonë të lavdishme për Partinë tonë heroike 
e Komitetin e saj Qendror, për pushtetin tonë popu- 
llor, tregojnë besnikërinë e tyre të pafund për vijën e 
drejtë marksiste-leniniste të Partisë sonë. 

Pas Çlirimit ne kemi ngritur një industri të fu- 
qishme moderne, e cila gjatë pesëvjeçarit të tretë do të 
forcohet edhe më shumë. Ju i keni lexuar direktivat e 
pesëvjeçarit të tretë që aprovoi Kongresi IV i Partisë. 
Ky pesëvjeçar parashikon objekte të shumta dhe të rë- 
ndësishme që do ta bëjnë më shpejt Shqipërinë tonë 
një vend industrialo-agrar. Do të ndërtohen objekte të 
rëndësishme për përpunimin e mineraleve, që do të 
kontribuojnë në zhvillimin edhe më të shpejtë të for- 
cave prodhuese. Do të ngrihen, gjithashtu, një sërë 
veprash, si kombinati i ri i tekstileve, uzinat e plehrave 
kimike dhe uzina e fabrika të tjera si dhe objekte me 
rëndësi të madhe ekonomike. 

Perspektiva e përparimit të vendit tonë është e mi- 
rë edhe në bujqësi. Atdheu ynë, e bashkë me të edhe 
fshati, çdo vit ndërtohet e zbukurohet më shumë. Një 
transformim i madh është bërë në fshatin tonë, sido- 
mos vitet e fundit. Kolektivizimi, që, siç na ka mësuar 
V.1. Lenini, është rruga e shpëtimit të fshatarësisë nga 
mjerimi dhe nga varfëria, ka sjellë ndryshime rrënjë- 
sore në fshat. Kudo janë hapër toka të reja, po bëhet 
sistemimi i tyre, janë prishur gjerdhet dhe janë krijuar 
parcela të mëdha, në fusha punon traktori: është ngri- 
tur niveli kulturor i fshatarëve. Fshatarësia jonë koope- 
rativiste me zell përqafon të renë. Veçanërisht sivjet 
janë punuar mjaft mirë tokat dhe të gjitha kulturat 
janë mbjellë në kushte shumë më të mira se çdo herë 
tjetër. Këto tregojnë për përparimet që po bëhen në 
fshatin tonë me kolektivizimin. Këtë vit po na ndih- 
mon edhe koha dhe kemi shpresa që ky të jetë një vit i 
mbarë bujqësor. 

Gjatë këtij pesëvjeçari ne do të luftojmë më mirë 
e më shumë për të kapërcyer vështirësitë që na dalin 
në bujqësi, veçanërisht kundër fatkeqësive të natyrës. 
Me përpjekjet tona dhe duke përfunduar uzinat e pleh- 
rave kimike nga fundi i pesëvjeçarit bujqësia jonë do 
të hyjë në një rrugë me të vërtetë të përparuar dhe 
atëherë do të pretendojmë jo këto rendimente që ma- 
rrim sot në prurë apo në misër, po rendimente shumë 
më të larta. Po kështu do t'i rritim rendimentet edhe 
në kulturat e tjera. E ardhshmja e bujqësisë sonë, pra, 
është e bukur. Kjo ka rëndësi shumë të madhe, scpse 
do të krijohen mundësitë që t'i japim popullit më 
shumë prodhime bujqësore e blegtorale dhe do të sigu- 
rojmë edhe lëndën e parë të nevojshme për industrinë. 

Planet e Partisë janë të tilla që industria jonë, e 
cila rritet e zgjerohet çdo vit, të sigurohet me lëndë të 
parë minerale ose bujqësore-blegtorale të vendit. Dhe 
në këtë drejtim toka jonë ka rezerva dhe pasuri. të 
mëdha. 

Ju keni dëgjuar për pasuritë e mëdha që fsheh 
nëntoka jonë. Rezervat e njohura deri tani do të zgjero- 
hen edhe më shumë gjatë këtij pesëvjeçari. Perspektiva 
të mëdha te ne ka industria e naftës. Gjatë pesëvjeçarit 
të tretë sasia e naftës dhe e gazit të prodhuar do të 
shtohen dhe me to ne do të furnizojmë uzinën e plehra- 
ve azotike që do ta ndërtojmë gjatë këtij pesëvjeçari. 
Më vonë, në pesëvjeçarët e ardhshëm, do ta zgjerojmë 
industrinë kimike për të prodhuar në vendin tonë edhe 
materiale sintetike, duke përdorur naftën si lëndë të 
parë. Kështu këtë prodhim të çmueshëm nuk do ta 
eksportojmë bruto, po do ta përpunojmë në vend, do ta 

bëjmë edhe më të vlefshëm se tani. Por vendi ynë ka 
edhe hekur-nikel me përmbajtje të lartë industriale, po 
zbulojmë shtresa të tjera kromi, kemi një perspektivë të 
mirë për bakrin etj. 

E gjithë Shqipëria fsheh nën tokë minerale të 
çmueshme. Kërkimet që po bëhen do të sjellin që në 
të ardhshmen të kemi më shumë minerale, Kjo është 
një siguri dhe pasuri e madhe për planet tona ekono- 
mike, për përmirësimin e jetës së popullit. 

Populli ynë, duke parë perspektivën e shkëlqyer 
të përparimit të atdheut, duke parë në jetë se këto nuk 
janë fjalë, po një realitet i gjallë, ka besim të madh në 
rrugën e Partisë, në udhëheqjen dhe në vijën e saj të 
drejtë. Prandaj ai është lidhur kaq ngushtë, e do me 
gjithë shpirt dhe i qëndron besnik deri në fund Partisë 
sonë të lavdishme marksiste-leniniste. 

Ushtria jonë nuk është një ushtri e kazermës, por 
një ushtri që ka dalë nga populli, rron bashkë me po- 
pullln, e njeh, e do dhe e ndihmon atë, i njeh sukseset 
e mëdha që ne kemi korrur gjatë kohës së shkurtër 
pas Çlirimit dhe që e ka për detyrë të ruajë atdheun, 
popullin dhe fitoret e tij. Rruga e drejtë e Partisë sonë 
ka dhënë rezultate kolosale si në zbukurimin e në 
forcimin e atdheut, ashtu edhe në formimin dhe në 
edukimin e njerëzve të Shqipërisë së re, 

I gjithë populli ju do me gjithë shpirt ju, ushtarë 
dhe oficerë, sepse ju ecni me vendosmëri në traditat 
revolucionare të popullit tonë trim dhe të luftës së par- 
tizanëve tanë heroikë, në saje të së cilës populli ynë u 
çlirua përgjithmonë nga robëria. Me thirrjen e Partisë, 
pa marrë parasysh as vdekjen, populli rroku armët dhe 

u bëri ballë armiqve të egër, të shumtë, të djallëzuar 
e të armatosur deri në dhëmbë. Frymëzimi i Partisë 
ishte i tillë që çdo partizan i thjeshtë u bë një trim, një 
hero, ndryshe fashistët nuk do të ishin mundur. 

Shokë ushtarë dhe oficerë, populli ynë është i lum- 
tur që vija e Partisë në ushtri ka qenë dhe është e 
drejtë. Partia jonë pas Çlirimit tregoi kujdes të veçantë 
për ushtrinë, prandaj partizanët trima të Luftës Nacio- 
nalçlirimtare ajo i çoi në shkolla. Tani ushtria jonë ka 
me mijëra kuadro oficerë, bij të dashur të Partisë dhe 
të popullit, besnikë të çështjes së madhe të komuniz- 
mit. Këtyre njerëzve të mrekullueshëm Partia u dha 
mundësinë të pajisen me artin më të përparuar ushta- 
rak, me artin stalinian. Partia jonë ruajti dhe zhvilloi 
me oficerët tanë eksperiencën e pakufishme të Luftës 
Nacionalçlirimtare. Kështu, pra, u krijuan kuadrot e 
ushtrisë sonë. Në saje të këtij kujdesi, ne sot kemi një 
ushtri të fortë, të stërvitur si duhet, të disiplinuar, me 
ndërgjegje të lartë socialiste dhe të gatshme të mbrojë 
interesat e larta të atdheut dhe të socializmit, në çdo 
moment dhe kundër kujtdo armiku qoftë. 

Ushtarët dhe oficerët tanë dinë të përdorin armët 
më moderne në rast se do t'i imponohej luftë atdheut 
tonë. 

Populli dhe komunistët shqiptarë janë kundër luf- 
tës, se në luftë derdhet gjaku i njerëzve, shtypen popuj, 
shkatërrohen vende. Por ne dimë njëkohësisht se derisa 
ekzistojnë imperialistët, ekziston edhe rreziku i luftës. 
Imperialistët, revizionistët dhe fashistët përpiqen të na 
bëjnë varrin, të djegin dhe të robërojnë atdheun tonë, 
të shkatërrojnë kampin e socializmit dhe lëvizjen ko- 

muniste ndërkombëtare. Për këto arsye ne i mbajmë 
armët ngrehur dhe barutin e thatë. Por kurrë nuk do 
të provokojmë luftë, veçse do të jemi kurdoherë të 
gatshëm për të mbrojtur tokën e shenjtë të atdheut, 
fëmijët, jetën paqësore të popullit tonë. Ja përse i duam 
ne armët, të cilat do t'i ruajmë si sytë e ballit. Kjo 
është vija e drejtë marksiste-leniniste e Partisë sonë 
në ushtri. Këtë rrugë na kanë mësuar të ndjekim Lenini 
dhe Stalini dhe eksperienca e madhe e popullit tonë. 

Revizionistët modernë përpiqen të dobësojnë vigji- 
lencën tonë kundër imperializmit, të dobësojnë unitetin 
e radhëve tona. Prandaj, Partia jonë dhe të gjitha par- 
titë e tjera marksiste-leniniste i demaskojnë pa mëshi- 
rë revizionistët modernë, si revizionistët jugosllavë e të 
tjerë, sepse ata janë armiq të tërbuar të marksizëm-le- 
ninizmit, agjentë të imperializmit dhe të borgjezisë 
reaksionare. Prandaj, kushdo që nuk i demaskon revi- 
zionistët me të gjitha forcat, ashtu siç i kanë demaskuar 
Marksi dhe Lenini, kush nuk i godet ashtu siç i goditi 
dhe i shtypi Stalini, ai është një pacifist, ai është vetë 
një revizionist. 

Disa njerëz, ne shqiptarët na quajnë kokëfortë e 
gjaknxehtë, por ne mendjen e kemi të qartë, sytë të 
hapët dhe zemrën të zjarrtë. Për fat të keq, disa udhë- 
heqës të partive komuniste thonë se ç'është gjithë kjo 
zhurmë që bëjnë kamunistët shqiptarë kundër revizio- 
nizmit jugosllav2 Duke folur shumë kundër tyre, thonë 
ata, atyre u rritet mendja. Kjo, shokë, është një parullë 
revizioniste. Marksizëm-leninizmi na mëson se armiku 
duhet demaskuar. Titoja dhe klika e tij revizioniste atë 
duan, të mos flitet për ta që ta bëjnë më lehtë punën 

e tyre minuese kundër kampit të socializmit. Të gjithë 
ata që përhapin të tilla parulla në fakt ndihmojnë re- 
vizionistët. 

Marksistët e vërtetë e vlerësojnë drejt rrezikun e 
revizionistëve dhe helmin që kërkojnë të përhapin ata 
në lëvizjen komuniste ndërkombëtare dhe në vendet 
socialiste. Veçanërisht komunistët shqiptarë i njohin 
mirë revizionistët jugosllavë se ç'punë armiqësore bëj- 
në kundër komunizmit ndërkombëtar, e sidomos kun- 
dër vendit tonë, Kemi 18 vjet që luftojmë kundër tyre. 
Në fillim jemi sjellë ndaj tyre si miq, sepse nuk i kemi 
njohur, kurse ata qysh në atë kohë ishin armiqtë tanë 
dhe si të tillë i kanë sjellë dëme të mëdha vendit tonë. 
Duke njohur mirë qëllimet, taktikat dhe dredhitë e re- 
vizionistëve jugosllavë, ne i demaskojmë pa mëshirë 
ata, pavarësisht se ka njerëz që përpiqen të na deni- 
grojnë, por me Partinë dhe me popullin tonë janë shu- 
më parti marksiste-leniniste, të gjithë popujt që luftoj- 
në për liri, për pavarësi dhe për paqe. 

Jeta po tregon sa e drejtë është vija e Partisë sonë. 
Revizionistët modernë përpiqen të gënjejnë njerëzit 
duke thënë se imperializmi amerikan tani nuk është 
agresiv, prandaj mund të bisedohet me të e të arrihet 
në disa marrëveshje. Partia dhe Qeveria jonë nuk janë 
kundër bisedimeve, vetëm se ne jemi për bisedime të 
frytshme, në interes të paqes, që i shërbejnë forcimit 
të pozitave të socializmit, interesave të popujve, të ve- 
gjëlisë, dhe në asnjë mënyrë interesave të imperializ- 
mit, të kapitalistëve. Këtu qëndron ndryshimi ynë me 
revizionistët modernë. 

Ne themi se imperialistët amerikanë nuk kanë 

ndryshuar, se ata vazhdojnë të armatosen, se ata kër- 
kojnë të fitojnë kohë. Prandaj atyre u duhen shtrëngu- 
ar dhëmbët dhe të mos nanurisen me fjalë. 

Revizionistët modernë e quajnë dogmatike 
J.V. Stalinin. Ai fjalët i kishte të pakta, por fjalët e tij 
kalonin gojë më pojë në të gjitha kontinentet, ngrohnin 
zemrat e punonjësve e të popujve paqedashës, kurse 
armiqtë e socializmit dridheshin. Ndërsa tani, me gji- 
thë fjalët e shumta bombastike që janë thënë për çar- 
matimin, imperialistët e sidomos imperialistët ameri- 
kanë as që duan t'ia dinë. Të çarmatoset imperializmi 
amerikan do të thotë që ai të pranojë të hedhë poshtë 
armët. Kjo gjë nuk mund të arrihet kurrë, sepse arma- 
timi qëndron në natyrën agresive e luftënxitëse të tij. 

Kur populli kuban i hodhi në det mercenarët e dër- 
guar nga imperializmi amerikan, u vërtetua se paqja 
mbrolet jo me fjalë, por me luftë revolucionare kundër 
veprimeve agresive të imperializmit amerikan. Dështi- 
mi i intervencionit amerikan kundër Kubës ka qenë 
një fitore jo vetëm për popullin kuban dhe për paqen 
në përgjithësi, por edhe një tregues i mirë i vijës së 
drejtë të Partisë sonë, të PK të Kinës dhe të atyre par- 
tive marksiste-leniniste që vazhdimisht ngrenë nevojën 
e vigjilencës së popujve dhe u thonë të jenë të kuj- 
desshëm sc imperializmi që po armatoset dhe po pre- 
gatitet për luftë, po të gjeti në pjumë, të fut thikën 
pas shpine. 

Partia jonë ka ndjekur kurdoherë mësimet e 
VII. Leninit për marrjen e pushtetit. Ndër të tjera ai 
thotë se proletariati, po të jetë e mundur, le ta marrë 
pushtetin pa luftë të armatosur, por në qoftë se borgje- 

zia përdor dhunën, atëherë duhet të përdoret dhuna 
edhe nga ana e proletariatit. Komunistët francezë mund 
të na kritikojnë, duke pretenduar se ata pushtetin do 
ta marrin në mënyrë paqësorc. Ne i urojmë ata, në rast 
se ja dalin, se nuk duam të derdhet gjaku i vëllezërve 
tanë proletarë francezë. Por duhet të jemi realistë. Jeta 
ka vërtetuar se deri sot në asnjë vend revolucioni socia- 
list nuk ka fituar në rrugë paqësore. Rruga e vërtetë 
për marrjen e pushtetit nga prolctariati po shtrembë- 
rohet me qëllim nga revizionistët modernë, për të do- 
bësuar vigjilencën dhe për të ulur frymën revolucio- 
nare të partive komuniste në luftën e tyre për për- 
mbysjen e pushtetit të borgjezisë. 

Ka njerëz që thonë se Kina dhe Shqipëria janë për 
luftë. Kjo është vetëm gënjeshtër dhe shpifje. As Kina, 
as Shqipëria, as ndonjë vend tjetër me të vërtetë socia- 
list nuk mund të pranojnë që t'u hyjë armiku brenda, 
t'u rrëmbejë fitoret. Shpifjet dhe gënjeshtrat e këtyre 
njerëzve kundër partive tona po pësojnë çdo ditë dis- 
fatë, ndërsa marksizëm-leninizmi kurdoherë do të 
triumfojë. 

Ne jemi marksistë dhe kemi të drejtë të themi pi- 
këpamjen tonë në mbledhjet e marksistëve. Pikëpamjet 
që shpreh një parti nuk duhen vlerësuar duke u nisur 
nga pozitat e të madhit ose c të voglit, ndryshe largo- 
hemi nga marksizëm-leninizmi. Pikëpamjet e çdo partie 
duhen parë vetëm në frymën marksiste-leniniste dhe 
kështu duhen vlerësuar edhe pikëpamjet e Partisë sonë. 

Disa udhëheqësve sovjetikë nuk u pëlqejnë qëndri- 
met parimore të Partisë sonë. Në komplotin e Buku- 
reshtit vetëm Partia e Punës e Shqipërisë doli në 

mbrojtje të PK të Kinës dhe u shpreh me vendosmëri 
se nuk mund të dënohet padrejtësisht Partia heroike 
Komuniste c Kinës. 

N. S. Hrushovit nuk i pëlqeu ky qëndrim i Partisë 
sonë, prandaj qysh atëherë filluan t'i bëhen presione 
Partisë së Punës të Shqipërisë. Por sharra hasi në 
gozhdë, Partia jonë e ka koskën të fortë. Në Mbledhjen 
e Moskës të nëntorit 1960 Partia jonë e tha përsëri fja- 
lën e vet. Dhe atje ne dhe PK e Kinës nuk ishim vetëm. 
Me ne ishin edhe parti të tjera që mbajtën qëndrim 
marksist-leninist. 

Por udhëheqjet e disa partive ua kanë fshehur po- 
pullit dhe partisë së vet qëndrimet e padrejta që kanë 
mbajtur në Bukuresht dhe në Moskë, prandaj komunis- 
tët e këtyre partive i rrethojnë njerëzit tanë që punoj- 
në osc mësojnë në ato vende, dhe u kërkojnë matcriale 
për të mësuar si është e vërteta mbi qëndrimin e Par- 
tisë sonë. Studentët dhe oficerët tanë që mësojnë në 
Bashkimin Sovjetik dhe në vendet e tjera të demokra- 
cisë popullore të Evropës, qëndrojnë të papërkulur në 
mbrojtje të vijës së Partisë së tyre marksiste-leniniste 
dhe me këtë qëndrim ata ndihmojnë njëkohësisht dhe 
Bashkimin Sovjetik. 

Popujt e Bashkimit Sovjetik Partia jonë do t'i 
mbrojë nga kushdo qoftë që i kërcënon. Ne e duam me 
gjithë zemër atdheun tonë, por jemi edhe internacio- 
nalistë, sepse duam dhe respektojmë edhe popujt e 
tjerë e, në radhë të parë, popujt e vendeve socialiste. 
Ne jemi komunistë shqiptarë, por njëkohësisht duam 
dhe respektojmë edhe partitë e tjera që ndjekin një 
vijë të drejtë marksiste-leniniste. Uniteti ynë duhet të 

jetë i çeliktë, por në rrugën marksiste-leniniste. Për 
këtë rrugë ne do të luftojmë deri në fund. 

Ka grupe njcrëzish që përpiqen t'u krijojnë vësh- 
tirësi Partisë dhe vendit tonë, por nuk do t'ia arrijnë 
dot qëllimit, ata do të dështojnë. Ata që i bëjnë pre- 
sione dhe i krijojnë vështirësi Shqipërisë, ka ardhur 
koha të demaskohen. 

Duke pasur kurdoherë në zemër Partinë dhe inte- 
resat e mëdha jetike të popullit tonë, për të cilat ka 
derdhur kaq gjak, veçanërisht ushtria jonë e lavdish- 
me, ju, shokë ushtarë dhe oficerë, duhet të mësoni e 
të edukoheni vazhdimisht, të forconi ushtrinë me ar- 
mët që disponon dhe ashtu si i gjithë populli ynë të 
bëni edhe ju kursime në çdo drejtim. 

Ne duhet të forcojmë vigjilencën, ta kemi Partinë 
të pastër, ta kalitim vazhdimisht, ta mbrojmë me vi- 
gjilencë marksizëm-leninizmin, të forcojmë dhe të çe- 
likosim mbrojtjen e atdheut socialist, fitoret e mëdha 
që kemi arritur në të gjitha fushat. Këto porosi të 
Partisë sonë të mos i harrojmë kurrë. 

Ju c kuptoni se koha ecën në favorin tonë, por 
aktualisht po kalojmë situata të vështira, sepse kundër 
nesh bëhen komplote nga armiqtë e popullit e të Par- 
tisë. Prandaj kurrë të mos dobësojmë vigjilencën, se 
ajo na ka nxjerrë kurdoherë faqebardhë, veç të mirave 
asgjë të keqe nuk na ka sjellë. Duke ruajtur e duke 
forcuar vigjilencën as ngritja ekonomike e vendit nuk 
është penguar, përkundrazi, industria, bujqësia, arsimi 
dhe kultura vazhdimisht kanë ecur përpara, liria dhe 
pavarësia e atdheut janë mbrojtur. Prandaj ushtria 
jonë të jetë kurdoherë në gatishmëri të plotë, sepse 

kjo do t'i bëjë armiqtë t'i vënë gishtin kokës, për- 
para se të fillojnë ndonjë aventurë, duke menduar se 
Shqipëria është e rrethuar gjeografikisht dhe ka 
vështirësi. 

Shqipëria është e izoluar gjeografikisht, por ajo 
nuk është vetëm. Ajo ka miq të fuqishëm, siç janë 
popujt e vendeve të demokracisë popullore e popujt 
liridashës në botë. Kështu Shqipëria nuk është dhe 
kurrë nuk do të jetë e izoluar. 

Ju uroj nga zemra shëndet dhe punë të mbarë, 
shokë ushtarë dhe oficerël Veçanërisht ju, shokë ofi- 
cerë, kini kujdes për ushtarët, i edukoni ata si duhet 
politikisht dhe ushtarakisht. Partia dhe Komiteti i saj 
Qendror e dinë sa kujdes të madh tregoni ju për ushta- 
rët, prandaj vazhdoni në këtë rrugë, ta shtoni edhe më 
shumë këtë kujdes. Ju keni në duart tuaja njerëz të 
mrekullueshëm që vijnë në ushtri nga të katër anët e 
Shqipërisë dhe këta nuk ju vijnë analfabetë si më parë, 
prandaj mësimet ushtarake, teorike dhe dijenitë e për- 
gjithshme që u jepni ushtarëve gjatë orëve të mësimit 
bëni që ata t'i përvetësojnë si duhet, sepse, pasi të 
kryejnë shërbimin ushtarak, do të përhapen në të katër 
anët e atdheut, ku do të punojnë për ta bërë atë më të 
bukur, më të lulëzuar. Pra, ashtu si bëjnë mësuesit në 
shkolla edukimin ideologjik dhe kulturor të brezit të 
ri, edhe ju, shokë oficerë, keni një detyrë shumë të 
madhe, që ju ka ngarkuar Partia dhe populli, ta bëni 
ushtrinë tonë të zonjën, vigjilente, patriote të flaktë, të 
disiplinuar dhe të gatshme për çështjen e madhe të 
atdheut dhe të socializmit. I 

Komiteti Qendror i Partisë është i bindur se bijtë 

e Partisë sonë të lavdishme, siç jeni ju, do ta kryejnë 
me nder këtë detyrë të madhe. 

Të rrojë ushtria jonë heroiket 

Të rrojë atdheu ynë i dashuri 

Të rrojë Partia jonë e lavdishmel 


Botohet për herë të parë si- 
pas origjinalit që gjendet në 
Arkivin Qendror të Partisë 


UNITETI PARTI-POPULL E BËN RPSH NJË 
KËSHTJELLE TË PAMPOSHTUR 


Fjala me kuadrot e repartit ushtarak të kufirit dhe 
të Sigurimit të Shtetit të rrethit të Korçës 


9 maj 1961 


Në mes të entuziazmit të jashtëzakonshëm, të duar- 
trokitjeve të stuhishme dhe të ovacioneve për Partinë e 
Punës dhe Komitetin e saj Qendror fjalën e mori shoku 
Enver Hoxha: 

Ju falënderoj nxehtësisht për këtë pritje kaq të 
përzemërt, e cila i takon Partisë sonë të lavdishme të 
Punësi Partia dhe populli ynë krenohen me ju, ushtarë 
dhe oficerë të kufirit, të ndjekjes dhe të organeve të 
Sigurimit të Shtetit, armë të fuqishme e të lavdishme 
që mbrojnë interesat e popullit e të atdheut. Ushtarët 
dhe oficerët e kufirit ruajnë kufijtë e shtrenjtë të at- 
dheut, lirinë dhe pavarësinë e popullit, fitoret e tij të 
mëdha nga intrigat dhe sulmet e armiqve të jashtëm, si 
dhe nga spiunët e diversantët, të cilët luftojnë me të 
gjitha forcat dhe mjetet e tyre për të dobësuar regjimin 
tonë të demokracisë popullore, 

Prandaj për të gjithë ju, shokë të reparteve të ku- 
firit, të ndjekjes dhe të Sigurimit të Shtetit, përgjërohen 
Partia dhe populli, sepse ju jeni nga bijtë e tyre më të 
mirë, jeni ajo pjesë e forcave tona të armatosura që ndo- 
dheni vazhdimisht në kontakt me veprimet e armiqve. 

Shokë të dashur, duhet të jeni kurdoherë vigjilentë, 
sepse, siç e shihni, gjatë luftës suaj të përditshme he- 
roike, agjenturat e huaja veprojnë dhe luftojnë kundër 
vendit tonë, po ata që dërgojnë bien si miu në çark, 
sepse nuk gjejnë terren të përshtatshëm për punën e 
tyre armiqësore në vendin tonë, nuk bëjnë dot si të 
duan. Ata kanë ngrënë dhe kurdoherë do të hanë gru- 
shte nga arma e lavdishme e sigurimit, nga rojet tona 
heroike të kufirit, nga populli ynë trim e vigjilent. 

Është gëzim i madh për popullin tonë që Partia ka 
edukuar dhe ka kalitur njerëz të tillë si ju që, me njo- 
huritë dhe me eksperiencën tuaj, dini t'i zbuloni e t'i 
bëni pluhur e hi taktikat djallëzore të armikut, i cili i 
ndryshon ato sipas rrethanave dhe situatave. Kjo ka 
rëndësi të madhe. Më kot përpiqen armiqtë ta dëmtojnë 
Republikën tonë Popullore. Shqipëria është një kështje- 
llë e pamposhtur, sepse Partia dhe populli janë në uni- 
tet të çeliktë. Ky unitet përbën, në radhë të parë, for- 
cën tonë të pamposhtur. Po të mos qe ky unitet në mes 
Partisë dhe popullit atëherë armiqtë do ta kishin më 
lehtë të vepronin kundër atdheut tonë. Kjo ndodh se 
në Partinë e Punës të Shqipërisë, që është pjella e po- 
pullit, bëjnë pjesë njerëzit më të mirë, elementë të 
ardhur nga radhët e klasës punëtore, të fshatarësisë 
revolucionare dhe të inteligjencës popullore. 

Ne jemi të pamposhtur se vija e Partisë sonë është 

një vijë e drejtë, që shpreh interesat dhe ndjenjat e 
larta të popullit. Për këtë arsye uniteti i Partisë dhe i 
popullit është i çeliktë. Populli e do Partinë e tij me të 
gjitha forcat sepse sheh në jetë sa e drejtë është vija 
e saj marksiste-leniniste, se kjo vijë e drejtë gjen 
shprehjen e vet në realizimin e planeve që përfaqësojnë 
të tashmen e bukur të popullit tonë dhe të ardhshmen 
e lumtur të tij. Populli ynë sheh se Partia nuk thotë 
vetëm fjalë, nuk i bën fantazira popullit, po i tregon 
realitetin, i tregon rrugën si të mobilizohet dhe e udhë- 
heq me guxim e largpamësi në punën për të realizuar 
kudo, në çdo sektor, vepra të mrekullueshme. Për këto 
arsye populli është i lidhur ngushtë dhe e do si shpirtin 
e tij Partinë, për këto arsye ç'thotë Partia populli për- 
piqet me të gjitha forcat t'i zbatojë, për këto arsye edhe 
rojet tona të kufirit janë bërë heronj dhe punonjësit e 
Sigurimit të Shtetit, të cilët janë nga njerëzit më të 
mirë, vigjilojnë ditë e natë dhe janë të gatshëm të sa- 
krifikojnë edhe jetën e tyre që popullit të mos i ceno- 
het asnjë fije floku. 

Gjendja aktuale, të dashur shokë, zhvillohet në fa- 
vor të forcave të socializmit e të paqes. Këto forca rri- 
ten çdo ditë, çdo vit, kurse forcat e imperializmit e të 
luftës po dobësohen e i humbasin pozitat e tyre vazh- 
dimisht. Por me gjithë dobësinë e tyre, armiqtë 
e socializmit nuk i kanë hedhur armët, ata përpiqen 
të armatosen edhe më shumë dhe të na dëmtojnë me 
anë të diversionit dhe të shantazhit. Në këto rretha- 
na interesat e larta të atdheut kërkojnë që barutin ta 
mbajmë kurdoherë të thatë dhe vigjilencën revolucio- 
nare në lartësinë e duhur. 

Ju jeni në dijeni të komplotit të poshtër që revizio- 
nistët jugosllavë e monarko-fashistët grekë, në bashkë- 
punim me Flotën VI Amerikane, kishin organizuar kun- 
dër vendit tonë. Janë pikërisht punonjësit e armës së 
sigurimit që i zbuluan komplotistët, jeni ju, shokë të 
kufirit, që keni kapur shumë diversantë, të vënë në 
shërbim të këtij komploti. Ata përpara hetuesisë po- 
huan fijet e komplotit të poshtër që po pregatitej kun- 
dër RP të Shqipërisë, gjë që bëri të mundshme të kapen 
tradhtarët e atdheut, të cilët së shpejti do të japin 
llogari përpara gjyqit të popullit dhe do të marrin dëni- 
min e merituar. 

Me gjithë fitoret që kemi korrur, Partia na mëson 
se duhet të jemi vigjilentë, sepse imperialistët dhe shër- 
bëtorët e tyre janë dhe mbeten agresorë. Ne jemi për 
paqen, kurse ata janë kundër paqes. Por paqen ne nuk e 
lypim nga Kenedi. Atë ne do t'ua imponojmë imperia- 
listëve amerikanë dhe shërbëtorëve të tyre. 

Ne jemi për bashkekzistencë, po nuk lejojmë që 
për hir të saj të likuidohet liria, pavarësia dhe sovrani- 
teti i popullit shqiptar. Kush e kupton ndryshe bashk- 
ekzistencën ai nuk është marksist, po revizionist. Le të 
na akuzojnë sikur gjoja ne nuk jemi për bashkekzisten- 
cën paqësore. Jo, ne nuk jemi për një bashkekzistencë 
të tillë që rrezikon lirinë dhe pavarësinë e popullit tonë. 
Ne nuk jemi as për atë lloj bashkekzistence që preten- 
dojnë revizionistët modernë, domethënë që t'u bëjmë 
lëshime atyre dhe imperialistëve, që t'u hapim kufijtë 
revizionistëve jugosllavë, sikurse kanë vepruar disa nga 
vendet socialiste evropiane, ku është arritur sa t'u vje- 
dhin brenda në selinë e Komitetit Qendror dokumente 

shumë sekrete, ose t'u bëjnë komplote. Këto ne nuki 
lejojmë në vendin tonë. 

Duke përfituar nga këto lëshime, revizionisti i 
urryer Rankoviç gjen rast të akuzojë vendin tonë se 
gjoja është një skëterrë ku sundon çizmja e kufitarit. 
Jo, vendi ynë nuk është një skëterrë, por një shtet so- 
cialist që çdo vit bëhet më i bukur, pavarësisht se disa, 
për shkak të vijës së drejtë të Partisë sonë, e shtrembë- 
rojnë të vërtetën dhe na bëjnë presione. Por ata ta dinë 
mirë se populli shqiptar kurrë nuk e ka ulur kurrizin 
përpara kujtdo qoftë. 

Populli shqiptar ka qenë kurdoherë i drejtë. Kush 
ka mik popullin tonë, ka një mik për kokë. Populli ynë 
nuk e ndërron rrugën e tij të drejtë dhe ai do të fitojë, 
se nuk është i vetëm në këtë rrugë, se Partia jonë 
marksiste-leniniste nuk është e vetme. 

Në këtë luftë revolucionare për mbrojtjen e mar- 
ksizëm-leninizmit dhe të internacionalizmit proletar, ne 
nuk jemi vetëm. Me ne janë Partia Komuniste e Kinës, 
të gjithë komunistët e vërtetë të botës dhe të vetë 
Partisë së lavdishme Komuniste të Leninit, që aprovoj- 
në vijën dhe qëndrimet e drejta të Partisë së Punës të 
Shqipërisë. 

Imperialistët amerikanë dhe revizionistët modernë, 
jugosllavë e të tjerë, si edhe të gjithë ata që nuk na e 
duan të mirën, shpejt do ta kuptojnë se as presionet 
ekonomike dhe as ato ushtarake, as shpifjet dhe as di- 
versionet nuk do ta ndalin popullin shqiptar të ecë 
gjithmonë përpara në rrugën e socializmit. 

Plani ynë i tretë pesëvjeçar që aprovoi Kongresi IV 
i Partisë sonë, megjithëse i ngjeshur, është një plan real, 

i pregatitur me shumë kujdes dhe të gjitha mundësitë 
janë që ai jo vetëm të realizohet plotësisht, po edhe të 
tejkalohet, sepse ne kemi një popull heroik, punëtor dhe 
patriot të flaktë. Populli ynë i ka treguar kurdoherë 
këto cilësi, po veçanërisht po i tregon në këtë periudhë 
të shkurtër pas Kongresit IV historik të Partisë. 

Si për çdo pesëvjeçar, edhe për pesëvjeçarin e tre- 
të janë nënshkruar marrëveshje për ndihma e kredi 
nga vendet socialiste. Në rast se disa udhëheqës të ven- 
deve socialiste ia presin ndihmat c kreditë Shqipërisë, 
domethënë në rast se shkelin marrëveshjet që kanë 
firmuar, do të jetë një turp i madh për ta dhe do të 
demaskohen, sepse plani ynë përsa u përket ndihma- 
ve e kredive është i siguruar nga Republika Popullore 
e Kinës. 

Por një situatë e tillë, kundër Partisë dhe vendit 
tonë, nuk mund të vazhdojë për shumë kohë, sepse të 
tilla janë sot rrethanat, të tilla janë forcat e marksizëm- 
-leninizmit. Demagogjia mund të gënjejë për një farë 
kohe vetëm disa njerëz, po marksizmin ajo nuk mund ta 
errësojë dot. Ja, jeta po tregon veprimet armiqësore të 
imperialistëve amerikanë kundër paqes, po vërteton 
gjithashtu se sa false janë predikimet e revizionistëve 
modernë se imperializmi amerikan gjoja ka ndryshuar 
natyrën e tij apresive ngaqë kanë ndryshuar qeverita- 
rët në Uashington. E vërteta është se imperialistët ame- 
rikanë janë po ata që kanë qenë, dhe ata që kanë ar- 
dhur tani në fuqi në SHBA janë po aq të egër e luftë- 
nxitës si gjithë të tjerët, janë njerëz që e kanë në 
shpirt luftën dhe agresionin. Kjo që po them u provua 
në Kubë, në Laos, në Afrikë etj. Kjo veprimtari e agre- 

sorëve imperialistë, vërteton pikëpamjet e drejta që ka 
Partia jonë mbi natyrën e imperializmit, pikëpamje që 
janë shprehur edhe në Deklaratën e Moskës të vitit 
1960, për hartimin e së cilës edhe Partia jonë ka dhënë 
kontributin c saj. 

Parimet marksiste-leniniste duhet të zbatohen me 
përpikëri nga kushdo që e quan veten komunist dhe 
nga çdo parti që e quan veten marksiste-leniniste. Nga 
ana jonë, këto parime i kemi zbatuar me përpikëri dhe 
i kemi mbrojtur me konsekuencë. 

Ne shohim dhe jeta ka treguar se cilët janë revizio- 
nistët jugosllavë. Ne i njohim mirë veprimet, taktikat 
dhe sulmet e tyre, sepse i kemi vuajtur në kurriz. Këto 
i dinë mirë i gjithë populli, Partia dhe në radhë të 
parë ju, që mbroni kufijtë, ju kuadrot e Sigurimit të 
Shtetit, që jeni në luftë të përditshme me revizionistët 
jugosllavë. Prandaj ta rritim vazhdimisht vigjilencën 
kundrejt tyre. 

Por disa të ashtuquajtur shokë të disa partive ko- 
muniste, me qëndrimet oportuniste që mbajnë ndaj re- 
vizionistëve jugosllavë, bëjnë që të ulet vigjilenca revo- 
lucionare e komunistëve. Të tilla qëndrime ne i hedhim 
poshtë dhe i shkelmojmë. Të zbutësh ose të pushosh 
luftën kundër revizionistëve jugosllavë, në një kohë 
që klika tradhtare e Titos vepron në shërbim të impe- 
rializmit dhe merr prej tij çeqe sa herë që kurdis ndo- 
një komplot kundër vendeve tona, do të thotë të shuash 
vigjilencën revolucionare, të mos mbash një qëndrim 
marksist, por revizionist, prandaj skëshillate për të 
mos luftuar kundër revizionistëve jugosllavë nuk bëjnë 
për ne, le t'i mbajnë për vete ata që i thonë. 

Rruga jonë, shokë, është e drejtë. Shikoni si e 
aprovon dhe si mobilizohet i gjithë populli rreth vijës 
së Partisë. Ky është pulsi i drejtësisë së kësaj vije. 
Po e aprovoi dhe po e zbatoi populli vijën e Partisë, 
kjo do të thotë se ajo është e drejtë, është në interesin 
e tij. Partia jonë u bindet vetëm popullit dhe marksi- 
zëm-leninizmit dhe jo atyre që shkelin marksizëm- 
-leninizmin dhe interesat e popujve. 

Prandaj, shokë, të lidhemi me popullin si mishi 
me thoin, të punojmë me të gjitha forcat për të kryer 
detyrat që na ka ngarkuar Partia, të gjithë, i madh apo 
i vogël në përgjegjësi dhe në çdo sektor ku punojmë. 

Ju, të dashur shokë të sigurimit dhe të kufirit, 
keni detyra jashtëzakonisht të rënda dhe delikate. Të 
jeni të bindur se te ju Partia dhe populli kanë besim 
të madh se do t'i kryeni me nder detyrat e mëdha që 
ju janë ngarkuar. Sigurimi i qetësisë dhe i lumturisë 
së popullit duhet të na udhëheqë të gjithëve në çdo 
veprim. Kështu na mëson Partia. 

Ju që ruani kufijtë e atdheut mendoni kurdoherë 
punën paqësore të baballarëve, të mëmave dhe të mot- 
rave tuaja, jetën e grave dhe të fëmijëve tuaj. Çdo ne- 
glizhencë nga ana juaj sjell dëm për familjen e madhe 
të vendit tonë. Kështu duhet të mendojë edhe punë- 
tori në fabrikë për mosrealizimin e planit, për prishjen 
e një vegle, për të metat në realizimin e detyrës dhe 
për çdo pakujdesi që sjell uljen e rendimentit ose 
ngritjen e kostos së prodhimit. 

Sa më mirë të punojnë të gjithë, sa më me për- 
pikëri ta kryejë secili detyrën e vet, aq më shpejt do 
të sigurohen zhvillimi ekonomik dhe zbukurimi i at- 

dheut, mbarëvajtja e punëve dhe mirëqenia e popullit. 
Le të marrim si shembull edhe punën ec arsimtarëve në 
shkolla. Në rast se një arsimtar nuk e kryen si duhet 
detyrën, në rast se ai nuk u fiton zemrën fëmijës, nxë- 
nësit, studentit, dhe me mjeshtërinë e tij prej pedago- 
gu nuk u fut në kokë atyre dituritë që zotëron, edhe ai 
i sjell një dëm jo të vogël familjes sonë të madhe, : 
pengon planet tona në fushën e arsimit, pregatitjen e 
kuadrove të ardhshëm. 

Të gjitha këto probleme, shokë të dashur, janë të 
lidhura ngushtë me njëra-tjetrën dhe zgjidhja e tyre 
shpejt dhe drejt përbën një forcë të madhe për ne. 
Vigjilenca revolucionare dhe zbatimi si duhet i saj në 
detyrë përbën atë forcë të madhe që e çon vendin tonë 
drejt begatisë, gjë që ne do ta arrijmë patjetër, sepse 
kemi Partinë që na udhëheq, të kalitur në rrugën mar- 
ksiste-leniniste. 

Liria dhe pavarësia e atdheut tonë, begatia dhe 
mirëqenia e popullit janë të siguruara, sepse kufijtë e 
shtrenjtë të Shqipërisë i ruajnë sokola të tillë që nuk 
lejojnë të kalojnë armiqtë e popullit shqiptar. 

Shokë ushtarë, nënoficerë dhe oficerë, Partia e di 
se ju nuk i keni ato lehtësi dhe komoditete që gëzojnë 
punonjësit e qyteteve. Ju rroni në kufi, në male e ko- 
dra, në pyje e gryka, ku nuk ka banesa si në qytet: ku 
nuk ka kinema, teatro e të tjera zbavitje. Por Partia 
përpiqet me çdo mjet e mundësi që t'ua bëjë jetën më 
të këndshme atje ku ju shërbeni. Kujdesi i Partisë për 
ju ka qenë i vazhdueshëm dhe akoma më shumë do 
të shtohet. 

Ju, shokë oficerë, keni një detyrë shumë të madhe. 

Duke marrë parasysh kushtet e vështira të jetës së ku- 
firit, të jeni sa më afër ushtarëve, të organizoni mirë 
shërbimin, ushtrimet dhe mësimet, por pa harruar edhe 
ato që përmenda më lart, me qëllim që jeta e kufita- 
rëve tanë, brenda mundësive dhe kushteve të vendit, 
të bëhet sa më e gëzuar. Kjo ka rëndësi të madhe. Ju e 
dini detyrën tuaj dhe e kuptoni se ushtari gjatë kohës 
së qëndrimit në shërbim nuk duhet të ndiejë mërzitje, 
prandaj të jeni sa më afër tyre. 

Ju gjithashtu duhet të lidheni sa më ngushtë, jo 
vetëm me popullin përreth kufirit, po edhe me familjet 
e tyre, të bëni që të gjithë shokët e kufirit të jenë 
në dijeni të situatës, si edhe të shëndetit e të mirëqe- 
nies së familjeve të tyre. 

Përveç këtyre, shokët oficerë të kufirit që merren 
me punën e Partisë, me propagandën dhe agjitacionin, 
duhet t'u bëjnë të njohur vazhdimisht kufitarëve suk- 
seset e popullit tonë në të gjitha fushat. Të mos bëhen 
leksione të thata e të vjetruara, por këto të jenë kon- 
krete dhe të përmbajnë probleme aktuale. Qendra du- 
het t'ju mbajë në dijeni mbi këto probleme, dhe ju vetë 
duhet të shfrytëzoni çdo ditë shtypin, në mënyrë që 
informacionet t'i hartoni me material të freskët dhe t'i 
zhvilloni në mënyrë të gjallë dhe tërheqëse për ush- 
tarët e kufirit. Kjo është e domosdoshme të bëhet. 

Në kohën e lirë, jashtë shërbimit dhe mësimit, de- 
tyra juaj është të organizoni dëfrimin me kufitarët, 
brenda mundësive që keni. Atje ku punoni dhe jetoni 
ju, mund të mos ketë kushte për një fushë futbolli, 
megjithatë një top futbolli ju duhet ta keni, ashtu si- 
kurse duhet të keni edhe vegla muzikore, libra, gazeta 

etj., dhe në rast se ju mungojnë këto mjete, duhet 
t'i kërkoni. 

Edhe një herë ju falemi nderit shumë për pritjen 
e ngrohtë dhe për dashurinë që shprehni për Partinël 
Unë do t'u raportoj shokëve të Komitetit Qendror se 
vizitova këtë repart të kufirit dhe konstatova entuziaz- 
min e madh të ushtarëve, të nënoficerëve e të oficerë- 
ve, dashurinë e besnikërinë e tyre të madhe për Partinë 
tonë të lavdishme, për Komitetin e saj Qendror, për 
Qeverinë dhe për popullin tonë heroik. 

Prandaj ju uroj shëndet dhe punë të mbarë në 
realizimin e detyrave që ju ka ngarkuar Partia dhe 
populli, për të mirën e atdheut tonë të dashuri 

Rroftë Partia jonë e lavdishme e Punësi 

Rroftë populli shqiptari 


Botohet për herë të parë si- 
pas origjinalit që gjendet në 
Arkivin Qendror të Partisë 


NË ÇDO PUNË TË NA KARAKTERIZOJË FRYMA 
E LARTË REVOLUCIONARE DHE 
MPREIHTËSIA POLITIKE 


Nga biseda në kryesinë e kooperativës bujqësore 
të bashkuar të Pojanit në rrethin e Korçës 


9 maj 1961 


Pasi i uroi të pranishmit për sukseset e arritura në 
ekonominë e tyre si dhe për sukseset e gjithë fshatarësisë 
kooperativiste të rrethit të Korçës, shoku Enver Hoxha, 
duke e përqëndruar fjalën e tij rreth veprimtarisë së 
armiqve të jashtëm të vendit tonë dhe të kampit të so- 
cializmit, tha: 

Imperialistët përpiqen t'u shkaktojnë vështirësi 
vendeve tona. Por përballë politikës luftënxitëse apgre- 
sive të imperialistëve dhe të revizionistëve, të gjitha 
vendet socialiste e së bashku me to edhe Rcpublika 
jonë Popullore duhet të luftojë me vendosmëri për të 
mbajtur në gatishmëri të plotë forcat e armatosura, 
për të mprehur më tej e në lartësinë e duhur vigjilen- 
cën revolucionare, për të asgjësuar çdo orvatje të ar- 
miqve tanë e për të realizuar planet ekonomike. 

Por vështirësitë nuk na krijohen vetëm nga impe- 
rialistët. Presione ekonomike po na bëhen edhe nga 
udhëheqësit e disa vendeve mike, të cilat ndjekin një 
rrugë të gabuar, në kundërshtim me parimet e marksi- 
zëm-leninizmit. Dihet se me të gjitha vendet socialiste, 
e veçanërisht me Bashkimin Sovjetik, me Çekosllova- 
kinë etj., ne kemi nënshkruar marrëveshje për ndihma 
e kredi gjatë këtij pesëvjeçari. Por në qoftë se udhë- 
heqësit e këtyre vendeve, duke mos u pëlqyer vija e 
drejtë e Partisë sonë, nuk do t'i zbatojnë marrëvesh- 
jet e arritura, ata, vërtet do të na krijojnë vështirësi 
të shumta, por ta dinë mirë se, në fund të fundit, 
nuk kanë për ta penguar realizimin e planit të tretë 
pesëvjeçar. 

Kredi dhe ndihma ekonomike neve na ka dhënë 
Bashkimi Sovjetik, sidomos sa qe gjallë Stalini, dhe ato 
i kanë shërbyer vendit tonë për të mëkëmbur ekono- 
minë dhe për të ndërtuar socializmin. Por këto kredi e 
ndihma asnjëherë nuk kanë qenë e s'do të jenë faktori 
kryesor i ndërtimit të socializmit te ne. Jo, faktori krye- 
sor ka qenë dhe është puna e palodhur e njerëzve tanë 
trima e punëtorë, mobilizimi dhe entuziazmi i përgjith- 
shëm i popullit tonë, udhëheqja e ndritur, largpamëse 
dhe konsekuente e Partisë sonë të Punës. Prandaj në 
qoftë se udhëheqësit e disa vendeve socialiste mendoj- 
në se miqësia vëllazërore, që lidh popullin tonë me 
popujt e tjerë vëllezër, varet nga kreditë që na ja- 
pin, ata gabojnë rëndë dhe mendojnë në rrugë anti- 
marksiste. 

Ne jemi të bindur se, duke vepruar kështu, ata jo 
vetëm do të dështojnë në veprimtarinë e tyre kundër 

nesh, por do të demaskohet edhe politika e tyre e pa- 
drejtë e antimarksiste që ndjekin. 

Partia jonë mendon se ndihmat që i japin njëri- 
-tjetrit vendet socialiste duhet të jenë vëllazërore, pa 
interes. Ne nuk u kemi dhënë ndihmë ekonomike ven- 
deve socialiste, se s'kemi pasur mundësi, por, kur ka 
qenë rasti, aq sa ka qenë fuqia jonë ekonomike edhe 
kemi dhënë. Por e vërteta është se Partia jonë e Punës 
u ka dhënë dhe u jep një ndihmë shumë të madhe 
lëvizjes komuniste ndërkombëtare në tërësi dhe ven- 
deve socialiste në veçanti me politikën e saj të drejtë e 
konsekuente, me luftën që ka bërë e bën për mbrojtjen 
e pastërtisë së marksizëm-leninizmit, me qëndrimet e 
saj parimore e të guximshme. 

Pastaj shoku Enver Hoxha, pasi foli për qëllimet ar- 
miqësore të N. Hrushovit dhe pasuesve të tij në Mbledh- 
jen e Bukureshtit e në atë të Moskës, si dhe për qëndri- 
min revolucionar të Partisë sonë në këto mbledhje, tha: 

Marksizëm-leninizmi nuk do t'i lejojë të qëndrojnë 
për shumë kohë me maska në fytyrë ata që tradhtojnë 
parimet e tij të pavdekshme. Këtë e provon jeta. Edhe 
Titoja për një farë kohe mundi të maskohej si mar- 
ksist, por pastaj iu gris maska dhe i doli në shesh fy- 
tyra e vërtetë, tradhtar i marksizëm-leninizmit, dhe 
erupi i tij agjenturë e imperializmit e kryesisht e im- 
perializmit amerikan. 

Revizionistët jugosllavë janë shumë të djallëzuar 
dhe bëjnë shumë manovra të holla për të fshehur vep- 
rimtarinë e tyre antimarksiste. Megjithatë marksizëm- 
-leninizmi i zbuloi dhe i quajti ashtu siç janë: armiq të 
socializmit dhe të popujve. Prandaj çdo revizionist, 

sado maska që të përdorë për të mbuluar fytyrën e 
vet, shpejt ose vonë, maskat do t'i grisen dhe do të dalë 
në shesh tradhtia e tij. 

Shqipëria, shokë, nuk ka qenë dhe kurrë nuk do 
të jetë e izoluar, ajo ka miq të fortë dhe të fuqishëm. 
Sa për mbështetjen ekonomike që ka të bëjë me reali- 
zimin e planit tonë të tretë pesëvjeçar, kjo është sigu- 
ruar plotësisht. Sipas sinjalizimeve që kishim nga që- 
ndrimet që mbanin ndaj Partisë dhe vendit tonë disa 
udhëheqës të vendeve socialiste, Partia jonë parashikoi 
vështirësitë që ata do të na nxirrnin dhe mori masa që 
realizimi i planit të sigurohej. 

Masat që janë marrë e do të merren duhen vënë 
në jetë, duhet luftuar me vetëmohim kundër vështirë- 
sive dhe me besim të plotë në forcat tona. Ne do të fi- 
tojmë, se jemi në rrugë të drejtë. Realizimi i planit të 
tretë pesëvjeçar ka një rëndësi të madhe jo vetëm nga 
pikëpamja ekonomike, sepse do të ngrejë më tej mi- 
rëqenien materiale të popullit tonë, por ka rëndësi të 
madhe edhe nga ana politike për t'u dhënë një grusht 
të gjithë atyre që nuk na e duan të mirën dhe për t'u 
treguar se edhe pa ju planin ne e realizuam, jetën e 
popullit e përmirësuam, në qytete i dyfishuam shtë- 
pitë e banimit, te ne asgjë nuk ka ndryshuar në poli- 
tikë dhe në ideologji, vetëm ju keni ndryshuar. Të 
gjitha fitoret tona demaskojnë vijën tuaj antimarksiste. 

Prandaj ta forcojmë vigjilencën revolucionare. Në 
radhë të parë të forcojmë jetën e brendshme të organi- 
zatave-bazë të Partisë, ku të punohet me ngulm që të 
zhduken edhe grindjet më të vogla që mund të ketë mi- 
dis disa komunistëve dhe punonjësve, veçanërisht në 

këto kohëra, sepse armiku përpiqet të kapet edhe pas 
fërkimeve më të vogla dhe më të zakonshme që mund 
të ndodhin në radhët tona, t'i fryjë ato për të krijuar 
përçarje dhe për të penguar rrugën e drejtë të Par- 
tisë sonë. 

Prandaj të pastrohen sa të jetë e mundur me mi- 
rëkuptim mëritë dhe grindjet e vogla personale në 
organizatën-bazë të Partisë dhe jashtë saj, secili t'i 
shohë e t'i gjykojë çështjet në kuadrin e përgjithshëm, 
në interes të Partisë dhe të popullit. Pra ta ruajmë të 
pastër Partinë. Të mbahet kurdoherë lart hovi revolu- 
cionar në punë, askush të mos ketë frikë për të kriti- 
kuar cilindo qoftë që gabon. Ata që kritikojnë ta gjy- 
kojnë kritikën e tyre nën prizmin e interesit të madh 
të atdheut dhe të mos i mendojnë çështjet gabim duke 
u nisur nga mbeturinat mikroborgjeze. Kush gabon 
sado pak, të mendojë se gabimi i tij vërtet mund të 
jetë i vogël, po ai dëmton interesat e mëdha të atdheut 
dhe të popullit, prandaj të dalë para Partisë me auto- 
kritikë dhe të zhduket gabimi. 

Të gjithë e njohin dhe e kanë të qartë vijën e 
drejtë të Partisë sonë. Momentet na diktojnë nevojën 
që të jemi të kujdesshëm si asnjëherë. Prandaj të ki- 
het kujdes që një fjalë që bie trosh, që nuk është në 
vijën e Partisë dhe në interes të popullit, jo vetëm 
që nuk duhet ushqyer, por duhet reflektuar rreth saj, 
përse e tha ai këtë fjalë, ç'e shtyri që e tha etj. Me një 
fjalë duhet vrarë mendja. Po të jetë njeri i ndershëm, 
patriot dhe njihet në jetë për qëndrimet dhe për pu- 
nën e tij të mirë, duhet t'i thuhet: “Vëlla, mos e thuaj 
më këtë fjalë se nuk tingëllon mirë dhe nuk i shërben 

çështjes sonër. Këtë ia themi se ai nuk është armik, 
ka folur pa të keq, se ashtu e ka dëgjuar. Por në rast 
se është vagabond, llafazan, intrigant dhe nga ata që 
sillen rrugëve, kjo fjalë e shprehur prej tij duhet të 
ketë bishta nga pas. Me një njeri të tillë, ju nuk duhet 
të mbani atë qëndrim që duhet mbajtur ndaj një nje- 
riu të ndershëm dhe patriot. Një njeri të lig nuk duhet 
ta trajtoni njëlloj si një patriot. Prandaj kur flet trosh 
një njeri jo i mirë, të reflektoni, domethënë duhet vi- 
gjëluar, se atje diku fle clepuri-, prandaj t'i kapim 
këta clepujr për veshi e t'i vëmë në vendin që 
meritojnë. 

Ju, shokë, që jetoni e punoni në një zonë kufitare, 
siç është rrethi i Korçës, duhet t'i keni parasysh këto 
mësime. Monarko-fashistët grekë punojnë intensivisht 
kundër vendit tonë dhe vazhdimisht organizojnë kom- 
plote. Përpara se të bëjnë sulmin që mendojnë kundër 
vendit tonë ata dërgojnë nga përtej kufirit diversantë 
dhe aktivizojnë në veprimtarinë e tyre elementë armiq. 
Prandaj të forcohet vigjilenca revolucionare e komu- 
nistëve dhe e popullit dhe të mobilizohen të gjitha 
forcat tona kundër çdo veprimtarie armiqësore, në 
mënyrë që armiqve të jashtëm e të brendshëm t'u 
bëhet e pamundur veprimtaria kundër popullit dhe 
atdheut tonë. 

Gjithë popullsia e krahinës suaj është karakteri- 
zuar kurdoherë nga një patriotizëm i madh, jo vetëm 
tani që na ka edukuar Partia, por gjatë gjithë historisë 
populli i rrethit të Korçës ka qenë një popull patriot, 
ka luftuar për Shqipërinë dhe në çdo moment ka ditur 
të godasë dhe të shpartallojë orvatjet e shumta të sho- 

vinistëve grekë, të cilët nuk kanë ndërruar asnjë fije 
nga programi i tyre për aneksimin e rrethit të Korçës 
dhe të Gjirokastrës, bile kanë pretenduar edhe Vlorën 
e të arrijnë deri në Elbasan. Për një politikë të tillë 
të copëtimit të Shqipërisë ka qenë Elelfter Venizellosi, 
për këtë politikë ndaj vendit tonë është edhe i biri i tij 
Sofokli Venizellosi, pra, ndodh ashtu si thotë proverbi: 
“Si i ati dhe i biri, kungull e bostan çairi-. 

Prandaj edhe ne të ndjekim rrugën e stërgjyshëve 
tanë, por me një ndjenjë patriotizmi e përgjegjësie 
akoma më të lartë, me një zgjuarsi më të madhe, sepse 
rrojmë në një kohë kur Shqipëria nuk është më ajo që 
ka qenë dikur, por ka ecur shumë përpara, është bërë 
më e fortë dhe më e lulëzuar se kurrë, masat e popullit 
janë më të zhvilluara nga çdo pikëpamje dhe kanë në 
krye Partinë e Punës, e cila i mëson, i edukon dhe i 
udhëheq me urtësi drejt ndërtimit të jetës së re socia- 
liste, drejt shtimit dhe konsolidimit të fitoreve të 
arritura. 

Puna juaj, pra, duhet të karakterizohet nga një 
frymë revolucionare dhe mprehtësi e fortë politike, nga 
një dashuri e madhe për shoqi-shoqin. Komunistët e 
organizatës-bazë të kooperativës suaj duhet të forcojnë 
kompaktësinë e tyre dhe çdo gjë të zgjidhet në prizmin 
e interesit të përgjithshëm. 


Botohet për herë të parë me 

disa shkurtime, sipas origjinalit 

që gjendet në Arkivin Qendror 
të Partisë 


KOIIA E REGJIMIT TË SKLLAVËRISË, E SHTYPJES 
SË POPULLIT DHE E URISË S'KA PËR T'U KTHYER 
KURRË NË SHQIPËRI 


Nga biseda me fshatarët e kooperativës bujqësore 
të bashkuar të Lumalasit në rrethin e Korçës 


9 maj 1961 


Të dashur shokë dhe shoqe kooperativistë, 


Është e dyta herë që vizitoj kooperativën tuaj, por 
punën tuaj ec kam parë më shpesh, se duke ardhur 
shumë herë në Korçë, kam vënë re përparimet që 
keni bërë, Kjo pasqyrohet edhe në punën e kujdessh- 
me që duket në fushat tuaja dhe që është për t'u 
lavdëruar. 

Ju jeni kooperativistë të zotë, të zgjuar dhe të pa- 
lodhur në punë. Në krye keni një organizatë partie të 
shëndoshë dhe një kryesi të fortë, me kryetar të mirë, 
shokun Zenun Shahollari, që dinë ta organizojnë punën, 
si duhet, të mobilizojnë si duhet forcat duke bërë që 
kooperativa juaj të kthehet kështu në një kopësht të 
bukur. Të ardhurat që ju vijnë nga puna në koopera- 

tivë, janë shtuar nga viti në vit dhe si pasojë është 
përmirësuar jeta e anëtarëve. 

Ne, çdo ditë, shohim ndryshimet që pëson fshati 
yrë socialist. Një nga provat që e vërteton këtë është 
edhe Lumalasi juaj, i cili ka ecur shumë përpara në 
krahasim me kohën kur e kam vizituar për herë të 
parë. Që atëherë ka ndryshuar pamja e arave, keni bërë 
p'ot shtëpi të reja që i kanë zbukuruar fshatrat e koope- 
rativës suaj dhe të tjera jeni duke bërë e do të bëni. 
Por ajo që ka më shumë rëndësi është fakti se ka ndry- 
shuar shumë njeriu në kooperativën tuaj. Ai është bërë 
më i përparuar, jeton më i lumtur dhe i gëzuar, pa 
frikë dhe pa halle për të ardhshmen, përkundrazi me 
një besim të madh në jetë. 

Këtu mësova se Vitin e kaluar, që, për shkak të 
kohës së keqe, ka qenë një vit i vështirë për gjithë 
fshatarësinë, kooperativa juaj, në saje të punës së palo- 
dhur të kooperativistëve dhe të orpanizimit e të drej- 
timit të mirë, jo vetëm mori prodhime të mjaftuesh- 
me, por, duke administruar mirë pasurinë e përbash- 
kët, sidomos në problemin e drithit, ju nuk iu bëtë 
barrë shtetit dhe as në treg nuk bletë bukë. Kjo është 
një ndihmë e madhe si për shtetin ashtu dhe për ve- 
ten tuaj. 

Vitin c kaluar kemi pasur thatësirë shumë të ma- 
dhe. Por Partia dhe Qeveria, që janë të lidhura me po- 
pullin si mishi me koskën, morën masa të shpejta për 
të mos e lënë popullin pa bukë. Veç kësaj, nga Repu- 
blika Popullore e Kinës na erdhën me dhjetëra mijë 
tonë drithë. Kështu populli ynë asnjë gjysmë dite nuk 
vuajti për bukë. 

Për këtë vit, shokë, në saje të punës së palodhur 
të kooperativistëve dhe të kohës së mirë, do të kemi 
një vit të mbarë bujqësor, pra do të prodhojmë më 
shumë drithëra buke. Kjo do të thotë që do të për- 
mirësohet më shumë jeta juaj, sepse do të merrni 
grurë, panxhar etj., më tepër se vjet, do të siguroni 
të ardhura më shumë. E njëjta gjendje është kudo në 
Shqipëri. 

Veç nuk duhet të harroni se kjo mbarësi ka ardhur 
në radhë të parë në saje të kolektivizimit, të kësaj rruge 
të drejtë që i tregoi fshatarësisë Partia jonë. Tani fshati 
është në rrugën e përparimit, ai ndodhet në kohën e 
përmirësimit dhe të sistemimit të tokave, në periudhën 
e ndërtimit të kanaleve ujitëse dhe kulluese. Kudo në 
Shqipëri, në pjesën dërrmuese fushat janë bërë po kaq 
të bukura sa edhe në kooperativën tuaj dhe të fshatrave 
fqinje me ju. Këtë, pra, e bëri kolektivizimi, bashkimi 
vullnetar i forcave të fshatarësisë sonë, rruga e lavdish- 
me që treguan Lenini dhe Stalini. 

Ne e përfunduam në përgjithësi kolektivizimin dhe 
me këtë korrëm një fitore të madhe që do të na lehtë- 
sojë jashtëzakonisht shumë në vitet e ardhshme, kur 
do të prodhojmë në vend edhe plehra kimike. Me ndër- 
timin e uzinave të plehrave, në bujqësinë tonë do të 
ketë ndryshime të mëdha përsa u përket rendimenteve. 
Në fund të këtij pesëvjeçari sipas masave të marra do 
të përfundojmë së ndërtuari të dyja uzinat e plehrave 
kimike dhe kur t'i vëmë në shfrytëzim, kooperativat 
do të furnizohen me sasi të mjaftueshme plehrash. Kjo 
do të na ndihmojë që t'i rritim shumë rendimentet, 
domethënë të sigurojmë prodhime të bollshme. Kësaj 

ne do t'ia arrijmë patjetër, ky është qëllimi i Partisë 
dhe për këtë luftojmë në planet tona. 

Plani i tretë pesëvjeçar parashikon zhvillimin e 
mëtejshëm e të vrullshëm të industrisë. Përveç uzinave 
të plehrave kimike, do të ndërtohen objekte të tjera 
të rëndësishme, si uzina për prodhimin e bakrit, një 
kombinat tjetër tekstili, më i madh nga ai që kemi, si 
dhe dhjetëra vepra të tjera. 

Natyrisht këto të mira nuk bien nga qielli, ne ato 
do t'i ngremë me duart e arta të punonjësve tanë dhe 
me ndihmën e miqve tanë, të Kinës së madhe etj. Por 
ashtu si gjer tani, kryesorja e kryesoreve do të jetë 
puna, mundi, zgjuarsia dhe aftësitë e punëtorëve, të 
specialistëve dhe të kuadrove tanë, prandaj për ngritjen 
e këtyre veprave të rëndësishme duhet të punojmë 
më shumë. 

Për kuadro ne tani nuk jemi si në vitet e para, kur 
veterinerët, agronomët, inxhinierët etj., numëroheshin 
me gisht, tani ata janë shtuar. Planet tona për pregati- 
tjen e kuadrove janë shumë të mëdha, prandaj duhet 
të bëjmë të gjitha përpjekjet që t'i sigurojmë, disa duke 
4 pregatitur me kurse pa i shkëputur nga puna, disa 
duke i dërguar vetë kooperativa në shkolla me shpen- 
zimet e saj etj., në mënyrë që, në fund të pesëvje- 
çarit, të kemi një numër të konsiderueshëm kuadrosh 
të lartë e të mesëm për bujqësinë. Kjo ka rëndësi 
të madhe. 

Ju fshatarët keni një eksperiencë shumë të madhe 
në punët e bujqësisë, prandaj agronomët e mesëm e të 
lartë dhe specialistët e tjerë të bujqësisë duhet të për- 
fitojnë nga eksperienca juaj. Po duhet pasur parasysh 

se dituria është shumë e gjerë, sa të rrojë njeriu, aq më 
shumë mëson. Sot pa mësim, pa shkollë asgjë nuk bë- 
het. Pra në radhë të parë t'i mësojmë të rinjtë dhe të 
rejat, sepse kështu do të bëjmë që të lulëzojnë fshatrat 
dhe qytetet tona. Prandaj ju të moshuarit mos harroni 
detyrën për të dërguar djemtë dhe vajzat në shkolla. 
Sigurisht kjo nuk arrihet menjëherë: ata do t'i dërgoni 
gradualisht të mësojnë dhe pastaj të kthehen në fshat 
dhe ta bëjnë atë aq të bukur, sa askujt të mos i shkojë 
në mendje të lërë kooperativën dhe të vejë në qytet, 
në Korçë për shembull. E përse të largohet nga koope- 
rativa, kur këtu ai të ketë kinemanë, fushën sportive, 
orkestrën, korin, estradën etj.7 

Me punën tonë ne do ta bëjmë fshatin si qyte- 
tin. Do të vijë një ditë që djemtë dhe vajzat nuk do të 
kërkojnë të largohen nga fshati, sepse jo vetëm që këtu 
do të ngrihen ato që përmenda, por këtu të tërheqin 
fort edhe ajri i pastër e bukuritë e rralla të natyrës sonë. 
Veç këtyre, kolektivizimi krijon kushte për një të 
ardhshme gjithnjë më të lumtur e të begatshme. Në 
rrethin tuaj, ku lëvizja kooperativiste është më përpara, 
kjo do të realizohet më shpejt. Ju keni qenë shembull, 
keni qenë pionierët e kësaj lëvizjeje në vendin tonë. 
Shumë nga fshatarët tuaj pararojë kanë shkuar në rre- 
thet e tjera si në Durrës, në Kavajë, në Tiranë dhe atje 
janë bërë drejtues kooperativash e kanë punuar aq 
mirë, saqë populli nuk i lë më të largohen andej, sepse 
i do si njerëzit më të afërt të tij. 

Në vazhdim të bisedës së tij, shoku Enver Hoxha, 
pasi foli mbi disa probleme të gjendjes ndërkombëta- 
re, tha: 

Ju e dini se rreth e rrotull vendi ynë ka armiq, 
revizionistët jugosllavë, monarko-fashistët grekë që dër- 
gojnë vazhdimisht diversantë dhe komplotojnë kundër 
pushtetit tonë. Ata kanë ngrënë dhe kurdoherë do të 
hanë grushte të rënda nga populli, pushteti popullor, 
Partia jonë e Punës. Por armiqtë nuk heqin dorë nga 
synimet e tyre, prandaj edhe ne t'i kemi sytë kurdoherë 
hapur dhe, kurdoherë që armiku të ngrejë veshët, ne t'i 
bicm me prusht kokës, se ata kanë për qëllim të kthej- 
në regjimin e skllavërisë, t'i rrëmbejnë popullit lirinë 
dhe tokën. Por koha e tyre mbaroi, nuk kthehet më, 
tani është koha e sundimit të popullit, e triumfit të 
socializmit. ' 

Prandaj, në këtë kohë të favorshme për ne dhe kur 
armiqtë, të dëshpëruar, mobilizohen të na dëmtojnë, të 
shtojmë dashurinë dhe unitetin me njëri-tjetrin, të jemi 
të lidhur ngushtë rreth Partisë, në mënyrë që armiku 
të mos gjejë dot asnjë të çarë në radhët tona. Secili të 
mendojë interesin e madh të Shqipërisë, të popullit, të 
kalamanëve dhe të gjithë brezit tonë të ri, që ata të 
mos shohin ato halle, mjerime e vuajtje që kemi hequr 
ne. Për këtë lufton Partia dhe çdo vit ne ecim përpara. 
Pra, e përsëris, të jemi të bashkuar rreth Partisë, sepse 
pa Partinë e vijën e saj marksiste-leniniste asnjë fitore 
nuk arrihet. 

Shikoni sa shumë e do populli Partinë e tij, si për- 
gjërohet ai për të. Partia i ka këmbët në tokë, rrënjët i 
ka të thella në zemrën e njerëzve, sepse ato që tha Partia 
u realizuan dhe po realizohen. Dhe Partia nuk ia bëri 
popullit gjendjen shesh me lule, nuk i tha se të gjitha 

këto që u realizuan do të bëheshin me një të rënë të 
borisë. Gjatë luftës Parlia i tha popullit se do të vuajmë, 
do të bëjmë sakrifica, ndërsa pas Çlirimit i tha se, që 
të sigurojmë një jetë më të lumtur, duhet të punojmë e 
të derdhim djersë, duhet të jemi të gaishëm e të ndër- 
gjegjshëm që të japim edhe jetën, po të jetë nevoja. Dhe 
populli e përqafoi me gjithë zemër rrugën e Partisë, se 
kishte besim të madh te ajo dhe ky besim u vërtetua në 
jetë, në luftë e në punën ndërtimtare. Populli ynë me 
të drejtë thotë, nuk ka si Partia jonë, sepse vazhdimisht 
si tha Partia, ashtu u bë. Realitetin e ndritur të Shqipë- 
risë së re e shohin edhe ata që nuk ia kanë dashur të 
mirën Partisë dhe vetë jeta i detyron të pranojnë se këto 
që i ka sjellë Partia popullit dhe atdheut në këta 16-17 
vjet çlirim, ata, kur ishin në fuqi, jo vetëm s'mund t'i 
bënin dot kurrë, por as mund t'i ëndërronin dot. Ata 
asgjë nuk bënë për këtë vend, por vetëm hanin e pinin 
duke zhvatur mundin e popullit fukara dhe mbushnin 
qypet me flori, duke nxjerrë në ankand vetë lirinë dhe 
pavarësinë e atdheut. Pra asgjë e mirë dhe ec vlefshme 
nuk i ka mbetur sot Shqipërisë nga koha e tyre e perën- 
duar një herë e përgjithmonë. Çdo gjë të re, të fuqishme 
e të bukur, që e shohim tani kudo, populli i udhëhequr 
nga Partia e ndërtoi në vitet e çlirimit. 

Pikërisht ky realitet i gjallë i detyron ata që më 
parë i pinin gjakun popullit, të kuptojnë se forca e kësaj 
Partie është e pamposhtur, prandaj të vënë mend e të 
thonë: eTë ulim kokën ec t'i shtrohemi punës se rrënjët 
kësaj Partie nuk kemi forcë t'ia shkulim dot-. 

Ju uroj me gjithë zemër të realizoni me sukses pla- 
nin që keni përpara dhe i mbushçi hambarët ploti 

Të rrojë Partia jonë e Punësi 

Rrofshin kooperativistët e kooperativës së bashkuar 
të Lumalasiti 


Botohet për herë të parë me 

disa shkurtime, sipas ortgjinalit 

që gjendet në Arkivin Qendror 
të Partisë 


KUSH PËRPIQET T'I BËJË VARRIN SHQIPËRISË, 
DO TË BJERË VETË BRENDA 


Fjala para kuadrove të Partisë, të pushtetit 
dhe të ushtrisë në rrethin e Korçës 


9 maj 1961 


Me rastin e vizitës sime në rrethin tuaj për t'u ta- 
kuar me punëtorët dhe me fshatarët e Korçës, për të 
njohur kërkesat dhe dëshirat e tyre dhe për t'u infor- 
muar si shkojnë punët këtu, mendova që, para se të 
largohesha, të merrja edhe një takim me kuadrot 
e Korçës. 

Gjithë Partia është në dijeni të problemeve më të 
rëndësishme politike, ideologjike dhe ekonomike të ve- 
ndit tonë. Komiteti Qendror i Partisë e ka pasur dhe 
e ka për detyrë që ta mbajë kurdoherë në korent Par- 
tinë për problemet dhe për ngjarjet më me rëndësi. 
Ajo duhet të jetë e informuar për çdo gjë, sepse vetëm 
kështu do të mund të luftojë dhe të kryejë detyrat e 
saj të mëdha në çdo drejtim, për ta udhëhequr popullin 
me sukses në rrugën e ndërtimit të socializmit. 

Natyrisht, ju jeni në dijeni për çështjet kryesore të 

pianit të tretë pesëvjeçar, që u vendos nga Kongresi IV 
i Partisë. Gjatë kësaj kohe ju kanë rënë në dorë edhe 
materialet e këtij Kongresi, të cilat i keni lexuar dhe 
i keni studjuar: Jam i sigurt se ju do t'i shfrytëzoni 
këto materiale për të mobilizuar dhe për të organizuar 
masat punonjëse, duke qëndruar ju vetë në radhët e 
para të luftës për realizimin e detyrave të pesëvjeçarit. 

Një nga qëllimet e realizimit të planit të tretë pe- 
sëvjeçar është rritja e fuqisë ekonomike të vendit, që 
popullit t'i japim më shumë ushqime, banesa, vesh- 
mbathje etj. Nëpërmjet luftës për realizimin e planit 
të kalitim Partinë, kuadrot dhe të gjitha masat puno- 
niëse, të ngremë aftësinë e tyre në drejtim të organi- 
zimit dhe të shtimit të prodhimit. Çështje tjetër me 
rëndësi është që Partia ta mbajë popullin kurdoherë 
në dijeni për problemet e mëdha politike, të dijë ta 
orientojë drejtë atë dhe ta armatosë për të qenë i 
altë t'i bëjë ballë çdo situate aktuale apo në per- 
spektivë. 

Ne konstatojmë me kënaqësi të jashtëzakonshme 
që Partia jonë heroike, duke ndjekur një vijë të drejtë, 
është kalitur, është bërë një Parti e fortë, e çeliktë, e 
zonja ta udhëheqë popullin në rrugën e ndritur të so- 
cializmit. Është fakt se pas Kongresit IV të Partisë 
është ngjallur në masat punonjëse një entuziazëm i pa- 
purë. Kjo shprehet në punën për realizimin me sukses 
të planit të vitit 1961. Sikundër c keni mësuar nga 
shtypi, plani i tremujorit të parë të këtij viti është rea- 
lizuar në të gjithë zërat, ai është tejkaluar gati në të 
gjitha ndërmarrjet. Ky është një sukses shumë i madh 
që zakonisht nuk e arrinim që në tremujorin e parë. 

Përsa u përket vështirësive, sidomos mungesave ma- 
tcriale, ne kemi pasur edhe më përpara, por veçanërisht 
këtë vit këto vështirësi kanë qenë më të mëdha. Me- 
gjithatë punonjësit tanë, të udhëhequr nga Partia, janë 
mobilizuar në mënyrë të pashembullt dhe, si rezultat, 
boshllëqet që lindnin i kanë plotësuar me përpjekjet e 
tyre të mëdha. Unë mund t'ju informoj për shifrat pa- 
raprake të studimit mbi problemin e kursimeve, me- 
gjithëse akoma nuk është arritur në konkluzione për- 
fundimtare. Nga llogaritë që kanë bërë ekipet e dër- 
guara në rrethe për çështjen e kursimeve, del se është 
arritur të ekonomizohen mbi dy miliard lekë. Kjo është 
një shumë e konsiderueshme, Megjithatë punonjësit 
po i vazhdojnë përpjekjet për t'i shtuar kursimet, për 
të bërë sa më shumë ekonomi, pa cenuar planin. Një 
punë e lavdërueshme është bërë sidomos për të shtuar 
kursimet nga importi. Kjo tregon se Partia e ka kup- 
tuar drejt situatën e vështirë të importimeve. 

Të gjithë punonjësit jo vetëm kanë realizuar kur- 
sime, po kanë zhvilluar në një shkallë të lartë për- 
pjekjet e tyre edhe për racionalizime dhe kanë bërë 
që t'u pritet hovi prirjeve të disave për sa më shumë 
përfitime personale në lekë. Në këtë çështje, kanë pa- 
sur faj bashkimet profesionale që nuk kanë ditur t'i 
mobilizojnë si duhet punonjësit dhe të mos lejonin që 
të binte vrulli i tyre për shpikje dhe për racionalizime. 
Por Partia e kapi menjëherë këtë problem dhe tani kjo 
punë ka marrë një hov të madh. Sot nuk ka ndërmarrje 
ekonomike, ofiçinë, park automobilistik, kantier ndër- 
timi etj., ku punonjësit të mos mendojnë ec të mos 
punojnë për kursime. Në shumë ofiçina me të njëjtat 

mjete tani bëhen shumë më tepër pjesë këmbimi, të 
cilat deri dje kërkoheshin me forcë të vinin nga jashtë. 

Ne shohim ndërmarrje si ajo e qymyrgurit në 
Mborje-Drenovë që përpiqet të prodhojë në ofiçinën 
e vet pjesë këmbimi që i nevojiten, bile të prodhojë 
edhe për ndërmarrje të tjera. Kjo tregon se shumë 
ndërmarrje ekonomike të vendit tonë e kanë kuptuar 
drejt frymën e Kongresit IV të Partisë dhe janë mobi- 
lizuar për ta vënë atë në jetë. Tani na bie detyra që 
këtë vrull, që shihet kudo, ta mbajmë gjallë, ta ngremë 
edhe më lart. 

Partia jonë është e fortë, sepse ajo gëzon besimin 
e plotë të masave punonjëse. Ajo nuk ua fsheh atyre 
realitetin, përkundrazi u ka treguar dhe u tregon kur- 
doherë qartë vijën politike të saj. 

Për arsye të qëndrimeve të padrejta revizioniste të 
disa udhëheqjeve të vendeve socialiste, gjatë këtyre ko- 
hëve të fundit janë krijuar situata të vështira në lë- 
vizjen komuniste ndërkombëtare. Në këto situata të 
vështira Partia jonë ka mbajtur qëndrim të drejtë, ajo 
ka kritikuar me forcë, në rrugën marksiste-leniniste, 
në radhë të parë udhëheqjen sovjetike dhe të gjithë 
ata që e pasojnë. 

Pasi foli për Mbledhjen e Bukureshtit dhe atë të 
Moskës të vitit 1960 dhe mbi disa çështje ndërkombë- 
tare, siç janë iluzionet e shtypit sovjetik që shkruajnë 
se Kenedi di të bëjë politikë elastike, jo ashtu si Aj- 
zenhaueri, mbi nënshkrimin e traktatit të paqes me RD 
Gjermane, shtimin e armatimit nga RF Gjermane, 
manovrat e imperializmit amerikan për të mbuluar ve- 
primet e tij agresive, shkeljet e Deklaratës së Moskës nga 

ana e Tevizionistëve sovjetikë etj., shoku Enver Hoxha 
vazhdoi: 

Jeta po provon vazhdimisht drejtësinë e vijës së 
Partisë sonë e të PK të Kinës si përsa i përket qëndri- 
mit që duhet mbajtur ndaj imperializmit, ashtu edhe 
kundrejt revizionistëve jugosllavë dhe revizionistëve 
modernë. 

Për qëndrimet tona ndaj revizionistëve jugosllavë 
udhëheqësit sovjetikë na kritikojnë se flasim shumë 
kundër tyre dhe se jemi gjoja gjaknxehtë. Jo, ne nuk 
jemi aspak gjaknxehtë. E vërteta është se revizionistët 
jugosllavë si agjentë besnikë të imperialistëve ameri- 
kanë duhet të luftohen dhe të demaskohen me të gji- 
tha forcat. Kurse udhëheqësit sovjetikë na skëshillojnë- 
të mos flasim, por të heshtim. Sipas tyre, ata që nuk luf- 
tojnë kundër revizionistëve jugosllavë, na qenkan mar- 
ksistë, kurse ne qenkemi dogmatikë. Revizionistët ju- 
gosllavë le të flasin, le të bëjnë propagandë në favor të 
imperializmit dhe kundër socializmit, kurse ne të mos 
flasim kundër vijës së tyre revizioniste, predikojnë 
udhëheqësit e vendeve socialiste të Evropës. Të bukur 
“këshillën 

Ne nuk jemi dakord me udhëheqësit e PK të Bull- 
garisë, që jo vetëm nuk luftojnë kundër revizionistëve 
jugosllavë, por kanë hapur edhe kufijtë shtetërorë bull- 
garo-jugosllavë, ku me mijëra njerëz në javë hyjnë e 
dalin nga të dyja vendet. Vetë Zhivkovi me pojën e tij 
ka thënë se jugosllavët dërgojnë në Bullgari agjentë 
dhe spiunë nga kufiri e kanë arritur sa t'u rrëmbejnë 
edhe dy emigrantë politikë jugosllavë. Mirë, “shokur 
Zhivkov le të bëjë si të dojë në vendin e tij, por të 

paktën të mos na kritikojnë pse jemi vigjilentë ndaj 
revizionistëve jugosllavë. Na kritikojnë se duan që edhe 
ne të veprojmë ashtu si bëjnë ata, por ne nuk do ta 
bëjmë kurrë një gjë të tillë. 

“Pse keni frikë nga jugosllavët, na thonë udhëhe- 
qësit sovjetikë, ju mbrojmë ne, në rast se sulmoheni-. 
Ne e dimë mirë se në një rast të tillë popujt e Bash- 
kimit Sovjetik e popujt e tjerë do të na mbështetin, 
por ne nuk do t'ia lejojmë vetes në asnjë mënyrë që 
Shqipëria të bëhet një Hungari e dytë, ku shumë ko- 
munistë i varën në shtyllat e elektrikut. Detyra e mar- 
ksistëve është të jenë kurdoherë vigjilentë dhe të luf- 
tojnë pa mëshirë kundër çdo armiku, edhe kundër re- 
vizionizmit modern. Kështu e kuptojmë ne këtë çështje. 

Pra, rruga jonë është e qartë, vija jonë është e 
drejtë. Prandaj gjithë Partia është mobilizuar për zba- 
timin e kësaj vije. 

Të themi realitetin, jo të mburremi, po qëndrimi 
heroik i Shqipërisë ka fituar admirimin e të gjithë ko- 
munistëve dhe të patriotëve kudo në botë, sepse populli 
ynë është ndeshur ballë për ballë me imperialistët, ita- 
lianë, gjermanë, amerikanë, anglezë, francezë, me re- 
vizionistët jugosllavë dhe me monarko-fashistët grekë. 
Edhe reaksionarët e dinë tanimë qëndrimin e udhëhe- 
qësve sovjetikë e të disa vendeve të tjera socialiste dhe 
çuditen se si mban një qëndrim të guximshëm Shqipëria 
e vogël. Natyrisht, ata ashtu gjykojnë, prandaj çuditen, 
ata nuk mund ta kuptojnë forcën e madhe të marksi- 
zëm-leninizmit, forcën e pathyeshme edhe të një po- 
pulli të vogël, kur ai është në unitet të plotë me Partinë 
e tij, me vijën e saj të drejtë marksiste-leniniste. 

Shembulli i Kubës këto kohët e fundit ka rëndësi, 
jo vetëm për faktin që ajo nuk u mposht, por u vërtetua 
edhe një herë ajo që ka thënë Partia jonë se imperia- 
lizmi amerikan është agresiv dhe pregatitet për luftë, 
prandaj duhet të jemi vigjilentë dhe ta mbajmë barutin 
të thatë kundër imperializmit dhe veglave të tij. 

Kjo vërtetoi edhe një gjë tjetër, se imperializmi 
dhe borgjezia ndërkombëtare nuk e dorëzojnë vullne- 
tarisht pushtetin me rrugë paqësore, pa ua marrë me 
forcë. Përkundrazi, edhe atje ku proletariati e ka marrë 
pushtetin, ajo organizon luftë civile për ta kthyer për- 
sëri atë, dhe jo t'i thotë Palmiro Toliatit: eÇ' prisni ju, 
komunistët, ejani merreni pushtetin se ju dini të drej- 
toni dhe të mbroni interesat e Italisë. 

Por në Itali po bëhet me tërë kuptimin e fjalës një 
punë fund e krye revizioniste. Udhëheqësit e Partisë 
Komuniste të Italisë shpallën se janë me Mbledhjen e 
Moskës, por në organizatat e partisë, atje, Deklarata 
e Moskës e 81 partive nuk ka shkuar fare. Akoma nuk 
ishte tharë boja e firmës që kishte vënë Toliati në këtë 
Deklaratë dhe ky i dërgoi Titos një telegram urimi e 
miqësor dhe as që ngurroi fare në një fjalim të tij të 
bënte një provokacion si ai i Ulbrihtiti kundër Partisë 
sonë. Këto akte tregojnë qëndrimin mospërfillës ndaj 
Deklaratës së Moskës. 

Këto provokacione u bënë me qëllime të caktuara, 
por Partia jonë nuk ra në kurthin e tyre. Qëllimi ishte 
që edhe ne t'u përgjigjeshim haptazi dhe publikisht 
sulmeve të tyre, ta fillonim ne të parët polemikën, që 

kështu ata të gjenin shkak për të hapur luftë kundër 
Partisë sonë, duke e cilësuar si dogmatike. Pastaj të 
dilte Hrushovi që gjoja lufton si marksist me vendos- 
mëri edhe revizionizmin, edhe dogmatizmin. Komiteti 
Qendror i Partisë sonë nuk ra në këtë provokacion, 
po i drejtoi një letër KQ të PSB të Gjermanisë dhe u 
mjaftua me kaq për këtë çështje. Kur provokacioni me 
Ulbrihtin nuk u ndezi, atëherë menduan ta bëjnë këtë 
nëpërmjet udhëheqjes së një partie të një vendi që nuk 
ishte në kampin socialist dhe gjetën PK të Italisë. Po 
provokacionit të Toliatit ne nuk iu përgjigjëm fare që 
të mos ta ketë Hrushovi si -një argumente kundër 
nesh në kongresin XXII që është duke pregatitur. Do 
të vijë koha që ne t'u japim përgjigjen, se të gjitha 
këto janë të shënuara në defter. 

Përsa i përket realizimit të planit të tretë pesëvje- 
çar ai është i siguruar plotësisht. Republika Popullore 
e Kinës na akordoi kredinë për të cilën ju keni dijeni. 
Ne do të mobilizohemi me të gjitha forcat që ky plan 
të realizohet dhe të tejkalohet duke u mbështetur krye- 
sisht në mundësitë dhe në rezervat tona të brendshme, 
në patriotizmin dhe në hovin revolucionar të masave 
tona punonjëse. 

Hrushovi me shokë po ndjekin rrugën e presioneve 
ekonomike që ne e dimë mirë se ku synojnë. Por do të 
vijë koha që akti i tyre ndaj nesh të dënohet dhe që- 
llimit ata nuk do t'ia arrijnë kurrë, sepse Shqipëria, 
si kurdoherë, nën udhëheqjen e Partisë ecën në rrugën 
e marksizëm-leninizmit. Populli ynë me siguri do ta 
realizojë planin e tretë pesëvjeçar, do ta përmirësojë 
nivelin e jetesës së punonjësve dhe vendi ynë do të 

bëhet një shembull i shkëlqyer për të gjitha ato vende 
që duan të ecin në rrugën marksiste-leniniste. 

Detyra jonë është që të marrim të gjitha masat 
për organizimin e mirë të punës, për sigurimin e pu- 
nëtorëve, të mjeshtrave dhe të teknikëve, me qëllim 
që objektet që parashikon pesëvjeçari ynë të realizohen 
në kohën e duhur. Dhe ne ato do t'i realizojmë pa- 
tjetër, se kemi forca dhe prova të shumta e bindëse, si 
dhe aftësitë dhe vendosmërinë e punonjësve tanë. 

Prandaj ne kemi baza të shëndosha për t'i kryer 
veprat e pesëvjeçarit të tretë. Ndërtimi i të gjitha objek- 
teve ka rëndësi të madhe për ekonominë tonë, po rëndë- 
sinë më të madhe e ka ngritja e metalurgjisë së zezë. 
Krijimi i kësaj dege të industrisë së rëndë ka rëndësi 
të madhe për zhvillimin e ekonomisë së vendit tonë. 
Hekuri në ekonomi është si buka që hamë, ai hyn kudo. 
Në një të ardhshme jo të largët ne do të kemi uzinat 
për përpunimin e tij. 

Metalurgjia dhe uzinat e plehrave kimike kanë rën- 
dësi të madhe për zhvillimin e forcave prodhuese të 
vendit tonë, prandaj bashkë me të gjitha objektet e 
tjera të pesëvjeçarit, ne do të vëmë të gjitha forcat që 
t'i ngremë. Ja, në Berat do të ngremë një tjetër kom- 
binat tekstili, si dhe shumë vepra të tjera. Shokët kinezë 
na kanë premtuar të na ndihmojnë për të ngritur 25 
objekte. Ata janë treguar të gatshëm, si internaciona- 
listë të vërtetë. Krejt ndryshe është qëndrimi i udhë- 
heqjes revizioniste sovjetike ndaj vendit tonë. Për she- 
mbull, shumë skandaloz ishte vendimi i Hrushovit për 
të mos na ndihmuar më bukë. Ai ishte një shantazh i 
hapur i tij. Aq poshtë ra udhëheqja hrushoviane në 

këtë çështje, sa na kërkuan që një sasi drithi t'ua ble- 
nim me flori. Për këtë, shokë, ne disponojmë doku- 
ment zyrtar. Ky dokument që ra në dorën tonë, atyre 
u dogji aq shumë sa na e kërkuan t'ua kthenim, po ai 
ruhet në arkivat tona dhe është një akuzë shumë e 
rëndë kundër udhëheqjes sovjetike me Hrushovin në 
krye. Ose kur ishte fjala që uzinën e plehrave fosfatike 
të na e bënin çekët, Mikojani na nxirrte një mijë pen- 
gesa për sigurimin e lëndës së parë të fosforiteve. 
Shokët kinezë na thanë të mos kemi merak për lëndë 
të parë se na e sigurojnë ata. 

Partia duhet ta dijë se plani ynë i tretë pesëvjeçar 
është i mbështetur plotësisht në mundësitë tona të 
brendshme, përsa u përket ndihmave nga jashtë ato 
mbeten gjithnjë ndihma. Tani varet çdo gjë nga ne, 
prandaj duhet të mobilizohemi dhe Partia e populli 
është fakt që janë mobilizuar tërësisht. 

Edhe këtu në rrethin tuaj vura re se mobilizimi i 
punonjësve është i mirë. Gjatë 4 muajve të parë të këtij 
Viti ju keni realizuar planin gati kudo, me përjashtim 
të ndërmarrjeve të tregtisë shtetërore dhe të asaj koo- 
perativiste. Edhe në këtë sektor xhiroja është realizuar 
si total, por ka boshllëqe në mjaft zëra. Prandaj puno- 
njësit e tregtisë shtetërore dhe ata të kooperativave 
të konsumit duhet të bëjnë më shumë përpjekje në 
këtë drejtim, 

Përsa u përket kursimeve rrethi juaj ka dalë me 
një shifër të kënaqshme. Sigurisht kjo shifër nuk është 
përfundimtare, se punonjësit do të gërmojnë akoma dhe 
do të nxjerrin burime të reja kursimesh. 

Bujqësia e rrethit tuaj dihet që është e përparuar. 

Fushat tuaja, duke u punuar mirë, po lulëzojnë. Unë 
vizitova kooperativat bujqësore të Pojanit dhe të Lu- 
malasit dhe vura re me kënaqësi ndryshime të mëdha 
si në fushat, por sidomos te njerëzit që janë plot entu- 
ziazëm dhe përgjërohen për Partinë. Fushat atje lulë- 
zojnë dhe këtë vit rendimentet e kulturave të ndry- 
shme jo vetëm do të realizohen, por edhe do të tejka- 
lohen. Në Lumalas kryetar është një djalë shumë i mirë 
dhe sekretari i organizatës së Partisë një djalë energjik. 
Po kështu edhe në Pojan entuziazmi i masave koope- 
rativiste ishte i madh, arat i kishin punuar për bukuri, 
kulturat qenë në gjendje shumë të mirë. Atje tokat i 
kishin sistemuar mirë dhe të rregulluara edhe me ka- 
nale kulluese e ujitëse. Kjo do të thotë se kooperativat 
tuaja tani janë duke hyrë në rrugën e një bujqësie me 
të vërtetë të përparuar. 

Sukseset në rrethin tuaj tregojnë se organizata e 
Partisë e rrethit është e fortë, si në qytet ashtu edhe 
në fshat, se vija e Partisë është e drejtë, këtë e vërte- 
ton jeta dhe puna e saj. Drejtësia e vijës së Partisë 
duket edhe në lidhjet e Partisë me popullin tonë. Pran- 
daj t'i forcojmë akoma më shumë këto lidhje, se ar- 
miqtë nuk flenë. Armiqtë brenda vendit nuk kanë 
forca të mëdha, por vëzhgojnë me kujdes ku të gjejnë 
ndonjë të çarë, mosmarrëveshje ose pakënaqësi, të ka- 
pen pas tyre për t'i shfrytëzuar e për t'i Zmadhuarrato, 
po të ketë mundësi. Por armiqve, që do të orvaten të 
na dëmtojnë, ne do t'u biem kokës kurdoherë, 

Por rruga më e drejtë është që para këtyre situa- 
tave që zhvillohen në favorin tonë, pavarësisht nga 
vështirësitë që hasim dhe që do të hasim edhe në të 

ardhshmen, ne duhet t'i forcojmë sukseset tona dhe 
të luftojmë çdo dobësi dhe sëmundje që shfaqet. Është 
shumë e rrezikshme kur një sëmundje nuk njihet, por, 
kur e dikton atë, puna qëndron ndryshe. Sigurisht për 
mjekun ka vështirësi, por ai e kuron me durim dhe e 
zhduk sëmundjen. Çështja është, pra, që në këto situata 
jo vetëm anëtarët e Partisë duhet të jenë shembull, por 
këta duhet të frymëzojnë edhe masat, që gjërat e vogla, 
prindjet e mosmarrëveshjet me njëri-tjetrin të zhduken 
dhe të mos bëhen. në asnjë mënyrë pengesë për ecjen 
tonë përpara, të mos u jepet shkak armiqve të maskuar 
të spekulojnë, të mos u lihet asnjë mundësi njerëzve të 
pandërgjegjshëm të livadhisin dhe të pengojnë përpari- 
min tonë, t'u krijojnë vështirësi Partisë dhe pushtetit 
tonë popullor. 

Prandaj, në organizatat-bazë të Partisë të shumë- 
fishohet kjo frymë revolucionare që konstatohet kudo 
për zgjidhjen sa më mirë dhe sa më shpejt të të gjitha 
problemeve. Edhe grindjet e vogla që mund të lindin 
midis njëri-tjetrit e që e kanë burimin në mbeturinat 
mikroborgjeze në Parti, duhet të luftohen e të pastro- 
hen me frymë revolucionare, ashtu si është vepruar 
kurdoherë, por ca më tepër tani ata që bëjnë gabime 
duhet t'i kuptojnë ato shpejt e drejt dhe t'i ndreqin. 

Duhet të kihet kujdes që gjërat e vogla të mos 
futen në kallëpe politike ose ideologjike, se veprime 
të tilla e dëmtojnë Partinë. Anëtari i Partisë e mbron 
Partinë e vet, se ajo është jeta e tij, po mund të ndodhë 
që një njeri, për një gjë të vogël, të kundërshtojë në 
organizatën-bazë edhe një propozim të lavdërueshëm 
të një shoku me të cilin ai grindet, ose që ka ndonjë 

mëri të vogël. Mirëpo sado i mirë që mund të jetë pro- 
pozimi, mëria e shtyn atë që të thotë se ai nuk është 
i drejtë, por është i gabuar, i parealizueshëm etj. Kë- 
shtu krijohet një farë konfuzioni në organizatën-bazë, 
e cila në vend që t'i gjykojë problemet në një frymë 
partie të shëndoshë e luftarake, humbet kohën kot, 
problemet nuk zgjidhen, grindjet thellohen. 

Prandaj të kemi kujdes në këto gjëra, sepse ar- 
miku tenton të na godasë në të gjitha drejtimet, ai për- 
piqet të shfrytëzojë çdo dobësi tonën, po i doli, mirë 
për të, po s'i doli, ai tërhiqet. Ne kurdoherë kemi qenë 
gjeografikisht të rrethuar, po tani ka ardhur koha që të 
jemi më shumë vigjilentë. 

Anëtarët e Partisë duhet të jenë të zgjuar dhe të 
bëjnë dallime midis njerëzve. Nuk përjashtohet rasti 
që një person, me një të kaluar të pastër, për një mo- 
ment të thotë edhe ndonjë fjalë që nuk tingëllon si 
duhet. Ky njeri duhet të korrigjohet duke u këshilluar, 
sepse ai nuk e thotë atë me ndonjë qëllim të keq dhe 
këtë e vërteton e gjithë e kaluara e tij si njeri i mirë, 
por se nuk e ka kuptuar drejt atë që tha. Por, në qoftë 
se një pikëpamje e shtrembër del nga goja e një vaga- 
bondi, e një njeriu me qëndrim të keq, ose e një dem- 
beli, që kurdoherë i shmanget punës, këtë rast mos e 
lini të kalojë, sepse shfaqja e një pikëpamjeje të tillë 
ka një qëllim të caktuar. Këtyre shfaqjeve t'u kush- 
toni kujdes, sepse nga një gjë e vogël mund të dalë, 
një punë e rrezikshme. Shumë veprime armiqësore 
janë zbuluar nga gjërat e vogla. Ato, pra, i ka zbuluar 
vigjilenca e Partisë, ajo ka kapur fillin e çështjes dhe 
ka hedhur dorën mbi armiqtë. 

Ju do të mësoni mbi zhvillimin e gjyqit që do të 
hapet së shpejti në Tiranë për tradhtarin Teme Sejko 
me shokë. Veprimtaria e këtyre tradhtarëve ka qenë 
një punë shumë e rrezikshme, ata organizonin një kom- 
plot të rrezikshëm të kurdisur nga monarko-fashistët 
grekë, revizionistët jugosllavë dhe Flota VI Amerikane, 
së bashku me tradhtarët shqiptarë që janë në Jugos- 
llavi. Po Sigurimi i Shtetit ishte në dijeni të kësaj ve- 
primtarie, kishte sinjalizime qysh më parë, por Partia, 
e cila drejton organet e Sigurimit, këshillonte që të 
ecej me kujdes të madh. Sigurimin e Shtetit Partia e 
ka edukuar në rrugën marksiste-leniniste. Pra, pas si- 
njalizimeve të para çështjet duheshin verifikuar dhe u 
verifikuan. Kështu, nga gjërat e vogla u zbulua ky 
komplot i rrezikshëm dhe u neutralizua puna e armiqve 
të jashtëm. Armiqtë kujtonin se ne flinim, po kur 
panë se po zbuloheshin, u përpëlitën dhe u orvatën të 
arratiseshin, por ishin të rrethuar. 

Prandaj, shokë, vigjilenca është detyrë e dorës së 
parë. Vigjilenca dhe goditjet nuk u pëlqejnë armiqve. 
Hrushovi me shokë thonë se anuk është e vërtetë që 
ishte komplot, siç thonë shqiptarët, kjo është vetëm 
një bombë që hodhi Enver Hoxha në Kongresin IV të 
PPSH, sepse asnjë sulm nuk është bërë kundër Shqi- 
përisë-r. Ne u thamë udhëheqësve sovjetikë: “Lexojeni 
me kujdes raportin tonë, ne nuk kemi thënë se u sul- 
mua Shqipëria, por po organizohej komploti për një 
sulm kundër Shqipërisër. 

Por udhëheqësit sovjetikë le të mos bëhen merak, 
së shpejti do të bëhet gjyqi dhe do të provohen sa të 
vërteta janë këto që thamë ne. Ata arritën deri atje sa 

në mbledhjen e fundit të Traktatit të Varshavës që u 
bë në Moskë në mars të vitit 1961, të na thonë: aPërse 
atëherë nuk na lajmëruat për këtë komplot7 Ju e kishit 
për detyrë t'i njoftonit pjesëmarrësit e Traktatit të Var- 
shavësr. Përfaqësuesi i Partisë dhe i Qeverisë sonë në 
këtë mbledhje deklaroi se ne, si anëtarë të Traktatit të 
Varshavës, si aleatë që jemi, do t'ju njoftonim për këtë 
çështje, por, kur ne e vumë mirë në dorë këtë komplot, 
kur kishim kapur agjentët e armiqve tanë të jashtëm 
dhe ishim duke bërë hetime mbi ta, për ne rreziku 
ishte evituar. Megjithëkëtë, në kohën e duhur, ne e 
vumë në dijeni ambasadorin sovjetik. Mirëpo Nikita 
Hrushovit nuk i pëlqeu kjo gjë. 

Sulmi kundër Shqipërisë nuk arriti të bëhej siç 
ndodhi me Kubën. Komploti kundër nesh ishte pothu- 
ajse i njëllojtë si ai që u realizua me sulm kundër 
Kubës, organizim brenda, organizim jashtë. Nga jashtë 
do të futeshin në Shqipëri forca diversantësh të orga- 
nizuara nga tradhtarët shqiptarë, me qëllim që të kapnin 
disa pika mbështetjeje në territorin tonë, të flitnin me 
radio, të shkaktonin trubullira në vend, pastaj të futej 
edhe ushtria greke dhe ajo jugosllave dhe çështja të 
përfundonte në OKB. Zbulimi i këtij komploti demas- 
kon mirë imperializmin amerikan, klikën revizioniste 
jugosllave, Venizellosin me shokë e të tjerë. 

Por le të mos i vijë mirë Hrushovit, faktet janë 
fakte, prandaj u thamë udhëheqësve sovjetikë se sar- 
miqtë duhen demaskuar jo vetëm nga ne, po edhe nga 
ju dhe në qoftë se këtë nuk e bëni, aq më keq për jur. 
Kur i dëgjojnë miqtë e Shqipërisë këto gjëra, pyesin: 
“Përse nuk shkruajnë gazetat e disa vendeve socialiste 

për to”-. Pyesin se shohin që ato po heshtin. Po faktet 
zbulohen, dëgjohen. Nesër, kur të bëhet gjyqi, ne këto 
gjëra do t'i publikojmë dhe populli sovjetik e gjithë 
popujt vëllezër të vendeve socialiste do t'i mësojnë dhe 
do t'i gjykojnë taktikat dhe presionet që bëhen kundër 
një populli të vogël, të cilit duan t'i bëjnë varrin. Po 
Shqipëria do të rrojë dhe do të lulëzojë, sepse ajo ka 
një Parti të çeliktë, ka një popull të mrekullueshëm, 
se vendi ynë është në miqësi me popujt e Bashkimit 
Sovjetik dhe të të gjitha vendeve të tjera socialiste, se 
Republika jonë Popullore nuk është e izoluar. Le të 
bëjnë kundër saj presione dhe padrejtësi, ato janë të 
përkohshme. Kush përpiqet t'i bëjë varrin Shqipërisë, 
do të bjerë vetë brenda. 

Në këto situata rëndësi të madhe ka çështja që të 
mos e humbasim fillin, sepse armiqtë atë duan. 

Për këto kontradikta me udhëheqjen sovjetike ne 
nuk do të flasim hapur. Një gabim të tillë nc nuk do ta 
bëjmë, nuk do t'u japim armë armiqve tanë, që të 
flasin kundër nesh dhe kundër Bashkimit Sovjetik për 
këto veprime të padrejta dhe oportuniste të Hrushovit. 
Por Partia duhet t'i dijë mosmarrëveshjet që të jetë e 
mobilizuar dhe e gatshme kundër çdo provokacioni. Në 
qoftë se udhëheqja sovjetike, me Hrushovin në krye, 
nuk do të ndërrojë qëndrimin e saj ose do të flasë 
publikisht kundër nesh, atëherë dhe ne do të flasim 
hapur e do t'ua themi të gjitha. 

Në mbledhjet e komunizmit ndërkombëtar ne, si 
kurdoherë, do ta themi fjalën tonë, por në situatën që 
është krijuar tani, Hrushovi € ka vështirë të marrë 
pjesë në mbledhje si ajo e nëntorit të vitit 1960 që u bë 

në Moskë, sepse ai u dogj nga kjo mbledhje. Ai mund 
të organizojë përsëri mbledhje ndërkombëtare të par- 
tive, por me pasuesit e tij. . 

Prandaj, shokë, t'i përvishemi punës me të gjitha 
forcat dhe në të gjitha drejtimet. Organizata e Partisë 
e rrethit të Korçës është një nga më të mirat, më të 
vjetrat, dhe me shokë që kanë një eksperiencë të gjatë 
partie. Ju, shokë, kuadro të Partisë, të përpiqeni të jeni 
në ballë të punës e të luftoni me vendosmëri për rea- 
lizimin e detyrave që ju ka ngarkuar Partia. 


Botohet për herë të parë me 

shkurtime, sipas origjinalit që 

gjendet në Arkivin Qendror 
të Partisë 


TË PËRBALLOJMË SITUATAT E VËSHTIRA 
QË NA IMPONOHEN 


Diskutim në mbledhjen e Byrosë Politike 
të KQ të PPSHI 


22 maj 1961 


Situatat janë të vështira, përsa i përket realizimit 
të marrëveshjeve me vende të tjera, por ne duhet të 
bëjmë të gjitha përpjekjet që t'i ndërtojmë edhe hidro- 
centralet. Siç dihet, për linjat e tensionit të lartë ne 
kemi kontraktuar me Bashkimin Sovjetik, por kreditë 
nuk na jepen. Prandaj të bisedojmë edhe një herë me 
sovjetikët për këto çështje dhe t'u themi nëse do të 
na i japin apo jo materialet për linjat e tensionit, për- 
ndryshe na dëmtojnë ekonominë, na mbeten pa u ndër- 
tuar hidrocentralet. Në rast se thonë snuk ua japim 
kreditër, atëherë t'i pyesim nëse do t'i respektojnë kon- 


1 Në këtë mbledhje u shqyrtua raporti “Mbi gjendjen e pu- 
nimeve të ndërtimit dhe të montimit të hidrocentralit të Shko- 
petit dhe të Bistricëse, paraqitur nga Drejtoria e Industri-Ndër- 
timit pranë aparatit të KQ të PPSH. 


TE PERBALLOJME SITUATAT E VESHTIRA QE NA IMPONOHEN 117 


tratat që kemi vendosur bashkërisht. Materialet ne do 
t'i blejmë me klering. Në rast se na përgjigjen që as 
me klering nuk do të na i japin, atëherë këto materiale 
nc duhet t'i sigurojmë nga Kina ose nga ndonjë vend 
tjetër. Por, në radhë të parë, meqenëse kemi kontrak- 
tuar, të bisedojmë përsëri me sovjetikët, sepse kontra- 
tat ekzistojnë, ato janë firmosur, pastaj të bëjmë për- 
pjekje për t'i siguruar nga vende të tjera. 

Lidhur me montimin e hidrocentraleve të veproj- 
më siç u tha këtu: të pranojmë montatorët çekë me 
250 mijë lekë në muaj, në të njëjtën kohë t'i themi 
udhëheqjes çekosllovake se ky qëndrim s'është i drejtë, 
pse montatorët na kushtojnë 70 milion lekë. Ky është 
një turp i madh për ta, që duan të na hedhin litarin në 
grykë, po s'kemi ç'bëjmë, këto janë situatat që kalojmë. 
Në rast se për montimet do të duhen 20 specialistë 
çekë, ne të kërkojmë 15, sepse na kushtojnë shtrenjtë 
dhe punët e tjera suplementare t'i bëjmë me njerëzit 
tanë. Në rast se edhe çekët nuk do ta mbajnë fjalën, 
me gjithë pagën 250 mijë lekë në muaj për çdo specia- 
list, dhe nuk do të na dërgojnë edhe turbinat, më vonë 
këto çështje, në situatat që mund të krijohen, i shqyr- 
tojmë përsëri. Presionet ekonomike të çekëve do t'i 
përballojmë. 

Kleringu ynë është i lidhur me importet, që janë 
shumë të nevojshme për ne. Vërtet që eksportojmë he- 
kur, krom etj., po marrim shumë gjëra për të cilat kemi 
nevojë, prandaj duhen realizuar kontratat që kemi nën- 
shkruar. Në rast se sovjetikët, çekët e të tjerë refu- 
zojnë edhe kleringun, edhe tregtinë, atëherë do të drej- 
tohemi gjetkë. Tregtinë me sovjetikët, me çekët, me 

bullgarët, e me çdo vend tjetër, duhet ta bëjmë mbi 
baza të reciprocitetit. Po të mos na i japë materialet 
Bashkimi Sovjetik, atëherë ta përdorim kleringun me 
Italinë, me Austrinë etj. Kleringun me Bashkimin So- 
vjetik do ta shkurtojmë, sepse sovjetikët s'na japin 
importin sipas marrëveshjes që kemi bërë. Kleringu 
ynë është i vogël dhe ne nuk jemi në gjendje të bëjmë 
presionc në rrugën e këmbimeve tregtare. 

Natyrisht, në marrëdhëniet tregtare njerëzit tanë 
të kujdesen që të bisedojnë në platformë ekonomike, 
por të kihet parasysh se politika hyn kudo. Sovjetikët 
po i acarojnë vazhdimisht qëndrimet e Veta ndaj vendit 
tonë, sidoqoftë, besojmë se disa norma do t'i ruajnë. 
Normat e marrëdhënieve shtetërore midis vendeve ek- 
zistojnë dhe ne mund t'u themi atyre: ju bëni tregti 
edhe me Shtetet e Bashkuara të Amerikës, përse nuk 
bëni me Shqipërinë” Nga ana tjetër, nuk duhet hedhur 
poshtë interesi që kanë çekët ose të tjerë për shkëmbime 
me klering. Sigurisht ata s'kanë ndonjë interes të madh 
për marrëdhënie me ne, se janë shtet më i fuqishëm 
ekonomik, dhe mund të mos kenë nevojë për mallrat 
tona, po nga ana tregtare mund t'u leverdisë, dhe kjo 
nuk duhet harruar. 

Në çështje të tjera të ndërtimeve tona, t'u qëndroj- 
më rreptësisht grafikëve përkatës. Do të ishte gabim 
që në këto situata të mos mbajmë në ndërtime një farë 
rezerve, sepse mjaft gjëra nuk do të bëhen në kohën 
që mendojmë ne, sepse do të na vonohen nga sovjeti- 
kët dhe pasuesit e tyre. Kjo ka lidhje me energjinë 
elektrike. Prandaj studimit për ekonomizimin e ener- 
gjisë t'i dalim përpara që të përballojmë situatën sikur 

edhe gjysmë viti të na vonohet ndërtimi i hidrocentra- 
lit nga afati i parashikuar. Këtë ta kemi parasysh që 
tani, prandaj të marrim të gjitha masat e nevojshme. 
Partia dhe ju, shokë përgjegjës të dikastereve, të 
keni parasysh edhe ato probleme që u shtruan këtu 
për neritjen e rendimentit, për shfrytëzimin e gurëve 
dhe për harxhimin e çimentos me ekonomi, për shfry- 
tëzimin e mekanizmave etj. Të gjitha këto dhe ato që 
thanë shokët c tjerë, të vihen sa më parë në jetë, kështu 
do t'i kapërcejmë me sukses këto situata të vështira. 
Problemet e organizatave të Partisë në këto ndër- 
marrje nuk janë më të vogla, prandaj të frymëzohen 
dhe të mobilizohen komunistët për zgjidhjen e tyre. 
Përsa u përket motopompave që u janë marrë koope- 
rativave bujqësore ose ekskavatorët e bonifikimit, 
mund t'u kthehen në rast se del nevoja për ujitje. Në 
rast se tani për tani këto nuk nevojiten, përse të largo- 
hen nga Bistrica” Sidoqoftë duhet forcuar solidariteti 
me ndërmarrjet e tjera dhe me kooperativat bujqësore. 


Botohet për herë të parë sipas 
tekstit të nxjerrë nga proces- 
verbali i mbledhjes së Byrosë 
Politike të KQ të PPSH 
që gjendet në AQP 


POPULLI KËRKON QË SHKRIMTARËT DHE 
ARTISTËT TË KRIJOJNË SA MË SHUMË 
VEPRA ME VLERË 


Diskutim në mbledhjen e Byrosë Politike 
të KQ të PPSHI 


22 maj 1961 


Ne, si shtet i demokracisë popullore, në këto mo- 
mente politike duhet t'i zhvillojmë më tej sektorët e 
letërsisë, teatrit, muzikës, pikturës, skulpturës etj. Këtu 
u shtruan mjaft çështje, për të cilat dëshiroj edhe unë 
të jap ndonjë mendim. 

Siç doli edhe nga diskutimet e shokëve, Byroja 
Politike konstaton me kënaqësi se puna e Lidhjes së 
Shkrimtarëve dhe të Artistëve në përgjithësi është e 
mirë. Drejtuesit e këtij sektori të rëndësishëm kanë 
bërë përpjekje të mëdha për të zbatuar direktivat 
e Paitisë. 

Arti dhe kultura te ne i shërbejnë popullit. Po bë- 


1 Në këtë mbledhje u diskutua rreth raportit të Lidhjes së 
Shkrimtarëve dhe të Artistëve “Mbi gjendjen në letërsi dhe në 
arter. 

het çdo ditë e më qartë se nuk mund të bëjmë dot pa 
to, pa letërsi, pa art dhe pa muzikë, të cilat sot janë 
bërë të masës. Gjatë kësaj periudhe në vendin tonë 
është krijuar një bazë e shëndoshë në fushën e artit e 
të letërsisë, por këtij sektori duhet t'i japim një ndih- 
më më të madhe, të tregojmë më tepër kujdes për të, 
të bëjmë më shumë hapa përpara. Popullit duhet t'i 
japim vazhdimisht sa më shumë vepra të bukura. 

Vendi ynë është i rrethuar nga armiq të egër. 
Detyra jonë është që edhe në art e në letërsi të pa- 
raqitet realiteti konkret i vendit tonë. Edhe nga vende 
të tjera mund të marrim gjëra pozitive, nga krijimtaria 
përparimtare e tyre, por të mbëshictcemi fort në kultu- 
rën kombëtare. Është pozitiv fakti që vigjilenca e sho- 
këve të Lidhjes qëndron në lartësinë e duhur. Janë 
kapur në kohë disa shfaqje negative të huaja dhe janë 
goditur ato. Kjo tregon se njerëzit e artit dhe të letër- 
sisë në vendin tonë janë edukuar me mësimet marksis- 
te-leniniste. Ideologjia borgjeze e revizioniste përpiqet 
të depërtojë në këta sektorë, sepse e di që kanë një 
rëndësi të madhe për edukimin e popullit. Deri tani 
armiqtë s'kanë gjetur terren, me siguri kjo do të ndo- 
dhë edhe në të ardhshmen, por vigjilencën të mos e 
harrojmë. 

Të kemi kujdes të veçantë për studentët tanë që 
mësojnë në shkolla jashtë shtetit, pse ka rrezik që, 
duke u ndodhur nën presionin e ndikimeve të huaja, 
disa prej tyre të infektohen. Edhe kjo nuk ka ndodhur 
e me siguri nuk do të ndodhë, pse njerëzit tanë janë 
të lidhur ngushtë me Partinë e të pajisur me moralin 
komunist, por, megjithatë, ne duhet të jemi të vëmend- 

shëm dhe t'i hedhim hapat me kujdes. Trajtimi që ju, 
shokë komunistë dhe drejtues të Lidhjes, u keni bërë 
shfaqjeve të vogla që janë manifestuar deri më sot, 
është i drejtë. 

Duhet treguar kujdes për ata kuadro, të cilët gjatë 
Luftës Nacionalçlirimtare nuk kanë qenë të lidhur me 
ne, por sot punojnë ndershmërisht. Kur ata gabojnë, 
mos i ofendoni duke u përmendur të kaluarën, por u 
vini në dukje ku i kanë gabinict dhe me anë të bindjes 
dhe të arsyetimit i ndihmoni të korrigjohen. Ju këta i 
njihni mirë, njihni dhe të metat e tyre, prandaj duhet 
të punoni me ngulm dhe me durim që të zhduken të 
metat dhe shfaqjet e huaja që mund të manifestohen 
në praktikën e tyre. Ne shohim se mjaft prej tyre kanë 
bërë kthesë të madhe dhe këtë nuk e kanë bërë për 
t'u dukur. Është gabim të hedhësh poshtë punën e 
kuadrove nën pretekstin se “kanë mbaruar shkollat në 
vendet kapitaliste-. Ne sot kemi inxhinierë të vjetër, 
që punojnë pa u lodhur për Partinë, duke vënë në jetë 
mësimet e saj. 

Ju, shokë kryesorë të Lidhjes së Shkrimtarëve dhe 
të Artistëve, do të keni vështirësi edhe në të ardhshmen, 
por ato duhet t'i kapërceni, duke u mbështetur fort në 
ideologjinë e Partisë. Mos lejoni të hyjnë në artet tona 
shfaqje të huaja për ideologjinë tonë revolucionare, Të 
keni kujdes për të mbrojtur çdo njeri të artit e të letër- 
sisë, sepse ekziston rreziku i depërtimit të ideologjisë 
borgjeze në radhët e tyre. Të zhvillohet me ta një punë 
e madhe edukative, për brumosjen e tyre me ideolo- 
gjinë marksiste-leniniste. 

Shfaqjet e huaja, që mund të duken, t'i luftoni në 

rrugë të drejtë, ashtu siç ju ka mësuar Partia. Nga lite- 
ratura ose nga muzika e huaj të marrim atë që është 
përparimtare, revolucionare, që është e popullit. Ne 
do të mësojmë cdhe nga trashëgimia botërore përpa- 
rimtare, por jo ta imitojmë atë. Kryesorja është që, 
edhe kur lexojmë ndonjë kryevepër të ndonjë autori 
të madh të huaj, çdo gjë ta lidhim mirë me jetën e 
vendit dhe çdo gjë që krijojmë, ta lidhim me realitetin 
shqiptar. Me të vërtetë Hygoi është një poet i madh, 
por dhe vjershat e poetëve tanë janë mjaft të bukura. 
Pse ndonjëri të kopjojë ose të adaptojë vargje të auto- 
rëve të huajt Por që njerëzit tanë të shkruajnë për 
realitetin e Shqipërisë, duhet ta njohin këtë realitet, të 
njohin jetën. 

Populli kërkon që shkrimtarët dhe artistët të kri- 
jojnë vepra jo vetëm për Tiranën, sepse Tirana nuk 
është e gjithë Shqipëria. Prandaj shokët shkrimtarë 
të venë më shpesh poshtë, të marrin kontakt me bazën 
dhe kjo punë të mos bëhet kalimthi. Në këtë drejtim, 
ju, si kuadro kryesorë, duhet të keni kujdes, që romani 
ynë të jetë me nivcl të lartë dhe të trajtojë konflikte që 
ekzistojnë në shoqërinë tonë, me qëllim që lexuesit të 
frymëzohen e të ndihmohen në punën e tyre. 

Edhe anën financiare nuk duhet ta shohim ngushtë, 
sepse situatat e vështira që kalojmë, kërkojnë që ne të 
ngremë kurdoherë më lart nivelin e propagandës së 
Partisë. Të marrim çështjen e profesionalizmit. Kjo çë- 
shtje është e drejtë në parim, por duhet parë në kushtet 
e sotme të vendit tonë. Te ne ka akoma një tirazh të 
vogël të botimeve të litcraturës artistike dhe nuk shtro- 
het aq shumë çështja e profesionalizmit. Ne mund ta 

lejojmë daljen në profesion të lirë të disa shkrimtarëve 
ose të disa artistëve, që këta të shkëputen nga punët 
e tjera kryesore për të nxjerrë vepra të rëndësishme, 
natyrisht me afate. Edhe ne, kur na ngarkon Partia për 
të pregatitur një raport, në fillim mendojmë dhe vijmë 
rrotull, por, kur dimë se na është caktuar një afat, i 
përvishemi punës seriozisht dhe e përfundojmë në ko- 
hën e duhur. Prandaj edhe shokët që do të dalin në 
profesion të lirë, të punojnë e të krijojnë. Për shkrim- 
tarët profesionistë mund të caktohet një rrogë bazë e 
përshtatshme, ose për ta mund të rritet përqindja e së 
drejtës të autorit. Por në qoftë se shkrimtari nuk pro- 
dhon, atëherë si profesionist ai do të shpërblehet më 
pak. Për disa të tjerë të vazhdohet të jepen leje krijuese. 
Përsa i përket orarit të reduktuar, këtë mund ta cak- 
tojë Lidhja e Shkrimtarëve dhe e Artistëve në bashkë- 
punim me Ministrinë e Arsimit dhe të Kulturës. 
Natyrisht, shkrimtari ose artisti që del në profe- 
sion të lirë, duke pasur kohë të mjaftueshme në dis- 
pozicion, duhet të prodhojë vepra që do të frymëzojnë 
masat me frymën e lartë të patriotizmit, të nxitin nje- 
rëzit në punë për ndërtimin e socializmit dhe për mbroj- 
tjen e atdheut. Por që shkrimtarët e afirmuar t'i kushto- 
hen kryesisht krijimtarisë duhet të ndihmojnë për pre- 
gatitjen e kuadrove të tjerë që të merren me punë sho- 
qërore, pedagogjike etj. Kjo nuk do të thotë që shokë 
si Dhimitër Shuteriqi, Shevqet Musaraj etj., të mos 
merren në të ardhshmen me punë shoqërore. Për 
shkrimtarë si këta ne kemi interes jo vetëm të krijojnë, 
por të japin mësim edhe në shkolla, të pregatitin tekste, 
të drejtojnë revista etj., sepse janë njerëz të kualifikuar. 


POPULLI KERKON SA ME SHUMË VEPRA ME VLERE 125 


Çështja e studiove dhe e kërkesave të tjera mate 
riale të nevojshme për shkrimtarë, artistë, piktorë, skul- 
ptorë etj., duket si gjë e vogël, po ka rëndësi për kri- 
jimtarinë letraro-artistike. Piktori nuk mund të bëjë 
dot një tablo në dhomën ku banojnë edhe disa pjesë- 
tarë të tjerë të fanriljes. Prandaj kjo çështje duhet zgji- 
dhur sa më parë. 

Nga ana e Ministrisë së Arsimit dhe të Kulturës, 
në bashkëpunim me Lidhjen e Shkrimtarëve dhe të 
Artistëve dhe me komitetet ekzekutive përkatëse, të 
vendoset që, në një kohë sa më të shkurtër, të krijohen 
mundësitë për të plotësuar nevojat e shkrimtarëve dhe 
të artistëve me shtëpi dhe me studio. Nga ana tjetër, 
shteti duhet t'i blejë veprat e piktorëve. Nuk më duket 
e drejtë të shtrohet çështja që veprat e artistëve t'i 
blejnë individë, sepse këto vepra nuk janë vetëm për 
të zbukuruar muret, por pasqyrojnë zhvillimin e kul- 
turës sonë dhe kanë vlera edukuese. Më vonë mund të 
kemi interes që shumë nga këto vepra t'i shesim edhe 
jashtë vendit, gjë që do ta bëjë shteti. Prandaj shteti 
të organizojë më mirë porositë dhe blerjen e veprave 
të piktorëve dhe të skulptorëve. Për këtë të krijojmë 
galerinë tonë të arteve, e cila të shërbejë edhe si vend 
për ekspozimin e veprave. 

Ne duhet të vazhdojmë duke dërguar njerëz për 
studime edhe jashtë shtetit, natyrisht aq sa na lejojnë 
mundësitë tona dhe situatat politike që po kalojmë, 
Por, në radhë të parë, ne të mbështetemi në shkollat 
tona. Atyre t'u vëmë rëndësi të madhe, me qëllim që 
ato t'i plotësojmë me vegla dhe me sende të nevojshme 
për të nxjerrë kuadro dhe t'i kthejmë në një sofiçinër 

nga ku mund të nxjerrim njerëz të aftë për sektorin 
që kanë mësuar. Po qe nevoja, ne mund të sjellim edhe 
profesorë nga jashtë dhe të evitojmë dërgimin e stu- 
dentëve tanë në vende të tjera, se nuk i kemi mundë- 
sitë që të plotësojmë të gjitha nevojat që kemi. Edhe 
piktorëve t'u sjellim bojëra, penela c të tjera sende që 
u nevojiten. Këto e të tjera probleme e detyra në fu- 
shën e artit e të kulturës, mendoj se duhen mbajtur 
parasysh, jo vetëm nga organet qendrore, por edhe nga 
rrethet. Në këtë drejtim, Ministria c Arsimit dhe e 
Kulturës të ketë më shumë inisiativë, t'i presë më 
ngrohtë shkrimtarët dhe artistët, të dëgjojë kërkesat 
dhe propozimet e tyre. Ç'mund të jetë për shtetin tonë 
një milion lekë që duhen për të plotësuar kërkesat e 
Lidhjes së Shkrimtarëve dhe të Artistëve” Ne vetëm 
me ekipet për fushatën e kursimeve ckonomizuam nië 
miliard e 700 milion lekë. 

Kërkesat e ndryshme duhen zgjidhur më mirë në 
rrugë shtetërore, sepse ndryshe njerëzit detyrohen të 
vijnë në Komitetin Qendror me mendimin se vetëm 
këtu mund të zgjidhen çështjet e tyre. Komiteti Qendror 
jep orientime, por janë organet shtetërore përkatëse ato 
që merren me zgjidhjen praktike të problemeve. Dhe 
kërkesat e njerëzve të artit e të kulturës nuk janë të 
mëdha, që të na kostojnë nga pikëpamja financiare, 
por ato kanë rëndësinë e tyre për zhvillimin e krijim- 
tarisë letraro-artistike. Ja, për shembull, zhvillim po 
merr pjinia e estradës. Nexhmija kishte parë estradën 
e kooperativës bujqësore të Dushnikut në Berat dhe më 
tha se ishte mjaft e mirë, me një kor rreth 100 veta, 
përmbajtja e pjesëve ishte në nivel të lartë ideologjik 

e artistik. Estrada nuk vinte në shenjë vetëm anët ne- 
gative, por evidentonte edhe anët pozitive të fshatit, 
ngrinte lart heronjtë e ditëve tona. Kjo shfaqje e estra- 
dës së Dushnikut ishte e bukur dhe në krye të saj ka 
vetëm një mësues. Mirëpo që të zhvillohen e të përpa- 
rojnë estradat duhet të ushqehen me lëndë të parë. 
Këtë lëndë të parë do ta prodhojnë shkrimtarët, kom- 
pozitorët etj., të cilët duhet t'i ndihmojmë në punën e 
tyre fisnike. 

Më shumë kujdes duhet të tregojmë edhe për po- 
pullarizimin e veprave tona letrare e artistike. Kështu, 
për shembull, mund t'u dërgojmë disa shtëpive botuese 
jashtë shtetit material, të cilin ata, si tregtarë që janë, 
do ta botojnë për të fituar. Kjo neve na intereson, si 
për romanin, ashtu dhe për tablonë. Ne dërgojmë në 
ekspozita vepra nga tonat, por në qoftë se japim edhe 
ndonjë vepër si dhuratë, i huaji do të nxitet të blejë 
nga ne dhe të shesë në vendin e tij. Këto vepra do të 
shërbejnë për popullarizimin e vendit tonë dhe të suk- 
seseve të mëdha që ka arritur ai edhe në fushën e kul- 
turës. Par nuk do të vijnë këtu, për shembull, shtëpitë 
botuese të Parisit apo të Bruksclit që ta bëjnë këtë 
punë, të blejnë veprat ce artit tonë, këtë duhet ta bëjmë 
ne, me njerëzit tanë, që merren me këto punë. 

Ne jemi që ju të ndihmoheni seriozisht. Deri më 
sot jeni ndihmuar, por, duke marrë parasysh rëndësinë 
që ka arti e letërsia duhet që shteti t'ju ndihmojë ako- 
ma më shumë. Muzikën dhe pikturën ta ndihmojmë 
më shumë se këto janë sektorë të vështirë. Ne kemi 
besim se kompozitorët do të na japin muzikë të bukur 
që ta dojë masa. 

Ministria e Arsimit dhe e Kulturës duhet të inte- 
resohet për botimin e romaneve, të tregimeve etj., të 
shkrimtarëve, meqenëse, deri më sot, koha më e madhe 
është zënë me botimin e librave shkollorë. Kjo çështje 
të shikohet me kujdes, në mënyrë që të botohen më parë 
ata libra që janë më të rëndësishëm, më urgjentë dhe 
më të domosdoshëm. 

Ministria e Arsimit dhe e Kulturës të interesohet 
gjithashtu për përkthimin e shitjen jashtë shtetit të 
romaneve, të tregimeve etj., të shkrimtarëve tanë. 

E gjithë lëvizja kulturore dhe artistike në vendin 
tonë ka marrë një hov të madh. Kjo i detyrohet kuj- 
desit që ka treguar Partia, populli dhe vetë shkrimtarët 
e artistët. Por në të ardhshmen ne duhet ta vlerësojmë 
akoma më tepër rëndësinë e këtyre sektorëve, detyrat 
që na dalin për zhvillimin e mëtejshëm të tyre. Ne 
kemi bindjen se edhe shokët që drejtojnë Lidhjen do të 
punojnë më mirë për ta çuar më përpara krijimtarinë 
letraro-artistike të vendit tonë. 

Ju, shokë komunistë, shkrimtarë e artistë, luftoni 
për mbrojtjen e interesave të atdheut, por Partia jonë 
lufton edhe për mbrojtjen e interesave të të gjithë lë- 
vizjes komuniste e punëtore të botës. Ne jemi interna- 
cionalistë. Ka klika dhe grupe deviatorësh që na shajnë 
e që shpifin kundër nesh, por në të ardhshmen popujt 
do ta kuptojnë se sa ka dhënë Partia dhe populli ynë 
në luftë kundër- revizionistëve dhe oportunistëve të të 
gjitha ngjyrave. Ne do të qëndrojmë të patundur dhe 
këta tradhtarë të marksizëm-leninizmit nuk na mposh- 
tin dot. Ne jemi për fitoren e marksizëm-leninizmit, 
pallavrat dhe shpifjet e revizionistëve nuk do ta errë- 

sojnë aspak rrugën tonë revolucionare, për të cilën ne 
jemi të vendosur. 

Shokët e Lidhjes, siç i premtuan Byrosë Politike 
edhe në këtë mbledhje, jemi të bindur se do të mobili- 
zohen me të gjitha forcat e tyre për të realizuar detyrat 
që kanë në fushën e krijimtarisë e për të qenë luftëtarë 
të vendosur edhe në mbrojtjen e pastërtisë së marksi- 
zëm-leninizmit në letërsi dhe në artin tonë të bukur. 
Ju urojmë suksese të rejat 


Botohet për herë të parë sipas 
tekstit të nxjerrë nga proces- 
verbali t mbledhjes së Byrosë 
Politike të KQ të PPSH 
që gjendet në AQP 


SITUATA KËRKON SQARIM POLITIK, UNITET TË 
FORTË DIIE MOBILIZIM TË MADII TË MASAVE 


Fjala me sekretarët e parë të komiteteve të Partisë 
të rretheve dhe me disa kuadro kryesorë 
të aparatit të KQ të PPSH 


30 maj 1961 


Dëshiroj t'ju vë në dijeni mbi ngjarjet e kohëve të 
fundit. Nuk po filloj që nga Mbledhja e Moskës e 81 
partive komuniste e punëtore, sepse për këtë ju jeni 
të informuar, bile shumë prej jush kanë dijeni edhe 
për mbledhjen e fundit të përfaqësuesve të vendeve 
pjesëtare të Traktatit të Varshavës, që u zhvillua në 
Moskë më 28-29 mars të këtij viti. 

Qëllimi kryesor i mbledhjes së fundit të Traktatit 
të Varshavës ishte të sulmoheshin Komiteti Qendror E 
Partisë dhe Qeveria jonë. Këtë qëllim kishin Nikita 
Hrushovi dhe shokët e tij, kurse rendi i ditës i kësaj 
mbledhjeje parashikonte të mbahej një raport mbi 
gjendjen moralo-politike të forcave të armatosura të 
shteteve që bëjnë pjesë në Traktatin e Varshavës dhe 
armatimi i tyre. Por në fakt nuk u biseduan këto çësh- 

tje. Problemi i armatimit të ushtrive të vendeve anë- 
tare të Traktatit të Varshavës ishte diskutuar më parë 
në mbledhje të ndryshme me përfaqësuesit ushtarakë 
të këtyre vendeve, bile ishin pregatitur edhe listat për 
nevojat që kishte çdo ushfri, si dhe burimet e vendet 
se ku do të merreshin këto armatime. Kështu në mble- 
dhjen e fundit të Traktatit të Varshavës çështja e ar- 
matimit të ushtrive ishte vetëm formalisht dhe në fakt 
kjo as që u diskutua fare. 

Në këtë mbledhje diskutoi edhe përfaqësuesi i Par- 
tisë dhe i Qeverisë sonë. Në diskutimin e tij ai trajtonte 
situatën ndërkombëtare, pjendjen moralo-politike, ar- 
matimin e ushtrisë sonë, parashtronte pikëpamjet e 
Partisë dhe të Qeverisë sonë në lidhje me masat që 
duheshin marrë, dhe bënte propozime për forcimin e 
mëtejshëm të kampit socialist dhe të ushtrive tona. 

Përveç fjalimit të përfaqësuesit tonë, të gjitha fja- 
limet e tjera ishin vetëm sulme kundër nesh dhe asnjëri 
prej udhëheqësve të vendeve të tjera socialiste që dis- 
kutuan nuk trajtoi problemet që kishin të bënin me 
rendin e ditës. Ata u hodhën në sulm dhe pyetën përse 
nuk foli përfaqësuesi i Shqipërisë në lidhje me let- 
rën që na kishte dërguar komandanti i forcave të 
bashkuara të Traktatit të Varshavës, mareshali A. A. 
Greçko. 

Duhet të dini se kjo ishte një letër e dorëzuar në 
orën e fundit, ashtu siç e praktikon udhëheqja sovjetike 
në të gjitha mbledhjet ndërkombëtare, ata kanë për 
qëllim ta vënë tjetrin në pozita të vështira, që të mos 
ketë kohë ta shqyrtojë me kujdes materialin. Por ne i 
kuptuam menjëherë qëllimet e ulëta të Hrushovit me 

shokë dhe arritëm t'i jepnim në kohë përgjigjen e me- 
rituar mareshalit Greçko, me gojë dhe me shkrim. 

Letra e Greçkos kërkonte që ne të pranonim të 
lanim duart nga baza e Vlorës dhe, sipas tij, nga i 
gjithë hinterlandit i saj, i cili të vihej nën drejtimin e 
sovjetikëve: që forcat e armatosura të marinës shqip- 
tare të tërhiqeshin nga ky territor dhe të gjitha anijet 
luftarako-detarc, ndihmëse etj. të merreshin në dorëzim 
nga ekipazhet sovjetike. 

Ne iu përgjigjëm në rregull kësaj letre, duke ru- 
ajtur kurdoherë gjakftohtësinë, sepse kjo është karak- 
teristika e drejtësisë marksiste-leniniste. Pra, letra jonë 
ishte shkruar me ton të qetë, në frymë miqësore, ba- 
zohej në parimet marksiste-leniniste, në internaciona- 
lizmin proletar dhe në marrëveshjet e firmosura në mes 
të dy qeverive tona. Prandaj iu përgjigjëm se ky pro- 
pozim është i papranueshëm për ne, sepse në radhë të 
parë nuk ishte as miqësor, as internacionalist, as vëlla- 
zëror dhe as i bazuar në marrëveshjet që kishim. Ne iu 
përgjigjëm se forcat tona ushtarako-detare, në çdo kohë 
dhe nga çdo pikëpamje, janë treguar të zonjat të drej- 
tojnë çdo mjet luftarak detar. Në fund, nënvizonim se 
propozimi i Greçkos nuk kishte asnjë bazë dhe thek- 
sonim se arsyct që parashtronte ai për të marrë këto 
masa ishin të gjitha shpifje dhe trillime. E vetmja 
varsyer që paraqiste Greçkoja në letrën e tij për masat 
që propozonte ishte sc gjoja jelesa e marinarëve sovje- 


t Hinterland (nga gjermanishtja) hinter — pas, land — vend. 
Në politikën kolonialiste do të thotë vend që përfshihet në te- 
rritorin kolonial të pushtuar, mbi të cilin shteti imperialist ka 
pretendimet e veta. 

tikë në bazën detare të Vlorës ishte bërë e pamundur, 
Sipas tij, sovjetikëve u ishin krijuar në bazë kushte aq 
të këqija, sa ata nuk shihnin tjetër rrugëzgjidhje veç 
asaj që ne shqiptarët të largoheshim nga baza jonë dhe 
atë ta merrnin në dorë sovjetikët, sepse vetëm në këtë 
mënyrë, sipas tyre, do të evitohej çdo incidenti Një 
-incident-e, sipas tyre, ishte se një polic në lumin 
Izvor, duke kontrolluar një autobus, me të cilin udhë- 
tonin edhe tri gra sovjetike, u tha atyre që, pasi shko- 
nin për në Vlorë, duhet të kishin me vete letërnjofti- 
met, sepse në qytet, duke mos i njohur, mund t'u sill- 
nin pengesa. Nga kjo ndërhyrje e policit na qenkan 
acaruar marrëdhëniet dhe është prekur skrenariar so- 
vjetike. Ky sincidentr na paskësh qenë një nga arsyet 
vendimtare për të marrë në dorëzim të gjitha anijet 
nga ana sovjetike, Përveç kësaj, në letër bëheshin një 
sërë shpifjesh të tjera për gjëra fare të vogla dhe pa 
asnjë bazë, sepse as që kanë ndodhur, por janë trilluar 
me qëllim prej tyre. 

Për ne është e qartë se këto qëndrime të udhëhe- 
qjes sovjetike, që po mbahen pas Mbledhjes së Buku- 
reshtit, kanë bazën e vet politike dhe ideologjike. Për- 
para Bukureshtit, veçanërisht në bazë, nuk kishte ndo- 
dhur as mosmarrëveshja më e vogël midis të dyja pa- 
lëve, atje kishte harmoni të plotë. Ndërsa pas Buku- 
reshtit u kurdisën të gjitha këto trillime nga ana e 
udhëheqjes sovjetike, e ambasadës sovjetike në Tiranë, 
veçanërisht nga ana e oficerëve sovjetikë që kanë 
ardhur në bazën e Vlorës apostafat për qëllime armi- 
qësore, 

Pas fjalimit tonë në mbledhjen e Traktatit të Var- 


134 ENVER HONHA 


shavës, filluan të gjithë sulme kundër nesh. Kur u ngrit 
Hrushovi dhe e pyeti përfaqësuesin shqiptar përse nuk 
foli për këtë letër, ne iu përgjigjëm se nuk ishte këtu 
vendi të flitej, sepse në këtë mbledhje ne kemi ardhur 
për probleme të tjera dhe jo për t'iu përgjigjur korres- 
pondencës midis ministrive të mbrojtjes. Mirëpo ata 
ishin pregatitur për këtë punë, prandaj çfarë nuk thanë 
kundër nesh: -Ju e keni vënë veten jashtë Traktatit të 
Varshavëse, -ju jeni antisovjetikës, “ju shqiptarët jeni 
kundër unitetitr e të tjera. Janë aq të shumta këto 
sulme sa nuk thuhen dot. Po ama edhe përgjigjja që 
morën ishte sa e drejtë aq edhe e rreptë, saqë N. Hru- 
shovi u detyrua të ngrihej njëzet herë të fliste, sepse 
të gjitha faktet dhe argumentet e tyre ishin pa bazë, 
dhe këto qëndrime tregonin qartë pozitën e tyre false, 
antimarksiste, antishqiptare, iomiqësore dhe aspak in- 
ternacionaliste. 

Më në fund, pasi folën e folën të gjithë kundër 
nesh, por cdhe ne nuk mbajtëm asgjë përsipër, ata 
dolën me një vendim që baza e Vlorës t'u dorëzohet 
sovjetikëve dhe të lidhet direkt me komandantin so- 
vjetik të forcave të bashkuara të Traktatit të Varshavës, 
dhe këtë çështje e hodhën në votë. Të gjithë e aprovuan 
këtë vendim, vetëm ne votuam kundër dhe e cilësuam 
si një vendim që s'ka asnjë bazë dhe që nuk përshkohet 
aspak nga fryma internacionaliste. 

Përveç kësaj, në mbledhjen e marsit të Traktatit të 
Varshavës u bënë edhe sulmc c ndërhyrje të tjera kun- 
dër nesh, sidomos për gjyqin që do të zhvillohej kundër 
tradhtarit Teme Sejko me shokë, të cilët organizonin 
një komplot kundërrevolucionar dhe një ndërhyrje të 

armatosur të bashkërenduar me Flotën VI Amerikane, 
me monarko-fashistët grekë e me revizionistët jugoslla- 
vë, sepse, me sa duket, ky gjyq u digjte shumë. Në këtë 
mbledhje, gjyqi kundër këtyre tradhtarëve u bë pro- 
blem i ditës. Sipas tyre, ky ishte një gjyq i trilluar, fals, 
sepse Shqiptria nuk është sulmuar prej askujt. Prandaj, 
sipas tyre, duhej të formohej një komision për të kon- 
trolluar dokumentet e hetuesisë sonë nëse janë të vër- 
teta apo jo. Në këtë frymë folën Hrushovi, Gomulka, 
Zhivkovi e të tjerë. Ata u kapën nga -faktis që përse 
nuk na keni vënë në dijeni për këtë problem-. Naty- 
risht, ne e hodhëm poshtë edhe këtë pikëpamje dhe u 
përgjigjëm ashtu si e meritonin. 

Karakteristike është fakti se udhëheqësit e vendeve 
pjesëtare të Traktatit të Varshavës në këtë mbledhje 
kishin ardhur me plane shantazhesh dhe kërcënimesh 
ndaj nesh për të mos i dënuar spiunët dhe tradhtarët 
që kishim kapur dhe që kishim deklaruar se do t'i nxirr- 
nim në gjyq. Për t'ia arritur këtij qëllimi ata na frikë- 
sonin edhe me likuidimin e bazës ushtarako-detare 
të Vlorës. Duke na bërë presion me heqjen e bazës së 
Vlorës, në rast se këta tradhtarë do t'i nxirrnim në 
gjyq, ata mbronin haptazi tradhtarët c Partisë dhe të 
atdheut tonë. Kështu mund të kuptohen këto presione 
dhe kërcënime. Pse i mbrojtën këta tradhtarë dhe spi- 
unë e dinë vetëm ata. Por ne e kemi shumë të qartë 
çështjen. Ne kemi shumë të qartë faktin që N. S. Hru- 
shovi ka mbrojtur Panajot Plakun. Ky tradhtar i ka 
dërguar një letër Hrushovit, me të cilën kërkonte li- 
kuidimin e udhëheqjes së Partisë sonë. N. $. Hrushovi 
ka mbrojtur gjithashtu tradhtarët, Dali Ndreu, Liri 

Gega, Tuk Jakova e të tjerë, me një fjalë të gjithë 
tradhtarët e Partisë sonë. Ne dimë gjithashtu se Hru- 
shovi ka biseduar me Sofokli Venizellosin dhe ka pra- 
nuar që të na komunikonte neve pikëpamjet e tij mbi të 
ashtuquajturën çështje të autonomisë së aVorio Epirite. 

Këto gjëra dimë ne, prandaj për këto qëndrime e 
kemi kritikuar Nikita Hrushovin haptazi, në rrugë 
marksiste, Mund të lindë pyetja: Përse u dogji atyre 
dalja e spiunëve dhe e tradhtarëve të Partisë dhe të at- 
dheut tonë në gjyqin e fundit2 Këtë e dinë ata. Përse do- 
nin të ndërhynin dhe të shikonin dosjet e tradhtarëve 
tanë7 Edhe këtë e dinë ata. Ne dimë një gjë që të jemi 
kurdoherë vigjilentë. Koha dhe historia janë të pamë- 
shirshme, ato do t'i nxjerrin në shesh këto gjëra dhe do 
të sqarojnë përse i ka marrë nën sqetull udhëheqja so- 
vjetike tradhtarët e Partisë dhe të shtetit tonë. 

Ata nuk na trembin dot me presionet që na bëjnë 
për bazën e Vlorës, sepse ne jemi në rrugë të drejtë në 
çdo drejtim. Qenia e bazës së Vlorës i shërben jo vetëm 
mbrojtjes së Shqipërisë, por të gjithë kampit të socia- 
lizmit. Për këtë qëllim është krijuar baza ushtarako- 
-detare e Vlorës, gjë që pasqyrohet cdhe në dokumentet 
historike të nënshkruara nga të dyja palët. Faktet kanë 
treguar se njerëzit tanë që kanë punuar në bazë, drej- 
tonin më së miri mjetet luftarako-dctare dhe ata që 
punojnë sot në bazë janë bërë shumë të zotë në punën 
e tyre, bile më tepër të zotë nga shumë sovjetikë që 
kishin ardhur këtu gjoja për të instruktuar njerëzit 
tanë, Edhe përsa i përket trimërisë, populli, komunistët, 
oficerët dhe ushtarët shqiptarë e kanë treguar kur ka 
ardhur rasti. 

Prandaj vendimi që mori mbledhja e fundit e Trak- 
tatit të Varshavës ishte një akt që shkelte të gjitha 
normat e pranuara për marrëveshjet midis shteteve, 
që shkelte interesat e kampit të socializmit, që dëmtonte 
dhe rrezikonte mbrojtjen e Shqipërisë dhe të kampit 
në tërësi. Këtë pikëpamje ua kemi thënë troç udhëhe- 
qësve sovjetikë dhe gjithë udhëheqësve të vendeve të 
tjera socialiste të Evropës, prandaj ata mbajnë një 
përgjegjësi të rëndë historike mbi kurrizin e tyre, në 
radhë të parë Nikita Hrushovi, por edhe të tjerët kanë 
po aq përgjegjësi sa edhe ai. 

Koha do ta tregojë dhe po tregon se ç'krime të 
poshtra po bëhen. Ajo në të ardhshmen do t'i tregojë 
edhe më shumë, edhe më qartë poshtërsitë e revizio- 
nistëve. Pa marrë parasysh asgjë, ata vazhdojnë në 
rrugën e tyre antimarksiste që si e si t'i komplikojnë 
çështjet. Vetëm gjakftohtësia e Partisë sonë ka bërë që 
deri tani të evitohen veprime të papëlqyera. 

Udhëheqja sovjetike, pas një mbledhjeje që ka 
bërë, i ka drejtuar një letër Komitetit Qendror të Par- 
tisë sonë të firmosur nga Kosigini. Në gjysmën e kësaj 
letre flitet për ndihmat që i ka dhënë Bashkimi Sovje- 
tik Shqipërisë. E gjithë kjo pjesë nuk përshkohet nga 
një frymë miqësore, vëllazërore, internacionaliste, por 
nga qëllime antishqiptare të grupit revizionist të krye- 
suar nga Hrushovi. Nga kjo pjesë e letrës gjithashtu 
del konkluzioni se këto ndihma që ka marrë vendi ynë, 
nuk i kanë shërbyer udhëheqjes shqiptare për të ulur 
kurrizin kundrejt pikëpamjeve dhe vendimeve të këtij 
grupi revizionist. Me një fjalë, ndihmat që na kanë 
dhënë populli sovjetik dhe PK ec BS, sipas grupit të 

Hrushovit, duhet të kuptohen si një faktor për të qenë 
të bindur, për t'iu nënshtruar pikëpamjeve trockiste re- 
vizioniste të tij. 

Në letër ka edhe plot shpifje të fabrikuara kundër 
bazës së Vlorës duke përfshirë edhe -incidentin- që 
polici ynë u paskësh kërkuar tri grave sovjetike që 
udhëtonin në autobus, të mbanin me vete letërnjoftimet 
dhe kjo për ta paskësh qenë një atragjedi e madher, 
prandaj me këtë letër kërkohej që Qeveria Shqiptare, 
e cila ngarkohej me përgjegjësi të plotë, të zbatonte 
vendimin e mbledhjes së Traktatit të Varshavës. 

Me anën e një letre, ne i dhamë përgjigje qeverisë 
sovjetike, veçanërisht për çështjen e vendimit. Përsë- 
ritëm edhe një herë pikëpamjet tona me gjakftohtësi, 
duke i vërtetuar të gjitha faktet dhe u thamë se vendimi 
i mbledhjes së Traktatit të Varshavës është i papranu- 
eshëm për në dhe ka vetëm një zgjidhje, që baza ush- 
tarako-detare e Vlorës të qëndrojë në duart e ushtrisë 
shqiptare. Tjetër zgjidhje nuk ka. Kjo do të thotë, 
theksonim në letër, të zbatohet marrëveshja e firmosur 
nga të dyja palët. 

Si po zbatohej marrëveshja” Në bazë të marrëvesh- 
jes ne kishim në dorëzim të plotë anije luftarako-de- 
tare, të cilat i drejtonin oficerët tanë, kurse anijet e 
tjera, qysh në gushtin e vitit të kaluar, duhet të me- 
rreshin në dorëzim nga ekipazhet tona, pasi ato tash- 
më ishin të mësuara, të stërvitura dhe plotësisht të 
gatshme për t'i marrë në dorëzim. 

Mirëpo, pas Mbledhjes së Bukureshtit, pala sovje- 
tike, me pretekste të ndryshme, se gjoja nuk ka ardhur 
akoma koha etj., nuk po i dorëzonte anijet në bazë të 

marrëveshjes. Ne u vumë në dukje sovjetikëve se 
marinarët tanë janë plotësisht në gjendje t'i marrin ani- 
jet në dorëzim dhe t'i drejtojnë, sepse kanë disa vjet 
që po mësojnë dhe janë stërvitur më mirë nga ata që 
na keni dërguar ju dhe që vetëm një vit kanë që janë 
futur në marinë. Kuptohet se qëllimi i tyre ishte të 
mos na i dorëzonin anijet, sepse, po të ecej sipas gra- 
fikut të caktuar me marrëveshje, ata do të na i kishin 
dorëzuar me kohë. 

Pas vendimit të Traktatit të Varshavës ne kërkuam 
të mbahej statukuoja. Këtë ua thamë në mënyrë kate- 
gorike. U thamë gjithashtu se po të doni të zbatohet 
marrëveshja e arritur qysh më parë, sipas së cilës 
anijet do t'u dorëzohen ekipazheve tona mbasi të jenë 
pregatitur, jeni të lirë të largoheni. Edhe vetë shteti 
sovjetik, një vit e ca më parë ka thënë se vekipazhet 
shqiptare janë të pregatiturar. 

Shumë kohë pas përgjigjes sonë, për të qenë soli- 
darë me Vendimin-e Traktatit të Varshavës, na u dër- 
gua një letër nga qeveria hungareze, në të cilën me ter- 
ma të forta e të palejueshme, na këshillohet të zbatojmë 
vendimin e Traktatit të Varshavës. Por më e poshtër 
nga të gjitha është letra e gjermanëve, e firmosur nga 
një farë Vili Shtof, nënkryeministër dhe ministër i 
mbrojtjes, që nuk është veçse një fashist, bile edhe një 
fashist nuk do ta shkruante një letër të tillë. Vili Shtof 
me këtë letër merr haptazi në mbrojtje revizionistët 
jugosllavë dhe monarko-fashistët grekë dhe na akuzon 
ne si provokatorë ndaj jugosllavëve dhe grekëve, Kë- 
tij dokumenti që ne kemi në dorë, do t'i japim përgji- 
gjen e merituar. Një letër të tillë na kanë drejtuar 

dhe bullgarët. Të tjerët nuk na kanë dërguar gjë 
deri tani. 

Në përgjigjen tonë dërguar qeverisë sovjetike ne 
propozonim që në rast se nuk pranohet statukuoja, që 
ne duam të mbahet, të vinte një komision nga Bash- 
kimi Sovjetik për të diskutuar mbi masat dhe mënyrën 
për likuidimin e bazës së Vlorës, që ata dëshironin. Ata 
e pranuan propozimin tonë dhe komisioni erdhi. Por 
edhe njerëzit që e përbënin këtë komision, filluan të 
bënin plot provokacione. Duhej gjakftohtësia e Partisë 
sonë për t'u bërë ballë provokacioneve të tyre. 

Ne parashtruam përsëri miqësisht tezat tona në ko- 
mision, ndërsa ata qëndruan në tezat e tyre. Ata na 
thanë: “ose pranoni zbatimin e vendimit ose ne do të 
largohemi nga bazar dhe na kërkuan që t'u dorëzonim 
të gjitha mjetet, bile deri te bulonat dhe dërrasat që 
kanë përdorur për një barakë. Përfaqësuesit tanë, në 
frymën e letrës që u drejtuam, u përgjigjën që në rast 
se ju nuk pranoni pikëpamjen e drejtë të Qeverisë sonë, 
atëherë merrni të 8 nëndetëset dhe një bazë lundruese 
që shërbehen nga ekipazhet sovjetike, ndërsa të tjerat 
që shërbehen nga njerëzit tanë, do të qëndrojnë këtu 
sepse janë pronë e popullit shqiptar. Pronë e shtetit 
tonë, u vumë në dukje atyre, janë edhe 8 nëndetëset 
dhe baza lundruese që ne u thamë t'i merrnin, dhe në 
fakt ashtu është, ato janë bërë prona jonë me marrë- 
veshje, qofshin që u dhanë falas, qoftë sikur edhe me 
para të na ishin dhënë. Kjo nga ana juridike. Por edhe 
nga ana morale e drejta është me ne, sepse Shqipëria 
është shtet socialist, anëtare e Traktatit të Varshavës, 
pjesëtare e kampit të socializmit. Në këtë kuptim ne 

kemi një qëllim të përbashkët. Ndonjë mund të hidhet 
e të thotë, mirë, po ato ju janë dhënë pa para juve, shqip- 
tarëve. Ne u përgjigjemi se ato nuk janë sheqerka ose 
lodra, por mjete për mbrojtjen e Republikës Popullore 
të Shqipërisë dhe të kampit të socializmit. Parulla jonë 
është një për të gjithë dhe të gjithë për një. Kjo pa- 
rullë për Partinë tonë ka një kuptim të lartë interna- 
cionalist dhe kësaj ne i përmbahemi. 

Kështu si arsyetojnë Hrushovi dhe ata që e pa- 
sojnë, mund të kërkojnë të na marrin edhe fabrikat e 
kombinatet që na ka dhënë Bashkimi Sovjetik. Por 
gjëra të tilla mund t'i bëjnë vetëm njerëz të poshtër 
në tërë kuptimin e fjalës. Të tillë janë udhëheqësit e 
sotëm sovjetikë me Hrushovin në krye, prandaj demas- 
kimi i këtyre revizionistëve do të thotë mbrojtje e Bash- 
kimit Sovjetik. 

Ne i kemi mbrojtur dhe i mbrojmë popujt e Bash- 
kimit Sovjetik, sidomos në këto situata që ata kalojnë, 
sepse Hrushovi dhe grupi i tij janë armiq jo vetëm 
të popullit shqiptar, por edhe të popujve sovjetikë. Ne 
dimë e do ta dallojmë kurdoherë Bashkimin Sovjetik 
të kohës së Leninit dhe të Stalinit nga këta renegatë të 
marksizëm-leninizmit. 

Revizionistët sovjetikë e dinë mirë se kundër kujt 
flasim ne, por, për të mbuluar veprimet e tyre antimark- 
siste, thonë se udhëheqësit shqiptarë sulmojnë Bashki- 
min Sovjetik, i hedhin baltë PK të BS etj. Ata duan 
që rrugën dhe Kritikat tona të drejta, por të ashpra, 
që drejtohen kundër këtij grupi armiqësor revizionist, 
t'i shpjegojnë sikur drejtohen kundër popullit vëlla 
sovjetik, kundër PK të BS. Ne e dimë gjithashtu se 

veprimtaria antimarksiste e këtij grupi drejtohet jo 
vetëm kundër Shqipërisë socialiste, por edhe kundër 
gjithë komunizmit ndërkombëtar. 

Ata e kanë të qartë rrugën që ndjekim ne, po e 
shtrembërojnë me qëllime armiqësore dhe shpifin kun- 
dër nesh. Dje, për shembull, një shofer sovjetik i ma- 
rinës shtypi një marinar tonin, i cili është në gjendje 
shumë të rëndë. Procesverbalin e këqyrjes së vendit të 
ngjarjes e kanë firmosur komandantët e anijeve sovje- 
tike, njerëz të tjerë sovjetikë dhe vetë shoferi që bëri 
këtë krim, ndërsa ambasada sovjetike në notën e saj, 
në përgjigje të notës sonë, thotë se kjo gjë nuk është 
e vërtetë. Plot nota me gjëra të tilla u kemi dërguar dhe 
kështu përgjigjen. Ç'llum i fëlliqur ka dalë përsipëri 

Në lidhje me bazën e Vlorës, ne i njoftuam, pra, 
se cilat anije mund të largohen, kurse të tjerat nuk 
lëvizin nga vendi. Ata bënë gjithë atë zhurmë dhe 
presione. Po a lëkundet mali i Tomorit nga shirat, erë- 
rat dhe furtunat7 Jo, nuk lëkundet, por qëndron i pa- 
lëvizur, si shkëmb graniti në këmbë. Kështu, pra, udhë- 
heqja e Partisë e Qeveria jonë nuk u lëkundën nga 
vendimet e tyre. Kur e panë se nuk shkonin dot më 
tej, ata u larguan me nëndetëset e tyre, që nuk i kishin 
dorëzuar, dhe me bazën lundruese. Mirëpo na lanë këtu 
rreth 150 marinarë të tyre, sigurisht për mollë sherri. 
Ne u thamë se edhe këta duhet të largohen sa më parë 
nga Shqipëria, nuk kanë pse të qëndrojnë më te ne, 
sepse po rrinë kot dhe ky nuk është veçse një qëndrim 
me qëllime të këqija. Dhe në fakt veprime të tilla si 
ajo që kreu shoferi i tyre mund të bëjnë akoma. 

Ne e dimë se fajin nuk e kanë marinarët për ato që 


SITUATA KERKON SQARIM POLITIK E UNITET TË FORTE 143 


bëhen në bazën e Vlorës, por udhëheqja. Si është e 
mundur të arrijnë deri atje sa të instruktojnë marinarët 
të vjedhin çdo gjë që të gjejnë7 Kështu nuk po lënë 
perde pa hequr natën, pa marrë ventilatorë, llampa 
elektrike, artikuj porcelani etj. Aq është e vërtetë kjo 
saqë vetë komandanti i tyre ka njoftuar komandën tonë 
se s'ka çfarë t'u bëjë njerëzve të tij, u ka folur njëqind 
herë që të mos veprojnë kështu, por ata janë shthurur. 
Komandanti i prapavijës së tyre, me gradën kolonel, 
ka arritur të marrë, me qëllim përvetësimi, plaçka që i 
takojnë shtetit tonë. Kur pyetet çfarë është duke bërë 
kështu, se ai është komunist, përgjigjet pa pikë turpi 
se do t'i marrë për vete këto gjëra, sepse të tërë kështu 
po bëjnë. 

Po përse i bëjnë gjithë këto veprime të poshtra” 
Sigurisht, i kurdisin për të na akuzuar ne, për të pasur 
gjoja sa më shumë sfakter kundër nesh. Por me gjithë 
këto provokacione të ulëta kuadrot tanë kanë urdhër 
të mbajnë gjakftohtësinë, duke filluar që nga oficeri 
më i lartë e deri te marinari i thjeshtë. Të gjithë janë 
treguar në nivelin e duhur, njerëz partie. Ata i shohin 
se këto qëndrime janë të padenja dhe u bëjnë për- 
shtypje shumë të keqe. Dhe ne e kuptojmë se këto i 
bëjnë për të na dërguar vazhdimisht nota. Ja, përfa- 
qësuesi i tyre ushtarak, më i madhi që kanë tani te ne, 
vjen e i ankohet komandës sonë sikur një marinar 
shqiptar i paska -kontrolluare xhepat një marinari 
sovjetik, një tjetër marinar shqiptar “nuk ka lejuars 
një marinar sovjetik të dilte në breg të detit, ose se 
paska -kontrolluare pakon që ishte duke nxjerrë një 
marinar sovjetik etj. Me sa duket, ata po mbledhin plaç- 

kat për të ikur. Në këtë situatë kjo është zgjidhja më 
e mirë, që ne nuk e deshëm, por që e krijuan vetë revi- 
zionistët sovjetikë. 

Veprimet armiqësore sovjetike në bazën e Vlorës 
kryhen me urdhrin e udhëheqjes revizioniste hrusho- 
viane, por, megjithatë, në bazë ka njerëz të mirë që u 
japin marinarëve tanë edhe çelësat e aparateve më de- 
likate të nëndetëseve, i këshillojnë ku të kenë kujdes 
e si t'i ruajnë e t'i mirëmbajnë ato, u thonë se ne kemi 
qenë dhe jemi miq etj. 

Partia jonë e ka thënë edhe e thotë se Vlora do të 
qëndrojë kurdoherë një bazë e fortë për mbrojtjen e 
atdheut tonë, RP të Shqipërisë, dhe të interesave të 
përbashkëta të popujve të kësaj zone. Kjo ka qenë, 
është dhe do të mbetet parimi i palëvizshëm i Partisë 
sonë. Ne asgjë nuk na tund nga rruga jonë. Udhëheqësit 
sovjetikë, po të duan, le të shkojnë më tutje. Dhe ata 
kanë shkuar më tutje në qëndrimet e tyre kundër nesh. 
Meqenëse udhëheqja sovjetike do t'i tërhiqte anijet e 
flotës luftarako-detare të bazës së Vlorës, nuk kishte 
asnjë kuptim për ne të linim të vazhdonin studimet 
kursantët dhe oficerët e marinës sonë që kishim dër- 
guar në Bashkimin Sovjetik. Prandaj Qeveria jonë i 
dha urdhër atasheut tonë ushtarak në Moskë t'i kthente 
kursantët dhe oficerët tanë të marinës që studjonin në 
shkollat sovjetike të marinës. Atasheu ynë ushtarak u 
paraqit në komandën sovjetike dhe i njoftoi asaj vendi- 
min e Qeverisë sonë. E vetmja fjalë që i thanë atasheut 
tonë në komandën sovjetike ishte, pse nxitoheni, por 
ai u përgjigj menjëherë se këtë urdhër kam nga Qe- 
veria ime, dhe unë zbatoj urdhrin e saj. 

Kështu atasheu ynë ushtarak shkoi menjëherë në 
Leningrad, ku, pasi njoftoi komandën e akademisë së 
marinës, mblodhi gjithë kursantët dhe u shpjegoi çësh- 
tjen. Të gjithë njëzëri thanë se janë nën urdhrin e Par- 
tisë. Kur atasheu ushtarak shqiptar shkoi në akademinë 
tjetër të marinës, nuk e lejuan t'i takonte dhe të gjithë 
kursantët i burgosën nëpër dhoma, duke vendosur rreth 
tyre edhe roje. Po kursantët shpërthyen pengesat dhe 
morën takim me përfaqësuesin e shtetit tonë, i cili i 
mblodhi dhe u parashtroi si qëndronte puna. Ai u tha 
se urdhri i Partisë është që të ktheheni në Shqipëri. 
Të gjithë iu përgjigjën thirrjes si një trup i vetëm 
dhe me këtë rast buçitën fjalime dhe parulla për rru- 
gën e drejtë të Partisë sonë. Kjo bëri përshtypje të 
madhe në gjithë kursantët dhe oficerët sovjetikë, të 
cilët donin të dinin përse bëheshin këto veprime të pa- 
drejta ndaj shqiptarëve, përse të burgosen shqiptarët 
që silleshin, qëndronin dhe mësonin aq mirë. Kështu 
u bë një rrëmujë e madhe që e mori vesh i madh e.i 
vogël. Për të mposhtur njerëzit tanë komanda sovjetike 
dyfishoi rojet, po shumica e këtyre thanë hapur se nuk 
pranojnë t'i burgosin shokët shqiptarë. Atëherë këto 
roje i zëvendësuan me roje të tjera, po edhe ato kun- 
dërshtuan. Drejtori i njërës prej akademive të marinës 
refuzoi të trajtoheshin në këtë mënyrë kursantët dhe 
oficerët tanë që studjonin atje, ai përkundrazi i vuri 
në rresht dhe i shoqëroi vetë në kinema. Në një akade- 
mi tjetër, oficerëve tanë u thanë se ju do të ktheheni 
përsëri te ne. Kështu që arritën deri atje sa deshën t'i 
mbanin me forcë kursantët tanë duke i gënjyer se në 
Shqipëri ka shpërthyer kundërrevolucioni si në Hungari 


146 ENVER HONSHA 


etj. Kur atasheu ynë ushtarak po zbatonte urdhrin e 
Qeverisë sonë në Leningrad, dhe shefi i shtabit të për- 
gjithshëm të Ushtrisë Sovjetike i telefonoi dhe e njoftoi 
të kthehej në Moskë, ai i tha se unë zbatoj urdhrin e 
Qeverisë sime dhe jo tuajin. Ata e dëbuan atasheun 
tonë ushtarak dhe si kundërmasë ne dëbuam atasheun 
c tyre. 

Natyrisht, ne protestuam menjëherë. Ato ditë mbli- 
dheshin komisionet e të dyja palëve në Tiranë për çësh- 
tjen e bazës së Vlorës, por ne pezulluam punimet e 
komisionit tonë dhe e njoftuam palën sovjetike që në 
rast se nuk hiqet dorë nga masat arbitrare dhe armi- 
qësore kundër kursantëve dhe oficerëve shqiptarë që 
studjonin në shkollat e marinës të Bashkimit Sovjetik, 
mbledhja nuk mund të zhvillohej. Kështu ata u dety- 
ruan t'i anulonin masat kundër njerëzve tanë dhe veç 
kësaj pënjyen duke bërë deklaratë se nuk kishin ndër 
mend t'i mbanin në Bashkimin Sovjetik kursantët dhe 
oficerët tanë të marinës dhe se do të merrnin masa 
për t'i kthyer në Shqipëri. Vetëm pas kësaj vazhduan 
bisedimet c të dy komisioneve shqiptare e sovjetike 
për bazën e Vlorës. Udhëheqja sovjetike u detyrua të 
ndryshantc qëndrimin e saj nga qëndrimi i vendosur 
i Partisë dhe i Qeverisë sonë, si edhe nga patriotizmi 
i lartë, vendosmëria e madhe dhe syri i patrembur i 
komunistëve, i oficerëve e i kursantëve tanë. 

Njerëzit tanë që studjonin në shkollat e marinës 
në Bashkimin Sovjetik, mbajtën qëndrim shembullor. 
Persa morën udhëzimet e Partisë, ata ishin gati për çdo 
sakrificë, veçse të zbatohej porosia e Partisë pa as më 
të voglën lëkundje. Qëndrimi i njerëzve tanë i tregoi 

vendin klikës hrushoviane që organizon veprime ar- 
miqësore të pashembullta kundër vendit tonë, që ka 
prishur marrëdhëniet miqësore dhe vëllazërore në mes 
të dy vendeve tona. Po ata duhet të kuptojnë se me 
shqiptarët, me kuadrot e Partisë, nuk i zënë dot lopët në 
këtë mënyrë, sepse do të gjejnë përpara grushtin që 
do t'u thycjë kokën. Dhe me të vërtetë me aktin që 
bënë kundër kursantëve dhe oficerëve tanë të marinës, 
ata demaskuan veten e tyre, pasi ky akt ka bërë bujë 
edhe në Bashkimin Sovjetik, veçanërisht në ato qytete 
ku mësonin njerëzit tanë dhe që ishin të dashur e të 
sjellshëm me profesorët dhe me shokët e tyre sovje- 
tikë, si edhe me popullin. 

Siç e shihni, gjendja e krijuar në marrëdhëniet me 
Bashkimin Sovjetik është e vështirë, jemi duke kaluar 
situata të tilla, në të cilat duhet mbajtur gjakftohtësi, 
Tani për nc është e qartë me ç'njerëz kemi të bëjmë. 
Midis dy vendeve tona kanë ndodhur gjithë ato ngjarje 
që po precipitohen gjithnjë e më tepër. Ato na bindin 
akoma më shumë që udhëheqësit e sotëm sovjetikë, 
me Hrushovin në krye, jo vetëm që janë në rrugë të 
gabuar, por ata janë futur thellë në një rrugë armiqë- 
sore kundër kampit të socializmit dhe veçanërisht kun- 
dër RP të Shqipërisë. Ata kanë bërë çdo gjë kundër 
nesh dhe janë përsëri të gatshëm të bëjnë ç't'u vijë 
për dore, por do të thyhen. Ata kanë humbur dhe do të 
humbasin edhe sikur më tej të shkojnë në qëndrimet 
e tyre. Ata mund të marrin ndonjë vendim që të na 
përjashtojnë nga Traktati i Varshavës, por le ta marrin 
edhe këtë vendim, përgjegjësia e tyre do të jetë e 
rëndë, por nga zemra e popullit sovjetik dhe e popujve 


148 ENVER HOXHA 


të vendeve të tjera socialiste nuk mund të na nxjerrin 
dot. Këtë ata nuk do ta arrijnë kurrë, sado propagandë 
të shfrenuar që të bëjnë kundër nesh. Propaganda e 
tyre kundër Shqipërisë nuk do të zërë vend në masat e 
komunistëve dhe të popujve të tyre. Këtë e them jo 
vetëm në parim, por kështu është edhe në realitetin 
konkret. 

Ne kemi qindra studentë e specialistë të tjerë që 
kanë lidhje me njerëz të thjeshtë sovjetikë, me komu- 
nistë sovjetikë. Ata ua kanë shpjeguar këtyre qëndri- 
met e Partisë sonë dhe të Hrushovit e të grupit të tij 
revizionist. Ata kanë qenë dhe janë në gjendje të gjy- 
kojnë këto qëndrime dhe shumica dërrmuese e tyre 
aprovon plotësisht vijën e drejtë të Partisë sonë. Po të 
mos e aprovonin, udhëheqja sovjetike do t'i linte rapor- 
tet e Kongresit tonë IV të qarkullonin lirisht nëpër 
Bashkimin Sovjetik. Por fakti është se kundër këtyre 
raporteve atje është vendosur censura. Kudo është mo- 
bilizuar sigurimi sovjetik për të grumbulluar raportet, 
të cilat qarkullojnë dorë më dorë. Në rast se këto rapor- 
te do të ishin me përmbajtje antimarksiste, siç shpifin 
udhëheqësit sovjetikë, atëherë përse të mos i lënë, se 
të tilla punonjësit sovjetikë nuk do t'i kapin me dorë. 
Por raporti i Kongresit IV të Partisë sonë është mar- 
ksist-leninist dhe demaskon vijën, qëndrimet dhe që- 
llimet e grupit të N. Hrushovit. Ata që e kanë lexuar, e 
kanë aprovuar atë plotësisht. Tani që po zhvillohen 
ngjarjet ndërkombëtare të kohëve të fundit, ata që e 
kanë lexuar një herë raportin, e kërkojnë përsëri t'i 
kthehen, se, siç thonë ata, sështë një analizë reale e 
situatës ndërkombëtare-r. 

Në një artikull të gazetës sIzvestiar, botuar kohët 
e fundit, thuhet: “Deri kur do të lejohen të armatosen 
pjeneralët e Hitlerit”-. Ky është një tym që lëshojnë 
këta njerëz për t'u mbuluar, sepse është lëvizja komu- 
niste e punëtore ndërkombëtare që ngre çështjen se 
deri kur do të armatoset Gjermania Perëndimore. Di- 
het se Kenedi bën deklarata pas deklaratash për të or- 
ganizuar spiunazh dhe diversion kundër vendeve socia- 
liste. Po ç'kanë thënë Partia Komuniste e Kinës dhe 
Partia e Punës e Shqipërisë” Ato kanë theksuar vazh- 
dimisht që t'u qëndrohet dhëmb për dhëmb e t'u shtrë- 
ngohen rripat imperialistëve, sidomos imperializmit 
amerikan, të detyrohen ata që të vijnë në rrugën e 
paqes dhe të bashkekzistencës, se me pallavrat e Hru- 
shovit me shokë ata nuk vijnë. 

Ne jemi të sigurt se edhe nga takimi që do të bëjë 
Hrushovi me Kenedin asgjë nuk do të dalë, se jemi të 
qartë për qëllimet e Kenedit dhe planet e tij të hapura 
dhe se i njohim pikëpamjet prej pacifisti e likuidatori 
të Nikita Hrushovit. Diplomatët sovjetikë, kudo që 
janë, thonë se me këtë takim do të zgjidhen të gjitha 
çështjet ndërkombëtare. Ky është një falsitet i madh, 
një blof i tmerrshëm. Si mund të shpallet që Hrushovi 
shkon në këtë takim për të vendosur për problemet e 
rëndësishme ndërkombëtare, kur në të vërtetë shkon 
për të biseduar me Kenedin për çështje që u takojnë 
vetëm Bashkimit Sovjetik dhe Shteteve të Bashkuara 
të Amerikës” Ne dimë se edhe nga kjo mbledhje do të 
dalë vetëm tym. Kjo nuk do të thotë se ne nuk jemi 
për paqen. Ne jemi të vendosur për paqen, por jo në 
rrugën që ecin Hrushovi dhe të gjithë ata që i mbajnë 

ison. Paqja nuk zgjidhet në atë rrugë. Por Hrushovi 
kërkon të krijojë një situatë të favorshme derisa të ka- 
lojë Kongresi XXII i PK të BS që do të aprovojë edhe 
programin e partisë. 

Kështu janë zhvilluar marrëdhëniet midis dy ven- 
deve dhe partive tona, kurse nga ana ekonomike të 
gjitha ndihmat dhe kreditë janë pezulluar. Këtë e dek- 
laroi Hrushovi në mbledhjen e fundit të Traktatit të 
Varshavës, e përsëritën edhe gjithë të tjerët. Çështjen 
e ndihmave dhe të kredive ata e kanë ngritur në një 
mënyrë të urryer antimarksiste, domethënë sikur ata 
me Ulbrihtin janë duke na mbajtur shpirtin gjallë. Ata 
thonë do ta merrni këtë ndihmë në rast se na nënshtro- 
heni neve. Por një gjë e tillë kurrë nuk do të ngjasë. 
Këtë lloj ndihme ne nuk e duam, se populli shqiptar 
dhe Partia e tij janë nga ata që rrojnë edhe me një 
kothere bukë. 

Edhe udhëheqësit çekosllovakë ecin në rrugën e 
Hrushovit. Po sido që të bëjnë edhe këta do të humba- 
sin. Ne jemi në rrugë të drejtë, ne vërtet e kemi pësuar 
nga këto veprime, por kemi mësuar shumë. Gjyqin 
tonë të fundit revizionistët sovjetikë dhe ata që i pasoj- 
në nuk e besuan, asgjë nuk shkruan në shtypin e tyre. 
Mirë, le të mos shkruajnë, nesër do të shohin çfarë do 
të dalë, popujt sovjetikë, bullgarë e të tjerë do të vijë 
koha të mësojnë se ç'ishin këta armiq dhe tradhtarë. 
Për ne rëndësi ka fakti që në këto situata populli ynë 
është i bashkuar si grushti rreth Partisë, që uniteti i 
Partisë sonë është i çeliktë, që populli dhe Partia janë 
të ngritur politikisht, ideologjikisht dhe moralisht dhe 
të lidhur si një trup i vetëm rreth KQ të Partisë dhe 

Qeverisë. Kjo përbën forcën e pamposhtur të atdheut 
tonë. 

Asnjë intrigë, asnjë punë armiqësore e Hrushovit 
dhe e shokëve të tij nuk mund të ketë sukses dhe aq 
më tepër të mposhtin Partinë tonë. Vështirësi do të 
kemi, po ne do të fitojmë, kurse ata do të humbasin. 
Rëndësi ka pasur dhe ka çështja që njerëzit duhet t'i 
vëmë në dijeni. Qartësia e njerëzve në këto situata dhe 
për këto çështje ka bërë që të forcohet uniteti ynë, të 
mos lejojmë që shpifjet e armiqve kundër nesh të zënë 
vend dhe të krijojnë gjëra të paqarta te njerëzit tanë 
për të krijuar pastaj situata të ndera në Parti dhe 
në popull. 

Ne Partinë e kemi mbajtur kurdoherë në dijeni, 
i kemi thënë si qëndron e Vërteta. Kjo i ka kalitur 
njerëzit tanë dhe ka bërë që edhe të lëkundshmit, ose 
ata që nuk janë të ngritur politikisht, t'i kuptojnë drejt 
këto çështje dhe të luftojnë kundër kësaj veprimtarie 
të madhe antimarksiste që po zhvillojnë armiqtë, impe- 
rialistët, revizionistët jugosllavë, monarko-fashistët 
grekë, neofashistët italianë, si edhe grupi revizionist i 
Nikita Hrushovit. 

Veprimtaria e këtij grupi nuk ka marrë fund, por 
ne të ruajmë si kurdoherë gjakftohtësinë. Kjo nuk 
është një çështje e thjeshtë. Vetëm një parti marksis- 
te-leninistoe, e kalitur në luftëra dhe në vështirësi, mund 
të ruajë gjakftohtësinë, një parti që është në rrugë të 
drejtë nuk tronditet. Një parti e tillë është Partia jonë, 
e'cila në këto situata ka vepruar kurdoherë drejt, në 
mënyrë marksiste-leniniste, prandaj edhe është kalitur. 

Situata e sotme, në radhë të parë, kërkon të ruajmë 

unitctin. Kjo ka rëndësi vendimtare. Armiqtë e Par- 
tisë sulmojnë udhëheqjen e saj se ajo gjoja na qenka 
antisovjetike. Kjo është parulla e tyre. Ata, duke për- 
fituar nga dashuria e madhe që ka Partia jonë për 
Bashkimin Sovjetik, përpiqen të krijojnë dyshime tc 
njerëzit dhe ta shtrojnë çështjen si Koço Tashkoja se 
ai që e do Bashkimin Sovjetik duhet të mbrojë edhe 
Hrushovin. Por duke demaskuar Hrushovin nuk do 
të thotë aspak se ne jemi kundër Bashkimit Sovjetik. 
Ne themi se një udhëheqje që është kundër socializ- 
mit, që vepron kundër interesave të kampit dhe të lë- 
vizjes komuniste ndërkombëtare duhct demaskuar pa 
mëshirë. Populli e do udhëheqjen kur ajo ecën në rru- 
gë të drejtë, por kur e shtrembëron rrugën askush 
nuk e ndjek. 

Po të ishte se udhëheqja jonë do të qe kundër mar- 
ksizëm-lcninizmit, kundër socializmit, kundër lirisë dhe 
pavarësisë së atdheut, atëherë përse do ta donte kaq 
shumë Partinë populli ynë2 Populli e do Partinë pikë- 
risht se ajo ecën e papërkulur në rrugën marksiste-le- 
niniste, se ajo ndërton me sukses socializmin, mbron 
interesat e atdheut dhe të popujve. Njerëzit e grupit 
të Ilrushovit me propagandën c tyre mundohen të kri- 
jojnë dyshime te njerëzit e dobët. 

Ne e duam Bashkimin Sovjetik, po veprimet armi- 
qësore që bën grupi i Hrushovit kundër Shqipërisë ne 
nuk do të rrimë pa ua përplasur në fytyrë, sigurisht pa 
shkelur normat dhe rregullat që ekzistojnë në marrë- 
dhënict tona. Mendojmë se nuk ka ardhur koha të 
shkruajmë në gazeta për këto çështje, por në mbledhjet 
ndërkombëtare të partive ne do të mbajmë qëndrim 

të bazuar në vijën e drejtë të Partisë sonë, do të shpre- 
him, pra, pikëpamjet e Partisë sonë. Në qoftë se këto 
pikëpamje bien në kundërshtim me ato të grupit të 
Nikita Hrushovit, aq na bën. 

Ne do t'ua themi këto pikëpamje të drejta njerëzve 
të Partisë sonë, sepse edhe kundërshtarët tanë nuk rrinë 
pa ua thënë shpifjet kundër nesh njerëzve të tyre. Ata 
u dërgojnë organizatave të partisë letra pas letrash, po 
argumentet e tyre janë pa kripë dhe s'i beson njeri. Në 
këto letra u shkruajnë: “Enver Hoxha i hodhi baltë 
Bashkimit Sovjetike, “Enver Hoxha është kundër Bash- 
kimit Sovjetike, “Partia e Punës e Shqipërisë ka dalë 
në rrugë antimarksister. 

Ne, pra, duhet t'i armatosim mirë njerëzit tanë, t'i 
informojmë mirë dhe drejt që të dinë ç'bëjnë ata. Jo 
vetëm ne anëtarët e Partisë duhet të dimë të bëjmë 
diferencimin midis Bashkimit Sovjetik e Partisë së lav- 
dishme të Leninit dhe këtij grupi armik me Hrushovin 
në krye, që kanë ngritur dorën kundër një vendi socia- 
list, por edhe populli duhet të edukohet që të dijë ta bëjë 
këtë diferencim. Ne jemi me popujt e Bashkimit So- 
“vjetik edhe në këto situata të vështira për ta. 

Të kemi parasysh se kudo bëhen pyetje, por të 
mos merret se ato bëhen me qëllim të keq. Njerëzit tanë 
janë dhe duam të jenë politikë. Por, që të jenë të tillë, 
ata duhet të sqarohen, të mos hezitohet t'u jepen argu- 
mentet ashtu siç janë. Kurdoherë që të paraqitet rasti 
t'i sqarojmë si ata me parti, ashtu edhe ata pa parti. 
Ne do t'u themi popullit e gjithë atyre që pyesin se 
ç'qëllime ka Hrushovi për bazën e Vlorës dhe në radhë 
të parë do t'i themi Partisë që ajo të jetë mirë në 

dijeni. Në qoftë se dikush në rrugë, në aktiv, apo në 
konferencë, të bën një pyetje, duhet dhënë përgjigje, 
natyrisht e matur, objektive, me gjakftohtësi, në rrugë 
marksiste-leniniste. 

Njerëzit vetvetiu bëjnë pyetjen: si qëndron çështja 
me Bashkimin Sovjetik7 Ne duhet t'u përgjigjemi se në 
krye të shtetit dhe të partisë atje është një grup revi- 
zionist dhe popujt e BS tani po kalojnë situata të 
vështira. Sigurisht grupi i Hrushovit ka mjete të mëdha 
propagande, por nuk është aq e lehtë për ta të mbytin 
drejtësinë dhe zërin e së vërtetës, të Partisë së Punës 
të Shqipërisë, të Partisë Komuniste të Kinës etj. 

Prandaj, në këto situata, Partia jonë të jetë në këm- 
bë për të mbrojtur interesat e Partisë e të popullit, 
për të ruajtur dhe për të mbrojtur njerëzit. Kini kujdes 
me njerëzit, shokë, se në këto situata presioni i armikut 
është i madh, i madh është presioni që na bën imperia- 
lizmi me gjithë fuqinë e propagandës së tij, e madhe 
është propaganda dhe presioni i revizionistëve jugoslla- 
vë, i monarko-fashistëve grekë, të shumta e të pandër- 
prera janë sulmet e tyre. I gjithë ky presion mund të 
shkaktojë trubullira te njerëzit me nerva të dobët, shu- 
më nga ata mund të thyhen. Prandaj duhen mbajtur 
afër, të këshillohen, të korrigjohen, të ndihmohen, të 
shërohen dhe të inkurajohen të ecin përpara. 

Armiqtë duan që të hidhen poshtë njerëzit që nuk 
i përmbajnë nervat në këtë situatë. Kundër elementëve 
armiq Partia di si të veprojë, por të tërë në një thes 
nuk duhen futur, sidomos njerëzit e mirë të popullit 
dhe anëtarët e Partisë. Ka prej tyre që nuk i kuptojnë si 
duhet këto momente të vështira, që u errësohet gjykimi. 

Me këta njerëz, ose me komunistë të tillë duhet të sille- 
mi si mjeku me të sëmurët nga gripi, tifoja ose tu- 
berkulozi, i cili përpiqet deri në fund t'i shërojë. ' 

Por ne asgjë nuk na tremb se Partinë e kemi të 
fortë. Ju, shokë, jeni drejtues partie në rrethe, jetoni 
ditë e natë me masat dhe vetë e konstatoni se nuk 
është parë kurrë një mobilizim dhe entuziazëm kaq 
i madh në popull dhe në komunistët, një patriotizëm 
kaq i lartë, josentimental, po konkret, në punë dhe në 
luftë për realizimin e detyrave dhe për kapërcimin e 
vështirësive. Kjo tregon forcën e madhe të Partisë dhe 
të popullit tonë. Këtu njihen njerëzit, në momentet e 
vështira dhe te njerëzit tanë patriotizmi është ngritur 
në një nivel shumë të lartë, gjë që tregon sa e zonja 
dhe e kalitur është Partia jonë. Prandaj të punojmë 
akoma më mirë që ta kalitim edhe më shumë Partinë, 
ta forcojmë edhe më tej unitetin e saj, ta mbajmë të 
qartë masën e Partisë, t'ia themi si po zhvillohen situa- 
tat, mos t'ia fshehim, por t'ia tregojmë në mënyrë objek- 
tive, ashtu siç kanë ndodhur, pa i shtuar ose pakësuar 
pjë, dhe bashkë me Partinë të bëjmë që edhe populli 
të jetë i qartë. 

Për t'i përballuar me sukses sulmet që na bëhen, 
kuptohet rëndësia vendimtare që ka realizimi i planeve 
tona në të gjitha drejtimet, jo vetëm në ekonomi, por 
edhe në sektorët e arsimit, të kulturës etj. Të vëmë të 
gjitha forcat tona, të punojmë me mish e me shpirt e 
në të gjitha drejtimet që t'i realizojmë dhe bile t'i tejka- 
lojmë planet si përgjigje të sulmeve që na bëhen nga 
të katër anët. Populli ynë është i mrekullueshëm, për- 
krahës aktiv i vijës së drejtë të Partisë së tij, i gatshëm 

për të bërë çdo sakrificë, prandaj të dimë ta mobilizojmë 
drejt atë për realizimin e planeve. Atëherë ne do ta 
meritojmë plotësisht besimin e madh që ka populli 
ndaj Partisë. 

Përveç punës vetëmohuese, hovit revolucionar dhe 
gatishmërisë së masave të pjera punonjëse për realizi- 
min e planeve ekonomike, ne do të kemi të gjitha ndih- 
mat e nevojshme edhe nga Republika Popullore e Kinës. 
Nga Kina kanë filluar të vijnë grupet e para të specia- 
listëve, të cilët së bashku me specialistët tanë do të 
studjojnë vendet ku do të ndërtohen uzinat dhe fabri- 
kat që parashtron plani i tretë pesëvjeçar. 

Është interesant dhe shumë inkurajues fakti se kudo 
ku kanë qenë specialistët sovjetikë, porsa u larguan 
këta, njerëzit tanë kanë marrë punën në dorë dhe kur 
u bënë disa korrigjime në plan, nga kolektivet dhe spe- 
cialistët tanë i janë drejtuar letra Komitetit Qendror me 
kërkesën që planet të mos shkurtohen, duke shprehur 
kështu besimin se ata janë në gjendje të sigurojnë rea- 
lizimin c plotë të planeve të caktuara. Pra në të gjitha 
drejtimet planin e pesëvjeçarit të tretë e kemi të 
siguruar. 

Marrëdhëniet me Republikën Popullore të Kinës i 
kemi shumë miqësore, jo vetëm në fushën ideologjike, 
por edhe në çështjet politike dhe ekonomike. Të gjitha 
problemet tona politike kanë gjetur aprovimin e plotë 
edhe nga shumë parti të tjera. Ne kemi përkrahjen dhe 
mbështetjen e të gjithë popujve revolucionarë në botë. 

Ne do të përpiqemi, si kurdoherë, që kjo situatë e 
nderë me disa parti të eliminohet, por vetëm në rrugën 
marksiste-leniniste. Ne asnjë koncesion nuk do të bëj- 

më përsa u përket parimeve. Ne kërkojmë që Hrushovi 
dhe ata që e pasojnë të heqin dorë nga veprimet anti- 
marksiste dhe armiqësore që bëjnë, veçanërisht kundër 
Shqipërisë. Ne kemi qenë dhe jemi për miqësinë me 
Bashkimin Sovjetik e me të gjitha vendet e demokracisë 
popullore. Ne, nga ana jonë, nuk do të bëjmë asgjë për 
të acaruar marrëdhënict me këto vende, por kjo nuk 
varet nga nc. Kjo varet nga ata. Deri tani nuk shohim 
ndonjë shenjë në këtë drejtim, përkundrazi ata çdo ditë 
na dërgojnë nga një notë me qëllime tendencioze e shpi- 
fje, por ne notave të tyre u përgjigjemi dhe i vëmë në 
vend gjërat. 

Tani, shokë, ju do të shkoni në bazë dhe njerëzit. 
mund t'ju pyesin. Kini parasysh që çështjet të sqarohen 
drejt, ashtu siç janë në të vërtetë. Të kuptohet mirë se 
marrëdhëniet tona me udhëheqjen sovjetike nuk janë 
më si përpara dhe për këtë shkaktarë janë ata vetë, Sot 
udhëhegja sovjetike zhvillon një veprimtari të gjerë 
agjenturale kundër vendit tonë. Nuk është më ajo situ- 
atë kur çdo gjë ishte kudo e hapur për njerëzit sovjetikë.' 
Prandaj, kur këta vijnë poshtë, shokët tanë të jenë të 
kujdesshëm dhe vigjilentë. Atyre që janë diplomatë, që 
bëjnë vizita në vendin tonë, tani nuk mund t'u japim 
çfarëdo gjë që kërkojnë, Ata përpara kanë ditur shumë 
gjëra tona të brendshme, ne asgjë s'u kemi mbajtur fshe- 
hur, natyrisht si miq. Tani ne nuk jemi aspak të detyruar 
t'u japim informata dhe t'u themi si shkon industria, si 
jemi me bukën etj. Mund t'u themi, fundi i fundit, si 
punon dega e shoqërisë së miqësisë me BRSS, po edhe 
këtu t'u lihet të kuptojnë se nuk pranojmë kontroll mbi 
aktivitetin e saj, për arsye se kur vete ambasadori ynë 

në një mbledhje të shoqërisë së miqësisë BRSS-Shqi- 
përi, që bëhet një herë në vit në Moskë, nuk i japin as 
fjalën të përshëndesë, sa ai detyrohet të kërkojë me 
insistim t'i jepet fjala. Kur të ndërrojnë pikëpamjet dhe 
qëndrimet ndaj Partisë dhe vendit tonë, pastaj shohim 
e bëjmë. 

Natyrisht, njerëzit sovjetikë të priten në mënyrë 
korrekte dhe, kur bëjnë pyetje provokuese, t'u përpla- 
set fytyrës përgjigjja e duhur. Kur pyetjet e tyre 
kanë qëllim vëzhgimi ose informacioni, domethënë ka- 
rakter thjesht spiunazhi, atëherë u thoni haptazi sc të 
tilla informata nuk u jepen. Gjer këtu është kufiri juaj, 
u thoni. Kur të shihni se bëjnë gjëra të turpshme ndaj 
njerëzve tanë, si presione, shantazhe, kërcënime etj., i 
demaskoni. 

I mësoni njerëzit tanë të luftojnë dhe të mbajnë 
qëndrime të drejta ndaj të gjitha veprimeve armiqë- 
sore, në të njëjtën kohë të luftojnë që ta forcojnë miqë- 
sinë me Bashkimin Sovjetik dhe këto qëndrime ndaj 
këtyre njerëzve nuk e dobësojnë aspak miqësinë tonë 
me popujt e Bashkimit Sovjetik. Duke vepruar kështu, 
ne jemi në rrugë të drejtë. 

Ndonjë gjë tjetër për të thënë nuk kisha. Këto ishin 
çështjet që unë dëshiroja t'ju theksoja. 


Botohet për herë të parë si- 
pas origjinalit që gjendet në 
Arkivin Qendror të Partisë 


TELEGRAM URIMI ME RASTIN E 60-VJETORIT 
TË DITËLINDJES 


31 maj 1961 


SHOKUT MIHAL LAKO 


Korçë 


I dashur shoku Miha, 


Ju dërgoj përshëndetjet më të nxehta shoqërore 
me rastin e 60-vjetorit të ditëlindjes suaj dhe ju uroj 
shëndet e jetë të pjatë për të mirën e Partisë sonë të 
dashur, të familjes dhe tuajën personalishti 

Partia ka te ju, shoku Miha, një bir besnik që, prej 
një kohe të gjatë, keni punuar dhe keni luftuar pa ndër- 
prerje për përhapjen e ideve komuniste në vendin tonë 
e për formimin e Partisë dhe, pas themelimit të saj, 
keni luftuar me konsekuencë për zbatimin me besni- 
këri të vijës marksiste-leniniste të Partisë për të mirën 
e saj, të popullit, të atdheut tonë të shtrenjtë dhe të 
çështjes së madhe të socializmit. 

Shoku dhe miku im i dashur, të rroni për shumë 
vjet akoma, i lumtur, i gëzuar dhe plot shëndet, për të 
luftuar si kurdoherë me vendosmëri për kauzën e ma- 
dhe dhe të drejtë të Partisë sonë marksiste-leninistel 


Enver Hoxha 


Botohet për herë të parë si- 
pas origjinalit që gjendet në 
Arkivin Qendror të Partisë 


MBROJTJA E KUFIJVE ËSHTË DETYRA 
MË E LARTË PATRIOTIKE 


Fjala në aktivin e Partisë të forcave të kufirit 


2 qershor 1961 


Jam shumë i gëzuar që po bisedoj me ju, shokë 
ushtarë dhe oficerë të kufirit. Me këtë rast, në cmër të 
Komitetit Qendror të PPSH dhc të Qevcrisë së RPSH 
ju uroj për punën tuaj të madhe patriotike që po krye- 
ni ditë e natë, në ruajtje të kufijve të shtrenjtë të 
atdheut tonë. 

Kjo detyrë që kryeni ju si komunistë dhe si pa- 
triotë është detyra më e lartë që u ka ngarkuar Partia” 
dhe populli bijve të tij, sepse mbrojtja e kufijve do të 
thotë mbrojtja e lirisë dhe e pavarësisë së atdheut, 
mbrojtja e fitoreve të socializmit dhe e jetës së lumtur 
të popullit tonë. Këto çështje jetike me asgjë tjetër nuk 
mund të barazohen, asgjë tjetër nuk mund të vihet mbi 
to, sepse për rcalizimin e tyre, populli shqiptar, nën 
udhëheqjen e Partisë, ka bërë sakrifica të mëdha, ka 
derdhur shumë gjak. Por të tilla sakrifica nuk i janë 

dashur të bëjë vetëm brezit tonë. Sakrifica si këto janë 
bërë edhe nga brezat paraardhës, të cilët kanë luftuar 
me heroizëm për të realizuar ëndrrat dhe dëshirat e 
popullit tonë heroik. 

Na bie nevc detyra e madhe që fitoret e tanishme, 
të arritura nga populli shqiptar me përpjekje dhe he- 
roizma, me luftëra dhe me gjak, t'i ruajmë, t'i mbrojmë 
dhe t'i zhvillojmë për brezat që do të vijnë në vendin 
tonë gjatë shekujve. 

Armiqtë përpiqen të cenojnë kufijtë e atdheut tonë, 
prandaj kufijtë tanë duhet të mbrohen me vigjilencën 
më të madho, ashtu sikurse i mbroni ju. Ju dhe popu- 
Ili, duke qenë vigjilentë, do të zbuloni dhe do të mbytni 
çdo përpjekje, çdo organizim të fshehtë dhe çdo komplot 
që do të orvaten të bëjnë armiqtë e popullit tonë dhe të 
socializmit, qofshin këta të brendshëm ose të jashtëm. 
Kështu ka ndodhur gjatë gjithë periudhës pas Çlirimit 
të vendit. Kështu do të ngjasë edhe në të ardhshmen. 

Ne flasim me plot siguri për një gjë të tillë, sepse 
në krye kemi Partinë tonë të lavdishme marksiste-leni- 
niste, e cila ka dalë nga gjiri i një populli heroik, sepse 
ajo, gjatë gjithë jetës së saj, ka mbrojtur me çdo kusht 
marksizëm-leninizmin. Një parti e tillë, pra, që qëndron 
fort në pozitat e marksizëm-leninizmit, kuptohet se i 
zhvillon në të gjitha drejtimet virtytet më të mira dhe 
më të larta të popullit, ajo zhvillon në interesin e popu- 
llit ekonominë e vendit dhe këtë ekonomi, që lulëzon 
dita-ditës, e vë në shërbim të të gjithë popullit. Prandaj 
ne jemi të sigurt kur themi se Shqipëria e re, e ndërtuar 
nga duart e arta të popullit të vet që udhëhiqet nga një 
Parti e kalitur marksiste-leniniste, do të ecë kurdoherë 

përpara në rrugën e socializmit dhe të komunizmit dhe 
do të mposhtë çdo orvatje të imperialistëve, të revizio- 
nistëve e të çdo armiku tjetër, të hapur ose të fshehtë, të 
popullit tonë dhe të marksizëm-leninizmit. 

Partia jonë është e lidhur ngushtë me popullin e vet. 
Këto që themi nuk janë formula, shokë, por realitet i 
gjallë, janë zbatimi në jetë i parimeve marksiste-leni- 
niste, Është vërtetuar dhe po vërtetohet nga vetë jeta 
se në momentet më të vështira dhe më të rrezikshme 
Partia me popullin dhe populli me Partinë janë të lidhur 
shumë ngushtë. Që të kuptosh këtë të vërtetë, nuk është 
nevoja të jesh filozof. Kjo ndodh, sepse populli shqiptar 
sheh se në saje të Partisë, në saje të udhëheqjes së saj 
të drejtë, ai gëzon gjithë këto të mira sot, ai sheh qartë 
dhe perspektivat që i janë hapur për të ardhshmen. Po- 
pulli sheh se Partia punon, ndërton, vigjilon dhe sakri- 
fikon për të mirën e tij, se Partia nuk i mban asgjë të 
fshehtë popullit, se çdo të mirë e të keqe, çdo vështirësi 
e hall ajo e ndan me popullin e vet. Dhe nuk ka si të jetë 
ndryshe. 

Partia jonë kurdoherë i ka pasur kartërat të hapura 
me popullin. Prandaj ekziston një unitet i çeliktë në 
mes të Partisë dhe të popullit në çaste gëzimi dhe vësh- 
tirësish, në ditë të mira dhe të këqija. 

Dy plane pesëvjeçare janë realizuar në vendin tonë 
dhe shikoni si ka ndryshuar faqja e Shqipërisë e mbi 
të gjitha si kanë ndryshuar njerëzit. Janë rritur ndër- 
gjegjja patriotike, mirëqenia dhe kultura e popullit, është 
krijuar besimi në forcat e veta dhe këto kanë bërë që 
të realizohen planet, të ndryshojë e të zbukurohet at- 
dheu, të lulëzojë industria, e cila në të kaluarën gati 

nuk ekzistonte, dhe të arrijë në një shkallë të tillë zhvi- 
llimi që s'është parë. Gjithashtu edhe në bujqësi, me 
gjithë vështirësitë e natyrës në tre vjetët e fundit, pla- 
net janë realizuar me sukses të madh. 

Plani i tretë pesëvjeçar që u shtrua dhe u aprovua: 
në Kongresin IV të Partisë do ta forcojë akoma më shu- 
më ekonominë tonë. Tani ky plan është duke u realizuar 
me sukses. Që nga fillimi i vitit e deri tani gati të gjitha. 
ndërmarrjet ekonomike, që janë me qindra, jo vetëm e 
kanë realizuar, por edhe e kanë tejkaluar planin. Reali— 
zimi i pesëvjeçarit të tretë do të forcojë më tej eko- 
nominë tonë, do të bëjë të përparojnë industria, bujqë- 
sia, mirëqenia e kultura e popullit. Kjo do të arrihet 
kryesisht me forcat e popullit tonë. Garanci për këtë janë 
vija e drejtë marksiste-leniniste e Partisë në të gjitha fu-. 
shat, si dhe ndihma internacionaliste e vendeve socia- 
liste. Secili nga këta faktorë ka vendin dhe rëndësinë e 
vet, ata pleksen me njëri-tjetrin dhe janë të nevoj SHT 
për ndërtimin e socializmit. 

Partia jonë e ka vlerësuar drejt ndihmën vëllazërore 
dhe internacionaliste si dhe bashkëpunimin e ngushtë 
dhe të sinqertë, në rrugën marksiste-leniniste me vendet 
socialiste. Ky parim ka qenë dhe mbetet i drejtë. Por 
nuk është aspak e drejtë pikëpamja e udhëheqjeve të 
disa Vendeve socialiste, të cilat me qëllime të caktuara 
dhe për arsyet që do t'i shpjegoj, mendojnë se, duke 
ia pezulluar, ose duke mos i dhënë ndihmën vëllazë- 
rore dhe internacionaliste Shqipërisë socialiste, kjo do 
të izolohet dhe do të detyrohet të shkojë në rrugë qorre, 
antimarksiste. Ato gabohen rëndë. Në realizimin e pesë- 
vjeçarit të tretë Partia jonë do të qëndrojë si kurdoherë. 

në rrugën e saj marksiste-leniniste edhe përsa i përket 
bashkëpunimit vëllazëror me vendet socialiste. Si në 
parim ashtu dhe në praktikë janë nënshkruar marrëve- 
shje me vende socialiste, por në fakt ndihmë të madhe 
vëllazërore ne kemi nga Republika Popullore e Kinës. 

Ju jeni në dijeni që, para se të aprovohej plani i 
tretë pesëvjeçar nga Kongresi 1V, Bashkimi Sovjetik dhe 
të gjitha vendet e demokracisë popullore të Evropës, 
kush më shumë e kush më pak, i kishin premtuar ven- 
dit tonë ndihma materiale, për të cilat u nënshkruan 
edhe marrëveshjet përkatëse dhe u bë detajimi sipas 
sektorëve të ndryshëm. Mirëpo, pas Mbledhjes së Buku- 
reshtit, pas qëndrimit të palëkundur marksist-leninist të 
Partisë sonë, udhëheqjet e vendeve socialiste të Evropës, 
me udhëheqjen e Bashkimit Sovjetik në krye, i kanë 
pezulluar këto ndihma, kanë folur nëpër mbledhjet e 
ndryshme ndërkombëtare se nuk do të na i japin ato, 
ashtu siç e kanë zakon të veprojnë njerëzit që nuk ba- 
zohen në parimet dhe shkelin pa kurrfarë skrupuli 
marrëveshjet e firmosura. Në letrat që ata i kanë drej- 
tuar Komitetit Qendror të Partisë dhe Qeverisë sonë nuk 
e kanë guximin ta thonë haptazi këtë, ndërsa në fakt 
ia kanë prerë ndihmat dhe kreditë Republikës Popullore 
të Shqipërisë. Këto qëndrime të tyre kundër vendit tonë 
le t'i gjykojë historia dhe patjetër do të vijë me siguri 
koha që këto do të gjykohen si akte të turpshme në 
marrëdhëniet midis shteteve. Ne tani ia shtrojmë dhe ia 
bëjmë të qarta këto gjëra popullit tonë, sepse pa popu- 
lin Partia nuk ka jetë. 

Partia dhe Qeveria jonë i kuptuan dredhitë dhe.pi- 
kësynimet e këtyre udhëheqjeve antimarksiste, prandaj 

morën masa që plani i tretë pesëvjeçar të realizohej dhe 
RPSH të mos izolohej. Përkrah nesh u gjendën parti 
dhe vende të tjera socialiste, të gatshme si kurdoherë për 
ta ndihmuar Shqipërinë. Kështu, Partia Komuniste e 
Kinës dhe Qeveria c RP të Kinës nuk u pajtuan aspak 
me këtë qëndrim fare të padrejtë që po mbahej ndaj 
Shqipërisë dhe i dhanë asaj një ndihmë të madhe, e cila 
kompensonte ndihmën që Bashkimi Sovjetik dhe ven- 
det e tjera socialiste të Evropës i kishin akorduar Repu- 
blikës Popullore të Shqipërisë. Kështu mbështetja e 
planit tonë të tretë pesëvjeçar nga jashtë është e mjaf- 
tucshme. 

Shokë, një entuziazëm i madh që nuk është parë 
kurrë, ka shpërthyer në të gjithë vendin, një mobilizim 
total i të gjitha masave punonjëse për të realizuar dhe 
për të tejkaluar me sukses planin c ri pesëvjeçar. Kjo 
është një siguri e madhe dhe në këtë vrull të fuqishëm 
patriotik bën pjesë edhe puna juaj e palodhur për të 
ruajtur me vigjilencë kufijtë e shtrenjtë të atdheut, bëj- 
në pjesë përpjekjet, sakrificat dhe mundimet tuaja. 
Partia e di se ju bëni shumë sakrifica, sepse jeta juaj e 
përditshme nuk është si jeta paqësore e punonjësve të 
qytetit ose të fshatit, sepse ju e kryeni detyrën në male, 
në përxhe dhe në pyje. Kur të tjerët flenë, ju rrini zgjuar 
ditë dhe natë, jeni vazhdimisht në rrezik, sepse armiku 
përpiqet të gjejë shteg të kalojë kufirin e të futet në 
tokën tonë, për të dëmtuar ndërtimin e socializmit te 
ne. Prandaj puna juaj është fisnike, e lavdishme dhe bën 
pjesë në këtë hov të madh patriotik që ka pushtuar 
gjithë popullin tonë. 

Ne kufijtë tanë do t'i ruajmë me vigjilencën më të 


MBROJTJA E. KUFIJVE - DETYRA MË E LARTE PATRIOTIKE 167 


madhe derisa të ekzistojnë armiqtë imperialistë dhe 
shërbëtorët e agjentët c tyre besnikë, revizionistët 
jugosllavë, monarko-fashistët grekë, neofashistët italianë, 
derisa ekziston kërcënimi i ndërhyrjeve ushtarake bru- 
tale kundër atdheut tonë që kërkojnë të na rrëmbejnë 
lirinë, fitoret e arritura dhe të na shtypin. Derisa rrezi- 
kohen liria dhe pavarësia e atdheut ne barutin do ta 
mbajmë kurdohcrë të thatë, kufijtë do t'i ruajmë si sytë 
e ballit dhe njëkohësisht do të forcojmë dashurinë dhe 
miqësinë ndaj popujve vëllezër, Kjo dashuri dhe miqë- 
si, ndjenjat tona të internacionalizmit proletar për këta 
popuj nuk varen nga hapja c kufijve, siç bëjnë bullga- 
rët, të cilët ua kanë hapur kufijtë revizionistëve jugo- 
sllavë gjoja për vëllazërimin e popujve bullgar e 
jugosllavë, Përkundrazi, intcresat e forcimit të miqësisë 
dhe të pozitave të socializmit kërkojnë që të demaskohet 
pa mëshirë përpara syve të të gjithë botës dhe përpara 
popujve të Jugosllavisë klika revizioniste e Bcogradit, 
sepse ajo është një rrezik për socializmin dhe për vetë 
popujt e Jugosllavisë. Kjo nuk u pëlqen Nikita Hrushovit 
dhe atyre që c pasojnë, Por Partia jonë zbaton vijën e 
saj ideologjike dhe për këtë ajo mban përgjegjësi para 
popullit të vet si dhe komunizmit ndërkombëtar. Popu- 
lin, Partia e Punës e Shqipërisë e informon çdo ditë 
për veprimtarinë e saj, ndërsa nëpërmjet sukseseve të 
arritura në ndërtimin e socializmit në Shqipëri, qëndri- 
meve të saj politike për problemet ndërkombëtare dhe 
në mbledhjet ndërkombëtare të partive komuniste e 
punëtore, ajo jep kontributin e saj për fitoren e komuniz- 
mit ndërkombëtar. Kurdoherë, kur ka qenë rasti, Partia 
jonë ka. mbajtur qëndrime të drejta-e të vendosura 

dhe një nga këto raste ka qenë edhe Mbledhja e 
Bukureshtit. 

Në Bukuresht, Hrushovi dhe shokët e tij kurdisën 
një komplot shumë të rrezikshëm për lëvizjen komuniste 
ndërkombëtare. Ishte çështja për të flakur jashtë kësaj 
lëvizjeje Partinë e lavdishme Komuniste të Kinës, si një 
parti gjoja antimarksiste, dogmatike dhe puna arriti deri 
atje sa Hrushovi me gojën e tij t'u thoshte shokëve 
kinezë para mbledhjes që ju, po të doni, shkëputuni nga 
kampi. Vetëm Partia e Punës e Shqipërisë nuk ishte 
dakord me këtë qëndrim dhe u tha ndal komplotistëve. 

Mosmarrëveshjet me udhëheqjen sovjetike, kun- 
dërshtimet tona me të kishin filluar para Mbledhjes së 
Bukureshtit, bile para vizitës së Hrushovit në Shqipëri, 
të cilin ne e pritëm si përfaqësues të BS, duke manifes- 
tuar kështu dashurinë dhe miqësinë që ushqen populli 
ynë për popujt sovjetikë. Ne si marksistë dhe në rrugë 
marksiste, disa herë me radhë, i kishim vënë në dukje 
N. Hrushovit pikëpamjet tona për revizionistët jugos- 
Vavë, për mbrojtjen dhe për marrjen nën sqetull që ai 
u bënte tradhtarëve, për disa qëndrime të gabuara poli- 
tike në çështjet e mëdha ndërkombëtare etj. Ne nuki 
kemi gëlltitur ç'na kanë servirur ata, por si marksistë 
ua kemi vënë në dukje pikëpamjet tona. 

Ne e dinim se vendimi që mori Partia jonë, për të 
kundërshtuar Hrushovin në Mbledhjen e Bukureshtit, 
do të ishte me pasoja për ne, por ishte vendim i drejtë. 
Ky vendim u vu përballë veprimeve dhe qëndrimeve 
antimarksiste qoftë të udhëheqjes sovjetike, qoftë të 
udhëheqjes bullgare, polake, rumune etj. Partia jonë 
ishte plotësisht e bindur se kështu mbrohej marksizëm- 

-leninizmi, komunizmi ndërkombëtar, internacionalizmi 
proletar. 

N. Hrushovit, udhëheqjes së sotme sovjetike dhe të 
gjithë atyre që i pasojnë nuk u pëlqeu qëndrimi i drejtë ' 
i Partisë sonë në Bukuresht dhe prandaj qysh atëherë 
filluan haptazi goditjet dhe sulmet kundër Partisë dhe 
vendit tonë. Kështu, për shembull, u dukën ndërhyrjet 
e njerëzve sovjetikë me mënyra agjenturale kundër 
udhëheqjes sonë me anë të Liri Belishovës e të Koço 
Tashkos, provokuan e nxitën ushtarakët kundër udhë- 
heqjes së Partisë, filluan kërcënimet e presionet në fu- 
shën e ekonomisë, na u drejtuan letra nga KQ i PK të 
BS me qëllim që ta fusnin udhëheqjen tonë në rrugën e 
prapaskenave antimarksiste për të biseduar për mosma- 
rrëveshjet me Partinë Komuniste të Kinës, pa përfaqë- 
suesit e kësaj partie, me qëllim që të pregatitnin terre- 
nin e favorshëm për ta në Mbledhjen e Moskës, që u 
mbajt më vonë. 

Partia jonë ka qenë një nga inisiatoret që parashtroi 
dhe kërkoi që çështjet, të cilat u shtruan në Bukuresht 
në mënyrë të shpejtuar e antimarksiste, të shtroheshin 
në një mbledhje të gjerë të komunizmit ndërkombëtar 
të pregatitur mirë. Prandaj u kërkua që këto çështje të 
diskutoheshin në Mbledhjen e Moskës dhe Partia jonë 
insistoi deri në fund për këtë. 

Udhëheqja sovjetike përdori të tilla dredhi që ne 
nuk mund t'i imagjinonim kurrë, por që tani pasurojnë 
dita-ditës eksperiencën tonë në luftën kundër armiqve 
të marksizëm-leninizmit. Ata kërkonin nga ne t'i rregu- 
Yonim punët ashtu si donin ata dhe të shkonim në Mble- 
dhjen e Moskës me një zile, të shuhej kështu zëri i PPSH 

që kumboi fuqishëm në Bukuresht, por nuk ia arritën 
dot qëllimit. Para Mbledhjes së nëntorit të vitit 1960, 
në Moskë, ata u përpoqën me të gjitha mënyrat dhe për- 
dorën mbi ne të gjitha mjetet “për të na bindurr, me të 
butë e me kërcënime, por asgjë nuk u piu ujë. Të gjitha 
taktikat e tyre u përngjasin atyre të revizionistëve 
jugosllavë, por akoma më të stërholluara, 

Partia jonë ka një eksperiencë të gjatë në luf- 
tën kundër revizionistëve, gjë që e ka ndihmuar atë të 
parashikojë saktë rrugët nga do të kalonte sot dhe 
nesër udhëheqja sovjetike me kursin antimarksist që 
kishte nisur. 

Udhëheqësit sovjetikë kishin kohë, që tre vjet më 
parë, që ambasadën tonë në Moskë e konsideronin si 
ambasadën e një vendi armik. Këtë e vërteton fakti se 
atje kishin organizuar përgjimin agjentural me mjete 
teknike moderne. Dhe në shtëpinë e pritjes që ishte cak- 
tuar për ne, prej kohësh kishin vendosur përgjimin 
agjentural. Kjo nuk mund të na shkonte kurrë në mendje. 
Ky akt ne na indinjoi dhe në një takim që patëm në 
Kremlin me udhëheqës sovjetikë ia përplasëm në fytyrë 
Hrushovit. Ai nuk kishte ç'përgjigje të jepte, por vuri 
duart në kokë, pastaj filloi të na kërcënonte mc likuidi- 
min e bazës ushtarako-detarc të Vlorës me qëllim që të 
na trembte. Dhe ne iu përgjigjëm Hrushovit e shokëve 
të tij me tonin që meritonin. Asgjë nuk na trembte, se 
ishim në rrugë të drejtë, qëndrimet tona ishin mark- 
siste, kurse qëndrimet e tyre ishin antimarksiste. 
Prandaj Hrushovi as që kishte guximin të na shikonte 
drejt në sy. Këto ne ua thamë udhëheqësve sovjetikë 
edhe nëpër korridore, ku ata u orvatën stë na bind- 

nin”, edhe në Mbledhjen e Moskës, para gjithë pje- 
sëmarrësve, 

Në Mbledhjen e Moskës Partia jonë, PK e Kinës 
dhe një numër partish të tjera mbajtën qëndrim të pa- 
tundur për mbrojtjen e marksizëm-leninizmit, në radhë 
të parë, për problemet e politikës së përgjithshme ndër- 
kombëtare, në çështjet e luftës dhe të paqes, të çarma- 
timit, të bashkekzistencës paqësore e të tjera, dhe shfa- 
qën pikëpamjet si duheshin kuptuar këto çështje. 

Ju, shokë, e dini vijën e Partisë sonë për këto pro- 
bleme të mëdha të kohës. Ne kemi qenë, jemi dhe do të 
jemi kundër luftës, por kurrë nuk jemi dhe nuk do të 
jemi që të çarmatosemi përpara imperializmit botëror 
me atë amerikan në krye, përpara revanshistëve gjer- 
manë që po armatosen deri në dhëmbë me mjetet më 
moderne, me të vetmin qëllim që të zhdukin socializ- 
min dhe të robërojnë popujt. 

Ne duam të rrojmë në miqësi me të gjithë popujt, 
pavarësisht nga regjimi shtetëror që ekziston në çdo 
vend. Që këtej lind edhe politika e bashkekzistencës 
paqësore midis shteteve me sisteme të ndryshme. Por 
jo për hir të bashkekzistencës paqësore të shuajmë luf- 
tën politike dhe ideologjike, të mos demaskojmë impe- 
rializmin, të gjendemi duarlidhur duke çarmatosur 
ushtritë tona, duke prishur aeroplanët dhe anijet e 
luftës, sepse për t'u mbrojtur paskemi raketa, të llomo- 
titim e të themi fjalë të mira për Ajzenhauerin ose për 
Kenedin, t'i buzëqeshim Adenauerit për të na bërë lë- 
shime që nuk i bëjnë kurrë. Për çështje të tilla kaq të 
rëndësishme duhen shtrënguar dhëmbët para imperia- 
lizmit, duhen vënë mirë pikat mbi i-të. Prandaj me të 

tilla qëndrime oportuniste, antimarksiste, ne nuk mund 
të jemi dakord me Hrushovin. 

Shumë po flet Hrushovi që kur ka ardhur në fuqi 
për problemin e çarmatimit. Çfarë nuk tha e nuk shpifi 
kundër Stalinit duke e quajtur edhe “kalë të ngordhurr, 
po ç'bëri Hrushovi që kur ka ardhur në fuqi, ç'fitore ka 
korrur njerëzimi në lidhje me çarmatimin2 Asgjët Për- 
kundrazi, Hrushovi dhe ata që e pasojnë u kanë dhënë 
kohë imperializmit amerikan dhe revanshizmit gjerman 
të armatosen, që edhe shtete të tjera kapitaliste të shtoj- 
në buxhetet ushtarake për të prodhuar armët e shfaro- 
sjes në masë dhe për të rritur forcat e armatosura, duke 
u pregatitur në këtë mënyrë për luftë. Po pse veprojnë 
kështu këto shtete kapitaliste” 

Natyrisht, ne nuk do t'u hapim luftë shteteve impe- 
rialiste, por në rast se imperialistëve u qëndrohet si 
duhet dhëmb për dhëmb, ashtu siç na mëson marksi- 
zëm-leninizmi, ata do të pengoheshin seriozisht në 
rrugën e tyre të armatimeve dhe të luftës dhe shumë 
nga popujt kolonialë ose gjysmëkolonialë që kanë luf- 
tuar dhe luftojnë për lirinë dhe pavarësinë e tyre në 
Azi, në Afrikë ose në Amerikën Latine, brenda kësaj 
periudhe do të ishin ngritur në revolucion dhe do të 
kishin fituar. Në një kohë kur populli algjerian lufton 
për të fituar lirinë e pavarësinë e vet, kur shtypet me 
zjarr rezistenca e popullit francez pro luftës nacionalçli- 
rimtare të popullit patriot të Algjerisë, Hrushovi shkoi 
për vizitë në Francë, e quajti Dë Golin krenaria e 
Francëse dhe deshi të bënte një vizitë në Algjeri, dome- 
thënë të shkonte si në një departament francez. Këtë 
ma ka thënë Moris Torezi, i cili kishte protestuar dy 

herë për një gjë të tillë. Me këtë nuk dua të them se 
Moris Torezi nuk është vetë oportunist, por dua të thek- 
soj se njerëzve si ky, kur u dhemb drejtpërdrejt, atëherë 
ngrihen dhe flasin gjoja për të mbrojtur parimet, ndërsa 
në Mbledhjen e Moskës të vitit 1960 Torezi u ngrit kun- 
dër qëndrimit të drejtë të Partisë sonë, kundër parimeve 
marksiste-leniniste që ajo mbronte. 

Me të tilla qëndrime, pra, i lihet dorë e lirë impe- 
rializmit me atë amerikan në krye, frenohet lëvizja 
nacionalçlirimtare e popujve, minohen fitoret e arritura 
në vendet socialiste. Bota nuk ha bar, njerëzit arsye- 
tojnë dhe nuk jemi ne vetëm që i gjykojmë kështu këto 
çështje. Kështu duhet thënë edhe për Partinë e madhe 
të Leninit dhe të Stalinit që ka një eksperiencë të pasur 
në luftën kundër oportunistëve dhe në luftë për shka- 
tërrimin e fashizmit e për çlirimin e popujve. Këto 
arsyetime i bëjnë, pra, edhe komunistët e vërtetë të kësaj 
partie. 

Prandaj ne themi se duhet mbajtur qëndrim për 
këto çështje të mëdha politike. Në Mbledhjen e Moskës 
Partia Komuniste e Kinës, Partia jonë dhe parti të tjera 
që përkrahën qëndrimet tona, i kritikuan qëndrimet e bu- 
ta ndaj imperializmit. Ky qëndrim i drejtë nga ana jonë 
nuk u pëlqente udhëheqjes sovjetike e pasuesve të saj. 

Hrushovi dhe ata që e pasojnë janë në pozita krejt 
oportuniste e revizioniste. Ata kanë nevojë për situata 
të qeta, nuk u interesojnë situatat e vërteta revolucio- 
nare marksiste-leniniste. Ata nuk duan të flitet kundër 
revizionistëve jugosllavë, sepse demaskimi i këtyre do 
të ndihmonte me siguri edhe për demaskimin e atyre 
që mbajnë akoma maska. Nikita Hrushovit, Teodor 

Zhivkovit, Valter Ulbrihtit dhe të tjerëve si këta nuk 
u pëlqejnë komunistët shqiptarë që demaskojnë me të 
drejtë, me fakte dhe në rrugë marksiste-leniniste klikën 
revizioniste të Beogradit. Hrushovi me shokë na thonë: 
eÇ'frikë keni nga Jugosllaviar, sju mbrojmë ner, emos 
çani kokën për jugosllavëte, “ata duhen kritikuar për 
disa çështje dhe jo gjithmonër. 

Të gjitha përpjekjet e këtyre njerëzve synojnë që 
të mos flitet për revizionistët jugosllavë, se kështu, sipas 
tyre, do të dalë në shesh -gabimi- i Stalinit që i demas- 
koi ata dhe asmeritar e Hrushovit që e skorrigjoir atë 
“gabimr-l Por Stalini i ka kritikuar revizionistët jugo- 
sllavë shumë drejt, në rrugë marksiste-leniniste dhe me 
metoda marksiste shoqërore. Kjo vërteton drejtësinë e 
rrugës që ka ndjekur kurdoherë Stalini në mbrojtje të 
marksizëm-leninizmit, kurse Hrushovi e cilësoi Stalinin 
“vrasëse, skriminelr- se gjoja ska bërë gabime ndaj Jugo- 
sllavisër, “e hodhi atë jashtë kampitr etj. 

Mirëpo me të qeshurat e përqafimet, me lulet c kre- 
ditë që u dha Hrushovi klikës së Titos dhe të Rankoviçit, 
ai i futi në thes, i komprometoi udhëheqjet e të gjitha 
vendeve socialiste të Evropës, përveç Shqipërisë. Kësh- 
tu, të gjithë këta, Zhivkovi, Dezhi, Gomulka, Gerua ce 
djalli me të birin, shkuan dhe u puthën dorën Titos dhe 
Rankoviçit, rehabilituan tradhtarët e popujve të tyre si 
Trajçe Kostovin, Laslo Rajkun e të tjerë, U përpoqën shu- 
më që edhe ne të rehabilitonim Koçi Xoxen, por nuk u cci. 

Titoja dhe grupi i tij, të inkurajuar nga këto kon- 
siderata, vazhduan rrugën e tyre përçarëse kundër ven- 
deve socialiste dhe nuk vonuan të nxirrnin sprogramin- 
e tyre antimarksist të Kongresit VII të LKJ. Hrushovi 

me ata që e pasonin, në këtë situatë që u krijoi miku i 
tyre i Beogradit, dashur padashur e me gjysmëzëri, e 
cilësuan këtë klikë si skalë i Trojëse etj., vetëm sepse 
i detyroi lëvizja komuniste ndërkombëtare, marksizëm- 
-leninizmi kurdohorë fitimtar, që Hrushovi me shokë nuk 
i mposhtin dot. Këtë ata e bënë edhe për arsye taktike, 
që nesër, kur t'ua donte puna, të thoshin: aJa, edhe ne 
kemi thënë se Titoja është si ekali i Trojësor. 

Në fakt marrëdhëniet me grupin e Titos u shtuan 
dhe u bënë të përzemërta. Ato arritën deri atje sa KQi 
PK të Bullgarisë ka lëshuar një udhëzim ku thuhet se 
nuk do të flasin kundër Jugosllavisë për hir të miqësisë, 
të bashkekzistencës dhe të vëllazërimit që duhet të krijo- 
het midis popujve bullgar e jugosllavë, Me fjalë të tjera, 
kjo do të thotë le të bërtasin kot shqiptarët. Kështu, është 
krijuar një situatë e tillë e favorshme për revizionistët 
jugosllavë në Bullgari, saqë agjentët e Titos arritën të 
vjedhin në aparatin e KQ të PK të Bullgarisë të gjitha 
dokumentet c Mbledhjes së Moskës të vitit 1960 dhe 
fajtorët nuk i dënuan me gjyq, por u mjaftuan vetëm 
me përjashtimin e tyre nga Partia. Fajtorët që komplo- 
tonin për rrëzimin e pushtetit popullor në Bullgari kohët 
e fundit ishin në bashkëpunimi të ngushtë me ambasa- 
dën jugosllave në Sofje. 

Këto, pra, janë rezultatet e kësaj vije stejpamëses 
të Nikita Hrushovit dhe të Teodor Zhivkovit: Ne jemi 
të sigurt se atyre që nuk janë në pozita marksiste-leni- 
niste me siguri shumë gjëra kanë për t'u ndodhur. Por ne 
kemi bindje sc e drejta do të fitojë, pse Partia jonë është 
në rrugë të drejtë, prandaj ajo kurdoherë do të fitojë. 

Le të flasim pak edhe për gjyqin që u zhvillua tani 


176 . ENVER HOXHA 


së fundi në vendin tonë kundër një grupi tradhtarësh 
që donin të rrëzonin me forcë pushtetin popullor dhe të 
copëtonin atdheun tonë. U vërtetua plotësisht se ky 
grup bashkëpunonte me revizionistët jugosllavë, mo- 
narko-fashistët grekë dhe me Flotën VI Amerikane. Im- 
perialistët dhe revizionistët jugosllavë na sulmojnë me 
egërsi çdo ditë, po shtypi sovjetik dhe ai i vendeve të 
demokracisë popullore heshtin. Kjo do të thotë se ata 
janë dakord me imperialistët dhe revizionistët jugoslla- 
vë. Ky është konkluzioni. 

Ne me gjyqin tonë akuzojmë vetëm ata që kanë 
kryer krime kundër vendit tonë. Me qëndrimin që 
mbajnë Hrushovi me shokë tregojnë se nuk janë dakord 
mc gjyqin dhe dënimin që u dhamë tradhtarëve, Po 
Shqipëria nuk mund të mbyllë sytë para komplotit të 
imperialistëve dhe të shërbëtorëve të tyre, revizionistëve 
jugosllavë, ne nuk mund të mos i hidhnim në gjyq dhe 
të mos i dënonim agjentët e tyre. Në qoftë se kjo i 
dhemb N. Hrushovit, aq na bën. Hrushovi ka marrë edhe 
një letër nga Panajot Plaku, dërguar nga Beogradi, në 
të cilën ky i thoshte se vetëm ju mund ta rrëzoni udhë- 
heqjen shqiptare. Për këtë gjë tradhtari Panajot Plaku 
ka bërë edhe një deklaratë në Beograd, në të cilën thotë 
se pikëpamjet e tij ia ka bërë të ditura Hrushovit me 
një letër që i ka drejtuar. Kopjen e kësaj letre ai ia ka 
dhënë cdhe udhëheqjes jugosllave, Dihet se ç'na ka 
thënë Hrushovi për Panajot Plakun, ose të kthehet në 
Shqipëri ose do t'i japim ne strehim politik në BS. Po 
ashtu dihet ç'përgjigje i kemi dhënë nel. 


1 Shih Enver Hoxha. Vepra, vëll. 19, £. 52-53. 

N. Hrushovi ka mbrojtur edhe tradhtarët Liri Gega 
e Dali Ndreu që komplotonin kundër Shqipërisë, të cilët 
ishin agjentë të jugosllavëve. Ata në fund tentuan të 
arratiseshin në Jugosllavi, por ju, shokë kufitarë, i kapët 
në kufi tek po iknin. Ai ka mbrojtur gjithashtu Tuk 
Jakovën, i cili i ka drejtuar letër Hrushovit, Por ne për 
të gjitha këto i kemi dhënë përgjigje në kohën c duhur 
dhe në rrugën marksiste-leniniste. 

Ne i kemi thënë N. Hrushovit pikëpamjen tonë për 
çdo gjë si marksistë-leninistë që nuk kemi qenë dakord 
me të. Po të ishte marksist ai do të thoshte se kështu ka 
ndodhur, po nuk do të ndodhë më. Atëherë do të ishte 
ndryshe puna. Ndërsa ai ka vazhduar në rrugën e tij 
kundër Partisë dhe vendit tonë dhe për këtë nc flasim 
me fakte. 

Mbledhja e fundit c Komitetit Politik Konsultativ 
të Traktatit të Varshavës në rendin e ditës kishte stu- 
dimin e gjendjes së ushtrive të vendeve të kampit so- 
cialist nga pikëpamja morale, politike dhe ushtarake. 
Duke marrë parasysh rëndësinë e madhe të kësaj mble- 
dhjeje, ne shkuam atje për të shfaqur mendimin tonë.' 
Mirëpo nuk u bë ashtu siç u tha. Ndërsa ne shtruam 
atje situatën politike, gjendjen aktuale të ushtrisë sonë, 
si edhe nevojat e saj, revizionistët sovjetikë dhe pasue- 
sit e tyre me paturpësinë më të madhe filluan sulmet 
kundër nesh dhe mbledhja u kthye në një tribunë sul- 
mi dhe kërcënimesh kundër Partisë dhe vendit tonë, 
në vend që të diskutonte problemet që ishin në ren- 
din e ditës. Por ata morën përgjigjen e merituar nga 
ana jonë, 

Ata thanë se Enver Hoxha shpifi kur tha në Kon- 

gresin IV të PPSH se Shqipëria u sulmua nga revizio- 
nistët jugosllavë, monarko-fashistët grekë dhe Flota VI 
Amerikane. Pas përgjigjes që dhamë ne, në mbledhje 
u kërkua nga Gomulka që të krijohej një komision për 
të kontrolluar vërtetësinë e dosjeve të hetuesisë sonë. 
Përgjigjja jonë ishte se -deri këtu ne nuk lejojmë njeri, 
se e dimë që askush nuk ka kërkuar të bëhet një ve- 
prim i tillë për gjyqet që zhvilloni ju kundër armiqve, 
tradhtarëve dhe spiunëve të popujve tuaj. Juve nuk ju 
shkoi aspak në mendje të pyesnit partitë e tjera për 
Josif Stalinin që ishte njeri aq i madh dhe na takonte 
të gjithëve, por morët kundër tij gjithë ato masa çnje- 
rëzore, Tani ç'keni ndër mend të bëni që i merrni nën 
sqetull tradhtarët e popullit tonë2- 

Revizionistët sovjetikë e kishin mizën nën kësulë, 
prandaj vepruan siç dihet, por faktet janë fakte dhe 
këto nuk mund të errësojnë të vërtetën. 

Revizionistët sovjetikë, të prirur për komplote ndaj 
nesh, nxorën versionin se Qeveria Shqiptare nuk është 
solidare me Traktatin e Varshavës dhe se në bazën ush- 
tarako-detare të Vlorës është krijuar gjoja një gjendje 
e paduruar për marinarët sovjetikë që shërbejnë atje, 
prandaj, sipas tyre, duhet të merret vendimit që shqip- 
tarët të largohen krejt nga baza e Vlorës dhe kjo të vi- 
het nën drejtimin e sovjetikëve. 

Më lejoni t'ju flas pak për historikun e bazës ush- 
tarako-detarce të Vlorës. 

Partia jonë, duke parë interesat e kampit socialist 


1 Shih “Dokumente kryesore të PPSH”, vëll. IV, f. 46. Ti- 
ranë, 1970. 

dhe të mbrojtjes së atdheut tonë, mori inisiativën për 
krijimin e bazës ushtarako-detare të Vlorës. Komiteti 
Qendror i Partisë sonë, me sinqeritetin më të madh 
dhe në frymën marksiste-leniniste, ka përsëritur shu- 
më herë se RPSII ka qenë, është dhe do të jetë mburoja 
e çeliktë e socializmit në brigjet e Adriatikut, prandaj 
duhej baza e Vlorës. Pra me inisiativën e Partisë sonë u 
ngrit baza e Vlorës dhe u nënshkruan marrëveshje, sipas 
të cilave të gjitha anijet luftarake pas një periudhe, kur 
ne gradualisht të pregatitnim kuadrot tanë, do të vihe- 
shin në duart e Ushtrisë Shqiptare, do të lundronin 
duke pasur flamurin shqiptar dhe oficerët sovjetikë do 
të shërbenin në flotë si instruktorë derisa të zëvendë- 
soheshin nga koha në kohë me njerëzit tanë që po 
pregatiteshin për këtë qëllim. 

Kështu ishin marrëveshjet e pranuara nga të dyja 
palët dhe kjo ishte e drejtë. Jeta ka treguar jo vetëm 
heroizmin, por cdhe zotësinë e kuadrove tanë që brenda 
një kohe të shkurtër arritën të përvetësonin teknikën 
më moderne. Kështu, ne morëm menjëherë në dorë- 
zim anije luftarake, të cilat së bashku me anijet ndih- 
mëse u vunë në duart e oficerëve tanë. 

Në janarin e vitit të kaluar ne kishim pregatitur 
njerëzit tanë për të marrë në dorëzim edhe anije të 
tjera bashkë me mjetet detare ndihmëse, por pala sov- 
jetike na u përgjigj që dorëzimi të bëhej më vonë, 
sepse në atë kohë deti paskësh dallgë etj. Ne qemë da- 
kord me propozimin e tyre, megjithëse argumentet nuk 
ishin bindëse. 

Para Mbledhjes së Bukureshtit në bazën ushta- 
rako-detare të Vlorës ekzistonin marrëdhënie vëllazë- 

rore midis njerëzve tanë dhe marinarëve sovjetikë, nga 
ana jonë as incidenti më i vogël nuk kishte ndodhur. 
Edhe nja dy herë kur kanë ngjarë incidentet këto janë 
shkaktuar nga ata vetë. 

Pas Mbledhjes së Bukureshtit ata filluan të ndry- 
shojnë qëndrim, ndërsa urdhri i komandës sonë ishte 
i prerë: asgjë të mos ndryshonte ndaj ushtarakëve sov- 
jelikë në bazën e Vlorës. Por atje u bënë me qëllim 
një mijë e një gjëra nga ana ce tyre deri në mbledhjen 
e Traktatit të Varshavës ku u muar vendimi që thamë 
më sipër. Ne u përgjigjëm se vendimi ynë është ai që 
kemi firmosur bashkërishti — të ruajmë atje statu- 
kuonë në bazë të marrëveshjeve, sepse e drejta në 
vështrimin marksist, nga pikëpamja politike, morale, 
juridike është me ne, sepse ju vetëm keni shpifur dhe 
të gjitha ato që po kurdisni tani janë pa bazë, prandaj, 
po ta hetoni mirë çështjen, do të shikoni se punët janë 
kështu si ju themi ne dhe se ato që kanë ndodhur janë 
provokuar prej jush me qëllime të caktuara. Ky vendim 
i Qeverisë Shqiptare është i drejtë, prandaj për masën 
që merrni ju mbani një përgjegjësi të madhe përpara 
popullit tuaj. popullit shqiptar dhe kampit të socia- 
lizmit. Prandaj mendohuni dhe thellohuni për këto që 
po bëni. 

Ata nuk e pranuan mendimin tonë dhe vendosën 
heqjen c bazës. Atëherë ne kërkuam të formohej një 
komision, por njerëzit c tyre në komision pretendonin 


1 Është fjala për marrëveshjet e 12 shtatorit 1957 dhe e 3 
marsit 1959 të nënshkruara nga të dyja palët mbi ndërtimin, që- 
llimet dhe parimet mbl të cilat do të ngrihej baza ushtarako- 
-detare e Vlorës. 

që të merrnin të gjitha mjetet detare, deri te dërrasat 
e barakave dhe vidat e hedhura mënjanë. Sigurisht po 
t'i marrë vesh këto gjëra populli sovjetik, dhe do të 
vijë koha që t'i marrë, ai do të revoltohet. Por njerëzit 
tanë kanë mbajtur gjakftohtësinë më të madhe. Ne u 
thamë sovjetikëve, po të doni shkoni vetëm me ato 
mjete që drejtohen nga ekipazhet tuaja, megjithëse 
edhe këto i përkasin popullit shqiptar, të aprovuara me 
marrëveshje të firmosura nga të dyja palët. Këtë e 
bëmë për hir të miqësisë, ndërsa për të tjerat u thamë 
se nuk lejojmë të bëhet asnjë hap përpara, se janë 
pronë e popullit shqiptar. 

Ata vazhduan me dredhi, me presione e me shan- 
tazhe për t'i tërhequr të gjitha mjetet. Ne nuk lëvizëm 
nga qëndrimi ynë dhe u thamë se këto mjete nuk janë 
lodra, por armë që na duhen për të mbrojtur atdheun 
tonë dhe kampin e socializmit, prandaj ju mbani për- 
gjegjësi të madhe për ato që bëni. 

Lidhur me veprimet antishqiptare të grupit të 
N. Hrushovit dua t'ju tregoj edhe për qëndrimin që 
është mbajtur ndaj marinarëve tanë që studjonin në 
Bashkimin Sovjetik. Çdo vit që këta mbaronin shkollat 
ktheheshin në Shqipëri dhe merrnin në dorëzim mjetet 
luftarako-detare që ishin në bazën e Vlorës. Sipas 
marrëveshjes parashikohej që brenda vitit 1962 të gji- 
tha mjetet do të merreshin në dorëzim nga kuadrot 
tanë. Në mjetet detare ku ekipazhet ishin të përbash- 
këta, njerëzit tanë kishin nga 4-5 vjet në shërbim, kur-. 
se të tyret, që gjoja mësonin tanët, ishin rekrutë të 
rinj. Kështu që në të vërtetë ndodhte e kundërta, nje- 
rëzit tanë i mësonin sovjetikët. 

Kur sovjetikët vendosën të tërhiqnin mjetet detare 
nga baza e Vlorës, u thamë se në këto kushte edhe ne 
detyrohemi t'i heqim kursantët që studjojnë në shko- 
lat e marinës në BS. Për këtë, sipas rregullave, atasheu 
ynë ushtarak në Moskë, në bazë të vendimit të Qeve- 
risë, u paraqit në komandën sovjetike dhe kërkoi ndih- 
mën për kthimin e kursantëve tanë të marinës që 
studjonin atje. Por kur ai shkoi për t'i marrë, ndeshi 
në akte të ulëta që nuk mund të imagjinohen. Kursan- 
tët tanë i kishin mbyllur nëpër dhomat e shkollës gati 
në formë arresti. Duhet ta dini, shokë, se të 200 e ca 
kursantët kanë qëndruar të papërkulur dhe kanë tre- 
guar një patriotizëm e internacionalizëm të pashoq. 
Të brumosur me ideologjinë e Partisë sonë ata kanë 
protestuar në mënyrë energjike, revolucionare, në rru- 
gën marksiste-leniniste kundër qëndrimeve të poshtra 
që mbante komanda sovjetike ndaj tyre dhe kërkuan 
me këmbëngulje të anuloheshin këto masa të turpshme. 
Puna arriti deri atje sa i rrethuan edhe me roje, por 
rojet sovjetike refuzuan të zbatonin urdhrat e koman- 
dës sovjetike kundër shokëve të tyre shqiptarë. Rojet 
sovjetike që nuk zbatuan urdhrin, i futën në burg, por 
edhe të tjerët që i zëvendësuan nuk pranuan të mbanin 
të izoluar shokët e tyre shqiptarë. 

Drejtorët dhe profesorët e akademive të marinës 
shprehnin keqardhjen e tyre për një trajtim të tillë. 
Një drejtor akademie u shpreh se nuk mund të zba- 
tonte një urdhër të tillë. “Unë nuk mund t'i mbaj të 
mbyllur kursantët shqiptarë, tha ai, se janë djem të 
sjellshëm, të edukuar, që shkojnë mirë me mësime, 

Çështja e kursantëve tanë të marinës bëri bujë në 

Leningrad dhe në Baku, morali i tyre qëndronte lart, 
ata nuk u përulën përpara izolimit dhe presioneve që 
u bëheshin. Sa kohë që këta ishin të izoluar, u dety- 
ruan të bënin edhe greva urie, sepse nuk i linin të 
shkonin të pashoqëruar në mensë. Populli jashtë në 
rrugë brohoriste për kursantët tanë, shante haptas 
udhëheqjen sovjetike dhe protestonte përse mbaheshin 
mbyllur shqiptarët. 

Udhëheqja sovjetike, duke qenë nën presionin e 
protestave të Qeverisë sonë dhe të rezistencës heroike 
të marinarëve shqiptarë, u detyrua të vendoste kthi- 
min e kursantëve. Kur kursantët hipën nëpër autobuze 
dhe ngritën flamurin shqiptar e brohoritnin, populli 
nëpër rrugë e në stacione i përshëndeste. Duke parë 
simpatinë që tregonin masat për njerëzit tanë, ndër- 
hyri policia dhe i shpërndau. U bënë gjëra që më parë 
as nuk të shkonin në mendje, ndërsa tani këto janë 
ngjarje reale, por shumë prekëse dhe revoltuese. 

Me kursantët tanë u treguan solidarë kursantët 
kinezë, rumunë dhe vietnamezë, të cilët i ndihmuan 
gjatë kohës që ata u mbajtën në arrest. Njerëzit tanë 
fituan, fitoi e drejta. 

Pas gjithë këtyre veprimeve aspak shoqërore dhe 
të ulëta, qeveria sovjetike ka paturpësinë të thotë, në 
notat që i ka dërguar Qeverisë sonë, se nuk është e 
vërtetë që ka arrestuar kursantët dhe oficerët tanë të 
marinës dhe se atyre do t'u jepen lehtësitë e duhura 
për t'u kthyer në Shqipëri. Kështu u janë përgjigjur 
ata të gjitha protestave të drejta të Qeverisë sonë. 

Duhet të jesh në marrëdhënie me ta në punët e 
përditshme për të kuptuar rrugën antimarksiste, në të 

cilën po ecën grupi udhëheqës i Partisë Komuniste të 
Bashkimit Sovjetik me Hrushovin në krye. 

Kështu qëndrojnë punët për këto çështje. Nga çdo 
anë që ta marrësh ne jemi në rrugë të drejtë marksis- 
te-leniniste. Partia jonë ecën me një kujdes të jashtë- 
zakonshëm në këto çështje, sepse kështu duhet ecur. 
Kjo nuk do të thotë që ne të bëjmë lëshime. Ne as 
lëshimin më të vogël nuk do t'u bëjmë revizionistëve, 
por duhet urtësi. Ata përpiqen mc të gjitha forcat që 
të mposhtin vullnetin e çeliktë të Partisë dhe të popu- 
llit shqiptar. Por e kanë kot. Ata gabohen rëndë në 
këtë drejtim, sepse nuk mposhtet vullneti i popullit dhe 
i Partisë sonë. 

Për të gënjyer popullin dhe Partinë udhëheqësit e 
tanishëm sovjetikë ndjekin taktikën e shpifjeve dhe 
thonë se udhëheqësit shqiptarë po i hedhin baltë 
Bashkimit Sovjetik, po sulmojnë Bashkimin Sovjetik 
dhe Partinë Komuniste të Bashkimit Sovjetik. Por fak- 
tet qëndrojnë ndryshe. 

Miqësia midis dy vendeve tona ka qenë e madhe 
dhe e sinqertë. Kudo që të shkoje në Shqipëri dhe të 
dëgjoje fjalën sovjetik ishte njësoj sikur të thoshe mik, 
vëlla dhe kjo ishte plotësisht e drejtë. Ndihmat që na 
ka dhënë Bashkimi Sovjetik në kohën e J. V. Stalinit 
kanë qenë internacionaliste, vëllazërore, Kurrë nuki 
kemi mohuar dhe nuk do t'i mohojmë këto ndihma. 
Por grupi i Hrushovit trillon akuza gjoja sikur ne e 
mohojmë ndihmën e Bashkimit Sovjetik. Kjo është një 
poshtërsi c madhe. Këto ndihma nc i kuptojmë drojt, 
si internacionalistë dhe jo për të ulur kurrizin përpara 
rrugës së gabuar të Nikita Hrushovit. Këtë ne nuk e 

bëjmë dhe në Kremlin i thamë Ilrushovit se shqiptarët 
kanë luftuar edhe pa bukë e të zbathur po asnjëherë 
nuk i janë përkulur askujt. 

Ne kemi Kritikuar dhe kritikojmë me të madhe, 
brenda normave marksiste-leniniste, shkaktarët e vër- 
tetë të prishjes së marrëdhënieve dhe të miqësisë, dhe 
fajtorët për këtë janë Nikita Hrushovi dhe shokët e tij. 
Ne kritikojmë gjithashtu edhe të gjithë ata udhëheqës 
të vendeve të tjera, të cilët, duke ndjekur rrugën e 
N. Hrushovit, gabojnë rëndë në qëndrimet që mbajnë 
ndaj vendit tonë. Këto kritika ne i kemi thënë në 
mbledhje të rregullta, duke u qëndruar besnikë norma- 
ve leniniste, të cilat ata i shkelin si pa të keq. 

Vija e Partisë sonë në këto çështje kaq të rëndë- 
sishme është e drejtë, marksiste, e urtë. Aktet e ulëta 
dhe veprimet armiqësore që thuren ndaj Partisë dhe 
popullit nga revizionistët e sotëm duhet t'i dijë Partia 
jonë, sepse kështu i shtohet eksperienca e luftës me 
armiqtë, vigjilenca dhe mprehtësia, i forcohen njo- 
huritë marksiste-leniniste dhe di të mbrohet. 

Si Partia edhe populli duhet të mbrohen nga çdo 
rrezik. Ju e keni vënë re gjatë gjithë këtyre viteve se 
me ç'zell të madh kanë luftuar dhe luftojnë imperialis- 
tët dhe revizionistët jugosllavë për të shkatërruar Par- 
tinë dhe socializmin në vendin tonë. Por ata asnjë 
sukses nuk kanë pasur, sepse vigjilenca e Partisë ka 
qenë kurdoherë e mprehtë. Prandaj Partia duhet të 
jetë c qartë edhe për veprimtarinë e gjithë këtyre gru- 
peve revizioniste dhe nëpërmjet Partisë duhet të sqa- 
rohet edhe populli. Këto nuk do t'i bëjmë muhabete 
pazari, por, kur pyesin njerëzit, do t'i sqarojmë. Në 

qoftë se ata do të vazhdojnë veprimtarinë e tyre armi- 
qësore edhe në forma të tjera, dëm vetes do t'i bëjnë. 
Ne do të mbrohemi brenda normave leniniste. Veç 
armë atyre nuk do t'u japim të na luftojnë, por në rast 
se do të orvaten, edhe ne sdyfekëtr i kemi gati. 

Politika jonë e jashtme do të mbetet ajo që ka 
qenë, një politikë e drejtë, marksiste-leniniste. Nikita 
Hrushovi mund të shkojë nesër në Vjenët, në bisedime 
të nivelit të lartë, por ne nuk mund të mos themi edhe 
pikëpamjen tonë se ç'është imperializmi, sidomos ai 
amerikan, ç'është Kenedi, cilat janë qëllimet e tij etj. 
Ne qëndrojmë fort në pikëpamjen tonë dhe do të 
shohim cila politikë është më e drejtë, politika jonë 
marksiste-leniniste apo politika oportuniste e revi- 
zionistëve. 

Ne jemi të bindur se do të fitojë politika marksis- 
te-leniniste, pavarësisht se ka vështirësi dhe pengesa 
të mëdha. Ne qëndrojmë me vendosmëri në këtë rru- 
gë dhe kemi bindjen se të gjitha këto do t'i kapërcej- 
më. Këtë gjë ne e kemi deklaruar edhe në Kongresin 
IV të Partisë. Qeveria sovjetike, ajo e Polonisë, e RD 
Gjermane etj., kanë vënë censurë të rreptë që materia- 
let e këtij Kongresi të mos u bien në dorë njerëzve në 
vendet e tyre, të cilët i vlerësojnë me objektivitet pro- 
blemet e rëndësishme ndërkombëtare, siç i shtroi drejt 
dhe qartë Kongresi ynë IV. 


1 Në datën 3-4 qershor u bë takimi midis N. Hrushovit dhe 
Xh. Kenedit për të diskutuar çështje që kishin të bënin me ma- 
rrëdhëniet midis BRSS dhe SHBA-së. U diskutua edhe rreth 
çështjeve të ndalimit të provave bërthamore, të çarmatimit dhe 
çështjes gjermane, por pa asnjë rezultat. 

Vështirësi në marrëdhëniet tona ka, por në BS, si 
rrjedhim i kursit revizionist që ndjek udhëheqja sovje- 
tike, ka vështirësi edhe më të mëdha, si në lëmin ideo- 
logjik, ashtu edhe në fushën ekonomike. Ato që po 
ndodhin atje do të kenë pasoja serioze për të ardh- 
shmen e socializmit e të komunizmit në BS dhe në ato 
vende që ndjekin këtë kurs. Jo vetëm politika e jasht- 
me ce Hrushovit nuk pati sukses, por edhe planet e 
tij stë mëdhar mbi zhvillimin ekonomik të vendit, 
dështuan. 

Që të mbulojë dështimet e tij në politikë dhe në 
ekonomi Hrushovi i ka shkarkuar të gjithë sekretarët 
e parë të komiteteve qendrore të republikave sovjetike, 
sepse gjoja kanë bërë spekulime, se paskan gënjyer qe- 
verinë me shifra të rreme etj. Mendja nuk ta pret që 
të gjithë sekretarët e parë të kenë gënjyer qeverinë, 
sepse këta njerëz ai i ka pasur mbështetje në rrugën 
e tij revizioniste. Gjithë këta kuadro Hrushovi i ka 
pasur shumë afër, bile shumë prej tyre i ka marrë me 
vete nëpër shëtitjet që ka bërë në një numër vendesh 
jashtë Bashkimit Sovjetik, sepse ata e kanë përkrahur 
në çështjet e politikës së brendshme e të jashtme. Këta 
kuadro, Hrushovi jo vetëm i hoqi nga postet me për- 
gjegjësi, por i përjashtoi edhe nga partia. Vetëm buda- 
Menjtë mund ta hanë këtë gënjeshtër. Fajin nuk e merr 
njeri përsipër edhe kur bëhet qyrk, e ca më pak 
Hrushovi. 

Dihet se njerëzit mund të gabojnë, mund të bëjnë 
edhe faje. Por marksizëm-leninizmi na ka mësuar se si 
duhen trajtuar ata që gabojnë ose që bëjnë faje. Këta 
duhen trajtuar në mënyrë të diferencuar dhe në rru- 

gën marksiste-leniniste dhe jo si vepron Hrushovi. Ai 
ka akuzuar Stalinin për trajtim jo të mirë të kuadrove, 
ka arritur të thotë se Tukaçevski me shokë nuk kanë 
tradhtuar dhe Buharinin, Kamenievin, Zinovievin e të 
tjerë po i rehabiliton, kurse kuadrove të vjetër dhe të 
besuar të partisë po u vë fshesën. Ku janë fjalët bom- 
bastike, që i ka theksuar në fjalimet e tij stë mëdhar, 
se tani në Bashkimin Sovjetik po zhduken burgjet, 
ndërsa nga ana tjetër nxjerr ligje për internime dhe 
dërgon njerëz me shumicë në Siberi2 

Këto janë situata të vështira të krijuara nga një 
vijë oportuniste-revizioniste, nga një shthurje e Nikita 
Hrushovit në vijë, e cila po pasqyrohet edhe në kulturë 
e në art. Të gjithë ne kemi parë filma sovjetikë dhe 
na kanë pëlqyer. Por tani zor se mund të gjendet ndo- 
një film i përshtatshëm për popullin tonë, ku mund të 
shprehet ajo frymë e shëndoshë me të cilën ne duam 
të edukojmë masat tona punonjëse. Kemi pasur rastin 
të shohim disa filma sovjetikë që të ngjethet mishtë. 
Me anë të këtyre filmave, që janë krejtësisht të pa- 
denjë për kinematografinë socialiste, revizionistët sov- 
jetikë kanë për qëllim të bindin amerikanët se gjoja 
në Bashkimin Sovjetik janë zhdukur burgjet dhe kam- 
pet, prandaj le të njihen miqtë me smrekullitër që 
janë arritur në erën e N. Hrushovit. Kështu thotë edhe 
Sairus Itoni, një nga miliarderët më të mëdhenj ame- 
rikanë, që mban në kraharor edhe medaljen e paqes të 
Leninit. Me të vërtetë gjëra të çuditshme na duken 
këto, por ky është realiteti. Ne si marksistë i kritikoj- 
më haptazi këto devijime. 

“Partia jonë është e kalitur dhe qëndron në ballë 

të luftës për mbrojtjen e marksizëm-leninizmit, të in- 
teresave jetike të popullit tonë, për ndërtimin e socia- 
lizmit me ritme të shpejta në Shqipëri. Ju po shikoni 
se ç'dashuri të madhe ka populli ynë për Partinë dhe 
si mobilizohet ai për zbatimin e vijës së saj të drejtë. 
Kjo është shprehje e unitetit të çeliktë që ekziston mi- 
dis Partisë dhe popullit, prandaj këtë dashuri dhe uni- 
tet ta ruajmë si sytë c ballit. Ruajtja e unitetit midis 
Partisë dhe popullit ka rëndësi shumë të madhe, sepse 
imperialistët dhe revizionistët luftojnë për të na për- 
çarë, që të realizojnë qëllimet e tyre në Shqipëri. Shu- 
më vjet kanë ata që po përpiqen për këtë dhe nuk ia 
kanë arritur dot, por kanë dështuar në orvatjet e tyre: 
të gjithë përçarësit kanë çarë vetëm kokën e tyre, por 
asnjëherë murin e çeliktë të Partisë. U 
Prandaj për këtë qëllim duhet të sqarohen e të 
zhduken qoftë edhe grindjet më të vogla që mund të 
ekzistojnë midis njerëzve. Këtë e kërkojnë interesat e 
larta të atdheut, të Partisë dhe të komunizmit ndër- 
kombëtar. Në rast se ti ke ndonjë pakënaqësi thuaje në 
rrugë partie, se Partia do të ta sqarojë. U.prinde me 
një shok, sillu me të si komunist, në rast se ai ka faj, 
përpiqu ta bindësh që ta kuptojë fajin e tij, mos i mbaj 
mëri, sepse kjo gjendje, me dashje ose pa dashje, do të 
reflektohet edhe në radhët e Partisë. Nëse shoku gabon, 
përpiqu ta sqarosh jashtë ose edhe brenda në Parti. 
Qëndrimet marksiste-leniniste mund të mbahen edhe 
pa qenë shumë i ngritur nga pikëpamja teorike, por 
duke kuptuar si duhet vijën e drejtë të Partisë. Komu- 
nistët me qëndrimet e tyre të drejta duhet t'u fitojnë 
zemrën njerëzve dhe t'i sjellin këta në rrugë të drejtë. 

Theksova më parë rëndësinë e unitetit, por uniteti 
i Partisë përmban shumë gjëra që shfaqen me forcë 
në mënyrë të menjëhershme, ose edhe në mënyrë të 
ngadalshme në jetë. Të gjitha këto raste duhet të kana- 
lizohen në vijën e Partisë për ta forcuar Partinë dhe 
shfaqjet e këqija të luftohen që të zhduken. Po të vep- 
rohet në këtë mënyrë uniteti kurrë nuk do të dëmtohet. 
Ne, komunistët, jemi pararoja e popullit, prandaj de- 
tyra jonë është që popullin ta mbajmë kurdoherë të 
shtrënguar fort rreth Partisë. Kjo kërkon që në çdo 
rast dhe për çdo gjë të jemi shembull për popullin, 
sepse në këtë mënyrë do të kalojmë, me siguri, çfarëdo 
pengese dhe vështirësie, do të përballojmë dhe do të 
luftojmë çdo presion të mbeturinave mikroborgjeze që 
i ndeshim jo vetëm te njerëzit pa parti, por edhe te 
anëtarët e Partisë. 

Puna edukative dhe politike me masat është e do- 
mosdoshme të forcohet. Është e domosdoshme të kali- 
tim, në radhë të parë, Partinë për të përballuar këto 
situata. Prandaj, shokë, të jeni kurdoherë të matur e 
me takt në marrëdhëniet me njerëzit, ashtu si ju më- 
son Partia. Kini parasysh se presioni i armikut është 
i madh dhe i shumanshëm, sidomos në këto momente. 
Ka njerëz që nervat i kanë të çeliktë, ka që i kanë më 
pak të fortë, ka të tjerë që nuk i durojnë dot këto 
presione dhe thyhen. Detyra dhe zotësia e komunistëve 
është që të jenë afër këtyre njerëzve, domethënë afër 
atyre që nervat nuk i kanë të shëndoshë dhe të punoj- 
në që edhe atyre t'ua kalitin, të mos i lënë t'u dobë- 
sohen dhe të humbasin toruan, të mos i hedhim në anën 
e armikut. Sidomos ju që e shihni çdo ditë nga afër 

veprimtarinë e armikut, kini për detyrë të punoni me 
njerëzit, këtë ta keni preokupacion të madh. Kur te 
ndonjë shoku juaj duket një dobësi, përpiquni ta ndreq- 
ni, mos e hidhni menjëherë tej, duke e cilësuar se nuk 
është në rrugë të drejtë, ose se është në rrugë armi- 
qësore etj. Asnjë njeri të mos i japim armikut. 

Në këto situata, shokë, patriotizmi i popullit tonë 
është i pashembullt. Ne kemi një popull të mreku- 
llueshëm, pa dyshim që shembulli i tij frymëzon edhe 
Partinë. Prandaj organizatat-bazë të Partisë, sidomos 
ato të zonave kufitare, duhet të bëhen të gjalla, lufta- 
'rake, revolucionare. Njerëzit të vihen në dijeni të si- 
tuatës dhe të rreziqeve që ajo mund të sjellë. Juve, 
oficerëve, ju bie detyra që të tregoni kujdes për ush- 
tarët, se për ta në repart ju jeni nëna, babai, vëllai 
ose motra, ju jeni këshilltarët më të afërt të tyre për 
çdo brengë që kanë në zemër. Pra t'u qëndroni sa më 
afër kufitarëve se ata janë kurdoherë ballë për ballë 
armikut. 

Ju e keni shumë të qartë se në këto situata monar- 
ko-fashistët grekë, nga njëra anë, dhe revizionistët ju- 
gosllavë, nga ana tjetër, do të përpiqen të aktivizohen 
më shumë se deri tani. Prandaj edhe vigjilenca juaj 
duhet të jetë e madhe. Instruksionet duhet të zbatohen 
me përpikëri dhe të përdorni në punë metoda të reja 
që ju diktojnë rrethanat. 

Për veprimet në male, në pyje e kudo në radhë 
të parë zbatoni dhe përhapni eksperiencën tuaj më të 
mirë. Prandaj pasurojeni sa më shumë këtë eksperien- 
cë në luftën e përditshme kundër armiqve, diversantë- 
ve, spiunëve dhe agjentëve që do të përpiqen të kalojnë 

kulirin. Këtë luftë ju ta bëni duke përvetësuar edhe 
metodat e luftës së armikut. Këto metoda nëpërmjet 
jush duhet t'i përvetësojnë të gjithë ushtarët. Pra të 
vini në zbatim në punën tuaj të gjitha mjetet që keni, 
të studjoni me hollësi dhe kujdes të madh metodat e 
armikut, sepse edhe ato janë një mësim shumë i mirë 
në luftën tonë kundër tyre, prandaj mos i neglizhoni. 

Të luftohet liberalizmi që është shfaqur te ndonjë 
oficer i kufirit dhe mos bëni asnjë lëshim në ruajtjen e 
kufijve. Të jeni shumë vigjilentë në detyrë. Kjo nuk 
do të thotë të mos keni besim te njerëzit. Besimin te 
njerëzit ta keni të plotë, jo vetëm te shokët me të cilët 
punoni dhe luftoni përditë, por edhe te populli, sepse 
pa mobilizimin e të gjitha forcave të popullit është e 
pamundur të mbrohen kufijtë e atdheut. 

Ne kemi njerëz të mrekullueshëm në kufijtë tanë. 
Populli ynë është patriot i flaktë, por duhet të dimë të 
lidhemi ngushtë me të, t'i bëjmë sa më të gjalla këto 
lidhje, të komunikojmë e të informojmë njëri-tjetrin, 
sepse vetëm duke pasur lidhje të forta, kufiri ynë do 
të bëhet i pakapërcyeshëm. Këtë kërkon Partia nga 
ju dhe ajo ka besim të patundur: ky besim bazohet 
në patriotizmin dhe në vendosmërinë tuaj, si edhe në 
dashurinë e madhe që keni për Partinë. Ju, këtu, jeni 
kuadro të vjetër e të rinj, njerëz të kalitur në luftën e 
madhe për çlirimin e atdheut, si dhe të tjerë që janë 
kalitur gjatë përpjekjeve për mbrojtjen e fitoreve his- 
torike të popullit tonë, fitoreve të ndërtimit të socia- 
lizmit në Shqipëri. 

Prandaj, shokë, me besim të plotë te Partia dhe te 
populli, kryeni plotësisht e me ndërgjegje detyrën tuaj, 

e cila, e përsëris edhe një herë, ka qenë, është dhe do 
të jetë detyra më e lartë. Byroja Politike, sa herë që 
merr në studim çështjet që kanë të bëjnë me këtë di- 
kaster, rekomandon që të tregohet kujdes më i madh 
për forcat e kufirit. 

Të jeni të sigurt se Partia dhe populli, klasa pu- 
nëtore dhe fshatarësia kooperativiste, do t'ua shpër- 
blejnë sakrificat dhe detyrën tuaj fisnike që kryeni për 
mbrojtjen e kufijve të atdheut, me realizimin dhe tej- 
kalimin e planeve ckonomike. 

Të rrojë Partia jonë heroike e Punësi 

Të rrojë populli ynë i mrekullueshëmi 

Të rrojnë kufitarët tanë trima, arma e Sigurimit të 
Shtetit dhe e Policisë Popullorel 

Të rrojë ushtria jonë e lavdishme, që mbron me 
nder dhe heroizëm fitoret e mëdha historike të popu- 
it tonël 


Botohet për herë të parë me 

ndonjë shkurtim, sipas origji- 

nalit që gjendet në Arkivin 
Qendror të Partisë 


TA BËJMË LUGINËN E BUKUR TË PEZËS 
QË TË LULËZOJË KURDOHERË 


Fjala në mitingun me kooperativistët e lokalitetit 
të Ndroqit në rrethin e Tiranës 


14 qershor 1961 


Të dashur shokë dhe shoqe kooperativistë të Ndro- 
qit, të Pezës heroike dhe të të gjitha fshatrave të tjera 
të këtij lokaliteti, 

Jam shumë i lumtur dhe i gëzuar që kam rastin të 
takohem sot me ju dhe t'ju transmetoj përshëndetjet 
më të nxehta dhe më të përzemërta të Komitetit Qe- 
ndror të Partisë e të Qeverisë, si edhe të shokut tonë 
të dashur Myslim Pezës dhe t'ju uroj me gjithë zemër 
suksese akoma më të mëdha në punën tuaj për lulë- 
zimin e këtyre kooperativave dhe për përmirësimin e 
jetës suajl 

Shokë dhe shoqe, kur vijmë në këto anë e tako- 
hemi me ju, kurdoherë, si në momente të gëzuara 
ashtu edhe në momente të vështira, na kujtohen vitet 
heroike të Luftës së lavdishme Nacionalçlirimtare që 
zhvilloi populli ynë nën udhëheqjen e Partisë kundër 

armiqve të egër. Duke u takuar me popullin heroik 
të Pezës, të Ndroqit dhe të të gjitha kooperativave të 
tjera të kësaj zone ne marrim forca të reja, sepse këtu 
në Pezën heroike, nën udhëheqjen e Partisë sonë, 
në Luftën Antifashiste Nacionalçlirimtare, luftoi me 
trimëri populli i kësaj krahine rreth shokut tonë, 
“Babër Myslim Pezës. Në këtë krahinë u grumbu- 
lluan partizanët e parë të Luftës Nacionalçlirimtare 
të rrethit të Tiranës. Në krye të çetës që udhëhiqte 
Partia, ishte babë Myslimi, një shok heroik, i ven- 
dosur, i ndershëm dhe i drejtë, që e donte me gjithë 
shpirt popullin, lirinë e tij dhe prandaj u lidh shpejt 
me Partinë tonë Komuniste, që udhëhiqte këtë luftë 
çlirimtare. 

Çeta partizane e Myslim Pezës u zmadhua me bijtë 
dhe bijat trime të kësaj krahine, që nuk kursyen as 
jetën e tyre për çlirimin e atdheut. Në mes jush, të 
dashur shokë dhe vëllezër, ka shumë nga ata me të 
cilët ne kemi luftuar krah për krah kundër okupato- 
rëve e tradhtarëve, kemi ndenjur në mes të malcve ditë 
dhe net pa ngrënë, kemi fjetur jashtë në shi, në dëborë 
e në baltë. Por qëllimi ynë ishte të mposhtnim armiqtë 
dhe të arrinim që populli shqiptar të fitonte lirinë, që 
Shqipëria jonë c dashur të ishte e pavarur. Partizanët e 
Pezës dhe të kësaj krahine, të udhëhequr nga Partia, 
nuk u trembën as nga fashistët italianë, as nga nazistët 
gjermanë, as nga ballistët e bejlerët: ata nuk i trembi 
as të ftohtit, as uria, sepse bazën e shëndoshë e kishin 
në këtë popull që s'u tremb as nga djegict, as nga re- 
prezaljet e armiqve barbarë. Në këtë zonë ne kishim 
mbështetje kasollet tuaja, që ishin qendra dhe foleja c 

partizanëve. Çdo familje në këto anë kishte nga një 
luftëtar. 

Këto ne duhet t'i përmendim çdo ditë, vëllezër dhe 
motra, ato nuk duhet t'i harrojmë sepse në saje të Luf- 
tës Nacionalçlirimtare që bëri populli ynë, klasa punë- 
tore dhe fshatarësia jonë patriote, të udhëhequr nga 
Partia, sot jetojmë të lirë dhe të lumtur ne dhe fëmijët 
tanë, të cilëve mësuesit u tregojnë për luftën heroike 
të prindërve, të vëllezërve dhe të motrave të tyre, që 
sakrifikuan edhe jetën që ata të rrojnë të lumtur, të 
rriten të gëzuar dhe pa brenga, të mësojnë dhe të fi- 
tojnë dituri. Këto duhet t'ua mësojmë edhe brezave 
të ardhshëm. 

Punën që kanë bërë prindërit tuaj, ju duhet ta 
çoni më tej, ta zgjeroni akoma më shumë me diturinë 
tuaj, që ta ktheni këtë vend të bukur në një vend të 
begatshëm, që vuajtjet dhe mjerimi t'i mbeten përgjith- 
monë së kaluarës. Për këtë arsye ju duhet t'i doni me 
gjithë shpirt prindërit tuaj. 

Prandaj, kur kalojmë këtyre anëve, na rreh zemra 
fort kur shohim se në këto vende betejash sot ndër- 
tojmë jetën e re ashtu si na mëson Partia. Ju po 
shihni se si Shqipëria po ndryshon çdo ditë. Kudo vendi 
është mbushur me fabrika, kombinate, hidrocentrale, 
që përpara nuk i kishim, kudo fushat dhe kodrat janë 
zbukuruar dhe prodhojnë për popullin. Më parë ishte 
e pamundur të bëheshin këto ndryshime, sepse në re- 
gjimet antipopullore të atëhershme askush nuk men- 
donte për popullin, përkundrazi shfrytëzuesit i pinin 
popullit djersën dhe gjakun çdo ditë dhe çdo orë. 

Ju jeni afër kryeqytetit, dhe e dini se si ka qenë 

përpara Tirana dhe si është sot. Në Tiranën e dikur- 
shme sundonte çizmja e fashistëve italianë dhe gjer- 
manë, të cilët me ballistët dhe zogistët kishin vendo- 
sur qendrën e tyre dhe kërcënonin çdo ditë dhe çdo orë' 
repartet e Ushtrisë sonë Nacionalçlirimtare, çetat që 
ndodheshin rreth Pezës heroike. 

Shumë prej jush kanë pasur rastin të vizitojnë 
atdheun tonë dhe kanë parë se ndërtime të mëdha nuk 
bëhen vetëm në Tiranë, por në të gjithë Shqipërinë. 

Të gjitha këto të mira që po ndërtohen në atdheun 
tonë të bukur, janë bërë nga duart e arta të popullit 
tonë, për të mirën e tij. Këto ndërtime, vëllezër dhe 
motra, u realizuan brenda një kohe shumë të shkurtër, 
sepse populli nën udhëheqjen e Partisë mori në duar 
pushtetin. Këto suksese u arritën se udhëzimet dhe 
direktivat e Partisë kanë qenë kurdoherë të drejta, ka- 
në shprehur dëshirat dhe interesat e popullit, sepse Par- 
ti dhe popull ishin dhe janë një e të pandarë, sepse 
Partia e dinte çfarë kërkonte e përse luftonte populli, 
se Partia vetë është pjellë e popullit. 

Udhëzimet dhe direktivat që dha Partia, në të 
gjitha drejtimet, përputheshin me dëshirat tuaja dhe 
ato nuk mbetën vetëm fjalë ose parulla të shkruara në 
letër, por u realizuan dhe po realizohen dita-ditës në 
jetë, sepse populli shqiptar, duke ecur sipas mësimeve 
të Partisë, iu vu punës me mish e me shpirt dhe i 
zbatoi këto udhëzime e direktiva. Pra ajo që është 
realizuar në vendin tonë është meritë e Partisë dhe e 
popullit. Prandaj populli e do kaq shumë Partinë dhe 
është i lidhur ngushtë me të. Këto lidhje u krijuan 
dhe u forcuan në luftë për të njëjtat qëllime dhe ideale. 

Ne kemi pasur dhe kemi armiq që nuk na e kanë 
dashur dhe nuk na e duan të mirën. Ata jo vetëm nuk 
janë në gjendje ta dëmtojnë atdheun tonë, por as nuk 
do të jenë në gjendje të prekin sado pak popullin shqip- 
tar. Kjo ndodh se popull e Parti si një grusht i vetëm 
i bëjnë ballë çdo rreziku, kapërcejnë çdo vështirësi dhe 
i shtypin armiqtë pa mëshirë. 

Kujtoni, shokë dhe vëllezër, 17 vjetët që kanë ka- 
luar që nga çlirimi i atdheut. Kanë qenë kohë të vësh- 
tira nga shumë pikëpamje. Në vitet e Luftës Nacional- 
çlirimtare rreth Partisë duhej të grumbulloheshin edhe 
një kategori njerëzish që nuk e kishin akoma të qartë 
rrugën e saj. Ishin me mijëra njerëz të cilët në fillim 
jo vetëm nuk na donin, por edhe na shanin. Por ne 
kishim besim se do të vinte ajo kohë që këta njerëz do 
të bindeshin për drejtësinë e vijës së Partisë. Dhe kë- 
shtu ndodhi. Partia bëri që edhe këta njerëz t'i kupto- 
nin drejt vijën dhe qëllimet e saj. Ajo punoi me takt 
e me durim me këta njerëz për t'i bindur dhe shumi- 
cën dërrmuese të tyre e bindi jo vetëm me fjalë, me 
politikën e saj të drejtë, por edhe me Vepra. Ata panë 
ç'bënë Partia dhe populli dhe ç'kishin bërë ata në ko- 
hën e tyre, në ç'mjerim e lanë Shqipërinë bejlerët, 
agallarët dhe kapitalistët, me të cilët ishin lidhur. Me- 
ndimi i këtyre njerëzve filloi të ndryshonte dalngadalë 
dhe tani shumë prej tyre janë bërë qytetarë të denjë 
të RPSH dhe punojnë ndershmërisht për popullin. Nje- 
rëz të tillë, Partia nuk i ka përzier kurrë me armiqtë. 
Ata që e vazhduan rrugën kundër popullit morën dë- 
nimin e merituar, sepse Partia nuk mund të lejonte të 
cenoheshin interesat e larta të popullit, nuk mund të 

lejonte që të merreshin nëpër këmbë gjaku i derdhur, 
sakrificat e panumërta të popullit tonë heroik për hat- 
rin e disa spiunëve dhe tradhtarëve të shitur. Partia, 
nga një anë, punoi për t'i bindur njerëzit dhe tërhoqi 
në rrugën e drejtë të popullit shumicën dërrmuese të 
tyre, ndërsa, nga ana tjetër, atyre që ishin të vendo- 
sur për rrugën armiqësore u tregoi vendin. Kjo është 
rruga e drejtë revolucionare që na mëson Partia. Kë- 
shtu ka vepruar dhe kështu do të veprojë ajo kurdo- 
herë me ata që do të marrin nëpër këmbë interesin e 
përgjithshëm dhe që do të ndjekin rrugën kundër po- 
pullit, e cila i çon në greminë. 

Vëllezër dhe motra, armiqtë e jashtëm kërkojnë që 
këtë vend të bukur, Shqipërinë, ta copëtojnë në mes 
tyre. Këtë kanë synuar monarko-fashistët grekë, revi- 
zionistët jugosllavë, fashistët italianë me imperialistët 
amerikanë në krye. Shumë komplote kanë bërë ata 
kundër Vendit tonë, por Partia dhe i gjithë populli kanë 
qenë kurdoherë vigjilentë, prandaj të gjitha veprimet 
e armiqve të tërbuar të vendit tonë dhe të agjentëve 
të tyre kanë dështuar. Kështu dështoi edhe komploti 
i fundit. 

Shtypi i vendeve imperialiste, si dhe fletushkat që 
botojnë ballistët e zogistët në vendet ku kanë gjetur 
strehim politik, janë shumë të dëshpëruar nga ky dë- 
shtim dhe janë të detyruar të pohojnë se është vësh- 
tirë të vihet në dorë Shqipëria, sepse ajo është një kos- 
kë e fortë që të ngec në fyt. Prandaj armiqtë e vendit 
tonë kanë filluar tani një fushatë të egër kundër Shqi- 
përisë. Por qentë le të lehin, karvani ecën përpara. Ata 
presin ashtu si presin qentë që të bien mishra nga 

qielli, por ato nuk do të bien kurrë, prandaj edhe këta 
do të mbeten kurdoherë të uritur dhe Shqipërinë nuk 
do të jenë kurrë në gjendje ta prekin. Populli që udhë- 
hiqet nga Partia, ka krijuar organet e veta, në radhë 
të parë ushtrinë tonë të lavdishme, pjellë e Luftës 
NKacionalçlirimtare, të përbërë nga bijtë tuaj e që drej- 
tohen dhe edukohen nga oficerët trima që kanë luf- 
tuar në të katër anët e Shqipërisë, nëpër male dhe në 
fusha, që i ka mësuar dhe i ka edukuar Partia sc si të 
drejtojnë një ushtri të fuqishme, të pajisur me armët 
më moderne. Kemi krijuar një ushtri që ka në shpirt 
vetëm interesat e Partisë dhe të popullit, që punon dhe 
udhëhiqet vetëm nga një qëllim, të mbrojë popullin 
nga çdo rrezik, të mbrojë fitoret e tij. Tani ushtria jonë 
është në këmbë, ajo është vigjilente, e mësuar dhe e 
edukuar më së miri, e armatosur me të gjitha mjetet e 
nevojshme për mbrojtjen e atdheut, prandaj as miza 
nuk do të kalojë dot në këto anë. 

Ne kemi gjithashtu një pushtet të fortë popullor 
në udhëheqje të të cilit populli vetë ka zgjedhur nje- 
rëzit e tij. Këta njerëz janë të lidhur me masat dhe 
zbatojnë me besnikëri udhëzimet e Partisë e të Qe- 
verisë, të cilat përfaqësojnë dëshirat dhe interesat e 
popullit. Po të mos ishte i tillë pushteti, Shqipëria nuk 
do të ecte përpara, nuk do të zhvillohej dhe nuk do të 
arrinte nivelin që ka arritur sot dhe ku të gjitha të 
ardhurat që sigurohen nga puna e përbashkët e gjithë 
popullit shpërndahen në mënyrë të tillë që begatia dhe 
lumturia të vijë për të gjithë. Sot nuk është përmirë- 
suar vetëm jeta e fshatarëve të Myzeqesë ose të Kor- 
çës që kanë fushat më të bukura dhe më pjellore të 

vendit tonë. Mirëqcnia sot ka arritur deri në skajet më 
të largëta të atdheut. Partia mendon dhe kujdeset për 
të gjitha krahinat e vendit. Ajo mendon që i gjithë 
vendi të zbukurohet. Është punuar dhe punohet që të 
thahen këneta, të bëhen kanalizime, të sistemohen toka, 
të krijohen mundësi që të ketë bollëk. Por këto punë, 
vëllezër dhe motra, nuk mund të bëhen menjëherë. 
Bujqësia është një scktor i tillë ku sa më shumë dhe 
sa më mirë të punosh, sa më tcpër vegla dhe plehra 
të ketë aq më shumë prodhime do të marrësh. Prandaj 
Partia ka bërë shumë deri tani për këtë sektor, por 
duhet të bëjë akoma më tepër në të ardhshmen. 

Ju e dini se plani ynë pesëvjeçar do ta bëjë buj- 
qësinë shumë më të përparuar sc ç'është. Ju pëzoheni 
që shikoni rreth fshatrave tuaja mjaft traktorë e kom- 
bajna. Sot në gjithë Shqipërinë ka me mijtra të tillë 
dhe gjatë pesëvjeçarit të tretë do të vijnë edhe mjaft 
të tjerë, sepse dihet që me traktorë toka punohct më 
mirë dhe jep rendimente më të larta. 

Ju, shokë fshatarë, ndodheni në një luginë të bu- 
kur, e cila duhet me të vërtetë të lulëzojë ashtu sikurse 
e meriton krahina juaj që ka luftuar dhe ka derdhur 
gjak për Shqipërinë tonë të re, ashtu si e meriton krye- 
qyteti i atdheut tonë. Lugina e Pezës heroike dhe e 
fshatrave të tjera të lokalitetit të Ndroqit jo vetëm 
duhct të punohet shumë mirë për të mbjellë grurë dhe 
misër, fruta dhe perime, por ju duhet të shfrytëzoni 
dhe të gjitha mundësitë për të shtuar sipërfaqet e ujit- 
shme. Mos u kënaqni me një elektropompë që keni 
tani. Kjo është shumë pak. Ju duhet të mendoni dhe 
të përpiqeni që të shfrytëzoni të gjitha ujërat që rrje- 

dhin në përrenjtë e krahinës suaj, duke i grumbulluar 
nëpër hauze për t'i pasur si rezervë në kohën e verës, 
gjë që do të shtojë shumë rendimentet e kulturave 
bujqësore. Organizatat-bazë të Partisë, kryesitë e koo- 
perativave dhe Komiteti i Partisë i Rrethit të Tiranës 
duhet t'i studjojnë një nga një dhe sa më parë këto 
probleme, se ku mund të ndërtohen rezervuarë të tillë 
me forcat tuaja. Në këtë drejtim edhe Qeveria ka ven- 
dosur ta ndihmojë fshatarësinë deri në 30 për qind të 
shpenzimeve. Prandaj mobilizohuni që ta kryeni mirë 
edhe këtë detyrë. 

Kush ka vizituar rrethin e Korçës ka vënë re se 
fushat janë të punuara shumë mirë, prandaj fshata- 
rësia kooperativiste atje siguron rendimente të larta, 
pra edhe të ardhura të mira. Mirëpo kooperativistët e 
atij rrethi shikojnë cdhe më tutje, prandaj kanë filluar 
të ndërtojnë rezervuarë të vegjël. Vizitova një të tillë 
në kooperativën bujqësore të bashkuar të Lumalasit. 
Ai ishte bërë me punën e palodhur të kooperaltivistëve. 
Kur e pyeta kryetarin se sa kohë do të duhej për t'i 
nxjerrë shpenzimet c kësaj pune, ai u përgjigj se ve- 
tëm nga zarzavatet që do të prodhojmë gjatë këtij viti, 
do të nxirren shpenzimet e bëra për këtë punë. Ju, 
vëllezër dhe motra, nuk jeni më pak punëtorë se koo- 
perativistët e Korçës. Prandaj duhet t'i futeni me zcll 
punës në këtë drejtim, sepse kështu do t'i bëni më të 
begatshme kooperativat. 

Shumë e rëndësishme për ju dhe për krahinën tuaj 
është kultura e ullirit. Edhe prindërit tanë ishin pat- 
riotë si ne, edhe ata kujdeseshin për të na ushqyer dhe 
për të na rritur ashtu sikurse kujdesemi ne për fëmijët 

tanë, prandaj ata i kanë mbjellë gjithë këta ullinj. Por 
vallë ne që dimë më shumë nga ata, që kemi mjete më 
shumë nga ata, nuk mundeni t'i dyfishojmë ec t'i treli- 
shojmë ullinjtë e sotëmt Sigurisht që mundemi. Ndo- 
një plak mund të thotë se gjyshërit tanë nuk i kanë 
mbjellë ato në një.ose dy vjet, po gjatë dhjetëra dhe 
ndoshta qindra vjetëve. Dhe kështu është. Edhe ne nuk 
pretendojmë që t'i shtojmë ullinjtë brenda një ose dy 
vjetëve, por as nuk do presim me dhjetëra e njëqind 
vjet. Duhet të fillojmë të mbjellim shumë më tepër 
nga sa kemi mbjellë deri tani. Të gjitha këto vepra që 
ka bërë populli shqiptar nën udhëheqjen e Partisë, 
gjatë këtyre 17 vjetëve, prindërit tanë nuk i bënë dot 
as për njëqind vjet dhe jo se nuk donin, por sepse nuk 
i linte i huaji, se ata i pengonte beu dhe agai, kurse ne 
sot kemi forca dhe kushte të tilla që mund t'i kryejmë 
shumë më shpejt. 

Ja, këtu në Ndroq pushteti popullor ndërtoi një 
vepër të re e të bukur, fabrikën për prodhimin e vajit, 
e cila s'ka të krahasuar me atë që kishin ngritur, po 
në fshatin tuaj, bejlerët e vendit dhe që tani s'e kraha- 
son dot as me një haur lopësh. Fabrikën e re e drejton 
një bir i kësaj krahine, dje pjesëmarrës në luftën për 
çlirimin e vendit. Detyra juaj është që t'i siguroni kësaj 
fabrike lëndën e parë, ullirin. 

Prandaj, vëllezër dhe motra të Nroqit, mos u kë- 
naqni me planin që keni për të mbjellë vetëm 2 000 
rrënjë ullinj gjatë pesëvjeçarit, por ta rishikoni këtë 
plan dhe të mbillni shumë më tepër. Veç kësaj, t'i pas- 
troni dhe t'u shërbeni mirë ullinjve që na kanë lënë 
gjyshërit tanë, t'u bëni atyre krasitjen e rëndë, t'i plehë- 

roni që të prodhojnë më shumë. Sikur këto shërbime t'i 
siguroni për të gjithë ullinjtë patjetër do të merrni jo 
10-15 kg, por 50-100 e më shumë kg për çdo rrënjë, 
sikurse marrin mjaft kooperativa në Mallakastër dhe në 
bregdetin e Vlorës. Mund të shfrytëzoni kodrat që janë 
të mbushura me marë. Në vend të tyre mbillni ullinj 
se kështu do të siguroni dhe të ardhura më të mëdha. 
Mbjellja e ullinjve dhe shërbimi që duhet t'u bëni atyre 
duhet të jetë një nga preokupacionet tuaja më të 
mëdha. Mbillni për vete dhe për brezat e ardhshëmi 

Ju keni shumë mundësi për të mbjellë vreshta. Kë- 
tu rritet shumë mirë rrushi, për tryezë ose për të bërë 
verë. Duke shtuar vreshtat, ju do të keni mundësi të 
shitni shumë rrush dhe me ato të holla të bleni më 
shumë ushqime, veshmbathje, lëndë druri për ndër- 
tim. Kështu Ndroqi e Peza do të zbukurohen, do të 
bëhen qendra tërheqëse për qytetarët. 

Këtu afër ju keni katundin Shesh që prodhon 
një rrush me famë, të bukur dhe të ëmbël, që kërkohet 
kudo. Këtë varietet rrushi ju duhet ta përhapni në të 
gjithë lokalitetin tuaj, në të gjitha kooperativat bujqë- 
sore, sepse, po të shtohet prodhimi, atëherë shteti do 
të ndërtojë edhe fabrikë për përpunimin e tij. 

Ju keni arritur rezultate të mira në prodhimin e 
drithit jo vetëm këtë vit, por edhe vitin e kaluar. Me 
gjithë thatësirën e madhe të vitit që shkoi, ju e sigu- 
ruat bukën. Kjo është një punë e mirë patriotike. Këtë 
vit ju do të merrni rendimente më të larta. Kjo është 
një gjë e mirë, por do të vijë shpejt koha që shteti do 
t'ju ndihmojë edhe me plehra dhe kur të keni ndërtuar 
edhe rezervuaret për ujë që thashë më lart, atëherë 

nga këto fusha nuk do të merren më 12 e 13 kv grurë 
për hektar, por 20 dhe 25 kv. Prandaj përvishjuni pu- 
nës, filloni sa më parë nga korrja e grurit dhe mos le- 
joni të humbasë asnjë kokërr, të mos kemi firo. Një 
kalli më pak është një humbje për çdo familje. Dhe 
pasi të korrni grurin e ta futni në hambar, menjëherë 
arat i mbillni me misër hamullor, në mënyrë që të 
merrni dy prodhime në vit nga e njëjta sipërfaqe. 

Gjatë këtij pesëvjeçari Partia do të ngrejë uzinat 
e plehrave kimike. Më parë kishte nga ju që nuk e 
kuptonin rëndësinë e plehut. Por ajo kohë ka kaluar 
dhe tani plehu kimik kërkohet kudo. Tani Partia po e 
bën realitet dëshirën e fshatarësisë dhe me ngritjen e 
uzinave të plehrave kimike do të plotësojmë më mirë 
nevojat e bujqësisë. 

Një punë e madhe do të bëhet për ndërtimin e 
veprave të tjera të mëdha, siç janë kombinati i rii 
tekstileve në Berat që do të prodhojë stofa akoma më 
të bukura dhe më të lira, fabrikat e mëdha të çimen- 
tos, që do të krijojnë mundësi për të shtuar akoma më 
shumë ritmet e ndërtimeve në të ardhshmen etj. 

Kudo ka kërkesa të mëdha për lëndë druri, çimen- 
to dhe material ndërtimi për të ndërtuar shtëpi. Unë 
ju këshilloj, shokë, të keni kujdes që shtëpitë të mos i 
ndërtoni si më përpara, larg njëra-tjetrës, por sa më 
afër, sepse ndërtimi në këtë mënyrë ka të mirat e tij, 
krijohen mundësitë për të sjellë më shpejt dritën elek- 
trike, ujin e për të qenë më afër njëri-tjetrit. Mos 
lakmoni t'i ngrini ato brenda një viti. 1 ndërtoni një 
herë karabina, pastaj ndërtoni një dhomë e kështu me 
radhë derisa t'i përfundoni të gjitha. E rregulloni shtë- 

pinë mirë dhe pastër, sepse njeriu që punon ka nevojë 
edhe për t'u çlodhur në një ambient të këndshëm. Këto 
janë kërkesa të kohës dhe koha e tanishme kërkon që 
të zhduket çdo gjurmë e keqe e së kaluarës. 

Më parë, po të shikonin një grua në mbledhje, 
njerëzit e fesë dhe anadollakët do ta përgojonin. Tani 
që Partia u hapi sytë e u dha të drejtën grave, këto 
edhe punojnë, shkojnë edhe në mbledhje, shkojnë edhe 
në shfaqje, sepse ato kanë po aq të drejta, janë po aq të 
zonjat sa edhe burrat dhe kanë zënë vendin e merituar 
në shoqëri e në familje, nderohen e respektohen nga të 
gjithë. Gratë janë të afta për punë sa dhe burrat, bile ato 
punojnë edhe më shumë. Vajzat tona mësojnë në shko- 
lla njëlloj si dhe djemtë. Ato sot punojnë në të katër 
anët e vendit, si mjeke, mami, infermiere, inxhiniere, 
agronome, mësuese e të tjera, e të tjera. Ato nuk kanë 
frikë as nga përgjegjësitë, as nga vështirësitë. Shikoni, 
pra, ç'ndryshime ka bërë gruaja në vendin tonë. Tani 
na duket marrëzi që gruaja në të kaluarën mbahej 
mbyllur ose që vajza nuk dërgohej në shkollë. Në një 
familje ku të gjithë punojnë ka më shumë të ardhura, 
atje mirëqenia është më e ngritur. 

Prandaj në këtë problem të rëndësishëm të keni 
parasysh mësimet e Partisë. Gjithashtu Partia na më- 
son që të rinjtë të sillen mirë me prindërit e me pleqtë, 
t'i duan ata me gjithë shpirt dhe t'i respektojnë. Të 
rinjtë t'i dëgjojnë me kujdes më të moshuarit. Këta 
mund të mos kenë shkollë, por kanë eksperiencën e 
madhe të jetës, janë njerëz të vuajtur, kanë parë shu- 
më halle në jetë dhe kanë kapërcyer shumë vështirësi, 
prandaj duhen dëgjuar dhe respektuar. Por edhe më të 

mëdhenjtë të mos e heqin veten se dinë gjithçka, se 
edhe të rinjtë e shkollave mësojnë shumë gjëra që nuk 
i dimë ne, prandaj, kur na thonë diçka, të mos u themi 
largohuni që këtej, por t'i dëgjojmë me kujdes, të më- 
sojmë edhe ne prej tyre. Prandaj respekti duhet të jetë 
i dyanshëm, sepse rrojmë e punojmë në kohë të tjera, 
në kohë të reja, kur shkenca ka ecur përpara. Partia jonë 
është një Parti marksiste, ajo lufton kurdoherë për drej- 
tësinë dhe na mëson që të themi kurdoherë të vërtetën. 
Atij që punon mirë, t'i thuhet të lumtë, dhe atij që është 
I aftë t'i hapet rruga të ecë përpara, kurse ata që nuk 
ecin dot më tej, por janë njerëz të mirë, ne duhet t'i 
nderojmë, t'i çmojmë për ato që kanë bërë, por dhe t'i 
bëjmë të kuptojnë që të mos zënë vendin e djemve 
ose të vajzave të reja që ecin përpara. Ky është ligji 
ynë. Kur plaket njeriu i ikën edhe fuqia, kurse të riut 
i zien gjaku, prandaj nuk është e drejtë t'ia zësh vendin 
atij që ka mundësi të ecë përpara e që i jep më shumë 
shoqërisë. 

Kush bën gabim duhet ta pranojë atë dhe të luf- 
tojë që të ndreqet, se ndryshe dëmton Partinë, çështjen 
tonë të madhe, socializmin dhe komunizmin. E tillë 
është Partia jonë. Ajo dhe udhëheqja e saj shkojnë në 
popull, dëgjojnë vërejtjet e popullit dhe pranojnë kë- 
shillat e tij. Në rast se populli ka diçka për të thënë, ta 
thotë hapur dhe ai që i thotë hapur e në sy kritikat që 
janë në interesin e punës, është trim. Ka njerëz të shty- 
rë nga qëllime të këqija, që të futin thikën pas shpine. 
Partia i kupton ata dhe u tregon vendin, por kur një 
fshatar, për shembull, mund të pyesë “ne nuk kemi 
ujë për të ujitur arat dhe pemët, përse të mos na dër- 

gohet një elektropompë”-, këtij ne nuk mund t'i themi 
se është njeri i keq, sepse ai ato fjalë i tha në interes 
të popullit. Ose një tjetër mund t'i drejtohet kryetarit 
dhe t'i thotë, ti nuk punon mirë: kryetari nuk ka të 
drejtë t'i thotë pse më kritikon. Populli ka plotësisht 
të drejtë të kritikojë kur puna nuk ecën mirë, ndryshe 
ndonjë drejtues bëhet kapadai, nuk dëgjon njeri, dhe 
ecën me hundën përpjetë dhe të gjithë pastaj i duken 
si miza. Po të lejohet një gjë e tillë, atëherë puna dëm- 
tohet. Por Partia nuk lejon të dëmtohet puna, njerëzve 
të tillë ajo u thotë -pa zbritni njëçikë nga fikur. Këtë 
Partia e ka bërë dhe e bën vazhdimisht kur duhet. Kë- 
shtu vepron ajo edhe në lëmin ndërkombëtar. 

Kur Partia jonë sheh se ndonjë udhëheqës partie, 
i çfarëdo partie qoftë, edhe i Partisë Komuniste të Bash- 
kimit Sovjetik, gabon, ajo pa u trembur dhe pa frikë 
ia thotë në sy, që të ndërrojë rrugë, të kthehet në 
rrugën e drejtë marksiste-leniniste. Këtë Partia jonë e 
ka bërë, prandaj ajo ka mbështetjen e të gjithë komu- 
nistëve të vërtetë në botë. Ja një shembull: Nikita 
Hrushovi nuk la gjë pa thënë për J. V. Stalinin, i cili ka 
qenë një luftëtar i shquar për përhapjen dhe për mbroj- 
tjen e ideve të marksizëm-leninizmit. Ai ndoqi me bes- 
nikëri të madhe rrugën e Leninit, nën udhëhegjen e tij 
Bashkimi Sovjetik ka kapërcyer momente shumë të 
vështira. Kur Bashkimi Sovjetik sulmohej nga të katër 
anët, Stalini bashkë me Leninin dhe nën udhëheqjen e 
tij shpartalluan intervencionin imperialist dhe kundër- 
revolucionarët rusë, kur ai ishte në udhëheqje të partisë 
dhe të shtetit Bashkimi Sovjetik realizoi industrializimin, 
ngriti bujqësinë kolkoziane, zhvilloi kulturën dhe luf- 

toi pa mëshirë armiqtë e betuar të Bashkimit Sovjetik, 
të socializmit dhe të komunizmit. Me gjithë këto merita 
të mëdha të Stalinit, N.S. Hrushovi i hodhi baltë atij. 
Këtë rrugë ndoqën dhe shumë udhëheqje të partive të 
tjera, të cilat pranuan ato që tha Hrushovi për Stalinin. 
Por udhëheqja e Partisë sonë nuk pranoi të njollosej 
emri i Stalinit dhe i tha Hrushovit, para mbledhjes së 
81 partive, se Partia dhe populli ynë nuk janë dakord 
me këto akuza e sharje në adresë të J.V. Stalinit. 

Ne nuk kundërshtojmë rastet që si Stalini ashtu 
edhe çdo udhëheqës tjetër apo individ kanë bërë dhe 
bëjnë gabime në punë. Njeri pa gabime nuk ka. Por 
këto akuza që i bëhen Stalinit, nuk janë të drejta. Atyre 
që i bënë kritika Stalinit nuk u erdhi mirë nga qëndri- 
mi parimor i Partisë sonë, por u erdhi mirë komunis- 
tëve të vërtetë të të gjithë botës dhe të gjithë atyre 
luftëtarëve sovjetikë e antifashistë që me emrin e 
Stalinit në gojë hidheshin në sulm mbi ushtrinë hitle- 
riane, u erdhi mirë të gjithë marksistë-leninistëve të 
vërtetë në botë, për të cilët vepra e Stalinit do të 
mbetet kurdoherë ec pavdekshme. 

Partia jonë dhe Partia Komuniste e Kinës kanë 
mbrojtur me heroizëm marksizëm-leninizmin. Prandaj 
disa udhëheqës të disa partive komuniste të vendeve 
socialiste organizuan një komplot për ta nxjerrë jashtë 
kampit të socializmit Republikën Popullore të Kinës, 
për ta nxjerrë jashtë gjirit të lëvizjes komuniste ndër- 
kombëtare Partinë Komuniste të Kinës. Por Partia jonë 
që kurdoherë është karakterizuar për vigjilencë të lar- 
të, në Mbledhjen e Bukureshtit i tha ndal këtij komplo- 
ti. Ne, tha Partia jonë atje, nuk pranojmë të komplo- 

tohet kundër Partisë Komuniste të Kinës dhe do të 
ishte një gabim shumë i rëndë që Kina e lavdishme të 
hidhej jashtë kampit socialist. Kështu Partia jonë ua 
prishi planet komplotistëve. 

Nuk ka komunist dhe njeri të ndershëm në botë 
që të thotë se nuk është i drejtë një qëndrim i tillë si 
ky i Partisë sonë. Popujt dhe partitë komuniste të vër- 
teta në të gjithë botën i përkrahin këto qëndrime, se 
janë të drejta, pavarësisht se udhëheqësve të disa ven- 
deve socialiste nuk u pëlqeu qëndrimi i drejtë i Partisë 
sonë. Shqipëria vazhdon të ecë përpara, të ndërtojë 
socializmin, të mbrojë paqen, të mbajë në njërën dorë 
kazmën dhe në tjetrën pushkën. 

Neve nuk na është rritur dhe nuk na rritet mendja 
nga qëndrimet e drejta që mbajmë, që po i vërteton 
vetë jeta, pavarësisht se jemi një popull dhe një Parti 
e vogël. Por rëndësi të madhe dhe vendimtare ka se ne 
qëndrojmë fort në binarët e marksizëm-leninizmit dhe 
jemi të bindur se ai do të triumfojë. Partitë që i 
qëndrojnë besnike marksizëm-leninizmit, të mëdha ose 
të vogla qofshin, do të fitojnë, kurse ata që kërkojnë 
t'i vënë pengesa rrotës së marksizëm-leninizmit për ta 
frenuar që të shkojë përpara, do të bien vetë. Ky është 
ligj, do apo nuk do dikush, historia do të ecë përpara. 
Idetë e mëdha që Karl Marksi dhe Frederik Engelsi 
shkruan në Manifestin e tyre të famshëm, që u bë 
fener për proletariatin ndërkombëtar dhe për popujt e 
shtypur, sot po vërtetohen në jetë. Ashtu si kanë thënë 
Marksi dhe Engelsi, ashtu si pohuan më vonë Lenini 
dhe Stalini, ashtu po ndodh. 


TA BEJME LUGINEN E PEZES TË LULEZOJE KURDOHERE cz1l 


Këto që po ju them janë fjalët e Partisë, të popu- 
Vit. Forca jonë qëndron në forcën e tyre. 

Prandaj, me besim të patundur në vijën e drejtë 
të Partisë t'i përvishemi punës në mënyrë të organi- 
zuar, të bëjmë që të lulëzojnë kooperativat bujqësore 
të lokalitetit tuaj. Unë ju uroj shëndet, punë të mbarë, 
prodhime të shumta, jetë të lumtur në familje, në sho- 
qëri dhe të jeni të bindur se ne nuk do të ndalemi 
kurrë në rrugën tonë dhe të kemi besim sc kurdoherë 
do të korrim suksese të mëdha, nën udhëheqjen e Par- 
tisë sonë të lavdishmel 

Rroftë Partia jonë e lavdishmet 

Rrofshin kooperativistët e Pezës heroike, të Ndro- 
qit e të fshatrave të tjera të lokalitetit tuaj dhe qofshin 
kurdoherë të nderuar dhe të respektuari 

Rroftë rinia e lokalitetit tuaj dhe mësuesit e më- 
sueset që e mësojnë atë në rrugën e Partisël 


Botohet për herë të parë si- 
pas origjinalit që gjendet në 
Arkivin Qendror të Partisë 


DUKE PRODHUAR SA MË SHUMË, 
DO TË RROJMË EDHE MË MIRË 


Fjala me kooperativistët e Petrelës në rrethin e Tiranës 


14 qershor 1961 


Të dashur shokë dhe shoqe të Petrelës, 


Unë dhe shokët e tjerë që marrim pjesë në këtë 
tekim, jemi shumë të gëzuar që kemi ardhur këtu në 
gjirin tuaj të takohemi dhe të bisedojmë bashkë. Është 
një gëzim i madh për ne që erdhëm këtu në Petrelë, 
në këtë lokalitet, ku kemi luftuar së toku për këto 
ditë të lumtura që pëzon sot i gjithë populli shqiptar. 

Në shtëpitë dhe në kasollet tuaja, partizanët, djem- 
të dhe vëllezërit tuaj, në kohët më të vështira të Luftës 
Nacionalçlirimtare, kanë gjetur strehim dhe ju atë kro- 
dhë bukë që kishit e ndatë me luftëtarët trima. Parti- 
zanët nëpër familjet tuaja kanë gjetur zemra të ngrohta 
ashtu si në gjirin e gjithë popullit shqiptar, i cili, me 
thirrjen e Partisë, u ngrit i tëri në luftë për të shkatë- 
rruar sundimin e egër të bejlerëve dhe të agallarëve, 
që jo vetëm i pinë gjakun popullit gjatë gjithë kohës, 

por sollën në vendin tonë edhe pushtuesit italianë dhe 
gjermanë. 

Partia e cila doli nga gjiri i vuajtur i popullit tonë, 
e udhëhoqi atë në luftën e madhe për liri. U dëbuan 
një herë e përgjithmonë fashistët italianë e gjermanë 
dhe u përmbys pushteti feudoborgjez, që sundonte me 
shekuj në vendin tonë. 

Ju mbani mend se këtu në Petrelë Ahmet Zogu 
kishte ngritur një përmendore për gjeneral Gjilardini, 
një barbar i huaj që rronte me rrogën që i jepte Ahmet 
Zogu, të cilën e thithte nga djersa dhe gjaku i popullit 
tonë. Ahmet Zogu këtë njeri e kishte sjellë për të 
shtypur popullin, por populli ynë i vuri shkelmin, e 
shkatërroi atë përmendore dhe ngriti përmendore. të 
reja për djemtë dhe vajzat e tij që luftuan dhe u vranë 
për lirinë e atdheut, që ju si i gjithë populli të rroni 
të lirë dhe të punoni e të prodhoni sa më shumë për 
familjet tuaja, për shoqërinë tonë socialiste. 

Ky ishte ideali i madh i Luftës Nacionalçlirimtare, 
që filloi si në shumë krahina edhe këtu në Petrelë. Po, 
duhej derdhur gjak, se pa gjak ishte e pamundur të 
çlirohej Shqipëria dhe të bëhej një shtet i demokracisë 
popullore ku ndërtohet me sukses socializmi. Disa nje- 
rëz që e heqin veten si komunistë, po që s'janë tjetër 
veçse antimarksistë, pretendojnë se tani që socializmi 
është bërë një forcë e madhe në botë, kapitalizmi mund 
t'ia japë pushtetin klasës punëtore pa luftë, me vullne- 
tin e dëshirën e tij. Por jeta ka treguar se klasat shfry- 


1 Gjeneral Gjilardi — me origjinë hungareze, adjutant i 
Zogut dhe inspektor i përgjithshëm. 

tëzuese nuk të falin gjë, përkundrazi të marrin shpirtin 
dhe këtë populli ynë e ka provuar shekuj me radhë në 
kurrizin e tij. Prandaj ai, me klasën punëtore në ballë, 
nën udhëheqjen e Partisë marksiste-leniniste, përmbysi 
nga themelet pushtetin e shfrytëzuesve, mbi gërmadhat 
e të cilit ngriti pushtetin e vet. Një gjë e tillë nuk 
arrihet pa luftë, pa gjak. Këtë e ka vërtetuar historia. 
Por kush e merr pushtetin me luftë kundër kapitalis- 
tëve, fashistëve, bejlerëve dhe agallarëve, duhet ta 
mbrojë atë me vendosmëri. Edhe pushteti ynë popullor 
që u vendos në të gjithë vendin pas Luftës Nacional- 
çlirimtare, u fitua me luftën e popullit të udhëhequr 
nga Partia, me gjakun e dëshmorëve dhe sot mbrohet 
me vigjilencë. 

Kur themi pushteti popullor kuptojmë se në fuqi 
janë klasa punëtore dhe fshatarësia punonjëse që për- 
bëjnë shumicën dërrmuese të popullsisë dhe që udhë- 
hiqen nga Partia. Prandaj ky pushtet është i pamposh- 
tur. Përpjekjet që kanë bërë e bëjnë armiqtë e jashtëm 
dhe të brendshëm për ta rrëzuar pushtetin tonë popu- 
llor, kanë dështuar e do të dështojnë, sepse grushti i 
hekurt i diktaturës së proletariatit do të dërrmojë si 
kurdoherë çdo armik që do të tentojë të dëmtojë ndër- 
timin e socializmit te ne. Ju e dini se armiqtë e brend- 
shëm çdo përpjekje për të rrëzuar pushtetin tonë po- 
pullor e kanë mbështetur kurdoherë te armiqtë e jash- 
tëm. Gjyqi i fundit që u zhvillua në vendin tonë, siç 
e ndoqët edhe në shtyp, provoi se tradhtari Teme Sejko 
me shokë ishin të lidhur me të huajt, me revizionistët 
jugosllavë, monarko-fashistët grekë dhe me Flotën VI 
Amerikane. 

Por Shqipërinë nuk është aq lehtë jo vetëm ta sul- 
mojnë e ta copëtojnë, por edhe kufijtë e saj nuk janë 
në gjendje t'i prekin sado pak, se u pritet dora. Kanë 
bërë dhe bëjnë orvatje revizionistët jugosllavë ose mo- 
narko-fashistët grekë, të shtyrë nga imperialistët ame- 
rikanë, po ata kurrë nuk do të kenë sukses në orvatjet 
e tyre, sepse nuk do të gjejnë kurrë të çara në popullin 
shqiptar, në Partinë e tij të lavdishme e në pushtetin e 
tij popullor, sepse Partia, Qeveria dhe populli ynë janë 
si një grusht i vetëm. Partia është ajo që e udhëhoqi 
popullin për çlirim, që e mësoi si të përparojë, se 
Partia përbëhet nga djemtë dhe vajzat e popullit dhe 
ata nuk kanë tjetër qëllim veçse të punojnë e të luf- 
tojnë derisa të kenë jetën për të mirën e popullit dhe 
të atdheut. Veprat që vërtetojnë qëllimet e larta të 
Partisë janë të shumta dhe populli ynë i njeh mirë. 

Bijtë dhe bijat e Partisë nga më të mirat derdhën 
gjakun rrëke për popullin e vet. Vetëm tradhtarët e 
atdheut mund ta mohojnë një gjë të tillë, por populli 
kurrë. Nën udhëheqjen e Partisë u ndërtua një industri 
krejt e re në vendin tonë, ku më parë nuk kishte asgjë, 
veçse kudhra të ndonjë farkëtari. Fabrikat, kombinatet, 
hidrocentralet që janë ndërtuar dhe po ndërtohen nga 
të katër anët e Shqipërisë, dëshmojnë për veprën e ma- 
dhe të Partisë. 

Në kohën e Zogut e vetmja fabrikë e cigareve që 
u ngrit nuk i përkiste popullit, por pronarit Xhelo Di- 
bra me shokë, kurse të gjitha veprat që ndërtohen 
tani në Shqipëri janë pronë e përbashkët e gjithë po- 
pullit dhe të ardhurat që vijnë prej tyre, përdoren për 
të forcuar më tej ekonominë socialiste, për të shtuar 

prodhimin, me qëllim që populli çdo vit të ketë më shumë 
e nga çdo gjë, që mirëqenia e tij të ngrihet vazhdimisht. 

Vepra të pavdekshme të Partisë janë punimet e 
mëdha që janë bërë e po bëhen në fushat e ndryshme 
të Shqipërisë, të cilat këto dy-tre vjetët e fundit janë 
zbukuruar nga kolektivizimi. “E bukur është puna e 
kolektivizimit, tha patrioti Asllan Kërçikut, por akoma 
më i bukur na duket bashkimi i kooperativave, sepse 
kështu na u shtua edhe më shumë fuqiar. Kjo është 
e drejtë dhe tregon largpamësinë e Partisë. 

Mos mendoni se fshatari ynë u bind me një të 
thënë. Jo. Këtë rrugë në fillim edhe fshatari në Rusi 
nuk e kishte kuptuar, edhe atje Partia Bolshevike i 
këshillonte antarët e saj të mos nxitoheshin me fsha- 
tarësinë, të kishin durim dhe të punonin së pari për ta 
bindur. Fshatari, para se ta vërë në jetë një gjë të re, 
interesohet ta shikojë dhe ta provojë dhe kur të bindet 
pastaj e përqafon. Kështu ndodhi në fakt edhe te ne. 

Shumë njerëz nuk i kuptonin këto gjëra në fillim, 
por Partia ua shpjegonte me durim, i porosiste gjith- 
një antarët e vet të mos shpejtonin në çështjen e ko- 
lektivizimit, por të punonin për ta bindur fshatarësinë 
për epërsitë e kësaj rruge të treguar nga Marksi dhe 
Lenini e të zbatuar në jetë nga Stalini. Kolektivizimi 
është rruga e begatisë për fshatarësinë. Këtë e vërtetoi 
edhe praktika jonë e triumfit të kolektivizimit në fshat: 
tani, shikoni, në lokalitetin tuaj 97 për qind e fshatrave 
janë kolektivizuar. 


1 Nga fshati Fikas i rrethit të Tiranës (1818-1970). Pjesëma- 
rrës aktiv në Lëvizjen Nacionalçlirimtare. Agjitator dhe luftëtar 
i zjarrtë i vijës së Partisë për transformimin socialist të fshatit. 

Ky është një sukses i madh, sepse kolektivizimi 
ka bërë që fushat e vendit tonë nga Veriu në Jug të 
marrin një pamje tjetër, ato janë zbukuruar, janë zhdu- 
kur gjerdhet, janë tharë këneta e moçale, janë bërë sis- 
temime dhe kanalizime. Këto vepra duhej të bëheshin 
patjetër. Që të punoheshin si duhet të gjitha këto toka 
duhej të futej në to mekanizimi, të ujiteshin e të ku- 
lloheshin tokat, të plehëroheshin ato, të siguroheshin 
për bujqësinë kuadro të arsimuar. 

Punë kaq të mëdha nuk mund të bëheshin në një 
bujqësi të coptuar në toka të vogla, të ndara. Prandaj 
fshatarësia jonë e kuptoi atë që i thoshte Partia, se 
duheshin bashkuar këto copa në një ekonomi të madhe, 
që të futej traktori e shumë mekanizma të tjera. 

Këtej e tutje, vëllezër dhe motra, bujqësia jonë do 
të përparojë me hapa akoma më të mëdhenj se deri 
tani. Gjatë pesëvjeçarit të tretë ne do të sjellim shumë 
mekanizma të tjera bujqësore dhe do të ndërtojmë uzina 
për prodhimin e plehrave kimike. 

Kështu nga fundi i këtij pesëvjeçari fushat tona do 
të japin më shumë prodhime, sepse, përveç mekani- 
zimit, do të kemi më shumë plehra kimike, do të shto- 
het sipërfaqja e ujitshme që do të arrijë mbi 40 për 
qind të tokës së punueshme, do të shtohet dhe do të 
grumbullohet akoma më mirë plehu organik dhe atë- 
herë ju nuk do të luftoni për 8 ose 10 kv grurë për 
hektar, por për 20 dhe 25 kv. 

Fshatarësia jonë heroike, nën udhëheqjen e Partisë, 
brenda një kohe të shkurtër prej 16-17 vjet jete të lirë, 
ka bërë gjithë këto mrekullira. Këto përparime u bënë se 
ju i keni besuar me gjithë zemër Partisë, sepse keni kriju- 

ar bindjen që Partia punon vetëm për të mirën e popullit. 

Kur Partia jep ndonjë direktivë, zbatimi i saj gjen 
mbështetje të fortë nga fshatarësia. Edhe për të ardh- 
shmen fshatarësia është e bindur se bujqësia jonë do 
të bëhet një bujqësi e përparuar, prandaj i është për- 
veshur punës me të gjitha forcat. 

Në lokalitetin tuaj bujqësia ka përparuar, edhe te 
ju ka kooperativa të mira bujqësore. Në radhë të parë, 
duhet kuptuar drejt çështja e drejtimit kryesor, cilave 
kultura ju duhet t'u vini më shumë rëndësi. Sigurisht 
prodhimi i drithërave të bukës duhet të zërë vendin 
kryesor. Kjo kërkon që tokat që janë të vlefshme për 
drithëra, të mos zihen në asnjë mënyrë me kultura 
drunore. Krahas kësaj, rëndësi kanë për ekonominë 
tonë popullore edhe bimët industriale, nga të cilat ju 
kultivoni vetëm duhanin. Kooperativat tuaja prodhojnë 
edhe zarzavate. Kështu, pra, tokat e bukës duhet të re- 
zervohen për drithëra dhe të përpiqeni sa të jetë e 
mundur që këto toka të ujiten me motopompa ose me 
elektropompa, me çikrikë ose me hauze. 

Partia në rreth dhe në lokalitet si dhe vetë koope- 
rativat bujqësore të mendojnë seriozisht për këtë pro- 
blem, domethënë për të vënë sa më shumë toka nën 
ujë, sepse kështu do t'i shtojmë shumë prodhimet. 
Shteti do t'ju ndihmojë në drejtim të kanalizimeve dhe 
të ndërtimit të rezervuarëve. Prandaj nga ju kërkohet 
të shikoni se ku janë vendet që mund të ndërtoni prita 
për rezervuarë, ç'punë mund të bëni vetë dhe sa duhet 
t'ju ndihmojë shteti. 

Një detyrë tjetër me rëndësi për ju është shtimi i 
ullinjve, i vreshtave dhe i pemëve frutore. Ullinjtë kanë 

një rëndësi të madhe për ekonominë e vendit tonë dhe 
për familjet tuaja, prandaj i shtoni ato, mos u kënaqni 
me ato që na kanë lënë gjyshërit dhe prindërit, por 
duhet të mendojmë që ashtu si i kujtojmë dhe u jemi 
mirënjohës të parëve tanë për ato që na kanë lënë, 
kështu do të na kujtojnë brezat e ardhshëm për ato 
që do t'u lëmë ne. Te asnjeri nuk duhet të ekzistojë 
mendimi i ngushtë se ulliri jep pas 10-15 ose 30 vje- 
tësh. Ne duhet të mbjellim ullinj për vete dhe për ka- 
lamanët tanë, ashtu siç hamë ne, nipërit dhe fëmijët 
e gjyshërve dhe të prindërve tanë, të cilët i kanë mbje- 
llë ato për ne, në kohën e tyre me vështirësi dhe me 
vuajtje të mëdha. Ne sot i kemi të gjitha mundësitë, 
kemi forca dhe mjete që të mbjellim shumë më tepër 
nga sa kanë mbjellë ata. Gjeni për këtë qëllim specia- 
listët më të mirë. Në vendet e pjerrëta ndërtoni mure, 
në mënyrë që ujërat e dimrit të mos rrjedhin poshtë, 
por të futen thellë në rrënjët e ullinjve që të ngopen 
me ujë. Duke bërë shërbime të tilla do të shikoni se 
do të keni fitime të mëdha. Shqipëria është një vend 
që ka kushte të favorshme për mbjelljen e ullinjve, të 
agrumeve dhe të shumë pemëve të tjera. 

Krahas me ullinjtë kujdesuni për shtimin e vresh- 
tave dhe sidomos të pjergullave që ju i zhvilloni shumë. 
Mos mbillni më nga rrushi me erë, bile i zëvendësoni 
pjergullat e këtij lloji me pjergulla që prodhojnë rrush 
të mirë dhe të ëmbël për të ngrënë dhe për të bërë 
verë. Mbillni pjergulla dhe fruta në ato toka ku nuk 
bëhet drithi, i ktheni kooperativat tuaja në kopshte të 
lulëzuara për të mirën tuaj dhe të popullit tonë. 

Populli thotë “më mirë të dish se të keshe, sepse, 

kur di, je në gjendje të ndërtosh, të prodhosh, të rri- 
tësh mirëqenien, kurse po të mos dish, mund të kesh 
pasuri, por ato pa punë nuk të sjellin gjë. Partia së 
pari e çliroi popullin dhe pastaj e mësoi atë si të pu- 
nojë dhe të ndërtojë jetën e tij të lumtur. Partia, mbi 
të gjitha, mësoi dhe edukoi njeriun e ri. 

Një tjetër revolucion i madh, që është bërë në 
vendin tonë, nën udhëheqjen e Partisë, është edhe çli- 
rimi e zhvillimi i gruas. Kjo është një çështje me rën- 
dësi të madhe. Gruaja është gjysma e shoqërisë, ajo 
është e zgjuar si dhe burri, ajo është po aq e puxim- 
shme dhe e zellshme për të mësuar sa edhe burri, ajo 
është e zonja për punë ashtu sikurse edhe babai dhe 
vëllezërit e saj. Prandaj Partia e mësoi dhe e edukoi 
atë si të bëhet e vlefshme për vete, për familjen dhe 
për shoqërinë, ngriti lart personalitetin e saj. 

Kudo sot në vendin tonë janë mbushur shkollat 
plot me gra e me vajza dhe nga puna që ka bërë Partia 
në këtë drejtim vendi ynë ka parë shumë të mira. Te 
ne tani ka shumë mjeke dhe infermiere. Do të vijë 
koha kur në Vendin tonë shumica e mjekëve do të jenë 
pra, sepse pruaja është shumë më e dhemshur dhe më e 
kujdesshme se burri për të sëmurët. Po kështu është e 
do të jetë edhe në shumë sektorë të tjerë. 

Partia e dinte se paragjykimet e vjetra ndaj gruas 
nuk mund të zhdukeshin menjëherë, se për t'i luftuar 
ato duhej bërë një punë e madhe edukative. Si rezultat 
i kësaj pune shohim se prindërit tanë, megjithëse të 
kaluar nga mosha dhe që më parë nuk e kuptonin mirë 
rëndësinë e kësaj çështjeje, tani i ndihmojnë gratë dhe 
vajzat e tyre, i këshillojnë ato që të shkojnë në shkollë 

dhe të mësojnë, duke menduar se ata vetë kanë qenë 
pa dituri e pa kulturë. Pleq dhe burra të tillë me të vër- 
tetë duhet të respektohen, sepse nuk ka qenë e lehtë të 
ndryshonte pikëpamja e vjetër që ata kishin mbi gruan. 

Politika e drejtë e Partisë, pra, krijoi njerëz të rinj. 
Tani në vendin tonë është formuar një ushtri e tërë me 
njerëz të mësuar, me inxhinierë, agronomë, gjeolorë, 
pedagogë, mjekë, mësues dhe njerëz të tjerë të profe- 
sioneve të ndryshme. Deri në fund të pesëvjeçarit të 
tretë vendi ynë do të ketë me qindra dhe me mijëra 
kuadro të lartë dhe të mesëm që do të futen në pro- 
dhim, në industri e bujqësi, në ndërtim e transport, për 
zhvillimin e mëtejshëm të Shqipërisë së re. Shumë prej 
tyre do të jenë gra dhe vajza. 

Të gjithë kuadrot që do t'i duhen zhvillimit të më- 
tejshëm të vendit tonë, do të dalin nga gjiri i popullit, 
nga qytetet dhe nga fshatrat tona. Prandaj, të dashur 
vëllezër dhe motra, djemtë dhe vajzat tuaja t'i dërgoni 
patjetër në shkolla. Mos u zemëroni në qoftë se ju kri- 
tikojnë, kur nuk dërgoni rregullisht në shkollë fëmijët 
tuaj. Kohët kanë ndryshuar dhe vazhdimisht po ndry- 
shojnë, vendi përparon me shpejtësi. Gjatë pesëvjeçarit 
të tretë do të ndërtohen shumë objekte të reja për zhvi- 
limin e mëtejshëm të ekonomisë. Te ne do të ndërtohet 
një kombinat i madh për përpunimin e hekurit dhe të 
nikelit, ku do të punojnë me mijëra punëtorë dhe do t'i 
sigurohen vendit të ardhura të mëdha. Por atje duhet 
të punojnë njerëz të mësuar, inxhinierë, specialistë dhe 
teknikë të aftë që ne duhet t'i pregatitim qysh tani 
nëpër shkolla. Vepra të tjera të shumta dhe të rëndë- 
sishme do të ndërtohen gjatë pesëvjeçarit. Përveç kësaj, 

ne duhet të arrijmë që çdo kooperativë bujqësore të 
ketë jo më një agronom dhe një zooveteriner, por më 
shumë. Njerëz të tillë me arsim ne akoma i kemi të 
paktë, prandaj duhet t'i pregatitim. 

Sigurisht këmbët ne do t'i shtrijmë sa kemi jor- 
ganin, por ato që thotë Partia janë të mundshme dhe 
rcale, prandaj do të bëhen patjetër. Veçse, për t'u re- 
alizuar, duhet të mobilizohemi që të gjithë duke i kryer 
si duhet detyrat që na ngarkohen. Të punojmë të orga- 
nizuar mirë dhe me vullnet, në mënyrë revolucionare, 
sepse kështu jo vetëm do t'i realizojmë, por edhe do t'i 
tejkalojmë planet tona. 

Populli ynë është paqedashës, ai nuk e do luftën 
dhe nën udhëheqjen e Partisë lufton kundër saj. Por ne 
duhet të kuptojmë se sa më të fortë të jemi ushtarakisht, 
sa më vigjilentë të tregohemi, sa më shpejt ta zhvillojmë 
ekonominë dhe sa më tepër të rritet mirëqenia aq më të 
pathyeshëm bëhemi. Duke realizuar planet tona, ne 
bëhemi më të fortë, prandaj armiqtë që kanë ndër mend 
të bëjnë luftë, na e kanë frikën, por, po të na pjejnë 
të dobët, ata na sulmojnë. Pra, çështja e ndërtimit të 
socializmit është e lidhur me luftën për mbrojtjen e pa- 
qes. Të luftosh për paqen nuk do të thotë të mbyllësh 
sytë dhe të çarmatosesh ndaj imperialistëve, fashistëve 
e revizionistëve. Të hedhësh armët derisa armiku ek- 
ziston dhe pregatitet për luftë, kjo do të thotë të mba- 
rosh me gjithçka. Por populli shqiptar, i udhëhequr 
nga Partia, i cili ka vuajtur shumë në të kaluarën, nuk 
do ta bëjë kurrë një gjë të tillë. Aj i ka sytë hapur. 
Marksizëm-leninizmi na ka mësuar, dhe këtë e ka vër- 
tetuar eksperienca jonë, se derisa ekzistojnë armiqtë 

rreth nesh, ne do të mbajmë në njërën dorë kazmën dhe 
në tjetrën pushkën. Partia, pra, e mëson popullin edhe 
të punojë, edhe të vigjëlojë. Për të mbrojtur lirinë dhe 
pavarësinë e atdheut, si dhe fitoret e mëdha të ndërti- 
mit të socializmit, Partia ka krijuar një ushtri të lavdi- 
shme dhe të fuqishme të përbërë nga djemtë e popullit 
dhe nga oficerët tanë trima, bijtë tuaj, që kryen me 
nder Luftën Nacionalçlirimtare dhe që Partia i pregatit 
pas Çlirimit në shkollat ushtarake. Kështu, ushtarët, 
marinarët dhe oficerët tanë tani janë në gjendje të për- 
dorin çdo lloj arme. Nuk është më ajo ushtri e pajisur 
me ato armë të pakta italiane që ua kishim rrëmbyer 
armiqve gjatë luftës, por ushtri e pajisur me armë nga 
më modernet. Prandaj nuk mund të përsëritet më koha 
kur Italia e Musolinit, duke grumbulluar rreth vetes 
tradhtarët e shitur si Qazim Mulletin me shokë, u fut 
në Durrës dhe në Vlorë me flotën e saj. Tani askush 
nuk e kalon dot kufirin tonë, sepse kemi një ushtri të 
fortë dhe të edukuar me një frymë të lartë luftarako- 
-revolucionare që mbron me vigjilencë kufijtë e at- 
dheut e njëkohësisht merr pjesë aktive për ndërtimin 
e socializmit. Ajo, e udhëhequr nga Partia, është një 
garanci për jetën e lirë dhe paqësore të popullit tonë. 

Republika Popullore e Shqipërisë nuk është e vet- 
me në luftën kundër armiqve. Partia jonë e bazuar në 
marksizëm-leninizmin ecën përpara dhe nuk ka forcë 
që ta ndalë, sepse ajo ka me vete popullin e mrekullue- 
shëm shqiptar, ka një vijë politike të drejtë që vërte- 
tohet çdo ditë në jetë, ka miq besnikë si popujt e Kinës 
së madhe e të vendeve të tjera socialiste, ka popujt e 
komunistët e të gjithë botës. 

Shokë, motra dhe vëllezër, në qoftë se tjetrit ia do 
të mirën, gabimet thuaja në sy. Ai që të do të heq 
veshin, kurse ai që nuk të do të fërkon krahët kur të 
shikon se je futur në rrugë të gabuar dhe përpiqet të të 
fusë thellë e më thellë derisa të të shpjerë në greminë. 
Partia na mëson se kur dikush bën një gabim, i madh 
ose i vogël qoftë, thuaja hapur, në qoftë se të kupton, 
mirë për të dhe për popullin, por në qoftë se nuk të 
kupton, sigurisht keq për të dhe për popullin. Partia 
gjithashtu na mëson. që të bëjmë përpjekje për t'i ndre- 
qur njerëzit që gabojnë, në qoftë se ka ndonjë që nuk 
ndreqet në qafë pastë veten, por nuk mund të lejojmë 
që interesat e popullit të cenohen. 

Ndokush mund të thotë: kush mund të kritikojë 
drejtuesit kur gabojnë. Kritikuesi më i drejtë dhe më 
objektiv është populli. Populli ka shumë respekt për 
njerëzit e Partisë, prandaj këta nuk duhet ta shpërdo- 
rojnë këtë besim, por ta dëgjojnë popullin me vëme- 
ndje. Populli është i dashur, i ndershëm dhe i zgjuar. 
Nganjëherë ai nuk dëshiron të ta thotë haptazi kritikën, 
po ta sjell në një mënyrë që ti ta kuptosh. Prandaj është 
detyra e çdo komunisti që t'i dëgjojë me kujdes dhe me 
vëmendje fjalët e popullit dhe, kur gabon, të bëjë për- 
pjekje që të ndreqet. 

Kështu duhet vepruar edhe kur një parti tjetër 
gabon. Ta themi fjalën tonë atje ku duhet dhe në kohën 
e duhur dhe Partia jonë i ka treguar trimërinë dhe ven- 
dosmërinë e saj edhe në këtë drejtim në rrugën e drejtë 
marksiste-leniniste, në rrugën e popullit. 

Para një viti, në Bukuresht u kurdis një komplot 
nga ana e N. Hrushovit dhe e udhëheqësve të tjerë të 

disa partive komuniste të vendeve socialiste. Partia jonë 
e nuhati komplotin e rrezikshëm dhe nuk u radhit në 
anën e tyre për përjashtimin e Kinës Popullore nga 
kampi socialist. Partia Komuniste e Kinës për 40 vjet 
me radhë udhëhoqi popullin e madh Kinez në luftë për 
fitoren e revolucionit, për ndërtimin e socializmit në 
një të katërtën e botës dhe sot mbron me vendosmëri 
marksizëm-leninizmin. Sigurisht, autorëve të këtij kom- 
ploti me N. Hrushovin në krye nuk u pëlqeu ky qën- 
drim, kjo drejtësi e Partisë sonë. Kjo pak punë prish, 
e rëndësishme është sc qëndrimi i Partisë sonë është 
aprovuar nga të gjithë komunistët e vërtetë në botë, 
nga të gjithë popujt, të cilët i duan dhe i respektojnë 
Partinë dhe popullin tonë të vogël. 

Karl Marksi i vetëm ka luftuar kundër borgjezisë 
ndërkombëtare që kishte arritur kulmin e fuqisë së saj. 
Me një grusht internacionalistësh, por me besim të 
madh te klasa punëtore dhe te populli, ai çau përpara. 
Shumë kohë kanë luftuar V. I. Lenini e J. V. Stalini 
kundër trockistëve e oportunistëve dhe i kanë dërrmuar. 
Në saje të mësimeve të tyre të pavdekshme sot në 
vendet socialiste njerëzit janë të lirë e ndërtojnë socia- 
lizmin. Por duhet pranuar kjo e vërtetë se derisa ekzis- 
ton imperializmi dhe kapitalizmi, këta kurdoherë do të 
përdorin agjentët e tyre, siç janë revizionistët e sotëm, 
për të përçarë unitetin e lëvizjes komuniste e punëtore 
në botë, për të dëmtuar çështjen e madhe të socializmit. 
Por revizionistët nuk mund të kenë jetë të gjatë në 
kohën e sotme. Ata dështuan në kohën e Karl Marksit, 
kur ai ishte pothuajse i vetëm, ata u shpartalluan me 
sukses nga Lenini dhe Stalini, e jo tanimë që marksizëm- 


226. ENVER HOXHA 


-leninizmi është bërë ideologjia triumfuese e proletariatit 
botëror dhe forcat e socializmit janë shumëfishuar. 

Prandaj, mëma, motra dhe vëllezër të Petrelës, me 
besim të patundur në vijën e drejtë të Partisë t'i për- 
vishemi punës me entuziazëm, guxim e me vendosmëri 
që të krijojmë sa më shumë pasuri për atdheun e po- 
pullin tonë, të prodhojmë sa më shumë që të rrojmë 
më mirë. Kjo është në duart tona dhe medoemos këtë 
do ta bëjmë, sepse gjithçka që ka thënë Partia është 
realizuar. Kështi do të ndodhë edhe në të ardhshmen. 

Organizatat e Partisë dhe organet e pushtetit po- 
pullor si kurdoherë do t'i keni afër. Ato janë tuajat, 
prandaj çdo hall, çdo nevojë dhe kërkesë ua thoni atyre. 
Të jeni të sigurt se çdo ndihmë e mundshme në kua- 
drin e Republikës do t'u jepet nga Qeveria dhe Komi- 
teti Qendror i Partisë, sepse çdo pjë që është në ven- 
din tonë është për popullin. Prandaj, me të tillë besim 
përvishjuni punës ashtu sikurse keni bërë deri tani, e 
më mirë në të ardhshmen, dhe ne jemi të bindur se 
kooperativat e lokalitetit tuaj do të bëhen të begatshme 
e të lulëzuara dhe populli do të jetojë i lumtur. 

Të rrojë Partia e lavdishme e Punës e Shqipërisël 

Të rrojë populli heroik shqiptari 

Të rrojë populli patriot dhe punëtor i lokalitetit të 
Petrelëst 


Botohet për herë të parë si- 
pas origjinalit që gjendet në 
Arkivin Qendror të Partisë 


TË PËRHAPIM NË FSHAT TË GJITHA TË MIRAT 
E KLASËS PUNËTORE 


Nga biseda me kuadrot drejtues të kooperativës 
së bashkuar të Vaqarrit eRruga e Leninity 
të rrethit të Tiranës 


14 qershor 1961 


Pasi u informua për sukseset, vështirësitë, do- 
hësitë dhe për perspektivën e kësaj kooperative shoku 
Enver Hoxha foli për kalimin e vështirësive që t dolën 
vendit tonë në vitin e kaluar e pastaj vazhdoi: 

Klasa punëtore dhe gjithë fshatarësia punonjëse 
këtë vit janë mobilizuar si kurrë ndonjëherë tjetër për 
kryerjen e të gjitha detyrave. Këtë vit përveç mobilizi- 
mit kemi pasur në favor edhe kohën, prandaj bujqësinë 
e kemi të mbarë. Ky është një inkurajim i madh për 
fshatarësinë tonë lidhur edhe me perspektivën. 

Kudo shihet një frymë e lartë patriotike për të re- 
alizuar planin e tretë pesëvjeçar, me gjithë vështirësitë 
e mëdha që ka krijuar udhëheqja sovjetike, me Hru- 
shovin në krye, qëndrim ky që përkrahet edhe nga 

udhëheqësit e disa vendeve të tjera socialiste. Reali- 
zimi i detyrave që na vë përpara plani, është plotësisht 
i mundshëm, për arsye të punës së madhe që bëjnë 
Partia, pushteti, kuadrot, si edhe të mobilizimit total 
të klasës punëtore dhe të fshatarësisë punonjëse. 

Realizimi i detyrave të këtij plani ka rëndësi të 
madhe. Revizionistët në disa vende thonë se Shqipëria 
nuk ecën dot përpara pa ne. Por ata gabohen. Shqipëria 
ecën dhe do të përparojë, sepse politika e drejtë e Par- 
tisë së saj mbështetet në marksizëm-leninizmin. Po të 
jesh në rrupë të drejtë dhe t'i qëndrosh besnik marksi- 
zëm-leninizmit nuk humbet kurrë. E tillë është epoka 
jonë, prandaj disa njerëz, sado fuqi që të kenë, nuk 
kanë ç'i bëjnë një partie dhe një populli qofshin edhe 
të vegjël. 

Për ne rëndësi të madhe ka mbrojtja e marksizëm- 
-leninizmit, sepse ky na jep forca të realizojmë me sukses 
planet tona, të ecim përpara në ndërtimin e socializmit, 
të përmirësojmë çdo vit e më shumë jetën e popullit jo 
vetëm duke ngritur më lart nivelin e tij material, por 
duke ngritur edhe kulturën e tij e njëkohësisht duke 
qenë vigjilentë për mbrojtjen e atdheut dhe të vende- 
ve socialiste. Populli ynë e do Partinë se e ka të qartë vi- 
jën e saj të drejtë, se ajo nuk mbetet vetëm te fjalët, por 
alo i kthen në vepra në dobi të atdheut e të socializmit. 

Revizionistët modernë për ne thonë se jemi dog- 
matikë dhe sektarë, sepse qëndrimet e Partisë sonë 
atyre nuk u pëlqejnë. Partia jonë thotë ta luftojmë 
imperializmin me atë amerikan në krye dhe të luftoj- 
më revizionizmin si agjenturën e tij në lëvizjen komu- 
niste ndërkombëtare. Udhëheqësit revizionistë sovjetikë 

puthen me revizionistët jugosllavë. Në komisionin e 
redaktimit për hartimin e deklaratës së Moskës të vitit 
1960 ne përsëri luftuam që këta armiq të demaskohen. 

Ndërsa ne i zbatojmë vendimet e Mbledhjes së 
Moskës, ka të tjerë që heshtin, sepse ndjekin një vijë 
që i lejon revizionistët e sotëm të vazhdojnë punën e 
tyre përçarëse në radhët e komunizmit ndërkombëtar 
dhe në vendet socialiste. 

Titoja nuk shkoi kot në Afrikë dhe në Azi. Ame- 
rika si kurdoherë e shpërbleu për punën që ai zhvilloi 
atje. Titoja e bëri këtë punë sepse në vjeshtë do të zhvi- 
llohet në Beograd konferenca e vendeve të paangazhu- 
ara. Revizionistët jugosllavë e të tjerë, duke spekuluar 
në vullnetin e popujve të Afrikës e të Azisë për të 
qenë të lirë, të pavarur, komplotojnë që të ndihmojnë 
imperializmin dhe të dobësojnë influencën e madhe që 
kanë në botë marksizëm-leninizmi dhe vendet socialiste. 

Kur na kritikojnë, si “dogmatikër ose “kokëfortër, 
revizionistët duan që ne të heshtim dhe të bëjmë punën 
e tyre, në mënyrë që një mëngjes ata të na futin në 
grackë. Këto parulla këta njerëz, pra, i hedhin për të 
gënjyer komunistët dhe popujt, me një fjalë ata i shër- 
bejnë imperializmit. 

Por ne nuk do të mashtrohemi kurrë. Kjo situatë 
që është krijuar, patjetër do të sqarohet. Komunistët e 
BS, që janë edukuar nga Lenini dhe Stalini, që kanë 
luftuar për më shumë se 40 vjet me radhë për të shty- 
pur borgjezinë, për të ngritur pushtetin sovjetik, për 
të ndërtuar socializmin, nuk duhet ta lënë veten të pë- 
njehen nga ky grup renegatësh që po çon ujë në mu- 
lirin e imperializmit. 


230 ENVER HOXHA 


N. Hrushovi po ndjek një rrugë pa krye, të dëm- 
shme për socializmin. Me veprimet e tij ai i jep kohë 
imperializmit të armatoset. Me fjalë imperializmit mund 
t'i thuash sa të duash që të mos armatoset, ai nuk dë- 
gjen, por ndjek rrugën e tij. Dhe ja konkretisht Gjer- 
mania Perëndimore, e përkrahur nga imperialistët 
amerikanë, është bërë si në kohën e Hitlerit. Të gjithë 
gjeneralët hitlerianë sot atje janë në fuqi, të gjithë 
fashistët janë të lirë dhe kanë pozita me rëndësi. Gjer- 
mania Perëndimore po armatoset deri në dhëmbë. Të 
gjithë e dinë këtë dhe janë kundër armatimit të saj, 
por nuk mjafton vetëm kaq. Po të qëndrohet fort në 
ato parime që janë vendosur në Mbledhjen e Moskës 
dhe të ndiqet një politikë konsekuente për mbrojtjen 
e paqes, armiqtë nuk lëvizin dot si të duan. Por tani 
ata shohin se rrugën e kanë të hapur, duke qenë të 
inkurajuar nga qëndrimi oportunist i N. Hrushovit 
me shokë. 

Pra, vija e Partisë sonë frymëzon komunistët dhe 
popullin tonë të ecin përpara me guxim dhe besim të 
patundur, dhe jo vetëm njerëzit tanë, por edhe popujt 
e komunistët e vërtetë në botë. Në këtë rrugë mark- 
siste-leniniste lufton edhe Partia Komuniste e Kinës 
dhe partitë e tjera komuniste e punëtore dhe s'ka si të 
jetë ndryshe. Pra marksizëm-leninizmi do të fitojë. 

V. L Lenini gjatë gjithë jetës së tij ka luftuar me 
vendosmëri dhe rreptësi të madhe kundër rrymave të 
ndryshme antimarksiste, kundër revizionistëve, oportu- 
nistëve, trockistëve etj., të cilët ai i ka cilësuar si ar- 
miqtë më të tërbuar të komunizmit. Në këtë rrugë ka 
ecur edhe J. V. Stalini. E tani na del Hrushovi me 

shokë dhe thonë se mësimet e Leninit na qenkan 
vjetruar. 

Titoja është armik i marksizëm-leninizmit sa edhe 
Kautski, të cilin V. I. Lenini e bëri paçavure derisa e 
shkatërroi. Kautski, në kohën e tij ishte vetëm një person 
që udhëhiqte një grup oportunistësh kundër marksis- 
tëve, kurse Titoja, të cilin e mbron N. Hrushovi, ka në 
dorë pushtetin, është revizionizëm në fuqi, prandaj ne 
luftojmë kundër revizionizmit jugosllav, ndërsa Hru- 
shovi na këshillon të heshtim, se kështu e dashka 
politika. 

Rruga që kanë zënë revizionistët, do t'i vërë disa 
në vështirësi jashtëzakonisht të mëdha, sepse tezat e 
tyre të rreme nuk do të vërtetohen kurrë. 

Udhëheqësit bullgarë thonë se kanë një vijë të 
drejtë politike. Por në tregun e tyre nuk gjen shpesh 
as domate, megjithëse Bullgaria është një vend që pro- 
dhon e eksporton shumë domate. Në Çekosllovaki që 
është një vend me industri të zhvilluar, me bujqësi të 
mekanizuar, një vend që bën tregti të madhe, shpesh- 
herë nuk gjen dot një kokërr limon as për të sëmurët. 
Dhe këtë na e thonë vetë, të gjithë ata që kanë ardhur 
nga këto vende te ne. Pra, ne kemi arritur suksese të 
mëdha, sigurisht duke kapërcyer vështirësi të shumta. 
Vështirësi do të kemi ndofta edhe më të mëdha, por 
ne kemi besim se vazhdimisht do të ecim përpara. Si- 
tuatat e krijuara nuk janë aq të lehta, prandaj ato 
duhet t'i kuptojmë mirë, t'ia bëjmë të qarta popullit, 
në mënyrë që t'i përballojmë me sukses ideologjikisht, 
politikisht dhe ekonomikisht. 

Unë gëzohem që punën e keni filluar mbarë dhe 


232 ENVER HOXHA 


keni arritur suksese, por këto që keni arritur të mos ju 
dehin, prandaj merrni masa të shfrytëzoni si duhet ditët 
pa shi, shikoni me kujdes interesin e përgjithshëm të 
popullit, por edhe interesin e kooperativistëve. Të dyja 
këto mos i shkëputni nga njëra-tjetra, i kini parasysh 
dhe mobilizohuni më mirë se vitin e kaluar që të korrni 
suksese edhe më të mëdha. 

Ju jeni afër Tiranës, afër kryeqytetit, prandaj ta 
bëni shembull kooperativën tuaj. Ju jeni shumë të fa- 
vorizuar për të marrë ndihmë nga Tirana, sidomos në 
zhvillimin e jetës shoqërore dhe kulturore, në edukimin 
e njerëzve, në përmirësimin e mënyrës së jetesës. Të 
gjitha të mirat që ka klasa punëtore i merrni dhe i 
përhapni në fshat, në mënyrë që ta bëni fshatin të 
mbushur nga të katër anët me kopshte të bukura, plot 
pemë e ullishta, me klub, kinema, terren sportiv etj., 
ku të rinjtë dhe kooperativistët të luajnë, të dëfrejnë 
e të çlodhen në mënyrë të kulturuar. 


Botohet për herë të parë si- 
pas origjinalit që gjendet në 
Arkivin Qendror të Partisë 


TË LUFTOJMË E TË PUNOJMË DUKE VËNË 
KURDOIERË IDEALIN E PARTISË MBI 
GJITHÇKA, ATDIIEUN MBI ÇDO GJË 


Nga biseda me kuadrot drejtues të kooperativës 
së bashkuar Bërzhitë-Dobresh të rrethit të Tiranës 


14 qershor 1961 


Në fillim, pasi u informua mbi gjendjen shumë të 
mirë të kulturave bujqësore të këtij viti, për numrin e 
ullinjve që ka kooperativa dhe për shërbimet që u bëhen 
atyre, për gjendjen e pemëve frutore, të vreshtave dhe 
të pjergullave etj., dhe pasi i vuri në dijeni të pranish- 
mit mbi disa probleme aktuale ekonomike dhe politike 
të vendit, shoku Enver Hoxha tha: 

Punët tona shkojnë mirë. Vjet ne patëm vështirësi 
për shkak të thatësirës, por Partia dhe Qeveria morën 
masa dhe populli nuk vuajti asnjë ditë për bukë. Në 
sektorët e tjerë planet u realizuan me sukses, kështu që 
furnizimi i popullit me mallrat e nevojshme u zhvillua 
normalisht. pa 

Këtë vit ne do të jemi edhe më mirë. Bujqësinë 
kudo e kemi të mbarë, grurë e misër do të prodhohet 

më shumë, po ashtu pambuk e panxhar, dhe bagëtitë 
do t'i ushqejmë më mirë, Me ritme të shpejta po zhvi- 
Lohet edhe industria, 

Ky është viti i parë i planit të tretë pesëvjeçar dhe 
ne duhet të bëjmë një hap të madh përpara, i cili do 
të influencojë shumë edhe në realizimin e planeve të 
viteve të ardhshme. Partia dhe Qeveria kanë marrë të 
gjitha masat që çdo gjë e caktuar në këtë pesëvjeçar 
të rcalizohet me punën tonë, duke u mbështetur krye- 
sisht në forcat tona. 

Kudo në Shqipëri do të ngrihen fabrika e uzina të 
rcja, një uzinë për pasurimin e kromit, një tjetër kom- 
binat i madh tekstili, fabrikë çimentoje në Krujë dhe 
në Elbasan e shumë të tjera. Kështu prodhimet do të 
shtohen dhe do të bëhen më të lira për popullin tonë. 
Ky është edhe qëllimi që i ndërtojmë këto vepra. 

Edhe në bujqësi do të kemi suksese të mëdha. 
Brenda këtyre 2-3 vjetëve të fundit kur në shumicën 
e fshatrave u krye kolektivizimi, po shohim ndryshime 
të mëdha, koopcrativat bujqësore po forcohen dhe po 
pasurohen, po hapen kudo toka të reja, po shtohen 
frutat, agrumet, ullinjtë, po bëhen pyllëzime të reja etj. 

Por gjatë pesëvjeçarit të tretë ne do të kemi për- 
parime edhe më të mëdha. Do të kemi më shumë trak- 
torë, do të shtohen sipërfaqet e ujitshme, do të bëhen 
punime të mëdha bonilikimi, do të ndërtohen rezer- 
vuarë të rinj, do të thahen moçale etj., dhe mbi të gjitha 
do të ndërtohen dy uzina të mëdha për prodhimin në 
vend të plehrave kimike, azotike dhe fosfatike që do të 
plotësojnë shumë më mirë nevojat tona. Kështu në 
pesëvjeçarin e ardhshëm ne do të kemi plehra në sasi 

të mjaftueshme, jo vetëm për të plehëruar tokat e 
drithërave dhe bimëve industriale, po edhe për kulturat 
e tjera dhe tokat tona do të bëhen më pjellore. 

Me ato që do të ndërtojmë në pesëvjeçarin e tretë 
do të bëjmë që në pesëvjeçarin e katërt të sigurojmë 
prodhime më të bollshme, shtetit do t'i sigurohen të ar- 
dhura më të mëdha dhe do të jetë në gjendje të plotësojë 
më mirë nevojat e popullit, në çdo drejtim. Jo vetëm që 
do të prodhohen më shumë mallra në vend, por me të 
ardhurat më të mëdha që do të sigurojmë, do të jemi 
në gjendje të sjellim nga jashtë ato sende të ncvojshme 
për popullin që akoma nuk i prodhojmë vetë. 

Ne kemi zbuluar vendburime të pasura hekur-ni- 
keli dhe mineralesh të tjera. Atje po ngremë dhe do të 
ngremë minicra për t'i nxjerrë këto pasuri nga toka, 
në të ardhshmen jo të largët do të ngremë uzina e kom- 
binate për përpunimin e tyre dhe me to do të rritim 
eksportin. Me të ardhurat që do të sigurojmë do të 
blejmë gjithçka që na nevojitet, bile edhe traktorë të 
vegjël e makina të tjera bujqësore për toka të ngushta 
si këto tuajat. Tani nuk i kemi të gjitha, por sa më 
shumë të prodhojmë aq më shumë do të kemi. Ju në 
fshat, kur të keni ujë për ujitje, pleh edhe vegla të 
përparuara bujqësore, sigurisht do të prodhoni më shumë. 

Partia tregon një kujdes të madh që njerëzit të 
mësojnë, me qëllim që të punojnë më mirë e të pro- 
dhojnë më shumë, për lumturinë dhe begatinë e popu- 
lit. Prandaj ajo hapi shkolla kudo, që të shkojnë djemtë 
dhe vajzat e popullit e të fitojnë dituri dhe këtë ta vënë 
në shërbim të socializmit. 

Perspektiva e ndërtimit tonë socialist është e shkël- 

qyer. Janë ndërtuar e do të ndërtohen vepra të mëdha 
dhe këto do t'i bëjnë djemtë dhe vajzat e popullit e në 
radhë të parë të punëtorëve dhe të fshatarëve, ata do 
të jenë si kurdoherë në krye të këtyre punëve. Bëmë 
sa bëmë ne, por jeta është jetë dhe njerëzit plaken. 
Por Partia nuk plaket dhe nuk vdes kurrë, ajo rron 
dhe përtërihet vazhdimisht sa dhe populli vetë. Ja, sot 
jemi ne, nesër vijnë të tjerët, të rinjtë që i ka mësuar 
dhe i ka edukuar Partia. Shumë nga këta hyjnë në 
Parti, kështu që ajo mbetet kurdoherë e re. I riu, pra, 
ka forca, energji, vrull, kurse i moshuari, megjithëse ka 
eksperiencën, vjen koha që s'punon dot. Ky është ligj 
i natyrës. 

Partia ushqehet vazhdimisht me forca të reja, me 
zotësinë e me diturinë e të gjithë anëtarëve të saj, që 
bëjnë gjithçka për të mirën e popullit. Prandaj të rinjtë 
duhet të ndjekin shkollat, të fitojnë dituri, të përvetë- 
sojnë teknikën, e cila vazhdimisht përparon, lehtëson 
shumë punën ec njeriut dhe shton rendimentin. Ju e 
dini se ç'kemi hequr ne, sa shumë forca materiale e sa 
mjete financiare kemi shpenzuar më parë për hapjen 
e një tuneli, sepse aq ishin dituria dhe mundësia jonë. 
Tani që shkenca dhe teknika kanë ecur përpara, një 
tunel, për hapjen e të cilit më parë duhej shumë kohë, 
tani mund të hapet në një kohë të shkurtër. Këto mun- 
dësi do të vijnë edhe te ne. 

Në të ardhshmen do të bëhen shpikje të reja. 
Partia do t'ua mësojë ato të rinjve dhe ata do t'i vënë 
në shërbim të popullit. Kjo lumturi nuk do të vijë vet- 
vetiu, por me luftë dhe me punë. Para luftës ne ishim 
të varfër, të pamësuar dhe të shtypur. Po, kur erdhi 

koha, rrëmbyem pushkën, dolëm në mal dhe luftuam, 
fituam dhe çliruam vendin, të shkatërruar dhe të var- 
fëruar akoma më shumë. Këtë populli ynë s'e harron, 
s'duhet ta harrojnë këtë as të rinjtë, por edhe sikur 
ndonjëri ta harrojë, do të ketë me mijëra njerëz që do 
t'ia kujtojnë dhe do t'i thonë se në të kaluarën fsha- 
tarit frytet e punës ia merrnin beu, agai, taksidari, faj- 
dexhiu etj. 

Punët na shkojnë mirë se Partia ecën në rrugë të. 
drejtë. Prandaj ta forcojmë dashurinë për Partinë dhe 
në mes njëri-tjetrit. Të luftojmë e të punojmë duke 
vënë kurdoherë idealin ec Partisë mbi gjithçka, atdheun 
mbi çdo gjë. Partinë dhe atdheun t'i ruajmë si sytë e 
ballit. Të gjithë, të mëdhenj c të vegjël, të punojmë 
pa u lodhur për ta bërë atdheun tonë sa më të fortë 
e të paprekshëm dhc jetën e popullit sa më të lumtur. 

Në punë dhe në jetë ka edhe mosmarrëveshje, të 
ciiat, natyrisht, nuk janë zhdukur, prandaj duhen zgji- 
dhur me kujdes, nuk duhet të lihen të zmadhohen sa 
të arrijnë të dëmtojnë interesat e mëdha të Partisë, 
të popullit dhe të atdheut. Kur vjen puna që këto 
çështje të vogla rriten sa të dëmtojnë interesat e Par- 
tisë, të popullit dhe të atdheut, atëherë u duhet thënë 
ndal. Kjo nuk do të thotë që, kur bën një padrejtësi 
kryetari i kooperativës bujqësore, ti të mbyllësh gojën. 
Jof Po të veprosh kështu përsëri ke dëmtuar interesat 
e popullit. Përkundrazi duhet vënë në dukje gabimi, 
të diskutohet e të kritikohet se nga një metodë pune 
e tillë kemi dobi, përkundrazi, kur e keqja mbulohet, 
alëherë ptina kalbet. ka 

Kur i futesh një pune, nuk do të thotë se këtë e 

kryen pa gabime. Vetëm një njeri i pandërgjegjshëm 
mund të thotë se çdo gjë e ka bërë mirë. Kur një ko- 
munist nuk e kryen mirë një punë, Partia e kritikon. 
Anëtari i Partisë nuk duhet të zemërohet nga kjo vë- 
rejtje, por duhet të mendohet, të pyesë ndërgjegjen 
e tij: “Pse ma bënë këtë vërejtje shoku, apo organizata 
e Partisë, më duan të mirën apo të keqen”-. Në qoftë 
se vërejtjen nuk e ka kuptuar, të bisedojë me atë që 
ia ka bërë dhe nëse është i bindur për kritikën, të kër- 
kojë të falur për gabimin që ka bërë dhe të mos e përsë- 
ritë më. Këto gjëra ndodhin në jetë, por Partia ka forca 
që t'i sheshojë. 

Komunistët duhet të vrasin mendjen më shumë 
për gabimet që bëjnë, se kanë përgjegjësi më të madhe 
nga ata që janë pa parti. Ata duhet të jenë të zgjuar e 
më të mësuar dhe kur nuk janë të tillë duhet të mësojnë 
nga ata që kanë shkollë eksperiencën e punës dhe të jetës. 

Anëtari i Partisë duhet të jetë më i sjellshmi nga 
të gjithë. Edhe ai mund të ketë raste që at'i vijë shpirti 
në majë të hundësr, por nuk duhet ta bëjë veten për- 
para tjetrit edhe sikur të jetë i bindur se fajin e ka 
tjetri. Në këtë rast ai duhet të bëjë përpjekje që ta 
ndreqë. Ai mund të ketë të drejtë të nxchet për fajin 
që ka bërë tjetri, por duhet të jetë gjakftohtë dhe të 
luftojë që ta bindë fajtorin. Dhe kur fajtori e kupton 
gabimin, atëherë ai është i qetë. 

“Anëtari i Partisë duhet të jetë i durueshëm, gjak- 
ftohtë, i dashur me njerëzit. Edhe të të kritikojë kur 
ke bërë gabim, por edhe të të marrë nga dora, të të 
përgëzojë, të të përqafojë kur ke bërë një punë të 
mirë. Po të sillet kështu anëtari i Partisë, atëherë ai 

pa parti do të thotë ky është komunist i mirë, që ta 
thotë në sy edhe gabimin edhe kritikën dhe, kur punon 
mirë, të ka mbi krye. Ky është njeri që çështjet i zgjidh 
në interes të popullit e që i dëgjon hallet e tij. 

Anëtari i Partisë duhet të jetë më i ndershmi nga 
të gjithë e të mos mendojë se është në Parti e mund 
të bëjë ç'të dojë, të bëjë edhe matrapazllëqe e vjedhje. 
Njerëzve të tillë t'u vënë drunë jo vetëm Partia, por edhe 
populli. Populli kërkon që anëtarët e Partisë të jenë 
njerëzit më të drejtë dhe më të ndershëm se i ka në 
udhëheqje. Prandaj, kur gabon një anëtar partie, populli 
të mos ketë frikë, por t'ia thotë në sy gabimin që ka bërë. 
Por mund të ndodhë që një anëtar partie të hakmerret 
për një kritikë që i ka bërë një punonjës i thjeshtë pa 
parti, po ai duhet të ketë besim se një komunisti të tillë 
do t'i dalë boja patjetër, se ai mund të gënjejë për një 
farë kohe organizatën-bazë, mund të gënjejë edhe komi- 
tetin e Partisë, po i godituri do t'i drejtohet edhe Komite- 
tit Qendror të Partisë, i cili do të dërgojë instruktorin e 
vet që ta verifikojë çështjen, do të pyesë njerëzit si qën- 
dron puna dhe ec drejta do të dalë në shesh. 

Çështja e popullit është shumë e madhe. Po të mos 
punojnë komunistët kështu si thashë, populli dëmtohet, 
kështu' na mësojnë Lenini dhe Stalini. Ne kemi një 
popull shumë të mirë, xhevahir, për çdo gjë që i thotë 
Partia ai është gati ta zbatojë. Atëherë ne, anëtarët e 
Partisë, duhet të jemi dhjetë herë më të gatshëm. Pse 
është populli i tillë, Partia ka suksese të mëdha, ajo 
kurdoherë fiton, kapërcen vështirësitë e panumërta dhe 
ecën përpara kurdoherë në rrugë të drejtë. Por ka edhe 
anëtarë partie që nuk sillen mirë. Këta janë 1-3-5, kurse 

Partia është me dhjetëra mijë dhe ata që bëjnë gabime 
ajo i ndreq. Rëndësi ka si qëndron shumica. 

Në fund kisha dhe diçka. Të ndërtoni për koopera-. 
tivën bujqësore një furrë kolektive, ku të piqet buka 
për nevojat e të gjithë anëtarëve, sepse një punë e tillë 
ka shumë leverdi. Së pari, kursehen sasi të konsiderue- 
shme drithi në favor të kooperativistëve dhe të shtetit, së 
dyti, ekonomizohen drutë dhe si pasojë pakësohen prer- 
jet e tyre në pyje, së treti, lehtësohet gruaja nga një pu-. 
në shumë e rëndë në shtëpi dhe i jepet mundësi asaj të 
bëjë më shumë ditë-pune në kooperativë, gjë që sjell 
si pasojë forcimin e kooperativës, shtimin e prodhimit 
dhe të të ardhurave të anëtarëve. 

Unë ju uroj suksese të mëtejshme në punë juve, 
vëllezërve dhe motrave të kooperativës së Dobreshit dhe 
Bërzhitës dhe ju këshilloj që si organizata e Partisë. 
ashtu edhe kryesia e kooperativës bujqësore të mbësh- 
teteni plotësisht te asambleja e kooperativës, në mënyrë: 
që të gjithë kooperativistët të jenë të bindur se ajo që 
vendoset në asamble është e drejtë, prandaj duhet zba-. 
tuar. Po mori një vendim asambleja, kryesia ka të 
drejtë ta zbatojë atë pavarësisht se ndonjë nuk do. 

Ju falënderoj shumë për pritjen tuaj të përzemërt. 
I përshëndetni nga unë të gjithë kooperativistët. Për-, 
piquni që sa të korrni grurin të mbillni misrin, t'i bëni, 
shërbimet kulturore, të shtoni ullinjtë, vreshtat dhe 
frutat e tjera që ta bëni kooperativën tuaj një kopësht 
me të vërtetë të bukuri 


Botohet për herë të parë si- 
pas orlgjinalit që gjendet në 
Arkivin Qendror të Partisë 


KËTO DITË TË LUMTURA POPULLI YNË : 
I KA ËNDËRRUAR ME SIIEKUJ 


Fjala në mitingun e organizuar me popullin 
e lokalitetit të Zall-Herrit të rrethit të Tiranës 


15 qershor 1961 


Të dashur shokë dhe shoqe të lokalitetit të 
Zall-Hcirit, 


Jam shumë i lumtur dhe i gëzuar që kam ardhur 
sot midis jush t'ju sjell përshëndetjet e Komitetit Qe- 
ndror të Partisë dhe të Qeverisë e t'ju uroj me gjithë. 
zemër jetë tëlumture të gëzuar të gjithë juve që merrni 
pjesë në këtë miting, familjeve, shokëve e shoqeve tuajat 

Shokë koopcrativistë, ditë të lumtura kanë ardhur 
sot për popullin shqiptar. Këto ditë të lumtura ai i ka: 
ëndërruar me shekuj, ai ka luftuar në shekuj për t'i 
arritur, por nuk ka mundur dot, sepse armiqtë e njerë- 
zimit dhe të popullit tonë ishin të fortë në ato kohë, 
kurse populli nuk i kishte organizuar forcat e tij për 
t'i përmbysur ata, pasi kapitalistët, bejlerët dhe aga- 
llarët, bashkë me agjentët e tyre ja vetëm kishin push- 

tetin dhe armët në dorë, por përdornin edhe influencën 
dhe mjetet e tyre për t'i përçarë forcat e popullit, për 
t'i vënë ato në luftë kundër njëra-tjetrës dhe për të 
sunduar vetë. 

Këtë taktikë, -përça e sundor, bejlerët dhe agalla- 
rët e vendit tonë e kanë përdorur gjatë gjithë kohës 
së sundimit të tyre: ata pënjenin një pjesë të popullit, 
kryetarëve u jepnin para dhe i vinin në luftë me njëri- 
-tjetrin dhe në këtë mënyrë popullin e mbanin nën 
zgjedhë. Këta armiq të popullit, kur e shikonin punën 
ngushtë, vendosnin diktaturën e egër mbi popullin. Kë- 
shtu erdhi në fuqi Ahmet Zoçolli, i cili me politikën e 
tij të poshtër antipopullore mundi ta mbante të përçarë 
popullin dhe të qeveriste vendin me hekur e me zjarr. 
Kur idetë përparimtare të komunizmit filluan të për- 
hapen edhe në vendin tonë, në klasën punëtore dhe në 
fshatarësinë shqiptare, atëherë ai dhe bajraktarët e tij, 
duke e ndierë veten të pafuqishëm, u lidhën me Italinë 
fashiste. Ata bënë një marrëveshje me Italinë dhe i 
dhanë asaj të drejtën që të sillte në Shqipëri forca 
italiane për të shtypur çdo revoltë të popullit shqiptar, 
në rast se ngrihej kundër regjimit të urryer të Ahmet 
Zogut. Kjo ishte tradhtia më e poshtër ndaj popullit. 

Në fakt, për shkak të lëvizjes së madhe popullore 
që udhëhiqnin në ilegalitet komunistët, situatat u bënë 
të vështira për regjimin e Zogut: atëherë Ahmet Zogu 
dhe bajraktarët e tij i hapën dyert Italisë dhe në Shqi- 
përi u vendos fashizmi italian, armiku më i egër i popu- 
Vit shqiptar, që kishte synuar prej shumë kohësh t'i 
shtinte në dorë tokat e bukura të stërgjyshëve tanë dhe 
t'i kolonizonte këto me italianë. 


KETO DITE POPULLI YNE I KA ENDERRUAR ME SHEKUJ 2413 


Mirëpo planet e tyre nuk u realizuan. Fashistët 
italianë erdhën në Shqipëri si pushtues dhe Ahmet 
Zogolli, mbreti kriminel, u largua si tradhtar dhe fshe- 
hurazi nga populli, sepse nuk ishte njeriu i popullit 
por xhelati i tij. Ai mori gjithë arin e shtetit që ia ki- 
shte grabitur dhe zhvatur popullit shqiptar dhe për 
10-15 vjet e hëngri me njerëzit e tij dhe e shkoi jetën 
me kontrabanda e matrapazllëqe. 

Më në fund Zogolli vdiq dhe as që i shkon në me- 
ndje njeriut për të, vetëm na ka mbetur në kujtesë si 
një sundimtar i egër dhe tradhtar nga më të këqijtë që 
i ka bërë dëme të mëdha popullit, që grabiti Shqipë- 
rinë dhe e la vendin në padituri, në varfëri dhe në 
prapambetje të madhe. Baltën e mëmëdheut ai e mori 
në thundrat e këpucëve. 

Shqipëria mbeti atje ku ishte, por e pushtuar nga 
fashistët italianë, populli i përbuzur dhe i braktisur, që 
vuante nën zgjedhën e dyfishtë, edhe të pushtuesve 
edhe të klasave shfrytëzuese vendëse. Ai e ndiente mbi 
shpatulla këtë zgjedhë dhe si kurdoherë kërkonte rru- 
gëshpëtimi që të fitonte lirinë, por nuk mund ta gjente 
dot vetë rrugën e vërtetë. Duhej një forcë e madhe, e 
dalë nga gjiri i popullit, për ta drejtuar dhe për ta 
frymëzuar popullin tonë në luftën për liri, për të për- 
caktuar mirë qëllimet dhe rrugën e fitores, për ta or- 
ganizuar dhe për ta hedhur atë në luftë kundër oku- 
patorëve, për t'u rrëmbyer kapitalistëve, bejlerëve dhe 
agallarëve pasuritë që i kishin vënë duke thithur brez 
pas brezi djersën dhe gjakun e popullit fukara. Pra, 
kur atdheu ishte në rrezik, nga gjiri i popullit do- 
lën njerëzit më të mirë dhe më besnikë që nuk u 


244 ENVER HOXHA 


dhimbsej as jeta për fatet e popullit, ata formu- 
an Partinë Komuniste të Shqipërisë dhe dolën malit. 
për liri. 

Vëllezër dhe motra, e vetmja rrugë për të shpë- 
tuar atdheun dhe popullin ishte lufta kundër okupato- 
rëve dhe të gjithë atyre që kishin tradhtuar çështjen e 
madhe të popullit. Ju i mbani mend kohët e vështira, 
por heroike të Luftës Nacionalçlirimtare. Nuk kishte 
forcë që ta mposhtte vullnetin dhe dëshirën e popullit 
për liri, as intrigat e zogistëve e të tradhtarëve, as 
armët e italianëve, të gjermanëve e të ballistëve nuk 
e frikësuan dhe nuk e gënjyen dot këtë popull. Ai u 
ngrit i tëri në këmbë nën udhëheqjen e Partisë dhe i 
përlau armiqtë si një stuhi e pamëshirshme. 

Ju e keni parë, të dashura nëna, motra dhe vë- 
llezër, se vija e Partisë sonë ka qenë kurdoherë një 
vijë e drejtë. Partia i bëri thirrje popullit që të bash- 
kohej pa dallim feje, krahine dhe ideje në luftën kun- 
dër armikut. Kjo ishte detyra kryesore në atë kohë. 
Dhe kjo ishte një politikë e drejtë e Partisë, të cilën 
ajo e zbatoi me vendosmëri. 

Ju keni dëgjuar për Konferencën e Pezës që ka 
një rëndësi të madhe historike. Atje Partia ftoi edhe 
përfaqësues të nacionalistëve, në mes të të cilëve edhe 
Bazin e Canës. Në këtë mbledhje Partia shtroi plat- 
formën e vet politike, të cilën e pranoi me fjalë edhe 
Abaz Kupi. Po ai ishte një njeri tepër dinak dhei 
poshtër. Në Pezë, të gjithë ne, vendosëm të luftohej 
okupatori dhe Bazi ishte dakord me këtë. Atëherë i 
dhamë dorën shoqi-shoqit dhe u betuam që të zbatohej 
kjo politikë e drejtë e Partisë. 

Kur e thirrëm Abaz Kupin, ne e dinim se ai ishte 
zogist, por politika e Partisë synonte të bashkonte gji- 
thë popullin në luftë kundër të huajve, pastaj si të 
çlirohej Shqipëria, çështjen e llojit të qeverimit do ta 
zgjidhte vetë populli siç e zgjidhi. Bazi me fjalë e pra- 
noi politikën e Partisë në Pezë, por nga ana tjetër 
dredhonte. 

Partia më ngarkoi mua dy-tri herë të takohesha 
me të. Unë u përpoqa ta bind duke i thënë se e vetmia 
rrugë e drejtë për shpëtimin e popullit dhe të atdheut 
tonë është lufta e pamëshirshme kundër okupatorëve, 
se për këtë qëllim duhet të ngremë popullin në këmbë, 
t'i themi atij përse duhet të luftojë dhe çfarë do të 
bëhet nesër në Shqipëri, ta ngremë fshatarësinë në 
luftë që toka t'u merret bejlerëve dhe agallarëve dhe 
t'i jepet atij që e punon. Por Bazi i Canës ishte i ndër- 
gjegjshëm në tradhtinë e tij. Kur isha një herë në 
Shëngjergj dëgjova se si nga dritarja e një shtëpie, ku 
qëndronte i rrethuar prej disa strimave- të tij, bërtiste: 
“Vetëm ne zogistët do t'ua japim tokat fshatarëver. 
Por kjo ishte vetëm një gënjeshtër. A ishte e mundur 
që Selman Petrela t'ju thoshte juve: 4Q fshatarë, i 
merrni këta ullinjtë e mi se nuk i dua më”. Këtë ai 
nuk do ta bënte kurrë, sepse ishte një tregtar, një faj- 
dexhi dhe si i tillë ishte pasuruar nga gjaku dhe djersa 
juaj. Ai ishte njeri i Zogut, hiqej si i zoti dhe i zgjuar, 
por pasurohej nën bajonetat e Zogut dhe të Abaz Kupit, 
përkrahej nga Xhemal Herri, tjetër gjakpirës ky, që 
ju grabiste ullinjtë dhe pasuritë tuaja. 

Abaz Kupi, sigurisht, s'mund të qëndronte me ne. 
Ai, duke u mbështetur fuqimisht nga anglezët, u për- 

poq të vinte përballë Frontit Nacionalçlirimtar të ash- 
tuquajturën partinë e tij zogiste të aLegalitetite. Por 
“Legalitetir shkriu si vesa e mëngjesit, sepse që të 
rrojë një parti dhe të bëhet një forcë e madhe, duhet 
të ketë rrënjë në popull. Ajo parti, që, pasi u formua, 
u zmadhua dhe u bë e fortë si çeliku, u armatos për 
vete, armatosi edhe popullin të cilin e udhëhoqi në 
luftën kundër fashistëve italianë e gjermanë, shparta- 
lloi ballistët e zogistët, ishte Partia Komuniste c Shqi- 
përisë, e cila lëshoi rrënjë të thella në zemrën e popu- 
Mit dhe u lidh me të si mishi me thoin, scpse luftonte 
për interesat e popullit. Një -partir si ajo e Abaz Kupit, 
që për fat të keq ai e krijoi në këtë fshat, nuk kishte 
asgjë të përbashkët me popullin. Abaz Kupi dhe Xhe- 
mal Herri mendonin se këtu në fshatin tuaj kishin një 
bazë të fortë të tyre, se ju ishit njerëzit e tyre. Po kjo 
nuk është aspak e vërtetë, Partia nuk e ka besuar kurrë 
këtë. Populli i fshatit tuaj nuk kishte asgjë të përbash- 
kët me Bazin c Canës. Ju nuk e ndihmuat atë, prandaj 
ai u detyrua të strukej shpellave dhe pastaj t'ua mba- 
thte këmbëve. 

Abaz Kupi tani jeton larg Shqipërisë me disa lë- 
mosha që i japin të huajt. Ai e di mirë ç'është Partia 
jonë dhe ç'iorcë ka populli ynë nën udhëheqjen e saj. 
Ka njerëz që kanë ikur jashtë si Abaz Kupi dhc rrojnë 
akoma me ëndrra. Ata një ditë iu drejtuan Bazit dhe 
i thanë që të ktheheshin në Shqipëri për të marrë fu- 
qinë në dorë. Bazi i Canës që na njeh mirë ne, i këshi- 
lloi miqtë e tij të mos merren me këto punë, sunë i 
njoh sa të vendosur janë komunistët dhe partizanët, 
prandaj rrini të hamë rehat këtë kafshatë buke që na 

japinr u tha ai. Këto i ka thënë pikërisht kështu 
Abaz Kupi. 

Populli i këtij lokaliteti ka qenë pjesë e pandarë e 
popullit tonë heroik, por në kushte shumë më të vështi- 
ra se krahinat e tjera të Shqipërisë, sepse këtu te ju 
zhvillimi shoqëror ka qenë shumë prapa. Ju nuk ishit 
më pak të zgjuar se populli i krahinave të tjera të ven- 
dit tonë. Populli kudo është i njëllojtë, por midis kra- 
hinave ka edhe ndryshime nga pikëpamja e zhvillimit. 

Me thënë të drejtën, këtu te ju bejlerët dhe aga- 
Nlarët mundën ta gënjenin për një farë kohe popullin, por 
kjo nuk u ndezi gjatë, sepse, po t'u kishte ndezur, nuk do 
të ishte kjo gjendje dhe Luftës Nacionalçlirimtare do t'i 
kishin dalë vështirësi të mëdha. Po ju nuk i nxorët ndo- 
një vështirësi luftës së popullit, sepse shpejt e kuptuat 
se kush ishte Abaz Kupi me shokë. Juve, si i gjithë po- 
pulli ynë, ju digjte zemra për Shqipërinë dhe donit që 
tokat dhe ullinjtë të ishin tuajat dhe jo të beut e të agait. 
Prandaj Partia ka besim të madh te ju. Edhe pas Çliri- 
mit armiqtë e betuar të Partisë ju thoshin: “Kini men- 
djen se ju keni qenë me Zogun dhe me Abaz Kupin, pra- 
ndaj Partia do t'ju shohë me tjetër syr. Po këto ishin 
parulla armiqësore që ata i lëshonin me qëllim që t'ju 
ndanin ju nga Partia. Partia i do njerëzit e mirë njëlloj. 
Ashtu si ka organizatë partic në Tiranë, në Korçë, në 
Vlorë, apo në fshatrat e Elbasanit ose të Durrësit, ashtu 
ka edhe këtu te ju. Partia nuk është diçka c shkëputur, 
ajo ka dalë nga gjiri i popullit, nga gjiri juaj, dhe kudo 
punon ec lufton njëlloj për të mirën e tij, që të përmirë- 
sohet jeta e tij, e cila në fakt është përmirësuar dhe do 
të përmirësohet vazhdimisht, çdo vit. 

Sikur unë t'ju numëroja këtu të gjitha veprat që 
janë ndërtuar në Shqipëri gjatë këtyre 17 vjetëve pas 
Çlirimit, do të zgjatesha shumë. Por le të marrim vetëm 
Tiranën. Ju të moshuarit e mbani mend Tiranën e vje- 
tër që ishte si një fshat, me rrugët e ngushta e plot 
baltë, me shtëpi të vogla të ndërtuara me qerpiç. E çfarë 
ndërtoi atëherë Xhemal Herri” Sa vjet qëndruan klasat 
shfrytëzuese në fuqi dhe ç'bënë7 Asgjë për popullin, çdo 
gjë për vete. Megjithatë, ç'janë ato që ndërtuan ata për 
vete përpara uzinave c fabrikave madhështore, palla- 
teve shumëkatëshe dhe rrugëve të gjera e të asfaltuara, 
përpara kinemave, teatrove, shesheve e lulishteve që 
janë ngritur pas Çlirimit në Tiranën e popullit” Ato që 
regjimet e kaluara nuk i ndërtuan dot për qindra vjet, 
populli, nën udhëheqjen e Partisë, i ndërtoi vetëm bre- 
nda 16-17 vjetëve. 

Këtë populli ynë e ka kuptuar fare mirë. Në saje 
të punës vetëmohuese të popullit, nën udhëheqjen e 
Partisë, po zhvillohet dita-ditës më shumë industria 
jonë socialiste, Këtë pesëvjeçar do të ngrihen shumë 
fabrika e kombinate të reja më të mëdha e më mo- 
derne se ato që janë ndërtuar deri tani. Në Berat do 
të ndërtohet një kombinat tekstili më i madh se aii 
Tiranës, që populli të ketë për të veshur rroba më të 
mira dhe më të lira. Një fabrikë çimentoje do të ngri- 
het gjithashtu këtu afër jush, në Krujë, dhe një tjetër 
në Elbasan, 

Kudo në vendin tonë po ndërtohet, në qytete dhe 
në fshatra bëhen shtëpi të reja, shtëpi e vatra kulture, 
stalla, fabrika dhe uzina. Partia mendon që të tilla të 
ndërtohen sa më shumë dhe sa më shpejt, se kështu do 

të përmirësohet gjendja ekonomike e popullit. Mirëpo 
të gjitha këto ndërtime duan lëndë druri, çimento, 
tulla, tjegulla etj. Ne kemi fabrika tullash e tjegullash, 
por do të ngrihen edhe të tjera. Do të ngrihen dy uzina 
për prodhimin e plehrave kimike për t'i ardhur në 
ndihmë fshatarësisë sonë, gjithashtu edhe një uzinë për 
përpunimin e mineralit të hekurit dhe të nikelit. 

Në sektorin e bujqësisë, gjithashtu, janë bërë ndry- 
shime të mëdha. Janë tharë këneta, moçale, janë bërë 
e po bëhen rezervuarë të mëdhenj për ujitje, kanalizime, 
në fusha është bërë kolektivizimi që është një fitore 
shumë e madhe e ndërtimit të socializmit në vendin 
tonë, Shumë nga fshatarët tanë në fillim ndrydheshin, 
nuk e kuptonin mirë rëndësinë e kooperativave buj- 
qësore. Por këtë e kishte të qartë Partia se kështu na 
mësonin Lenini dhe Stalini. Kini kujdes, u thoshin 
shokëve komunistë, përpiquni t'i bindni fshatarët se 
ata më së fundi do t'i kuptojnë të mirat që u sjell koo- 
perativa. Kështu u veprua edhe te ne dhe kolektivizimi 
pothuajse ka përfunduar dhe' tani po të punohet si 
duhet në fshat ka për të ardhur patjetër begatia. 

Të marrim fshatin tuaj. Brenda një kohe të shkur- 
tër ju hapët toka të reja, por, nga sa shohim, keni 
shumë të tjera për të hapur. Partia do t'ju ndihmojë 
në këtë drejtim që të hapni akoma më shumë që dhe 
këto vende rreth jush të bëhen medoemos kopshte të 
bukura dhe do të bëhen. 

Shteti do t'ju ndihmojë me kredi për zhvillimin 
e frutikulturës. Veçanërisht do të ndihmohen me kredi 
me afat të gjatë kooperativat e zonave malore, si koo- 
perativat e lokalitetit tuaj, në mënyrë që të gjitha 

kodrat të mbillen me pemë frutore, me qëllim që të ar- 
dhurat të rriten e të përmirësohet mirëqenia si në koo- 
perativat e zonës fushore. Ndihma për ju do të jetë më 
e madhe se e kooperativave të Myzeqesë e të Vlorës, 
pasi këto i kanë fushat më pjellore e me sipërfaqe të 
mëdha. Megjithatë edhe te ju, po t'i bëni shërbimet e 
duhura tokës, kjo do të bëhet pjellore. 

Kryesorja është që të mobilizoheni e të punoni 
të gjithë, pa ndihma nuk do t'ju mungojë, ashtu si 
nuk ju ka munguar deri tani. Ju keni arritur disa suk- 
sese, por nuk duhet të kënaqeni me kaq, të punoni më 
shumë për të shtuar prodhimet. Duhet të zhvilloni 
sidomos ullinjtë që janë një pasuri e madhe jo vetëm 
për ju por për gjithë popullin tonë, t'ju bëni shërbimet 
e duhura që të prodhojnë më tepër dhe të punoni me 
këmbëngulje për shtimin e tyre, për t'i mbjellë të gjitha 
këto kodra me ullinj, me vreshta dhe me pemë të tjera 
frutore. Prandaj mos u mjaftoni vetëm me atë pjesë 
që keni hapur deri tani, por t'i hapni të gjitha kodrat 
përreth dhe t'i mbillni. 

Prandaj, shokë dhe vëllezër, është në interesin tuaj 
dhe të gjithë atdheut, për të ardhshmen e fëmijëve 
tuaj, t'i përvisheni punës, tokave që keni hapur dhe 
që i keni bërë ara, t'u shërbeni si duhet që të merrni 
jo vetëm një po edhe dy prodhime në vit. Ato toka, që 
janë të veshura me bimë të egra, t'i ktheni në radhë 
të parë në toka buke dhe në pemishte, ullishta e vre- 
shta. Në këtë drejtim mobilizohuni se nga Partia do të 
keni të gjithë përkrahjen e duhur. 

Kudo në vendin tonë janë hapur shkolla. Partia 
çdo ditë na mëson dhe na thotë se nuk mund të ecet 

përpara pa shkollë dhe pa dituri, sepse, po të keni këto, 
do të punoni më mirë, do të shtoni më tepër prodhi- 
met. Në qoftë se në kooperativën tuaj do të vijnë agro- 
nomi, veterineri, zootekniku, mjeku, infermieri, mamia 
dhe mësuesi, atëherë do të keni më shumë bukë, qu- 
mësht, bagëti, nuk do të ketë sëmundje e padituri dhe 
fëmijët tuaj do të rriten si duhet me të gjitha të mirat. 
Më parë këtu nuk kishte shkolla, kurse tani ka çdo 
fshat. Ju keni shkollën 7-vjeçare dhe fare afër në Ti- 
ranë keni edhe shkolla të mesme, institute të larta dhe 
universitetin tonë. Të gjithë duhet të mësojmë, e në 
radhë të parë fshatarët, sepse ata kanë qenë më prapa, 
Por tani fshatarët janë zgjuar dhe duan të mësojnë me 
të gjitha forcat e tyre. 

Ja, më bëhet zemra mal kur shoh që shumë gra 
kanë ardhur këtu në miting. Këto gra punojnë si edhe 
burrat. Më përpara të gjitha këto nëna dhe motra rrinin 
të mbyllura në shtëpi, nuk dilnin as në punë, as në 
rrugë, kur ishin të sëmura nuk mund të shkonin as te 
mjeku dhe për këtë shkak shumë nga fëmijët vdisnin. 
E gjithë kjo ndodhte nga prapambetja dhe zakonet e 
egra në regjimet e kaluara. Pse ky trajtim ndaj gruas, 
a nuk është ajo e zgjuar, e ndershme, e zonja, trime, 
punëtore njëlloj si burri, në mos më shumë” Atëherë 
si mund ta mbanim ne gruan në gjendjen e mëpar- 
shme” Këtë nuk na e lejonte Vija e drejtë e Partisë 
sonë marksiste-leniniste. Partia që në fillim tha se 
gruaja duhet të çlirohet dhe populli e vuri në vend 
fjalën e Partisë. Ja tani përkrah jush, si dje në luftë, 
shikoni kudo nënat e motrat, gratë e vajzat që venë në 
shkollë dhe në punë. Kjo flet për atë revolucion të 

madh që është bërë në vendin tonë në çështjen e 
tërheqjes së gruas në prodhim e në aktivitetet shoqërore. 

Fanatizmi në këtë drejtim është mbeturinë e sun- 
dimit të vjetër otoman. Mund të mendojë ndokush se 
në Turqi janë bërë përparime. Ç'përparim i thonë atij 
kur gratë atje akoma dalin me perçe7 Gratë e Shqipë- 
risë, të edukuara me frymën e Partisë, brenda një kohe 
shumë të shkurtër e flakën tej perçen. 

Fshatari ynë është përparimtar. Për këtë unë doja 
të falënderoja nga zemra të gjithë ata burra të moshuar 
që e kanë kuptuar drejt vijën e Partisë, i kanë futur 
gratë, motrat dhe vajzat e tyre në punë, i respektojnë 
ato, i dërgojnë të rejat në shkollë. Partia nuk do t'ua 
harrojë kurrë këtë qëndrim përparimtar. Ata e dë- 
gjojnë dhe e mbajnë fjalën e Partisë dhe në këtë më- 
nyrë i kanë sjellë një shërbim të madh vendit dhe 
familjeve të tyre. 

Pjesëmarrja e gruas në punë është shenjë përpa- 
rimi e begatie. Shikoni ç'ndodh te ne: në çdo sektor 
pune i gjen gratë që punojnë njëlloj si edhe burrat e 
më me ndërgjegje. Gratë sot punojnë në çdo profe- 
sion, mësuese, mjeke, inxhiniere, shitëse, telefoniste 
etj. dhe për këtë ato falënderojnë Partinë. Është detyrë 
e të gjithëve që ta përkrahim e ta ndihmojmë atë për 
të mbrojtur e për të rritur dinjitetin dhe personalite- 
tin e' saj. 

Shqipërinë tonë të re e ndërtuam me gjak dhe me 
djersë e nuk ka forcë që ta mposhtë dhe ta ndalojë të 
ecë përpara. Ne jemi të fortë se jemi në rrugë të drejtë, 
të cilën populli i udhëhequr nga Partia e mbron me 
vendosmëri. Por armiqtë na kanë halë në sy dhe ar- 

matosen për të na goditur. Prandaj të jemi kurdoherë 
vigjilentë e të gatshëm dhe në njërën dorë të mbajmë 
kazmën e në tjetrën pushkën. Sa më të përparuar të 
jemi në bujqësi, në industri, aq më të fortë do të jemi, 
se kur armiku të shikon të dobët, të godet, kurse, kur 
të sheh të fortë, nuk guxon të të prekë. Prandaj, duke 
ndërtuar socializmin, duke punuar për të përmirësuar 
jetën e popullit tonë, ne forcohemi gjithnjë e më shu- 
më dhe armiqtë tanë duhet të mendohen shumë po të 
veprojnë kundër RPSH. 

Edhe revizionistët e Beogradit, monarko-fashistët 
grekë dhe ncofashistët italianë, që janë armiq të egër 
të popullit shqiptar, duhet t'i bëjnë mirë llogaritë me 
ne dhe të mos mendojnë se populli ynë nuk është i 
armatosur. Ata të mos harrojnë të kaluarën jo shumë 
të largët, kur partizanët dhe populli ynë thyen divizio- 
net fashiste italiane e gjermane, ballistët e zogistët, 
atëherë kur nuk kishim armë dhe ato pak që kishim 
ua kishim marrë armiqve. Tani kemi një popull që 
është i tëri i armatosur, kemi një industri të fuqishme 
që rritet nga viti në vit, një bujqësi që përparon vazh- 
dimisht dhe një ushtri besnike të popullit dhe të Par- 
tisë që nuk e tund as topi, të fortë, të kalitur dhe të 
armatosur me armët më moderne. 

Prandaj me besim të madh te Partia, te forca e 
saj dhe e popullit, t'i përvishemi punës me mish e me 
shpirt se tani punojmë për vete, për fëmijët tanë që 
jeta jonë të jetë e lumtur dhe e gëzuar. Nga ana tjetër, 
të hapim sytë se armiku nuk e pushon luftën kundër 
nesh. Ka akoma njerëz që mund të gënjehen. Prandaj 
këta njerëz ne duhet t'i kemi kujdes. Jo të gjithë e 

kuptojnë menjëherë rrugën e drejtë. Partia dhe patrio- 
tët e kanë për detyrë që të ndreqin çdo njeri që gabon. 
Këtë politikë ka ndjekur vazhdimisht Partia. Sa njerëz 
kanë bërë gabime gjatë kohës së luftës dhe po të mos 
punonte me mend Partia sa nga këta do të ishin dë- 
nuar. Por Partia dënoi vetëm fajtorët kryesorë, ata që 
kishin lyer duart me gjakun e popullit. Partia ecën dhe 
punon me mend si populli, se ajo është nxënëse ec tij, 
ka mësuar prej tij dhe di t'i dallojë ata që gabojnë 
padashur. Populli të fal një herë, dy herë, tri herë, por 
kur me gabimet e tua dëmtohet çështja e tij, atëherë 
të jep dënimin e merituar, ashtu sikurse e morën të 
gjithë tradhtarët e atdheut dhe të popullit, qofshin këta 
njerëz të thjeshtë ose me përgjegjësi, si Koçi Xoxe, 
Teme Sejko etj. Partia nuk merr parasysh kush është 
ai që bën gabime dhe faje ndaj popullit. Kushdo qoftë 
si duhet ta paguajë tradhtinë edhe me kokën ec vet. 
Teme Sejko me shokë, agjentë të revizionistëve jugos- 
llavë, të monarko-fashistëve grekë e të lidhur me im- 
perialistët amerikanë komplotuan kundër popullit .e 
Partisë. Veprimtaria e tyre përbënte një rrezik të 
madh për ekzistencën e diktaturës së proletariatit, pra- 
ndaj gjyqi i popullit u dha dënimin e merituar. 

Interesat e popullit dhe të atdheut janë mbi të 
gjitha. Kështu duhet të mendojnë të gjithë. Atdheu 
është gjëja më e shtrenjtë. Po humbe lirinë e atdheut 
ke humbur gjithçka. 

Për popullin tonë interesat e Partisë janë mbi çdo 
gjë, sepse po u dëmtua dhe u rrezikua Partia, u rre- 
zikua edhe jeta e popullit. Populli pa Partinë do të 
binte në robëri, por edhe Partia nuk mund të rrojë pa 

popullin. Prandaj popull dhe FPaiti janë të lidhur për- 
jetë. Për këtë arsye ne jemi të fortë. Vërtet ne kemi 
miq, por kemi edhe armiq, veçse planet e tyre të gjitha 
kanë dështuar dhe do të dështojnë kurdoherë, sepse 
populli është i lidhur me Partinë si mishi me koskën. 

Shokë dhe vëllezër, nëna dhe motra, me besim të pa- 
tundur te Partia, te ju, në forcën dhe zgjuarsinë tuaj, të 
ecim përpara, të prodhojmë dhe të punojmë sa më shu- 
mël Në emër të Komitetit Qendror të Partisë, unë ju 
uroj nga zemra punë të mbarë e suksese të mëdhal 

Këtë vit ju do të keni prodhime të mira dhe kjo 
gjë e gëzon shumë Partinë sepse djersa dhe puna juaj 
do të japë frytet e duhura. Vitin e kaluar ishim ca 
shtrënguar se na dëmtoi thatësira, por Partia mendoi 
për ta përballuar këtë gjendje dhe popullit nuk i mun- 
goi buka. Këtë vit me furnizimin jemi shumë më mirë, 
do të kemi prodhime të bollshme, edhe për industrinë 
tonë do të kemi më shumë lëndë të parë. Prandaj është 
një gjë ec gëzueshme që ky vit bujqësor është i mbarë. 
Partia është e lumtur kur në shtëpitë tuaja ka bollëk, 
gëzim dhe lumturi. I 

Të jeni të sigurt se, duke ndjekur këtë rrugë, çdo 
vit do të ketë më shumë gëzim, më shumë lumturi e 
begati për njerëzit tanë, prandaj 

Të rrojë Partia jonë e Punësi 

Të rrojë populli shqiptari 

Të rrojë populli i të gjithë lokalitetit të Zall-Herrit, 
besnik i Partisël - 


Botohet për herë të parë si- 
pas origjinalit që: gjendet në 
Arkirin Qendror të Partisë 


AVIATORËT QË RRITI, KALITI DHE EDUKOI 
PARTIA JANË BIJ BESNIKË TË SAJ 
DHE TË POPULLIT 


Fjala me oficerët e repartit të aviacionit të Rinasit 


15 qershor 1961 


Në radhë të parë ju përgëzoj dhe ju falënderoj për 
punën e lavdishme që bëni çdo ditë në shërbim të Par- 
tisë dhe të atdheuti 

Këtë takim po e bëjmë si në të kaluar e sipër dhe 
më vjen keq që nuk kam kohë të qëndroj gjatë me ju, 
sepse në Prezë është mbledhur dhe na pret populli i 
gjithë lokalitetit. Por në këtë takim të shkurtër dua 
t'ju shprëh kënaqësinë që ndieva duke asistuar në flu- 
turimin e mrekullueshëm të shokut tuaj. Specialist nuk 
jam, por them se ata që bëjnë të tilla fluturime janë 
heronj, njerëz të zotë nga çdo pikëpamje, sepse kanë 
arritur të zotërojnë makina kaq të fuqishme, të kom- 
plikuara dhe delikate, njerëz që kanë guxim, ashtu siç 
keni të gjithë ju, që Partia ju ka dhënë në dorë këto 

mjete. Kjo tregon një anë shumë pozitive të njerëzve 
tanë, oficerëve të Ushtrisë sonë Popullore, dëshirën, 
vullnetin e madh dhe këmbënguljen për të mësuar. 
Partia jonë tani ka krijuar kuadro të aftë, të dalë 
nga gjiri i popullit, të cilët deri dje ishin analfabetë, 
disa nuk kishin as shkollë, le të mesme të plotë, por 
as T7-vjeçare, bile shumë kanë qenë vetëm me fillore 
dhe shkollën e kanë bërë pas Çlirimit. Megjithatë, 
njerëzit tanë, kur kanë ndjekur shkollat ushtarake, 
kanë dalë të shkëlqyer si nga ana teorike, ashtu edhe 
në praktikë. 

Jeta ka treguar se të gjithë ushtarakët tanë, të 
çfarëdolloj arme apo sektori të ushtrisë sonë, kur kanë 
vazhduar studimet në shkollat e larta ushtarake, kanë 
treguar zotësi të rrallë. Këtë nuk e them për t'ju bërë 
qejfin, sepse ju jeni komunistë, por kështu është e 
vërteta. Armët që ju kanë vënë në duar Partia e populli, 
që nga avionët e deri te nëndetëset, janë përvetësuar 
prej jush me një shpejtësi të jashtëzakonshme: ato 
drejtohen si duhet dhe janë në gatishmëri të plotë për 
arsye se i gjithë efektivi, oficerë dhe ushtarë, që shër- 
bejnë në to, janë të ndërgjegjshëm për detyrat e mëdha 
që u kanë ngarkuar Partia dhe populli. Prandaj, atje ku 
është caktuar, secili efektiv mëson dhe stërvitet mirë 
çdo ditë dhe çdo mjet është gati në çdo kohë, në shër- 
bim të atdheut. 

Duhet të jemi në gatishmëri shokël Këtë e them 
se rreziku i luftës ekziston përderisa ekziston impe- 
rializmi. Ato fjalë të. mëdha që ka thënë Stalini për 
paqen, jo një por as dhjetë Hrushovë të ngrihen nuk 
mund t'i tundin. Paqja është në duart e popujve dhe 

nëse ata mobilizohen me të gjitha forcat kundër luftës, 
ajo do të sigurohet. Paqja do të rrezikohet në rast se 
çështja lihet vetëm në duart e disa personave, në 
shpresën e bisedimeve me krerët e imperializmit dhe 
në premtimet boshe për paqe. Bisedime mund të bë- 
hen, por këto duhet të shoqërohen me një lëvizje të 
madhe të masave popullore, me aksione konkrete revo- 
lucionare, për t'ua bërë të pamundur jetën luftënxi- 
tësve, për të shkatërruar planet e imperialistëve ame- 
rikanë dhe aleatëve të tyre, imperialistëve anglezë, 
francezë, italianë dhe revizionistëve modernë, revizio- 
nistëve jugosllavë kryesisht dhe atyre të cilëve maska 
nuk u është çjerrë akoma si duhet. Ne, pra, jemi për 
këtë rrugë, se kjo është e drejtë dhe nuk ka kush e 
kundërshton. 

Imperialistët amerikanë kanë leverdi të madhe në 
rast se në çështjen e paqes qëndrohet vetëm me llafe, 
diskutime dhe takime. Ata fitojnë kohë jo vetëm për 
vete, por armatosin dhe satelitët e tyre si Gjermaninë 
fashiste të Bonit. Ata çdo vit i shtojnë armatimet dhe 
këtë po e vërteton jeta. Paqja nuk mund të sigurohet 
në qoftë se nuk mbështetesh fuqimisht në popujt, nuk 
ndihmon lëvizjet nacionalçlirimtare dhe antikoloniale 
që bëjnë popujt e botës kundër kolonizatorëve të rinj, 
të cilët kryesisht janë imperialistët amerikanë, në 
qoftë se nuk frymëzohet që të ngrihet proletariati i të 
gjitha vendeve kapitaliste në luftë kundër borgjezisë 
imperialiste brenda në strofkën e saj dhe t'i nxjerrë 
asaj çdo orë dhe çdo ditë pengesa në pregatitjen e 
luftës. Atëherë, me të vërtetë, imperializmit amerikan 
i thuhet ndal, i pritet rruga për armatime. Ndryshe 

ai armatoset e pregatitet për luftë dhe ti bjeri sa të 
duash daulles për paqe. 

Pra, Partia jonë ka një vijë lë drejtë, si për 
të gjitha çështjet e politikës së jashtme, edhe për 
paqen: këtë vijë ndjekin e zbatojnë edhe Partia Ko- 
muniste e Kinës, shumë parti të tjera, komunistët e 
botës, marksistë-leninistët e vërtetë që përbëjnë shux- 
micën dërrmuese në lëvizjen komuniste ndërkom- 
bëtare. 

Por nga disa vihen gurë në rrotat e marksizëm- 
-leninizmit. Kjo nuk ndodh për herë të parë në his-: 
torinë c lëvizjes komuniste ndërkombëtare. Borgjezia 
kapitaliste, për të penguar ecjen përpara, është për- 
pjekur vazhdimisht t'i kundërvërë doktrinës sonë fi- 
timtare teorinë e urryer oportuniste të revizionizmit. 
Por marksizëm-leninizmin, përhapjen e ideve të tij në 
botë, ecjen përpara të socializmit nuk i kanë penguar 
dot kurrë. Sigurisht, atij i kanë sjellë dëme revizionis- 
tët modernë e veçanërisht revizionistët jugosllavë, pra- 
ndaj ata konsiderohen armiqtë tanë të rrezikshëm dhe 
kjo është pranuar në mbledhjet e komunizmit ndër- 
kombëtar, vendimet ec të cilave duhen zbatuar nga 
të gjithë. ' 

Por ka udhëheqës që nuk i zbatojnë këto vendime, 
përkundrazi ata u bëjnë një luftë të tmerrshme atyre 
që i zbatojnë. Nuk dua të zgjatem për dëmet qëi 
sjellin revizionistët modernë marksizëm-leninizmit, por 
de t'ju them se N. Hrushovi ka nxjerrë teorinë që sa 
më shumë të sulmohen revizionistët jugosllavë, aq më 
tepër lidhen me amerikanët. Kështu Hrushovi dhe ata 
që e pasojnë kërkojnë të heshtet kundër një sëmun- 

djeje të rrezikshme që kërkon të depërtojë në trupin 
e shëndoshë të komunizmit ndërkombëtar për ta brej- 
tur këtë nga brenda. Ky është një krim i madh që i 
bëhet komunizmit dhe popujve. A mund të heshtet për 
shëtitjet që bën Titoja me vapor nga dy muaj nëpër 
Afrikë, kur dihet që këto nuk janë shëtitje thjesht 
turistike, por me qëllime të caktuara për t'i shërbyer 
imperializmit amerikan, i cili lufton që të dobësojë in- 
fluencën e madhe të socializmit dhe të komunizmit në 
sytë e popujve që kanë hedhur tej zgjedhën koloniale 
dhe kanë fituar një farë pavarësie” Jo, ne nuk mund 
të heshtim para fakteve të tilla. 

Për të penguar e për të dëmtuar lëvizjen antikolo- 
niale që po zgjerohet, imperializmi amerikan përdor 
klikën titiste që t'i tërheqë në anën e vet këto forca. 
Ai e sheh se nuk mund t'i gënjejë dot popujt që po 
zgjohen ashtu siç bënte përpara, prandaj si mjet diver- 
sioni përdor revizionizmin modern, Titon me klikën e 
tij që shëtit nëpër Azi dhe Afrikë. Ju keni dëgjuar se 
në disa vende komunistët persekutohen, futen nëpër 
burgje, pushkatohen. Me këto metoda reaksionare qe- 
veritë e këtyre vendeve synojnë të shuajnë lëvizjet 
revolucionare, të zgjatin jetën e borgjezisë dhe t'u ha- 
pin rrugë planeve të imperialistëve që i mbajnë në 
fuqi. Natyrisht për t'u maskuar Titoja përdor edhe 
ndonjë formulë kundër kolonializmit, shtiret se lufton 
për paqe, por këto nuk janë gjë tjetër veçse tym. 

Pra, Nikita Hrushovi dhe ata që e pasojnë, me 
politikën që ndjekin, ndihmuan që Titoja, me gjithë 
kontradiktat që ekzistojnë midis këtyre vendeve, të 
arrijë në marrëveshje për të bërë një mbledhje në 

Beograd në vjeshtën e ardhshme. Tani N. Hrushovit i 
janë vënë këmbët në një këpucë për qëndrimet revi- 
zioniste që mban dhe megjithëse bën një propagandë 
antimarksiste në radhët e partive të tjera kundër Par- 
tisë sonë, është i detyruar të pyesë se ç'mendon Partia 
jonë për këtë mbledhje që do të mbahet në Beograd, 
dhe në të njëjtën kohë deklaron se qeveria sovjetike 
“nuk është dakord-l Po përse ai e do tani mendimin 
tonë në mënyrë indirekte Sepse Partia e Punës e Shqi- 
përisë do t'ia përplasë fytyrës rezultatet e politikës së 
tij, rrjedhimet që sjell ajo, sepse këto çështje do të 
dalin në shtyp dhe atyre do t'u vijë hidhur. Ata do të 
.heshtin për këtë mbledhje dhe ato që mendohen prej 
tyre se gjoja do të bëhen përçapje në rrugë diplomati- 
ke, domethënë me muhabete, për të influencuar që në 
këtë mbledhje në Beograd të mos harrohet të flitet 
kundër imperializmit dhe kolonializmit, janë vetëm 
fjalë. Këtë punë e ka merak vetë Titoja, ai do t'i lidhë 
mirë krerët e këtyre vendeve në vjeshtë dhe do të or- 
vatet t'i hedhë kundër përhapjes së komunizmit, kun- 
dër çlirimit të popujve. 

Sipas Hrushovit nuk duhet folur kundër Titos, ai 
duhet lënë rchat të livadhisë. As kjo, as ajo e udhëhe- 
qësve bullgarë, që kanë hapur kufijtë me Jugosllavinë, 
nuk është rruga marksiste që duhet ndjekur. Ju shqip- 
tarët doni të merrni flamurin e luftës kundër revizio- 
nizmit, thonë udhëheqësit bullgarë, me Teodor Zhivkovin 
në krye. Ne duam vetëm të bëjmë detyrën tonë prej 
komunisti për të mbrojtur popullin dhe Partinë tonë, 
lirinë e atdheut, komunizmin. Prandaj kufijtë ne nuki 
hapim, siç bëhet në Bullgari, ku hyjnë dhe dalin nga 

Jugosllavia me mijëra. Dhe këtë qëndrim ata e justifi- 
kojnë me lidhjet që duhen mbajtur me popullin 
jugosllav. 

Vigjilencë i thonë t'u hapësh kufijtë revizionistëve 
jugosllavë7 Këtë që bënë vetë bullgarët na këshillonin 
ta bënim cdhe ne, por ne nuk bëjmë si ata. Ne i njohim 
mirë revizionistët jugosllavë, i dimë taktikat e tyre 
sepse kemi rreth 20 vjet që po luftojmë kundër tyre dhe 
kjo nuk është një luftë e vogël. Metodat dhe taktikat e 
tyre i njohin edhe të tjerët, por heshtin. 

Partia jonë i ka kritikuar me të drejtë N. Hrushovin 
dhe njerëzit e tij përsa kanë bërë kundër Partisë dhe 
atdheut tonë, Këto kritika ajo nuk i bëri prapa krahëve, 
as botërisht, po haptazi në mbledhje marksiste-leniniste 
partish. Atyre nuk u pëlqeu qëndrimi ynë dhe na shanë, 
por ata janë të sharë, kurse ne jemi të nderuar dhe 
koha do të tregojë sa të drejtë kemi. 

Për komplotin që organizuan Teme Sejko me shokë 
me ndihmën e revizionistëve jugosllavë, monarko-fa- 
shistëve grekë dhe Flotës VI Amerikane, Hrushovi me 
shokë u përpoqën t'i mbyllnin grykën thesit, se me 
demaskimin e tij damkosen miqtë e tyre. Ata shkuan 
deri atje sa për gjyqin tonë të thonë se është diçka e 
trilluar, scpse nuk i vumë në dijeni etj. Qëllimi i këtyre 
përpjekjeve ishte të mos bëhej gjyqi, se revizionistëve 
u dilnin të palarat në shesh. Gjyqi u bë, atje u vërtetua 
tradhtia, tradhtarët morën dënimin e merituar, por 
“miqtë” heshtën për këtë komplot të madh, ndërsa 
reaksioni botëror dhe imperialistët flisnin çdo ditë kun- 
dër nesh. 

Udhëheqësit e disa vendeve socialiste nisen nga 

pikëpamja se Partia dhe populli ynë janë të vegjël, 
prandaj s'duhet të mbajnë të tilla qëndrime. Por populli 
ynë është heroik, ai, megjithëse i rrethuar, nën udhë- 
heqjen e Partisë, po lufton dhe po u bën ballë me sukses 
komploteve e diversioneve të armiqve të egër dhe trium- 
fon vazhdimisht. Ne kemi besim sc e drejta është me ne 
dhe prandaj do të fitojmë. 

Ne jemi një Parti marksiste prandaj do t'i kritikoj- 
më të gjithë ata që gabojnë, të mëdhenj apo të vegjël 
qofshin: Partia jonë ka mjaft eksperiencë për të parë si 
duhet pasojat e çdo veprimi. Për ne si marksistë, ka 
rëndësi të madhe kujdesi që duhet të tregojmë për të 
mbrojtur Bashkimin Sovjetik që në këto çaste kalon ditë 
të vështira. Ai që është marksist e internacionalist 1 
vërtetë e do atdheun e vet si shpirtin, jep kokën për të, 
kurdoherë që e lyp nevoja, por njëkohësisht dhe duke 
luftuar me vendosmëri kundër grupit revizionist të 
Hrushovit, që po e çon atdheun e madh të Leninit e të 
Stalinit drejt humnerës. 

Ta duam si shpirtin Partinë, ta duam si shpirtin 
popullin tonë. Momentet që kalojmë nuk janë të lehta, 
ju i kuptoni ato. Ne si kurdoherë i qëndrojmë besnikë 
marksizëm-leninizmit, sepse vetëm ky na ka nxjerrë nga 
çdo vështirësi. Në rrugën e vet Partia jonë ka përkrah- 
jen, respektin dhe dashurinë e të gjithë popujve dhe 
komunistëve të botës. Imperialistët, revizionistët dhe 
reaksionarët janë një grusht njerëzish. Sido që forcën 
e tyre nuk duhet ta nënvleftësojmë, por çdo ditë që ka 
kaluar nga Mbledhja e Bukureshtit tregon se punët ecin 
në favorin tonë. 

' . Prandaj, shokë, me besim të madh te Partia, si 

kurdoherë, kryeni si duhet detyrën. Partia dhe populli 
ju janë mirënjohës për këtë, ata kanë te ju bij nga 
më të mirët dhe besnikë. Ju uroj nga zemra punë të 
mbarë dhe ju premtoj se do të vij edhe një herë tjetër 
për të biseduar më gjatë me jul 


Botohet për herë të parë Ssi- 
pas origjinalit që gjendet në 
Arkivin Qendror të Partisë 


PARTIA NA KËSIILLON TË QËNDROJMË MË PAK 
NË ZYRË DIIE MË SIIUMË MIDIS POPULLIT 


Fjala në mitingun e organizuar me kooperativistët 
e lokalitetit të Vorës e të Prezës 


15 qershor 1961 


Të dashur shokë dhe shoqe, 


Nuk mund të ketë forcë më të madhe në botë se 
forca e popullit. Forca e popullit tonë të lashtë, trim, 
heroik e paqedashës është vërtetuar gjatë gjithë histo- 
risë së tij, ajo nuk është lëkundur përpara asnjë vësh- 
tirësie. Në forcën e madhe të popullit tonë, të cilën e ka 
treguar e po e tregon edhe populli heroik i Prezës, i 
Vorës dhe i fshatrave të tjera të lokalitetit tuaj, gjeti 
forcën e saj të madhe Partia Komuniste e Shqipërisë, 
sot Partia e Punës, e cila e udhëhoqi popullin tonë në 
luftën e tij më të lavdishme dhe bëri që të realizohen 
dëshirat e stërgjyshërve dhe të gjyshërve tanë, që gjithë 
jetën dërsitën, luftuan dhe u vranë, por nuk arritën 
dot të fitonin lirinë e vërtetë dhe pavarësinë. 

Populli shqiptar, me Skënderbeun në krye, heroin 
tonë të lavdishëm që e njeh jo vetëm historia e Shqipë- 


266 ENVER HOXHA 


risë, por edhe ajo e Evropës, u rezistoi hordhive otomane 
dhe kurrë nuk u mposht, Kjo luftë heroike ka qenë një 
fitore e madhe jo vetëm për ne, po për gjithë qytetëri- 
min evropian, që kërcënohej nga imperatoria e sullta- 
nëve. Prandaj emri i Skënderbeut dhe i shqiptarëve 
është skalitur përjetë në historinë e Evropës. Populli 
shqiptar që luftoi kundër otomanëve, shtypjen e të 
cilëve e ka të freskët në kujtesën e tij, që vuajti shumë 
nën thundrën e bejlerëve, të feudalëve dhe të mbretit 
satrap, Ahmet Zogut, u ngrit i tëri si një trup i vetëm 
kundër fashistëve italianë e gjermanë me kushtrimin e 
parë të Partisë. E kush e kujton tani katilin Ahmet Zo- 
golli, që, pasi ropi popullin, rrëmbeu floririn dhe iku 
si hajdut e frikaman nëpër Evropët Askush. Ai u 
katandis si mos më keq e mbaroi si një tradhtar i urryer 
i atdheut e i popullit. 


Motra dhe vëllezër të dashur, 


Populli shqiptar luftoi dhe fitoi në Luftën Nacio- 
nalçlirimtare se atë e udhëhiqte Partia. Po të mos ishte 
themeluar PKSH, rruga e popullit tonë do të ishte e 
errët. Populli ynë, siç thashë, ka luftuar shumë në të 
kaluarën, po asnjëherë nuk ka mundur të fitonte, se, 
kur vinte fundi, fitoret ia merrnin nga duart bejlerët 
dhe agallarët për t'u pasuruar edhe më tepër. Por nga 
gjiri i popullit, nga gjiri juaj, baballarë dhe mëma të 
dashura, doli Partia, radhët e së cilës u mbushën me 
bijtë tuaj, me djemtë dhe vajzat tuaja, nga ata më të 
vuajturit dhe më të mjeruarit, nga ata që nuk kishin 
bukë të hanin, që ripeshin rrugëve dhe bejlerët me 
Zogun në krye u grabitnin djersën. Natën e 8 Nëntorit 

1941 në Tiranë u krijua Partia, që i tha popullit të 
ngrihej në luftë për të mposhtur armiqtë dhe kështu 
u bë. Nuk ka forcë që ta ndalë hovin e popullit për të 
ecur përpara, kur udhëhiqet me zotësi dhe konsekuencë 
nga një parti marksiste-leniniste, besnike deri në fund 
e interesave të tij. 

Mbani mend, kur u formua Partia, ajo u bëri thi- 
rrje gjithë popullit, të krishterë e myslimanë, të pasur 
e të varfër, komunistë e patriotë, zogistë a ç'të ishin, 
të bashkoheshin se kishin një armik të përbashkët e të 
madh në vend, pushtuesit fashistë, prandaj duhej çliruar 
vendi. Lufta për çlirimin e atdheut ishte detyrë e të 
gjithëve. Më vonë, tha Partia, çështjet tona të brendsh- 
me do t'i zgjidhim vetë, atë pushtet që të dojë populli, 
atë do të vendosim. Kjo ishte rruga e drejtë e Partisë, e 
cila donte që të mos ndodhnin vëllavrasje. Por armiqtë, 
bejlerët dhe agallarët nuk e pranuan fjalën e Partisë. 

Partia më kishte dërguar shumë herë të bisedoja 
me këta njerëz që nga Lumo Skëndoja dhe deri te Abaz 
Kupi. Unë jam përpjekur t'i bind, arritëm edhe në ma- 
rrëveshje me ta për të luftuar kundër pushtuesve, por 
ata mbetën vetëm me fjalë: kur vinte puna për luftë 
nuk ia bënë asnjëherë bam. Por Partia dhe partizanët 
kishin baza të forta në popull, te ju, dhe kështu radhët 
tona çdo ditë forcoheshin, shumëzoheshin. Lufta u bë e 
madhe, e fuqishme, popullore dhe atdheu u çlirua. 

Abaz Kupi s'ka qenë tjetër veçse një tradhtar i 
shitur te anglezët që u përpoq deri në fund bashkë me 
ta të dëmtonte luftën e popullit tonë. Por as ai, as sho- 
kët e tij nuk ia arritën dot qëllimit, se ishin të vetmuar, 
kurse Partia ishte me popullin dhe populli është i fuqi- 

shëm. Populli e përqafoi programin e Partisë, që 
shprehte shumë qartë qëllimet e Luftës Nacionalçlirim- 
tare dhe interesat e popullit. Partia i tha atij që në 
fillim se vetëm po të luftonte kundër pushtuesve dhe 
tradhtarëve do ta merrte pushtetin dhe duke qenë në 
pushtet, ligjet do t'i bënte vetë, do t'ua merrte tokën 
beut dhe agait, fabrikat e pakta që ishin do t'ua merrte 
borgjezëve dhe do të ngrinte plot të reja me punën e tij 
nën udhëheqjen e Partisë. 

Vitet pas Çlirimit janë dëshmitare për ndryshimet 
e mëdha që ka bërë Shqipëria. Në radhë të parë kanë 
ndryshuar njerëzit. Ata janë bërë e bëhen vazhdimisht 
më të kulturuar, më të shëndetshëm, më të gëzuar dhe 
më të lumtur. Kjo ka rëndësi të madhe sepse tregon që 
çdo gjë në Shqipërinë e re bëhet për njeriun, që ai të 
rrojë i shëndetshëm, i gëzuar, i lumtur dhe i mësuar. 
Dhe në fakt, populli shqiptar, i udhëhequr dhe i frymë- 
zuar nga Partia, e ktheu vendin nga gërmadhë në ko- 
pësht me lule. Kudo në Shqipëri janë ngritur me 
dhjetëra e dhjetëra fabrika e kombinate, uzina e 
hidrocentrale. Tani populli pjesën më të madhe të 
sendeve që i duhen, i merr nga fabrikat e vendit, që 
janë të tijat dhe vihen në lëvizje nga duart e djemve 
dhe të vajzave të popullit, drejtohen prej tyre dhe të 
ardhurat shërbejnë për të rritur mirëqenien dhe lum- 
turinë e popullit. Në kohën e mbretit Zog, kur një 
kapitalist ngrinte ndonjë fabrikë, fabrikë i thënçin, me 
të pasurohej ai, fitimet e saj shërbenin për të mbushur 
xhepat e tij, të mirat i gëzonte gruaja dhe fëmijët e tij, 
pa si ishte populli aq i bënte kapitalistit. Atëherë dhe 
bujqësia prodhonte vetëm për të pasuruar bejlerët dhe 


PARTIA NA KESHILLON TE QENDROJME PRANE POPULLIT 269 


agallarët, ndërsa masa e fshatarëve që punonte ditë e 
natë vdiste nga uria dhe të pasurve as që u prishej 
puna. 

Rruga e Partisë ka qenë, është dhe do të mbetet 
e drejtë, prandaj populli e do si shpirtin Partinë, pran- 
daj ju brohoritni me kaq zjarr për të. 

Italia ishte një fuqi e madhe kapitaliste, por ç'bëri 
kur erdhi këtu2 Ajo hapi vetëm disa puse për nxjerrjen 
e naftës, bëri dhe disa rrugë për qëllime ushtarake. 
Bëri ato që i shërbenin pasurimit të borgjezisë italiane 
dhe qeverisë fashiste të Duçes. Kurse ne që na quanin 
rrjepacakë dhe xhahilë, tani nxjerrim 10 dhe 12 herë më 
shumë naftë se italianët. Ne i kemi zgjeruar shumë 
fushat e naftës. Ajo te ne është një pasuri e madhe 
për popullin. Naftë ka dhe do të ketë akoma më shumë. 

Por në vendin tonë nuk ka vetëm naftë. Inxhinierët 
dhe gjeologët tanë punojnë për të zgjeruar minierat e 
kromit dhe në të ardhshmen do të ngremë uzina që ta 
pasurojnë atë për ta bërë më të vlefshëm dhe të shtojmë 
kështu më tej të ardhurat tona. Ne kemi shumë bakër, 
kemi miniera të rëndësishme me këtë mineral, prandaj 
do të ngrihen uzina të tjera për të prodhuar akoma më 
shumë për popullin, si ajo për prodhimin e telave prej 
bakri, do të çohet drita elektrike kudo në fshatra që të 
zhduken kështu llampat me vajguri. Ne kemi zbuluar 
rezerva të mëdha hekuri. Hekuri ynë është me për- 
mbajtje të mirë. Bashkë me të ndodhet dhe një metal 
tjetër i vlefshëm, nikeli. Edhe minierat e hekur- 
“nikelit tonë janë me përmbajtje minerali të pasur. Këto 
miniera kemi filluar t'i hapim e t'i zgjerojmë. Ja pra, 
ç'po bën Partia për lulëzimin e vendit. 

Ai popull, që beu, bajraktari dhe agai e poshtëronin, 
pasi i rrëzoi këta nga pushteti dhe mori në duart e veta 
fuqinë, po ndërton të gjitha këto vepra të mëdha për 
lumturinë e tij. Ju, vëllezër dhe motra, i keni parë vetë 
me sy këto vepra dhe frytet e tyre i gëzoni çdo ditë. 
Kombinatin e tekstileve -Staline, me stofat e të cilit 
visheni ju, nëna dhe motra, e ngriti populli ynë me 
ndihmën e popujve të Bashkimit Sovjetik. Atje punojnë 
e drejtojnë mijëra gra e vajza shqiptare. 

Përpara thoshin se gruaja vendin e ka vetëm në 
shtëpi, të lindë e të rritë fëmijë e të bëjë punët e shtë- 
pisë. Por Partia bëri një revolucion të madh në mendjen 
e njerëzve në lidhje me çështjen e gruas, sidomos e 
zgjoi gruan, i ngjalli besim në forcat e saj, e bindi popu- 
llin se pa gruan nuk mund të ketë Shqipëri të lirë e 
socialiste. Partia luftoi që të zhdukte mendimin e vjetër 
reaksionar për gruan dhe fshatari ynë e kuptoi drejt 
vijën e Partisë në këtë çështje të madhe, e ndihmoi 
gruan të dalë pa perçe, të mësojë dhe të çojë edhe vajzat 
në shkolla. Kjo është një çështje e madhe. Ne i respek- 
tojmë këta burra përparimtarë që nuk u sjellin asnjë 
pengesë grave dhe vajzave. Sot në vendin tonë është 
arritur që burrat dhe gratë të bashkuar, me Partinë në 
krye, po bëjnë të gjitha këto mrekulli, drejt lulëzimit 
të vendit. Gruaja, pra, siç e vërteton jeta jonë, është 
një forcë e madhe për ndërtimin e socializmit. 

Brenda këtyre pesë vjetëve do të ngrihen kombinate 
dhe fabrika të reja, ndër to një kombinat tekstili në 
Berat, më i madh nga ai i Tiranës, ku do të prodhohen 
copa më të bukura se ato që prodhohen deri tani. Do të 
ndërtojmë edhe një fabrikë për stofa. Do të ngrihen 

edhe dy fabrika çimentoje, një në Krujë dhe një në 
Elbasan, që populli të ketë më shumë çimento për të 
ndërtuar shtëpi dhe çdo gjë që i duhet. Në lokalitetin 
tuaj janë ndërtuar mjaft shtëpi dhe vendi, sidomos këtu 
në Prezë, është i bukur. Mos e harroni këtë vend kaq 
të bukur në këtë kodër të lartë. Ndërtoni shtëpi edhe atje 
poshtë, por edhe në këtë kodër të bukur, sepse këtu kanë 
jetuar dhe kanë luftuar kundër armiqve stërgjyshët 
tanë, Partia do ta ndreqë dhe do ta zbukurojë këtë vend 
të bukur që të përjetësohet kujtimi i tyre. 

Partia ka në program të zhvillojë industrinë e lën- 
dëve të ndërtimit, për të ngritur të gjitha këto kombi- 
nate, fabrika e hidrocentrale, por do të ndërtohen me 
ritëm më të shpejtë se deri tani edhe shtëpi për 
punëtorët dhe për fshatarët. Ju keni dëgjuar, motra e 
vëllezër, dhe shumë prej jush kanë shkuar në Tiranë e 
gjetkë dhe kanë parë sa kanë ndryshuar kryeqyteti ynë 
dhe qytetet e tjera, si Durrësi, Vlora, Elbasani, Shkodra, 
Korça, Fieri etj. Kudo brenda një kohe të shkurtër 
janë zhdukur shtëpitë e vjetra dhe në vend të tyre janë 
ngritur pallate të reja. Këto i bëri socializmi, ai po 
sjell begati në qytet dhe në fshat. Fshati ynë po ndry- 
shon çdo ditë, bujqësia tani është kolektivizuar, fshata- 
rët janë bashkuar si në një familje të madhe. Një 
fshatar më tha se kolektivizimi është një gjë e bukur, 
por bashkimi i kooperativave është akoma më i mirë, 
sepse kështu fshatarësia e bujqësia do të zhvillohen më 
shumë. 

Puna e madhe e Partisë e bindi fshatarin tonë që 
të futej në rrugën e kolektivizimit, e cila ishte rruga më 
e mirë për të. Po sa fitime kemi nga bashkimi i koopera- 

tivavel Tani po hapen me shumicë toka të reja, kudo po 
sistemohen e po pastrohen ato nga hendeqet dhe gjer- 
dhet. Tani kudo fushat janë zbukuruar siç i shihni. Në 
to mund të punojnë pa pengesa traktorët, që tani i kemi 
me mijëra dhe akoma mijëra të tjerë do të sjellim 
gjatë pesëvjeçarit të tretë. Kemi bonifikuar e vazhdojmë 
të thajmë moçale dhe këneta. Atje ku përpara kishin 
folenë mushkonjat e malarjes, tani rriten misri dhe 
pambuku. Kemi hapur kanale të mëdha për ujitjen e 
tokave dhe kudo vazhdojmë të hapim të tjera. Edhe 
këtu te ju kështu është punuar dhe po punohet. Në 
Shargë ju do të ndërtoni këtë pesëvjeçar një rezervuar 
të madh. Jua merrte mendja të kishit motopompa për 
ujitje, ose që fusha juaj, aq e rënduar nga ujët, të 
kanalizohejt Tani te ju janë zgjeruar parcelat dhe ju 
po mbillni jo vetëm misër po edhe grurë. Po çfarë do 
të bëhet pas pesë vjetësh në bujqësi” Një ndryshim i 
madh. Këto që shohim me sy janë bërë brenda tre vje- 
tëve, sepse vetëm kohët e fundit mori hov kolektivizimi. 

Gjatë pesëvjeçarit të tretë do të vazhdohet të puno- 
het për bonifikimin e fushave, do të shtohen traktorët, 
do të arrijmë të ujitim 45 për qind të tokave arë, që të 
mos presim me duar nga qielli, se lutjet nuk të japin 
gjë, por puna dhe djersa të japin bukë, Këtë pesëvjeçar 
ne do të ndërtojmë edhe dy uzina për prodhimin e 
plehrave kimike. Më parë, shumë nga ju kishin frikë se 
plehu kimik ju digjte tokën, tani ia dini vlerën dhe e 
kërkoni shumë atë. Plehrat kimike do t'i prodhojmë në 
vend me ndihmën e miqve dhe do t'i hedhim tokës 
plehun që i nevojitet. 

Kur të bëjmë të gjitha këto atëherë nuk do të 


PARTIA NA KESHILLON TE QENDROJME PRANE POPULLIT 2993 


kënaqemi me 14 dhe 15 kv grurë ose misër për hektar, 
por duhet të luftojmë për 20 dhe 25 kv. Kjo do të 
arrihet. Edhe tani ka vende në Shqipëri që marrin edhe 
30, bile dhe 50 ky grurë ose misër për hektar, pa pleh, 
velëm me ujë dhe punë të mirë, po kur të kemi pleh, 
atëherë kudo në bujqësi do të prodhohet më shumë 
drithë. 

Vendi ynë është i begatshëm, njerëzit tanë janë të 
mrekullueshëm. Partia qëndron si kurdoherë në krye 
dhe punon për popullin. Bujqësisë do t'i jepen të gjitha 
alo mundësi që thashë, atëherë do të kemi më shumë 
prodhime për popullin, për mirëqenien e të cilit lufton 
Partia. Edhe tani nuk është se jemi keq, ndryshimet 
dhe përparimet'që kemi bërë janë të mëdha, por nuk 
mund dhe nuk duhet në asnjë mënyrë të kënaqemi me 
këto që kemi arritur. Prandaj të mobilizohemi me të 
gjitha forcat për realizimin e planeve. Edhe kooperativa 
juaj ka planin e vet pesëvjeçar si të gjitha të tjerat, 
prandaj luftoni dhe mobilizohuni jo vetëm ta realizoni, 
por edhe ta tejkaloni atë. Qysh sivjet luftoni për të 
marrë prodhime sa më të mëdha, prandaj shfrytëzoni 
çdo mundësi në këtë drejtim. 

Unë do të thosha në radhë të parë t'i kushtoni 
kujdes bukës, kjo është kryesorja. Kudo, jo vetëm te 
ne, këtë kanë kryesoren, bukën. Për bukë nuk kemi 
vuajtur, megjithëse vjet patëm thatësirë të madhe, por 
Partia mendoi me kohë për sigurimin e bukës së popullit. 
Duhet që bukën ta bëjmë vetë, të kemi edhe për të 
ngrënë edhe rezerva që të përballojmë çdo vështirësi. 

Po nuk është vetëm buka, njeriut i duhen edhe 
prodhimet blegtorale, pemët etj. Ju këtu keni një pasuri 

të madhe me ullinj. Ku ka vend më të bukur se këtu te 
ju, në mes të ullinjve27 Veçse këta ullinj duhen punuar 
si duhet. Ju i dini më mirë se unë punët e bujqësisë, por 
Partia më ka ngarkuar t'ju them se ullinjve u duhen 
bërë shërbime më të mëdha. Ju i punoni ullinjtë mirë, 
por vlonjatët, elbasanasit, bregdetasit i punojnë akoma 
më mirë se ju. 

Ulliri ka leverdi të madhe ekonomike e ushqimore, 
al na jep vajin dhe bërsitë, me atë bëhet sapuni e mbi 
të gjitha ai është ushqim shumë i mirë. Të tregojmë 
shumë kujdes për ullinjtë që kemi, por të mbjellim 
dhjetëfishin e tyre, sepse janë një pasuri e madhe për 
të gjithë popullin tonë. 

Partia ka parashikuar një plan të madh me afat të 
gjatë për mbjelljen e ullinjve dhe janë të gjitha mundë- 
sitë për realizimin e tij. Pikë-pikë bëhet lumi, thotë 
populli, dhe me ujët e lumenjve mbushet deti. Prandaj 
mendoj që edhe ju ta rishikoni planin e ullinjve e të 
mbillni më tepër. 

Gjithashtu të mbillni pemë frutore sa të jetë e 
mundur më shumë. Vlerën e tyre tani e njohin të gjithë, 
se po të hash fruta ke shëndet. Pastaj me to bën pije 
të ndryshme, reçel, marmelatë etj., që i kërkon populli 
dhe sjellin të ardhura të mira. Frutat dhe zarzavatet 
tona i kërkojnë shumë edhe jashtë, sidomos ato të 
hershmet. Tani jashtë domatet tona shiten nga 150 dhe 
200 lekë kilogrami. Duhet të mbillni sa më shumë fruta 
dhe zarzavate edhe për popullin edhe për eksport. 

Partia ka vendosur që fshatrave, sidomos koopera- 
tivave bujqësore të rrethit tuaj, t'u japë kredi me afat 
të gjatë për të mbjellë pemë frutore në blloqe. Kjo 

kredi të shërbejë për të paguar ditët e punës që do të 
bëjë një kooperativë bujqësore për mbjelljen e pemëve 
derisa ato të fillojnë të japin prodhime. Një gjë e tillë 
u intereson shumë kooperativave, sidomos atyre të zo- 
nave malorc e kodrinore. Prandaj e studjoni këtë çështje, 
dilni me propozime konkrete, shtoni ullinjtë në radhë 
të parë, studjoni ku ka mundësi për të krijuar rezervu- 
arë të vegjël dhe mos u kënaqni vetëm me një moto- 
pompë që ujit qoftë edhe njëqind hektarë, sepse vetëm 
Preza ka mbi një mijë hektarë tokë, Punoni që të shtoni 
sa të jetë e mundur më shumë sipërfaqet e ujitshme. 
Ky është vendimi i Komitetit Qendror. Në këtë drejtim 
shteti do t'ju ndihmojë deri në 30 për qind të 
shpenzimeve, të tjerat do t'i bëni vetë. 

Shikoni detyrat që ka vënë Partia për bujqësinë. 
Ato ne do t'i bëjmë medoemos se populli i përqafon me 
bindje të plotë të gjitha udhëzimet e Partisë dhe i reali- 
zon me këmbëngulje në jetë. Pse themi ne që e 
ardhshmja e popullit tonë është e lumtur” Sepse brenda 
16-17 vjetëve, nën udhëheqjen e Partisë, populli ynë 
trim e punëtor ka bërë atë që në Shqipëri në regjimet 
antipopullore nuk është bërë dot as në disa qindra vjet. 

Sa më shumë dhe më mirë të realizojmë planet 
tona, aq më të fortë bëhemi. Partia nuk thotë gjëra që 
nuk realizohen. Ajo nuk ka thënë, për shembull, të 
bëjmë diçka jashtë mundësive, por na këshillon të shtrij- 
më këmbët sa kemi jorganin. Pikërisht për këtë, ato që 
thotë Partia do të realizohen se s'bën. Planct e Partisë 
populli i sheh si realizohen në jetë. Kjo ndodh se Partia 
është si një nënë nikoqire që e di mirë gjendjen e 
familjes, që i bën mirë llogaritë në bazë të të ardhurave 

që ka. Partia vepron kurdoherë në interes të popullit 
dhe me llogari. Prandaj u bënë të gjitha këto gjëra për 
popullin në një kohë farc të shkurtër, prandaj ju e doni 
me gjithë shpirt Partinë tonë heroike, Partinë c 
Punës të Shqipërisë. Jo më kot thuhet: -Ç'thotë Partia 
bën populli, çdo populli bën Partiar. 

Partia na mëson edhe një gjë tjetër. Të gjitha këto 
gjëra nuk bëhen me -frymën e shenjtë-, por me punë e 
dituri. Për këtë janë hapur shkolla kudo në vendin tonë 
deri te Universiteti i Tiranës: nga këto shkolla kanë dalë 
mijëra kuadro, djem e vajza, burra e gra. Por këta 
kuadro që kemi nxjerrë deri tani nuk janë mjaft, vendit 
i duhen akoma më shumë. Pastaj të mësuarit s'ka fund. 
Sa më shumë të mësojë njeriu, aq më tepër kërkon. Gjë 
e çuditshme duket kjo, po kështu është, dituria është si 
një pus i thellë që nuk ka fund. Këtë e tregon edhe 
zhvillimi e përparimi i shkencës botërore. 

Prandaj të mësojmë pareshtur e të gjithë që ta çoj- 
më akoma më përpara socializmin në vendin tonë. Ju 
e patë gjysmë ore më parë si fluturoi me avion njëri 
nga pilotët tanë. Ai përpara ishte çoban, por mbaroi 
shkollën dhe tani është bërë një pilot i shquar i ven- 
dit tonë. 

Shqipëria sot është e fortë si asnjëherë. Prandaj të 
gjitha komplotet e imperialistëve amerikanë, të revizio- 
nistëve jugosllavë, të monarko-fashistëve grekë, të 
ncofashistëve italianë kanë dështuar me turp. Shqipëria 
qëndron si një kala e pamposhtur dhe flamuri i saj që 
e mban lart Partia, flamuri me shqiponjën dykrenare 
dhe yllin e artë, valon krenar se Republika jonë Popu- 
llore është e fortë. Kapitalizmit po i vjen fundi, shpejt a 

vonë ai do të vdesë, Ky është një ligj objektiv që e 
kanë zbuluar Marksi dhe Lenini dhe nuk ka si të ndodhë 
ndryshe. Këtë e vërteton historia e popullit tonë. 

Po sot ka akoma popuj të mëdhenj që vuajnë nën 
sundimin kapitalist. Atje klasa punëtore lufton që të 
përmbysë pushtetin e kapitalit dhe do të vijë koha që 
jo vetëm në këto vende, por edhe në të gjithë botën 
popujt të çlirohen nga sundimi kapitalist. 

Ne jemi të fortë se kemi një popull heroik që di ku 
shkon, di çfarë mbron. Populli ka sot një Ushtri të fu- 
gishme Popullore, e cila, e frymëzuar nga idealet e 
Partisë, është e pregatitur nga çdo pikëpamje dhe e 
gatshme në rast se do të preken kufijtë dhe intercsat e 
atdheut e të popullit. Ushtria jonë mbron atdhcun e vet 
socialist, ajo përbëhet nga djemtë tuaj dhe vigjëlon për 
ruajtjen e jetës paqësore të popullit tonë. 

Në fillim në ushtrinë tonë kishte plot analfabetë, 
tani nga këta nuk ka fare. Sot të gjithë djemtë ushtarë 
kanë mbaruar shkollën fillore e 7-vjeçare, bile prej tyre 
edhe të mesmen. Në ushtri ne kemi mijëra oficerë të 
Luftës Nacionalçlirimtare që i mësoi.dhe i edukoi Partia 
dhe tani u ka dhënë në dorë armë nga më modernet, të 
cilat dinë t'i përdorin më së miri, që nga aeroplanët e 
deri tc nëndetëset. Le të guxojnë, po të duan, pa- 
sardhësit e Musolinëve ose të Hitlerëve të sulmojnë 
Shqipërinë, ata do të shfarosen si në det, në qicll cdhe 
në tokë. 

Partia me të drejtë na këshillon që të hapim sytë 
€ t'i bëjmë katër se si thotë populli “uji fle, hasmi s'fler, 
të mbajmë fort në njërën dorë kazmën dhe në tjetrën 
pushkën, se armiku, po të gjeti bosh, të fut thikën. 

Është fakt se armiku kurrë nuk na ka gjetur në gjumë 
dhe sa herë që ka ngritur dorën, ia kemi bërë copë. 

Kështu ndodhi edhe me komplotin që deshën të 
bënin kundër nesh disa tradhtarë shqiptarë të organi- 
zuar nga revizionistët jugosllavë, monarko-fashistët gre- 
kë dhe të ndihmuar nga Flota Vl Amerikane. Siç jeni 
në dijeni, ky komplot dështoi e bashkë me të edhe 
planet e armiqve të jashtëm. 

Ne nuk duhet të dehemi nga sukseset, por të jemi 
vigjilentë dhe të shkatërrojmë planet dhe veprimtarinë 
armiqësore të imperialistëve, të revizionistëve e të gjithë 
reaksionarëve, të mos i lëmë ata të bëjnë si të duan. Për 
këtë ne duhet të jemi të fortë e të pregatitur më së 
miri. E kemi për detyrë që me shembullin e përkrahjen 
tonë internacionaliste të ndihmojmë edhe të tjerët, 
sidomos të gjithë ata popuj që vuajnë nën zgjedhën e 
kapitalit amerikan, anglez, francez etj., të bëjmë që 
klasa punëtore e popujt e këtyre vendeve të ngrihen 
në këmbë dhe të luftojnë kundër planeve të luftës të im- 
perialistëve e sidomos të imperialistëve amerikanë. Sot, 
më shumë se kurrë, duhet të bashkohen në një front të 
vetëm forcat revolucionare e proletariati në vendet ka- 
pitaliste me luftën nacionalçlirimtare të vendeve kolo- 
niale e gjysmëkoloniale, me forcat përparimtare e 
paqedashëse të botës kundër luftës dhe reaksionit. 

Më vjen me të vërtetë keq që erdhi koha të largohem 
prej jush, sepse, kur vijmë te ju, marrim forcë, se forca 
e Partisë është forca juaj. Partia na ka mësuar të jemi 
kurdoherë në mes të popullit, sepse prej tij ne mësojmë 
dhe ato që mësojmë nga populli i vëmë përsëri në shër- 
bim të tij. Po tani u err, shumë nga ju janë edhe lare, 

pra kanë për të bërë rrugë. Prandaj nuk dua t'ju mbaj 
më gjatë. Por ju them se nuk është as hera e parë, as 
e fundit që vij, ne e kemi për detyrë dhe duhet të vijmë 
më shpesh të takohemi me ju. Partia na këshillon të 
qëndrojmë më pak në zyrë dhe më shumë midis popullit, 
të dëgjojmë me vëmendje ç'thonë njerëzit e popullit e 
të këshillohemi me ta dhe pastaj të vendosim ç'do të 
bëjmë. 

Të dashur shokë dhe shoqe, me besim të patundur 
te Partia jonë e lavdishme, punoni të qetë e me hov 
të madh revolucionar se luftojmë për një çështje të 
madhe, për ndërtimin e socializmit, për zbukurimin e 
jetës, begatinë dhe të ardhshmen tonë e të fëmijëve tanë. 
Të punojmë në të gjithë sektorët dhe të mësojmë që të 
prodhojmë sa më shumë për të mirën tonë dhe të fa- 
miljeve tona, për të mirën e gjithë Shqipërisë. Interesi 
i Shqipërisë duhet të lidhet me interesin e çdo familjeje. 
Çdo shqiptar nuk mund të shkëputet kurrë nga interesi 
i atdheut, kush e shkëput veten nga shoqëria bën gabim 
të rëndë, dëmton atdheun dhe familjen e vet. 

Me besim të patundur në drejtësinë e Partisë, në 
forcat, zotësinë dhe zgjuarsinë tuaj, t'i përvishemi punës 
dhe planin e tretë pesëvjeçar ta realizojmë kudo e në 
të gjitha drejtimet. 

Duke ju uruar me gjithë shpirt jetë të lumtur dhe 
të gëzuar, vit të bollshëm dhe prodhime të shumta, 
gëzim në familje, le të brohorasim për atë që na çeli 
sytë, na mësoi, na çliroi, na mbron dhe na udhëheq me 
siguri në një rrugë të drejtë, për Partinë e lavdishme të 
Punës të Shqipërisë, Partinë e punëtorëve dhe të fshata- 
rëve tanël 

Rroftë Partia heroike e Punës e Shqipërisël 

Rroftë populli heroik i lokaliteteve të Prezës dhe të 
Vorës, që ka qenë, është dhe do të jetë kurdoherë besnik 
i Partisë, i çështjes së madhe të popullit, të socializmit 
dhe të komunizmitl 


Botohet për herë të parë si- 
pas origjinalit që gjendet në 
Arkivin Qendror të Partisë 


SPECIALISTËT E BUJQËSISË TË MERREN MË 
SHUMË ME PUNËN E GJALLË NË TERREN 


Diskutim në mbledhjen e Sekretariatit 
të KQ të PPSHI 


19 qershor 1961 


Pavarësisht nga masat e tjera që do të merren, 
mendoj se duhet bërë një ndarje më e drejtë e kuadrit, 
në bazë të nevojave dhe të zhvillimit që marrin bujqësia 
dhe blegtoria. Por ndryshime të mëdha në planin e 
pregatitjes së kuadrove me anë të shkollave ne nuk 
mund të bëjmë, sepse nevoja kanë edhe sektorët e 
tjerë. Ndonjë ndryshim i vogël mund të bëhet, por planet 
që kemi aprovuar duhet të realizohen. Të kemi kujdes 
sidomos për cdukimin e kuadrove, për lidhjen e tyre 
me jetën, me problemet e prodhimit. Këtu duhet 


14 Në këtë mbledhje u diskutua rreth raportit mbi kuadrin e 
sektorit të bujqësisë dhe të grumbullimit. 

të përqëndrohet i gjithë kujdesi i Partisë dhe i 
ministrisë. 

Kuadrot e ministrisë, të ndërmarrjeve bujqësore, 
të SMT-ve dhe të organeve lokale të pushtetit duhet të 
shikohen me kujdes se me ç'punë merren. Në qoftë se 
në Ministrinë e Bujqësisë një numër kuadrosh janë të 
tepërt, atëherë këta mund të shkurtohen, sepse po t'i 
lëmë aty, do të merren me letra. Mund edhe të mos i 
heqim, por të ndihmohen që të merren me punën e 
gjallë. Në rast se specialistët në ministri nuk merren 
vetëm me letra, por pjesën më të madhe të kohës e 
kalojnë në ndërmarrjet bujqësore dhe në kooperativat 
bujqësore duke kontrolluar zbatimin e udhëzimeve dhe 
duke ndihmuar për zhvillimin e mëtejshëm të bujqësisë, 
atëherë këta s'ka pse t'ia heqim aparatit të ministrisë. 
Prandaj duhen marrë masa në dikaster, në komitetet e 
Partisë dhe në komitetet ekzekutive të kp të rretheve 
që specialistët të mos i angazhojmë shumë me punë 
zyre, me letra dhe mbledhje, sidomos gjatë fushatave 
të mëdha. Kur të mbarohen punët kryesore të bujqësisë, 
aty nga tetori, nëntori e dhjetori, atëherë të bëhen edhe 
analizat e punës e të merren masat përkatëse. 

Edhe në NB-të e në SMT-të ka 180 kuadro të lartë, 
por, po të marrim parasysh zhvillimin e madh të këtyre 
sektorëve dhe shkurtimin e organikave që bëmë vjet, 
mendoj se tani për tani nuk duhet të bëjmë përsëri 
shkurtime. Disa kuadro nga këta sektorë edhe mund t'i 
heqim 'e t'ua japim kooperativave bujqësore, por këtë 
ta matim mirë, ndryshe të mos prishim thasë dhe të 
bëjmë torba. Situatën në kooperativat bujqësore nuk 
mund ta ndreqim menjëherë. Në kooperativat bujqësore 

na duhen qindra kuadro të lartë dhe të mesëm, prandaj 
për të përmirësuar gjendjen e tyre nuk kanë ç'të na 
bëjnë 15-20 kuadro që mund të shkurtojmë nga dikas- 
teret, nga NB-të apo nga SMT-të. Orientimin e kemi të 
qartë, prandaj kur shikohet se në një ndërmarrje buj- 
qësore ka ndonjë specialist të tepërt, të hiqet dhe të 
vendoset atje ku ka më shumë nevojë. 

Përsa u përket rretheve dhe lokaliteteve, unë hezi- 
toj të heqim kuadro. Edhe lokalitetit, po t'i heqim 
specialistë, atëherë si do të ndihmohen teknikisht të 
10-12 kooperativat që janë në territorin e tij72 Rëndësi 
ka që këta kuadro t'i lehtësojmë nga letrat dhe t'i 
bëjmë që të ndihmojnë më shumë kooperativat. Në këtë 
drejtim ne duhet të japim një shembull më të mirë. Nuk 
është e drejtë që ne të kërkojmë informacion çdo ditë 
nga baza. Është e domosdoshme që teknikët e lartë në 
bazë t'i ngarkojmë të merren me prodhimin, kurse për 
punët e tjera të caktohen njerëz që kanë mbaruar tek- 
nikumet. Lushnja, për shembull, mund të ketë më shumë 
kuadro se ndonjë rreth tjetër, po atje ka një bujqësi të 
madhe. Në qoftë se teknikëve të lartë u kërkojmë të 
bëjnë çdo javë ose dy herë në javë mbledhje, atëherë 
ata nuk kanë si të lidhen me prodhimin e të ndihmojnë 
bazën. Këtë duhet ta mbajmë parasysh edhe ne si 
Sekretariat. Në rast se do të bëjmë çdo javë mbledhjen 
e Sekretariatit të KQ, jo vetëm s'kemi për të shkuar 
sa duhet në bazë, por do të pengohet edhe aparati, ose 
punët do t'i ndërpresim në mes. Është fakt se tani që 
mblidhemi më rrallë, nuk kemi humbur asgjë, përkun- 
drazi kemi fituar shumë, sepse të gjithë shokët kanë 
vajtur në bazë, e kanë ndihmuar më mirë atë dhe kanë 

mësuar më shumë prej saj. Prandaj ky shembull duhet 
ndjekur edhe nga kuadrot e tjerë. 

Fakultetin e Zooveterinarisë mendoj se nuk duhet 
ta ngremë tani. Të mbajmë edhe për disa vjet orientimin 
që kemi, sipas të cilit, ai që del veteriner, të dijë edhe 
nga zooteknika, të mos fillojmë që tani nga ndarja e 
specialistëve, sepse sot e tillë është situata jonë. 

Në përgjithësi sektori i bujqësisë ka marrë një 
numër pak a shumë të madh kuadrosh. Në këtë sektor 
ne shohim mjaft përparime, njerëzit punojnë mirë. Si- 
gurisht të meta të veçanta ka e do të ketë si kudo, por 
në përgjithësi njerëzit që punojnë në bujqësi, specialis- 
tët e lartë, teknikët e mesëm dhe të ulët, janë të lidhur 
me punën dhe e kanë ndihmuar mirë fshatarësinë në 
kryerjen e detyrave. Bujqësia këtë vit ka marrë një hov 
të ri zhvillimi. Në këtë drejtim ka ndihmuar vërtet koha, 
por ka influencuar shumë edukimi i kuadrove, që kanë 
zbatuar udhëzimet e Partisë dhe të Qeverisë. Kjo tregon 
një rritje të konsiderueshme të nivelit ideopolitik e 
profesional të kuadrit në sektorin e bujqësisë. Kjo është 
pozitive. 

Një kujdes të posaçëm ne duhet të tregojmë për 
çështjen e shkollave bujqësore. Ministria e Bujqësisë 
duhet të interesohet për mbarëvajtjen e këtyre shkolla- 
ve. Kontingjentet është mirë të plotësohen, në radhë të 
parë me elementë nga fshati. Por në përgjithësi fsha- 
tarët, porsa mbarojnë 7-vjeçaren, hyjnë në punë, prandaj 
duhet bërë çmos që të rinj fshatarë të ndjekin shko- 
llat. Ka dhe do të ketë njerëz që nuk u pëlqen të 
shkojnë në fshat, por në masë njerëzit shkojnë kudo që 
ka nevojë atdheu dhe kjo është pozitive. 

Ne nuk kemi evidenca se sa fshatarë, që kanë mba- 
ruar shkolla e kurse bujqësore, janë larguar nga profili 
i tyre, prandaj ta krijojmë këtë evidencë jo vetëm me 
ala që kanë mbaruar 4-5 vjet më parë, por edhe me 
ata që kanë mbaruar tani. Numri i atyre që kanë mba- 
ruar shkollën e kuadrove bujqësorë është i madh, sepse 
kjo shkollë ka 8 vjet që është ngritur. Ajo është hapur 
atëherë kur kolektivizimi ishte akoma në fillim, por 
tani gjendja ka ndryshuar, kooperativa bujqësore ka 
kudo dhe kryetarë janë zgjedhur shumë nga ata njerëz 
që kanë një eksperiencë të madhe praktike. Prandaj 
çështja e kryetarëve duhet parë posaçërisht dhe në 
shkollë të dërgohen nga ata që janë të aftë për kryetarë, 
në mënyrë që cdhe kur të mbarojnë mësimet, asambletë 
t'i zgjedhin përsëri. Të mos dërgohet në shkollë 
ndonjë që masa nuk e zgjedh edhe pasi të mbarojë 
shkollën. 

Mendoj të krijojmë një kurs, në të cilin të sjellim 
disa kryetarë të afirmuar. Në këtë kurs të ketë një 
program të tillë që këta kryetarë të ndihmohen për të 
rritur dituritë e tyre agroteknike dhe drejtuese. Të kihet 
parasysh që kryetarët të mos ngarkohen me gjëra që i 
dinë. Prandaj të rishikohet programi i kësaj shkolle, të 
krasiten lëndët e tepërta, të bëhet e mundur që njerëzit 
që do të dërgohen të mos qëndrojnë gjatë në këtë shko- 
llë, po të mbarojnë shpejt mësimet dhe të kthe- 
hen në punë. Por edhe sikur të qëndrojnë dy vjet, 
kjo kohë të vlejë për të marrë njohuri të një cilësie 
të lartë. 

Çështja e grumbullimit në këtë material ka hyrë si 
qimja në vezë, sa për të kaluar radhën. A nuk është më 
mirë ta merrnim në shqyrtim këtë problem në një 
mbledhje të veçantë, me qëllim që gjendja të për- 
mirësohet 2 


Botohet për herë të parë sipas 
tekstit të nxjerrë nga proces- 
verbali 4 mbledhjes së Sekre- 
tariatit të KQ të PPSH 
që gjendet në AQP 


PROBLEMET E ORGANIZATËS SË GRUAS NUK 
MUND TË ZGJIDIIEN SI DUHET NË RAST SE 
NUK BËHEN PROBLEME TË PARTISË 


Diskutim në mbledhjen e Byrosë Politike 
të KQ të PPSH' 


23 qershor 1961 


Problemi i gruas ka një rëndësi jashtëzakonisht të 
madhe shoqërore. Partia i ka kushtuar këtij problemi 
një vëmendje të veçantë. Si rezultat, në zhvillimin e 
gruas së vendit tonë janë bërë përparime të mëdha. 
Megjithëkëtë, jemi të ndërgjegjshëm se emancipimi i 
mëtejshëm i saj pengohct nga një radhë konceptesh të 
vjetra, që janë sidomos në kokën e burrave. Po nuk u 
kuptua kështu kjo çështje, atëherë nuk do të mund të 
luftojmë si duhet për ecjen e gruas gjithnjë e më për- 
para. Natyrisht, kjo është njëra anë e problemit, ana 
tjetër është që gruan ta edukojmë vazhdimisht, të bëjmë 


4 Në këtë mbledhje u shqyrtua puna e Partisë me gruan në 
fshat. 


288 ENVER HOXHA 

e e e 
që t'i ngrihet më lart personaliteti, të rritet niveli arsi- 
mor dhe kulturor i saj. 

Mendoj se duhen bërë më shumë konferenca me 
burrat për rëndësinë shoqërore të gruas, për emancipi- 
min e saj të plotë, ashtu siç zhvillohen konferenca të 
tilla edhe me vetë gratë. Po ta zhvillojmë më mirë se 
deri tani këtë punë, jam i bindur se do të bëjmë një kër- 
cim të madh përpara. Të marrim një shembull. Në rast 
se burri e kupton mirë barazinë e gruas me veten e tij, 
ai nuk duhet të lejojë ngarkesën e gruas, as veshjen e 
saj me çitjane e mbulesën me çarçaf. Siç u ngrit këtu 
nga shokët, është plotësisht e drejtë dhe e domosdosh- 
me heqja e ngarkesës nga kurrizi i gruas. Edhe unë them 
që ta shohim mirë këtë çështje, po të duan burrat le të 
ngarkohen vetë, por gruaja në asnjë mënyrë të mos 
ngarkohet. 

Ose të marrim një problem tjetër, atë të administri- 
mit të të ardhurave në familje. Në qoftë se bëjmë që 
burri të kuptojë se edhe gruaja është e aftë të adminis- 
trojë, kemi arritur një sukses. Pse e them këtë7 Këtë e 
them sepse gruaja është një administratore dhe nikaqire 
e, ndershme. Ajo nuk shkon në kafene dhe nuk e prish 
lekun kot. Kjo u duhet sqaruar burrave. Ta bëjmë bu- 
rrin që kur merr rrogën, t'ia japë gruas, e cila ka 
mundësi t'i administrojë më mirë të ardhurat e familjes. 
Në këtë mënyrë ajo do të bëhet një forcë më e madhe. 

Çështja e administrimit të të ardhurave në familje 
ka një rëndësi të madhe. Mentaliteti i vjetër borgjez 
dhe mikroborgjez ishte që kush kishte paratë në dorë, 
ai kishte pushtetin në familje, ai sundonte. Këtë men- 
talitet duhet ta zhdukim sidomos në burrat e aq më 

tepër tani që gruaja punon e kontribuon njëlloj si burri. 
Po t'i hiqen burrit paratë nga xhepi, ai do ta dëgjojë 
gruan edhe më mirë. Natyrisht, të ardhurat e familjes 
në fillim mund të administrohen bashkërisht, nga burri 
dhe gruaja, por të synohet që gradualisht këto të kalojnë 
në duart e gruas. Kjo do të sjellë edhe ndryshime në 
mentalitetin e njerëzve, gruaja në shtëpi do të ketë votë 
të barabartë në diskutimet me burrin, midis tyre do të 
ketë një mirëkuptim më të madh etj. 

Gruaja ka rëndësi jashtëzakonisht të madhe edhe 
si nënë, edhe si edukatore e brezit të ri. Rinia, deri në 
një farë kohe sa të fitojë personalitetin e vet, do të kalojë 
nga duart e nënës dhe më pak nga duart e babait. Pran- 
daj këtë çështje mendoj t'ia ngremë me forcë në një 
frymë të tillë Partisë dhe kjo'ta shtrojë në popull. 

Gruaja tani merr pjesë gjerësisht në punë, aq sa 
ne kemi vështirësi për t'i siguruar fronte pune, sidomos 
në qytet. Në fshat, të ndihmohet gruaja për të përvetë- 
suar agroteknikën, e cila ka rëndësi të madhe për zhvi- 
llimin e bujqësisë. Por agroteknika nuk mësohet duke 
dërguar gra të moshuara në kurse e shkolla, por duke 
dërguar gra dhe vajza. Po të veprohet kështu, në bujqë- 
si do të bëhet një përmbysje e madhe. Pjesëmarrja e 
gruas në punë është një sukses i madh dhe ka rëndësi 
për emancipimin e saj. Në të kaluarën, gruaja në për- 
gjithësi ka punuar brenda mureve të shtëpisë, ndërsa 
tani sulmon në sektorë të ndryshëm jashtë shtëpisë. 
Kjo është një fitore e madhe, të cilën Partia duhet ta 
çmojë mirë. Së 

Çlirimin ekonomik të gruas duhet ta kuptojë, në 
radhë të parë Partia, e cila është e domosdoshme të 

influencojë edhe në masat e gjera të popullit, sidomos 
te burrat. Kjo është një nga hallkat kryesore në luftën 
për emancipimin e plotë të gruas. Fakti është se gruaja 
në fshat jo vetëm punon në bujqësi, por kryen edhe 
punët e shtëpisë, që janë një barrë e madhe për të, dhe 
që burrat duhet ta vlerësojnë si duhet. Mentaliteti në 
vendin tonë është që punët e shtëpisë duhet t'i bëjë 
vetëm gruaja. Natyrisht këtë mentalitet ne nuk e zhdu- 
kim dot menjëherë jo në fshat por as në qytet. Prandaj, 
për të lehtësuar gratë ka rëndësi çelja e çerdheve për 
fëmijët në kooperativat bujqësore. Kjo të mos kuptohet 
si një çështje luksi, por si një çështje që lehtëson gruan, 
po kështu edhe ngritja e furrave kolektive. 

. Në përgjithësi, njerëzit tanë që dikur ishin të shty- 
pur dhe i çliroi revolucioni popullor, karakterizohen 
nga një entuziazëm i madh. Masa të tëra njerëzish që 
atëherë ishin të prapambetur dhe me nivel të ulët 
kulturor, tani kanë vërshuar nëpër shkolla, dyert e të 
cilave janë të hapura për ta. Këtë ndryshim e shohim 
edhe te gruaja, e cila në të kaluarën ka vuajtur shumë, 
ndërsa tani janë çelur për të perspektiva të ndritura, 
prandaj ajo është e gatshme të përqafojë me dashuri 
vijën e Partisë, të ecë në rrugën e gjerë të emancipimit 
të plotë të saj. 

Unë jam shumë i kënaqur që në fshatra djemtë 
zënë 53 për qind të efektivit të nxënësve në shkollat 
T-vjeçare dhe vajzat 47 për qind. Ky është një sukses i 
madh. Të insistojmë që të ndjekin sa më shumë vajza 
shkollën 7-vjeçare, sepse, kur të bëhen gra, nuk e kanë 
lehtë të vazhdojnë shkollën e mbrëmjes, se gratë lodhen 
edhe gjatë ditës në punë si edhe në punët e shtëpisë e 

me fëmijët, pastaj ka dhe burra që i pengojnë. Në 
kushtet e sotme, e kanë vështirë të vazhdojnë shkollën 
e mbrëmjes jo vetëm gratë e martuara, por edhe vajzat, 
prandaj të luftojmë me forcë kundër mentalitetit që 
ekziston te ne për vajzën, sipas të cilit, po të vejë në 
shkollën e mbrëmjes, vajza nuk e ka të lehtë edhe të 
martohet. Ky është një problem shoqëror. Prandaj të 
ngulim këmbë që ato të vazhdojnë jo vetëm shkollat e 
mbrëmjes, por edhe shkollat profesionale. 

Mendoj që edhe në përdorimin e formave të punës 
për problemet e gruas të mos jemi të shtrënguar. Edhe 
Partia që ka një strukturë tjetër organizative dhe një 
disiplinë më të fortë, përsëri gjen forma të përshtatshme 
pune, ca më tepër kjo mund të bëhet në organizatat e 
masave. Kështu, për shembull, ne duhet të insistojmë 
për edukimin e grave të reja, por të mos lëmë pa për- 
fshirë në punën edukative edhe gratë e kaluara nga 
mosha, të cilave bashkë me punën, t'u japim njohuri 
edhe mbi mënyrën e jetesës etj., sipas kërkesave dhe 
nevojave që kanë. 

Kam një sugjerim për shoqet drejtuese të BGSH-së: 
mendoj që ato të kenë lidhje më të rregullta me aparatin 
e Komitetit Qendror, dhe jo vetëm me drejtorinë e 
organizimit. Puna e organizatës së gruas nuk mund të 
kufizohet vetëm me lidhjet që mbahen nëpërmjet drej- 
torisë së organizimit, prandaj të shtohen e të forcohen 
këto lidhje me të gjitha drejtoritë e Komitetit Qendror. 
Problemet e përgjithshme që preokupojnë organizatën e 
gruas nuk mund të zgjidhen si duhet në rast se nuk 
bëhen probleme të Partisë. Nga ana tjetër, organizatës 
së gruas duhet t'i sinjalizohen probleme të veçanta, të 

cilat ajo mund t'i zgjidhë duke mobilizuar të gjithë akti— 
vin e vet. Por puna e gruas duhet të shoqërohet me punën 
e Partisë. Disa forma që përdor organizata e gruas janë 
të mira, po drejtoria e organizimit nuk duhet të mjaf- 
tohet me këtë. Në rast se punonjësit e drejtorisë së 
organizimit nuk i shikojnë dhe nuk i zbatojnë format e 
punës në jetë, nëpërmjet zhvillimit të luftës, atëherë 
ato do të mbeten të vdekura, të thata dhe nuk do të 
kenë efikasitetin e duhur, Prandaj gjërat duhen parë në 
jetë, në bazë. Për këtë drejtoria e organizimit nuk 
duhet të shkëputet nga aktiviteti i gjithë Partisë, nga 
jeta, nga lufta e anëtarëve të saj, vetëm kështu këto for- 
ma do të jenë të gjalla, do të kenë vlerë. Edhe vetë 
drejtoria c organizimit duhet të jetë më e gjerë dhe me 
më tepër inisiativë për organizatat ce masave, Ne kemi 
në krye të këtyre organizatave shokë dhe shoqe që janë 
me inisiativë, të pregatitur, me pikëpamje të drejta. Ajo 
që kërkohet është të forcohet më shumë udhëheqja e 
Partisë dhe të zhvillohet aktiviteti sipas rrethanave dhe 
kushteve, sipas krahinës, lokalitetit ose fshatit. Kjo do 
të ngjallë një entuziazëm, mobilizim dhe patriotizëm më 
të madh të njerëzve për të kryer detyrat që kanë 
përpara, 

Ka të drejtë shoqja Zina Franja kur thotë se orga- 
nizata e rinisë nuk tregohet aq aktive në lidhje me 
problemin e të rejave, Puna me të rejat ka rëndësi të 
madhe, ato janë nënat e ardhshme, prandaj nuk duhet 
të qëndrojnë nën saçin e mentaliteteve të vjetra, por të 


i Në atë kohë përgjegjëse e orpanizatës së gruas në rrethin 
e Shkodrës. 

shpërthejnë e të luftojnë si duhet. Mirëpo kjo s'është e 
lehtë, sepse edhe të rejat janë në kontakt të përditshëm 
me nënën, me babanë dhe me shoqërinë ku kanë lindur 
dhe jetojnë. Megjithatë, ato janë një forcë e gjallë, plot 
dinamizëm, prandaj organizata ce rinisë duhet të inta- 
resohet vazhdimisht për edukimin c tyre. Të arrijmë që 
organizata e rinisë të kuptojë rolin ce së resë për gjallë- 
rimin e organizatës së gruas, Të rejat janë vërtet 
anëtare të organizatës së rinisë, po shumë prej tyre janë 
njëkohësisht edhe gra. Prandaj të gjenden forma të për- 
shtatshme që të rejat të luajnë rolin e tyre edhe në 
organizatën e gruas. Nuk mundet që një e re të lërë një 
mbledhje shumë interesante që zhvillon organizata e 
gruas, sepse e thërret organizata c rinisë. Këtu duhen 
gjetur format më interesante, sepse nuk ka ndonjë mur 
që ndan organizatën e rinisë nga ajo e gruas. Ca më 
mirë kur organizata e rinisë punon për edukimin e të 
rejave dhe ato janë aktiviste të afta për organizatën e 
gruas. Mendoj që organizata e rinisë ta rishikojë punën 
e saj me të rejat si dhe forcimin e marrëdhënieve me 
organizatën e gruas. 

Nuk është ce drejtë pikëpamja që në krye të orga- 
nizalës së gruas të ketë vetëm komuniste. Sigurisht 
komunistet janë më të zhvilluara dhe duhet të jenë në 
udhëheqje, por kjo nuk do të thotë që t'u mbyllen 
dyert grave pa parti. Prandaj rreth shoqeve komuniste 
në këshillat e grave të ketë edhe shumë gra pa parti. 
Të jemi të bindur se edhe gratë pa parti janë të flakta 
për Partinë dhe nuk kursehen të punojnë me organiza- 
tën e gruas. 

Në përgjithësi mund të themi se në punën me gruan 

ne kemi arritur suksese të mëdha. Këto suksese i dety- 
rohen në radhë të parë Partisë, po edhe vetë punës së 
organizatës së gruas. Tani çështja shtrohet që këto suk- 
sese t'i forcojmë e t'i shpiem më përpara. Të metat që 
ekzistojnë, t'i korrigjojmë. Te gratë kemi një forcë të 
madhe që s'duhet ta lëmë pas dore. Partia ka besim të 
plotë në organizatën e gruas, në punën dhe në besnikë- 
rinë e shoqeve që janë në drejtim të saj, në qendër dhe 
në bazë. Ju shoqe që punoni me organizatën e gruas, 
ngulni më tepër këmbë përpara forumeve dhe shokëve 
të Partisë, insistoni dhe ua mblidhni pak atyre kur nuk 
e vlerësojnë si duhet organizatën e gruas, këtë levë të 
rëndësishme të Partisë, dhe të gjithë kemi për të parë 
se punët do të shkojnë më mirë. 


Botohet për herë të parë sipas 
tekstit të nxjerrë nga proces- 
verbali i mbledhjes së Byrosë 
Politike të KQ të PPSH 
që gjendet në AQP 


KURSIMI — METODË PUNE SOCIALISTE, DETYRË 
E MADHE POLITIKE, EKONOMIKE, E PËRHERSHME 
PËR TË GJITHË 


Fjala në Plenumin II të KQ të PPSHI 


1 korrik 1961 


Unë jam plotësisht dagord me raportin e paraqitur 
në këtë Plenum nga Byroja Politike, të mbajtur nga 
sekretari i Komitetit Qendror shoku Haki Toska, si edhe 
me diskutimet e shokëve që morën fjalën gjatë zhvilli- 
mit të punimeve të kësaj mbledhjeje të Komitetit Qe- 
ndror për problemin e madh të kursimeve. Kjo është një 
gjë shumë e mirë. Partia jonë ka qenë vazhdimisht 
kompakte si në shqyrtimin e çështjeve ekonomike, ashtu 
edhe në çështjet ideologjike ose politike dhe këtu qën- 
dron forca e pathyeshme e saj dhe e popullit, që ajo 
e udhëheq në rrugën e ndërtimit të socializmit. 


t Ky Plenum 1 zhvilloi punimet e tij më 30 qershor dhe më 
1 korrik. Dëgjol dhe aprovoi raportin e Byrosë Politike të KQ 
të PPSH aMbi masat që duhen marrë për forcimin e mëtejshëm 
të repjimit të Kkursimitr. 

Për problemin e kursimeve është bërë kudo një 
punë shumë e mirë. Ky nuk ishte një problem i ri për 
Partinë, Dihet se çështja e kursimeve është një detyrë 
e vazhdueshme dhe kështu duhet të jetë edhe në të 
ardhshmen. Inisiativat edhe më parë nga ana e Komi- 
tetit Qendror dhe e Qeverisë nuk kanë qenë të pakta 
në këtë çështje. Por megjithëse forma e punës nuk 
është origjinale, mund të themi se këtë radhë organizimi 
i punës për problemin e kursimeve ka qenë shumë i 
frytshëm, konkret dhe i shpejtë. Ky rezultat pozitiv, 
përqafimi i shpejtë i kësaj çështjeje nga baza dhe nga 
masat e popullit ka arsyet e veta. 

Në radhë të parë, është çështja e vijës së drejtë 
politike dhe organizative të Partisë sonë, e cila ka bërë 
që punonjësit, duke filluar nga më i thjeshti e deri te 
ata që janë në udhëheqje, të jenë të ndërgjegjshëm për 
detyrat e mëdha që u janë ngarkuar, të kuptojnë drejt 
dhe si duhet momentet aktuale politike, të jashtme dhe 
të brendshme, dhe të mobilizohen me një entuziazëm 
të madh për realizimin e detyrave dhe për tejkalimin 
e tyre, të tregohen të shkathët dhe me inisiativë në 
çdo sektor. 

Një meritë të madhe në arritjen e sukseseve tona 
kanë klasa punëtore, fshatarësia kooperativiste, inteli- 
gjenca popullore, organizatat e masave, të gjithë kua- 
drot e Partisë, duke filluar që nga shokët e Plenumit të 
Komitetit Qendror, ministrat, drejtorët dhe shefat e 
seksioneve të aparateve qendrore e deri te drejtuesit 
në rrethe e në bazë. Edhe kjo është refleks i zbatimit 
të vijës së drejtë të Partisë. 

Ne shohim një rritje, një hov të madh te njerëzit, 

të eksperiencës dhe të zotësisë së kuadrove tanë. Çdo 
ditë dhe çdo vit konstatojmë me një kënaqësi legjitime 
që kuadrot tanë të bazës dhe të udhëheqjes kanë fituar 
një eksperiencë të madhe në praktikë, ata në shumicën 
dërrmuese janë pajisur edhe me shkencë. Nuk është e 
tepërt të themi se mburremi që kuadrot tanë tani dinë 
t'i kombinojnë këto gjëra, të japin prova, të kenë rezul- 
tate dhe të marrin inisiativa të lavdërueshme në zhvilli- 
min e mëtejshëm ekonomik të vendit. 

Si kudo zhvillimi i ekonomisë ka rëndësi të jash- 
tëzakonshme, veçanërisht për vendin tonë, që ishte dhe 
akoma është më prapa në krahasim me disa vende 
socialiste, ai ka një rëndësi më të madhe për arsye se 
edhe mjetet që luajnë një rol të madh në zhvillimin e 
ekonomisë, te ne nuk janë aq të bollshme dhe të shu- 
mëllojta siç janë në disa vende të demokracisë popullore. 
Por mjete mund të kesh shumë dhe të mos dish t'i 
përdorësh si duhet, mund të kesh pak dhe të dish t'i 
shfrytëzosh si duhet e të kesh rezultate të mira. Mund 
të themi se ato që kemi, njerëzit tanë tani dinë t'i përdo- 
rin si duhet. Kjo ka rëndësi të madhe sidomos për këto 
momente që i kanë kuptuar kaq mirë njerëzit tanë, me 
parti dhe pa parti, në bazë dhe në qendër. Kjo i ka bërë 
ata, sidomos këto kohët e fundit, të bëjnë përpjekje 
kolosale, në të gjitha drejtimet, për shfrytëzimin racio- 
nal të makinerisë, për t'i dhënë popullit më shumë 
prodhime. 

Ne luftojmë për ngritjen e nivelit të jetesës së popu- 
llit, ky është ligji ynë. Por rritja e vazhdueshme e 
mirëqenies kërkon që problemin kryesor të kursimeve 
ta kemi kurdoherë parasysh. Mund të kesh shumë, por 

kjo nuk do të thotë që pasurinë e përbashkët ta shfry- 
tëzosh keq, të livadhisësh me këtë pasuri, sepse në këtë 
mënyrë do të përfilojnë vetëm disa njerëz të pandër- 
gjegjshëm. Si pasojë, në vend që të krijojmë bollëkun 
që duhet për popullin, në vend që t'i japim atij prodhime 
më shumë, më të mira dhe më të lira, do të notohet 
në parulla e premtime dhe ritmet e zhvillimit ekonomik, 
megjithëse mjetet i kemi dhe jemi në gjendje t'i sigu- 
rojmë, nuk do të jenë ato që kërkojmë. 

Në vendin tonë, të drejtuar nga Partia jonë e lav- 
dishme, nuk mund të themi se nuk ka të meta, prishje 
dhe shpërdorime të pasurisë socialiste. Të mohosh këtë 
do të thotë të mbyllësh sytë. Por një pjesë e këtyre të 
metave për një kohë ka ardhur nga mungesa e ngritjes 
teknike të njerëzve, nga të metat e punës organizative 
etj. Por nuk duhet përjashtuar se mjaft prej tyre vijnë 
edhe nga moskokëçarja, nga mungesa e kontrollit, e 
organizimit, e përgjegjësisë, për shkak se nuk është 
punuar sa duhet për t'u ngritur ndërgjegjja socialiste 
e njerëzve. Disa nuk kuptojnë akoma si duhet se malli 
i shtetit, prona socialiste, është e paprekshme, se nga 
mbarëvajtja e pronës socialiste, nga mbrojtja e saj, nga 
përdorimi me nikoqirllëk i saj, varet interesi personal i 
secilit. Dhe njerëz të tillë ka edhe në radhët e Partisë. 

Partia jonë i sheh dhe i lufton të metat, Është fakt 
se Partia është kurdoherë në lëvizje dhe në luftë kundër 
pikëpamjeve dhe qëndrimeve mikroborgjeze, kundër 
vjedhjeve, shpërdorimeve, neglizhencave, ajo i edukon 
njerëzit si ta organizojnë më mirë punën etj. , 

Ne shohim një rritje të madhe të forcave krijuese 
të popullit. Këtë e kemi parë kurdoherë si gjatë luftës 

dhe gjatë periudhës pas Çlirimit, e po e shohim veçanë- 
risht këto kohët e fundit. Pas Kongresit IV të Partisë 
duket kudo një rritje e papërshkruar e entuziazmit të 
masave të popullit, e dashurisë dhe e besnikërisë së tyre 
të madhe ndaj Partisë, e përpjekjeve për zbatimin me 
përpikëri dhe me të gjitha forcat e në mënyrë revolu- 
cionare të direktivave të Partisë. Këto cilësi nuk blihen: 
këtë besim, ndërgjegje e besnikëri ndaj popullit dhe 
atdheut, i ka edukuar te njerëzit Partia jonë. Këtij hovi 
të madh revolucionar, kësaj kompaktësie të madhe në 
mes popullit dhe Partisë nuk mund t'i vësh çmim. Jo 
vetëm kaq, por kjo është një forcë e tillë që çdo gjë që 
gjen përpara, çdo vështirësi e pengesë, çdo punë armiqë- 
sore e kapërcen, e shtyp dhe triumfon. 

Këto nuk janë fjalë boshe, por realitet dhe ky rea- 
litet nuk fabrikohet. Është zor ta mobilizosh popullin 
për një çështje të gabuar, për një qëllim jo të drejtë, po 
të jesh në rrugë të gabuar, populli nuk të ndjek. Atë- 
herë ky realitet vërteton se sa e drejtë është vija e Par- 
tisë sonë në të gjitha çështjet dhe se barometri më i 
sigurt i drejtësisë së vijës së Partisë sonë është populli. 
Pra ne mund të themi me bindje të plotë se vija e 
Partisë sonë është e drejtë, se populli është qind për 
qind dhe për çdo gjë me Partinë. Kjo është një forcë 
kolosale dhe në këtë forcë ne duhet të mbështetemi 
vazhdimisht. 

Partia jonë kurdoherë ka vepruar dhe ka zbatuar 
vijën e saj duke u mbështetur te populli. Kështu ajo 
ka krijuar bindje të thella te njerëzit për vijën e saj 
të drejtë. Kur ia thua haptazi popullit si të mirën, ashtu 
edhe hallet, vështirësitë, gabimet ose të metat, ai të 

kupton, të ndjek dhe të jep forca të reja. Forca e Partisë 
sonë qëndron hë lidhjet e saj me popullin. 

Një çështje e tillë mjaft e rëndësishme si kjo e kur- 
simeve u përqafua menjëherë nga kuadrot e punonjësit 
tanë dhe u arritën shpejt rezultate. Kjo nuk erdhi si 
pasojë se ne tani kemi teknikë dhe njerëz të zotë, po 
kryesorja është te kuptimi i drejtë i situatës, te vija e 
drejtë e Partisë që në çdo çështje ajo mbështetet te 
masat dhe zgjidh çdo problem, qoftë ai edhe më i rëndë. 
Kjo ka qenë dhe është karakteristika e Partisë sonë e 
cila hedh poshtë akuzën e revizionistëve modernë, që e 
cilësojnë si sektare. Nuk them vetëm për revizionistët 
jugosllavë, por edhe për ata sovjetikë. ' 

Revizionistët kanë lëshuar parullën se Partia jonë 
është edogmatiker, asektarer, gjë që s'është aspak e 
vërtetë. Le t'u bien sa të duan kambanave, karakteristi- 
ka e Partisë sonë ka qenë, është dhe do të mbetet 
marksizmi i kulluar, që i jep asaj jetë. Një nga karakte- 
ristikat dalluese të Partisë sonë është lidhja e saj e 
ngushtë me masat. Këto lidhje janë konkrete, të mbruj- 
tura me gjakun, me punën dhe me djersën e njerëzve të 
Partisë dhe të popullit tonë. Këto lidhje bënë të mun- 
dur edhe në këtë rast që mbi shifrat e planifikuara të 
kursehen edhe 1,7 miliard lekë, shumë kjo jo e vogël. 
Byroja Politike i ka rekomanduar Qeverisë që këto 
shifra të përfshihen në format përkatëse në planin e 
shtetit dhe të bëhen përpjekje që të realizohen, sepse 
ato do të na nxitin për kursime të tjera. Gjatë diskuti- 
meve doli se kemi akoma mundësi të bëjmë kursime 
dhe kështu është. Gjatë çdo viti të pesëvjeçarit rezervat 
e brendshme që krijon zhvillimi i ekonomisë, të: cilat 

nuk duhet t'i lëmë të flenë në asnjë mënyrë ose të 
shpërdorohen, t'i zbulojmë, t'i shfrytëzojmë dhe të bëj- 
më që t'i jepet sa më shumë popullit. “ 

Ne duhet të bëjmë ekonomi edhe për gjërat e më- 
dha por edhe për gjërat e vogla. Të voglat nuk duhet 
t'i neglizhojmë. Të krijohet kjo edukatë në njerëzit duke 
filluar qysh në bankat e shkollës. Kjo çështje nuk duhet 
parë në kuptimin mikroborgjez, s'duhet menduar se tani 
ne po ndërtojmë socializmin prandaj nuk duhet të kur- 
sejmë. Nuk është kështu, ne duhet medoemos të kur- 
sejmë, sepse kursimi sjell bollëkun, krijon mirëqenien, 
rrit nivelin ekonomik e kulturor. Ne duhet t'i mësojmë 
njerëzit që vazhdimisht të bëjnë ekonomi, të kursejnë 
dhe këto kursime t'i venë përsëri popullit. 

Unë nuk them se kemi qenë dorëlëshuar. Por situ- 
atat që janë krijuar na kanë bërë të jemi pak më të 
shtrënguar, natyrisht pa e penguar zhvillimin e ekono- 
misë. Byroja Politike shumë herë ka porositur të riku- 
peroheshin tubat e naftës, por ata nuk shfrytëzoheshin 
në masën e duhur nga punonjësit e naftës. Në të vërtetë 
kjo porosi është pranuar nga të gjithë, por nuk është 
vënë në jetë në mënyrë sistematike. Pasi të mbarohet 
punë me këta tuba, të hiqen atje ku janë dhe të vendosen 
për t'u përdorur përsëri gjetkë. Nga një punë e tillë 
dalin mijëra metra tuba. Këtë gjë nuk duhet ta bëjmë 
vetëm tani, por edhe kur të kemi industrinë tonë të 
përpunimit të hekurit. Nuk do të thotë se, duke prodhu- 
ar vetë hekurin në të ardhshmen, nuk do të ecim me 
kursim, ne do ta ruajmë atë, se do të kemi ku ta 
përdorim. 

Prandaj në këtë drejtim duhet të mobilizohemi të 

gjithë, të kemi kujdes që si në shtëpitë tona, si në bu- 
xhetin tonë familjar të veprojmë edhe për çështjet shte- 
tërore, bile dhe ca më tepër. Në shtëpi secili është 
përgjegjës dhe bën ç'të dojë, rrogën kushdo mund ta 
hajë edhe brenda 10 ditëve dhe pastaj, po të dojë, -t'i 
bjerë daullese, por nuk mund të lejohet që pasuria e 
shtetit të shpërdorohet në mënyrë të palipjshme. 

Edhe te ne ka shumë fakte që duhet të na bëjnë të 
mendojmë edhe për mirë, edhe për keq. Ka akoma raste 
të qëndrimeve jo të drejta, por më shumë kemi shembuj 
të mirë. Në këto situata karakteristike janë inisiativat 
e mëdha krijuese të masave në të gjitha ndërmarrjet, 
të cilat jo vetëm bëjnë të realizohen planet ekzistuese, 
por ato synojnë edhe në drejtimin që të prodhohen 
në vend edhe mjaft mallra që akoma i sjellim nga jashtë. 
Kjo është një inisiativë për t'u lavdëruar që duhet ta 
çojmë përpara. Nuk është çështja e ngritjes vetëm të 
një fabrike çimentoje si ajo që tha shoku Josif Pashko e 
që ka rëndësi të madhe, por duhet menduar edhe për 

jëra të vogla, deri te krëhëri dhe maja e penës. Ne 

duhet të shtojmë prodhimet në vend në një gamë të 
madhe që nga mallrat e konsumit të gjerë deri te ma- 
kineritë. 

Ne nuk pete të bëjmë menjëherë makineri 
të mëdha në vend, por të vogla uzinat tona mund dhe 
duhet t'i bëjnë. Në këtë drejtim ka plot inisiativa, por 
ato duhen inkurajuar, ndihmuar dhe shoqëruar. Ndihma 
në këtë drejtim nuk duhet mjaftuar vetëm me fjalë, 
ajo duhet të jepet në mënyrë të organizuar. Për she-. 
mbull, është një punë shumë e mirë që shokët e naftës 
kanë arritur të prodhojnë deri në 80 për qind të veglave 

të ndërrimit, por duhet punuar edhe më tej dhe që të 
arrihet të shtohen akoma ato, duhet bërë prumbullimi, 
sistemimi dhe centralizimi i ofiçinave. Në industrinë 
tonë ka shumë rezerva. Në mjaft ofiçina do të shikosh 
deri dy-tri torno e më shumë. Tani ka ardhur koha që 
ato të përqëndrohen, si ato të industrisë ashtu edhe ato 
'që janë në bujqësi e kudo ku ka makineri. Kjo do të 
na japë shumë dorë për shfrytëzimin në maksimum të 
tyre, do të na ndihmojë që të kemi një plan të qartë 
për zëvendësimin e veglave të ndërrimit dhe për fabri- 
kimin e shumë mallrave që ose na mungojnë ose i kemi 
të pakta, apo nga ato që sjellim nga jashtë. Duke bërë 
sa më parë këtë punë do të arrijmë rezultate të rën- 
dësishme për zhvillimin e ekonomisë. Si çështja e tor- 
nove ka edhe mjaft çështje të tjera. 

Po ka cdhe qëndrime negative. Të marrim për 
shembull Durrësin. Atje nuk është problem vetëm çë- 
shtja e depove. Jam dakord me shokët që thanë se 
depo na duhen akoma dhe duhet të ngrihen të tjera të 
reja. Zhvillimi i ekonomisë, i importit dhe i eksportit 
kërkojnë që ne të ndërtojmë depo edhe më shumë në 
të ardhshmen. Por nuk ka qenë arsyeja e depove 
gjendja skandaloze në ndërmarrjen e farërave, ku janë 
shkatërruar dhe janë shpërdoruar gjithë ato mjete për 
shkak të qëndrimeve kriminale që janë mbajtur ndaj 
pasurisë së shtetit. Duhet thënë se në këtë ndërmarrje 
dhe në mjaft ndërmarrje të tjera të Durrësit nuk është 
në lartësinë që kërkohet vigjilenca revolucionare e Par- 
tisë dhe e pushtetit. 

Komiteti Qendror ka theksuar dhe thekson pre- 
okupimin e jashtëzakonshëm dhe të vazhdueshëm që 

duhet të kenë organet lokale të Partisë dhe të pushtetit 
për çdo gjë që ndodh në rrethin e tyre, pavarësisht se 
ndërmarrjet apo entet janë me karakter nacional apo 
lokal. Udhëheqja në rreth ta ketë të qartë se nuk 
mund të heqë përgjegjësinë që ka për realizimin e pla- 
neve në të gjitha ndërmarrjet që ekzistojnë në rreth. 
Prandaj ato duhet të marrin masa partie brenda kom- 
petencave të tyre, ose të ndërhyjnë menjëherë në Qe- 
veri apo në Komitetin Qendror për rregullimin e një 
situate, që është jashtë kompetencave të komitetit të 
Partisë ose të komitetit ekzekutiv të kp të rrethit. Çrre- 
gullimet që vërtetohen nëpër ndërmarrjet nacionale nuk 
i shkarkojnë nga përgjegjësia komitetet e Partisë apo 
komitetet ekzekutive të kp të rretheve. 

Çështja, shokë sekretarë të parë të komiteteve të 
Partisë të rretheve, nuk qëndron vetëm te kuadri. 
Dakord, çështja e kuadrit ka rëndësi të madhe. Por 
eksperienca tregon se, po të mos qëndrojë Partia në 
krye të ndërmarrjeve industriale ose të atyre bujqë- 
sore, sado kuadro të mirë të ketë atje, mungesa e kon- 
trollit dhe e ndihmës së Partisë dhe të pushtetit, mun- 
gesa e zbatimit të ligjeve në të, bëjnë që edhe kuadrot 
më të mirë të bien në gabime, ndoshta jo shumë të 
rënda në fillim, por kjo pozitë do t'i çojë njerëzit në 
rrëshqitje sa të detyrohemi pastaj të marrim masa të 
rënda kundër tyre. Në këtë drejtim duhet t'i mbajmë 
përgjegjësitë plotësisht. 

Përgjegjësitë duhet të mbahen edhe për një arsye 
tjetër. Ekonomia jonë zhvillohet, pra zmadhohen, for- 
cohen industria, bujqësia, etj. Këtë pesëvjeçar do ta 
shtojmë akoma më shumë fuqinë e industrisë sonë 

edhe me ngritjen e një sërë ndërmarrjesh kryesore, 
përveç shumë të tjerave më të vogla. Për ndërtimin e 
tyre është parashikuar çdo gjë, edhe kuadrot. Kuadrot 
që do t'i drejtojnë të gjitha këto vepra nuk janë të 
pregatitur të tërë, një pjesë jemi duke i pregati- 
tur tani. 

Kuadrot e rinj, sigurisht, mund të mos jehë në atë 
nivel të lartë drejtimi sikundër janë ata që punojnë 
tani në naftë, në industrinë e tekstileve, në uzinat e 
në sektorë të tjerë. Për t'i ndihmuar kuadrot e rinj du- 
het që një pjesë e kuadrove, të cilët aktualisht punojnë 
vë veprat që kemi ndërtuar, të shkojnë për të drejtuar 
objektet e tjera të reja që po ndërtojmë gjatë këtij 
pesëvjeçari. . 

Çështjen e kam te interesimi që duhet të tregojnë 
komitetet e Partisë dhe komitetet ekzekutive në drej- 
tim të objekteve me karakter nacional. Ky interesim 
është tani shumë i nevojshëm, sepse kjo do të ndih- 
mojë që puna në këto objekte të ecë më mirë për rea- 
lizimin e detyrave. Organeve lokale të Partisë dhe të 
pushtetit në rreth këtej e tutje u bie barra edhe në këtë 
drejtim, sepse është e pamundur që Ministria e Indus- 
trisë me zhvillimin e madh të industrisë në këtë pesë- 
vjeçar të mund të drejtojë në mënyrë operative dhe si 
duhet edhe fabrikën e niseshtesë ose një fabrikë tjetër 
qoftë edhe më të madhe. Ndihma e organeve lokale të 
Partisë dhe të pushtetit do të lehtësojë, dhe duhet të 
lehtësohen, edhe ministritë. Komitetet e Partisë dhe 
komitetet ekzekutive të kp të rretheve duhet të drej- 
tojnë një ekonomi më të fuqishme se sot dhe jo vetëm 
atë me karakter lokal. Natyrisht kjo punë do të bëhet 

mirë në rast se shokët e rretheve do të interesohen akoma 
më shumë se deri tani. 

Ne mund të themi pa u gabuar se drejtimi i eko- 
nomisë në rrethe shkon përpara. Ne shohim tani një 
aftësi më të madhe drejtuese nga kuadrot që janë po- 
shtë dhe një kuptim akoma më të drejtë të përgjegjë- 
sive të shokëve të rrethit për ekonominë, për ndër- 
marrjet nacionale ose lokale. Ky kuptim dhe ky intere- 
sim duhet të shtohen tani që ekonomia do të forcohet 
akoma më tepër. Prandaj në këtë drejtim ju duhet të 
keni më shumë inisiativë. 

Të marrim shembull punën e ekipeve që u dërguan 
nga Komiteti Qendror dhe nga Qeveria në rrethe për 
çështjen e kursimeve. Ju thatë vetë se ekipet ju kanë 
dhënë një ndihmë të madhe dhe kështu është. Çdo vit 
janë dërguar ekipe të tilla për probleme të ndryshme 
të ekonomisë, të industrisë, të bujqësisë etj. Edhe. në 
të ardhshmen do të dërgohen përsëri ekipe. Por ju nuk 
duhet të mjaftoheni vetëm me punën e ekipeve që ju 
dërgohen nga lart. Kur shikoni se një ose dy ndërmarr- 
je nacionale ose lokale nuk shkojnë mirë, të keni ini- 
siativë, të mos prisni vetëm nga lart, por më mundësitë 
tuaja dhe në një moment të caktuar, krijoni ekipe për 
të shëruar një situatë të sëmurë që mund të jetë kri- 
juar atje. Prandaj të mos ju mungojë inisiativa në 
këto çështje. 

Rrethet janë duke u forcuar vazhdimisht me kuadro. 
Shokë drejtues të rretheve, kini kujdes të madh për 
kuadrot e çdo sektori qoftë. Ju jeni në udhëheqje dhe 
duhet të kuptoni se edhe te kuadrot me stazh ka mo- 
mente ngritjeje, ka edhe momente rënieje. Udhëheqja 

duhet të jetë në gjendje dhe në atë shkallë që t'i ketë 
në dorë kuadrot, t'i ndihmojë sa duhet kur ata kanë 
nevojë. Atje ku kuadri ecën përpara lëreni të ecë, mos 
ia prisni inisiativën. Kuadrot e vjetër drejtues dhe 
teknikë duhet t'i respektojmë dhe të tillë tani kemi 
plot, me parti dhe pa parti, që janë mobilizuar totalisht 
për realizimin e detyrave. Për këta duhet të kemi Kuj- 
desin më të madh se janë thesar i madh për Partinë, 
por duhet të keni kujdes të madh veçanërisht për kuad- 
rot e rinj që dalin nga teknikumet dhe universiteti. 
Vetëm këtë vit ekonomia do të marrë rreth 600 kuadro 
universitarë, të ditës dhe të natës, domethënë dyfishin 
e numrit që ishin pregatitur gjatë 15 vjetëve të regji- 
mit të Zogut. 
Kuadrot e rinj të trajtohen si duhet, të mos i quaj- 
më të rinjtë pa eksperiencë, sepse eksperiencën teorike 
ata e kanë, atyre u mungon vetëm praktika. Është e 
vërtetë se ata nuk mund të krahasohen me kuadrot e 
vjetër, por duke marrë parasysh prejardhjen e tyre 
dhe luftën që bën populli, edhe ata, pavarësisht se 
kanë qenë në teknikume, në universitet apo në institu- 
te, janë mbrujtur me luftën tcorike dhe praktike të 
popullit, janë njerëz të devotshëm të popullit, me hov 
revolucionar, me dashuri të madhe për Partinë. Kuad- 
rot tanë të mbrujtur me të tilla virtyte ne nuk i kra- 
hasojmë kurrë me ata të disa vendeve socialiste, të cilët 
nuk bëjnë një jetë të lidhur me popullin, me vuajtjet 
dhe djersën e tij, përkundrazi janë mësuar e po mëso- 
hen me një jetë të shthurur shoqërore të krijuar në 
rrethanat aktuale të tyre. Këtë nuk e shohim në kuad- 
rot tanë. Prandaj, kur thërriten kuadrot e rinj për t'i 

pyetur dhe për t'u thënë se ku mendojnë t'i dërgojmë, 
ata përgjigjen: nuk ka pse të pyetemi që të shkojmë 
këtu ose atje, na dërgoni ku mendon Partial Një gjë e 
tillë ndodh vetëm në ato vende si te ne, në Shqipëri, 
ku Partia është në pozita të shëndosha marksiste-le— 
niniste, e lidhur ngushtë me popullin. 

Prandaj, duke menduar ç'thesar kemi te kuadrot e 
rinj që dalin nga shkollat, njerëzit e Partisë dhe të 
pushtetit të kenë kujdes që t'i trajtojnë si duhet, të 
udhëhiqen në këtë çështje nga pikëpamje të drejta mar- 
ksiste, se vërchen edhe neglizhenca në këtë drejtim, 
por, po të jetë Partia e zgjuar, puna do të shkojë mirë. 

Sovjetikët na i hoqën specialistët, çekët po ashtu, 
bullgarët jo, megjithëse këta janë të paktë dhe nuk 
kanë ndonjë peshë të madhe. Këta specialistë, bile disa 
edhe nga ata që deri dje shanin hapur udhëheqjet e 
tyre dhe mbronin çështjen e drejtë të Partisë dhe të 
popullit tonë, të nxitur nga ambasadat e tyre, u dety- 
ruan të bëjnë kthesë, bile të manifestonin sjellje të 
tilla skandaloze që asnjë rrugaç nuk mund t'i bënte. 
Të instruktuar nga udhëheqjet revizioniste të vendeve 
nga kishin ardhur, ata filluan veprimtarinë sabotuese 
në vendin tonë. 

Udhëheqja sovjetike me Hrushovin në krye dhe ata 
që e pasojnë, me tërheqjen e specialistëve të tyre, na 
krijuan situata të vështira duke menduar se ne do të 
thyheshim dhe çdo gjë do të binte në ujë, domethënë 
do ta nënshtronin Partinë tonë, por ata shpresuan kot. 
Kuadrot tanë, me eksperiencën që kishin, morën plotë- 
sisht në dorë drejtimin e punëve që lanë specialistët 
e huaj dhe mund të themi se punët po na ecin mirë. 

Planet në vendin tonë nuk janë realizuar asnjëherë si 
këtë vit. Këtë e bëri i gjithë ky kompleks ngjarjesh 
që thashë dhe në këtë kompleks është për t'u vënë në 
dukje veprimtaria dhe zotësia e kuadrove dhe e tek- 
nikëve tanë. 

Le të marrim sektorin e gjeologjisë ku ka punuar 
numri më i madh i specialistëve sovjetikë, të cilët kanë 
ardhur për të na ndihmuar, po nuk dihet disa mund 
edhe të na kenë sabotuari, Ata i kanë dhënë raporte 
qeverisë së tyre për ato që kanë zbuluar dhe mendojmë 
se ata dinë shumë gjëra mbi pasuritë tona që neve 
nuk na i kanë bërë të ditura. E them këtë se derisa 
ishin specialistët sovjetikë të gjeologjisë për një lloj 
minerali ishin dhënë informata se kishim një milion 
tonë rezerva, kurse brenda tre-katër muajve pas lar- 
gimit të tyre, gjeologët tanë, duke studjuar gjendjen, 
kanë thënë se kjo shifër do të arrijë në dy e gjysmë 
dhe gjer në tre milion tonë dhe se brenda këtij viti, 
gjer në 20-vjetorin e themelimit të Partisë sonë do të 
realizohet plani i pesëvjeçarit të tretë që është cak- 
tuar nga Kongresi vetëm për këtë sektor. 

E kam çështjen këtu që tentativa për të na dëm- 
tuar ekonomikisht janë bërë, por ato dështuan. Kuadrot 
tanë tani i janë futur punës me vetëmohim dhe nuk 
janë në nivel të ulët si mendonin disa njerëz jashtë. 
Kjo, shokë, duhet kuptuar drejt. Ne nuk mund të 
mjaftohemi me këtë gjendje, të jemi të kënaqur dhe 
të themi se çdo gjë te ne u arrit, Shkenca është një 


1 Koha e vërtetoi më së miri këtë. Në materialet e mëvon- 
shme kjo do të argumentohet me fakte. 

gjë e madhe dhe pa fund. Ajo ka bërë dhe bën hapa 
kolosalë përpara, dhe në krahasim me këto përparime 
ne jemi akoma shumë prapa. Prandaj do të kemi kur- 
dcherë nevojë për ndihmën e shkencës dhe të teknikës 
së përparuar. Ne do ta kërkojmë dhe do ta marrim edhe 
nga vendet e tjera këtë ndihmë, sepse nga ana teorike 
nuk mund të pengohemi, se fundi shkenca nuk mby- 
Vet në dollap. Por situatat aktuale janë të tilla që kjo 
ndihmë dhe eksperiencë nga disa vende socialiste 
nuk na jepet. 

Ne mendojmë se udhëheqjet e vendeve socialiste 
të Evropës janë në rrugë antimarksiste. Kjo situatë 
mund të vazhdojë për shumë vjet, por Partia dhe po- 
pulli ynë nuk do të vdesin, populli dhe marksizëm- 
-leninizmi nuk vdesin kurrë. 

Ne do të pranojmë ndihmën e sinqertë, të pastër, 
marksiste-leniniste, kush nuk na e jep atë turp për të 
dhe me siguri këta njerëz do të vijë dita që të japin 
llogari patjetër. - 

Ne në rrugën tonë nuk jemi vetëm, nuk jemi të 
izoluar. Të gjithë specialistët, për të cilët kemi nevojë 
tani, na dërgohen nga RP e Kinës, e cila po i jep një 
ndihmë vëllazërore, internacionaliste vendit tonë. Ash- 
tu si na ka ndihmuar Stalini, ashtu sot na ndihmon e 
kujdeset për Shqipërinë shoku Mao Ce Dun. Çekosllo- 
vakët kërkojnë t'u paguajmë 250 mijë lekë në muaj 
për një specialist të tyre. Të kërkosh për një specialist 
250 mijë lekë në muaj kjo është 10-11 herë më shumë 
se rroga e Sekretarit të Parë të Komitetit Qendror ose 
e Kryeministrit të Shqipërisët 

Çështjen e kam që kuadrot që po pregatit Partia 


KURSIMI, METODE PUNË, DETYRE POLITIKO-EKONOMIKE gll 


dhe pushteti, këtë thesar të madh, t'i përdorim si 
duhet, në intercsin e madh të popullit, të dimë të 
sillemi me ta si duhet, në mënyrë komuniste, sidomos 
me kuadrot e rinj. T'u rrimë këtyre afër dhe t'i ndih- 
mojmë nga ana praktike, nga ana e jetesës dhe në çdo 
drejtim. Kuadrit të vjetër që i është regjur lëkura, si 
shokut Todo Manço, i cili ka eksperiencë të madhe, kër- 
koji shumë, kurse një kuadër i ri duhet ndihmuar 
më tepër. 

Nuk dua të zgjatem më shumë në këtë çështje se 
raporti ishte i qartë dhe diskutime u bënë mjaft dhe 
të mira, po detyrat që dalin nga ky Plenum t'i zbër- 
thejmë në jetë dhe t'i realizojmë. Momentet nuk janë 
të lehta, ju e kuptoni dhe e keni kuptuar drejt se këto 
situata u krijuan jo për fajin tonë, po të të tjerëve. ' 

Situata ndërkombëtare në përgjithësi duhet kon- 
sideruar në favorin tonë, në favorin e socializmit. Kjo 
nuk është vetëm një formulë për të bindur njerë- 
zit se ne jemi më të fortë nga imperializmi. Jo. Ky 
është një realitet. Forcat e socializmit, pavarësisht se 
tani ekzistojnë disa vështirësi dhe bile serioze, janë 
më të mëdha. 

Duhet ditur se në kampin e imperializmit janë të 
theksuara kontradiktat midis shteteve. Kontradikta ata 
nuk kanë vetëm në luftën kundër Socializmit. Në këtë 
drejtim ata puqen gati në të gjitha taktikat e tyre. Por 
në mes tyre ekzistojnë kontradikta, të cilat natyrisht 
ne duhet t'i shfrytëzojmë. Po ka shfrytëzim e shfry-. 
tëzim të këtyre kontradiktave. Ka shfrytëzim në më- 
nyrë marksiste dhe revolucionare, ka edhe shfrytëzim 
me taktika të maskuara që në realitet nuk janë gjë 

tjetër veçse metoda revizioniste që çojnë ujë në mu- 
Virin e armikut. 

Natyrisht Partia jonë është një parti relativisht e 
vogël, por lufta e drejtë e saj për paqen dhe për bashk- 
ekzistencën paqësore, sidomos për ruajtjen e pastërtisë 
së marksizëm-leninizmit, është një kontribut me rëndë- 
si në çështjen e madhe të komunizmit dhe të paqes. 
Pikërisht pse ky kontribut është i madh, prandaj kun- 
dër Partisë sonë janë drejtuar shigjetat e udhëheqjes 
sovjetike dhe të udhëheqjeve të tjera revizioniste të 
vendeve socialiste të Evropës. Ndryshe, në rast se ata 
nuk do të shikonin ndonjë rrezik për politikën e tyre 
revizioniste dhe oportuniste, atëherë nuk kishin arsye 
përse të luftonin një parti dhe një popull të vogël, 
heroik dhe të palëkundur. Por qëndrimi i Partisë sonë 
u djeg shumë, sepse vija e drejtë e saj u zbulon lakrat. 

Mos ka thënë ndonjë gjë të re Nikita Hrushovi që 
hiqet si kampion i paqes dhe i bashkekzistencës paqë- 
sore27 Jo, asgjë të re s'ka thënël Nuk mund të ketë parti 
komuniste marksiste-leniniste dhe shtet socialist që të 
mos dojë e të mos luftojë për çështjen e paqes, kundër 
luftës. Kjo çështje nuk është një kurorë me diademët 
sikurse kërkon politika revizioniste e Hrushovit, poli- 
tikë e cila ka infektuar një sërë partish të tjera. 

Stalini, që N. Hrushovi po e lufton si ckalë të 
ngordhurr, ka qenë një udhëheqës i lavdishëm i prole- 
tariatit ndërkombëtar, i Bashkimit Sovjetik, mik i madh 
i popujve, i lirisë dhe i demokracisë, i cili ka luftuar 
gjatë gjithë jetës së tij për paqen dhe bashkekzistencën 


1 Kurorë koke e zbukuruar me gurë të çmuar. 

paqësore midis vendeve me sisteme të ndryshme sho- 
qërore. Lexoni çdo shkrim të Stalinit, ndiqni me kujdes 
jetën dhe luftën e tij për mbrojtjen e Bashkimit Sovje- 
tik dhe të paqes dhe do të shihni se çdo masë dhe për- 
pjekje e tij kanë pasur për qëllim forcimin e paqes dhe 
të Bashkimit Sovjetik, që në kohën e tij u bë kështjella 
e pamposhtur e lirisë, e socializmit dhe e paqes. Në 
kohën e tij, Bashkimi Sovjetik luftonte për dobësimin 
e forcave të imperializmit, për shkatërrimin e fashiz- 
mit, të cilin me të vërtetë e shkatërroi, me qëllim që 
popujt të rronin të lirë dhe në paqe, sepse paqja dhe 
liria nuk mund të vendosen pa u shkatërruar imperia- 
lizmi dhe luftënxitësit, Nën udhëheqjen e Partisë Ko- 
muniste (b) me Stalinin në krye, popujt e Bashkimit 
Sovjetik, me luftën, gjakun dhe me djersën e tyre, ko- 
rrën fitore të mëdha. 

Po të lexosh shkrimet e fundit të Stalinit do të 
shikosh se në to theksohet me të madhe çështja e 
mbrojtjes së paqes. Të gjithë jemi dëshmitarë për këtë 
gjë. Stalinin ne e kishim dhe e kemi udhëheqësin tonë 
të madh dhe ecim në rrugën që na ka treguar ai në 
çështjen e luftës për paqe. Në momentet më të vështira 
që po kalonte bota, për interes të paqes, të socializmit, 
të Bashkimit Sovjetik, Stalini nënshkroi traktatin e 
mossulmimit me Gjermaninë fashiste, po tani na del 
një i pacipë mareshal i Bashkimit Sovjetik dhe u jep 
armë revizionistëve jugosllavë duke deklaruar se 
Stalini mbronte fashistët gjermanë, pikërisht atë që 
thoshin armiqtë e socializmit, Daladieri me Çembërlejnin. 

Edhe parullën se clufta mund të evitohet- Hrushovi 
e ka nxjerrë si një teori të tijën, dhe se me këtë ai na 

paska spasuruarr marksizmin. Në fakt Hrushovi s'ka 
thënë gjë të re, por veproi e tradhtoi duke u maskuar 
me parulla. 

N. Hrushovi dhe të gjithë ata që e pasojnë kanë 
tradhtuar rrugën marksiste-leniniste, janë futur me të 
dyja këmbët në revizionizëm. Qëndrimet dhe veprimet 
e tyre nuk kanë ndryshim nga ato të revizionistëve 
jugosllavë, edhe qëllimet e tyre janë të njëjta me ato 
të jugosllavëve. 

Revizionistët jugosllavë mbrojnë haptazi imperia- 
lizmin amerikan dhe përpiqen të përçajnë kampin so- 
cialist, të mbjellin në radhët tona idetë revizioniste, të 
dobësojnë vrullin revolucionar të komunistëve e të po- 
pujve dhe të krijojnë mundësi që imperializmi ameri- 
kan të na godasë më lehtë. Në këto çështje taktike 
revizionistët jugosllavë veprojnë hapur. Nikita Hru- 
shovi akoma nuk vepron aq hapur, po sidoqoftë edhe 
ky me shokë janë plotësisht në këtë rrugë. 

Kush nuk është për zgjidhjen e problemeve ndër- 
kombëtare në rrugën e bisedimeve” Në ka pasur ndonjë 
që ka bërë bisedime me imperialistët, duke filluar që 
nga Çërçilli e gjer te Ruzvelti, ose me përfaqësues të 
tjerë të borgjezisë ndërkombëtare, ka qenë J.V. Stalini. 
Por ai ka pasur një kuptim të drejtë leninist dhe ka 
ndjekur një politikë të lartë parimore në bisedimet e 
në kompromiset, pa u bërë asnjë lëshim të gjithë she- 
fave të kapitalizmit dhe të imperializmit ndërkombëtar. 

Mos vallë çështjen e çarmatimit e shtroi për herë 
të parë Hrushovit Kjo ka qenë ëndrra e komunistëve 
për të ardhshmen, por ta shtrosh sot këtë çështje, do 
të thotë të çarmatosesh në luftën për ta fituar këtë të 

ardhshme, në emër të së cilës kanë luftuar e luftojnë 
komunistët e vërtetë, Kështu e kanë shtruar problemin 
e çarmatimit klasikët e marksizëm-leninizmit. Po si e 
shtron tani Hrushovi” Ai në bazë të politikës së tij 
për këtë çështje ka oportunizmin. Ai ka besim të plotë 
se mund të arrihet në përfundime të mira me anë 
bisedimesh dhe thekson se është gabim t'u përgjigjemi 
me kërcënime imperializmit amerikan dhe veprimeve 
të tij të hapëta të armatosura, si edhe luftës së vazh- 
dueshme që bën ai për ringjalljen e revanshizmit gjer- 
man dhe të militarizmit japonez. Pra, Hrushovi ndjek 
politikën antimarksiste të buzëqeshjeve dhe të përkë- 
dheljeve ndaj imperializmit. Këtë ka bërë dhe po bën 
ai jo vetëm me fjalë po edhe me vepra. 

Ne mund të themi se këto situata të vështira që 
janë krijuar në gjendjen ndërkombëtare janë rezultat 
i politikës revizioniste të N. Hrushovit. SHBA e shohin 
forcën e madhe të socializmit, por shohin njëkohësisht 
se në udhëheqjen e kampit socialist ka njerëz me të 
cilët mund të bëhen muhabete të pambaruara dhe ato 
të fitojnë kohë për ngritjen e potencialit të tyre ushtarak. 
Këtë mundësi imperializmit ia ka dhënë Hrushovi me 
të dyja duart, pavarësisht se në fjalimin e fundit me 
rastin e 20-vjetorit të sulmit të Gjermanisë mbi Bash- 
kimin Sovjetik ai deklaroi se në çështjen e traktatit të 
paqes me Gjermaninë nuk duhet të zgjatemi më etj. 
Këto që lëshon nganjëherë Hrushovi janë: slogane, pa- 
rulla, dhe në fakt bisedimet me imperialistët vazhdojnë, 
ndërsa situata acarohet edhe më shumë. Por nuk janë 
vetëm këto. : 

Çështja është se imperializmi qëndron vazhdimisht 

armik i socializmit e i popujve dhe natyrën e tij nuk e 
ka ndryshuar aspak. Kur i fut ndonjë shiringë Hrusho- 
vit, ai thotë se natyra e imperializmit nuk ka ndryshuar, 
por s'kalon shumë kohë dhe Hrushovi flet ndryshe. U 
bën lëshime të mëdha imperialistëve edhe në çështjen 
e mbrojtjes. Gjeneralë të shquar gjatë Luftës Patrioti- 
ke në Bashkimin Sovjetik tani janë nxjerrë në pension, 
rreth 500 mijë oficerë janë nxjerrë në lirim. Hrushovi 
ka ndryshuar të gjitha pikëpamjet taktike dhe strate- 
gjike të luftës, të aviacionit, të këmbësorisë, të marinës. 
Këmbësorinë veçanërisht e ka lënë pas dore. Kurse 
masat që ka marrë jo vetëm nuk janë pasuar nga impe- 
rialistët, përkundrazi ata kanë ecur akoma më shumë në 
rrugën e armatimeve, për forcimin e potencialit të 
tyre ushtarak. 

Përpara këtyre situatave dhe logjikës së fortë mar- 
ksiste-leniniste të Partisë Komuniste të Kinës, të 
Partisë sonë dhe të mjaft partive të tjera, Hrushovi 
detyrohet dhe bën ndonjë skerco. Kështu në fjalimin e 
tij me rastin e 20-vjetorit të sulmit të Gjermanisë hit- 
leriane mbi Bashkimin Sovjetik, sikurse e keni lexuar, 
hedh ndonjë fjalë si ajo që në rast se nuk do të arrihet 
ndonjë përfundim në çështjen e çarmatimit, atëherë ne 
do të rishikojmë çështjen e shtimit të efektivit të for- 
cave ushtarake etj. 

Vihet pyetja: përse shtrohet po në këtë mënyrë 
për 4-5 vjet me radhë kjo çështje7 Ai ka” deklaruar se 
politika e tij do të triumfojë, se imperialistët do t'i 
sjellë në rrugë dhe shkoi u puth me Ajzenhauerin, tha 
gjithë ato fjalë të mira për të, pastaj në Paris lëshoi 
një bombë kundër tij. Më vonë e ndryshoi fletën, foli 

fjalë të mira për Kenedin, po të gjithë e panë se ç'ishte 
ky njeri, prandaj Hrushovi u detyrua të flasë edhe 
kundër tij. Ne nuk u besojmë kurrë fjalëve që dalin 
nga goja e Hrushovit, ai dredhon vazhdimisht. Dhe kjo 
është një lojë e rrezikshme. 

Pesë vjet me radhë Hrushovi u përpoq ta rregu- 
llonte me imperializmin. Më vonë u orvat të hidhte 
jashtë familjes së vendeve socialiste Kinën e madhe. 
Por është i njohur qëndrimi i drejtë që mbajti Partia 
jonë në Bukuresht dhe më vonë qëndrimi i saj i vendo- 
sur në Mbledhjen e Moskës për mbrojtjen e marksizëm- 
-leninizmit dhe të internacicnalizmit proletar. 

Pavarësisht ç'po bëjnë grupi i Hrushovit dhe ata 
që e pasojnë, komunizmi ndërkombëtar do ta kujtojë 
me mirënjohje veprën e Partisë së Punës të Shqipë- 
risë, e cila, pa marrë parasysh asgjë, mbrojti me një 
principialitet të lartë jo vetëm Kinën e madhe, por ajo 
mbrojti njëkohësisht interesat e mëdha të kampit të 
socializmit, miqësinë midis popujve të Kinës e të Bash- 
kimit Sovjetik. 

Një rrymë revizioniste po përshkon një numër të 
madh partish në Evropë, deri edhe Partinë Komuniste 
të Francës, udhëheqësi i së cilës, Moris Torezi, u ka 
thënë njerëzve tanë: sInteresant, edhe ne e luftojmë 
revizionizmin, po e luftojmë në shkallë ndërkombëtare, 
kurse ju i jeni qepur Jugosllavisë në një kohë që dihet 
se Titon askush nuk e dëgjon-. Mirëpo Titon e dëgjon 
imperializmi që e ka veglën e vet dhe e shtyn të vep- 
rojë me forcë kundër unitetit të kampit të socializmit. 
Imperializmi tani ia ka arritur këtij qëllimi pavarësisht 
se nuk do të fitojë kurrë në këtë rrugë. 

Titoja, ky shërbëtor i imperializmit, po punon për 
të organizuar në vjeshtë një konferencë në Beograd me 
përfaqësuesit e vendeve të porsaçliruara, ish-koloniale. 
Udhëheqësit sovjetikë duan stë na bindin- se nuk janë 
dakord për këtë konferencë, sikur nuk qe N. Hrushovi 
ai që në OKB e mbështeti një sinisiativër të tillë. Nga 
ana tjetër, udhëheqësit sovjetikë thonë se “në këtë 
konferencë ne do të influencojmë me anën e diploma- 
tëve që të flitet edhe kundër imperializmit, edhe kun- 
dër revizionizmit”, por në fakt nuk dalin dot hapur. 
Dihet se Hrushovi dhe Titoja kundër imperializmit 
amerikan konkretisht nuk thonë asnjë fjalë dhe nuk 
kanë për të folur kurrë. Dhe, megjithëkëtë ata dhe sho- 
kët e tyre e quajnë një asuksese këtë konferencë. 

Hrushovi me shokë po i varin ujkut mëlçinë në 
qafë dhe i thonë ruaje. Dhe ujku imperialist, duke nxi- 
tur këlyshët e tij, lufton që të krijojë me ta një peshë 
të madhe në politikën ndërkombëtare në favor të tij. 
Sigurisht në mes tyre do të ketë edhe kontradikta. 

Vendet socialiste kanë një potencial të madh poli- 
tik, ekonomik dhe ushtarak për të influencuar në rrugë 
dhe në forma të drejta në popujt e porsaçliruar ose që 
janë çliruar nga kolonializmi. Hrushovi me Titon puqen 
në pikëpamjet e tyre dhe forcat ekonomike e propa- 
gandistike i përdorin për të gënjyer njerëzit. Taktikat 
e grupit të Hrushovit dhe të revizionistëve jugosllavë 
nuk janë të ndryshme, bile ato janë të njëllojta, por 
ndërsa ato të revizionistëve jugosllavë janë fare të ha- 
pëta, këta qëndrojnë akoma pas perdes. 

Ne kemi besim se kjo gjendje që është krijuar do 
të ndryshohet. Marksizëm-leninizmi do t'i japë fund, 

de të gjenden forca që do t'u thonë ndal këtyre situatave 
dhe jemi të bindur që në këtë luftë të drejtë kundër 
revizionizmit dhe përkrahësve të tij do të fitojmë ne, 
se ne përbëjmë shumicën dërrmuese në lëvizjen komu- 
niste botërore. Do të vijë koha që këtyre njerëzve do 
t'u vihen këmbët në një këpucë. 

Në të gjitha kontaktet që kanë pasur njerëzit tanë 
me njerëz të bazës ose edhe me kuadro të mesëm e të 
lartë në vendet socialiste të Evropës, me ndonjë për- 
jashtim, të gjithë thonë -i lumtë Partisë së Punës të 
Shqipërisës, keni të drejtës, sqëndronir. Po këto mo- 
mente janë, dhe me siguri do të kapërcehen, Sepse 
rruga jonë është e drejtë. 

Atë që tha Hrushovi se do ta nënshkruajmë aktin 
për çështjen e Berlinit dhe traktatin e paqes me Gjer- 
maninë, nuk është hera e parë që e dëgjojmë. Për këtë 
çështje është marrë edhe vendim në Mbledhjen e 81 
partive komuniste dhe punëtore, ku u vërtetua edhe një 
herë pikëpamja e Partisë sonë, për të cilën na kishin 
sulmuar disa herë duke na thënë se nuk dini të bëni 
politikë, po doni t'i vini zjarrin botës. Në mbledhjen e 
Traktatit të Varshavës delegacioni ynë e ngriti përsëri 
këtë çështje, ai u shpreh se sa më vonë ta nënshkruajmë 
traktatin e paqes me Gjermaninë, aq më e rrezikshme 
bëhet kjo çështje për ne. Po Hrushovi na u drejtua me 
këto fjalë: “Të jeni të arsyeshëm, i duhet ardhur rrotull 
kësaj çështjeje si bën dentisti i mirë që kruan dhëmbin 
me kujdes dhe pastaj vjen një moment i favorshëm 
dhe e heq. Kur të vijë ky moment ne do ta përshën- 
desim. Sivjet ne duhet ta nënshkruajmë këtë traktat 
dhe do t'u tregojmë grushtin imperialistëve se Berlini 

është bërë një qendër e tmerrshme e spiunazhit kundër 
vendeve të kampit tonë-l 

Po këto fjalë, për nënshkrimin e traktatit të paqes 
me Gjermaninë, vetëm sa u thanë, tani Hrushovi me 
shokë thonë fjalë të tjera, ata janë për biseda dhe mble- 
dhje, për pregatitjen e një konference të nivelit të lartë, 
për të cilën Hrushovi u dogj. Ai këtë do, me qëllim që 
të shtyhet kjo çështje pa mbarim. Për këtë janë edhe 
imperialistët, të cilët nuk duan të zgjidhet çështja 
gjermane. 

Me një politikë të tillë si kjo që ndjek Hrushovi 
nuk mund të arrihet në zgjidhjen e problemeve. Dhe 
pse ne kemi pikëpamje të kundërta, na quajnë luftë- 
nxitës. Politika që ndjekim ne ka qenë dhe është e 
drejtë dhe vetëm kështu i mblidhen rripat imperializ- 
mit. Por një situatë e tillë është krijuar gati në të 
gjitha partitë komuniste dhe punëtore të Evropës, sipas 
të cilave duhet të bëhen vetëm bisedime që të sigu- 
rohet bashkekzistenca etj. 

Komiteti Qendror i Partisë Komuniste të Francës 
asnjë fjalë nuk tha në kongresin e partisë së vet kundër 
revizionizmit, as në kohën kur diskutohej kundër pgru- 
pit të Servenit dhe të Kazanovës që janë kokë e këmbë 
revizionistë. Edhe në rezolucionin e kongresit nuk c 
gjen në asnjë vend të paktën fjalën revizionizëm. Kjo 
do të thotë të tradhtosh haptazi marksizëm-leninizmin. 

Pikërisht në një situatë të tillë del Moris Torezi 
dhe thotë se nuk ka asnjë rrezik, kurse Zhanetë Ver- 
mesh deklaron: “E çuditshme është parulla juaj -—në 
njërën dorë kazmën në tjetrën pushkën- në kohën e 
raketave. Kjo nuk është as realiste, thotë ajo, në pe- 

riudhën e mjeteve kaq të fuqishme të shfarosjes në 
masël Ç'ju duhen juve armët7 Kush do t'ju sulmojë ju”-. 

Ata dhe disa të tjerë na thonë: -Si do të sulmoheni 
ju nga revizionistët jugosllavë, monarko-fashistët grekë 
dhe Flota VI Amerikane, ju jeni të siguruar nga Trak- 
tati i Varshavës”-. Këto janë parulla revizioniste që 
Partia jonë as i ka ngrënë as do t'i hajë. E mbajmë 
mend fare mirë se si N. Hrushovi smbrojtis Kubën me 
raketat Ne e vlerësojmë drejt situatën e krijuar nga 
imperialistët dhe revizionistët, prandaj populli ynë 
është mobilizuar dhe i bashkuar rreth Partisë, ka besim 
të madh te vija e saj, te fitorja e marksizëm-leninizmit. 

Me këtë besim t'i përvishemi punës ashtu sikurse 
i jemi përveshur, bile tani edhe më shumë, sepse reali- 
zimi i planeve tona do të jetë një grusht i rëndë për 
revizionistët. Këta kanë krijuar një bllokadë të vërtetë 
kundër vendit tonë, bllokadë ekonomike dhe politike, 
duke filluar qysh nga Bukureshti e gjer tani. Me për- 
jashtim të shtypit të partive motra të vendeve socia- 
liste të Azisë, që shkruajnë rregullisht për vendin tonë, 
shtypi i vendeve socialiste të Evropës a ka apo nuk ka 
dy-tri informacione që nga ajo kohë për vendin tonë. 

Ç't'i thotë gazeta -Pravdar popullit sovjetik, që 
plani i tremujorit të parë apo i gjashtëmujorit të parë 
të këtij viti u realizua në Shqipëri, apo u ndërtuan 
këto dhe ato vepra” Këto nuk ka si ia thotë, se ndryshe 
i del boja për shpifjet që kanë bërë. Edhe për gjyqin 
nuk kanë ç'të flasin, se populli sovjetik me siguri do të 
thotë: shqiptarët bëjnë mirë që u bien në kokë tradh- 
tarëve e agjentëve: pastaj do të thonë: Ç'janë këto 
puthje në formën e marrëdhënieve shtetërore që bën 

Hrushovi ynë me revizionistët jugosllavë, me ata që 
bëjnë komplote kundër një populli të një vendi socia- 
list si Shqipëria” 

Çështja është se edhe në kushtet e bllokadës punët 
tona ecin dhe do të ecin kurdoherë përpara, këtë bllo- 
kadë ne do ta çajmë me siguri se kjo mbahet me kleçka. 
Kështu Hrushovi është detyruar të dërgojë Kozllovin 
dhe Ignatovin në Bullgari të asistojnë në mbledhje, se 
atje ka një numër komunistësh që nuk janë dakord me 
qëndrimin armiqësor të udhëheqjes bullgare ndaj ve- 
ndit tonë. 

Në këto situata, pra, të mobilizohemi më shumë 
dhe me besim të pakufishëm të përpiqemi të rcealizoj- 
më planet, të bëjmë kursime dhe novacione, të luftojmë 
me vigjilencë kundër shigjetave të helmatisura që do 
të përpiqen të na lëshojnë armiqtë e brendshëm dhe 
të jashtëm. 

Të mos harrojmë, shokë, çështjen e vigjilencës, të 
jemi vigjilentë dhe të pamëshirshëm kundër armiqve. 
Mund të ketë kuadro që trubullohen në këto situata, 
ata duhet të ndreqen, të binden. Duhet pasur parasysh 
se punon edhe armiku për t'i çorientuar njerëzit, pra- 
ndaj asnjë njeri të mos i lëshojmë armikut, të luftojmë 
gjer në fund për të shpëtuar njerëzit dhe në rast se 
ndonjë nuk heq dorë nga rruga armiqësore, pasi bëhen 
të gjitha përpjekjet, të demaskohet pa ngurrim. 

Në radhë të parë të mbajmë Partinë në korent, 
asgjë të mos i fshehim asaj, të sqarojmë edhe popullin. 
Partia të mbajë lidhje sa më të ngushta me popullin. 
Këto lidhje nuk ka asnjë forcë që t'i çajë. Të rritet 
kudo vigjilenca, të forcohet gatishmëria e Ushtrisë Po- 

pullore dhe e Armës së Sigurimit të Shtetit, e cila si 
kurdoherë të tregohet e zgjuar dhe e pamëshirshme 
kundër të gjithë atyre që tentojnë të cenojnë interesat 
e vendit tonë. 

Vendimet e Plenumit t'i çoni poshtë. Shumë shokë 
këtu bënë mjaft propozime të vlefshme. Të studjohen 
ato me kujdes dhe të zbatohen ato që janë të zbatuesh- 
me. Ne mendojmë që për materialet e këtij Plenumi të 
mos bëhen aktive të posaçme, sepse ekipet që u krijuan 
për problemin e kursimeve bënë plot mbledhje, prandaj 
nuk është nevoja të shtrohet edhe një herë në mbledhje 
ky problem. Prandaj mendojmë që vendimi të punohet 
në një mbledhje të përbashkët të komitetit të Partisë 
dhe të këshillit popullor të rrethit, pastaj të punohet në 
organizatat-bazë të Partisë. 

Në rast se keni vërejtje parimore për projektven- 
dimin i bëni, në rast se keni vetëm vërejtje gjuhësore 
ose stilistike apo për ndonjë shifër atëherë i dorëzoni 
në sekretari. 

Pas vërejtjeve dhe pasi Plenumi aprovoi tërësisht 
projektvendimin shoku Enver Hoxha vazhdoi: 

Mendojmë që këtë vendim ta shtypim në gazetë. 
Atëherë e mbyllim këtë seancë që ka të bëjë me pikën 
e parë të rendit të ditës. Të gjithë shokëve të ftuar u 
uroj sukses në luftën për mbrojtjen e vijës së Partisë, 
të popullit, të socializmit dhe të marksizëm-leninizmit' 


Botohet për herë të parë si- 
pas origjinalit që gjendet në 
Arkivin Qendror të Partisë 

Për shkak të qëndrimeve antimarksiste të udhëhe- 
qjes sovjetike, si dhe të atyre që e pasojnë, ndaj Par- 
tisë dhe vendit tonë, marrëdhëniet tona me ta dhe me 
vendet e demokracisë popullore të Evropës janë keqë- 
suar. Nuk do të flas qysh nga fillimi për këto çështje, 
sepse ju tashmë jeni në dijeni të tyre. Qëndrimet mar- 
ksiste-leniniste të Partisë sonë ua prishën planet dhe 
taktikat Hrushovit dhe pasuesve të tij. Por nga punimet 
e Mbledhjes së Moskës dhe nga zhvillimi i të gjitha 
ngjarjeve të mëvonshme del se Hrushovi me suitën e 
vet mendonin se kishte ardhur koha që Partinë Komu- 
niste të Kinës ta dënonin si dogmatike, ta eliminonin 
nga kampi socialist qysh në Bukuresht dhe të mos zgja- 
tej kjo punë gjer në Mbledhjen e Moskës. Kjo tani për 
ne është e qartë. 

Në Bukuresht Hrushovi i gjeti në befasi përfaqë- 
suesit e një pjese të partive komuniste dhe punëtore, 
ndërsa një pjesë tjetër dhe veçanërisht udhëheqjet e 
partive komuniste dhe punëtore të vendeve socialiste 
të Evropës ishin në dijeni të asaj që do të bëhej në 
Bukuresht, por ndërhyrja e përfaqësuesit të Partisë 
sonë, shokut Hysni Kapo atje, ua prishi planet. Ky qën- 
drim i Partisë sonë bëri që të shtangeshin përfaqësue- 
sit e partive që u gjetën në befasi të këtij komploti, 
zbulimi dhe dënimi i të cilit ishte një fitore e madhe 
për çështjen tonë. Ata nuk mundën t'ia arrinin dot 
qëllimit dhe këtë shpresuan ta realizonin në Mbledhjen 
e Moskës. 

Sigurisht Mbledhja e Moskës i keqësoi më shumë 
situatat për revizionistët. Grupit të Nikita Hrushovit 
në këtë mbledhje i duhej të përballonte situata më të 
vështira, sepse shumë parti nuk gjendeshin më në be- 
fasi si në Bukuresht dhe përfaqësuesit e tyre shkonin 
atje më të pregatitur. Përveç asaj, gjatë mbledhjes, 
përfaqësuesit e partive komuniste dhe punëtore dëgjuan 
edhe fjalimet e debatet e përfaqësuesve të Partisë Ko- 
muniste të Kinës dhe të Partisë së Punës të Shqipërisë. 
Kështu në Mbledhjen e Moskës puna e grupit të Hru- 
shovit nuk shkoi aq lehtë. 

Natyrisht, ata zhvilluan qysh më parë një luftë 
të ashpër, u pregatitën me qëllim që në mbledhje të 
konsolidonin pozitat e tyre antimarksiste në lidhje me 
qëndrimin ndaj PK të Kinës e njëkohësisht edhe kun- 
dër Partisë sonë që nuk u pajtua me ta në Mbledhjen 
c Bukureshtit. Prandaj ata filluan t'i përpunonin ato 
parti që u shtangën në Bukuresht, ndërsa ndaj Partisë 

sonë jo vetëm bënë orvatje për ta tërhequr në rrugën 
e tyre antimarksiste, por, kur e panë që kjo s'u doli, 
filluan edhe kërcënimet kundër nesh, për të cilat ju 
tani jeni mirë në dijeni. 

Çështja është që kjo veprimtari revizioniste e gru- 
pit të Hrushovit i ka sjellë një dëm të madh komuniz- 
mit ndërkombëtar dhe kampit të socializmit, sepse tani 
në radhët tona nuk ekziston as uniteti ideologjik, as 
uniteti politik. Kjo është e qartë. Dihet se tani një sërë 
partish janë në kundërshtim të hapur me vijën revizio- 
niste të grupit të Hrushovit dhe të udhëheqësve të ve- 
ndeve të demokracisë popullore të Evropës dhe të disa 
partive komuniste të vendeve perëndimore. Kjo mun- 
pesë uniteti i intereson shumë imperializmit, ai për këtë 
ka punuar dhe punon pareshtur, për të dobësuar uni- 
tetin e kampit socialist dhe të lëvizjes komuniste e pu- 
nëtore ndërkombëtare. 

Partitë marksiste-leniniste e konsiderojnë si një 
çështje jashtëzakonisht të madhe çështjen e unitetit. 
Por për mbrojtjen e unitetit ka dy rrugë diametralisht 
të kundërta me njëra-tjetrën: c para, ta mbrosh atë me 
fjalë dhe nga ana tjetër me vepra ta sabotosh, kurse 
rruga tjetër është ta mbrosh unitetin me të gjitha for- 
cat në rrugën marksiste-leniniste dhe, me gjithë kon- 
tradiktat e mëdha politike dhe ideologjike që ekzistojnë 
në mes partive tona, të mos i japësh asnjë armë impe- 
rializmit të na luftojë dhe ta thellojë akoma më shumë 
këtë munpesë uniteti, këtë përçarje. Për rrugën e parë, 
për prishjen e unitetit, punon me ndërgjegje të plotë 
dhe me të gjitha forcat grupi i Hrushovit. 

Të marrim çështjen e RP të Kinës që ka një rëndësi 

të jashtëzakonshme për kampin e socializmit. Kina ka 
një potencial kolosal, ushtarak, politik dhe ideologjik, 
por nga grupi i Hrushovit vazhdohet të injorohet ky 
potencial kolosal në lëmin ndërkombëtar. Jo vetëm kaq, 
por po bëhen të gjitha përpjekjet, haptazi ose fshehu- 
razi, për ta diskredituar dhe për ta mënjanuar Kinën 
nga arena ndërkombëtare. 

Po të lexoni me kujdes telegramin që i ka dërguar 
Komiteti Qendror i Partisë Komuniste të Bashkimit 
Sovjetik Komitetit Qendror të Partisë Komuniste të 
Kinës, me rastin e 40-vjetorit të themelimit të saj, do 
të vëreni se atje nuk përmenden fare roli i madh i 
Kinës dhe i Partisë Komuniste të Kinës në luftën për 
mbrojtjen e paqes e të socializmit, lufta konsekuente 
që bën Republika Popullore e Kinës kundër imperia- 
lizmit. Këto çështje në këtë dokument janë eliminuar. 
Kjo haptazi do të thotë se udhëheqësit sovjetikë nuk 
janë dakord me politikën konsekuente të Partisë Komu- 
niste të Kinës dhe të shtetit kinez, me gjithë flluskën 
e sapunit që lëshoi Nikita Hrushovi në fjalën e tij me 
rastin e 20-vjetorit të sulmit të Gjermanisë fashiste mbi 
Bashkimin Sovjetik, duke thënë disa gjëra gjoja në 
mbështetje të RP të Kinës. 

Një çështje tjetër që dua të vë në dukje është ajo 
e ndihmës që Bashkimi Sovjetik ia ka prerë plotësisht 
Republikës Popullore të Kinës, ashtu sikurse ka ve- 
pruar edhe me ne. Kundër vendit dhe Partisë sonë 
udhëheqja sovjetike bën një luftë pa princip, një luftë 
të egër antimarksiste. Dhe kjo ka arsyet e veta. 

Këto arsye qëndrojnë në faktin se vija e Partisë 
sonë, taktikat e saj të drejta në rrethanat dhe në kush- 

tet e vendit tonë (duke marrë parasysh rrethimin 
gjeografik, komplotet e vazhdueshme që na bëhen, po- 
tencialin mbrojtës të vendit tonë) atyre u djegin jashtë- 
zakonisht shumë. Prandaj grupi i Nikita Hrushovit dhe 
udhëheqjet e vendeve të demokracisë popullore të Ev- 
ropës e të Partisë Komuniste të Francës dhe të Italisë 
që e pasojnë, nga qëndrimet që mbajnë ndaj nesh, 
duket qartë se kanë organizuar një taktikë të përbash- 
kët. Nga të dhënat dhe nga dokumentet që kemi shi- 
kohet e njëjta vijë, jo vetëm një vijë e përgjithshme, 
por edhe një vijë e organizuar gjer në detaje, edhe në 
taktikat e përbashkëta. Qëllimi është bllokimi i Shqi- 
përisë dhe diskreditimi i udhëheqjes shqiptare. Por bllo- 
kada kundër vendit tonë nuk kufizohet vetëm me anën 
propagandistike, sepse përsa i përket kësaj ane në një 
përqindje të madhe atyre nuk u beson njeri. Parullat 
e tyre tashmë dihen: “Udhëheqja shqiptare është në 
pozita antisovjetike, sektare, dogmatiker etj. 

Por nuk është vetëm kjo anë. Ata, duke parë rre- 
zikun që përbën për ta politika e drejtë e Partisë dhe 
e shtetit tonë, kanë vendosur edhe bllokadën ushtarake 
kundër Shqipërisë. Për ta legalizuar këtë thirrën edhe 
mbledhjen e Komitetit Politik Konsultativ të Traktatit 
të Varshavës, rezultatet e së cilës ju i dini. Kjo mble- 
dhje, e organizuar nga grupi i Hrushovit, kishte për 
qëllim që t'u jepte një grusht Partisë së Punës të Shqi- 
përisë dhe popullit shqiptar, për të lëkundur masat e 
gjera të Partisë dhe të popullit tonë me kërcënimin e 
heqjes së bazës ushtarako-detare të Vlorës dhe si rrje- 
dhim të alarmoheshin Partia dhe opinioni shqiptar se 
tani po krijohet një rrezik i madh për Shqipërinë nga 

imperializmi dhe për këtë fajtore të nxirrej udhëheqja 
shqiptare. 

Për t'ia arritur kësaj ata shkelën çdo normë, ma- 
rrëveshje dhe traktat. Kësaj mbledhjeje ata u munduan 
t'i jepnin në dukje karakterin e një mbledhjeje nor- 
male, sepse rendi i ditës parashikonte rishqyrtimin e 
gjendjes ushtarake dhe të armatimeve të ushtrive tona. 
Për këtë përçapjet ishin bërë nëpërmjet shtatmadhorive 
të ushtrive të vendeve pjesëtare, natyrisht edhe të Shtat- 
madhorisë sonë. Të tilla tratativa nga ata bëhen në më- 
nyrë të shkëputur, nuk bëhen përçapje të rregullta prej 
aleati, që kanë mbi supe detyra të përbashkëta kundër 
një armiku të përbashkët, por dërgojnë nga 5 oficerë 
gjoja për të dhënë përshtypjen sikur flitet për arma- 
time dhe kur bëhen mbledhje Hrushovi thotë ne 
kemi sa të duash raketa që i nxjerrim sikur të jenë 
sallam. 

Dihet potenciali ushtarak i Bashkimit Sovjetik, por 
procedurat dhe metodat e tyre të punës si pjesëtarë të 
Traktatit të Varshavës ne i kritikojmë. Dhe në fakt në 
mbledhjen plenare të Traktatit, në mars të këtij viti, 
asgjë nuk u tha ç'është bërë dhe ç'do të bëhet për for- 
cimin e ushtrive tona, sikurse ishte njoftuar më parë, 
por qëllimi i mbledhjes ishte të goditej Shqipëria, me 
të njëjtat procedura sikurse u veprua në Bukuresht 
kundër Kinës. 

Një natë, vonë, përpara se të bëhej mbledhja, de- 
legacionit tonë mareshali Greçko i dërgoi një letër, 
në të cilën ai bënte po ato kërcënime dhe kërkesa 
që u parashtruan pastaj nga Hrushovi dhe miqtë e tij 
në mbledhje. Greçkoja me qëllim e dorëzoi shumë vonë 

letrën, në mënyrë që ne të mos kishim kohë të përgji- 
gjeshim. Po nuk doli si kishin menduar ata. 

Që mbledhja të zhvillohej ashtu sikurse ishte bërë 
njoftimi, të gjithë pjesëmarrësit duhej të kishin vepruar 
si veproi delegacioni i vendit tonë, duke diskutuar mbi 
ato probleme, për të cilat vendet tona ishin vënë në 
dijeni, në bazë të rendit të ditës, dhe që janë aq të 
rëndësishme dhe preokupante për fatin e vendeve so- 
cialiste dhe të paqes botërore. Delegacionet e vendeve 
pjesëmarrëse në këtë mbledhje, duke filluar nga Hrusho- 
vi dhe të tjerët mc radhë, bënë vetëm sulme kundër 
udhëheqjes dhe vendit tonë dhe për këto ju jeni në dijeni. 

Ky ishte një kërcënim që u bëhej Partisë dhe 
vendit tonë dhe që u hodh poshtë se nuk ka asnjë bazë 
politike, idcologjike, morale, juridike, ushtarake etj., 
të gjitha të drejtat janë në anën tonë. Por ata asgjë 
nuk morën parasysh dhe këtu u tregua egërsia e tyre, 

Natyrisht ne i mbrojtëm të drejtat tona dhe u tre- 
guam vendin atyre, por nuk duhet harruar cdhe ana 
tjetër, dëmi i madh që i bënë grupi i Hrushovit dhe 
miqtë e tij mbrojtjes së përbashkët të kampit socialist. 
Është fakt se me heqjen e bazës së Vlorës dobësohet 
fuqia mbrojtëse e tij. Hrushovi në mënyrë demostrative 
urdhëroi largimin e nëndetëseve dhe të anijeve shoqë- 
ruese që ishin në bazën e Vlorës. Këtë e mori vesh gjithë 
bota, Londra i pa të filmuara edhe në televizion anijet 
luftarake sovjetike që u kthyen nga Vlora në detin 
Balltik. 

Me ndërgjegje të plotë, pra, grupi i Hrushovit ka do- 
bësuar mbrojtjen e kampit socialist dhe të vendit tonë. 
Ju i dini se cilat ishin arsyet e këtij qëndrimi. Të gjitha 

ato që kishin kurdisur kundër vendit tonë njerëzit e këtij 
grupi janë shpifje të poshtra që nuk i mban dheu. 

“Faktet- që pretendonin ata, shoku Mehmet i për- 
mblodhi në një letër dhe pastaj thirri përfaqësuesin 
e Komandës së Bashkuar të Traktatit të Varshavës në 
vendin tonë, e pyeti atë ç'gjëra kishte dhe pasi foli ai, 
shoku Mehmet ia dha me shkrim përgjigjen tonë. Kjo 
u pasua edhe me vizitën që bëri pas disa ditësh shoku 
Mehmet në bazën ushtarako-detare të Vlorës, në mars 
1961, ku foli para efektivit të saj dhe i bëri të qarta 
mjaft probleme. 

Mosdërgimi i armatimeve në kohën e caktuar, si 
edhe moskompletimi i bazës, për ne ishin sinjale të 
masave dhe të qëndrimeve që do të mbaheshin kundër 
nesh nga udhëheqja sovjetike dhe që u kurorëzuan në 
mbledhjen e marsit të Traktatit të Varshavës. 

Në mbledhjen e marsit ata ngritën edhe çështjen e 
komplotit, i cili për ta na qenkej një blof i kurdisur dhe 
i pregatitur posaçërisht prej nesh, prandaj, sipas tyre, 
duhej të krijohej një komision për të parë vërtetësinë 
e fakteve. , 

Përse e paraqitën ata një pikëpamje të tillët Këtu 
ka dy gjëra: osc ata janë bashkëpunëtorë me këtë kom- 
plot ose mbrojnë imperializmin, revizionistët jugosllavë 
dhe monarko-fashistët prekë. Për këtë ne nuk kemi 
dyshim, sepse nuk është hera e parë që këta njerëz 
mbrojnë armiqtë e Partisë dhe të popullit tonë. Këtë 
ata c ngritën në sistem: gjë që do të thotë të jesh 
shumë i komprometuar dhe ky komplot është me të 
vërtetë shumë demaskues për politikën e Hrushovit me 
shokë. Prandaj ata mbajnë një qëndrim të tillë. 

Për gjyqin e tradhtarëve dhe të spiunëve shqiptarë 
që u bë në muajin maj në Tiranë, grupi i Hrushovit 
dhe pasuesit e tij kanë mbajtur heshtje të plotë. Të 
mbash heshtje të plotë ndaj një veprimtarie të tillë 
armiqësore që nuk është as hera e parë dhe as e 
fundit që kurdisct nga ana c imperialistëve, e revizio- 
nistëve jugosllavë dhe e monarko-fashistëve grekë kun- 
dër Shqipërisë dhe çështjes së socializmit, do të thotë 
të mbrosh ata, të marrësh anën e tyre. Ata kanë pasur 
frikë nga zhvillimi i këtij gjyqi. 

Ju c keni lexuar letrën që shoku Mehmet i ka bërë 
gjatë kësaj kohe Kosiginit. Në përgjigje të kësaj letre, 
që iu bë e ditur të gjitha partive, na janë thënë fjalë 
të ulëta. Por le të qëndrojmë në çështjen e heqjes së 
bazës ushtarako-detare të Vlorës. Sa i drejtë ka qenë 
qëndrimi ynë politik, moral, ushtarak dhe juridik në 
këtë çështje dhe sa të ulëta dhe armiqësore kanë qenë 
qëndrimet dhe taktikat e palës sovjetike. 

Qëndrimet e tyre kanë qenë të poshtra, revoltuese 
dhe të shumta saqë nuk mund të numërohen. Por në 
bazë grupi i oficerëve tanë, në këto momente delikate, 
ka mbrojtur me zotësi dhe me zgjuarsi Partinë kundër 
komplotistëve, provokatorëve dhe shovinistëve që bas- 
tarduan ndjenjat e marinarëve sovjetikë gjer në atë 
shkallë sa, po të shikoni një rulo kincmatografike që 
është marrë atje, do të vëreni në ç'situatë të rëndë u 
lanë anijet, mjetet etj., dhe do të bëni menjëherë py- 
etjen, kush ka jetuar në atë vend, a është e mundur që 
njerëzit sovjetikë të kenë shpuar rezervuarët, të kenë 
thyer krevatet, xhamet e ndërtesave ku jetonin dhe 
punonin etj.7 Ata bënë përpjekje që të merrnin andej 

çdo gjë, gjer cdhe bulonat e fundit, por nuk ia arritën 
dot qëllimit. Ne qëndruam rreptë, mbrojtëm si duhet 
të drejtat tona, iu përgjigjëm sulmeve dhe provoka- 
cioneve me gjakftohtësi, kurse ata e humbën toruan. 
Anijet mbetën në vend. Ne u dhamë atyre vetëm anijct 
ku shërbente personeli sovjetik, jo se ato që i morën 
janë të tyret. Ne ua lamë ato që morën sepse nuk 
donim të acarohej më tej situata, me që ata këtë donin. 

Ata që shërbenin në bazë ishin të frymëzuar me 
armiqësi kundër vendit tonë, ishin njerëz të shthurur 
politikisht dhe idcologjikisht. Të katandiset oficeri ma- 
dhor sovjetik të heqë mënjanë për vete aparatin tele- 
fonik, motorin e automobilit, të futë në valixhen per- 
sonalce, për ta marrë në Bashkimin Sovjetik, ventilatorin 
e gjëra të tjera, kjo as që na shkonte kurrë ndër mendi 

Një pasqyrë krejt të kundërt paraqit qëndrimi i 
marinarëve dhe i oficerëve tanë që studjonin dhe stu- 
djojnë në Bashkimin Sovjctik. Ata së bashku me am- 
basadorin tonë kanë mbajtur qëndrim heroik në mbroj- 
tje të vijës së Partisë dhe të drejtësisë së saj, u kanë 
rezistuar si komunistë shumë veprimeve antisocialiste 
që kanë bërë revizionistët sovjetikë qysh nga arrestimi 
i kursantëve dhe i oficerëve tanë të marinës deri në 
largimin e tyre nga Bashkimi Sovjetik. 

Në këtë mënyrë po vazhdohet të qëndrohet edhe 
ndaj marinarëve tanë që ndodhen në Sevastopol. Atje 
janë dërguar dy gjuajtës për riparim, të cilët ata duan 
të na i mbajnë. Për to nuk do të bëjmë luftë, po është 
çështja te qëndrimi i tyre. Kur ishin marinarët so- 
vjetikë këtu, nc kemi lcjuar përfaqësuesit e komandës 
sovjetike, ambasadorin sovjetik e deri te Novikovi të 

shkonin në bazën e Vlorës, ku ata prapa shpine na 
organizuan komplote e provokacione, ndërsa ata nuk 
lejojnë në BS përfaqësuesin e komandës sonë, pranë 
Komandës së Bashkuar të Traktatit të Varshavës, të 
shkojë dhe të tërheqë, e në mënyrë të organizuar, eki- 
pazhet tona nga anijet. 

Po pse sovjetikët mbajnë të tilla qëndrime” Duket 
qartë, se kanë frikë nga e vërteta. Këto gjëra udhëheqja 
sovjetike i ka bërë dhe i bën për të diskredituar Partinë 
dhe udhëheqjen tonë. Por në fakt ndodhi e kundërta. 

Tani mund të themi se në bazën ushtarako-detare 
të Vlorës është vendosur rregulli e qetësia. Mjetet tona 
detare tani janë në gatishmëri të plotë. Atje do të ngre- 
më edhe shkollën e marinës me pedagogë që kanë mba- 
ruar akademitë. Pra ne do të vazhdojmë ta forcojmë 
më tej marinën dhe mbrojtjen tonë bregdetare dhe 
mund të themi se edhe nga ana materiale jemi më të 
sipurt se më parë. 

Çështjen e bazës ushtarako-detare të Vlorës revi- 
zionistët hrushovianë e kanë marrë si një pretekst për 
masa eventuale të mëvonshme, për të na nxjerrë edhe 
nga Traktati i Varshavës. Në fakt, që nga Hrushovi e 
gjer te Zhivkovi, ata kanë hedhur parullën që cju po 
e vini veten jashtë Traktatit të Varshavëse, së spër 
prishjen e bazës së Vlorës jeni ju shkaktarë që nuk 
zbatuat vendimin e Komitetit Politik Konsultativ të 
Traktatit të Varshavësr etj. Ata nuk menduan se kishte 
zgjidhje të tjera, të drejta për mbajtjen e bazës. Ve- 
primi i tyre ishte një komplot, ata kërkonin të gjenin 
njerëz për të luftuar Partinë, Qeverinë dhe popullin 
shqiptar. 

Ndihmat ushtarake nga ana e BS për ne kanë ma- 
rrë fund. Dihet se ndihmat ekonomike, ashtu edhe ato 
ushtarake, pas Mbledhjes së Bukureshtit, bile edhe më 
përpara, akoma nuk na janë dhënë. Nuk do të flas 
për frymën e shëndoshë politike e ideologjike si dhe 
për entuziazmin jashtëzakonisht të madh që ekziston 
në ushtrinë tonë, këtë ju e dini, por edhe nga ana eko- 
nomike, e armatimeve dhe e gatishmërisë ushtarake i 
themi Komitetit Qendror se gjendja në ushtri është më 
e mirë se kurrë ndonjëherë tjetër, se janë marrë të 
gjitha masat që potenciali ushtarak, armatimet dhe 
nevojat e tjera të ushtrisë të shumëfishohen. Prandaj 
edhe në këtë drejtim udhëheqja sovjetike dhe ata që i 
pasojnë dështuan. 

Ata dështuan në qëllimin e tyre të keq për të fri- 
kësuar dhe për të tronditur opinionin shqiptar me lar- 
gimin e nëndetëseve, dështuan në mendimin se ushtria 
jonë do të mbetej pa furnizime, me gisht në gojë, se do 
t'i vjetroheshin armatimet, do t'i mbaroheshin veglat e 
ndërrimit për armët etj. Kështu qëndrojnë punët në 
çështjet ushtarake. 

Në fushën ekonomike ju e dini qëllimin e tyre, t'i 
prisnin çdo ndihmë Shqipërisë. Ata na prenë kreditë, na 
hoqën specialistët dhe sa të jetë e mundur përpiqen të 
zvogëlojnë sferën e marrëdhënieve tregtare me ne. Dhe 
këta ata e kanë vënë në zbatim në mënyrë dhelparake. 
Në të gjitha letrat e tyre, veçanërisht në letrën e KQ 
të PK të BS, të Çekosllovakisë, të Gjermanisë dhe të 
Hungarisë tani në fund thuhet haptazi se do t'i ndër- 
tojnë marrëdhëniet me Shqipërinë vetëm mbi baza re- 
ciproke. Ata nuk kanë guximin dhe kurajën të na thonë 

hapur sc na i presin kreditë që na kanë akorduar, të 
cilat në fakt ata na i kanë prerë. 

Por edhe presionet e tyre të mëdha ekonomike 
dështuan. Komiteti Qendror i Partisë sonë e ka të 
qartë se plani ynë pesëvjeçar është i siguruar financia- 
risht dhe do të realizohet. Kush dëshiron të mbajë fja- 
lën, le të japë ndihmën që i ka premtuar Shqipërisë në 
kushtet e mëparshme, në bazë të marrëveshjeve. Por 
ne mendojmë se një gjë e tillë nuk do të bëhet, nuk 
duhet pasur asnjë iluzion, sepse është fakt që udhëhe- 
qjet e partive të vendeve socialiste të Evropës kanë 
shkelur çdo normë dhe do të vazhdojnë të ecin në këtë 
rrugë. Ne kemi ku mbështetemi në realizimin e pla- 
neve tona, 

Çështja e specialistëve ka qenë akoma më skanda- 
loze. Duke qenë në dijeni të taktikave dhelparake, posh- 
truese dhe shpifëse, gjatë gjithë këtyre veprimeve ndaj 
vendit tonë, neve na është forcuar bindja se kemi të 
bëjmë me një grup trockistësh nga më të këqijtë që 
ka parë historia. Këta, nga një anë na thanë se me 
urdhër të qeverisë sovjetike duhet të hiqeshin spccia- 
listët e naftës nga Shqipëria, dhe, nga ana tjetër, i 
thanë drejtorit të naftës që specialistët e naftës do të 
largohen nga Shqipëria me urdhër të ministrit të Indus- 
trisë. Këto janë poshtërsi të mëdha, po sa të tjera ka 
të tilla. 

Për çështjet tregtare duhet thënë se ata kundër çdo 
praktike nuk kanë pranuar të nënshkruajnë me ne ma- 
rrëveshje tregtare me afat të gjatë për vitet 1961-1965, 
kurse marrëveshje të tilla ata po i zbatojnë cdhe me 
vendet kapitaliste. Pala sovjetike kreditë na i ka bllo- 

kuar. Kështu qëndrojnë marrëdhëniet tregtare me këto 
vende. 

Edhe marrëdhëniet kulturore nuk janë në rrugë të 
mbarë për faj të tyre. Ne asgjë nuk kemi ndryshuar 
edhe në këtë fushë. 

Në çështjet politike ne mbajmë gjithashtu qëndrim 
të drejtë, i cili i tërbon ata. Shtypi dhe radioja jonë 
vazhdojnë të shkruajnë ec të flasin për zhvillimin eko- 
nomik, kulturor etj., të Bashkimit Sovjetik dhe të ve- 
ndeve të demokracisë popullore, kurse nga ana e tyre 
janë shkelur të gjitha marrëveshjet. Në Bashki- 
min Sovjetik kanë ndaluar botimin e revistës “Shqipë- 
ria e rer në gjuhë rusisht dhe arabisht, sepse ajo paska 
materiale sdogmatiker e u bëjmë dëm arabëve me vi- 
jën tonë “dogmatikerl 

Marrëveshjet kulturore të nënshkruara me ne po 
shkelen. Mjafton ky fakt për të treguar realitetin. Ata 
nuk pranuan ansamblin tonë të këngëve dhe të valleve 
popullore që shkoi në Kinë, në Victnam dhe në Kore, 
ku pati suksese të mëdha. Vajtjen e ansamblit tonë edhe 
në Bashkimin Sovjetik ne e kishim kërkuar në bazë të 
marrëveshjes së firmosur bashkërisht dhe kërkesa është 
bërë qysh në fillimin e muajit maj. Por tani pala sovje- 
tike na përgjigjet se nuk e pret, duke u justifikuar se 
kërkesa u ka shkuar me vonesë. Ky qëndrim kuptohet 
se ku i ka rrënjët. Pala sovjetike ka frikë se ansambli 
ynë do të ketë sukses, se nga spektatorët do të duartro- 
kitet për miqësinë e do të protestohet për poshtërsitë 
që thuhen kundër Shqipërisë. Shumë njerëz sovjetikë 
e kanë lexuar raportin e Komitetit Qendror mbajtur 
në Kongresin IV të Partisë dhe në të kanë lexuar që 

askush nga ne nuk i ka hedhur baltë Bashkimit So- 
vjetik. 

Pra udhëheqësit sovjetikë kanë shumë frikë edhe 
nga politika jonë e drejtë kulturore. Edhe udhëheqja 
bullgare ka dhënë urdhër të hiqen këngët shqiptare nga 
programi i Radio Sofjes. Në festivalin ndërkombëtar 
të vendeve tona që u zhvillua në Rumani, në programin 
e koncertit ishte caktuar për t'u kënduar edhe kënga 
shqiptare e bilbilit. Në këtë këngë flitet për rrugën që 
ka ndjekur populli ynë nën udhëheqjen e Partisë etj. 
Juria dhe artistët e pritën këtë këngë me entuziazëm 
të madh, mirëpo, kur i erdhi radha koncertit, nuk u 
dha dhe këtë e justifikuan me sëmundjen e dirigjentit. 
Siç u muar vesh më vonë, koncerti nuk u dha për shkak 
të këngës shqiptare që ishte në program. Kështu ngjet 
në Bashkimin Sovjetik, në Bullgari, në Rumani etj., 
kurse në Mongoli nuk paskej hotel për të pritur pjesë- 
tarët e ansamblit tonë. Këta njerëz kanë frikë të kenë 
marrëdhënie me ne se nuk janë në rregull dhe këto na 
bindin akoma më shumë sa të drejtë e ka rrugën Par- 
tia jonë. 

Studentët tanë në Bashkimin Sovjetik bëjnë një 
luftë heroike për të mbrojtur vijën e Partisë. Në uni- 
versitet, në institutet e Moskës dhe në të gjitha anët e 
Bashkimit Sovjetik ku studjojnë, ata kanë qartësuar 
kokën e njerëzve sovjetikë, sepse udhëheqja atje i mban 
me gënjeshtra njerëzit, prandaj këta vetëm te tanët 
gjejnë të vërtetën dhe të drejtën dhe kështu arrijnë 
të bëjnë edhe ndonjë konkluzion. Këtu duhet vënë 
në dukje se ambasadori ynë në Bashkimin Sovjetik ka 
ditur t'i mbajë mirë në korent studentët tanë. Kështu 

kanë vepruar edhe ambasadorët tanë në vendet e de- 
mokracisë popullore. Gati të tërë ambasadorët tanë janë 
treguar në nivelin e detyrave të rëndësishme që u ka 
ngarkuar Partia, komunistë të vërtetë, diplomatë revo- 
lucionarë. 

Veçanërisht kanë bërë një punë të mirë shokët 
që studjonin në Shkollën e Lartë të PK të Ps, të cilët 
jetonin ditë dhe net në luftë me shtrembërimet e teo- 
risë marksiste-leniniste, me përpjekjet për të futur në 
atë shkollë teoritë revizioniste dhe trockiste. Ata me 
vendosmëri, që nga shokët e kursit të parë dhe deri 
te ata të kursit të tretë, kanë bërë një luftë jashtëza- 
konisht të madhe për mbrojtjen e Partisë sonë dhe të 
marksizëm-leninizmit. Kjo ka pasur rëndësi shumë të 
madhe sepse në Shkollën e Partisë ka kuadro nga të 
gjitha anët e Bashkimit Sovjetik dhe nga vendet e de- 
mokracisë popullore. 

Situata atje tani është e tillë, që shumë nga ata që 
diskutojnë me shokët tanë janë plotësisht me ne. Shokët 
tanë që jetojnë në Bashkimin Sovjetik, po shikojnë 
ç'situata ka krijuar për komunistët sovjetikë grupi i 
Hrushovit. Ju i dini mirë masat që ka marrë udhëheqja 
sovjetike për të mbuluar dështimet në bujqësi. Edhe 
këtu dështoi politika narodnike e Hrushovit për shkak 
të shkeljeve të mësimeve leniniste në çështjet e bujqë- 
sisë, të shkeljes së parimeve, që nuk i luan as topi, të 
J. V. Stalinit që pasqyrohen edhe në veprën e tij të 
fundit “Problemet ekonomike të socializmit në Bash- 
kimin Sovjetikr. Lexojeni shokë edhe një herë këtë ve- 
për dhe do të shihni se ku të çon politika e Hrushovit 
që po.dështon. 

Kjo vijë ka krijuar vështirësi të mëdha ekonomike 
në Bashkimin Sovjetik. Me javë dhe muaj nuk gjenden 
me lehtësi mish, sallam dhe produkte të tjera. Ka ma- 
rrë hov tregu i zi në një kohë që Hrushovi ka hedhur 
parullën e ndërtimit të shoqërisë komuniste. Të vjen 
keq me liberalizmat që duken në Bashkimin Sovjetik, 
të cilat çojnë në shthurjen e moralit, në krijimin e një 
konfuzioni të madh, në korruptimin e rinisë, në rrugët 
e mbushura plot me turistë që përpiqen të bëjnë punë 
spiunazhi etj. Të gjitha këto janë rezultat i politikës 
oportuniste e revizioniste të klikës hrushoviane. Në 
Bashkimin Sovjetik po ndodhin gjëra që janë të pabe- 
sueshme, por faktet janë fakte. 

Si janë marrëdhëniet me vendet e tjera të demo- 
kracisë popullore7 

Me Poloninë deri sot marrëdhëniet nuk kanë pë- 
suar asnjë ndryshim. Gomulka është Titoja i dytë, shpif 
sa të duash kundër nesh. Vetëm marrëdhëniet tregtare 
polakët i mbajnë. 

Jashtëzakonisht ulët po sillet udhëheqja çekosllo- 
vake. Kjo udhëheqje revizioniste është pajisur me një 
shpirt të theksuar mikroborgjez tregtar që e bën akoma 
më të rrezikshme. Ata janë matrapazë, luftojnë sa më 
shumë për para. Këtë shpirt ata e tregojnë edhe në 
politikë. Ata drejtojnë sharje kundër udhëheqjes së 
Partisë sonë dhe mbrojnë e pajtohen me Hrushovin 
kundër vendit tonë, 

Edhe përpara miqve të Shqipërisë në Çekosllovaki 
udhëheqja çekosllovake mban qëndrime të poshtra. Ju 
e dini se para ca kohësh kishte ardhur për të vizituar 
Shqipërinë gruaja e një komunisti të vjetër çekosllo- 

vak, bashkëpunëtor dhe shok i afërt i Klement Got- 
valdit, një nga themeluesit e PK të Çekosllovakisë. I 
shoqi i saj ishte mik i Shqipërisë, ka shkruar për Shqi- 
përinë, ka bërë tablo për vendin tonë. Ai ka vdekur, 
po e shoqja që është një grua e moshuar, komuniste e 
vjetër, e do Shqipërinë dhe ecën në gjurntët e burrit 
të saj. Ftesën për të vizituar vendin tonë ajo e priti 
me një kënaqësi jashtëzakonisht të madhe. E ftuam për 
drekë unë e shoku Mehmet, u muar vendim të shlype- 
shin edhe librat e të shoqit mbi Shqipërinë, që në Çe- 
kosllovaki nuk ia shtypin. Por këtë grua komuniste, të 
patriotit të shquar çekosllovak, nuk e priti njeri nga 
ambasada çekosllovake kur arriti në Tiranë, bile, pas 
disa ditësh qëndrimi këtu, i hoqën vërejtjen e i bënë pre- 
sione të largohej sa më parë nga Shqipëria. Kur u kthye 
në Çekosllovaki, çështjen pse vajti në Shqipëri ia ngri- 
tën në organizatën-bazë dhe tani kanë filluar sulmet 
kundër saj për qëndrimet në favor të vendit dhe të po- 
pullit tonë. Edhe kur e thirrën këtu në ambasadën çe- 
kosllovake, edhe përpara organizatës-bazë, në Çekosllo- 
vaki, i kanë bërë mjaft presione, por ajo ka qëndruar e 
patundur. Tani marrim vesh-se ajo ka shkuar në një 
uzinë, ka bërë një konferencë për Shqipërinë dhe ka 
folur me entuziazëm për vendin tonë. 

Udhëheqja gjermane, sikurse e dini, vazhdon rru- 
gën e provokacioneve. Përveç provokacionit të hapët 
në lidhje me botimin e fjalës së Valter Ulbrihtit, të cilit 
ne iu përgjigjëm me letër korrekte, ata i kanë dhënë 
urdhër shtypit të tyre që të mos flitet asnjë fjalë për 
vendin tonë. Të lexosh letrën e një farë Vili Shtof kup- 
ton menjëherë se ai është me të vërtetë një fashist. Me 

atë letër ai tregon se është bashkëpunëtor i komplotit 
të Flotës VI Amerikane, në bashkëpunim me revizio- 
nistët jugosllavë dhe monarko-fashistët grekë kur na 
akuzon ne, shqiptarët, që provokojmë Jugosllavinë, Gre- 
qinë dhe Shtetet e Bashkuara të Amerikës. Të tillë nje- 
rëz janë ata. 

Udhëheqja hungareze deri para pak kohe mbante 
disa qëndrime të ndryshme nga të tjerët, gjë që të bënte 
të mendoje se udhëheqja hungareze kishte nxjerrë më- 
sime të thella nga e kaluara. Ajo na dha edhe një 
ndihmë prej 15 milionë rublash. Ne u kërkuam leje për 
njoftimin në shtyp të këtij akti dhe na u kthye përgji- 
gje pozitive. Mirëpo përpara ndonjë jave nga udhëhe- 
qja hungareze na u dërgua një letër e firmosur nga 
Janosh Kadarit, në të cilën akuzohemi si antisovjetikë 
të tërbuar. Në letër theksohet sikur ne lajmin mbi dhë- 
nien e ndihmës nga ana e udhëheqjes hungareze e pas- 
kemi botuar për të futur spica ndërmjet Bashkimit 
Sovjetik dhe Hungarisë. Kështu ata na detyrojnë të 
mohojmë ndihmat e tyre. Ne i falenderojmë, siç është 
e udhës, për këto ndihma, kurse ata duan që ne të 
heshtim për to me qëllim që pastaj të na sulmojnë si 
mosmirënjohës. 

Kadari na e ka dërguar këtë letër, se udhëheqja so- 
vjetike, me siguri, i ka tërhequr veshin pse na e dha 
ndihmën, sikurse bëri me udhëheqjen bullgare, së cilës 
i tha përse u dhatë shqiptarëve si dhuratë bustin e 
Gjergj Dimitrovit. Kadari dhe Komiteti Qendror it 
Partisë së Punonjësve të Hungarisë marrin në mbroj- 

tje komplotistët dhe pohojnë se ata janë njerëzit e tyre. 
Bukur, nuk ka dokument më të mirë për ne që vërteton 
se Kadari është bashkëpunëtor i komplotistëve, agjentë 
të imperialistëve. Edhe revizionistët jugosllavë, që kanë 
qenë bashkëpunëtorë direktë në këtë komplot kundër 
RPSH, luftojnë për ta mohuar një gjë të tillë, ndërsa 
Kadari na i quan komplotistët që janë kundërshtarët 
tanë politikë, se na qenkan marksistë dhe na akuzon 
se pushkatimi i tyre është i padrejtël 

Udhëheqja bullgare me Zhivkovin në krye është në 
të njëjtat pozita si të tjerat. Edhe ajo ka vendosur bllo- 
kadën kundër vendit tonë. Mirëpo redaksia e gazetës 
“Trud- shkeli vijën e përgjithshme që mban udhëhe- 
qja bullgare ndaj vendit tonë dhe botoi lajmin mbi 
gjyqin e Tiranës duke e cilësuar vendimin e tij si një 
vendim të drejtë kundër tradhtarëve të popullit shqip- 
tar, agjentë të revizionistëve jugosllavë. Menjëherë 
udhëheqjes bullgare i shkoi protesta e Titos dhe po atë 
ditë Teodor Zhivkovi mblodhi byronë politike të PK 
të Bullgarisë, e cila vendosi pushimin e presidentit dhe 
të katër sekretarëve të Këshillit Qendror të Bashkimeve 
Profesionale të Bullgarisë. , 

Pra kuptohet se të gjitha udhëheqjet e vendeve so- 
cialiste të Evropës, me Hrushovin në krye, kanë marrë 
vendim të përbashkët për qëndrime antisocialiste dhe 
antishqiptare ndaj Partisë dhe vendit tonë. 

Si kemi qëndruar ne përpara këtyre situatave” Ne 
jemi përpjekur dhe kemi qëndruar gjakftohtë, kemi 
mbrojtur vijën tonë të drejtë dhe nuk jemi lëkundur. 
Po edhe ato që na hedhin, ne nuk i hamë, por u japim 
përgjigjen e merituar. Si na shkruajnë, ashtu u shkru- 

ajmë, por në rast se ata shpifin, ne arsyetojmë në rru- 
gën e drejtë marksiste-leniniste dhe në këtë rrugë ua 
hedhim poshtë shpifjet. 

Këtë irymë dhe këtë karakter ka edhe letra që do 
t'i dërgojmë Komitetit Qendror të PK të BS në përgjigje 
të letrës së Kosiginit për të gjitha problemet që janë 
ngritur atje, për sjelljet dhe qëndrimet politike, ideolo- 
gjike, ekonomike dhe ushtarake që kanë mbajtur dhe 
mbajnë ndaj Partisë dhe popullit shqiptar. Në këtë 
letër ne shfaqim gjithashtu edhe pikëpamjen tonë se si 
duhen ndrequr këto çështje. 

Gjithashtu është për t'u vënë në dukje edhe qën- 
drimi i ambasadave të vendeve socialiste të Evropës në 
vendin tonë. Qëndrimi i punonjësve të këtyre ambasa- 
dave pasqyron qëndrimet e udhëheqjeve të tyre. Këto 
janë kthyer në ambasada vëzhgimi, sulmi dhe diversioni 
kundër Partisë dhe popullit tonë. Prandaj edhe qëndri- 
mi ynë ndaj tyre duhet të jetë shumë i rezervuar. Ta- 
kimeve me ta ne nuk u trembemi aspak. Shokët vetëm 
të jenë vigjilentë, t'u japin përgjigjen e merituar në 
rast se në këto takime ata provokojnë, t'i demaskojnë 
provokatorët dhe provokacionet. Kur ata na vinin për 
takime në kohën e marrëdhënieve me të vërtetë miqë- 
sore, ne kemi biseduar me ta si miq, si vëllezër, por 
tani provokimeve të tyre duhet t'u tregohet vendi. 
Tani do të sillemi si na sillen ata. 

Të jemi vigjilentë ndaj lëvizjeve dhe takimeve të 
këtyre njerëzve me anusetr- që kanë në vendin tonë, 
Disa nga shokët tanë janë martuar dhe ne asgjë nuk 
kemi kundër atyre vajzave sovjetike ose të vendeve të 
tjera që qëndrojnë në rrugë të drejtë marksiste-leni- 

niste, kurse atyre që mbrojnë Hrushovin t'u tregohet 
rruga nga erdhën. Prandaj burrave të tyre shqiptarë, 
me parti ose pa parti, t'u bëhet e qartë se më parë është 
Partia dhe atdheu pastaj gruaja, kryesorja është të 
mbrosh Partinë dhe atdheun dhe këto duhet t'i mbrojnë 
edhe familja edhe fëmijët e secilit, pa përjashtim. Kjo 
është e qartë. Po të jetë se gruaja e huaj e ndonjë sho- 
ku, me parti ose pa parti, mban qëndrim miqësor ndaj 
popullit dhe Partisë sonë, nëse ajo nuk bën propagandë 
për vijën e Hrushovit, nëse nuk bën provokime etj., le 
të ecë përpara bashkë me njerëzit tanë, por në rast se 
ajo vepron ndryshe, komploton në dëm të Partisë dhe 
të vendit tonë dhe burri i saj mbyll sytë, atëherë ai le 
ta marrë përgjegjësinë mbi vete se Partia do të marrë 
masa karshi asaj dhe atij që mbyll sytë. 

Vija jonë e përgjithshme ka qenë dhe është e 
drejtë. Qëndrimi ynë konsekuent i dhemb Hrushovit 
me Shokë. Por neve aq na bën. Edhe në të ardhshmen 
ne do të ecim të vendosur në rrugën tonë marksiste- 
-leniniste. Në çështjet e politikës ndërkombëtare ne si 
kurdoherë do të ecim në bazë të marksizëm-leninizmit, 
në bazë të vijës së drejtë të Partisë sonë. 

Situata kërkon që nga redaktorët e gazetave tona 
të bëhet një politikë e zgjuar. Në punën e tyre ata 
duhet të nisen kurdoherë nga pozitat e Partisë sonë. 
Kryesorja është të mbrohen pikëpamjet e drejta mark- 
siste-leniniste, por në të njëjtën kohë duhet me qenë të 
ashpër kundër përçarësve dhe deviatorëve. Atyre që 
hedhin thumba për të na dobësuar t'u biem kokës dhe 
të jemi vigjilentë për të mbrojtur unitetin, radhët e 
Partisë dhe të popullit tonë. 

Të jesh vigjilent nuk do të thotë të grumbullosh 
fakte negative për njerëzit dhe në fund pastaj t'ua nu- 
mërosh një nga një me radhë. Kjo nuk është vigjilencë. 
Njerëzit që gjatë jetës dhe veprimtarisë së tyre gabojnë 
ose japin shenja të moskuptimit ideologjik ose politik, 
t'i ndihmojmë, të bëjmë përpjekje që të kuptojnë 
drejt ku i kanë gabimet dhe të mobilizohen për të zba- 
tuar vijën dhe direktivat e Partisë. Prandaj duhet men- 
duar mirë për trajtimin e njerëzve që janë tanët por 
gabojnë, të ndihmohen me kohë që të mos arrijnë gjer 
atje sa të bien në gabime të rënda e të bëhen të pa- 
ndreqshëm. 

Partia, pra, të punojë me urtësi e vigjilencë dhe të 
mos harrojë se përveç nesh punon edhe armiku që luf- 
ton të futë spica në njerëzit. Në këtë drejtim duhet të 
jemi të zgjuar. Po është fakt se në përgjithësi trajtimi 
i njerëzve që gabojnë, nga ana e Partisë, e organeve të 
drejtësisë dhe të Sigurimit të Shtetit ka qenë në rrugë 
marksiste-leniniste. Është treguar pjekuri dhe dhem- 
shuri e madhe për njerëzit tanë, frymë e lartë revolu- 
cicnare dhe e ashpër klasore ndaj njerëzve të pandreq- 
shëm, armiq të Partisë dhe të shtetit, dhe që janë futur 
në bashkëpunim të fshehtë ose të hapët me imperia- 
listët, revizionistët, monarko-fashistët grekë ose me 
neofashistët italianë. Këtë qëndrim të drejtë marksist- 
-leninist kanë treguar Partia jonë, organet e Sigurimit të 
Shtetit dhe populli. Prandaj këtë frymë ta mbajmë 
gjallë. Të forcojmë në popull dashurinë dhe besimin e 
madh për njerëzit e Partisë, të ushtrisë, të sigurimit. 
Kjo dashuri dhe ky besim i madh është krijuar në ven- 
din tonë për këta njerëz. 

Mua më vijnë shumë letra nga populli dhe i lexoj 
ato përditë, çdo mëngjes, para se të filloj nga puna. 
Ditët e fundit kam lexuar edhe letrën e një qytetari, 
i cili thotë haptas se ka qenë në kundërshtim politik 
me Partinë, nuk kishte asnjë besim te ajo, duke e kon- 
sideruar si të shitur te të huajt, shërbëtore të verbër 
të sovjetikëve. “Por, kur mora vesh të gjitha këto gjëra, 
shkruan ai, dhe pashë qëndrimin heroik marksist-leni- 
nist të Partisë, se si ajo mbron me vendosmëri çështjen 
e drejtë, si mbron atdheun dhe popullin, si dhe çësh- 
tjen e socializmit, zotohem se do të jem besnik deri 
në fund ndaj Partisë-. Shikoni ç'transformim të madh 
ka bërë puna e Partisë në kokën e këtij njeriul 

Veçanërisht gjyqi i fundit ka bërë një përshtypje 
jashtëzakonisht të madhe në popullin tonë. Ai ka ngja- 
llur një urrejtje të thellë kundër tradhtarëve dhe spi- 
unëve, kundër imperialistëve dhe revizionistëve dhe një 
entuziazëm e patriotizëm të pashembullt në masat tona 
punonjëse. Rreziku i komplotit të zbuluar që dështoi, 
ka qenë shumë i madh. Me këtë rast duhet vënë në 
dukje edhe zotësia, vendosmëria, zgjuarsia e shokëve 
tanë të Ministrisë së Punëve të Brendshme që zbuluan 
me kohë veprimtarinë armiqësore të këtyre banditëve, 
hodhën në dorë fakte dhe dokumente shumë të rëndë- 
sishme, vepruan me kujdes të madh, pa u ngutur, sipas 
udhëzimeve të Byrosë Politike të KQ, por edhe pa lënë 
që të rrezikohej çështja. Kjo punë bëri që edhe t'i 
shpëtojmë rrezikut të madh e të tronditim edhe pla- 
net e imperialistëve dhe veçanërisht të imperializmit 
amerikan. 

Kështu, pra, gjyqi ka pasur një rëndësi të madhe 

dhe pse ka pasur këtë rëndësi, sepse janë zbuluar plane 
të errëta ndaj Partisë dhe popullit tonë, prandaj Hru- 
shovi dhe lakejtë e tij janë tërbuar aq shumë sa bëjnë 
të tilla absurditete që arrijnë të mbrojnë spiunët dhe 
tradhtarët. Por le t'i mbrojnë, faktet janë shumë kokë- 
forte. Le të thotë Gomulka se këto gjëra janë të fabri- 
kuara, po të ketë kujdes se mos i dalë edhe atij emri 
ndonjë ditë në ndonjë gjyq. 

Ne do të vazhdojmë dhe kemi besim se do të vazh- 
dojmë me këtë frymë në realizimin e planeve tona. 
Revizionistët nuk kanë ç'të na bëjnë. Ne jemi të fortë 
dhe nuk jemi vetëm. Duhet ditur se Partia Komuniste 
e Kinës qëndron e patundur në parimet e marksizëm- 
-leninizmit. Të gjitha veprimet tona ajo i mbështet qind 
për qind. Çu En Lai i ka dhënë një përgjigje të ashpër 
Bashkimit Sovjetik në lidhje me përgjigjen e Kosiginit. 
Udhëheqja kineze është dakord me të gjitha çështjet me 
ne, nuk ka asnjë moskuptim midis nesh. 

Duhet ditur se ka vende socialiste dhe parti ko- 
muniste të tjera që e vlerësojnë qëndrimin tonë të 
drejtë: Pastaj në këtë rrugë luftojnë me miliona komu- 
nistë të vërtetë në të gjithë botën. 

Komiteti Qendror do të mbahet vazhdimisht në 
dijeni për zhvillimin e mëtejshëm të situatave. Ka rën- 
dësi që të vëmë në dijeni edhe gjithë Partinë. Ja tani 
Byroja Politike ka marrë vendim t'u dërgohet një letër 
gjithë organizatave-bazë të Partisë ku të shpjegohet 
situata e zhvilluar pas dërgimit të letrës së parë. Kjo 
masë ka një rëndësi të madhe, se forca jonë qëndron te 
Partia. Partia duhet të jetë e qartë në mënyrë që, kur 
vjen rasti, ajo të jetë në gjendje të sqarojë popullin. 

Natyrisht me popullin ne nuk do të bëjmë mitingje, 
po atij duhet t'i bëhen të ditura këto çështje, me të i 
qajmë hallet. Populli duhet t'i dijë çështjet në frymën e 
Partisë sonë. Pastaj këto çështje i di Londra dhe jo të 
mos i dijë populli ynë. Të gjitha materialet e Mbledh- 
jes së Moskës kanë rënë në duart e anglezëve që mund 
t'i kenë marrë në Bullgari, në Poloni, në Hungari ose 
gjetkë. Atje fjalimin që mbajtëm në Moskë po e ko- 
mentojnë copa-copa nëpër gazeta dhe e lexon publiku. 

Pasi lexohet dhe aprovohet teksti i letrës që Byroja 
Politike e KQ të PPSH ka pregatitur për KQ të PK të 
BS, shoku Enver Hoxha përfundoi: 

Meqenëse kjo çështje për pikën e dytë të rendit 
të ditës të këtij Plenumi bëhet e përbashkët me Qeve- 
rinë, propozoj që letra, e cila u lexua e u aprovua këtu, 
t'i drejtohet jo vetëm KQ të PK të BS, por edhe qeve- 
risë sovjetike dhe për dijeni t'u dërgohet komiteteve 
qendrore të partive dhe qeverive të të gjitha vendeve 
socialistet. 


Botohet për herë të parë sl- 
pas origjinalit që gjendet në 
Arkivin Qendror të Partisë 


1 Ky propozim u aprovua njëzëri. Shih letrën e botuar në 
“Dokumente kryesore të PPSHP, vëll. IV, f. 25. Tirarë, 1970. 

Letër dërguar komiteteve të Partisë të rretheve 

GJITHË KOMITETEVE TË PARTISË TË RRETHEVE 


Komiteti Qendror i PPSH i ka udhëzuar vazhdi- 
misht organizatat e Partisë që të shtojnë dhe të për- 
mirësojnë më tej punën për edukimin e punonjësve 
me moralin komunist. Një rëndësi të veçantë ka pasur 
letra e Komitetit Qendror të PPSH, që flet mbi disa 
shfaqje të huaja në ndërgjegjen e njerëzvet, e cila ka 
shërbyer si një program i gjerë pune për t'u bërë një 
luftë më të organizuar dhe më këmbëngulëse këtyre 
mbeturinave, për t'i bërë më të ndërgjegjshëm njerëzit 
tanë në punë dhe në shoqëri. 

Frytet e punës edukative që kanë bërë organizatat 
e Partisë janë të mëdha. Të panumërta janë rastet e 


1 Shih Enver Hoxha. Vepra, vëll. 18, f. 1. 


BAKSHISHET NUK PAJTOHEN ME MORALIN KOMUNIST g5l 


heroizmave dhe të vetëmohimit të punonjësve në punë, 
të qëndrimeve të ndërgjegjshme që ata mbajnë në zba- 
timin e detyrave dhe në mbrojtjen e interesave të shte- 
tit dhe të Partisë. Këto tregojnë për formimin e njeriut 
të ri të shoqërisë sonë socialiste. 

Por, pa zvogëluar rezultatet e arritura, organizatat 
e Partisë duhet ta vazhdojnë më tej punën për të zhdu- 
kur mbeturinat borgjeze dhe mikroborgjeze në të gji- 
tha format që ato paraqiten. Një nga këto shfaqje të 
huaja, që nuk ka asgjë të përbashkët me normat e sho- 
qërisë sonë socialiste, është bakshishi si mbeturinë që 
prish ndërgjegjen e njerëzve. 

Sekretariati i Komitetit Qendror të Partisë, duke 
shqyrtuar këtë problem, i udhëhequr nga qëllimi për 
të ruajtur njerëzit, për të edukuar njerëz të ndershëm, 
me veti të larta dhe me karakter të shëndoshë, e kon- 
sideron të nevojshëm organizimin e luftës për të zhdu- 
kur bakshishin si një shfaqje të huaj për rendin tonë 
socialist. 

Dhënia dhe marrja e bakshisheve merr një zhvillim 
të madh dhe forma të shumëllojta në shoqërinë kapi- 
taliste. Borgjezia e nxit përhapjen e bakshisheve krye- 
sisht për të shtuar shfrytëzimin e proletariatit, për të 
korruptuar elementët e paqëndrueshëm në radhët e tij. 
Borgjezia e përdor këtë për t'i siguruar vetes prefe- 
renca dhe shërbime të veçanta, ndërsa pronarët e ho- 
televe, të restoranteve, të ndërmarrjeve komunale etj., 
duke llogaritur të ardhurat që kanë punonjësit nga bak- 
shishet, u zbresin vazhdimisht rrogat dhe shtojnë kë- 
shtu shfrytëzimin e tyre. 

“ Edhe në vendin tonë në të kaluarën punonjësit e 

tregtisë, të komunikacionit, të shëndetësisë, të ekono- 
misë komunale dhe të sektorëve të tjerë të shërbimit 
shfrytëzoheshin egërsisht nga pronarët e mjeteve të 
prodhimit dhe merrnin rroga shumë të ulëta. Ata, për 
të përmirësuar Sado pak kushtet e vështira të jetesës 
së tyre, janë mësuar të marrin bakshishe. Me vendosjen 
e pushtetit popullor gjendja u ndryshua rrënjësisht. 
Tani punonjësit e shërbimit janë zotër të mjeteve të 
prodhimit: në këtë mënyrë baza ekonomiko-shoqërore 
që krijoi bakshishin është zhdukur. 

Parimi socialist që krijon të ardhurat e punonjësve 
është: secili të shpërblehet sipas sasisë dhe cilësisë së 
punës që bën dhe kjo shprehet në nivelin e rrogave, në 
masën e realizimit të normave etj. Ky parim është fu- 
tur thellë në të gjithë jetën tonë ekonomiko-shtetërore. 
Puna është kthyer në një detyrë, në një çështje nderi 
e lavdie për çdo njeri të aftë për të punuar. Në këto 
kushte, pranimi dhe marrja e bakshisheve përbën një 
burim të ardhurash që punonjësi nuk i realizon nga 
puna e tij, sepse për atë ai merr rrogën, por i realizon 
këto nga diferencimet dhe preferencat që bën në shër- 
bimin e popullit, domethënë nga moskryerja mirë e 
detyrës së ngarkuar. Prandaj te ne pranimi dhe marrja 
e bakshisheve cilësohet me të drejtë si mbeturinë bor- 
gjeze, Si një shfaqje e huaj për shoqërinë tonë, pra 
është në kundërshtim me kërkesat e moralit tonë ko- 
munist. Njëlloj e dëmshme është edhe dhënia e bak- 
shisheve, prandaj personat që i japin ato bëjnë një 
punë të keqe. Dhënia e bakshishit, në çdo formë qoftë, 
tregon Se ai person kërkon t'i bëhen preferenca në 
shërbime, të tregohet më tepër kujdes për të, në dëm 

të shërbimit dhe të kujdesit që duhet të tregohet për 
të gjithë. 

Me gjithë ndryshimet e mëdha ekonomiko-shoqë- 
rore që janë bërë në vendin tonë, vërehen akoma raste 
të dhënies e të marrjes së bakshisheve. Veçanërisht kjo 
mbeturinë borgjeze është e theksuar në disa punonjës 
të tregtisë, të shërbimeve, si kamerierë, shoferë, infer- 
mierë, berberë, rrobaqepës etj., bile prej tyre janë in- 
fektuar dhe punonjës të rinj. Për këtë arsye, Komiteti 
Qendror i Partisë së Punës të Shqipërisë tërheq vë- 
mendjen e organizatave të Partisë, që të përmirësojnë 
punën për zhdukjen e bakshishit n në tregti dhe në sek- 
torët e tjerë të shërbimit. IN 

Organizatat e Partisë duhet t'i vlerësojnë mirë pa- 
sojat që sjell dhënia dhe marrja e bakshishit. Dëmet që 
vijnë prej tij janë të mëdha, pasi zhvillon te punonjësit 
ndjenjën për të shtuar të ardhurat pa punuar, nuki 
mobilizon në realizimin dhe tejkalimin e planeve, u 
largon vëmendjen nga puna, ul nivelin e shërbimit, i 
edukon keq në rrugën e përfitimeve të lehta, i çon drejt 
degjenerimit moral dhe në disa raste i shtyn në shpër- 
dorimin e pasurisë socialiste. Krahas me këto punonjë- 
sit e shërbimeve, duke bërë diferencime e preferenca, 
bëhen shkaktarë për krijimin e pakënaqësive në popull. 

Komiteti Qendror i Partisë së Punës të Shqipërisë 
porosit të gjitha organizatat e Partisë që të shtojnë 
punën edukative për të çrrënjosur bakshishin, këtë njo- 
llë të zezë të së kaluarës. Natyrisht realizimi i kësaj 
detyre nuk është i lehtë. Kjo kërkon kohë dhe durim. 
Do të duhet një punë e madhe, e përditshme për t'i 
bindur punonjësit: duhet të përdoren të gjitha format 

edukuese si bisedat, leksionet, diskutimi në mbledhjet 
e organizatës-bazë të Partisë dhe të kolektivit puno- 
njës, përdorimi i parullave të përshtatshme etj. Por 
organizatat e Partisë duhet të kuptojnë mirë se duhet 
të merren përherë me këtë çështje dhe në mënyrë më 
të organizuar, të jenë më këmbëngulëse, të dinë të 
kalojnë, si kurdoherë, çdo vështirësi që u del përpara. 

Organizatat e Partisë duhet të krijojnë një atmos- 
ferë të shëndoshë morale, edukative, që punonjësit e 
shërbimit të mos marrin bakshishe. Le të jenë të parët 
komunistët që punojnë si shitës, kamerierë, bufetjerë, 
shoferë, infermierë etj., ata që të marrin inisiativën 
për të luftuar këtë mbeturinë në lokalet dhe në qe- 
ndrat ku punojnë dhe me shembullin e tyre të tërhe- 
qin edhe punonjësit e tjerë. 

Organizatat e masave, sidomos ajo e bashkimeve 
profesionale dhe e rinisë, ta vlerësojnë zhdukjen e bak- 
shishit nga punonjësit e shërbimit si një nga detyrat ec 
tyre të përditshme. Ato duhet ta kthejnë këtë në një 
lëvizje të gjerë të vetë punonjësve, të edukojnë në ta 
sedrën për të mos e ulur veten para lëmoshave dhe të 
jenë të ndershëm. Rastet e pranimit ose të kërkimit të 
bakshisheve të diskutohen në mbledhjet e grupeve, të 
kritikohen në gazetat e murit etj. Krahas me këto, orga- 
nizatat e masave duhet të edukojnë të gjithë punonjësit 
që të mos japin bakshishe për shërbimet që u kryhen. 

Komiteti Qendror i Partisë së Punës të Shqipë- 
risë ka besim se organizatat e Partisë do ta marrin në 
dorë këtë çështje për të çrrënjosur këtë mbeturinë bor- 
gjeze të së kaluarës nga punonjësit e shërbimit. 

Komitetet e Partisë, duke studjuar me vëmendje 

këtë çështje, duhet të përcaktojnë masat për punimin 
e kësaj letre dhe për trajtimin e problemit në organi- 
zatat-bazë të Partisë e pastaj me punonjësit. Ky problem 
nuk zgjidhet përfundimisht me punimin e letrës, sepse 
likuidimi i mbeturinave të së kaluarës dhe kalitja e 
ndërgjegjes socialiste është një proces i gjatë, prandaj 
nga ana e komiteteve të Partisë të ndiqet me kujdes 
të posaçëm puna për edukimin komunist të punonjësve 
edhe në këtë drejtim. 


Sekretari i Parë i Komitetit Qendror 
'të Partisë së Punës të Shqipërisë 
Enver Hoxha 
Botohet për herë të parë sl- 


pas origjinalit që gjendet në 
Arkivin Qendror të Partisë 


POPULLI YNË KA TRASHËGUAR NJË KULTURË 
TË MADHE ME TRADITA PËRPARIMTARE 


Fjala në mbledhjen me shkrimtarët dhe artistët 


11 korrik 1961 


Të dashur shokë e shoqe, 


Është një kënaqësi për mua të asistoj në këtë 
mbledhje dhe mund të them se kam përfituar shumë 
nga diskutimet tuaja të drejta në përgjithësi, të zjarrta, 
të përshkuara nga një frymë e€ lartë patriotike dhe 
një dashuri e pakufishme për popullin dhe Partinë tonë 
të shtrenjtë të Punës. Me këtë rast, shokë shkrimtarë 
dhe artistë, dëshiroj t'ju transmetoj përshëndetjet më 
të përzemërta të Komitetit Qendror të Partisë dhe t'ju 
siguroj ju se Partia dhe udhëheqja e saj, edhe në të 
ardhshmen, do të kujdesen për zhvillimin e kulturës 
në përgjithësi dhe në veçanti për zhvillimin e letërsisë 
dhe të arteve në vendin tonë. 

Këtë kujdes të natyrshëm, të domosdoshëm të Par- 
tisë, ju e keni ndierë në jetë. Ju, shkrimtarët e artistët, 

bashkë me Partinë, keni kaluar e keni ndierë të gjitha 
vuajtjet, sakrificat dhe gëzimet e popullit tonë. 

Gjatë gjithë këtyre viteve në veprën tuaj ju jeni 
ndihmuar nga ana ideopolitike e profesionale me të 
gjitha forcat dhe mundësitë që kanë ekzistuar, Përsa i 
përket anës materiale, ndihma ka ardhur duke u shtuar 
e duke u përmirësuar. Ju, si pjesëtarë të këtij populli, 
si bashkëluftëtarë të të njëjtit front me klasën punë- 
tore dhe fshatarësinë, keni vënë re se edhe plotësimi i 
nevojave tuaja materiale ka shkuar gradualisht për- 
para, krahas përmirësimit të jetës së popullit. 

Vendimi i fundit i Komitetit Qendror të Partisël 
është marrë me qëllim që t'u jepet një hov akoma më 
i madh zhvillimit të letërsisë dhe të arteve në vendin 
tonë. Ky vendim, sikundër na kanë raportuar, siç kemi 
lexuar në shtyp dhe siç po e vëmë re edhe këtu nga 
diskutimet tuaja, është pritur mirë nga ju. Ju keni 
qenë dakord me këtë vendim dhe e keni parë të nevoj- 
shme që të udhëhiqeni prej tij në punën tuaj krijuese. 
Kjo është një gjë shumë e mirë, që tregon, përveç pro- 
vave të tjera të panumërta që keni dhënë, se ju jeni 
bij të denjë të këtij populli, provon edhe një herë 
akoma se intelektualët tanë, shkrimtarët dhe artistët, 
në momente të mira e të vështira, ecin të vendosur në 
rrugën e marksizëm-leninizmit, u qëndrojnë besnikë 
Partisë dhe interesave të larta të POPULIE tonë e të 
socializmit. 


1 “Mbi zhvillimin e mëtejshëm të letërsisë dhe të artever, 
22 maj 1961. 

1. — Letërsia dhe artet tona janë zhvilluar 
në rrugë të drejtë 


Ç'mendim kanë Partia dhe udhëheqja e saj për 
zhvillimin e arteve dhe të letërsisë në vendin tonë gjatë 
këtyre 17 vjetëve të pasçlirimit2 Unë mund të them, 
me pak fjalë, se pikëpamja e Partisë dhe e udhëheqjes 
së saj është se zhvillimi i lctërsisë dhe i arteve në ven- 
din tonë ka qenë i vrullshëm në të gjitha fushat. Ky 
zhvillim i vrullshëm dhc në rrugë të drejtë, brenda një 
kohe kaq të shkurtër, pa nxjerrë këtej konkluzione 
mburrjeje, dëshmon për fuqinë krijuese dhe talentin 
tuaj, të njerëzve të artit e të letërsisë, si dhe për vitali- 
tetin e talentin krijues të popullit tonë. 

Njerëzit tanë të letërsisë dhe të arteve janë të 
thjeshtë, ashtu siç është vetë populli ynë. Por duhet të 
themi se veprat tuaja, krijimtaria juaj, qoftë në letërsi, 
muzikë, pikturë, skulpturë, apo në artin skenik, ju nde- 
rojnë ju dhe gjithë popullin, si brenda ashtu edhe 
jashtë vendit. Ky është një sukses i madh, sepse, të mos 
harrojmë, në Shqipëri, gjatë regjimeve antipopullore, 
ndryshe nga ç'ka ndodhur në vende të tjera, mundësitë 
për zhvillimin e letërsisë dhe të arteve kanë qenë shu- 
më të kufizuara, për shkak të qëndrimit negativ dhe 
prapanik të borgjezisë së vendit ndaj letërsisë e arteve 
dhe mjeteve jashtëzakonisht të pakta që viheshin në 
shërbim të tyre. Por megjithëkëtë duke shfrytëzuar tra- 
ditat e mëdha dhe të shkëlqyera të kulturës sonë, të 
letërsisë dhe të arteve tona, brenda një periudhe të 
shkurtër 17-vjeçare të pasgçlirimit, u arritën suksese të 

.tilla që jo vetëm na gëzojnë ne, por, në radhën e suk- 

seseve të tjera, janë një provë e gjallë e forcës jetëdhë- 
nëse të socializmit. Zhvillimi i letërsisë dhe i arteve 
është bërë në një rrugë të drejtë, sepse ka qenë kur- 
doherë i frymëzuar nga ideologjia marksiste-leniniste e 
klasës punëtore dhe nga interesat e popullit, është 
mbështetur në metodën e sprovuar të realizmit socia- 
list, në trashëgimin më të mirë të letërsisë e të artit 
socialist e botëror. 

Letërsia dhe artet në vendin tonë kanë ndjekur 
hap pas hapi ndërtimin e socializmit, edukimin e nje- 
riut të ri, pa lënë pas dore traditat dhe zakonet e mira 
të popullit tonë, tradita dhe zakone që populli ynë i 
mrekullueshëm i ka ruajtur në shekuj. Këto tradita, në 
saje të rrugës së drejtë të Partisë, të ideologjisë mark- 
siste-leniniste, me punën ndërtimtare të popullit, në të 
cilën hyn dhe luan një rol të madh edhe puna juaj, 
veprat tuaja, kanë edukuar, kanë krijuar dhe kanë rri- 
tur njerëzit e rinj në vendin tonë. 

Kjo, sikurse dihet, është rezultat i vijës së drejtë 
të Partisë sonë. Një zhvillim i tillë nuk është i rastit. 
Në Shqipëri, nën udhëheqjen e Partisë, u bë revolu- 
cioni popullor, në bazë të ideologjisë së klasës punëtore 
u udhëhoq populli shqiptar në Luftën e tij Nacional- 
çlirimtare, si dhe në përpjekjet e mëvonshme për ndër- 
timin e socializmit. Kështu u arritën këto rezultate të 
mrekullueshme që shohim sot në vendin tonë. 

Një çështje tjetër që ka rëndësi të madhe është 
fakti se zhvillimi i letërsisë, i muzikës, i arteve figura- 
tive etj. në vendin tonë ka një karakter masiv, ka një 
karakter popullor dhe thellësisht demokratik. Këtu du- 

het të gjejmë ne arsyen e vërtetë që letërsia dhe artet 
tona nuk kanë rënë dhe me siguri nuk do të bien në 
llumin e dekadentizmit borgjez. Zhvillimi i vendit tonë 
në rrugën që udhëheq Partia ka bërë që të lulëzojë dhe 
të shpëtojë nga rreziku i deviacioneve jo vetëm ndër- 
timi i përgjithshëm i socializmit në Shqipëri, zhvillimi 
i industrisë, i bujqësisë, i kulturës, por të shpëtojnë 
edhe letërsia e artet nga rreziku i deviacioneve politike 
dhe ideologjike. Prandaj mund të themi me plot gojën 
se letërsia dhe artet tona në përgjithësi janë zhvilluar 
në rrugë të shëndoshë. Kjo ka rëndësi të madhe. 

Kështu, pra, shokë, i konsideron Partia dhe udhë- 
heqja e saj veprat tuaja. Ato kanë luajtur një rol të 
madh drejtpërdrejt në transformimet e mëdha ekono- 
mike dhe moralo-politike të popullit tonë. Prandaj Par- 
tia dhe populli ynë ju janë mirënjohës për përpjekjet 
tuaja të mëdha në këtë fushë të rëndësishme dhe jetike 
për popullin tonë. 

Por a janë të gjitha veprat tuaja të përsosura” A 
janë ato pa gabime dhe pa të meta nga ana e përmbaj- 
tjes, e stilit, e gjuhës etj.7 Natyrisht është e pamundur 
që veprat tuaja të jenë të përsosura. Perfeksionimi, si 
në çdo fushë tjetër, edhe në letërsi e në arte vjen me 
kohë, me përpjekje, me rritjen e kuadrove, me rritjen 
e pjekurisë së tyre, me ngritjen e vazhdueshme të kul- 
turës së njerëzve. 

Ju mbani mend se sa pak kuadro ka pasur vendi 
ynë para Çlirimit, sidomos në fushën e arsimit e të 
kulturës. Ndërsa tani ne kemi një numër të konside- 
rueshëm kuadrosh, që kanë mbaruar shkollat, dhe në 
saje të punës së këtyre edukatorëve, besnikë të popullit 


POPULLI YNE KA TRASHEGUAR KULTURE ME TRADITA 361 


dhe të Partisë, sot në të katër anët e Shqipërisë është 
ngritur një rrjet i gjerë institucionesh kulturore dhe 
shkollash fillore, shtatëvjeçare, të mesme dhe deri te 
universiteti. Tani ne kemi kuadrot tanë të rinj, që me 
aq zjarr, vendosmëri dhe talent diskutojnë probleme 
shumë të rëndësishme dhe shumë të komplikuara, si në 
çdo fushë ashtu dhe në atë të artit e të letërsisë sonë. 

Unë besoj se këta kuadro, që ka farkëtuar Partia, 
duke ecur në një rrugë të tillë, për të mbrojtur vijën 
e drejtë të Partisë në çdo sektor, janë në gjendje të 
maten me cilindo, pa marrë parasysh moshën e tyre. 
Ata, me pjekurinë e tyre, janë në gjendje, dhe kjo mua 
më pëlqen shumë në këtë mbledhje, të mbrojnë pikë- 
pamjet e tyre, pavarësisht nëse ato janë apo jo të gji- 
tha të drejta. 

Siç dihet, vija e Partisë nuk zbatohet në erë, vet- 
vetiu, atë e zbaton një popull i tërë. Prandaj, në rast 
se ky popull nuk ka një vitalitet, mprehtësi dhe frymë 
revolucionare, zhvillimi i tij mund të ngadalësohet. Por, 
një gjë e tillë te ne nuk ka ndodhur. Kjo i detyrohet 
vitalitetit të madh të popullit tonë, i cili, edhe pse ka 
qenë një popull i vogël, ka mundur t'u rezistojë stuhive 
të mëdha të kohës që kanë kaluar mbi të gjatë shekujve. 


2. — Populli ynë ka trashëguar një kulturë të madhe 
me tradita përparimtare 


Ju, shokë, jeni punonjës të frontit të kulturës dhe 
e dini mirë se gjatë historisë shumë popuj, bile edhe 
të mëdhenj, me qytetërim të lashtë, janë zhdukur, ndër- 

sa populli ynë ka rezistuar, nuk është zhdukur. Populli 
ynë nuk është zhdukur gjatë shekujve, sepse ka qenë 
një popull trim, një popull që gjatë shekujve ka luftuar 
për t'u mbrojtur, për të fituar e për të ruajtur lirinë, 
pavarësinë, gjuhën e kulturën e tij. Pavarësisht se kul- 
tura jonë nuk ka pasur një zhvillim të tillë, siç e kanë 
pasur disa popuj të tjerë, populli ynë, një nga popujt 
më të vjetër, nuk ka qenë pa kulturë, Është e pamun- 
dur që një popull pa kulturë të kapërcejë vështirësi 
aq të mëdha si ato që ka kapërcyer gjatë shekujve 
populli ynë, vështirësi që rrezikonin shfarosjen e tij. 
Populli ynë edhe në të kaluarën ka pasur kulturën e 
tij, me të cilën ka kontribuar edhe në thesarin e kul- 
turës botërore. 

Tani, neve, na duhet të punojmë për të ndërtuar 
shoqërinë socialiste dhe njëkohësisht të bëjmë përpje- 
kje për të zbuluar edhe traditat e kulturës sonë të 
lashtë, e cila ka qenë kurdoherë një kulturë për- 
parimtare, 

Dihet se kultura e Greqisë së lashtë ka influencuar 
në kulturën e popullit tonë, por është e pamundur që 
edhe kultura e lashtë e popullit tonë të mos ketë influ- 
encuar në kulturën e popullit grek. Kultura bizantine 
gjithashtu ka influencuar në kulturën e popullit tonë, 
por edhe kultura jonë ka influencuar në zhvillimin e 
kulturës bizantine. Për këtë influencë e gërshetim kul- 
ture flasin zbulimet që po bëhen në arkeologji dhe 
studimet mbi të kaluarën e popullit tonë. 

Kishat, megjithëse jo me shkëlqimin e monumen- 
teve të Bizantit, veprat e ikonografisë që ishin lënë në 
harresë në të kaluarën, përfaqësojnë një pjesë të kul- 

turës së kaluar të stërgjyshëve tanë dhe ne këto vepra 
arti duhet t'i ruajmë, t'i grumbullojmë, pavarësisht se 
kanë karakter fetar, ato sot për ne kanë vlerën e një 
thesari të paçmuar artistik. 

Tani në vendin tonë bëhen kërkime arkeologjike 
në shkallë të gjerë, ndër të cilat gjejmë thesarë që 
tregojnë se populli ynë nuk ka qenë një popull i paditur 
e pa kulturë, por një popull me kulturë dhe me një 
shije të lartë artistike. Do të vijë koha kur muzetë tona 
do të mbushen me vepra të tilla, që do të jenë një 
trashëgim i pasur dhe i paçmueshëm i kulturës së ka- 
luar të popullit tonë, po për këtë neve na duhet të 
studjojmë akoma më shumë të kaluarën e shkëlqyer të 
tij, sepse atje ne gjejmë të shprehur të gjithë jetën, 
gëzimet, vuajtjet, shijen e tij artistike, luftërat për liri 
dhe pavarësi, prirjet dhe zakonet që populli ynë ka 
trashëguar gjenerata pas gjeneratash deri në kohën 
e sotme. 

Ç'tregojnë ky art dhe kjo kulturë e lashtë që ka 
pasur populli ynë2 Ato tregojnë një karakteristikë të 
veçantë për të, luftën dhe vendosmërinë e tij për 
çështjen e mbrojtjes së atdheut, të tokës, të jetës dhe 
të zakoneve të tij. Kjo karakteristikë është trashëguar 
brez pas brezi dhe ne e kemi zhvilluar dhe e kemi for- 
cuar vazhdimisht atë. Prandaj, shokë, lidhur me të gji- 
tha këto, themi se në fushën e kulturës e të artit ne 
nuk kemi dalë nga hiçi. 

Muzika dhe folklori ynë, kaq të pasur dhe me 
nuanca të shumta, nuk mund të quhen një thesar i vo- 
gël. Përkundrazi ata janë një thesar i madh mbi të 
cilin janë mbështetur kompozitorët tanë të talentuar, që 

në përgjithësi kanë ditur të shfrytëzojnë këngët e vallet 
e popullit tonë dhe të krijojnë vepra të bukura dhe me 
vlerë, që pëlqehen jo vetëm në vendin tonë por edhe 
jashtë atdheut. 

Një gjë të tillë vëmë re edhe në fushat e tjera të 
krijimtarisë artistike. Unë mendoj se edhe në artet fi- 
gurative ne kemi një trashëgim të pasur. Artet figu- 
rative e të aplikuara, megjithëse jo siç i kemi sot, kanë 
ekzistuar edhe në kohët më të errëta, kur vendi ynë 
ishte i pushtuar nga Turqia. Gratë e vendit tonë, zanat- 
çinjtë shqiptarë qëndisnin në pëlhura, në filigrame, ska- 
litnin në gur e në dru gjëra aq të bukura artistike saqë 
ato zënë një vend të shquar në pasurinë e artit tonë 
popullor. Prandaj edhe në fushën e arteve figurative, 
që ne e konsiderojmë shumë të re, kemi pasur tradita 
dhe nuk do të ishte e drejtë të thoshim se traditat në 
këtë fushë na mungojnë. 

Po kështu ne kemi tradita edhe në fushën e arki- 
tekturës, e cila, siç dihet, bën pjesë dhe në sferën e 
artit. Është e vërtetë se tablotë e skulpturat e piktorëve 
e të skulptorëve tanë janë vepra të bukura artistike, 
por edhe një pallat apo një shtëpi kulture, e ndërtuar 
me shije të lartë artistike, si ato që janë projektuar nga 
arkitektët tanë të talentuar, si Skënder Luarasi, Anton 
Lufi, Eqrem Dobi dhe të tjerë, janë vepra arti, edhe 
atje të duket shija e hollë artistike, edhe te guri që- 
ndron në mënyrë të pashlyeshme shija artistike e një 
populli. Nga gjiri i popullit tonë ka dalë arkitekt Sinani, 
njeri i shquar, emri i të cilit përmendet në çdo libër 
të literaturës botërore mbi historinë e arkitekturës. 
Shumë e dinë se tunelin e famshëm Semering në mes 

të Alpeve e ka projektuar arkitekti i shquar shqiptar 
Gega. Kujtimi i autorit të kësaj vepre, që ka kërkuar 
mendje dhe zotësi të madhe, është përjetësuar në një 
basoreliev të vendosur në hyrje të tunelit. 

Si mund të shpjegohet që në këtë thesar kulturor, 
letrar dhe artistik, në epoka të ndryshme, të gjejmë 
fare pak vlera jopërparimtare në kulturën e në lctër- 
sinë e popullit tonë, kurse në kulturën, në letërsinë 
dhe në artin e shumë popujve të tjerë ne do të 
gjejmë një gërshetim dhe një luftë të vazhdueshme 
të asaj që është përparimtare “dhe të asaj reaksionare, 
do të gjejmë të theksuara influencën retrograde dhe 
obskurantiste të theksuar. të kishës dhe të prapaniz- 
mit mesjetar” 

Kjo ka ndodhur sepse populli ynë i vogël gjatë 
shekujve është udhëhequr kurdoherë nga idetë përpa- 
rimtare të çlirimit, të mbrojtjes së tij, nga idetë e luf- 
tërave të drejta kundër shtypësve, kundër ideologjive 
grabitqare imperialiste të të huajve. 

Letërsia, arti dhe kultura e popullit tonë nuk kanë 
pasur atë zhvillim në çdo kohë që kanë pasur disa po- 
puj të tjerë, por ne shohim që njerëzit e shquar të 
popullit tonë në shekuj, deri në kohët tona (me përjash- 
tim të disa njerëzve të paktë të kohës së pushtimit 
fashist, të cilët me shkrimet e tyre u hodhën në shpor- 
tën e plehrave nga vetë populli), kanë ruajtur dhe kanë 
luftuar për të renë, për çdo gjë që është përparimtare 
dhe kanë përfituar e janë influencuar nga kultura botë- 
rore, vetëm nga ajo pjesë përparimtare dhe re- 
volucionare. 

Zhvillimi i vrullshëm i vendit tonë gjatë këtyre 

17 vjetëve të pasçlirimit, nën udhëheqjen e lavdishme 
të Partisë dhe nën dritën e ideologjisë marksiste-leni- 
niste, është një vepër e madhe e bërë nga një popull 
i pastër, që nxori nga gjiri i vet edhe një Parti të 
pastër. Ne kemi trashëguar nga e kaluara tradita fis- 
nike, prandaj edhe Partia jonë u mbrujt dhe trashëgon 
tradita fisnike. Pikërisht këtu qëndron edhe arsyeja që 
edhe kultura e artet tona kanë ndjekur gjatë gjithë 
këtyre viteve një rrugë të drejtë zhvillimi. 

Patriotizmi është filli i kuq që përshkon të gjitha 
aspiratat, përpjekjet dhe krijimtarinë e popullit tonë 
e të njerëzve të dalluar të tij në çdo lëmë. Shpirti i flaktë 
i patriotizmit ka udhëhequr rilindasit shqiptarë që 
kanë bërë vepra aq të bukura dhe aq të frymëzuara. 
Rilindasit në krijimtarinë e tyre, janë udhëhequr nga 
patriotizmi i zjarrtë, nga dashuria e madhe për at- 
dheun dhe për popullin. Frymëzimi i madh i rilindasve, 
patriotizmi i tyre i kulluar, dashuria e flaktë për atdhe- 
un dhe perspektivat që i hapnin me veprat e tyre po- 
pullit shqiptar, duhet t'i frymëzojnë edhe shkrimtarët 
e artistët tanë në krijimtarinë e tyre. Pavarësisht se në 
veprat e rilindasve ka cdhe pikëpamje filozofike të 
ndryshme të atyre kohëve, me të cilat disa herë ne nuk 
jemi dakord, ata mbetën tanët dhe të rinj përjetë, Naim 
Frashëri mbetet Naim, poeti ynë më i madh që adhu- 
rohet nga të gjithë, sepse ai i ka kënduar me patos të 
madh bukurisë së atdheut, u shkri si qiriu për lirinë, 
për gjuhën shqipe, ëndërroi, punoi e luftoi për të ardh- 
shmen e popullit tonë, të cilën e bënë realitet Partia e 
Punës e Shqipërisë me pushtetin popullor. Dhe ashtu 
si Naimi i kanë kënduar popullit dhe atdheut tonë me 

dashuri të madhe edhe shumë e shumë të tjerë shkrim- 
tarë e poetë. 

Dihet se zakonisht popujt dhe talentet e mëdha kri- 
juese e tregojnë veten më tepër se kurdoherë në mo- 
mente kthese të rëndësishme. Kështu ka ndodhur edhe 
te ne. Këto vepra të mrekullueshme të shkrimtarëve 
dhe të artistëve tanë kanë dalë në momente kthese të 
jetës së popullit tonë, në periudha revolucionare. Në 
zjarrin e Luftës Nacionalçlirimtare, në ato momente 
revolucionare, lindën dhe veprat e bukura e të frymë- 
zuara të shkrimtarëve, të poetëve dhe të artistëve tanë. 
Edhe në momentet aktuale të vendit tonë, kur populli 
ndërton socializmin nën udhëheqjen e Partisë, me fene- 
rin e marksizëm-leninizmit përpara, ne kemi një kri- 
jimtari të mirë letrare dhe artistike, sepse këto janë 
momente të rëndësishme të një populli që po ndërton 
socializmin, që po ndërton një industri të re moderne, 
që po bën transformime të mëdha në bujqësi, në arsim 
e në kulturë. Në momente të tilla lindin edhe veprat 
e mëdha nga mendja dhe nga duart e shkrimtarëve 
dhe të artistëve tanë. 

Me këtë rast desha të theksoj se studimi i traditave 
kulturore të popullit tonë, zbulimi e studimi i monu- 
menteve kulturoro-artistike nuk bëhet vetëm me që- 
llim për të njohur të kaluarën e vendit e të popullit 
tonë, por në këtë punë ne udhëhiqemi edhe nga qëllimi 
për të mësuar nga eksperienca e të parëve tanë, për të 
pasuruar c për të zhvilluar vlerat kulturore që nai 
kanë lënë trashëgim, sipas kushteve e kërkesave të reja 
të shoqërisë sonë socialiste. 

Për t'i shërbyer këtij qëllimi duhet të ketë një 

bashkëpunim shumë më të ngushtë në mes të shkencë- 
tarëve tanë, njerëzve të krijimtarisë letraro-artistike 
dhe mjeshtrave ekzistues të artit. 

Te ne po bëhen ndërtime me një ritëm të paparë, 
po zgjerohen e po lindin qytete, fshatarët pothuajse në 
masë po ndërtojnë shtëpi të reja, po zhvillohet, ose më 
mirë të themi po krijohet një industri e re e tekstilit, e 
qilimave, e qeramikës, e qelqit, e drurit etj. Për të 
gjitha këto tani po mendojnë e punojnë vetëm ato or- 
gane shtetërore-shoqërore që interesohen për plotësi- 
min e nevojave të punonjësve. Por ne do të bëhemi 
“pishman, si i thonë fjalës, dhe brezat e ardhshëm do 
të na kritikojnë në qoftë se nuk mendojmë dhe nuk pu- 
nojmë që ato që ndërtojmë e prodhojmë të jenë të tilla 
jo vetëm sa për të plotësuar nevojat imediate, po të 
kënaqin dhe shijen jo vetëm të brezave të sotëm, por 
dhe të atyre të ardhshëm. 

Ka ardhur koha që organet e projektimit, për she- 
mbull, në planet e tyre të udhëhiqen jo vetëm nga 
kuotat financiare e normat e caktuara teknike, por 
duke u mbështetur në to, të organizojnë sa më shumë 
konsultime në mes tyre si dhe me studjuesit dhe me 
njerëzit e krijimtarisë, me ekzekutuesit artistikë, bile 
edhe me vetë punonjësit, intelektualët, gratë, të rinjtë 
etj., në mënyrë që ndërtimet tona, qytetet, fshatrat, 
banesat, institucionet shoqërore-kulturore, parqet etj. 
të jenë sa më të bukura, që të kënaqin e të edukojnë 
shijen artistike te njerëzit tanë dhe brezat e ardhshëm 
të shohin në to talentin e punës krijuese të arkitektëve, 
të inxhinierëve, të mjeshtrave dhe përgjithësisht të nje- 
rëzve të krijimtarisë artistike të kohës sonë. 

Mua më duket se, në këtë fazë të zhvillimit kultu- 
ror të vendit tonë, ka ardhur koha dhe janë krijuar 
mundësitë që me forca të bashkuara të njerëzve tanë 
të shkencave, të arteve e të njerëzve të punës, të luf- 
tohet më me këmbëngulje për të studjuar karakteristi- 
kat kombëtare në drejtime të ndryshme të kulturës 
dhe të arteve tona dhe për zbatimin e tyre në mënyrë 
krijuese në veprat e sotme të artit dhe në punën kul- 
turoro-artistike me masat. Dhe kjo duhet të gjejë shpre- 
hje jo vetëm në veprat letrare e muzikore, në pikturë e 
në skulpturë, por, siç thashë, në ndërtime, në punimet 
e drurit, të gurit, të hekurit, në industrinë tekstile të 
veshmbathjes, të qeramikës, të qelqit dhe kudo ku du- 
het të ketë art. 

Unë do të shtoja se kolektivet artistike, institutet 
e larta të teatrit, të arteve figurative dhe ai i muzikës 
që do të ngrihet, në bashkëpunim me institucionet pro- 
fesioniste të teatrit, të operës e të baletit etj., duhet të 
mendojnë jo vetëm për të pregatitur kuadro, por edhe 
për të formuar personalitetin e tyre si shkolla të artit 
shqiptar, për zhvillimin dhe për pasurimin e karakte- 
ristikave kombëtare të artit shqiptar. 

Kjo luftë e kombinuar me përpjekjet për të njohur 
e për të mësuar sa më shumë nga arti përparimtar bo- 
tëror dhe arti e letërsia sovjetike e realizmit socialist do 
të ndihmojë që të lulëzojnë arti e letërsia jonë e re me 
një shkëlqim të ri të denjë si për traditat ,e lavdishme 
të së kaluarës së popullit tonë ashtu edhe për brezat e 
ardhshëm të shoqërisë socialiste e komuniste. 

3. — Uniteti i shkrimtarëve c i artistëve me çështjen 
e popullit dhe të Partisë është i pathyeshëm 


Shokë, një diskutant tha këtu se kjo është një 
mbledhje e tillë që, po të ishte një i huaj midis nesh, do 
të mendonte se është një mbledhje partie. Dhe me të 
vërtetë ashtu është. Është vështirë të dallosh te ne se 
kush e ka e kush nuk e ka tesërën e Partisë. Kjo ndodh 
sepse ne së bashku, Parti e popull, jo vetëm çliruam 
atdheun dhe po ndërtojmë socializmin, por kKrijuam 
edhe një unitet të çeliktë moralo-politik të popullit tonë, 
që nuk mund të realizohet as me propagandë, as me 
fjalë, por vetëm me vepra. Janë veprat e mëdha që kri- 
joi populli, nën udhëheqjen e Partisë dhe në saje të 
vijës së saj të drejtë, që siguruan këtë unitet të pathye- 
shëm midis Partisë dhe popullit. Është pjekuria e Partisë 
sonë, e cila bëri që i madh e i vogël në Shqipëri, sidomos 
kur shikojnë në horizont ndonjë rrezik, sado i vogël, lënë 
mënjanë çdo mëri, zemërim, pikëpamjet e kundërta dhe, 
ashtu siç bënin edhe stërgjyshët tanë, bashkohen fort si 
një grusht. Kjo është një fitore e madhe e popullit dhe 
c Partisë sonë. Kështu edhe në këtë mbledhje, nga dis- 
kutimet është vështirë të dallosh cili është me parti 
dhe cili është pa parti. Këto nuk janë vetëm fjalë, ky 
është realiteti. Ashtu sikurse flasin me dashuri për Par- 
tinë anëtarët e saj, ashtu flasin edhe njerëzit pa parti 
në vendin tonë, sepse të gjithë kanë një dashuri të pa- 
kufishme për Partinë, për të gjitha ato që ajo ka bërë 
e bën për popullin. Nuk mund të flasësh në mënyrë të 
tillë në qoftë se atë që thua nuk e ndien. Ky është rc- 

zultat i politikës së drejtë të Partisë, që është arritur me 
punën dhe me qëndrimet që ka mbajtur Partia, jo vetëm 
me patriotët, por dhe me ata që kanë qenë në kundër- 
shtim me vijën ec Partisë sonë. 

Durim të madh ka pasur Partia me njerëzit. Pas 30 
ose 35 vjetësh unë i dhashë dorën një mikut tim të 
vjetër, Eqrem Çabejit. Këtë nuk kam pasur rast ta bëja 
më përpara. Eqremi mori një kulturë gjermane kur ishte 
i ri dhe mori rrugën e tij në jetë ashtu si e gjykonte ai, 
rrugë e ndryshme nga ajo jona. Është fakt se ai nuk ka 
qenë në një radhë me ne, por krime ai nuk ka bërë dhe, 
kur u çlirua atdheu, nuk e mori baltën e atdheut në 
thundrën e këpucëve, sikurse bëri Ernest Koliqi: Eqre- 
mi nuk tradhtoi si ai. Ishte farc lehtë që ne të merrnim 
masa kundër tij, por Partia këtë nuk c bëri, përkundrazi, 
e ndihmoi Eqrem Çabejin të vazhdojë punën e tij shken- 
core, të ndihmojë shkollën e pregatitjen e kuadrove dhe 
t'u shërbejë kështu popullit e atdheut, Eqrem Çabej është 
një shkencëtar, njeri me kulturë të gjerë, Ai po sheh 
ç'bëhet në vendin tonë, si ia ka ndërruar dhe po ia ndë- 
rron Partia vazhdimisht faqen vendit tonë. Unë jam i 
bindur, duke u bazuar në njohjen që kam për të, se ai 
është i kënaqur kur sheh që krahas tij janë ngritur nje- 
rëz të rinj me vlerë, kuadro të rinj shkencorë në atë 
fushë për të cilën ka punuar e me të cilët ai mund të 
diskutojë. Unë jam gjithashtu i bindur se në qoftë se ai 
i futet edhe më thellë studimit të shkencës së madhe të 
marksizëm-leninizmit, do ta ketë më lehtë të orientohet 
edhe në zgjidhjen e problemeve të shkencës së gjuhësisë. 

Mund të sjell edhe një shembull tjetër, të një njeriu 
të një kategorie tjetër, për të treguar drejtësinë e vijës 

së Partisë, e cila jo vetëm e bëri popullin një e të pandarë 
rreth saj, por bëri që edhe mjaft nga kundërshtarët tanë 
të ndryshojnë pikëpamjet e tyre. Një person me kultu- 
rë të gjerë dhe me karakter jo të dobët, për fajet që 
kishte kryer gjatë pushtimit fashist, ishte dënuar me 
burgim. Pasi mbaroi dënimin, u lirua, dhe me autobus 
shëtiti në të katër anët e vendit, ku pa qytete të reja, 
fabrika, hidrocentrale, rrugë, kanale, fusha e të tjera. 
Pas kësaj, ai i drejtoi një letër Komitetit Qendror të 
Partisë, ku i shkruan se xtani që u lirova, shëtita në të 
katër anët e vendit, pashë të gjitha ato mrekulli që janë 
bërë nga populli ynë gjatë viteve pas Çlirimit. Te unë 
ngjau një ndryshim i madh, u bë një transformim në 
pikëpamjet e mia dhe jam i bindur se, sikur ta kishim 
pushtetin në dorë ne, nuk do të kishim bërë kurrë 
vepra të tilla. Për të arritur këto rezultate, duhej një 
forcë e madhe dhe e zgjuar që ta udhëhiqte popullin-. 
Në letër ai shkruante edhe plot gjëra të tjera dhe, duke 
përfunduar, i lutet Partisë që letra e tij të botohet. “Do 
të ketë njerëz, thotë ai, që do të thonë se ja, edhe unë 
e ula kurrizin, por unë do t'u them atyre se, fundi i 
fundit, unë i përulem popullit tim, vëllezërve të mi, ko- 
munistëve shqiptarë, nën drejtimin e të cilëve u ngritën 
këto gjëra të mrekullueshme, të cilat ne nuk do t'i bënim 
dot kurrër. 

Ky nuk është një njeri i thjeshtë, por emrin e tij 
nuk do t'jua tregoj. Edhe letrën e tij nuk e botuan, 
sepse Partia këtë njeri, që e dënuan drejtësisht ligjet e 
Partisë dhe të shtetit, e bëri njeri të ri dhe do ta mbrojë, 
sepse ne duam që askush të mos e fyejë tani që po hyn 
me të vërtetë në një jetë të re. 

Politika që ka ndjekur Partia, deri në ata njerëz që 
kanë dalë nga burgu, është një politikë e drejtë, që e 
ka lidhur ngushtë atë me popullin. Kjo politikë ka bërë 
që populli të aprovojë njëzëri dënimin e të gjithë atyre 
që tradhtojnë interesat e atdheut, qoftë me parti, qoftë 
pa parti. Vija e drejtë e Partisë, qëndrueshmëria dhe 
heroizmi i saj, kanë influencuar dhe influencojnë vazh- 
dimisht edhe në pikëpamjet e atyre njerëzve që nuk e 
kanë kuptuar dhe nuk e kanë dashur Partinë. 


4, — Letërsia dhe artet, duke ecur përpara në rrugë 
të drejtë, pasurohen çdo ditë e më shumë 


Në jetë ka shumë kontradikta, të cilat ju duhet t'i 
zbuloni dhe të tregoni rrugën e zgjidhjes së tyre. Ra- 
porti që mbajti në këtë mbledhje shoku Ramiz Alia, 
duhet të konsiderohet si diçka që plotëson vendimin e 
Komitetit Qendror të Partisë mbi letërsinë dhe artet. 
Shoku Ramiz nuk pretendon që me të do të zgjidhen të 
gjitha problemet e letërsisë dhe të arteve tona, por aty 
u jepet rrugë disa çështjeve kryesore që janë problem 
për ju. Ju mund të keni edhe vërejtjet tuaja, pikëpamjet 
tuaja për diçka që ndoshta duhet ndrequr akoma më 
tej: na i bëni ato që t'i ndreqim, sepse Partia mendon 
se gjëja më e vlefshme është ajo që del nga eksperienca 
e popullit. Ju keni edhe organet tuaja ku mund të drej- 
toheni, por ju mund t'i drejtoheni edhe Konitetit Qe- 
ndror për një çështje të caktuar. Partia do t'i presë kur- 
doherë me kënaqësi vërejtjet dhe sugjerimet tuaja. 

Sikurse u theksua gjatë diskutimeve, jeta jonë është 

një burim i madh frymëzimi. Se ç'madhështi po krijohet 
në vendin tonë, ne po e jetojmë vetë. Kudo ka poezi, 
kudo ka novatorizëm dhe askush nuk ka të drejtë dhe 
nuk mund ta pengojë atë. Vetëm se duhet që ky nova- 
torizëm të ecë në rrugë të drejtë, duke respektuar 
parimet e realizmit socialist: duhet që vepra të jetë e 
thjeshtë, e qartë, madhështore, mobilizuese, të edukojë 
e t'i hapë popullit perspektivën. Kjo ka rëndësi të 
madhe dhe këtë ne e gjejmë kudo. Novatorizmin ta 
kuptojmë ashtu siç e kupton punëtori novator. Në rast 
se punëtori apo tekniku novator kërkon të përmirësojë 
tornon, makinën, aeroplanin dhe nuk bazohet në shken- 
cën, teknikën, në traditat e saj, atëherë nuk mund të 
ketë përparim tekniko-shkencor. Prandaj asnjë njeri 
nuk ka të drejtë të pengojë novatorizmin, por njëkohë- 
sisht nuk duhet të hidhen poshtë traditat e mira të së 
kaluarës. Novatorizmi asnjëherë nuk duhet barazuar me 
mohimin e traditës. 

Ju duhet të tregoni kujdes të madh për brendinë. Ka 
rëndësi të madhe që vepra të dalë e bukur, e qartë, e kup- 
tueshme, por ajo duhet të ketë edhe një brendi të shëndo- 
shë, edukuese, të jetë e qartë dhe e dobishme për masat. 

Shoku Andrea Varfi, kur diskutoi, theksoi se atij 
i pëlqen tetërrokëshi. Edhe mua më pëlqen tetërrokëshi 
në poezi, edhe dhjetërrokëshi dhe kur dëgjova diskuti- 
min e shokut Andrea i thashë në pushim se unë jam 
dakord me pikëpamjen e tij. Atëherë Andrea iu kthye 
shokëve dhe u tha me shaka: -Flitni tani po të doni-. 
Por në fakt ai u gabua dhe e vërteta është se dolën shokë 
e folën, diskutuan dhe mbrojtën me zjarr pikëpamje të 
kundërta. Dhe kjo është një gjë shumë e mirë. 

Kur dëgjova diskutimet e disa shokëve, të them të 
drejtën, veç për një gjë nuk më erdhi mirë që doli sikur 
çështja shtrohet -xtë rinjr dhe stë vjetër. Në fakt, disa 
nga ju janë të rinj, disa të tjerë janë të kaluar nga 
mosha, por unë mendoj se te ne nuk është problem 
çështja stë rinj dhe stë vjetër. Të rinjtë me dinamiz- 
min dhe gjallërinë e tyre bëjnë mirë që na shkundin 
ne më të vjetërve. Për këtë ne duhet t'u jemi mirënjohës 
atyre. Dinamizmi i shokëve të rinj është një thesar i 
madh për Partinë dhe për popullin tonë. Ju, shokë të 
rinj, duhet të dini se edhe shokët e moshuar kanë kaluar 
në këto faza që jeni duke kaluar ju tani. Prandaj unë 
nuk besoj kurrë që shkrimtarët dhe artistët më të vjetër 
duan të pengojnë krijimtarinë e më të rinjve, veçse ata, 
meqenëse kanë kaluar më parë nëpër këto shtigje, kanë 
frikë se mos nga hovi i madh ju shkisni nga rruga. Por 
unë jam i bindur. se ju, shokë të rinj, nuk do të ecni 
kurrë në një rrugë të gabuar, se shkrimtarët dhe artistët 
tanë të rinj e të vjetër nuk do të shkasin kurrë nga 
rruga e madhe, metoda e realizmit socialist, mbi bazën 
e së cilës janë krijuar, në Bashkimin Sovjetik në radhë 
të parë, dhe në vendet e demokracisë popullore, vepra 
të tilla letrare e artistike që janë bërë pjesë e pandarë 
e trashëgimit më të mirë letrar e artistik botëror. 

Unë i kam lexuar disa vjersha të Ismail Kadaresë. 
Kam lexuar, për shembull, atë që ia ka kushtuar Kalasë 
së Gjirokastrës, “Princesha Argjiror, e cila: më ka pël- 
qyer, mbase sepse jam nga Gjirokastra. Kam lexuar 
edhe vjersha të tjera të Kadaresë, të cilat më kanë pël- 
qyer dhe kam përshtypjen se ai është një i ri me talent. 

Mua më vjen keq që nuk më kujtohen vjershat c 
disa shokëve që njoha e dëgjova këtu. Diskutimet tuaja 
në këtë mbledhje më shtyjnë t'ju siguroj se këtej e tutje 
do t'i lexoj edhe më me kujdes veprat tuaja, sepse si 
komunist dua me gjithë shpirt të shoh se si rinia ecën 
përpara, krijon vepra të bukura për popullin, për atë 
popull që ajo e do me aq zjarr, patriotizëm dhe shpirt 
djaloshar që nuk do të plaket kurrë. 

Unë mendoj se është një punë e mirë që të disku- 
toni ndërmjet jush për problemet që ju dalin përpara, 
sepse nga diskutimet shoqërore del gjithmonë diçka e 
re, e mirë. Shokët më me eksperiencë kanë një avantazh 
të madh, ata janë më të moshuar e dihet se në pleqëri 
“edhe uthulla nuk të duket aq e forlë-. Shokët Andrea 
Varfi, Llazar Siliqi ose të tjerë të kësaj kategorie nuk 
zemërohen nga diskutimet që u bënë këtu prej disa 
shokëve. Ata janë komunistë, janë më të vjetër në mo- 
shë, janë nga poetët tanë më të mirë, prandaj poetët e 
rinj mund dhe duhet të diskutojnë gjerësisht me ta. 

Por unë desha t'u them edhe të vjetërve edhe të 
rinjve se, në qoftë se do të bëjnë vjersha që u përngja- 
sin atyre që bëjnë dekadentët borgjezë, kjo do të jetë 
me të vërtetë e neveritshme, vjersha të tilla janë për 
t'u hedhur poshtë, sepse ato e pengojnë zhvillimin e 
poezisë sonë dhe i edukojnë keq masat. Por nga sa di 
unë dhe nga sa kuptova nga diskutimet tuaja, deri tani 
në krijimtarinë letrare e artistike nuk ka pasur ndonjë 
gjë të keqe. Në qoftë se ka disa vjersha jo të mira, ju 
shokët me një talent më të afirmuar, mos i rezervoni 
kritikat kundrejt tyre, ndryshe do të bënit një gabim të 

madh. Gjithashtu, edhe më të rinjtë do të mbanin një 
qëndrim të gabuar në rast se nuk do të dëgjonin kritikat 
e shokëve më të vjetër dhe më me eksperiencë. Veçse 
kritika duhet të jetë konstruktive, rcale, shoqërore. 

Disa nga shokët që diskutuan përdorën edhe ca 
fialë për të cilat u erdhi hidhur disa të tjerëve. Për 
shembull, ndonjëri arriti të thotë në diskutimin e tij se 
në vjershat e disa poetëve të rinj nuk ka asgjë kombë- 
tare, Natyrisht, autori i ri nuk ka si ta mbajë në kurriz 
këtë kritikë. Prandaj shokët e rinj kërkuan fakte për të 
argumentuar se ku nuk janë kombëtare vjershat e tyre 
dhe, duke qenë se faktet nuk dolën, ata futën disa 
gjilpëra të holla, duke i quajtur shokët e vjetër si kon- 
servatorë, që u mbyllin rrugën të rinjve. 

Mendimi im personal është se derisa vjershat tuaja 
të kenë përmbajtje marksiste, me të vërtetë patriotike, 
mobilizuese, edukative dhe formë të bukur, tërheqëse, 
të qartë, ato s'ka përse të mos pëlqehen. Mirë e tha 
shoku Ramiz Alia në referatin e tij: Afirmohuni me 
vargun tuaj dhe në rast se ju do populli, ai varg është 
i mirë. Në qoftë se një Vepër pranohet nga populli, 
pëlqehet prej tij, atëherë ajo është në rregull. Nëse e 
bën poczinë me tetë, me dhjetë apo me dymbëdhjetë 
rrokje, me vargje të lira apo me rimë, kjo varet nga 
autori. Mund të ketë shkrimtarë e artistë që, kur kri- 
jojnë, mendojnë se si do ta presë krijimin e tyre ky 
apo ai shkrimtar. ose artist. Kjo është një, gjë e mirë, 
sepse tregon që ata kanë respekt për të tjerët, për ata 
që kanë një eksperiencë të madhe krijuese. Por në të 
vërtetë, në radhë të parë, ai duhet të mendojë se çfarë 
do të thotë populli, çfarë do të thotë klasa punëtore 

dhe fshatarësia, si do ta presë veprën e tij opinioni i 
gjerë. Kjo ka një rëndësi të madhe. Në qoftë, pra, se ka 
bërë një vepër të mirë edhe kritika letrare ose artistike 
do t'ia presë patjetër mirë. 


5. — Jeta e popullit tonë është burim i madh frymëzimi 
për shkrimtarin dhe për artistin 


Në qoftë se ju dëshironi që veprat tuaja të kenë 
vlerë dhe t'i shërbejnë me të vërtetë ndërtimit të so- 
cializmit në vendin tonë, shkoni në popull, shkruani 
atë që ndien dhe dëshiron ai, shkruani si e kupton dhe 
si e ndien populli jetën. Natyrisht, për këtë ju duhet 
të vini edhe zotësinë tuaj. Kini parasysh që roli juaj 
si individ, si shkrimtar ose si artist, është shumë i 
rëndësishëm për krijimin e veprave të bukura. Ana 
subjektive e artistit luan një rol të madh në sintezën që 
ai do të bëjë për romanin, kompozimin, muzikën apo 
pikturën e vet. Kontradikta për të cilën bëhet fjalë në 
një vepër artistike, duhet të jetë sinteza jo subjektive, 
por objektive dhe e bazuar në vetë jetën që zhvillohet, 
që ecën përpara, në luftën e së resë me të vjetrën. Ana 
subjektive luan një rol të veçantë në nxjerrjen dhe në 
vënien në dukje si duhet të kontradiktave, me qëllim që 
ato të mos shihen në sipërfaqe dhe me një ide fikse, 
të sëmurë dhe individuale. Mundet që një shkrimtar 
ose një artist të shprehë në veprën e vet botën e tij të 
brendshme individuale, kontradiktat që ai ka në shpir- 
tin e tij, që janë të tijat personale dhe jo të përgjithsh- 
me, tipike, dhe ato t'ia veshë pastaj një heroi të veprës 

së tij, një fshatari ose një punëtori. Një gjë e tillë mund 
të ketë një farë vlere në format e paraqitjes, por do të 
vuajë nga abstraksioni dhe, në përgjithësi, ajo do të 
shprehë një botëkuptim të veçuar. Shumë keq do të 
paraqitet, sidomos, në rast se autori që bën këto për- 
pjekje është pa kulturë artistike, i shkëputur nga jeta 
e gjallë, nga kontakti me njerëzit dhe me mbeturina të 
theksuara ideopolitike mikroborgjeze. Të vjetrën, flas 
për të vjetrën pozitive, s'duhet ta vëmë kundër së resë, 
ajo duhet t'i shërbejë së resë në zhvillim, në afirmim, 
në ecjen përpara, në krijimin e një shoqërie përparim- 
tare, revolucionare, me tiparet që i përshtaten kohës 
dhe që trashëgojnë edhe të vjetrën pozitive, edhe 
ecjen revolucionare përpara, edhe paralajmërimin e së 
ardhshmes. 

Pse u themi njerëzve të artit se duhet të lidhen me 
jetën që po zhvillohet, duhet jetuar dhe ecur me kohën” 
Ka rëndësi ana subjektive e artistit dhe formimi i tij. 
Ky formim mund të marrë shumë rrugë. Artisti, i prirë 
edhe nga korentet e ndryshme letrare dhe artistike për- 
parimtare të huaja, mund të mos jetë në gjendje t'u 
bëjë atyre një kritikë realiste dhe të shfrytëzojë anët e 
tyre të mira, në qoftë se nuk lidhet ngushtë me realitetin 
e vendit dhe të popullit të tij. Ai do të nxjerrë gjëra pa 
vlerë, do të nxjerrë teori të çala, do të bastardojë dhe atë 
anë përparimtare të atyre korenteve realiste dhe për- 
parimtare, në rast se nuk lidhet me jetën e popullit të vet, 

Prandaj e vetmja rrugë e drejtë për të nxjerrë ve- 
pra të denja për popullin, të bukura dhe me përmbajtje, 
është edukimi juaj i vazhdueshëm marksist-leninist 
dhe kontakti i ngushtë e i vazhdueshëm me popullin. 

Juve nuk ju mungon frymëzimi dhe as mundësia 
që të nxirrni nga duart vepra të mëdha. Kësaj do t'ia 
arrini në qoftë se do të mbani të gjallë dhe do ta ngrini 
gjithnjë më lart atë frymëzim e trashëgim të pavdek- 
shëm patriotik e kulturor të së kaluarës së popullit tonë 
dhe veçanërisht të periudhës së shkëlqyer të Luftës 
Nacionalçlirimtare, që u siguroi atdheut e popullit tonë 
përgjithnjë lirinë, pavarësinë, sovranitetin, jetën e lum- 
tur e të begatshme socialiste, që u siguroi miqësinë me 
popujt që ndërtojnë socializmin, miqësinë me gjithë 
popujt që luftojnë për paqen e demokracinë. Ju do të 
krijoni vepra të mëdha në qoftë se ndiqni me kujdes 
luftën e madhe që bën klasa punëtore dhe fshatarësia 
për ndërtimin e socializmit, përpjekjet e mëdha të ar- 
simtarëve tanë, të gruas shqiptare, të rinisë sonë heroi- 
ke, në qoftë se jetoni me popullin. 

Por ka jetë dhe jetë. Në qoftë se shkon dhe bisedon 
thjesht me një punonjës dhe e pyet si është me shën- 
det apo sa e ka rrogën, ky është një takim i thatë. Ju 
duhet të futeni thellë në jetën e punonjësve. Ndiqni 
jetën e punën heroike të një shoferi, për shembull, dhe 
do të shihni se ai pa përfillur fare asnjë vështirësi e 
pengesë punon me ndërgjegje të lartë, me entuziazëm, 
për të çuar makineritë e mëdha për ndërtimin e hidro- 
centralit, do të shihni se ç'poezi e madhe vlon në shpirtin 
e tij. Ai mendon për atë hidrocentral që do të ngrihet 
dhe do t'i japë popullit dritë, që do të vërë në lëvizje 
fabrikat e mëdha që po ngremë dhe me këtë ndjenjë 
besimi dhe optimizmi çan rrugët malore, të mbushura 
me borë, nga të cilat ai mund edhe të shkëputet dhe të 
bjerë në hon. Ju do të shihni se si te ai gufon dashuria 

e madhe për popullin, për atdheun, për të ardhshmen 
tonë, socializmin dhe komunizmin. Po të veproni kësh- 
tu, do t'ju vijë edhe frymëzimi. Kjo që them është diçka 
shumë e thjeshtë. Ju jeni shkrimtarë, poetë dhe artistë 
që nuk ju mungon frymëzimi, por, po të jetoni midis 
masave punonjëse, do të nxirrni nga duart tuaja vepra 
të mëdha, ashtu siç janë të mëdha edhe vetë veprat 
dhe heroizmat e punonjësve tanë. Të marrim, për shem- 
bull, gjeologët tanë të rinj, që porsa kanë dalë nga 
bankat e shkollës. Ata me punën e tyre vetëmohuese po 
zbulojnë për popullin pasuri të mëdha, vetëm me Kkër- 
kimet gjeologjike në Minierën e Gjegjanit të rrethit 
të Kukësit, brenda këtij viti, do të realizojnë planin 
pesëvjeçar të kërkimeve të bakrit. Ata nuk kanë komo- 
ditete, kanë plot mungesa e vështirësi, por me sa heroi- 
zëm punojnë për t'i dhënë sa më shumë popullit dhe 
atdheut. Shkoni, shokë shkrimtarë dhe artistë, në gjirin 
e këtyre njerëzve, shikojini ata kur punojnë, kur shpoj- 
në në thellësitë e tokës se nga ç'ndjenja të larta udhë- 
hiqen për punën që bëjnë. Ose ndiqni gjeolopët që i 
bien malit poshtë e lart në këmbë dhjetë-pesëmbëdhjetë 
herë në ditë, me çekiç në dorë duke mbledhur mineralin 
në një thes që mbajnë në krahë. Kjo mund të duket një 
punë e mërzitshme, kurse ata punojnë plot patos, da- 
shuri dhe patriotizëm të madh për popullin. 

Po kështu punojnë edhe punonjësit e sektorëve të 
tjerë, të naftës, të bujqësisë etj. Në punën e fshatarëve 
tanë ne do të gjejmë jo vetëm durimin, zgjuarsinë e 
tyre, por edhe një shije të madhe artistike në punimin 
e tokave. Kush nga ju nuk e ka parë punimin e bukur 
të tokave në fushat pjellore të Korçës dhe tani të Lush- 

njës e të rretheve të tjera” Disa parcela sidomos janë 
punuar si qilim. Kush nuk i ka parë dhe nuk është 
gëzuar me bukurinë e madhe të fushave të mbjella me 
misër, sikur të ishin radhitur me rigë”71 E gjithë puna 
heroike e fshatarësisë sonë duhet të gjejë shprehje në 
veprat tuaja. Por një gjë e tillë nuk mund të bëhet nga 
zyra. Në rast se ju lidheni, jetoni dhe luftoni me të 
vërtetë me popullin, do të krijoni patjetër vepra me 
të vërtetë të mëdha. 

Pastaj shoku Enver Hoxha foli mbi disa probleme të 
gjendjes ndërkombëtare. Ai theksoi veçanërisht luftën 
e vendosur e parimore që zhvillon Partia jonë kundër 
imperializmit me atë amerikan në krye dhe veglës së tij, 
revizionizmit modern. 

Shoku Enver shtjelloi dhe bëri të qarta qëndrimin 
dhe vijën e drejtë marksiste-leniniste të Partisë sonë, 
luftën e vendosur parimore politike e ideologjike të saj 
kundrejt të gjitha manovrave mashtruese, veprimeve 
minuese e përçarëse, presioneve e bllokadave të egra të 
revizionistëve sovjetikë e pasuesve të tyre. Pastaj në 
përfundim shoku Enver Hoxha tha: 

Duke analizuar planin e gjashtëmujorit të parë të 
këtij viti, ne vëmë re se ai është tejkaluar në të gjithë 
sektorët. Kjo nuk ka ndodhur asnjëherë si këtë vit. 
Natyrisht, këtë e bëri vija e drejtë e Partisë, patriotizmi 
i madh i klasës sonë punëtore dhe i fshatarësisë puno- 
njëse, përqafimi dhe zbatimi me besnikëri i vijës së 
Partisë, dashuria dhe besnikëria e punonjësve tanë ndaj 
Partisë, guximi dhe heroizmi i tyre i madh përpara 
vështirësive, të cilat do t'i kapërcejmë me sukses dhe 
planet tona do t'i realizojmë patjetër. Të gjitha këto 

tregojnë se sa shumë e mbështetin masat tona puno- 
njëse Partinë. Partia është pjella më besnike e popullit, 
ajo kurdoherë i ka ndarë dhe i ndan të mirat dhe hallet 
me popullin. Kështu do të veprojë ajo edhe në të 
ardhshmen. ë 

Në çështjen e ndërtimit të socializmit në vendin 
tonë, një detyrë shumë të madhe Keni edhe ju, shokë 
shkrimtarë dhe artistë të të gjitha gjinive, duke filluar 
që nga poetët e pjer te rapsodët popullorë, që nga kom- 
pozitorët ec gjer te valltarët e gjithë artistët e skenës. 
Vini të gjitha forcat dhe talentet tuaja që ta bëjmë 
jetën e popullit sa më të lumtur dhe të gëzuar. Ne kemi 
një popull të mrekullueshëm, të cilit edhe sakrifica jonë 
më e madhe është e pamjaftueshme për t'ia shpërblyer. 
I tillë është populli ynë heroik, i vendosur, punëtor, 
i zgjuar dhe besnik ndaj Partisë. Prandaj ne, bijtë dhe 
bijat e tij, duhet të vëmë të gjitha forcat që t'ia bëjmë 
jetën të lumtur e ta zbukurojmë akoma më shumë. Dhe 
në këtë mes një rol të madh keni dhe ju. ) 

Puna juaj mund të mos duket si një punë konkrete, 
por veprat tuaja, romanet, poemat, pikturat dhe skulp- 
turat, këngët dhe shfaqjet tuaja frymëzojnë në jetë dhe 
në punë punëtorët, fshatarët, gratë, rininë tonë heroike, 
nxënësit dhe mësuesit e tyre. E pallogaritshme është kjo 
forcë që u jepni atyre nëpërmjet veprave tuaja. Ndihma 
juaj ka bërë që edhe në fshat, në kooperativat bujqësore, 
të krijohen sot ansamble koresh, vallesh, me 40-50 e më 
shumë djem e vajza, burra e gra. Si u bë e mundur kjo” 
Kjo u bë e mundur, përveç të tjerave, nga përpjekjet 
tuaja për t'i shërbyer popullit, për ta bërë artin të ma- 
save, siç na mëson Lenini i madh. 

Në veprat tuaja, natyrisht ka edhe të meta, por 
është fakt që masat e gjera punonjëse i ka rrëmbyer 
jo vetëm entuziazmi për punë, por edhe dëshira e zjarrtë 
për kulturë, arsim, fshatarët tani kërkojnë filma, shfaq- 
je të ndryshme, lexojnë me interesim librat tuaj, 
dëgjojnë me endje koncertet e artistëve tanë në radio. 
S'po u përgjigjemi dot kërkesave të mëdha nga ana e 
kooperativave për elektrik, radio, vegla muzikore, ilus- 
tracione, pllakata e të tjera. I tillë revolucion i thcllë 
kulturor është bërë në vendin tonë dhe të tillë punë të 
madhe e shërbim fisnik keni bërë ju. 

Prandaj, shokë, punoni dhe krijoni sa më shumë 
vepra, me përmbajtje sa më të mirë për popullin tonë. 
Në këtë drejtim do të keni vazhdimisht të gjithë ndih- 
mën e Partisë. Partia nuk e kupton veprimtarinë e saj 
pa ju dhënë ndihmën e vet në punën tuaj, që ka të bëjë 
me një sektor shumë të rëndësishëm të zhvillimit të 
popullit tonë, për t'i dhënë atij kulturë, për ta edukuar 
atë nëpërmjet punës dhe shkrimeve tuaja. Kini parasysh 
se Çdo vepër juaja ka një rëndësi të madhe për edukimin 
e njerëzve të rinj të Shqipërisë sonë socialiste, të punë- 
torëve, të fshatarëve, të mësuesve dhe të gjithë inteli- 
gjencës sonë, për t'i bërë këta të aftë që t'i japin atdheut 
dhe popullit më shumë dhe më mirë. 

Partia dhe Komiteti Qendror janë plotësisht të 
bindur se ju do ta kryeni me nder detyrën, ashtu sikur- 
se keni vepruar gjer tani. Partia ka besim të plotë te ju. 
Ju jeni intelektualë të popullit, intelektualë të një brumi' 
tjetër, nuk ka te ju sëmundje apo deviacione, por ka pa- 
triotizëm, dashuri dhe besnikëri të pakufishme ndaj 
Partisë dhe popullit që ju ka lindur dhe ju ka rritur. 

Prandaj këtë dashuri, këtë besnikëri dhe patriotizëm 
që ushqeni për popullin dhe atdheun, Partia do t'jua 
shpërblejë dhjetë dhe njëqind herë më shumë me kuj- 
desin e saj. 

Edhe një herë më lejoni t'ju përgëzoj për sukseset 
tuaja, t'ju falënderoj për besimin e madh dhe dashu- 
rinë që ju ushqeni për Partinë dhe, në emër të Komite- 
tit Qendror, t'ju uroj nga zemra suksese sa më të mëdha 
në punën tuaj fisniket 


Botuar për herë të parë Botohet me shkurtime, sipas 
me shkurtime, në revistën origjinalit që gjendet në 
“Nëntorit, Nr. 8, f. 3. Tiranë, Arkivin Qendror të Partisë 


1961 


ÇDO GJË KA VLERË TË MADIHHIE KUR BËHET NGA 
DUART E ARTA DIIE MENDJA E KTIIJELLËT 
E BIJVE TË POPULLIT TONË 


Nga biseda me një grup të rinjsh pjesëmarrës 
në takimin kombëtar të rinisë së minierave 
dhe të gjeologjisët 


12 korrik 1961 


Jam shumë i gëzuar që takohem sot me ju, të rinj 
të dalluar të sektorit shumë të rëndësishëm të minie- 
rave dhe të gjeologjisë. Ju bëni një punë të madhe për 
popullin e për atdheun dhe Partia ka besim të madh 
te ju, sepse punoni me ndërgjegje dhe pa u lodhur për 
shfrytëzimin e pasurive të nëntokës sonë. Shfrytëzimi 
i pasurive të nëntokës i ka sjellë shumë të mira vendit 
tonë dhe ka kontribuar fuqimisht për ndërtimin e socia- 
lizmit te ne, për zhvillimin e ekonomisë, për rritjen e 
nivelit kulturor dhe të jetesës së popullit shqiptar. Me 
punën tuaj ju i keni hapur popullit një perspektivë të 


1 Takimi kombëtar i rinisë së minierave dhe të gjeologjisë, 
u zhvillua në Tiranë më 11 korrik 1961, 

shkëlqyer. Çdo gjë ka vlerë të madhe kur bëhet nga 
duart e arta dhe nga mendja e kthjellët e bijve të popu- 
llit tonë. 

Përpara ne ishim me të vërtetë në vështirësi përsa 
i përket shfrytëzimit të pasurive të nëntokës. Por në 
këtë fushë ne kemi pasur edhe ndihmën e Bashkimit 
Sovjetik dhe të disa vendeve të tjera të demokracisë 
popullore. Këtë ndihmë ne nuk e kemi mohuar dhe nuk 
e mohojmë, pavarësisht nga shpifjet që bën në këtë 
drejtim udhëheqja e sotme sovjetike. 

Udhëheqja revizioniste sovjetike ka gabuar rëndë 
duke tërhequr specialistët, ashtu sikurse ka gabuar edhe 
në shumë drejtime të tjera që kanë të bëjnë me marrë- 
dhëniet me RP të Shqipërisë. 

Me këtë masë udhëheqja sovjetike ka menduar t'u 
bëjë presion Partisë dhe shtetit tonë që ne t'u përmba- 
hemi pikëpamjeve të tyre antimarksiste. Por këtë nuk 
mund ta pranonin dhe kurrë nuk do ta pranojnë as 
komunistët as populli shqiptar. 

Parimet e marksizëm-leninizmit nuk duhet të shke- 
len. Partia jonë nuk lejon të devijohet nga marksizëm- 
-leninizmi. Kush devijon prej tij ai ka rrezikuar jetën 
e popullit, lirinë dhe pavarësinë e tij. 

Ju e dini se populli shqiptar ka luftuar vazhdimisht 
për këto ideale të larta dhe ai fitoi vetëm se në udhë- 
heqje kishte Partinë e klasës punëtore, të ndriçuar nga 
ideologjia e saj, marksizëm-leninizmi. Të gjitha fitoret 
që kemi arritur dhe që përfaqësojnë luftën, gjakun dhe 
djersën e popullit, u bënë realitet, se populli ynë u udhë- 
hoq nga marksizëm-leninizmi. Ta shkelësh këtë ideo- 
logji, të ecësh në rrugë qorre do të thotë t'i rrezikosh 

këto fitore, t'i humbasësh ato. Partia jonë nuk e ka bërë 
dhe nuk do ta bëjë kurrë një gjë të tillë, pavarësisht 
se të tjerët na hedhin gurë, na luftojnë, mbajnë ndaj 
nesh qëndrime të palejueshme në kundërshtim me 
marksizëm-leninizmin, me internacionalizmin proletar 
dhe me miqësinë luftarake që ka ekzistuar midis nesh. 
Por ne jemi në rrugë të drejtë, prandaj asgjë nuk 
mund të na pengojë në rrugën tonë. Të mos shkojmë 
më larg, të shikojmë vetëm në sektorin e naftës ç'po 
ndodh. Prodhimi i naftës, me largimin e specialistëve 
sovjetikë, u rrit akoma më tepër, sepse atje me një pa- 
triotizëm të zjarrtë dhe mobilizim të madh, punoni ju, 
shokë punëtorë, mjeshtër dhe inxhinierë, që, të frymë- 
zuar dhe të udhëhequr nga Partia, luftoni dhe kapërceni 
vështirësitë me një frymë të lartë vendosmërie, me 
zotësinë që keni fituar në shkolla, në punë, por edhe me 
eksperiencën që keni marrë, duke pasur kurdoherë afër 
punëtorët tanë të vjetër të naftës. 
Marksizëm-leninizmi nuk mund të mposhtet, nuk 
ka forca në botë që ta bëjnë këtë, sado të mëdhenj të 
jenë kundërshtarët e tij. Shumë e madhe ka qenë forca 
e kapitalizmit në kohën e Marksit dhe të Engelsit. Në 
ato situata lëvizja komuniste në botë ishte shumë e do- 
bët, por kapitalizmi nuk mundi ta pengonte dot triumfin 
e çështjes së klasës punëtore, nuk mundi ta pengonte 
më vonë edhe Revolucionin e madh të Tetorit dhe ven- 
dosjen e diktaturës së proletariatit në një të gjashtën e 
botës. Bashkimi Sovjetik, i udhëhequr nga Partia e 
madhe e Leninit dhe e Stalinit, u bë një shtet i fuqishëm 
socialist me një autoritet të madh në botë. U deshën 
dhjetëra e dhjetëra vjet pune dhe lufte vetëmohuese të 

punonjësve sovjetikë për të bërë transformime të the- 
lla revolucionare në jetën e popullit sovjetik. Ata që 
mohojnë luftën e madhe, të vendosur, parimore, mark- 
siste-leniniste të Partisë Bolshevike e të Josif Stalinit 
që ishte në udhëheqje të saj, ata janë revizionistë, 

Që në kohën e Stalinit dhe nën udhëheqjen e tij 
kanë luftuar e kanë punuar për triumfin e kauzës së 
socializmit dhe të paqes një plejadë e tërë shkencëtarësh 
sovjetikë që shpikën këto gjëra të mrekullueshme, me 
të cilat Hrushovi tani mburret dhe hiqet si sluftëtari- 
më i madh i paqes në botë. Po të lexoni fjalimet e 
Stalinit, të Molotovit e të Vishinskit në mbledhjet ndër- 
kombëtare do të shikoni luftën plot zjarr që bënin ata 
për t'i siguruar paqen njerëzimit, përpjekjet e vendo- 
sura për bashkekzistencën e shteteve me sisteme të ndry- 
shme shoqërore. 

Teorinë marksiste-leniniste mbi bashkekzistencën 
paqësore e ka formuluar e zbatuar me lavdi Lenini i 
madh dhe më vonë nxënësi i tij besnik Stalini e jo 
Nikita Hrushovi, që hiqet sikur e ka nxjerrë ai këtë 
teori të cilën në fakt e ka shtrembëruar. Lenini dhe 
Stalini kanë thënë se gjersa ekziston imperializmi ekzis- 
ton edhe rreziku i luftës. Prandaj vetëm kur të zhduket 
imperializmi, zhduket rreziku i luftës. 

Paqja nuk sigurohet me fjalë. Ajo sigurohet duke 
qëndruar vigjilentë dhe të pregatitur kundër çdo rreziku. 
Paqja nuk sigurohet vetëm me bisedime. Pse pak ka 
biseduar Stalini me udhëheqësit perëndimorë për këtë 
çështje7 Ai nuk bridhte andej-këtej si Hrushovi, por 
kur ishte puna dinte ai si të bisedonte me përfaqësuesit 
e shteteve borgjeze. Hrushovi hiqet si epolitikanir më i 

madh që di t'ua marrë zemrën kapitalistëvet Por ai 
shkon te ata epër lesh dhe kthehet i qethur. 

Në taktikën, metodën dhe në mjetet se si duhet 
siguruar paqja dhe si duhet evituar lufta, qëndron një 
nga kontradiktat c mëdha parimore të Partisë sonë me 
udhëheqësit sovjetikë. Partia jonë ka qenë dhe lufton 
për paqen. Ne kurrë nuk e duam luftën, se populli ynë 
i ka pësuar në truallin e vet tmerret e luftës për vite 
me radhë. Por rrezikun e luftës nga imperializmi ne e 
shohim me syrin e marksistit. 

Ne nuk trembemi nga imperialistët. Nuk kemi pa- 
sur frikë as nga fashizmi italian, as nga nazizmi gjerman 
në kohën e pushtimit, kur ishim fare të paarmatosur, 
sepse populli i vendosur luftonte për një çështje të 
drejtë, për çlirimin e vendit, për lirinë dhe pavarësinë 
e atdheut, për vendosjen e regjimit të demokracisë po- 
pullore, për ndërtimin e socializmit. Tani që fituam 
luftën, që kemi ndërtuar atdheun e shkatërruar dhe 
kemi hedhur bazat ekonomike të socializmit, shikoni 
ç'forcë e madhe jemi bërë, ç'potencial ekonomik dhe 
ushtarak ka Shqipëria. Te ne i tërë populli është i ar- 
matosur, gjë që nuk e kanë popuj të tjerë. Dhe për këtë 
disa udhëheqës revizionistë na qortojnë pse i japim 
armë popullit. Ne u jemi përgjigjur atyre se populli 
ynë është i lidhur ngushtë me Partinë, prandaj e arma- 
tosim dhe ai armët që i ka dhënë Partia i ruan si sytë 
e ballit për t'i përdorur kundër çdo rreziku. Tani jemi 
shumë të fortë si politikisht dhe ushtarakisht. Ju dëgjuat 
në këtë takim rezultatet e arritura në gjeologji e në 
naftë. Rezultate të mëdha kemi edhe në sektorë të tjerë 
të cilat tregojnë sa të fortë jemi tani. Në këto kushte 

përballë forcës së socializmit imperializmi është prap- 
sur dhe dobësuar. 

Por me gjithë disfatat imperializmi me shpirt ndër 
dhëmbë vazhdon të armatoset. Pse e bën këtë” Që të 
sulmojë të tjerë, t'u rrëmbejë popujve lirinë dhe pava- 
rësinë siç c ka zakon. N. Hrushovi ka ngritur problemin 
e çarmatimit të përgjithshëm dhe të plotë. Kjo do të 
bëhet kur të çarmatosen të gjithë dhe jo vetëm një 
pjesë. Ndërsa imperialistët amerikanë dhe partnerët e 
tyre armatosen gjer në dhëmbë, ne nuk duhet të çarma- 
tosemi e t'i lëmë kufijtë të hapur, të mos kemi topa 
e avionë, të prishim flotën dhe nëndetëset tona. Për çar- 
matimin Partia dhe Qeveria jonë kanë qenë dhe janë 
kurdoherë, por në rrugë të drejtë. 

Ndryshimi i pikëpamjeve tona me udhëheqjen 
sovjetike qëndron në atë se si duhet arritur në rezul- 
tate konkrete për këto probleme. Rruga që ndjek Hru- 
shovi në këto çështje nuk është e drejtë. Ai mendon e 
vepron se mc bisedime, me lëvdata e lëshime ndaj 
imperialistëve sigurohet paqja, arrihet çarmatimi. Ka 
shumë vjet që bëhen diskutime për çarmatimin, por 
asnjë rezultat nuk është arritur, përkundrazi imperia- 
listët amerikanë kërkojnë të fitojnë sa më shumë kohë 
për t'u armatosur. Partia jonë thotë se imperialistëve 
amerikanë nuk duhet t'u bëjmë asnjë lëshim, t'u qën- 
drojmë dhëmb për dhëmb krerëve impcrialistë. Jeta 
vërteton atë që thotë Partia jonë se të gjithë armiqtë 
një qëllim kanë, se si Ajzenhaueri ashtu edhe Kenedi 
njëlloj janë, përfaqësues të monopoleve amerikane që 
mbrojnë interesat e tyre në kurriz të popullit amerikan. 

Qëndrimet tona parimore ndaj çështjeve të mëdha 

ndërkombëtare nuk u kanë pëlqyer Nikita Hrushovit me 
shokë, prandaj ata kanë ndërmarrë akte kriminale ndaj 
nesh. Hrushovi që e mendon dhe e kupton ndryshe 
marksizëm-leninizmin, vepron ndaj nesh si elefanti ndaj 
mizës, nga pozitat e shtetit të madh ndaj shtetit të 
vogël. Por marksizëm-leninizmi nuk njeh të vogël apo 
të madh, të fortë apo të dobët, para tij të gjithë janë 
të barabartë, prandaj qëndrimet që Hrushovi mban ndaj 
Partisë sonë janë të huaja për marksizëm-leninizmin 
dhe e demaskojnë atë dhe ata që e pasojnë. 

Qëndrimet antimarksiste që mbahen ndaj Shqipëri- 
së janë qëndrime të disa grupeve dhe jo të popujve e të 
komunistëve në masë. Prandaj ne jemi shumë të fortë 
e të bindur se do t'i kapërcejmë këto vështirësi të për- 
kohshme. As që u trembet syri Partisë dhe popullit tonë, 
përkundrazi ju shokë punëtorë si e tërë klasa jonë 
punëtore po punoni me forca të dhjetëfishuara dhe po 
“i realizoni detyrat para afatit edhe në këto situata, të 
cilat ju i keni kuptuar shumë mirë. 

Kjo tregon se, megjithëqë ju jeni të rinj, jeni të 
“pjekur dhe me rezultatet që keni arritur, u keni dhënë 
një grusht dërrmues të gjithë armiqve të Partisë dhe të 
popullit tonë. Kjo që po bëjmë është një luftë e 
madhe, bile më e madhe se Lufta Nacionalçlirimtare, 
Shumë prej jush kanë qenë të vegjël në atë kohë, nuk 
e kanë parë luftën, por megjithatë ju nuk mbeteni prapa 
nga brezi ynë më i vjetër për heroizmat dhe luftën që 
bëni për të mirën e popullit shqiptar, sepse edhe kjo që 
bëjmë tani është një luftë e madhe, e ashpër, plot 
pengesa e sakrifica, por një epokë e lavdishme që brezat 
e ardhshëm do të na kujtojnë me mburrje e mirënjohje. 

Rrethimi armiqësor, në kushtet e të cilit ne jemi të 
detyruar të luftojmë, të punojmë e të mbrohemi, nuk 
do të thotë se Shqipëria është e vetme, e izoluar. Jo, sot 
është vështirë të preket ajo, sepse ka miq të shumtë 
dhe të fuqishëm. Por gjatë këtyre 17 vjetëve, nuk ka 
kaluar jo vit, po muaj dhe ditë që të mos jenë bërë 
kundër vendit tonë veprime armiqësore me anë diver- 
santësh, spiunësh dhe kurdisje komplotesh të njëpasnjë- 
shme. Ne kurdoherë kemi fituar, se Partia na ka mësuar 
që të mbajmë fort në njërën dorë kazmën dhe në tjetrën 
pushkën. Kazma përfaqëson gjithçka që ndërtojmë, 
ndërsa pushka përfaqëson luftën për të mbrojtur e për 
të ruajtur fitoret tona, sepse në këto kushte e ndër- 
tojmë ne socializmin. Kjo vijë e drejtë e Partisë ka 
bërë që të gjitha komplotet ne i kemi likuiduar dhe 
kështu do të likuidojmë çdo orvatje të armiqve, të cilët 
kurdoherë do të dështojnë, prandaj e mbajmë kurdo- 
herë gati dyfekun dhe nuk na mposht dot askush. Ar- 
miqtë e vendit tonë kanë të bëjnë me një popull heroik 
dhe me një Parti të çeliktë, sot këtë e pranojnë edhe 
ata që kanë qenë kundërshtarët tanë. 

Një unitet i çeliktë është krijuar midis Partisë dhe 
popullit, prandaj armiqtë tanë këtu synojnë, të përçajnë 
këtë unitet që është krijuar nga vija e drejtë e Partisë, 
vepra e madhe që ka bërë ajo, se veprat i bindin njerëzit, 
popullin. 

Partia ju ka porositur dhe ju ka vënë detyrën që 
brenda pesëvjeçarit të realizoni një nivel të caktuar 
prodhimi. Por drejtësia e vijës së Partisë, forca e saj 
ju shtyn ju t'i tejkaloni këto shifra. Sikurse më kanë 
thënë shokët e Partisë, minatorët e Gjegjanit në rre- 

thin e Kukësit, me rastin e 20-vjetorit të themelimit 
të Partisë, do ta realizojnë pesëvjeçarin në ditën e 
këtij jubileu. Ju lumtë atyre për këtë hov të madh 
revolucionar në punë për të mirën e popullit dhe 
të atdheuti 

Fdhe naftëtarët po i tejkalojnë planet. Por ata duhet 
t'i futen akoma më mirë punës së naftës. Specialistët 
sovjetikë, që kanë punuar në naftë, në bazë të urdhrave 
që morën nga udhëheqja e tyre, kanë zhvilluar veprim- 
tari sabotuese, Perspektivën e naftës në vendin tonë e 
kanë theksuar specialistët sovjetikë, por në të vërtetë 
nën drejtimin e tyre janë shpuar shumë puse dhe pati 
asnjë prej tyre nuk na ka dhënë gjë deri tani. Është e 
pamundur të jetë kështu. Tani varet shumë nga ju, nga 
zotësia dhe kujdesi juaj që të rishikoni një nga një të 
gjitha të dhënat, ashtu siç na këshilloi Partia në Kongres, 
të organizoni punën dhe kohën tuaj dhe t'i rifuteni 
punës për të studjuar se ku duhen ribombarduar 
shtresat e naftës ose ku duhen bërë punime të kë- 
tij loji dhe Partia është e bindur se atje nafta do 
të shpërthejë. 

Kështu mund të themi edhe për çështjen e qymyrit, 
të kromit, të hekur-nikelit etj., që janë një pasuri e 
madhe për vendin tonë. Kudo po realizohen rezervat e 
parashikuara në plan. 

Krahas minicrave ne do të ndërtojmë edhe degë 
të tjera të industrisë sonë të rëndë, Për këtë qëllim 
objekte shumë të rëndësishme do të ngremë cdhe me 
ndihmën internacionaliste të Republikës Popullore të 
Kinës. 

Zhvillimi ekonomik i vendit tonë në të ardhshmen 

ka perspektiva të mira në të gjithë sektorët. Do të 
shtohet sidomos prodhimi i bakrit, i kromit, i naftës e 
të tjera. Byroja Politike e Komitetit Qendror i ka dhënë 
direktivë Ministrisë së Minierave dhe të Gjeologjisë që 
brenda këtyre dy vjetëve të parë të pesëvjeçarit të kemi 
të qartë gjendjen e rezervave, të kemi të qartë ç'mine- 
rale të tjera të reja mund të ketë në vendin tonë, cilat 
mund të përpunohen në vend, ç'leverdi ka përpunimi i 
tyre në vend ose jashtë etj. 

Është një kënaqësi e madhe për popullin dhe për 
Partinë tonë që në saje të punës heroike të klasës punë- 
tore dhe të vrullit revolucionar të rinisë sonë, me punën 
dhe djersën e tyre jo vetëm po realizohen vepra të më- 
dha në vendin tonë, por ato populli e sidomos rinia jonë 
i ruajnë me kujdes të madh, sepse i kanë ndërtuar vetë 
dhe kur i ndërton vetë të dhimbsen më shumë. Kjo 
vërtetohet edhe nga jeta, kur njeriu e nxjerr me djersë 
e mund bukën, c harxhon atë me rregull dhe nikoqir- 
liëk. Kështu edhe rinia, punon e ndërton për vete, .për 
lumturinë dhe për begatinë e atdheut e të popullit të 
vet, prandaj asaj i dhimbset çdo gjë. Kjo luan një rol 
të rëndësishëm jo vetëm për shtimin e pasurisë së po- 
pullit në çdo sektor, por edhe për ruajtjen e përdori- 
min me nikoqirllëk të saj. 

Rinia kudo që punon është një mbështetje e madhe 
për zhvillimin tonë, ajo hidhet me vrull në të gjitha 
frontet e punës. Unë besoj se edhe angazhimin që morët 
ju, për ta rcalizuar pesëvjeçarin në katër vjet e gjysmë, 
do ta mbani. 

Duhet të keni parasysh se të gjitha veprat e mëdha 
që do të bëhen këtë pesëvjeçar në vendin tonë, do të 

kërkojnë punë e përpjekje, luftë e sakrifica, djersë e 
mund. Por këto nuk na trembin dhe në fakt nuk na kanë 
trembur se vetëm me punë, me përpjekje dhe me një 
organizim të shëndoshë ne do t'i kalojmë me sukses të 
gjitha vështirësitë. 

Një çështje tjetër që dua të theksoj është ajo e 
mësimit, e edukimit dhe e specializimit tuaj. Në ç'situ- 
atë do të ishim ndodhur ne pas largimit të specialistëve 
sovjetikë në qoftë se nuk do t'ju kishim ju, në qoftë se 
nuk do të kishim këtë klasë punëtore, këta mjeshtra 
dhe inxhinierë që i rriti dhe i edukoi Partia, që i pre- 
gatiti nëpër shkollat Po të mos ishte punuar me kohë 
për pregatitjen tuaj, tani do ta kishim shumë vështirë. 
Kur u larguan specialistët sovjetikë, ne, të themi të 
drejtën, u shqetësuam pak në fillim, prandaj menduam 
të shkurtonim pak planin. Mirëpo nga qendrat e punës 
na bombarduan me letra duke kërkuar që plani në asnjë 
mënyrë të mos shkurtohej. Atëherë përpara hovit të 
madh të klasës punëtore dhe të rinisë sonë ne sngritëme 
duart, nuk bëmë shkurtime, sepse ju na dhatë zemër 
dhe forcë dhe tani jemi plotësisht të bindur se 
do t'i realizoni planet, sepse shohim me sytë tanë 
mobilizimin në punë, vrullin, vendosmërinë dhe zo- 
tësinë tuaj. 

Neve na vijnë çdo ditë informata jo vetëm për 
rezultatet e mira që arrini në punë, por edhe për ven- 
dosmërinë, për durimin dhe për aftësinë tuaj për t'i 
përballuar vështirësitë. Në qendrat e punës sigurisht 
ju jeni nga njerëzit më të dalluar, por si ju ka dhe plot 
të tjerë që punojnë me po atë vendosmëri, me po atë 
patriotizëm. Ajo që ka rëndësi është që shkollat të vazh- 

dohen nga të gjithë. Edhe ata që kanë bërë shkolla 
përsëri të mësojnë më shumë, edhe ata që nuk kanë 
bërë shkolla të bëjnë përpjekje të specializohen, një- 
kohësisht të punojnë të ndjekin edhe shkollën. Tani 
mundësitë i kemi si brenda dhe jashtë vendit. Prandaj 
dikasteret përkatëse bashkë me Ministrinë e Arsimit e 
të Kulturës të organizojnë mirë punën që planet dhe 
detyrat për edukimin dhe specializimin tuaj të kryhen 
plotësisht. 

Ju kuadrot e vjetër inxhinierë ose mjeshtra me 
stazh, bëni shumë kujdes për kuadrot e rinj, kujdes të 
shumanshëm, si shokë dhe si njerëz më me eksperiencë 
e më të regjur në jetë. Sigurisht midis jush ka minatorë 
dhe mjeshtra të profesioneve të ndryshme me disa vjet 
eksperiencë pune në miniera të ndryshme të vendit 
tonë. Duhet të bëni kujdes kur ju vijnë kuadro të rinj 
nga universiteti, sepse ata janë mësuar pa shumë shqe- 
tësime, me një jetë ku çdo gjë e kanë gjetur të gatshme 
në familje, kurse në minierë puna është ndryshe. Nuk 
them se të rinjtë që vijnë te ju kanë frikë nga puna dhe 
jeta që bëni ju atje, por kur largohet tjetri nga ambienti 
i shtëpisë dhe i Tiranës e ka pak të vështirë të futet 
menjëherë në minierë. Prandaj ju duhet të jeni pranë 
kuadrove të rinj dhe t'i ndihmoni që t'i kalojnë vësh- 
tirësitë e kohës së parë. Natyrisht ka gjithfarë metodash 
për t'i kapërcyer ato. Ata janë njerëz të ngritur politi- 
kisht, që e duan popullin dhe Partinë, por të keni pa- 
rasysh se ata vijnë për herë të parë në një punë të re, 
Prandaj, po të dini t'i trajtoni si duhet këta njerëz atë- 
herë do t'i keni ushtarë të fortë. Nga ana tjetër, këta 
njerëz që kanë në shpirtin e tyre vrullin e rinisë, do të 

shërbejnë për të gjallëruar në punë edhe të vjetrit, se 
i vjetri ka sedër. Kur ai e sheh të riun që çan tunelin 
ose i qëndron në kokë sondës me orë të zgjatura, me 
mendjen e tij thotë: si mund të ma kalojë mua ky djalë 
i rit Edhe i riu, me gjithë vrullin djaloshar, përpiqet 
t'i marrë zanatin të vjetrit, por edhe ky duhet të gjejë 
mënyrën si t'ia japë. Prandaj këto gjëra të shikohen me 
kujdes edhe i vjetri të mësojë nga hovi i të riut, edhe 
ky të bëjë përpjekje që të përfitojë nga eksperienca dhe 
pjekuria e më të vjetrit. 

Prandaj në mes të rinjve dhe mjeshtrave të ketë 
një bashkëpunim të ngushtë për shkëmbimin e eksperi- 
encës dhe të vrullit në punë, në mënyrë që kudo të 
krijohet një unitet graniti. Kështu planet jo vetëm do të 
realizohen, por edhe do të tejkalohen, bile me më pak 
lodhje e vështirësi. Këto dy çështje duhet t'i keni para- 
sysh dhe veçanërisht ju, të bëheni shembull për të 
gjithë: rinia punëtore të frymëzojë me vrullin e saj, me 
punën dhe me rezultatet e saj gjithë klasën punëtore, 
fshatarësinë punonjëse dhe inteligjencën tonë. 

, Partia është shumë e kënaqur nga realizimi i plane- 
ve në industri dhe në miniera, pavarësisht se ka edhe 
të meta, ndaj të cilave ju nuk duhet të mbyllni sytë, 
por të merrni masa për t'i luftuar e zhdukur ato graduar 
lisht. Plani i gjashtëmujorit të parë në indusiri e në 
miniera jo vetëm është rcalizuar por edhe është tejka- 
luar. Pra ky është një vit i mbarë dhe mobilizimi i pu- 
nonjësve në të gjithë sektorët është i plotë. 

Edhe fshatarësia punonjëse i ka realizuar mirë 
detyrat në bujqësi. Këtë vit ne do të kemi të korrura 

të mira, do të kemi grurë, misër, pambuk, panxhar, 
fruta dhe perime shumë, plani i qumshtit është rcali- 
zuar, sepse blegtoria ka ecur mirë. Pra, në saje të 
udhëheqjes së drejtë të Partisë dhe të punës plot 
vetëmohim të klasës punëiore, të fshatarësisë dhe të 
inteligjencës sonë planet po realizohen mirë në të gji- 
thë sektorët. 

Dje isha në mbledhjen e shkrimtarëve dhe të artistë- 
ve. Pjesëmarrësit atje diskutuan me dashuri të zjarrtë 
për Partinë e klasën punëtore dhe bënë autokritikë se 
nuk janë të lidhur sa duhet me klasën punëtore dhe 
fshatarësinë, prandaj morën zotime se do ta përmirësojnë 
punën ec tyre në këtë drejtim. Kështu edhe ju do të 
kënaqeni me veprat e tyre ashtu sikurse kënaqen edhe 
ata me realizimin e planeve tuaja. Domethënë në të 
gjitha shtresat e popullit tonë ka një frymëzim të madh, 
një patriotizëm të paparë dhe besnikëri të pakufishme 
ndaj Partisë dhe marksizëm-leninizmit. 

Prandaj, shokë të rinj, me këtë besim të madh, me 
këtë frymëzim shkoni në miniera, organizoni mirë 
punën, kohën e studimit dhe jetën tuaj sa të jetë e 
mundur më mirë. Mos lini pas dore edhe dëfrimin. Tani 
mjetet tona në këtë drejtim nuk janë të varfëra si për- 
para. Sigurisht të meta ka, por përparimet janë më të 
mëdha dhe Partia do të bëjë përpjekje që në të gjitha 
qendrat e punës të përmirësohet edhe më shumë jeta, 
çlodhja dhe dëfrimi i klasës punëtore. 

Edhe një këshillë para se të ndahemi. Të gjithë ju 
bëni pjesë në organizatën e-rinisë. Ta doni organizatën 
tuaj dhe ta forconi, ta bëni atë një levë të fuqishme 
të Partisë, të fortë, kompakte dhe përçuese të denjë të 

vijës së Partisë në masat ce rinisë: sa më mirë të punojë 
organizata juaj, aq më tepër elementë të shëndoshë dhe 
më besnikë do të vijnë në radhët e Partisë. Partia ka 
nevojë për ju, ajo duhet të përtërihet me gjak të ri 
dhe kur ju të kaliteni politikisht dhe ideologjikisht, në 
Parti do të vijnë njerëz të pregatitur dhe të çeliktë dhe 
kudhra e Partisë do t'i çclikosë akoma më shumë. Kë- 
shtu Shqipëria do të ecë më shpejt në rrugën e socializ- 
mit dhe të komunizmit. Organizata e BRPSIH ka një 
rëndësi të madhe për të ardhshmen e popullit dhe për 
forcimin e Partisë. Prandaj ta doni organizatën tuaj dhe 
të punoni për forcimin e saj. 

Të grumbulloni në organizatën tuaj sa të jetë e 
mundur të rinj dhe të reja nga rinia punëtore. Organi- 
zata juaj tani është zgjeruar mjaft. Sidoqoftë përpiquni 
të punoni dhe t'i edukoni të rinjtë dhe të rejat. 

Veçanërisht mos harroni të rejat. Në radhët tuaja 
nuk ka pikëpamje prapanike, por, sado që kemi bërë 
hapa përpara në këtë drejtim, prapë nuk kemi arritur 
atje ku duhet. Prandaj organizata të bëjë përpjekje për 
shtimin e radhëve të saj me më shumë të reja. Në radhët 
tuaja të forcohet morali i lartë proletar, ndershmëria, 
guximi, besnikëria, thjeshtësia, solidariteti etj., që janë 
karakteristika të popullit e të Partisë sonë. Varet nga 
ju, nga rinia në radhë të parë, që virtytet e larta të 
Partisë e të popullit tonë të ruhen dhe të çelikosen. Në 
punë ju do të lidhni miqësinë e dashurinë. Kjo është 
e natyrshme, por njihuni mirë me njëri-tjetrin dhe 
pastaj, kur të lidheni si duhet, jeta juaj do të bëhet më 
e lumtur. 

Në emër të Komitetit Qendror ju falënderoj shumë 


ÇDO GJE KA VLERE KUR BEHET NGA BIJTE E POPULLIT doi 


për këtë takim dhe ju uroj me gjithë zemër shëndet, 
të jeni kurdoherë në ballë të punës dhe të luftës për 
mbrojtjen e atdheut, të popullit dhe të Partisë, për rea- 
lizimin e planeve tonal 


Botohet për herë të parë sl- 
pas origjinalit që gjendet në 
Arkivin Qendror të Partisë 


TË PËRHAPIM PËRVOJËN E MIRË TË SHKOLLAVE 
EKSPERIMENTALE 


Diskutim në mbledhjen e Sekretariatit 
të KQ të PPSH' 


15 korrik 1961 


Në konferencën kombëtare të arsimit që u zhvi- 
llua dje foli gjerë e gjatë shoku Mehmet, i cili trajtoi 
jo vetëm probleme të shkollës sonë, por shpjegoi mirë 
edhe situatën politike që po kalon vendi ynë. Ai u foli 
hapur arsimtarëve, sepse Partia i konsideron ata nga 
njerëzit më të mirë e patriotë. Partia ka besim të madh 
te mësuesit e pedagogët, sepse këta merren me cduki- 
min e brezit të ri, që është c ardhshmja e vendit tonë. 
Nga ata varet në një shkallë të madhe ndërtimi i socia- 
lizmit dhe përmirësimi çdo ditë e më shumë i jetës 
së popullit. 

Reforma shkollore që kemi vendosur të bëjmë është 
një gjë shumë e mirë. Si nga informacioni që kemi 


1 Në këtë mbledhje u shqyrtua një informacion mbi punën 
e shkollave cksperimentale. 

lexuar, ashtu dhe nga diskutimet e shokëve drejtorë të 
shkollave eksperimentalci si dhe të përfaqësuesve të 
ndërmarrjeve ekonomike ku nxënësit bëjnë praktikën, 
kuptohet se sa rezultate të mira janë arritur e sa të 
tjera do të arrihen në të ardhshmen. Kjo tregon se shko- 
lla jonë do të korrë suksese më të mëdha. 

Nuk di ç'botime do të bëhen pas konferencës që u 
zhvillua. Mendoj se duhet të dalë në dritë eksperienca 
e mirë c shkollave eksperimentale. Ndërsa çështjen që 
shqyrtojmë në këtë mbledhje të Sekretariatit të Komi- 
tetit Qendror mendoj t'ia komunikojmë Partisë me anë 
të një vendimi, me qëllim që ajo të mobilizohet për 
realizimin e kësaj reforme shkollore. Përveç vendimit, 
duke marrë shkas, nga kjo mbledhje e Sekretariatit të 
Komitetit Qendror, mund të botohet në shtyp edhe një 
shkrim, i cili të mos jetë i shkurtër, një kolonë, por 
të jetë i gjerë, me qëllim që të japë eksperiencë, sidomos 
ekspericncën që kanë fituar gjatë këtij viti këto tri 
shkolla eksperimentale, të cilat na informuan së bashku 
me ndërmarrjet ku bëjnë praktikë. 

Shoku Kristaq Dollaku” shtroi këtu një sërë pro- 
blemesh, zgjidhja e të cilave do të ndihmojë dhe shko- 
lat e tjera. Këto probleme duhet t'i bëjnë të mendojnë 
edhe dikasteret, sidomos Ministrinë e Arsimit e të Kul- 
turës, e cila, për mjaft çështje që u propozuan, është ec 


4 Në Sekretariat u dëgjua eksperienca e shkollës 11-vjeçare 
eksperimentale të Shkodrës, e asaj me profil bujqësor të Ficrit 
dhe e shkollës 11-vjeçare “Qemal Stafar me profil industrial të 
Tiranës. - 3 e 

2 Në atë kohë kryeinxhinier i kombinatit të tekstileve 
s Stalin. 

domosdoshme të përcaktojë masat që duhet të zbatohen. 
Eksperienca që dëgjuam në këtë mbledhje të Sekreta- 
riatit, t'u shërbejë edhe shkollave të tjera. Prandaj në 
artikull të dalin edhe emrat e këtyre tri shkollave si dhe 
ato të qendrave të punës ku nxënësit bëjnë praktikën, 
të cilat i përgëzojmë për punën e mirë që kanë bërë. 

Për shkollat eksperimentale të Fierit dhe të Shko- 
drës shokët sekretarë të këtyre rretheve të bisedojnë 
veçanërisht me drejtorët e ndërmarrjeve për të plotë- 
suar nevojat materiale që kanë këto shkolla, duke u 
shpërblyer kështu puna e mirë që kanë bërë gjatë këtij 
viti. Po të lindë nevoja për fonde, t'i paraqitet studimi 
ose propozimi Komitetit Qendror. 

Ju faleminderit shokë të shkollave eksperimentale 
për ndihmën që na dhatë dhe ju urojmë suksese më të 
mëdha në vitin e ardhshëm shkollori 


Botohet për herë të parë sipas 
tekstit të nxjerrë nga proces- 
verbali i mbledhjes së Sekre- 
tariatit të KQ të PPSH 
që gjendet në AQP 


ZËRI I FUQISHËM I SË VËRTETËS 
MARKSISTE-LENINISTE DO TË MBYTË ZËRIN E 
ÇJERRË TË KORIT SHPIFARAK REVIZIONIST 


Letërpërgjigje drejtuar KQ të PSP të Hungarisët 


12 gusht 1961 


KOMITETIT QENDROR 
TË PARTISË SOCIALISTE TË PUNONJËSVE TË HUNGARISË 


Budapest 


Komiteti Qendror i Partisë së Punës të Shqipërisë 
ju njofton se ka marrë dhe ka lexuar letrën e 21 qer- 
shorit 1961 që Komiteti Qendror i Partisë Socialiste të 
Punonjësve të Hungarisë i drejtonte Komitetit Qendror 
të Partisë sonë. 

Me keqardhje ne konstatojmë se letra juaj është 
formuluar me një frymë ofenduese ndaj popullit shqip- 


1 Kopja e kësaj letre u dërgohet edhe komiteteve qendrore 
të partive komuniste e punëtore të vendeve të tjera socialiste. 

tar, ndaj Partisë së Punës të Shqipërisë dhe udhë- 
heqësve të saj. Ajo, duke u bazuar në informata krejt 
pa baza, përfundon në konkluzione fund e krye të ga- 
buara, me sulme dhe shpifje kundër Partisë dhe popu- 
llit tonë. Neve na vjen keq që udhëheqja e Partisë 
Socialiste të Punonjësve të Hungarisë, duke qenë e 
keqinformuar, është vënë në pozita jomiqësore ndaj po- 
pullit shqiptar, ndaj Partisë së Punës të Shqipërisë. 
Por faktet mbeten fakte. Letra juaj ekziston, ajo është 
firmosur nga Sekretari i Parë i Komitetit Qendror të 
Partisë Socialiste të Punonjësve të Hungarisë, J. Kadar, 
prandaj ne, me gjithë respektin që kemi ndaj Partisë 
motër të Hungarisë, jemi të detyruar t'i përgjigjemi 
udhëheqjes suaj. 

Në letrën tuaj, në mënyrë tendencioze, përpiqeni 
të akuzoni Partinë e Punës të Shqipërisë për gjoja di- 
zinformacion dhe për iluzione lidhur me qëndrimin dhe 
pikëpamjen e Partisë Socialiste të Punonjësve të Hun- 
garisë. Por ne qysh në fillim do ta themi hapur mendi- 
min tonë: letra juaj e 21 qershorit 1961 është e çudit- 
shme, ajo, siç duket, më tepër synon të sqarojë e të 
kënaqë të tjerët për pozitën e partisë suaj, sesa Partinë 
tonë, e cila kurdoherë i ka pasur shumë të qarta qëndri- 
min dhe pikëpamjen tuaj dhe asnjëherë nuk ka pasur 
as iluzionin më të vogël. 

Duke u bazuar në informata false udhëheqja juaj 
akuzon Partinë e Punës të Shqipërisë për antisovjeti- 
zëm. Ne mund t'ju themi se gjithë jeta e Partisë sonë, 
që nga themelimi i saj e deri sot, vërteton se Partia e 
Punës e Shqipërisë, populli shqiptar dhe udhëheqësit e 
tij, kurdoherë i kanë qëndruar besnikë Partisë Komu- 

niste Bolshevike të Bashkimit Sovjetik, miqësisë me po- 
pujt sovjetikë dhe me të gjithë popujt e kampit socialist. 
Kështu ka qenë në të kaluarën, kështu është edhe sot. 

Faktet tregojnë se populli shqiptar, gjatë gjithë 
historisë së tij shekullore, kurrë nuk është ndodhur në 
luftë me popullin rus, por kurdoherë në miqësi me të, 
në luftë kundër armiqve të përbashkët. Gjatë Luftës së 
Dytë Botërore, kur Bashkirni Sovjetik luftonte me he- 
roizëm për shkatërrimin e fashizmit dhe për shpëtimin 
e popujve të ndryshëm nga murtaja fashiste, populli 
shqiptar, i udhëhequr nga komunistët, rrëmbeu armët 
dhe u radhit përkrah Bashkimit Sovjetik, përkrah ush- 
trisë së tij të lavdishme dhe me gjakun c dhjetëra mi- 
jëra dëshmorëve dha kontributin e tij modest në fitoren 
e përbashkët. Armiqtë e Bashkimit Sovjetik dhe të 
Shqipërisë, imperialistët dhe revizionistët, shpeshherë 
janë përpjekur, veçanërisht pas Çlirimit të vendit, të 
minojnë miqësinë shqiptaro-sovjetike, të armiqësojnë 
popujt tanë, por ata kurdoherë kanë dështuar me turp. 
Kurrë ndonjëherë populli shqiptar, Partia e Punës e 
Shqipërisë dhe udhëheqja e saj nuk janë gjetur e as do 
të gjenden në anën e armiqve të Bashkimit Sovjetik. 
Miqësia dhe dashuria që lidh popujt, partilë dhe udhë- 
heqësit e vendeve të ndryshme me popullin sovjetik 
dhe me Partinë Komuniste të Bashkimit Sovjetik ka 
edhe të kaluarën e vet historike. Kjo e kaluar historike 
nuk duhet harruar, sepse ajo hedh dritë të qartë mbi 
atë se kush është mik i vërtetë, konsekuent e me besë 
i Bashkimit Sovjetik e kush jo. 

Eksperienca historike ka treguar dhe tregon se 
kundër Bashkimit Sovjetik lufiohet me dy mënyra: ose 

me armë në dorë, pra hapur, ose duke u përpjekur për 
ta izoluar Bashkimin Sovjetik nga miqtë e vërtetë, pra 
në mënyrë të tërthortë e të maskuar. Kushdo që pre- 
tendon se është mik i Bashkimit Sovjetik do të bënte 
mirë të reflektonte mbi këtë çështje. Partia dhe popu- 
lli ynë, siç e provon vetë eksperienca historike, vetë 
jeta, e kanë ndërgjegjen të pastër si për rastin e parë 
ashtu edhe për të dytin. 

Në letrën tuaj bëhet fjalë për çështjen e bazës 
ushtarako-detare të Vlorës. Ne mendojmë se nuk është 
nevoja të zgjatemi për këtë çështje, duke qenë se ky 
problem është trajtuar me hollësi në letrën tonë të 
datës 6 korrik 1961 drejtuar Komitetit Qendror të Par- 
tisë Komuniste të Bashkimit Sovjetik, e cila ju është 
dorëzuar edhe juve për dijeni. Tashmë është fare e qar- 
të se kush është fajtor për likuidimin e bazës ushtara- 
ko-detare të Vlorës dhe kush duhet të përgjigjet për 
këtë krim që është bërë kundër popullit shqiptar dhe 
kundër kampit të socializmit, se kush duhet të përgji- 
gjet për konsekuencat që mund të rrjedhin nga likul- 
dimi i bazës së vetme ushtarako-detare të kampit 
socialist në Mesdhe. 

Në letrën tuaj të 21 qershorit 1961 ju i kushtoni 
një vend të madh gjyqit që u zhvillua në Tiranë gjatë 
muajit maj 1961 kundër një grupl tradhtarësh dhe 
spiunësh, të cilët ishin në shërbim të shteteve kapi- 
taliste. Letra juaj e 21 qershorit 1961 merr një rëndësi 
shumë të madhe për ne, sepse ajo hedh dritë mbi një 
çështje që neve nuk na kishte shkuar ndër mend: në 
një dokument zyrtar drejtuar Komitetit Qendror të 
Partisë sonë, ju, pa kurrfarë hezitimi, merrni nën 

mbrojtje spiunët dhe agjentët e imperializmiti Për fat 
të keq ne detyrohemi të mbajmë shënim për një gjë 
të tillë. Por, meqë ju interesoheni për fatin e kundër- 
shtarëve dhe të armiqve të popullit e të Partisë sonë, 
jemi të detyruar t'ju themi se vlerësimi i fajit të tyre, 
dënimi ose mosdënimi i tyre, u përket vetëm Partisë 
së Punës të Shqipërisë, Qeverisë së Republikës Popu- 
llcre të Shqipërisë dhe popullit shqiptar. Ne nga ana 
jonë as jemi interesuar dhe as do të interesohemi kurrë 
se ç'bëni ju me kundërshtarët dhe armiqtë e partisë 
suaj dhe të popullit hungarez: i arrestoni apo i lini të 
lirë, i mbani në udhëheqje apo i internoni, i dëboni 
nga vendi juaj apo i rehabilitoni — kjo është krejtë- 
sisht puna juaj dhe përgjegjësia juaj. 

Në letrën tuaj të 21 qershorit 1961 ju ankoheni pse 
Ambasada e Republikës Popullore të Shqipërisë në Hun- 
gari shpërndau nëpër qytetarët hungarezë buletinin in- 
formativ mbi procesin gjyqësor që u zhvillua në Tiranë 
dhe më poshtë konkludoni: “Ne kemi dy mundësi: ose 
nuk do të lejojmë botimin e një informacioni të tillë, 
ose do ta lejojmë, por në këtë rast do të na duhet pjith- 
ashtu të botojmë mendimin tonë rreth procesit-. Pra 
ju direkt na kërcënoni me publikimin në shtyp të pikë- 
pamjes suaj lidhur me gjyqin që u zhvillua në Tiranë. 
Është e tepërt të theksojmë se një kërcënim i tillë bë- 
het në adresë të gabuar. Nc nuk frikësohemi nga kër- 
cënimet. Dihet se kundër këtij gjyqi publikisht u ngri- 
tën edhe imperialistët edhe revizionistët jugosllavë, të 
cilët bënë bile edhe kërcënime. Por kjo nuk na pengoi 
që komplotistët t'i nxirrnim përpara gjyqit dhe mbasi 
gjyqi i dënoi edhe t'i ekzekutonim. 

Në qoftë se ju dëshironi të shkruani publikisht 
për këtë çështje, të jeni të sigurt se do të merrni 
përgjigjen e merituar botërisht. Ne do të dimë të mbra- 
hemi, si kurdoherë, ndaj cilitdo që do të sulmojë e do 
të shpifë kundër popullit e Partisë sonë. Dhe këtë do 
ta bëjmë ashtu si duhet, të plotë dhe me fakte e doku- 
mente konkrete, Ne kemi marrë masat që ambasada 
jonë në Hungari të mos shpërndajë më asnjë material 
lidhur me gjyqin që u zhvillua në Tiranë. Këtë e bëjmë 
vetëm sepse duam të respektojmë rregullat e një vendi 
mik e aleat, siç është Hungaria, megjithëse rregullat 
e vëna nga ju, posaçërisht kundër nesh, janë jomiqë- 
sore dhe aspak normale në marrëdhëniet midis ven- 
deve socialiste. 

Ne duam të theksojmë se për gjyqin e Tiranës 
kemi lexuar mjaft deklarata të ndryshme, Nidis të 
tjerave edhe deklaratën e mëposhtme të gazetës ju- 
posllave “Borbar, të datës 31 maj 1961, në të cilën 
thuhet: sFakti se sot, në vitin 1961, Enver Hoxha dhe 
Mehmet Shehu, mbas gjithë palavdisë, organizuan një 
proces gjyqësor të tillë, i cili i shërbeu opinionit botëror 
si ilustrim i paligjshmërisë së Qeverisë në Shqipëri dhe 
i padrejtësisë që jeton populli liridashës i Shqipërisë, 
tregoi se qëllimi ka qenë që nëpërmjet këtij procesi 
moralisht dhe politikisht të diskreditojë lavdinë e luf- 
tëtarëve të Luftës Nacionalçlirimtare Shqiptare, kuad- 
rot më aktivë të Partisë së Punës të Shqipërisë, të cilët 
kanë shfaqur pakënaqësinë për politikën e brendshme e 
të jashtme të Enver Hoxhës dhe të ndihmësve të tij 
dhe që kanë kërkuar që ajo të shndërrohete. Ne nuk 
kemi asnjë kundërshtim në qoftë se ndokush publi- 

kisht dëshiron të bashkohet me një pikëpamje të tillë. 
Siç shihet një precedent ekziston. 

Në letrën tuaj shumë vend i kushtoni çështjes së 
marrëdhënieve shqiptaro-hungareze. Ne nuk c kuptoj- 
më se për ç'arsye ju vjen keq që në shtypin tonë u bo- 
tua lajmi mbi ndihmën prej 15 milion rublash që 
populli dhe qeveria hungareze u dhanë popullit dhe 
Qeverisë Shqiptare. Së pari, botimi në shtyp i njoftimit 
mbi këtë gjest internacionalist u bë pasi u muar apro- 
vimi verbal i delegacionit tregtar hungarez që në atë 
kohë gjendej në Tiranë, megjithëqë kjo nuk ishte ab- 
solutisht e domosdoshme: pra në atë kohë ju vetë ishit 
dakord për një gjë të tillë. Së dyti, përse kërkoni 
që ne t'i fshehim popullit shqiptar ndihmën që atij i 
jep një popull mik e vëlla siç është populli hungarez 
Kjo mund të shpjegohet vetëm kështu: ose qeveria juaj 
dhe Komiteti Qendror i Partisë Socialiste të Punonjësve 
të Hungarisë, për arsyet që i dinë ata vetë, janë pen- 
duar që i akorduan popullit shqiptar një ndihmë të 
tillë, ose ata do të dëshironin që ne të mos shkruanim 
fare për këtë ndihmë, për të pasur një “argument- për 
të akuzuar më vonë Partinë e Punës të Shqipërisë për 
“mosmirënjohëser, apo për slargim- nga ndjenjat ec in- 
ternacionalizmit proletar etj., etj. Në qoftë se është 
rasti i parë, ne nuk e konceptojmë dot përse nevojitej 
një letër e tillë dhe një thurje e tillë legjendash, kurse 
çështja do të ishte më e thjeshtë: të anulohej kjo ndih- 
më nën çfarëdo preteksti (tani gjetja e preteksteve për 
çfarëdo lloj veprimi kundër Republikës Popullore të 
Shqipërisë dhe Partisë së Punës të Shqipërisë është 
bërë një gjë e zakonshme). Në qoftë se është rasti i 

dytë, atëherë gaboheni rëndë, se kurrë ndonjëherë Par- 
tia e Punës e Shqipërisë, Qeveria Shqiptare, populli 
shqiptar nuk e kanë fshehur dhe as do ta fshchin nga 
askush ndihmën e sinqertë të vëllezërve dhe të alcatëve. 
Ai ka folur me zë të lartë për këtë dhe do të flasë cdhe 
në të ardhshmen, pavarësisht nëse kjo ju pëlqen apo jo. 

Në letrën tuaj të mësipërme, ju akuzoni pa të 
drejtë Partinë tonë lidhur me interpretimin e ngjarjeve 
të kundërrevolucionit të tetorit 1956 në Hungari. Pikë- 
pamjet e Partisë sonë mbi ngjarjet e këtij kundërrevo- 
lucioni janë bërë të njohura botërisht prej kohësh, ato 
shprehen në dokumente zyrtare të Partisë sonë. Por 
nga ju vetëm tash dëgjojmë kritika për këto pikëpamje. 
Ne jemi thellësisht të bindur se pikëpamjet tona mbi 
ngjarjet e kundërrevolucionit në Hungari janë të drejta. 

Përsa i përket deklaratës së prokurorit në gjyqin 
që u zhvillua në Tiranë, për të cilën bëhet fjalë në 
letrën tuaj, mendojmë se nuk është nevoja të zgjatemi. 
Në këtë gjyq nuk shtrohej çështja që të analizoheshin 
shkaqet që sollën kundërrevolucionin në Hungari. Atje 
bëhej fjalë për veprimtarinë komplotiste të imperialis- 
tëve amerikanë dhe të revizionistëve jugosllavë kundër 
vendeve socialiste, atje demaskohej fytyra armiqësore 
e imperialistëve dhe e shërbëtorëve të tyre. Ne jemi të 
mendimit se prokurori në gjyqin që u zhvillua në 
Tiranë ka vepruar drejt dhe ka bërë shumë mirë që ka 
përdorur fakte konkrete, midis të cilave edhe ngjarjet 
tragjike të kundërrevolucionit në Hungari, apo ato të 
agresionit kundër Kubës, për të treguar rrezikshmërinë 
dhe agresivitetin e imperialistëve amerikanë dhe të 
shërbëtorëve të tyre. Në qoftë se ju keni ndryshuar 

mendim dhe kërkoni të mohoni rolin armiqësor që kanë 
luajtur në kundërrevolucionin në Hungari imperia- 
listët amerikanë dhe revizionistët jugosllavë, kjo është 
puna juaj. 

Në përgjithësi përmbajtja dhe toni i letrës suaj të 
21 qershorit ka për qëllim të shtrembërojë të vërtetën, 
të akuzojë Partinë e Punës të Shqipërisë për faje që 
nuk i ka, të mashtrojë opinionin e partive motra, të 
cilave u keni dërguar letrën e lartpërmendur. Por është 
e qartë se ju gaboni rëndë. Duke vepruar në këtë më- 
nyrë, duke përdorur metoda e afakter të tilla, ju nuk 
do të bindni asnjeri, por nxirrni në shesh atë që përpi- 
qeni të fshihni: qëllimet e errëta që ju shtyjnë për të 
sulmuar Partinë e Punës të Shqipërisë dhe popullin 
shqiptar. 

Në qoftë se ju mendoni se duke vepruar në një 
mënyrë të tillë do të frikësoni Partinë dhe popullin 
tonë, ne mund t'ju themi se as letra juaj, as provoka- 
cionet e hapëta e të botuara në shtyp që disa udhëheqës 
të disa partive kanë bërë kundër Partisë së Punës të 
Shqipërisë, as kërcënimet e turpshme dhe bllokada eko- 
nomike, ushtarake dhe politike që është organizuar me 
kujdes dhe pasion nga udhëheqjet e partive të disa 
vendeve socialiste, kundër Republikës Popullore të 
Shqipërisë, nuk i trembin Partinë, Qevcrinë dhe popu- 
llin tonë. Përkundrazi nga veprime të tilla ne akoma 
më shumë bindemi se jemi në rrugë të drejtë, se ata 
që akuzojnë e sulmojnë Partinë dhe popullin tonë, i 
cili ndërton socializmin në kushte shumë të vështira të 
rrethimit kapitalist, gabojnë rëndë dhe marrin mbi vete 
një përgjegjësi të madhe përpara historisë dhe lëvizjes 


411 ENVER HOXHA 


komuniste e punëtore ndërkombëtare. “Argumentet 
tuaja janë pa baza dhe shpifjet që përdoren sot në kor 
kundër Shqipërisë socialiste dhe Partisë së saj marksis- 
te-leniniste mund të gënjejnë përkohësisht vetëm disa 
njerëz. Por çdo gjë do të sqarohet, zëri i fuqishëm i së 
drejtës leniniste patjetër do ta mbytë zërin e çjerrë të 
korit shpifarak dhe antimarksist. Atëherë do të jetë 
më e vështirë që të gjenden argumente për shfajësim. 

Komiteti Qendror i Partisë së Punës të Shqipërisë 
shpreson se ju, shokë të Komitetit Qendror të Partisë 
Socialiste të Punonjësve të Hungarisë, do të rishikoni 
me gjakftohtësi të gjitha faktet dhe se do të ndryshoni 
rrugë në lidhje me qëndrimin tuaj ndaj Partisë dhe 
popullit tonë, shpreson se do të hiqni dorë nga sulmet 
dhe qëndrimet e padrejta ndaj Partisë dhe popullit tonë. 

Kurrë ndonjëherë Partia e Punës e Shqipërisë nuk 
ka ndërmarrë ndonjë veprim që sado pak do të dëm- 
tonte interesat e Partisë Socialiste të Punonjësve të 
Hungarisë apo të popullit vëlla hungarez. Përkundrazi, 
ju vetë e dini, dhe për këtë faktet janë të panumërta, 
se gjithnjë Partia e Punës dhe populli shqiptar janë 
gjendur pranë partisë dhe popullit hungarez, në kohë 
të mira dhe të këqija. Ne edhe në të ardhshmen këtë 
qëndrim do të kemi, sepse këtë na c dikton ndjenja e 
miqësisë së sinqertë, respekti për popullin vëlla hun- 
garez dhe detyra jonë internacionaliste. Asnjëherë në 
marrëdhëniet midis dy partive dhe dy vendeve tona 
nuk ka pasur asnjë mosmarrëveshje dhe në qoftë se 
tani, me letrën tuaj, ju përpiqeni të krijoni artificialisht 
një situatë jonormale, e kuptoni se për këtë nuk jemi 
ne fajtorël Ne as nuk e kemi dashur, as nuk e duam 

një gjë të tillë, sepse kjo nuk është as në interesin e 
Partisë dhe të popullit tonë, as në interesin e partisë 
dhe të popullit hungarez, as në atë të unitetit të kampit 
socialist. Për këtë janë të interesuar vetëm armiqtë e 
partive dhe të popujve tanë, armiqtë e vendeve socia- 
liste, armiqtë e socializmit dhe të komunizmit. Ne 
shpresojmë se edhe Komiteti Qendror i Partisë Socia- 
liste të Punonjësve të Hungarisë do të jetë i të njëjtit 
mendim me ne. 


Përshëndetje komuniste 


Me autorizim të Komitetit Qendror 
të Partisë së Punës të Shqipërisë 


Sekretari i Parë 


Enver Hoxha 


Botohet për herë të parë me 

ndonjë shkurtim, sipas origji- 

nalit që gjendet në Arkivin 
Qendror të Partisë 


NJË AKT ANTIMARKSIST E ANTISHQIPTAR 
I GRUPIT REVIZIONIST TË HRUSHOVIT 


Letër dërguar të gjitha organizatave të Partisë 


16 gusht 1961 


TË GJITHA ORGANIZATAVE TË PARTISË 


Shokë, 


Sikurse jeni vënë në dijeni me anën e shtypit, prej 
'datës 3 deri më 5 gusht 1961 u mbajt në Moskë një 
mbledhje e përfaqësuesve të partive komuniste e punë- 
tore të vendeve pjesëtare të Traktatit të Varshavës për 
çështjen e përfundimit të traktatit të paqes me Gjer- 
maninë. Komiteti Qendror i Partisë sonë caktoi, për të 
marrë pjesë në këtë mbledhje, delegacionin e tij, të 
kryesuar nga shoku Ramiz Alia, me kompetenca të 
plota, për të shpënë atje pikëpamjen e Partisë dhe të 
Qeverisë sonë mbi rregullimin e problemit gjerman. Për 
këtë vendim u njoftua zyrtarisht nga ana e Komitetit 
Qendror të Partisë, qysh më 22 korrik, inisiatori i mble- 
dhjes, V. Ulbrihti. 

Në datën 1 gusht delegacioni ynë arriti në Moskë. 

Mbledhja filloi në datën 3 gusht. Merrnin pjesë, përveç 
përfaqësuesve të partive komuniste e punëtore të ven- 
deve të Traktatit të Varshavës, edhe përfaqësues të 
partive komuniste e punëtore të vendeve socialiste të 
Azisë. Sapo filloi mbledhja, të cilën e kryesonte N. Hru- 
shovi, e mori fjalën Sekretari i Parë i Komitetit Qe- 
ndror të Partisë Socialiste të Bashkuar Gjermane, 
V. Ulbrihti, i cili, pasi bëri një varg akuzash dhe 
shpifjesh të ulëta kundër Partisë sonë dhe udhëheqësve 
të saj, sikur gjoja Partia jonë “ka frikë të marrë për- 
gjegjësi për një çështje të tillë të ndërlikuar sikurse 
është çështja gjermaner, sikur gjoja ajo pregatit te- 
rrenin për t'u afruar me ata që kundërshtojnë rregulli- 
min paqësor të problemit gierman-x dhe se sështë vënë 
në opozitë me Traktatin e Varshavësr etj., etj., kërkoi 
që delegacioni i Partisë së Punës të Shqipërisë të mos 
pranohej në mbledhje, nën pretekstin se atë nuk e 
kryesonte Sekretari i Parë i Komitetit Qendror të PPSH, 
ndërsa delegacionet e tjera të vendeve pjesëtare të 
Traktatit të Varshavës kryesoheshin nga sekretarët e 
parë. Është fare e qartë se përsëri, si në mbledhjet e 
mëparshme, ne ndodheshim përpara një provokacioni 
të ulët, i cili kishte për qëllim të poshtëronte Partinë 
tonë, t'i mohonte asaj të drejtën e -padiskutueshme që, 
si pjesëtare e Traktatit të Varshavës, të thoshte fjalën 
e saj për një problem kaq të rëndësishëm siç është 
problemi gjerman. E 

Ky komplot i ri ishte organizuar në mënyrë të tillë 
që delegacionit tonë të mos i jepej fare mundësia që 
të fliste dhe të hidhte poshtë shpifjet e akuzat që u 
bënë në adresë të Partisë sonë, të denonconte këtë akt 

antimarksist të paparë ndonjëherë në marrëdhëniet 
midis partive komuniste e punëtore. Megjithëkëtë, edhe 
pse u ndërpre pas çdo fjale nga N. Hrushovi, delega- 
cioni ynë e dënoi këtë veprim si armiqësor e antimark- 
sist, theksoi se Partia jonë kurrë dhe nga askush nuk 
ka pasur dhe nuk ka frikë, ajo zbaton me besnikëri 
angazhimet e saj ndaj Traktatit të Varshavës, se Partia 
e Punës e Shqipërisë ka qenë dhe është e vendosur që 
çështja e traktatit të paqes me Gjermaninë të për- 
fundohet sa më parë, se propozimi i Ulbrihtit është në 
kundërshtim me çdo rregull marksist, sepse në Partinë 
tonë vepron parimi i udhëheqjes kolegjiale, sipas të 
cilit çdo i deleguar i Komitetit Qendror është i autori- 
zuar nga ai për çdo veprim edhe është në gjendje të 
marrë përgjegjësi të plotë në çdo situatë. Por organi- 
zatorët e këtij veprimi armiqësor ndaj Partisë sonë bënë 
punën e tyre. Të gjithë sekretarët e parë të partive 
komuniste e punëtore të vendeve të Traktatit të Varsha- 
vës, që folën pas Ulbrihtit, aprovuan propozimin e tij 
duke i mohuar Partisë sonë të drejtën e pjesëmarrjes 
në mbledhje. 

Në këto kushte delegacioni ynë menjëherë i drej- 
toi një letër N. Hrushovit, si kryetar i mbledhjes, me 
të cilën protestoi për këtë veprim antimarksist që u 
krye kundër Partisë sonë, i dërgoi tekstin e fjalimit 
që do të mbante delegacioni ynë në mbledhje, me kër- 
kesën që të lexohej në mbledhje dhe të futej në proto- 
kollet e saj. (Përmbajtja e fjalimit në formën e një 
deklaratet, ku përcaktohet pikëpamja e Partisë sonë për 


1 Shih “Dokumente kryesore të PPSH-, vëll. IV, f. 62. Tira- 
në, 1950. 

problemin gjerman, u botua në gazetën eZëri i popu- 
llitë të datës 8 gusht 1961). Kopja e letrës drejtuar 
Hrushovit dhe kopja e fjalimit iu dërguan gjithashtu 
edhe të gjithë kryetarëve të delegacioneve të partive 
që merrnin pjesë në mbledhje. 

Duket qartë se N. Hrushovi dhe udhëheqësit e tjerë 
kryesorë të vendeve socialiste të Evropës, që ndjekin 
kursin e tij, me qëllime të paracaktuara dhe armiqësore 
mbajtën ndaj Partisë sonë të Punës, që mbron me bes- 
nikëri marksizëm-leninizmin, një qëndrim antimarksist 
dhe armiqësor, duke shkelur edhe një herë, në mëny- 
rën më brutale, normat më elementare organizative 
dhe parimet marksiste-leniniste të konsultimit dhe të 
barazisë që duhet të zbatohen në marrëdhëniet midis 
partive komuniste e punëtore motra: ndërhynë haptazi 
në kompetencat dhe në punët e brendshme të një partie 
tjetër, e cila ka të drejtë të plotë që, në mënyrë të 
pavarur, të caktojë vetë delegacionin që ajo mendon ta 
përfaqësojë në këtë apo në atë mbledhje partie, të 
shfaqë lirisht pikëpamjet e saj, pavarësisht nëse këto i 
pëlqejnë apo nuk i pëlqejnë dikujt. Ky qëndrim i tyre 
armiqësor dhe në kundërshtim flagrant me parimet dhe 
rregullat e përcaktuara në Deklaratën e përbashkët të 
partive komuniste e punëtore, të nënshkruar në Moskë, 
në nëntor të vitit 1960, është vetëm një hallkë në zin- 
xhirin e gjatë të veprimtarisë antimarksiste, antisocia- 
liste dhe antishqiptare që zhvillojnë grupi i Hrushovit 
dhe ata që e ndjekin pas. Qëndrimi armiqësor pa pre- 
cedent që mbajtën sekretarët e parë të komiteteve qe- 
ndrore të partive komuniste e punëtore të vendeve 
socialiste të Evropës është një goditje tjetër e rëndë që 

u bëhet unitetit të kampit socialist, marksizëm-leniniz- 
mit dhe gëzon vetëm armiqtë e socializmit e të paqes, 
imperialistët amerikanë dhe shërbëtorët e tyre, revi- 
zionistët jugosllavë në radhë të parë. Në këtë mulli çon 
ujë trajtimi antimarksist që iu bë delegacionit të Par- 
tisë sonë të Punës në mbledhjen e Moskës të 3 gushtit. 

Duhet theksuar se përfaqësuesi i Partisë Komu- 
niste të Kinës, që asistonte në mbledhje me cilësinë e 
vëzhguesit, lexoi një deklaratë proteste në emër të 
Komitetit Qendror të Partisë Komuniste të Kinës, me 
anën e së cilës udhëheqja e Partisë Komuniste të Kinës 
dënonte qëndrimin armiqësor që u mbajt ndaj delega- 
cionit të Partisë sonë, duke e konsideruar atë në kun- 
dërshtim me Deklaratën e Moskës të nëntorit 1960, dhe 
aspak bindëse arsyetimet mbi të cilat u bë propozimi 
për mospranimin e delegacionit tonë në mbledhje. Në 
këtë protestë theksohej se çdo parti ka të drejtë të 
caktojë vetë delegacionin e saj, të cilit ajo i jep kompe- 
tenca për të vepruar në emër të saj dhe se asnjë parti 
nuk ka të drejtë të largojë nga një mbledhje e për- 
bashkët delegacionin e caktuar nga Komiteti Qendror 
i një partie tjetër. Qëndrimi që u mbajt ndaj delegacio- 
nit të Partisë së Punës të Shqipërisë, thekson deklarata 
e Komitetit Qendror të Partisë Komuniste të Kinës, 
dëmton hapur kompaktësinë e kampit socialist, ai do të 
pritet me hidhërim nga të gjithë ata që luftojnë për 
unitetin dhe do të gëzojë imperialistët e armiqtë e so- 
cializmit. Me anë të deklaratës së tij Komiteti Qe- 
ndror i Partisë Komuniste të Kinës kërkoi që të 
anulohej vendimi për largimin e delegacionit tonë nga 
mbledhja. 

Por pjesëmarrësit e mbledhjes së Moskës nuk e 
morën parasysh as këtë protestë. Ata zhvilluan mble- 
dhjen pa delegacionin tonë dhe në fund të punimeve, 
duke dashur që të mbulojnë krimin që bënë ndaj Par- 
tisë së Punës të Shqipërisë, botuan një komunikatë ku, 
në mënyrë të paturpshme e falsifikuese, thuhej se në 
mbledhje morën pjesë gjithë sekretarët e parë të ko- 
miteteve qendrore të partive komuniste e punëtore të 
vendeve të Traktatit të Varshavës. Duke marrë para- 
sysh se një afirmim i tillë është fals dhe nuk i përgji- 
gjet së vërtetës, Komiteti Qendror i Partisë sonë Ven- 
dosi të mos e botojë këtë komunikatë. Nga ana tjetër, 
me qëllim që të shprehim pikëpamjen tonë lidhur me 
problemin gjerman, që të hedhim poshtë shpifjet dhe 
akuzat false që u bënë kundër Partisë sonë lidhur me 
këtë çështje, Komiteti Qendror i Partisë vendosi të bo- 
tojë në shtyp deklaratën e Komitetit Qendror të Partisë 
lidhur me çështjen gjermane, të cilën do ta mbante në 
mbledhjen e Moskës delegacioni ynë dhe që iu dërgua 
që në Moskë gjithë kryetarëve të delegacioneve që 
merrnin pjesë në atë mbledhje. Deklarata, siç u tha më 
lart, u botua më 8 gusht 1961 në gazetën -Zëri i popu- 
llite. Por, duke e botuar këtë deklaratë, Komiteti Qe- 
ndror i Partisë kishte parasysh që të mos u jepte armë 
as imperialistëve, as revizionistëve jugosllavë, prandaj 
nuk u theksua se delegacioni ynë nuk u pranua në 
mbledhje. Në shtyp ne shënuam vetëm sç delegacioni 
ynë shkoi në Moskë dhe u dërgoi kryetarëve të delega- 
cioneve të partive, që merrnin pjesë në mbledhje, dek- 
laratën e Komitetit Qendror të PPSH mbi çështjen e 
përfundimit të traktatit të paqes me Gjermaninë. Ko- 

miteti Qendror i Partisë mendon se kaq ishte e mjaf- 
tueshme. Në qoftë se grupi i Hrushovit e të gjithë ata 
që.e pasojnë duan t'i japin armë reaksionit, le ta thonë 
në shtyp vetë arsyen pse delegacioni ynë nuk foli në 
mbledhje, por dërgoi këtë deklaratë. 

Siç shihet, mbledhja e Moskës e sekretarëve të 
parë të partive komuniste e punëtore të vendeve pjesë- 
tare të Traktatit të Varshavës, u shndërrua edhe një 
herë nga Hrushovi dhe nga ata që i mbajnë iso në 
arenë sulmesh, provokacionesh c ofendimesh të ndyra, 
kundër Partisë, popullit e atdheut tonë. Kjo mbledhje 
nxori në shesh fytyrën e tyre prej antimarksistësh e 
antishqiptarësh, fytyrën e tyre prej revizionistësh e 
oportunistësh. Por, nga ana tjetër, kjo mbledhje, ashtu 
si edhe mbledhjet e Bukureshtit e të Moskës të vitit 
1960, do të përmenden në historinë e lëvizjes komuniste 
e punëtore ndërkombëtare, në historinë e kampit so- 
cialist, jo vetëm për qëndrimet antimarksiste dhe re- 
vizioniste të Hrushovit me shokë, por edhe për qëndri-, 
min e vendosur, parimor, marksist-leninist, që mbajti 
një parti e vogël, Partia e Punës e Shqipërisë, për 
mbrojtjen e parimeve të marksizëm-leninizmit, për 
mbrojtjen dhe për forcimin e unitetit të kampit socia- 
list, për mbrojtjen e nderit e të dinjitetit të popullit e 
të atdheut të saj. 

Presionet e provokacionet, shantazhet dhe kërcë- 
nimet që u bëhen Partisë dhe Qeverisë sonë, popullit 
tonë, tregojnë se Hrushovi me grupin e tij notojnë në 
llumin e revizionirmit e të oportunizmit, tregojnë se 
Partia jonë është në rrugë të drejtë. 

Mobilizimi në punë, i paparë ndonjëherë, dhe rea- 

lizimet e mrekullueshme që po arrin populli ynë, i 
udhëhequr nga Partia e vet, besnike deri në vdekje e 
interesave të popullit, në sektorin e industrisë e të buj- 
qësisë, të ndërtimeve e të kulturës etj., janë përgjigjja 
më e mirë që u jepet armiqve të Partisë. Këto dësh- 
mojnë për drejtësinë e vijës së Partisë, e cila është 
vija dhe politika e vetë masave punonjëse të qytetit c 
të fshatit, këto dëshmojnë edhe një herë për unitetin e 
çeliktë revolucionar e luftarak që bashkon Partinë me 
popullin, për unitetin e pathyeshëm marksist-leninist 
të radhëve të komunistëve shqiptarë, të cilët, në këto 
momente, janë të bashkuar si një trup i vetëm rreth 
Komitetit Qendror të Partisë, këtij shtabi luftarak që 
me trimëri e zgjuarsi, me besnikëri të pakufishme ndaj 
interesave të atdheut, udhëheq popullin në rrugën e 
socializmit. 

Përpara një uniteti të tillë bolshevik, unitet inte- 
resash e qëllimesh të përbashkëta të Partisë e të popu- 
llit, kanë thyer dhe do të thyejnë gjithmonë kokën ar- 
miqtë e Partisë e të popullit, sepse në anën tonë 
është forca e së drejtës, e cila është një forcë e 
pamposhtur. 

Sa më tepër e sulmojnë dhe e kërcënojnë armiqtë 
Partinë tonë, aq më fort komunistët shtrëngojnë ra- 
dhët e tyre, aq më ngushtë lidhet populli me Partinë 
e tij që e nxori nga errësira në dritë. Historia e luftë- 
rave dhe e përpjekjeve të Partisë e të popullit kundër 
imperialistëve dhe shërbëtorëve të tyre, revizionistëve 
jugosllavë, monarko-fashistëve grekë, ncofashistëve ita- 
lianë si edhe revizionistëve e oportunistëve të çdo ka- 
Vëpi, na ka mësuar se uniteti është garancia vendimtare 

e fitoreve tona dhe e disfatave për armiqtë tanë, se 
uniteti është burimi i forcës sonë të pashtershme, është 
arma jonë gjithmonë fitimtare. Prandaj, të dashur sho- 
kë, le ta ruajmë si thesarin më të shtrenjtë, si sytë e 
ballit unitetin tonë që ka në bazën e vet mësimet e 
marksizëm-leninizmit, interesat ec përbashkëta të Par- 
tisë, të popullit e të atdheut për mbrojtjen c fitoreve 
të revolucionit tonë popullor dhe të ndërtimit socialist 
të vendit. 

Le ta mbajmë gjithmonë lart vrullin revolucionar 
të popullit e të Partisë sonë për ndërtimin ec socializmit 
dhe vigjilencën e tyre të mprehtël 

Le ta mbajmë lart, me guxim, si deri sot, flamurin 
e marksizëm-leninizmit, flamurin e miqësisë me popujt 
vëllezër të Bashkimit Sovjetik, të Kinës c të vendeve 
të tjera të demokracisë popullorel Kështu ne do të 
kapërcejmë çdo vështirësi dhe pengesë, kështu ne do 
të thyejmë çdo armik që do të tentojë të prekë Partinë 
e popullin, lirinë, pavarësinë, sovranitetin dhe integri- 
tetin tokësor të atdheut tonë. 


Sekretari i Parë i Komitetit Qendror 
të Partisë së Punës të Shqipërisë 


Enver Hoxha 


Kjo letër të lexohet në të gjitha organizatat-bazë 
të Partisë me qëllim që të gjithë komunistët të jenë në 

dijeni të këtij akti të pashembullt antimarksist që 
Hrushovi dhe njerëzit që e pasojnë bënë kundër Partisë 
dhe vendit tonë. 


Botohet për herë të parë si- 
pas origjinalit që gjendet në 
Arkivin Qendror të Partisë 


28 — 95 


TELEGRAM NGUSHULLIMI PËR VDEKJEN 
E MILITANTIT TË PALODIIUR KOMUNIST, 
UILIAM FOSTER 


4 shtator 1961 


KOMITETIT EKZEKUTIV KOMBËTAR TË PARTISË 
KOMUNISTE TË SHTETEVE TË BASHKUARA 
TË AMERIKËS 


Të dashur shokë, 


Me hidhërim të madh mësuam për vdekjen e udhë- 
heqësit të shquar të Partisë Komuniste të Shteteve të 
Bashkuara të Amerikës, luftëtarit të paepur për mbroj- 
tjen e interesave të klasës punëtore dhe të masave 
punonjëse, personalitetit të shquar të lëvizjes komu- 
niste e punëtore amerikane dhe ndërkombëtare, birit 
besnik të popullit amerikan, shokut Uiliam Foster. 

Komiteti Qendror i Partisë së Punës të Shqipërisë 
i dërgon ngushullimet e thella Partisë Komuniste të 
Shteteve të Bashkuara për këtë humbje të rëndë. 

Jeta dhe vepra revolucionare e militantit të palo- 
dhur komunist, shokut Uiliam Foster, do të mbeten të 
paharruara dhe do të frymëzojnë mijëra e mijëra mili- 

tantë komunistë të rinj në luftë për unitetin dhe kom- 
paktësinë e radhëve të partisë, kundër armiqve të 
klasës punëtore e të marksizëm-leninizmit, kundër 
imperializmit amerikan, kokës së reaksionit ndërkom- 
bëtar, dhe agjentëve të tij, oportunistëve dhe revizio- 
nistëve modernë, për triumfin e çështjes së klasës pu- 
nëtore, të socializmit dhe të komunizmit, në shërbim 
të të cilave shoku Uiliam Foster shkriu gjithë energjitë 
dhe jetën e tij. 


Për Komitetin Qendror 
të Partisë së Punës të Shqipërisë 


Sekretari i Parë 


Enver Hoxha 


Botuar për herë të parë në Botohet sipas origjinalit që 
gazetën -Zëri 1 popullit-, gjendet në Arkivin Qendror 
Nr. 214 (4057), 5 shtator 1961 të Partisë : 


- 


MBI DISA PROBLEME TË GJENDJES 
NDËRKOMBËTARE 


Fjala në Plenumin III të KQ të PPSH 


5 shtator 1961 


Byroja Politike mendoi të thërresë mbledhjen e kë- 
tij Plenumi për të diskutuar dhe për të aprovuar pro- 
jektletrënt që do t'u dërgojmë komiteteve qendrore të 
partive komuniste e punëtore të vendeve pjesëtare të 
Traktatit të Varshavës, në përgjigje të letrës së tyre të 
8 gushtit të këtij viti, për të cilën ju keni dijeni. Një- 
“kohësisht në mbledhjen e sotme të Plenumit mendojmë 
t'ju vëmë në dijeni edhe për një letër provokuese e plot 
shpifje që i është dërguar Komitetit Qendror të Partisë 
sonë nga ana e Komitetit Qendror të Partisë Komu- 
niste të Bullgarisë. Fryma e kësaj letre është e njëjtë 
me ato të letrave të tjera që na janë dërguar nga Ko- 
miteti Qendror i Partisë Komuniste të Bashkimit Sov- 
jetik dhe komitetet qendrore të partive të tjera të 
vendeve socialiste të Evropës. Kjo letër nuk na ka ar- 


1 Shih në këtë vëllim £ 457. 

dhur akoma, por jemi njoftuar me një radiogram për- 
mbledhës nga ambasadori ynë në Bullgari. Sidoqoftë 
nga leximi i këtij radiogrami Plenumi ynë do të ketë 
një ide të qartë mbi përmbajtjen e letrës së Komitetit 
Qendror të Partisë Komuniste të Bullgarisë. 

Para se të flasim konkretisht për këto letra dhe 
për përgjigjet që mendojmë t'u japim, dëshiroj të bëj 
një përmbledhje si po zhvillohen tani ngjarjet në are- 
nën ndërkombëtare. 

Ju e ndiqni me kujdes shtypin ce Partisë dhe jeni 
në korent si po zhvillohen ngjarjet në botë. Situata 
aktuale ndërkombëtare është e vëshilirë, e rëndë, për 
shkak se imperialistët dhe kryesisht ata amerikanë po 
kurdisin konflikte dhe kanë qëllime luftënxitëse. Këto 
situata të acaruara nuk janë të papritura jo vetëm për 
ne si Plenum, por as për gjithë Partinë dhe popullin 
tonë, për arsye se Komiteti Qendror i Partisë sonë e 
ka parashikuar me kohë zhvillimin e tyre, ai nuk shkon 
kurrë me hamendje, por fenomenet e ndryshme i gjy- 
kon dhe i analizon në dritën e shkencës marksiste- 
-leniniste, prandaj koha ka vërtetuar se sa të drejta 
kanë qenë dhe janë parashikimet e tij. Si rrjedhim, Ko- 
miteti ynë Qendror ka ditur të sqarojë e të mobilizojë 
në rrugë të drejtë gjithë komunistët dhe punonjësit e 
vendit tonë, duke krijuar situata të tilla të forta që 
Partia dhe populli të mundin të përballojnë pa lëkundje 
çdo të papritur. 

Çështja se impcrializmi e veçanërisht-ai amerikan 
dhe aleatët e tij anglezë, gjermanë e të tjerë janë luf- 
tënxitës, për ne as ka qenë dhe as është e re. Gati në 
çdo mbledhje të Komitetit Qendror kjo çështje është 

shtruar drejt e me forcë dhe jo vetëm si është zhvi- 
lluar situata, por janë përcaktuar edhe masat që duhej 
të merrte në çdo moment Partia për të përballuar çdo 
situatë të krijuar dhe për të demaskuar përpara opi- 
nionit shqiptar e botëror rrezikshmërinë e imperializ- 
mit amerikan dhe të bashkëpunëtorëve të tij si dhe 
pregatitjet e tyre për luftë. 

Për ne është e qartë se imperializmi amerikan 
është xhandar ndërkombëtar dhe udhëheqës i botës ka- 
pitaliste. Nuk është nevoja të zgjatemi rreth pregatit- 
jeve të mëdha për luftë që bëjnë imperialistët ameri- 
kanë me aleatët ec tyre. Është fakt se tani janë krijuar 
prej tyre dy vatra shumë të rrezikshme lufte. 

Gjermania e Bonit është fashistizuar, atje mbretë- 
ron fashizmi nën maskën e edemokracisër kristiane. 
Në Gjermaninë e Bonit janë në fuqi revanshistët, i 
gjithë llumi i hitlerianëve që i shpëtuan dënimit. Këta 
revanshistë, të ndihmuar nga imperialistët amerikanë, 
anglezë dhe francezë, kanë kohë që po organizojnë një 
forcë të madhe ushtarako-fashiste, për ta përdorur për- 
sëri si forcë sulmi në Evropë kundër vendeve socialiste 
e për të krijuar unitetin e Gjermanisë në interes të 
politikës së tyre fashiste, Kjo ka qenë e qartë për të 
gjitha partitë komuniste dhe punëtore, veçanërisht për 
Partinë tonë, € cila e ka demaskuar kurdoherë rrezi- 
kun e revanshizmit gjerman. Për ta demaskuar dhe për 
t'i vënë fre këtij revanshizmi, politika e Partisë sonë 
ka qenë e palëkundshme dhe në përputhje me interesat 
e revolucionit, të socializmit dhe të paqes në botë. 

Krahas me Republikën Federale Gjermane, fashiz- 
mi orvatet të vendoset edhe në vende të tjera perëndi- 

more. Kështu për shembull, qysh para Luftës së Dytë 
Botërore, në Francë, grupet e La Rokut, ato të kryqeve 
të zjarrta të Sharl Morasit e të tjerë, u përpoqën të 
merrnin pushtetin dhe të vendosnin diktaturën e tyre 
fashiste. Por kjo nuk ishte aq e lehtë, sepse partitë e 
tjera, që kishin akoma influencë në popull, si partia 
radikalsocialiste, partia socialiste e të tjera, veçanërisht 
Partia Komuniste e Francës, e cila ka qenë një nga 
partitë më të rëndësishme dhe të fuqishme, nuk i lejuan 
grupimet fashiste në Francë të merrnin pushtetin 
si në Itali dhe në Gjermani. Megjithëkëtë rruga që 
ndoqën këto parti në Francë, me përjashtim të Partisë 
Komuniste, ishte e tillë që hitlerianët e përlanë Francën 
brenda një kohe fare të shkurtër. 

Edhe tani orvatjet për fashistizimin e Francës nuk 
mungojnë. Kio duket jo vetëm në luftën që bëjnë cle- 
mentët fashistë për të ardhur në fuqi, por edhe në fak- 
tin se vazhdon lufta në Algjeri e gjetkë. Një gjë c tillë 
tregon se në Francë ekzistojnë e veprojnë edhe orga- 
nizata fashiste të ultrave, të fshehta dhe të hapura. Në 
këtë situatë Partia Komuniste e Francës nuk është më 
ajo që ka qenë para dhe gjatë Luftës së Dytë Botërore, 
sepse, sikurse dihet, ajo dhe sidomos udhëheqja e saj 
nuk janë në pozita revolucionare marksiste-leniniste. 
Në udhëheqjen e tanishme të Partisë Komuniste të 
Francës duken tendenca të theksuara oportuniste, revi- 
zioniste jo vetëm në politikën ndërkombëtare, por ajo 
mbyll sytë edhe përpara fashizmit që po ngre kokë 
në Francë. . 

Në Itali situata për reaksionin e brendshëm, për 
partitë borgjeze profashiste paraqitet edhe më e favor- 

shme, sepse Partia Komuniste e Italisë gjendet në pozita 
krejtësisht oportuniste revizioniste. Pra fashistizimi në 
Itali po zhvillohet me hapa të shpejtë. 

Në këto situata, forca kryesore goditëse është im- 
perializmi amerikan, i cili vë në lëvizje edhe Gjerma- 
ninë fashiste të Bonit, Anglinë etj. Në këto vende ne 
shikojmë tendenca që rriten e zhvillohen dhe po reali- 
zohen qëllimet ec imperialistëve dhe të fashistëve. Tregu 
i Përbashkët dominohet nga Gjermania e Bonit që 
është bërë një fuqi e madhe politike, ekonomike dhe 
ushtarake. Ky treg është një pregatitje e terrenit për 
luftë, që imperialistët amerikanë dhe të tjerët, kur të 
shpërthejnë luftën, të mos gjenden në ato pozita që u 
ndodh Hitleri para Luftës së Dytë Botërore, i cili u 
detyrua të godasë Francën, megjithëse atë e likuidoi 
shpejt, si dhe më vonë Anglinë, duke i pasur këto ve- 
nde kundërshtare në Luftën e Dytë Botërore. Imperia- 
listët përpiqen që, kur të futen në luftë kundër vendeve 
socialiste, në radhët e tyre të ekzistojë një bllok pak a 
shumë homogjen. Prandaj nga shtetet imperialiste pe- 
rëndimore tani po bëhen pregatitje edhe ushtarake, 
edhe ekonomike që anomalitë që ndodhën në Luftën e 
Dytë Botërore të mos përsëriten. Anglia, me formimin 
e Tregut të Përbashkët, tentoi të mos merrte pjesë dhe 
nuk mori. Por tani ne shohim se Makmilani dhe qeveria 
angleze kanë thënë se do të marrin pjesë në këtërorga- 
nizatë, që ka për qëllim të zgjidhë problemet ekono- 
mike në interes të trusteve dhe të monopoleve kapi- 
taliste dhe në luftë kundër vendeve socialiste. 

Natyrisht, çështja e Berlinit dhe e Gjermanisë Pe- 
rëndimore tani është shumë e mprehtë, që i ka vënë 

si kampin socialist, ashtu edhe imperializmin amerikan 
me gjithë aleatët e tij të Bonit, të Londrës, të Parisit 
etj., përpara një gjendjeje që duhet kapërcyer medoe- 
mos. Traktati i paqes me Gjermaninë duhet nënshkruar 
dhe të likuidohet edhe situata jonormale e Berlinit 
Perëndimor, i cili është e domosdoshme të kthehet në 
një qytet të lirë dhe të çmilitarizuar. Sigurisht, zgji- 
dhja e këtij problemi duhet bërë në momente të 
favorshme për në, dhe në përgjithësi situata është në 
favorin tonë në çdo pikëpamje. Ne jemi marksistë, 
duhet t'i gjykojmë çështjet objektivisht, situatën ta 
analizojmë konkretisht duke u nisur nga pozitat e 
marksizëm-leninizmit. 

Rreziku i luftës është shtuar edhe më tepër me 
propagandën antimarksiste të paqes dhe të çarmatimit 
të përgjithshëm e të plotë që bëhet si pasojë e politikës 
oportuniste revizioniste të grupit të N. Hrushovit. Për- 
veç të tjerave, politika e Nikita Hrushovit ka bërë që 
midis vendeve të kampit socialist të mos ekzistojë uni- 
tet, i cili është i domosdoshëm sidomos përpara rrezi- 
kut në rritje të imperializmit me atë amerikan në krye. 
Të gjithë popujt, të gjithë komunistët dhe partitë ko- 
muniste e punëtore të vendeve socialiste duhet të jenë 
të gatshme të derdhin gjakun, që të shpëtojnë popujt, 
vendet e tyre dhe botën nga rreziku i impcrializmit 
amerikan dhe i aleatëve të tij. Mirëpo shtetet socialiste 
në vend që të jenë të bashkuara si një trup i vetëm 
përpara kësaj force barbare, të egër dhe shkatërruese, 
janë të përçara. 

Shkaku i kësaj përçarjeje është politika revizioniste 
e tradhtare e grupit të N. Hrushovit, veprimtaria c të 

cilit ka filluar që kur N. Hrushovi dhe pasuesit e tij 
erdhën në fuqi në Bashkimin Sovjetik. Sa ishte gjallë 
Stalini në të gjitha partitë komuniste dhe punëtore 
zbatohej një vijë e drejtë marksiste-leniniste dhe midis 
tyre ekzistonte një miqësi e ngushtë internacionaliste 
e vërtetë. Rryma oportuniste kanë ekzistuar në këto 
parti edhe atëherë, por ato ishin të pafuqishme. Fakti 
është se farën e grindjes dhe të përçarjes në kampin 
socialist dhe në lëvizjen komuniste ndërkombëtare e 
solli ky grup me N. Hrushovin në krye, me politikën e 
tij revizioniste dhe likuidatore të marksizëm-leninizmit. 
Si rrjedhim, situata sot është në dëm të prestigjit, të 
autoritetit dhe të dashurisë së madhe që kanë pasur 
dhe kanë popujt për Bashkimin Sovjetik, shtetin e parë 
të proletariatit në botë. Grupi i N. Hrushovit në fakt 
po i likuidon këto merita të Bashkimit Sovjetik. 

Politika e N. Hrushovit dhe e grupit të tij është 
një politikë e zbutjes dhe e nënvleftësimit të rrezikut 
imperialist, është një politikë -bombastiker, sipas së 
cilës snë çdo moment jemi të gatshëm dhe aq të fuqi- 
shëm sa brenda ditës mund t'i zhdukim të gjitha forcat 
e imperializmit-. Kjo është një propagandë e nënvlef- 
tësimit të forcës së kundërshtarëve tanë. Të gjitha pikat 
kyçe të politikës së N. Hrushovit vërtetojnë një vijë 
të tillë revizioniste. 

Nën maskën e bashkekzistencës paqësore dhe të 
mbrojtjes së paqes, në masat e gjera të popullit Hru- 
shovi ka krijuar një iluzion të dënueshëm, kriminal 
dhe nga ana tjetër i ka dhënë kohë të vlefshme impe- 
rializmit për t'u armatosur dhe për të kërcënuar vendet 
socialiste dhe popuj të vendeve të tjera. 

Le të marrim çështjen e vendeve të shtypura kolo- 
niale e gjysmëkoloniale, ku ziente, zien dhe do të ziejë 
revolucioni. N. Hrushovi me politikën e tij revizioniste 
e ka tradhtuar lëvizjen nacionalçlirimtare në këto ve- 
nde. Në shtyp e në radio shkruhet dhe flitet për to, 
por kjo është vetëm një re tymi, sepse, po të mos 
shkruhej e flitej, do të ishte demaskim i plotë për të. 

Hrushovi dhe ata që e pasojnë nganjëherë janë 
të detyruar të thonë ndonjë fjalë kundër imperializmit 
dhe kolonializmit, por le t'i hyjmë më në detaje kësaj 
çështjeje. Vendet që janë akoma nën sundimin kolonial 
dhe ato që porsa janë çliruar nga zgjedha e huaj duhen 
ndihmuar në luftën e tyre kundër imperializmit dhe 
reaksionit. Popujt e këtyre vendeve duhen mbështetur 
medoemos politikisht, ekonomikisht dhe, kur kërkojnë 
ndihmë, u duhen dhënë edhe armë për t'u çliruar nga 
kolonizatorët ose për t'u mbrojtur prej tyre. Kush men- 
don ndryshe nuk është në rrugën marksiste-leniniste. 
Çështja e përkrahjes internacionaliste të popujve është 
një detyrë e madhe e të gjitha partive komuniste dhe 
punëtore të vendeve socialiste. Mirëpo sot, Bashkimi 
Sovjetik, që ka një peshë të madhe politike, ekonomike 
dhe ushtarake nuk po e ndihmon lëvizjen nacionalçli- 
rimtare të asnjë vendi dhe kjo fshihet nën maskën e 
bashkekzistencës paqësore me fuqitë që vazhdojnë po- 
litikën e shtypjes e të shfrytëzimit kolonial. 

Çlirimi i shumë popujve të Azisë dhe të Afrikës 
nga zgjedha e imperializmit amerikan ose më direkt nga 
imperializmi anglez dhe francez është një çështje me 
rëndësi të madhe dhe pozitive që ndihmon në ecjen 
përpara të revolucionit me etapa. 

Komiteti Qendror i Partisë sonë në shumë doku- 
mente e ka theksuar se ne nuk jemi kundër ndihmës 
që u duhet dhënë vendeve të porsaçliruara, por t'u 
japësh kredi atyre që bëjnë një politikë antipopullore, 
atyre që vrasin e burgosin komunistët, që shpallin 
botërisht programin e tyre antikomunist dhe që janë 
të lidhur me një mijë e një fije me imperializmin, këtë 
ne e quajmë t'u krehësh bishtin këtyre klikave reaksio- 
nare të imperializmit. 

Politika reaksionare që ndjekin qeveritë e disa 
vendeve të Azisë e të Afrikës i ka detyruar partitë 
komuniste që të hidhen në ilegalitet. Megjithëkëtë, 
Hrushovi vazhdon të tregohet bujar dhe zemërgjerë 
ndaj qeverive të këtyre vendeve. Kjo ka një qëllim. 
Hrushovi dhe grupi i tij mendojnë se me politikën që 
ndjekin do të kenë rrcth Bashkimit Sovjetik një numër 
gjithnjë e më të madh simpatizantësh. Por kjo vijë 
që zbatohet nga Hrushovi dhe pasuesit e tij nuk e for- 
con influencën e Bashkimit Sovjetik në këto vende, 
përkundrazi politika që ndjek Hrushovi u jep mundësi 
klikave borgjeze reaksionare në disa vende të Azisë 
e të Afrikës t'i forcojnë më shumë pozitat e tyre në 
kurriz të popujve, të partive komuniste e punëtore e 
të lëvizjeve revolucionare. 

Ka shumë vende në Afrikë e në Azi që kanë fituar 
një farë pavarësie. Në përgjithësi, udhëheqjet e këtyre 
vendeve tregojnë një farë urrejtje kundër imperializmit 
dhe kolonializmit, veçanërisht kundër imperializmit 
anglez, francez dhe amerikan. Por ata janë udhëheqës 
të borgjezisë së vendit të tyre, që është në atë nivel 
force dhe organizimi siç ka qenë para çlirimit borgjezia 

në vendin tonë. Megjithatë kjo borgjezi duhet ndih- 
muar, sepse në situatën e tanishme partitë komuniste 
në këto vende s'kanë kushte të vijnë në fuqi, dhe në 
disa prej tyre nuk ka fare parti komuniste, bile nuk ka 
as krah përparimtar të borgjezisë, sepse ato lirinë e 
kanë marrë nga imperialistët kolonizatorë, të cilët, në 
situata të caktuara, kanë qenë të detyruar, nga presioni 
i kampit socialist dhe i lëvizjeve nacionalçlirimtare të 
popujve të shtypur, t'ua jepnin këtë farë pavarësie 
këtyre popujve. 

Ja, çfarë ndihme iu dha Kongost Shumë zhurmë 
u bë rreth ngjarjeve në këtë vënd, por atje vepron dora 
e imperializmit amerikan dhe e agjentëve të tij. U 
mbrojt nga ana jonë Patris Lumumba, po atë e vranë 
e pas tij u vu Gizenga, i cili u bashkua me Kasavubunë 
e të tjerë. Këta u bashkuan se të tillë janë, ne nuk 
kemi pasur asnjë iluzion për ta, por duhet vënë në 
dukje se ndihma, në radhë të parë e Bashkimit Sov- 
jetik për Kongon nuk ka qenë një ndihmë revolucio- 
nare, por oportuniste e revizioniste për të fituar tregje, 
për të shtrirë zonat e influencës të një fuqie të madhe. 
Qëndrimet sovjetike në këtë çështje synonin për të mos 
prishur politikën që kishte vendosur Hrushovi me im- 
perialistët amerikanë dhe aleatët e tyre, pra politika e 
Hrushovit është paqe për hir të paqes. 

Po me Indinë7 Nehrui është një përfaqësues i bor- 
pjezisë së madhe reaksionare. Në formë ai tregohet 
pacifist dhe mik i N. Hrushovit dhe në fakt kështu 
është, mik i ngushtë i tij. Po ne e dimë kush është 
Nehrui. Ai lufton e përçan Partinë Komuniste të Indisë. 
Ligjërisht kjo parti nuk është e ndarë, por në fakt 

ndodh e kundërta, nga një anë janë elementët ec shën- 
doshë marksistë dhe nga ana tjetër qëndrojnë revizio- 
nistët që përkrahen nga N. Hrushovi. Nehrui i shfarosi 
komunistët në Kerala, ai po i arreston dhe po i vret 
ata. Megjithëkëtë borgjezia indiane merr ndihma të më- 
dha nga Bashkimi Sovjetik, dhe përpara popullit të vet 
e komunistëve indianë ajo del me parullën e miqësisë 
me Bashkimin Sovjetik. Ajo mburr N. Hrushovin duke 
e quajtur -politikan të madh të botës komuniste etj. 

Shikoni, shokë, ç'politikë djallëzore po bëhet në 
kurriz të komunizmit ndërkombëtar, shikoni si po 
shtrembërohen mësimet e Leninit për t'u dhënë ndihmë 
popujve të porsaçliruar, sidomos atëherë kur Bashkimi 
Sovjetik t'i ketë forcuar pozitat e tij ekonomike. Kjo 
është e domosdoshme të bëhet, por ka ndihmë e ndihmë 
dhe duhet të shikohet qëllimi i kësaj ndihme. India po 
e përdor ndihmën për qëllime të këqija dhe këtë e 
thonë vetë imperialistët, të cilët nuk janë budallenj. 
Ata thonë se N. Hrushovi po krijon një “kordon sani- 
tare rreth Kinës dhe në fakt ai po e bën këtë. Nehrui 
është një antikinez i tërbuar dhe në këtë rrupë ai po 
ndihmohet nga grupi revizionist i Hrushovit jo vetëm 
fshehtazi, po edhe haptazi, politikisht, ekonomikisht 
dhe ushtarakisht. 

Kjo po ndodh edhe në Laos. Ndërhyrjet e Hrusho- 
vit në këtë vend rënduan gjendjen e nuk u ndreq asgjë, 
atje nuk ka paqe, po luftë dhe bëhen muhabete për të 
fituar kohë imperializmi, i cili e shfrytëzon këtë situatë 
për t'u armatosur dhe për të forcuar pozitat e tij 
në Laos. 


Nga ana tjetër, Hrushovi popullarizon planin e 


MDI DISA PROBLEME TË GJENDJES NDERKOMBETARE 439 


SENTO-s si një fitore të madhe të kampit socialist që 
demaskoka imperializmin. Në të vërtetë ky plan është 
një zbulim dhe vërtetim i padiskutueshëm i rrezik- 
shmërisë së imperializmit, me të cilin Hrushovi është 
përpjekur dhe përpiqet të krijojë një smodus vivendi- 
dhe të vërë kështu botën në gjumë. 

Në Iran, në Pakistan e në Afganistan, politika e 
Hrushovit krijon dhe ushqen në fakt pikëpamje të 
rrezikshme në vend që socializmi të ketë një influencë 
me të vërtetë të shëndoshë. Nga ana tjetër, imperializ- 
mi lufton me armë të kundërta nga tonat. Ai po bën 
ndryshime përsa i përket dhënies së ndihmave për ven- 
det e porsaçliruara. Tani ai nuk u jep atyre vetëm ndih- 
më në armatime, por u jep edhe ndihma ekonomike. Për- 
veç kësaj, imperializmi amerikan ka si aleat në këto 
vende borgjezinë reaksionare kombëtare, bashkë me 
dollarin dhe mjetet e propagandës së vet, me të cilat 
i kundërvihet influencës së vendeve socialiste dhe ide- 
ologjisë së marksizëm-leninizmit. Në këtë drejtim ve- 
projnë me djallëzi edhe revizionistët jugosllavë, të cilët 
organizuan konferencën e Beogradit. 

Kjo konferencë kishte për qëllim krijimin e të ash- 
tuquajturës forcë e të paangazhuarve. Po si duhet kup- 
tuar e ashtuquajtura forcë e të paangazhuarvet Mun- 
det që kjo të jetë një forcë monolite2 Kjo është e pa- 
mundur, për shkak se disa nga këto vende kanë kon- 
tradikta të mëdha me njëra-tjetrën, disa kanë kontra- 
dikta mc vende socialiste, disa i kanë këto kontradikta 
me imperialistët. U fol shumë në këtë konferencë për 
paqen, por në fakt mjaft nga pjesëmarrësit nuk thanë 
asnjë fjalë kundër imperializmit amerikan dhe bllokut 

të NATO-s që kërcënojnë botën me luftë. Disa nga pje- 
sëmarrësit e Konferencës së Beogradit nuk folën hapur 
kundër imperializmit luftënxitës, jo se janë ancutralër, 
po e kanë hallin te kreditë. Ata duan të marrin kredi 
edhe andej edhe këtej dhe kështu të quhen stë paanga- 
zhuarr. Kjo është një taktikë e vjetër e revizionistëve të 
Beogradit që ua kanë mësuar shumë bukur edhe të 
tjerëve se kështu duhet të ecin dhe në këtë mënyrë 
po ecin. 

Të jesh me të vërtetë ci paangazhuar nuk mjafton 
të mos bësh pjesë në një nga blloqet ushtarake, të 
NATO-s ose të Traktatit të Varshavës, por të jesh i 
pavarur politikisht dhe të mos lejosh që ndihmat eko- 
nomike të bëhen shkas për presione e shantazhe që 
shpien në humbjen e sovranitetit shtetëror dhe të lirisë 
së popullit tënd. 

Kjo situatë, shokë, nuk është shkaktuar vetëm nga 
politika e forcës dhe e dollarit, që ndjekin imperialistët 
e sidomos ata amerikanë, po edhe nga politika revizio- 
niste e N. Hrushovit. Revizionizmi ka për qëllim të 
minojë unitetin e kampit socialist, ta dobësojë atë dhe 
lëvizjen komuniste ndërkombëtare, të forcojë impe- 
rializmin. 

Imperializmi amerikan do të përpiqet të izolojë nga 
vendet socialiste popujt e ish-vendeve koloniale, gjys- 
mëkoloniale dhe të porsaçliruara, kurse detyra jonë, e 
vendeve socialiste, është t'i mbështetim këta popuj në 
aspiratat e tyre të drejta, për liri, pavarësi, për një 
jetë më të mirë, duke hedhur njëkohësisht dritë në 
kurthet që u ngrenë imperialistët e revizionistët mo- 
dernë, në radhë të parë revizionistët titistë. 

Në Amerikën e Jugut shohim një situatë të ndry- 
shme nga ajo e vendeve të Afrikës dhe të Azisë. Në 
Kubë revolucioni u krye dhe mbahet qëndrim revolu- 
cionar përballë imperializmit amerikan. Partitë mark- 
siste në Amerikën Latine janë gati në ilegalitet dhe në 
pozita të mira revolucionare. Me sa dimë ne hidhen edhe. 
në aksione kundër borgjezisë në fuqi, bëjnë greva e de- 
mostrata, përleshen dhe gjakosen me armiqtë e klasës. 

Shokë, gjendja aktuale ndërkombëtare është e aca- 
ruar. Kujtoni momentet e rënda të kohës së fashizmit, 
mbledhjen e Kominternit, fjalët e Stalinit dhe të Di- 
mitrovit. Hrushovi vetëm me fjalë thotë se re të zeza 
të luftës po 1 turren Bashkimit Sovjetik, po pikërisht 
në këto momente të rrezikshme ai bërtet për paqen, 
bashkekzistencën paqësore, miqësinë dhe nuk flet se 
nga vijnë këto re të zeza e kush i shkakton ato. Al nuk 
flet me emra konkretisht, sepse janë ata të cilëve u ka 
fërkuar krahët vite me radhë, ndërsa ne, që tregojmë 
qartë se nga vjen rreziku, vazhdon të na luftojë. 

Situata e sotme e shtyu N. Hrushovin që të dety- 
rohet të bëjë deklaratën e fundit mbi rifillimin e pro-' 
vave të armëve atomike. Ky qëndrim i Hrushovit është 
jashtë bindjeve të tij revizioniste trockiste, në kundër- 
shtim me gjithë politikën që ai ka ndjekur deri tani. 
Ai u detyrua të vinte në këtë vijë, por ne dimë se Hru- 
shovi dhe grupi i tij nuk janë konsekuentë. Ai është 
I detyruar të bëjë ndonjë ndryshim në politikën e tij 
sa herë sheh që dështon në këtë ose atë drejtim. Hru- 
shovi nuk ka turp të bëjë deklarata të bujshme, pa 
çka se këto janë në kundërshtim me ç'ka thënë më 
parë. Është tjetër çështje se të gjithë revizionistët si 

Zhivkovi, Novotni e të tjerë, e duartrokasin Hrushovin 
në çdo hap të tij. Këtë taktikë ai e ndjek.sa të kapër- 
cejë edhe Kongresin XXII, pas të cilit me siguri do të 
merren masa për spastrimin e partisë nga njerëzit e 
shëndoshë dhe do të sillen në udhëheqje të saj njerëzit 
e tij. Pastaj të demaskojë edhe Partinë e Punës të 
Shqipërisë dhe direkt ose indirekt t'i japë një grusht 
edhe Partisë Komuniste të Kinës si dhe të rregullojë 
përsëri çështjen e bisedimeve me Kenedin. 

Manovrat që kërkon të bëjë Hrushovi janë minuse 
për të. Natyrisht ato janë një dëm edhe për rrugën 
tonë, por e drejta është me ne, pra edhe fitorja është 
jona. Situata që kalojmë është e vështirë për gjithë 
lëvizjen komuniste ndërkombëtare: sigurisht edhe për 
vendin tonë, po ne do ta përballojmë se jemi të fortë, 
jemi në të drejtën tonë dhe nuk ndodhemi vetëm, me 
ne është Partia Komuniste e Kinës dhe miliona komu- 
nistë në të gjithë botën që nuk janë dakord me vijën 
revizioniste të Hrushovit. 


Tani të vijmë konkretisht në marrëdhëniet me ne. 
N. Hrushovi dhe grupi i tij vazhdojnë punën armiqë- 
sore ndaj vendit tonë. Qëndrimi i tyre jo vetëm nuk ka 
ndryshim, po përkundrazi ata nuk lënë rast pa na sul- 
muar, sa mbaron një letër me sulme, vjen tjetra. Ne 
mendojmë se mbledhja e fundit e 3 gushtit në Moskë 
nuk kishte për qëllim shqyrtimin e problemit gjerman 
dhe të Berlinit. Qëllimi i saj kryesor ishte për të na 
sulmuar ne dhe për të na nxjerrë nga Traktati i Var- 
shavës, sepse çështja gjermane është biseduar kushedi 
sa herë midis tyre dhe për këtë vendimi është marrë 

pa ne. Një gjë të tillë e vërteton fakti që edhe pasi nuk 
u lejua delegacioni ynë të merrte pjesë në këtë mble- 
dhje, nuk u muar ndonjë vendim. 

Ju e kuptoni përse nuk shkuam unë e Mchmeti në 
mbledhjen e Komitetit Politik Konsultativ të Traktatit 
të Varshavës. Komiteti Qendror i Partisë sonë dërgoi 
atje një delegacion me atë udhëheqje që ai e gjeti të 
arsyeshme, Po të kisha shkuar unë atje do të bëhej 
luftë diskutimesh dhe pastaj do të merrnin vendim që 
të na përjashtonin nga Traktati i Varshavës. Mund të 
themi se kjo u evitua hëpërhë, por ata janë njerëz të 
tillë që shkelin jo vetëm parimet, por edhe format. Pra, 
duke parë së në mbledhje shkoi shoku Ramiz (Alia) 
revizionistët vendosën që delegacionit tonë t'i mohohej 
e drejta për të diskutuar e për të marrë pjesë në këtë 
mbledhje dhe një vendim i tillë ishte një gabim i madh 
parimor e politik jo vetëm nga përmbajtja, por edhe 
nga forma. 

Partia Komuniste e Kinës na mbrojti në këtë mble- 
dhje. Ambasadori kinez atje ka shfaqur pikëpamjen e 
Komitetit Qendror të Partisë së tij duke e cilësuar ven- 
dimin që u muar kundër nesh si shkelje të së drejtës 
të një partie, si shkelje të parimit të barazisë dhe të 
internacionalizmit dhe propozoi që delegacioni ynë të 
kthehej dhe të merrte pjesë në mbledhje nga e cila të 
dilte një vendim i përbashkët. Po ata e kishin marrë 
vendimin ndaj nesh e nuk mund të ktheheshin se në 
këtë rrugë ishin të vendosur deri në fund. 

Nga kjo lindi çështja e qëndrimit tonë që keni parë: 
në gazetë ku u botua deklarata e Komitetit Qendror të 
Partisë sonë dhe jo komunikata e mbledhjes, e cila nuk 

përfaqësonte realitetin. Në komunikatë ata e paraqitën 
çështjen sikur në mbledhje kishin shkuar gjithë sekre- 
tarët e parë. Dhe ne që të mos kuptohej se kush nuk 
ishte në këtë mbledhje botuam deklaratën tonë dhe 
theksuam se ajo lu dërgua të gjitha delegacioneve. Qën- 
drimi ynë ishte i drejtë. Edhe pikëpamja e Partisë sonë 
për çështjen gjermane dhe të Berlinit Ishte e qartë, pa- 
rimore dhe e vendosur. 

Në këtë mbledhje u muar edhe vendimi për t'i dër- 
guar Komitetit Qendror të Partisë sonë një letër të 
poshtër me anën e së cilës ngarkohen me përgjegjësi 
Partia jonë dhe udhëheqja e saj për mosvajtjen e Se- 
kretarit të Parë të PPSH. Tani ne po pregatitim për- 
gjigjen, të cilën do ta lexojmë këtu, ta diskutojmë dhe 
pasi ta aprovojmë, ta dërgojmë. 

Pas mbledhjes që u bë në Moskë për problemin 
gjerman dhe të Berlinit, na kanë njoftuar se nuk do të 
na pranojnë as studentët me bursë. Prandaj duke ma- 
rrë parasysh situatën e krijuar, ne bëmë një shkurtim 
të numrit të studentëve që dërgohen në BS dhe në 
vendet e demokracisë popullore. Kurse ata kanë hapur 
fjalë se shqiptarët i tërhoqën studentët dhe nuk i dër- 
gojnë më, sepse nuk duan eksperiencën sovjetike. Mi- 
'rëpo në prag të shtatorit studentët tanë filluan të shkoj- 
në, atëherë polakët të parët na njoftuan se nuk na i 
pranojnë, duke shkelur kështu marrëveshjen. Sovjeti- 
kët na kanë bërë 2-3 nota për këtë çështje me të cilat 
njoftojnë se qeveria sovjetike nuk jep më bursa, pran- 
daj po të duam t'i dërgojmë me shpenzimet tona. 

Ka ardhur edhe një letër e Ministrisë së Jashtme 
të BS, gjoja konfidenciale, në të cilën thuhet se stu- 

dentët shqiptarë në BS kanë mbajtur gjoja qëndrime 
antisovjetike, kanë sulmuar BS dhe PK të Bashkimit 
Sovjetik dhe na paralajmërojnë që në rast se ndonjëri 
prej tyre nuk zbaton ligjet sovjetike, nuk u përgjigjet 
mësimeve e rregullave të shkollës, sulmon BS etj., ai 
do të nxirret menjëherë jashtë BS. Për fjalën më të 
vogël që mund të thotë një student shqiptar dhe që. 
do ta provokojnë ata, menjëherë do të merret masë. 
Shumë nga studentët tanë nuk pranuan të mbrojnë di- 
plomën mbi tezat që u thoshin ata. Kështu jeta e stu- 
dentëve tanë tani në BS është bërë e pamundur. Por 
ne i kemi këshilluar studentët që të qëndrojnë korrektë 
dhe në rast se dëgjojnë të flitet një fjalë e keqe kundër 
Partisë sonë, ose një pikëpamje në kundërshtim me 
marksizëm-leninizmin, ata duhet të flasin dhe për këtë 
le t'i ndjekin, ata duhet të mbrojnë marksizëm-leniniz- 
min dhe Partinë nga kushdo qoftë. Kështu janë porositur 
edhe ata që u dërguan në Bullgari, në Çekosllovaki etj. 

Përsa u përket çështjeve politike dhe ekonomike 
nga BS na është bërë bllokadë e plotë. Asnjë fjalë nuk 
flitet për Shqipërinë në shtypin sovjetik, kurse nuk: 
lënë pa shkruar edhe për gjënë më të vogël të një farë 
fermeri amerikan. Kuptohet, ata e bëjnë këtë se po të 
shkruajnë për vendin tonë, opinioni sovjetik do ta kup- 
tojë si qëndron e vërteta. Kjo tregon sa shumë frikë 
kanë ata nga e vërteta marksiste-leniniste. Do të vijë 
koha dhe të gjitha këto do të dalin në shesh € do të 
sqarohen. Ne kemi shumë fakte që flasin për qëndrimet 
tana të drejta, që sqarojnë popujt e Bashkimit Sovjetik 
dhe opinionin ndërkombëtar. 

Hrushovi dhe grupi i tij shkojnë edhe më tutje..- 

Ata nuk duan të bëjnë me ne tregti me klering që 
zhvillojnë edhe me vendet kapitaliste. Tregtinë po e 
dobësojnë dhe po e ngadalësojnë me qëllim qëne të 
mos e realizojmë planin e vitit 1961. Bile na kanë dër- 
guar edhe një letër ku na kërkohet të paguajmë ratat 
e kredive që na kanë dhënë, për të cilat në një letër 
të dërguar para një viti nga Hrushovi njoftoheshim se 
na i shtynë për 10-15 vjet. Përsa i përket eksportit 
tonë, ai nuk është realizuar asnjëherë si këtë vit. Në 
këtë anë ata nuk kanë ku të na kapin, bile jemi më 
mirë nga ata, po eksportet tona na i pengojnë duke i 
justifikuar me shlyerjen e ratave. Këtë çështje na e 
nxorën tani në mes të vitit, me qëllim që të mos na 
vijnë makineritë dhe mallrat që na nevojiten për të 
realizuar planin. Pra edhe me kleringun kërkojnë të 
na sabotojnë, por nuk do të arrijnë gjë. 

Me shtetet e tjera socialiste të Evropës tregtia jonë 
mund të themi ccën normalisht. U japim, na japin. 
Kreditë edhe ata deri tani na i kanë pezulluar. Disa 
vende nuk na kanë njoftuar akoma, po ka mundësi të 
mos na i japin. Në mbledhjen e ardhshme Byroja Poli- 
tike do të studjojë masat për rregullimin e planit 1962- 
-1965, të fiksohen definitivisht cilat objekte do të bëhen 
me kredi nga RP e Kinës, cilat me kleringun tonë dhe 
cilat nuk do të bëhen fare, po shumica e veprave të 
planit të pesëvjeçarit të tretë do të ngrihen. Sidoqoftë 
plani ynë si prodhim nuk do të ulet, atë ne do ta plo- 
tësojmë patjetër. 

Në mes të gjitha këtyre gjërave pati edhe ndonjë 
udhëheqës partie, që u përpoq të na pajtojë me revi- 
zionistët sovjetikë, për të cilin ju jeni në dijeni... 

Midis udhëheqjeve të vendeve socialiste të Evropës 
dhe të Bashkimit Sovjetik duket sikur ka unitet, por 
nuk është kështu. Ata kanë mosmarrëveshje. Kështu, 
për shembull, pas deklaratës së qeverisë sovjetike li- 
dhur me provat e armëve bërthamore, Polonia, Ru- 
mania dhe Hungaria nuk kanë bërë deklaratë zyrtare 
për ta mbështetur këtë masë. Në shtyp ata kanë mbaj- 
tur qëndrime dhe kanë folur për këtë çështje po dekla- 
ratë nuk kanë bërë. Ne besojmë se shkaqet që këto tri 
vende nuk kanë bërë deklarata në favor të vendimit të 
qeverisë sovjetike duhen kërkuar në gjendjen e brend- 
shme dhe të jashtme. Gomulka, për shembull, po bën 
pregatitje për të marrë kredi nga SHBA-ja, përveç atyre 
që ka marrë gjer tani. Po ka edhe kontradikta të tjera. 
Gjermania Lindore tani është në situatë të vështirë dhe 
duhet të ndihmohet. Hrushovi me shokë në mbledhjen 
e Moskës të 3 gushtit kanë marrë vendim ta ndihmojnë 
ekonomikisht RD Gjermane. Mirëpo marrim vesh se 
udhëheqësit polakë nuk kanë njoftuar fare Komitetin 
Qendror të tyre përsa u vendos në mbledhjen e 3 gushtit 
për Gjermaninë dhe Gomulka me shokë në këtë situatë 
kanë shkuar shëtitje në Venecia të Italisë. Polakët as 
politikisht nuk po e mbrojnë RD Gjermane, pa lëre 
ekonomikisht, 

Ka edhe parti e udhëheqës të tyre që janë dakord 
me qëndrimet tona dhe nuk aprovojnë veprimet e 
N. Hrushovit, por tremben të flasin, prandaj s'bëjnë gëk... 

Tani Partia Komuniste e Bashkimit Sovjetik ndo- 
dhet përpara Kongresit XXII të saj. Është pregatitur 
dhe është shpallur projektprogrami i Partisë Komuniste 
të Bashkimit Sovjetik. Nga studimi i parë që i kemi 

bërë, del se ky projektprogram karakterizohet nga pl- 
këpamje të theksuara revizioniste në shumë çështje të 
rëndësishme. Këto pikëpamje revizioniste janë mbuluar 
me fraza e parime të njohura marksiste-leniniste. By- 
roja Politike mendon të mos i bëhet asnjë popullarizim 
këtij dokumenti. Kur projekti të bëhet program, pasi të 
aprovohet nga kongresi, atëherë Byroja Politike men- 
don të mbahet dhe qëndrim nga ne, sepse tjetër është 
projekti dhe tjetër është kur ai bëhet program. Qën- 
drim do të mbajmë sidomos për çështjet politike, ideo- 
logjike dhe organizative, natyrisht pasi t'i studjojmë 
si duhet këto dhe pasi të marrim edhe aprovimin e 
Komitetit Qendror, sepse ato janë çështje të një rëndë- 
sie shumë të madhe, sidomos në këtë situatë kaq të 
vështirë që është krijuar jo vetëm për Partinë tonë, 
por për gjithë lëvizjen komuniste ndërkombëtare. 

Kurse të gjithë ata që ndjekin vijën e grupit të 
Hrushovit kanë ngritur bajrakun e revizlonizmit. Ka 
prej tyre që po shkruajnë artikuj duke bërë vlerësime 
pozitive të projektprogramit, por duhet thënë se nuk 
ka artikuj bazë dhe seriozë nga pikëpamja teorike e 
politike mbi këtë dokument. Al që tregohet më 1 zell- 
shëm spër të kurdisur akrepetr, sipas orës së N. Hru- 
shovit, është Zhivkovi, i cili tani po kurdis dhe artikuj, 
duke i bërë jehonë projektprogramit revizionist so- 
vjetik. 

Të shohim nëse do të guxojnë të na sulmojnë re-- 
vizionistët sovjetikë në Kongresin XXII të tyre, do t'i 
hapin këto çështje apo do të qëndrojnë të maskuar. 
Sidoqoftë kohë kemi dhe këtu jemi. Pastaj Hrushovi, 
siç e ka zakon, do të organizojë edhe ndonjë mbledhje 

mc përfaqësuesit e partive që do të shkojnë në Kon- 
gresin XXII dhe me siguri do të mbajë ndonjë fjalim, 
ku të kërkojë, direkt ose indirekt, aprovimin e gjithë 
punës së kongresit. Edhe për këtë do të shohim dhe 
do të dëgjojmë. Sido që të zhvillohen ngjarjet ne jemi 
dhe do të jemi gati për të mbrojtur interesat e larta të 
Partisë sonë dhe marksizëm-leninizmin. 

Kjo është situata. Përpara kësaj gjendjeje aktuale 
ndërkombëtare, si dhe qëndrimeve armiqësore ndaj nesh 
të revizionistëve sovjetikë dhe të vendeve socialiste të 
Evropës, ne duhet të jemi në këmbë, asgjë të mos na 
gjejë në befasi. Armiku do të punojë kundër Partisë 
sonë, prandaj të jemi vigjilentë dhe të pregatitur. Ta 
ruajmë Partinë nga armiku, i cili përpiqet të depërtojë 
në radhët e saj. Të jemi vigjilentë kundrejt parullave 
të imperialistëve dhe të trockistëve, të cilët përdorin 
për qëllimet e tyre njerëzit që kanë gabuar, ose ata që 
punojnë të fusin spica në Parti. Kini parasysh se lufta 
kundër revizionizmit do të ashpërsohet, 

Përsa i përket çështjes së mbrojtjes së atdheut, këtë 
duhet ta konsiderojmë si një detyrë të dorës së parë 
dhe urgjente. Mbrojtja e atdheut nga e gjithë Partia 
dhe populli lyp një vigjilencë të lartë, për të përballuar 
rreziqet që kërcënojnë socializmin dhe veçanërisht ven- 
din tonë nga ana e imperializmit amerikan. Prandaj 
Partia ta ketë parasysh vazhdimisht që jo vetëm vigji- 
lenca në ushtri, në organet e Sigurimit të Shtetit dhe 
të kufirit të jetë në nivel të lartë, por duhet të jetë e 
plotë edhe gatishmëria e popullit. Për mbrojtjen e at- 
dheut duhet të mendojmë e të veprojmë të gjithë. 

Ju e dini se ne nga ana ekonomike kemi vështirësi. 

Në këto situata të vështira sigurimi i rezervave ka rën- 
dësi të madhe. Po edhe rezervat duhet të dish t'i admi- 
nistrosh, sepse mund të kesh shumë e të mos dish t'i 
shfrytëzosh e mund të kesh edhe pak dhe t'i ekonomi- 
zosh mirë. Prandaj të bëjmë kujdes që rezervat t'i 
administrojmë mirë dhe të mos krijohet panik në 
popull. Populli ynë nuk është i tillë që kapet nga paniku. 
Përkundrazi është një popull heroik, trim dhe sado fjalë 
të mëdha të themi nuk i vlerësojmë dot cilësitë e tij të 
larta, gatishmërinë dhe lidhjet e tij të ngushta me Par- 
tinë. Duke e mbajtur popullin në dijeni të ngjarjeve 
që po zhvillohen, do të rritim te ai vigjilencën dhe 
gatishmërinë. Por rëndësi kanë edhe problemet ekono- 
mike, sidomos tani, që përveç rrethimit titist, grek dhe 
italian na janë shtuar edhe vende të tjera, të cilat na 
kanë krijuar vështirësi të reja. Pezullimi i kredive dhe 
i marrëveshjeve nga vendet socialiste të Evropës na vë 
para një detyre të madhe, të bëjmë ekonomizime. Sho- 
kët e Partisë dhe të pushtetit në rreth duhet të bëjnë 
shumë kujdes në lidhje me kursimet, sidomos për bu- 
kën. Buka të ekonomizohet sa të jetë e mundur më 
shumë, 

Puna e bërë nga organizatat e Partisë dhe nga or- 
ganet e pushtetit në sektorin e bujqësisë këtë vit ka 
qenë mjaft e mirë. Ky do të ishte një vit bujqësor shu- 
më i mbarë po të mos na kishte dëmtuar thatësira. Me- 
gjithatë, në krahasim me vitin e kaluar, bujqësia këtë vit 
është shumë më mirë. Populli është furnizuar në rregull 
e me çmime më të ulëta nga viti i kaluar dhe ka vënë 
ushqime rezerva për dimër. Një punë e mirë për dimër 
po bëhet dhe nga ndërmarrjet e përpunimit të frutave e 

të zarzavateve. Për dimër kemi edhe rezerva të mira 
gjalpi, mishi etj. Rezervat janë në sasi më të kënaq- 
shme nga viti i kaluar. Tani jemi përpara fushatës së 
ullinjve, të cilët paraqiten të mbarë. T'u bëhen shër- 
bimet e duhura dhe kur të piqen, të mblidhen edhe 
kokrrat e fundit. Ullinjtë të grumbullohen, të përpuno- 
hen e të konservohen mirë, sepse popullit duhet t'i 
plotësojmë kërkesat për yndyrna. 

Objektet kryesore të eksportit tonë janë mineralet. 
Prandaj ju shokë drejtues të ndërmarrjeve minerare 
dhe të gjeologjisë, që nga ministri e gjer në bazë t'u 
vini rëndësinë më të madhe realizimit të planit të pro- 
dhimit të mineraleve dhe zhdukjes së firove. Në mble- 
dhjen e ardhshme të Byrosë Politike do të kemi një 
raport mbi gjendjen dhe perspektivat e mineraleve. 
Sukseset tona në këtë sektor janë të mëdha, por kemi 
pasur edhe humbje në minierat, duke mos treguar in- 
teres dhe kujdes për shfrytëzimin racional të tyre. Këto 
kanë një vlerë të madhe, prandaj duhet luftuar për të 
mos humbur as thërrimet e mineralit. 

Të luftojmë gjithashtu për shtimin e duhanit, që 
zë një vend të rëndësishëm në eksportin tonë. Këtë vit 
ne patëm fatkeqësi në duhan, sidomos në Shkodër, për 
shkak të sëmundjes që ra, por në ato fusha që nuk u 
dëmtuan duhet që duhani të vilet gjer në gjethen e 
fundit dhe të manipulohet sa më mirë, gjë që do të 
ngrejë kualitetin dhe do të zëvendësojmë deri diku pro- 
dhimin e humbur. ' 

Prandaj t'i vihemi me të gjitha forcat realizimit të 
planit, në industri, në bujqësi dhe në të gjithë sektorët 
e tjerë. Kudo të punojmë sa të jetë e mundur për të 

evituar firot dhe dëmtimet, qofshin ato në korrje, në 
grumbullim, në mbledhjen e pambukut, në transpor- 
timin e mineraleve etj. Çështja nuk është vetëm që të 
realizojmë planet në përgjithësi, por në të gjithë zërat 
dhe llojet e në çdo sektor, sepse në shumë ndërmarrje 
kemi mjaft boshllëqe dhe humbje, kundër të cilave 
duhet të bëjmë kujdes të madh. 

Në bazë të orientimit që dha Kongresi IV i Partisë 
kemi menduar edhe për një ulje të re çmimesh, gjë që 
konsiderohet një ulje mjaft e ndjeshme. Kjo ulje bëhet 
sidomos për mallrat industriale, po çështja do të shihet: 
edhe për disa mallra ushqimore. Ulja e re e çmimeve 
do të jetë jo vetëm një zbatim i vendimeve të Kongresit 
IV të Partisë, por edhe një grusht politik kundër atyre 
që donin të na mbysnin me anën e bllokadës ekonomike 
dhe për t'u thënë atyre realisht që ne po ecim përpara, 
po zbatojmë në rregull edhe planin e furnizimit të po- 
pullit, bile ulim edhe çmimet dhe po ndërtojmë me 
sukses objektet e parashikuara në planin pesëvjeçar. 
Ulja e çmimeve do të jetë njëkohësisht edhe një ndihmë 
ekonomike për masat tona punonjëse. 

Të luftojmë, shokë, për ruajtjen e unitetit të Par- 
tisë, si dhe të unitetit të saj me popullin, të punojmë 
për të sqaruar edhe popullin, që të jetë i qartë për situ- 
atën e të ketë besim në forcat tona, të socializmit dhe 
të komunizmit, kundër imperialistëve amerikanë dhe 
revizionistëve modernë. 

Të lidhemi sa më ngushtë me popullin, karakte- 
ristikë kjo aq e shëndoshë e Partisë sonë që nuk ka 
forcë ta prishë. Kjo nuk do të thotë se nuk ka njerëz të 
pakënaqur që përpiqen të krijojnë mjegull në masat. 

Njerëzit tanë kudo që punojnë, në fabrika e uzina, 
në kooperativa bujqësore e shkolla, nëpër dyqane, në 
çerdhe, në kopshte etj., zbatojnë si duhet politikën e 
drejtë të Partisë, se ndryshe po të mos vendosin kudo 
drejtësinë, po të mos i vënë veshin zërit të masës e po 
të mos luftojnë për të likuiduar hatëret etj. te njerëzit 
mund të lindin pakënaqësi. Gjëra të tilla ka, po ato nuk 
përbëjnë një sëmundje të madhe që vë në rrezik uni- 
tetin e Partisë me popullin. Megjithatë këto janë çësh- 
tje që duhet të na preokupojnë. Prandaj duhet bërë 
shumë kujdes që populli të jetë sa më i lidhur me 
Partinë, në mënyrë që ai t'i zbatojë si duhet në jetë 
direktivat e Partisë për mbrojtjen e lirisë dhe të pava- 
rësisë së atdheut, për realizimin e planeve tona ekono- 
mike. Të kemi parasysh që në situatat e sotme këto 
janë detyrat tona kryesore dhe do të vijë koha që 
edhe partitë e tjera do të gjykojnë se ne kemi të drejtë. 
Koha dhe marksizëm-leninizmi na japin neve të drejtë. 

Mbi të gjitha këto çështje le të diskutojnë shokët. 
Tani propozoj të lexohet projektletra që kemi menduar 
t'u drejtohet komiteteve qendrore të partive komuniste 
e punëtore të vendeve pjesëtare të Traktatit të Varsha- 
vës në përgjigje të letrës së tyre të aprovuar në mble- 
dhjen e Moskës, më 3 gusht të këtij viti, dhe t'ju vëmë 
në dijeni edhe për përmbajtjen e letrës së Komitetit 
Qendror të Partisë Komuniste të Bullgarisë, përgjigjen 
e së cilës nuk e kemi hartuar akoma. Në rast se Komi- 
teti Qendror jep aprovimin, ne atyre do t'u përgjigjemi 
më Vonë. Ne do t'u përgjigjemi udhëheqësve bullgarë 
kur të marrim tekstin e plotë zyrtar, vetëm them se 
nuk ka letër më të poshtër, letër të tipit fashist. Unë 

jam i bindur se kjo letër është përpiluar nga Zhivkovi 
dhe grupi i tij, se nuk mund të jetë në këtë rrugë i 
pjithë Komiteti Qendror i Partisë Komuniste të Bull- 
garisë, prandaj besoj se këto gjëra bëhen pa dijeninë e 
Komitetit Qendror. Sigurisht, po t'i marrë Vesh këto 
veprime Komiteti Qendror i Partisë Komuniste të Bull- 
garisë do të indinjohet, sepse ato që thuhen janë krejt 
shpifje. Zhivkovi është një shërbëtor besnik i Hrushovit. 

Nga letra duket qartë se na akuzojnë për trubu- 
llucs të paqes në Ballkan, se ne për udhëheqësit bull- 
garë qenkemi bërë më të këqij nga klika tradhtare e 
Beogradit, dhe meqenëse nuk pajtohemi me këta, qen- 
kemi prishës të paqes në Ballkanit Pse ne nuk lejojmë 
që plani antishqiptar i Hrushovit, sipas të cilit Shqipëria 
e Jugut t'i jepet Greqisë në formë sautonomier, pse ne 
nuk përulemi dhe i luftojmë me vendosmëri revizionis- 
tët e Beogradit, për këto jemi ne trubulluesit e Ballka- 
nit21 Për këto arsye ne nuk qenkeshim për çarmatimin 
e Ballkaniti Po kur Zhivkovi na qenka kaq i mirë, pse 
nuk e bëri çarmatimin dhe pastaj le të vazhdonte të na 
injoronte net1 

Këto arsyetime tregojnë jo vetëm sa pa baza janë, 
por vërtetojnë se kemi të bëjmë me trillime renegatësh 
që kanë ardhur në fuqi në krye të një partie dhe një 
populli heroik. Çfarë shpifjeshi Ne paskemi atakuar 
Bullgarinë në procesin e gjyqit që u zhvillua në Tiranë 
kundër komplotit të organizuar nga revizionistët jugos- 
llavë, monarko-fashistët grekë, në koordinim me 
NATO-n dhe me Flotën VI Amerikane në Mesdhe. Ata 
që merren me hetimin dhe gjykimin e çështjeve pe- 
nale e dinë se krimineli, pasi kryen krimin, instinkti- 

visht kthehet në vendin ku e ka bërë atë. Pra këta 
njerëz që insistojnë kaq shumë për këtë gjyq, tregojnë 
se diçka u djeg. Prandaj me siguri nesër do të dalë se 
ata kanë qenë të implikuar, komplotistë, që kjo veprim- 
tari armiqësore ndaj RP të Shqipërisë është kurdisur 
edhe nga ata që po insistojnë shumë se e dinë këtë 
çështje, kurse ne tani nuk e dimë atë që dinë ata, po 
me siguri do të mësojmë çdo gjë, do të zbulohet se si 
dhe përse këta s“marksistër mbrojnë agjentët e impe- 
rializmit amcrikan. Sa kanë marrë pjesë dhe në ç'formë 
kanë marrë pjesë në këtë komplot, këtë sot për sot nuk 
e dimë, po koha do ta sqarojë. Është e çuditshme që 
udhëheqësit e partive komuniste dhe punëtore të disa 
vendeve socialiste të arrijnë sa të mbrojnë kriminelët. 

Letra e Kadarit ishte provokuese e skandaloze, po 
kjo e udhëheqjes bullgare është akoma më e keqe. Që- 
llimi i grupit të Zhivkovit, përveç të tjerave, është që 
me anën e kësaj letre të na kërcënojë se do të prishet 
Traktati i miqësisë, i bashkëpunimit dhe i ndihmës 
reciproke që kemi me Bullgarinë. Ky pra është një 
komplot i tërë i koordinuar. Prandaj t'u bëjmë shqip- 
tarëve një letër që të vënë mend, kanë menduar ata, 
sepse po të mos përulen, atëherë Traktati i miqësisë 
me ta do të prishet. Këto janë shantazhe. Ne nuk dë- 
shirojmë që ky traktat të prishet, por në qoftë se Zhiv- 
kovi do të ecë në një rrugë të tillë, ne do të mbrohemi 
edhe pa këtë traktat. Ne do të luftojmë për mbrojtjen e 
atdheut po të sulmohemi, bile po t'i ndodhë gjë popullit 
bullgar, edhe pa traktatin ne do të luftojmë kundër 
armiqve të tij dhe do ta mbrojmë atë. Prandaj t'i 
qëndisim një përgjigje udhëheqjes bullgare. 

Pastaj lexohet teksti i projektletrës që është pre- 
gatitur për t'iu dërguar komiteteve qendrore të partive 
komuniste e punëtore të vendeve pjesëtare të Traktatit 
të Varshavës në përgjigje të letrës së tyre të aprovuar 
në mbledhjen e Moskës të 3 gushtit 1961. Shokët e Ple- 
numit, pasi diskutuan, e miratuan atë njëzëri. Duke 
mbyllur mbledhjen shoku Enver Hoxha tha: 

Shokë, ne mendojmë të thërresim së shpejti edhe 
një mbledhje tjetër të rregullt të Plenumit të Komitetit 
Qendror për problemin e rinisë, Byroja Politike në 
mbledhjen që do të bëjë pas disa ditësh do ta marrë në 
shqyrtim raportin që do t'i paraqitet Plenumit, brenda 
Këtij muaji. Problemi i rinisë është me shumë rëndësi 
dhe shqyrtimi i tij në Plenum do t'i japë një hov edhe 
më të madh rinisë për ta mobilizuar në një nivel akoma 
më të lartë në punë e në shkollë sl dhe për mbrojtjen 
e atdheut. 


Botohet për herë të parë me 
disa shkurtime, sipas tekstit të 
nxjerrë nga procesverbali 1 
mbajtur në këtë Plenum 
që gjendet në AQP 


LETËR DREJTUAR KOMITETEVE QENDRORE 
TË PARTIVE KOMUNISTE E PUNËTORE 
TË VENDEVE PJESËMARRËSE TË 
TRAKTATIT TË VARSHAVËSI 


6 shtator 1961 


Plenumi i Komitetit Qendror i Partisë së Punës të 
Shqipërisë, i mbledhur më 5-6 shtator 1961, pasi shqyr- 
toi me kujdes letrën që sekretarët e parë të Komiteteve 
Qendrore të Partisë Komuniste të Bashkimit Sovjetik, 
të Partisë Komuniste të Çekosllovakisë, të Partisë So- 
cialiste të Bashkuar të Gjermanisë, Partisë Punëtore 
të Bashkuar të Polonisë, Partisë Komuniste të Bullga- 
risë, Partisë Socialiste të Punonjësve të Hungarisë, Par- 
tisë Punëtore të Rumanisë, i dërguan Komitetit Qendror 
të Partisë së Punës të Shqipërisë më 3 gusht 1961 nga 


i Kjo letër u është drejtuar komiteteve qendrore: të Partisë 
Komuniste të Bashkimit Sovjetik, Partisë Komuniste të Çe- 
kosllovakisë, Partisë Socialiste të Bashkuar të Gjermanisë, 
Partisë Punëtore të Bashkuar të Polonisë, Partisë Komuniste 
të Bullgarisë, Partisë Socialiste të Punonjësve të Hungarisë, 
Partisë Punëtore të Rumanisë dhe për dijeni komiteteve qe- 
ndrore: të Partisë Komuniste të Kinës, Partisë së Punës të 
Koresë dhe Partisë së Punonjësve të Vletnamit. ' 

mbledhja e përfaqësuesve të partive komuniste e punë- 
tore të vendeve pjesëmarrëse të Traktatit të Varshavës, 
nëpërmjet sekretariatit të kësaj mbledhjeje, ju drejton 
përgjigjen e mëposhtme: 

Nga letra e sipërpërmendur, si dhe nga delegacioni 
i Partisë së Punës të Shqipërisë që shkoi në Moskë për 
të marrë pjesë në këtë mbledhje, mësuam me indinjatë 
për qëndrimin e palejueshëm, thellësisht jomiqësor e 
pa precedent në historinë e lëvizjes komuniste ndërko- 
mbëtare, që u mbajt atje nga autorët e letrës në fjalë 
kundrejt Partisë së Punës të Shqipërisë. Kohët e fun- 
dit, duke filluar qysh nga Mbledhja e Bukureshtit e 
qershorit 1960, nga ana e Sekretarit të Parë të Komitetit 
Qendror të Partisë Komuniste të Bashkimit Sovjetik, 
N. S. Hrushovit, dhe e sekretarëve të parë të disa par- 
tive komuniste e punëtore të vendeve socialiste pjesë- 
tare të Traktatit të Varshavës, është bërë rrugë prak- 
tika antimarksiste për ta vënë Partinë e Punës të 
Shqipërisë në pozita pabarazie, diskreditimi e diskri- 
minacioni. Kjo praktikë e rrezikshme arriti kulmin në 
mbledhjen e 3 gushtit 1961, ku, me pretekstin se në 
mbledhje nuk merrte pjesë personalisht Sekretari i 
Parë i Komitetit Qendror të Partisë së Punës të Shqi- 
përisë, shoku Enver Hoxha, u shkelën brutalisht edhe 
normat më elementare të marrëdhënieve midis partive 
komuniste e punëtore dhe delegacioni i Partisë së Pu- 
nës të Shqipërisë, me anën e një vendimi arbitrar, u 
nxuar jashtë mbledhjes. Plenumi i Komitetit Qendror 
i Partisë së Punës të Shqipërisë e konsideron këtë akt, 
të padëgjuar ndonjëherë në marrëdhëniet midis partive 
marksiste-leniniste motra, si një ndërhyrje brutale në 

punët e brendshme të Partisë sonë, si një shkelje të 
hapët të parimeve të konsultimit, të barazisë e të pava- 
rësisë së partive komuniste e punëtore, të cilat janë për- 
caktuar qartë në Deklaratën e Moskës të 81 partive 
komuniste e punëtore. Ndërmarrja e një veprimi të 
tillë ndaj një partie motër, siç është Partia e Punës e 
Shqipërisë, tregon qartë se autorët e saj po ecin gjith- 
një më tej me ndërgjegje në rrugën e acarimit të ma- 
rrëdhënieve me Partinë e Punës të Shqipërisë dhe me 
Qeverinë e Republikës Popullore të Shqipërisë, se ata 
kanë hyrë në një rrugë pa krye, që dëmton rëndë in- 
teresat e larta të unitetit të kampit socialist e të lëviz- 
jes komunisie ndërkombëtare, interesat e Traktatit të 
Varshavës, në një rrugë që mund të gëzojë vetëm ar- 
miqtë tanë të përbashkët. 

Qysh në letrën e datës 22 korrik 1961, drejtuar 
V. Ulbrihtit, Komiteti Qendror i Partisë së Punës të 
Shqipërisë e ka sqaruar se Sekretari i Parë i Komitetit 
Qendror të Partisë së Punës të Shqipërisë, shoku 
Enver Hoxha, nuk kishte mundësi të merite pjesë per- 
sonalisht në mbledhjen e 3 gushtit 1961. Është krejt pa 
baza e në kundërshtim me rregullat organizative leni- 
niste preteksti që përmbahet në letrën e 3 gushtit, drej- 
tuar Komitetit Qendror të Partisë së Punës të Shqipë- 
risë se gjoja delegacioni i caktuar nga Komiteti Qendror 
i Partisë së Punës të Shqipërisë për atë mbledhje, i cili 
kryesohej nga një anëtar i Byrosë Politike dhe sekre- 
tar i Komitetit Qendror, me atë përbërje, nuk ishte 
“kompetent- të merrte pjesë në diskutimin e proble- 
meve lidhur me pregatitjet për përfundimin e traktatit 
të paqes me Gjermaninë. Në partitë komuniste e punë- 

tore ekziston parimi leninist i udhëheqjes kolegjiale. 
Dhe Partia jonë e Punës e respekton me rigorozitet 
këtë parim. Si rrjedhim, Komiteti Qendror i cilësdo 
parti komuniste e punëtore, pra edhe Komiteti Qendror 
i Partisë së Punës të Shqipërisë, në çdo rast dhe në çdo 
mbledhje, në pamundësi që të dërgojë Sekretarin e tij 
të Parë, ka plotësisht të drejtë të caktojë një përfaqë- 
sues tjetër të plotfuqishëm, i cili të jetë i autorizuar të 
paraqitë pikëpamjen e Partisë së tij dhe të marrë në 
emër të saj detyrime e përgjegjësi të plota për vendi- 
met e marra bashkërisht si rezultat i konsultimeve të 
barabarta e shoqërore. Po për të njëjtën arsye duhet 
theksuar se as N. S$. Hrushovi, as V. Ulbrihti dhe as 
ndonjë tjetër nuk është në gjendje dhe as që i përket 
të përcaktojë nëse ishte ose jo xkompetente delegacioni 
i caktuar nga Komiteti Qendror i Partisë së Punës të 
Shqipërisë që të përfaqësonte Partinë tonë në mble- 
dhjen e 3 gushtit. Kjo është një çështje e brendshme 
e Partisë sonë dhe, në përputhje me parimet e njohura 
të pavarësisë së çdo partie komuniste e punëtore, ve- 
tëm Komiteti Qendror i Partisë së Punës të Shqipërisë, 
si organi udhëheqës kolegjial më i lartë i Partisë, ka të 
drejtë të vendosë se cili delegacion ose drejtues i Partisë 
do ta përfaqësojë atë në këtë apo në atë mbledhje të 
partive motra. 

Në letrën e tij të 22 korrikut 1961 Komiteti Qe- 
ndror i Partisë sonë ka deklaruar me qartësinë më të 
madhe se delegacioni i tij, i kryesuar nga shoku Ramiz 
Alia, ishte i plotfuqishëm dhe i autorizuar nga Komiteti 
Qendror i Partisë së Punës të Shqipërisë të përfaqësonte 
me kompetencën më të plotë Partinë e Punës të Shqi- 

përisë në mbledhjen e 3 gushtit 1961 lidhur me proble- 
min gjerman që qëndronte në rendin e ditës. Prandaj 
vendimin c sekretarëve të parë të komiteteve qendrore 
të Partisë Komuniste të Bashkimit Sovjetik, të Partisë 
Komuniste të Çekosllovakisë, Partisë Socialiste të Bash- 
kuar të Gjermanisë, Partisë Punëtore të Bashkuar të 
Polonisë, Partisë Komuniste të Bullgarisë, Partisë So- 
cialiste të Punonjësve të Hungarisë dhe Partisë Punë- 
tore të Rumanisë, për të mos lejuar delegacionin e 
Partisë së Punës të Shqipërisë që të merrte pjesë në 
mbledhjen në fjalë, e konsiderojmë si të paligjshëm, 
si një ndërhyrje të pashembullt në punët e brendshme 
të Partisë së Punës të Shqipërisë. Po kështu, një ndër- 
hyrje në punët tona të brendshme janë edhe akuzat që 
i bëhen Partisë së Punës të Shqipërisë lidhur me mos- 
pjesëmarrjen e shokut Enver Hoxha në mbledhjen e 
Komitetit Politik Konsultativ të Traktatit të Varshavës 
në mars të këtij viti. 

Ne hedhim poshtë gjithashtu akuzën e pathemeltë 
që bëhet në letrën e 3 gushtit, drejtuar Komitetit Qe- 
ndror të Partisë së Punës të Shqipërisë, sipas së cilës 
udhëheqja e Partisë së Punës të Shqipërisë nuk përfill 
mendimin kolektiv të partive komuniste e punëtore mo- 
tra dhe se gjoja për këtë arsye në nëntor të vitit 1960 
shokët Enver Hoxha e Mchmet Shehu -u larguan në 
mënyrë demostrative- nga Mbledhja e përfaqësuesve 
të 81 partive komuniste e punëtore. Dihet fare mirë 
se Partia e Punës e Shqipërisë, po ashtu si dhe të gjitha 
partitë e tjera motra pjesëmarrëse në Mbledhjen e nën- 
torit të vitit 1960, e nënshkroi Deklaratën e përbashkët 
që u adoptua atje. Partia e Punës e Shqipërisë ka zba- 

tuar e zbaton në mënyrë konsekuente Deklaratën e 61 
partive komuniste e punëtore të vitit 1960, ashtu siç ka 
zbatuar e zbaton Deklaratën e vitit 1957 të Mbledhjes 
së Moskës. Ku qëndron, pra, “mospërfillja e mendimit 
kolektiv të partive motra-7 Mendimin kolektiv të par- 
tive motra nuk e përfillin ata që kanë shkelur e po 
shkelin brutalisht parimet e Deklaratës lidhur me ma- 
rrëdhëniet midis partive komuniste e punëtore dhe 
midis vendeve socialiste, nuk e përfillin sekretarët e 
parë të komiteteve qendrore të Partisë Komuniste të 
Bashkimit Sovjctik, të Partisë Komuniste të Çekosllo- 
vakisë, Partisë Socialiste të Bashkuar të Gjermanisë, 
Partisë Punëtore të Bashkuar të Polonisë, Partisë Ko- 
muniste të Bullgarisë, Partisë Socialiste të Punonjësve 
të Hungarisë dhe Partisë Punëlore të Rumanisë, të cilët 
mbajnë qëndrime arrogante e jomiqësore ndaj Partisë 
së Punës të Shqipërisë dhe Republikës Popullore të 
Shqipërisë, siç e vërteton edhe qëndrimi që ata mbajtën 
ndaj delegacionit të Partisë së Punës të Shqipërisë në 
mbledhjen e 3 gushtit 1961. Përsa i përket largimit 
të shokëve Enver Hoxha c Mchmet Shchu nga seancat 
e fundit të Mbledhjes së nëntorit 1960, dihet mirë se 
kjo u bë për arsye se ata duhej të ndodheshin në atdhe 
për festat kombëtare të 28 dhe 29 Nëntorit. Për më te- 
për, ala u larguan kur diskutimi 1 përgjithshëm në 
Mbledhjen e Moskës kishte marrë fund, kur puna 
vazhdohej vetëm me Komisionin për pregatitjen e 
tekstit të Deklaratës, në të cilin shumica dërrmucse c 
partive pjesëmarrëse, duke përfshirë edhe Partinë Ko- 
muniste të Bashkimit Sovjetik, Partinë Komuniste të 
Çekosllovakisë, Partinë Socialiste të Bashkuar të Gjer- 

manisë, Partinë Punëtore të Bashkuar të Polonisë etj., 
nuk përfaqësoheshin nga kryetarët e delegacioneve. 
Veç asaj, mjaft parti motra në Mbledhjen e nëntorit 
1960 nuk përfaqësoheshin nga udhëheqësit e tyre krye- 
sorë, kurse, disa ditë përpara largimit të shokëve 
Enver Hoxha e Mehmet Shehu, nga kjo mbledhje u 
largua shoku A. Novotni, por megjithatë askujt nuk i 
ka shkuar as ndër mend t'i akuzojë këto parti dhe 
veçanërisht shokun Novotni për këtë gjë, dhe kjo është 
e drejtë. Përse pra, në rastin e Partisë së Punës të 
Shqipërisë mbahet një qëndrim i ndryshëm” A nuk 
është kjo një shkelje e trashë e parimit të barazisë, 
një qëndrim hapët diskriminues ndaj Partisë së Punës 
të Shqipërisë 2 

Nga këto del qartë se të gjitha ato që përmbahen 
në letrën drejtuar Komitetit Qendror të Partisë së 
Punës të Shqipërisë, dhe që u thanë në mbledhjen 
e 3 gushtit 1961 kundër Partisë së Punës të Shqipërisë 
dhe udhëheqjes së saj, s'janë gjë tjetër veçse pretekste 
të trilluara për të justifikuar qëndrimet e palejueshme 
diskriminuese kundrejt Partisë së Punës të Shqipërisë, 
për t'i mohuar asaj të drejtën të merrte pjesë në mble- 
dhje dhe të paraqiste atje pikëpamjen e saj të drejtë 
lidhur me çështjen gjermane. Me vendimin e tyre të 
padrejtë sekretarët e parë të komiteteve qendrore të 
Partisë Komuniste të Bashkimit Sovjetik, të Partisë 
Komuniste të Çekosllovakisë, Partisë Socialiste të Bash- 
kuar të Gjermanisë, Partisë Punëtore të Bashkuar të 
Polonisë, Parlisë Komuniste të Bullgarisë, Partisë So- 
cialiste të Punonjësve të Hungarisë dhe Partisë Punëtore 
të Rumanisë, kryen një krim të pashembullt: ata i mo- 

huan Partisë së Punës të Shqipërisë, që kurdoherë ka 
mbrojtur e mbron me besnikëri parimet e marksizëm- 
-leninizmit e të internacionalizmit proletar, dhe popu- 
it aleat e vëlla shqiptar, pjesëtar i Traktatit të Var- 
shavës, të drejtën e tyre të ligjshme të thonë fjalën 
lidhur me zgjidhjen e drejtë të problemit gjerman, ata 
morën nëpër këmbë çdo ligj e parim leninist që rregu- 
llon marrëdhëniet midis partive motra dhe vendeve 
socialiste. 

Duket se për të fshehur përpara botës këtë krim, 
për të mbuluar padrejtësinë që u bë ndaj Partisë së 
Punës të Shqipërisë, në fund të punimeve të mbledhjes 
së 3 gushtit 1961 u dha për shtyp një njoftim në të cilin 
falsifikohet realiteti, duke lënë të kuptohet sikur në 
këtë mbledhje merrte pjesë edhe delegacioni i Partisë 
së Punës të Shqipërisë. Por sido që të justifikohen dhe 
të fshihen këto veprime, mbetet një fakt i hidhur ei 
pamohueshëm se ato po dëmtojnë seriozisht unitetin 
e kampit socialist dhe të lëvizjes komuniste ndërko- 
mbëtare dhe autorët e tyre po marrin kështu mbi vete 
një përgjegjësi të rëndë përpara popujve dhe historisë. 

Dhe jo vetëm kaq. Në vazhdën e veprimeve të tyre 
të dënueshme kundrejt Partisë së Punës të Shqipërisë, 
ata shkelën pa skrupul çdo normë leniniste të marrë- 
dhënieve midis partive komuniste e punëtore motra: 
as që e vunë fare në dijeni Komitetin Qendror të Par- 
tisë sonë mbi zhvillimin e punimeve të mbledhjes së 
3-5 gushtit 1961 dhe masat që u morën atje. Deri më 
set Komitetit Qendror të Partisë së Punës të Shqipë- 
risë nuk i janë dërguar as vendimet e marra në këtë 
mbledhje dhe as protokollet e saj. Një veprim i tillë 

ndaj një partic motër s'mund të cilësohet ndryshe, 
veçse si një orvatje e pandershme dhe krejt e pajustifi- 
kueshme për ta përjashtuar në fakt Partinë e Punës të 
Shqipërisë nga pjesëmarrja efektive në diskutimin dhe 
në zgjidhjen e problemeve të mëdha që preokupojnë sot 
lëvizjen komuniste e punëtore ndërkombëtare, kampin 
socialist dhe Traktatin e Varshavës, siç është për shem- 
bull problemi gjerman. 

Por ata shkuan edhe më tej. Siç del nga vendimi 
i Këshillit të Ministrave të Republikës Demokratike 
Gjermane i datës 12 gusht 1961 lidhur me masat për 
forcimin e kontrollit në kufirin me Berlinin Perëndi- 
mor, përveç mbledhjes së 3 gushtit 1961 të përfaqësu- 
esve të partive komuniste e punëtore të vendeve pje- 
sëmarrëse të Traktatit të Varshavës, ku Partisë së 
Punës të Shqipërisë iu ndalua në mënyrë të paligjshme 
pjesëmarrja, është bërë dhe mbledhja e Komitetit Politik 
Konsultativ të Traktatit të Varshavës. Komiteti Qendror 
i Partisë së Punës të Shqipërisë dhe Qeveria e Republi- 
kës Popullore të Shqipërisë jo vetëm nuk u thirrën 
për të marrë pjesë në këtë mbledhje, por as që u 
vunë fare në dijeni për mbajtjen e një mbledhjeje të 
tillë. Komiteti Qendror i Partisë sonë e konsideron këtë 
si një shkelje të hapët të të drejtave të ligjshme të Re- 
publikës Popullore të Shqipërisë, që është pjesëtare e 
denjë dhe e barabartë e Traktatit të Varshavës. Orga- 
nizatorët e këtij akti të pashembullt, i cili ka për qëllim 
ta vërë efektivisht Republikën Popullore të Shqipërisë 
jashtë Traktatit të Varshavës, morën mbi vete një për- 
gjegjësi të rëndë si minues të unitctit të Traktatit të 
Varshavës dhe të kampit socialist. Ne detyrohemi të 

konstatojmë me keqardhje të thellë se nuk është hera e 
parë që disa udhëheqës të Partisë Komuniste të Bash- 
kimit Sovjetik, me N. S. Hrushovin në krye, dhe disa 
udhëheqës të partive komuniste e punëtore të vendeve 
socialiste të Evropës në marrëdhëniet me Partinë e Pu- 
nës të Shqipërisë dhe Republikën Popullore të Shqipë- 
risë shkelin në mënyrë flagrante marrëveshjet që ekzis- 
lojnë midis partive dhe vendeve tona. Plenumi i Komi- 
tetit Qendror i Partisë së Punës të Shqipërisë proteston 
në mënyrën më të vendosur për këto veprime të paligj- 
shme thellësisht antimarksiste, të cilat i sjellin një dëm 
shumë të madh çështjes sonë të përbashkët. 

Letra, që sekretarët e parë të komiteteve qendrore 
të Partisë Komuniste të Bashkimit Sovjetik, të Partisë 
Komuniste të Çekosllovakisë, Partisë Socialiste të Bash- 
kuar të Gjermanisë, Partisë Punëtore të Bashkuar të 
Polonisë, Partisë Komuniste të Bullgarisë, Partisë So- 
cialiste të Punonjësve të Hungarisë dhe Partisë Punë- 
tore të Rumanisë i drejtuan Komitetit Qendror të Partisë 
së Punës të Shqipërisë, përmban një sërë sulmesh, 
argumentesh false dhe trillimesh nga më lë ulëtat 
kundër Partisë së Punës të Shqipërisë dhe udhëheqësve 
të saj, që nuk mund të lihen pa përgjigjen e merituar 
nga ana e Komitetit Qendror të Partisë së Punës të 
Shqipërisë. 

Udhëheqësit e Partisë së Punës të Shqipërisë aku- 
zohen se gjoja kanë frikë të marrin përsipër përgjegjë- 
sinë për zgjidhjen e një çështjeje kaq të ndërlikuar, siç 
është çështja gjermane. Partia e Punës e Shqipërisë 
dhe Qeveria Shqiptare, udhëheqësit shqiptarë, nuk i 
janë trembur dhe as nuk i tremben kurrë e në asnjë 

situatë përgjegjësisë së tyre si aleatë dhe pjesëtarë të 
Traktatit të Varshavës. Megjithëse një vend i vogël, i 
rrethuar nga të katër anët nga armiq të egër, pa kufi 
të përbashkët me vendet c tjera socialiste, Republika 
Popullore e Shqipërisë ka qëndruar si shkëmb graniti 
në brigjet e Adriatikut, u ka bërë ballë me sukses kom- 
ploteve, provokacioneve e shantazheve të panumërta të 
imperialistëve e të veglave të tyre, ka kryer me përpi- 
këri detyrimet e saj si vend socialist dhe anëtarë ) 
Traktatit të Varshavës. 

Qëndrimi i Partisë dhe i Qeverisë sonë për çësh- 
tjen gjermane njihet nga gjithë bota, ai përmbahet në 
shumë dokumente zyrtare që janë të botuara në shtyp. 
Partia e Punës e Shqipërisë dhe Qeveria e Republikës 
Popullore të Shqipërisë kanë përkrahur kurdoherë dhe 
me vendosmëri përpjekjet e Bashkimit Sovjetik dhe të 
Republikës Demokratike Gjermane për zgjidhjen pa- 
qësore të çështjes gjermane. Pikëpamja ec Partisë dhe 
c Qeverisë sonë ka qenë dhe mbetct se përfundimi 
i traktatit të paqes me Gjermaninë dhe zgjidhja mbi 
këtë bazë edhe e problemit të Berlinit Perëndimor janë 
masa të domosdoshme, të pjekura prej kohësh dhe në 
interes të Republikës Popullore të Shqipërisë, të Re- 
publikës Demokratike Gjermane, të vendeve të tjera 
socialiste, në interes të paqes dhe të sigurimit në Ev- 
ropë, Ne kemi qenë dhe jemi për zgjidhjen sa më parë 
të këtyre problemeve, sepse çdo zvarritje e tyre është 
vetëm në dobi të armiqve tanë. Ju të gjithë e keni 
fjalimin që do të mbante në mbledhjen c 3 gushtit de- 
lesacioni 1 Partisë sonë, të cilin ai ua dërgoi më 3 
gusht delegacioneve të të gjitha partive komuniste e 

punëtore pjesëmarrëse në këtë mbledhje. Ai dëshmon 
se delegacioni ynë ishte i autorizuar të deklaronte, në 
emër të Komitetit Qendror të Partisë së Punës të Shqi- 
përisë dhe të Qeverisë së Republikës Popullore të Shqi- 
përisë, se “në çdo gjendje dhe në çdo çast të rrezikshëm 
ne do të luftojmë deri në fund përkrah Bashkimit So- 
vjetik dhe vendeve të tjera vëllezër, pa marrë para- 
sysh asnjë sakrificë, në çdo rast dhe si kurdoherë do të 
jemi solidarë deri në fund dhe do të kryejmë me nder 
detyrën tonër. Kjo ka qenë dhe është pikëpamja 
e Partisë së Punës të Shqipërisë dhe e Qeverisë 
së Republikës Popullore të Shqipërisë, pavarësisht nga 
mosmarrëveshjet ideologjike që ekzistojnë midis par- 
tive tona. 

Kush i trembet në të vërtetë përgjegjësisë për 
zgjidhjen e çështjes gjermane, ne që kemi qenë dhe 
jemi për zgjidhjen e saj sa më shpejt, apo ata që në 
këtë çështje janë tërhequr dhe e kanë zvarritur deri 
më sot7 Vetë N. S. Hrushovi, në nëntor të vitit 1958, 
deklaroi botërisht se pas gjashtë muajsh do të fillonte 
realizimi i masave për likuidimin e regjimit të okupa- 
cionit në Berlinin Perëndimor dhe për shndërrimin e 
tij në një qytet të lirë, të çmilitarizuar. Por kaluan 
gjashtë muaj, kaluan edhe dy vjet të tjerë dhe gjendja 
në Berlinin Perëndimor ka mbetur ajo që ishte. Nuk 
mund të mos përmendim këtu edhe një fakt tjetër. Ve- 
tëm disa muaj më parë, në mbledhjen e marsit 1961 
të Komitetit Politik Konsultativ të Traktatit të Var- 
shavës, Nikita S. Ilrushovi qortoi Partinë e Punës të 
Shqipërisë se gjoja ndjek një politikë të pamatur e të 
ashpër në lidhje me çështjen gjermane, kurse pas ka- 

tër muajsh Partia e Punës e Shqipërisë akuzohet se ka 
frikë, se kërkon t'u shmanget përgjegjësive që rrjedhin 
nga zgjidhja e çështjes gjermane etj., etj. A nuk janë 
të paktën të çuditshme këto deklarata” A nuk është e 
qartë se disa udhëheqës të Partisë Komuniste të Bash- 
kimit Sovjetik dhe disa udhëheqës të partive komuniste 
e punëtore të vendeve socialiste të Evropës që i përkra- 
hin në përpjekjet e tyre për të njollosur Partinë e Pu- 
nës të Shqipërisë, për të shtrembëruar politikën e saj 
të drejtë, përdorin çfarëdo lloj argumentesh, qofshin 
këto të trilluara apo të huajtura nga arsenali i armiqve 
të Republikës Popullore të Shqipërisë dhe të kampit 
socialist, qofshin këto edhe kontradiktore me njëra-tje- 
trën2 Por dielli me shoshë nuk mund të mbulohet. Që- 
ndrimi i Partisë së Punës dhe i Qeverisë së Republikës 
Popullore të Shqipërisë është i qartë për të gjithë. 
Shpifjet dhe akuzat e ndryshme, ngado që të vijnë, nuk 
mund të gënjejnë njeri, përveçse naivët dhe ata që 
duan të gënjehen. 

Për ne është e çuditshme dhe monstruoze se si 
mund të nxirren nga goja e udhëheqësve të disa ven- 
deve socialiste e të partive komuniste shpifje të tilla 
kundër .një vendi tjetër socialist siç është Shqipëria, 
dhe një partie marksiste-leniniste siç është Partia e 
Punës e Shqipërisë, se gjoja ato epërpiqen të pregatitin 
terrenin për t'u afruar me ata që kundërshtojnë rregu- 
llimin paqësor të problemit gjerman-. Plenumi i Ko- 
mitetit Qendror të Partisë së Punës të Shqipërisë e 
hedh poshtë me vendosmëri dhe indinjatë këtë insinuatë 
të ulët dhe e konsideron atë një fyerje të rëndë për 
Partinë dhe popullin tonë, që kanë luftuar me heroizëm 

kundër fashizmit dhe nazizmit, që kanë dhënë prova 
të shumta në luftën kundër imperializmit dhe veglave 
të tij, që kanë qëndruar të papërkulur ndaj çdo kër- 
cënimi e provokacioni të armiqve të socializmit, që 
kanë demaskuar pa mëshirë të gjithë ata që, duke u 
larguar nga pozitat e klasës, kanë rënë në llumin e 
oportunizmit dhe kanë predikuar pajtimin me armiqtë 
tanë. Siç duket, pasi akuzat e tyre false kundër Partisë 
së Punës të Shqipërisë për sektarizëm dhe ekstremizëm 
nuk zunë vend dhe nuk mundën të mashtronin njeri, 
tani ata përpiqen të përhapin gjithfarë trillimesh se 
Partia e Punës e Shqipërisë po afrohet me armiqtë e 
paqes e të socializmit. Por, përpara qëndrimit të drejtë 
marksist-leninist dhe konsekuent të Partisë sonë, qën- 
drim që njihet botërisht kaq sa nuk marrim as mundimin 
ta dokumentojmë në këtë letër, edhe këto akuza të reja 
do të pësojnë fatin e akuzave të mëparshme: ato do të 
dështojnë me turp. Ata që akuzojnë e shpifin kundër 
Partisë së Punës të Shqipërisë dhe udhëheqjes së saj 
nuk janë në gjendje të sjellin qoftë edhe një fakt të 
vetëm që do të mund të provonte thëniet e tyre, kurse 
ne jemi në gjendje të sjellim shumë fakte të dokumen- 
tuara që tregojnë qartë lëkundjet e tyre nga pozitat e 
marksizëm-leninizmit dhe të luftës kundër imperializ- 
mit. Ne nuk kemi pasur kurrë iluzione për armiqtë 
tanë, nuk jemi përqafuar e puthur me ta, nuk u kemi 
bërë kurrë lajka dhe nuk u kemi fërkuar krahët, s'jemi 
përkulur kurrë përpara tyre. Partia dhe Qeveria jonë 
kanë mbajtur gjithnjë një qëndrim të vendosur e pari- 
mor marksist-leninist ndaj armiqve të paqes e të socia- 
lizmit, ato kanë demaskuar ashpër e vazhdimisht impe- 

rializmin dhe politikën e tij të luftës dhe të agresionit, 
ato kanë qenë të papajtueshme me armiqtë e klasës. 
Përpjekjet për të hedhur baltë mbi Partinë e Punës të 
Shqipërisë dhe Qeverinë e Republikës Popullore të 
Shqipërisë, mbi gjithë popullin shqiptar, janë orvatje të 
turpshme që nuk kanë për të pasur kurrë sukses. Ato 
hidhen poshtë si nga gjithë historia e Partisë së Punës 
të Shqipërisë, ashtu dhe nga vetë jeta e realiteti i ditëve 
të sotme. 

Autorët e letrës së lartpërmendur të 3 gushtit 1961 
përpiqen me të gjitha mënyrat e bëjnë çmos për të 
gjetur çfarëdo lloj pretekstesh për veprime të mëtej- 
shme antimarksiste dhe aspak miqësore kundër popullit 
shqiptar, Partisë dhe Qeverisë së tij. Janë fund e krye 
trillime akuzat që na bëhen se gjoja Republika Popu- 
llore e Shqipërisë nuk zbaton angazhimet e saj si pje- 
sëtare e Traktatit të Varshavës, se ajo nuk informon 
Komandën e Bashkuar mbi gjendjen e Ushtrisë Shqip- 
tare, se ndjek një vijë që është në kundërshtim me 
interesat e vendeve të tjera pjesëtare të Traktatit të 
Varshavës dhe me parimet e internacionalizmit proletar. 
Në të vërtetë, ne kemi zbatuar me përpikëri të gjitha 
marrëveshjet ekzistuese, të gjitha detyrat që na janë 
ngarkuar nga Komanda e Bashkuar e Forcave të Arma- 
tosura të Traktatit të Varshavës, kemi zbatuar të gjitha 
urdhrat e udhëzimet e saj për stërvitjet ushtarake dhe 
të gjitha masat që parashikoheshin në planet e përbash- 
këta të ushtrive të Traktatit të Varshavës. Ne kemi 
njoftuar rregullisht çdo vit e çdo gjashtë muaj, në afatet 
e caktuara dhe me të gjitha hollësitë, Komandën e 
Bashkuar të Traktatit të Varshavës për gjendjen mo- 

ralo-politike e matcerialo-teknike, gatishmërinë luftarake 
ec tekniko-operative të ushtrisë sonë. Të tilla janë, për 
shembull, raportet e fundit që i janë dhënë me pojë e 
me shkrim komandantit të përgjithshëm të Forcave të 
Bashkuara të Traktatit të Varshavës, mareshalit A. A. 
Greçko, në tetor 1960 dhe më 27 mars 1961. Nuk jemi 
ne, por janë pikërisht Komanda e Bashkuar dhe qeveria 
sovjetike ato që nuk kanë kryer detyrimet e tyre ndaj 
ushtrisë së një vendi anëtar të Traktatit të Varshavës, 
siç është Republika Popullore e Shqipërisë. Menjëherë 
pas Mbledhjes së Bukureshtit qeveria sovjetike ndër- 
preu të gjitha furnizimet ushtarake në ushqim e vesh- 
mbathje, pajisje teknike, armatime e mjete të tjera për 
Ushtrinë Shqiptare, duke shkelur kështu në mënyrë të 
njëanshme dhe pa asnjë paralajmërim të gjitha marrë- 
veshjet e nënshkruara më parë, siç janë për shembull 
marrëveshja e përfunduar midis Qeverisë së BS dhe 
Qeverisë së Republikës Popullore të Shqipërisë më 28 
shtator 1949, protokolli i 26 shkurtit 1959, protokolli i 
3 shkurtit 1960 e të tjera, duke përfshirë cdhe shkeljet 
flagrante nga pala sovjetike të marrëveshjeve të viteve 
1957 dhe 1959 lidhur me bazën ushtarako-detare të Vlo- 
rës. Në kundërshtim të plotë me interesat e përbashkëta 
të mbrojtjes së kampit socialist, udhëheqësit sovjetikë 
dhe të gjithë ata udhëheqës të partive komuniste e punë- 
tore të vendeve socialiste të Evropës, që aprovuan propo- 
zimin e tyre, likuiduan bazën ushtarako-detare të Vlo- 
rës, duke marrë kështu përsipër një përgjegjësi të rëndë 
historike jo vetëm përpara popullit shqiptar, por edhe 
përpara gjithë popujve të tjerë të kampit socialist. Plani 
i masave kryesore të Komandës së Bashkuar të Traktatit 

të Varshavës, mbi pregatitjen opcrative dhe luftarake 
të Ushtrisë Shqiptare për vitin mësimor 1961, nuk është 
zbatuar. Ai është shkelur pa asnjë arsye e paralajmë- 
rim. Komanda e Bashkuar ka ndërprerë kategorikisht 
dërgimin e literaturës ushtarake në Shqipëri dhe nuki 
jep Komandës së Ushtrisë Shqiptare asnjë informacion 
se ç'bëhet në ushtritë e vendeve të tjera pjesëtare të 
Traktatit të Varshavës. Me gjithë kërkesat e përsëritura 
të autoriteteve shqiptare, të bëra në raportin drejtuar 
mareshalit Greçko, më 27 mars 1961, në mbledhjen e 
Komitetit Politik Konsultativ të Traktatit të Varshavës 
në mars të këtij viti dhe në raste të tjera, që Komanda 
e Ushtrisë Shqiptare të dijë cilat janë detyrat e saj dhe 
ushtritë me të cilat do të bashkëvepronte ushtria jonë 
në rast lufte, të paktën në ctapën e parë të fillimit të 
saj, deri tani nuk është dhënë asnjë përgjigje dhe nuk 
është marrë asnjë masë, kështu që Ushtria Shqiptare 
vazhdon të mos dijë akoma detyrat e saj në kuadrin e 
planit të përbashkët strategjik dhe operativ të ushtrive 
të Traktatit të Varshavës. Pa përgjigje ka mbetur gji- 
thashtu kërkesa e palës shqiptare, e paraqitur në ra- 
portin e lartpërmendur të 27 marsit 1961, që, në kua- 
drin e shkëmbimit reciprok të eksperiencës, të marrë 
pjesë në stërvitje të përbashkëta edhe Ushtria Shqip- 
tare në masën dhe në përbërjen që do të shihet e 
arsyeshme. 

Nga sa u tha më lart, del qartë se Partia e Punës e 
Shqipërisë dhe Republika Popullore e Shqipërisë kanë 
plotësuar kurdoherë në mënyrë korrekte detyrimet e 
tyre, si ndaj vendeve të tjera pjesëtare të Traktatit të 
Varshavës, ashtu edhe ndaj Komandës së Bashkuar. 

Kurse, në të kundërtën, udhëheqësit e vendeve të tjera 
pjesëtare të Traktatit të Varshavës dhe Komanda e 
Bashkuar nuk i kanë plotësuar detyrat e tyre ndaj Re- 
publikës Popullore të Shqipërisë dhe Ushtrisë Shqip- 
tare, ndaj një vendi socialist pjesëtar i Traktatit të 
Varshavës. 

E njëjta gjë mund të thuhet edhe përsa i përket 
veprimtarisë politike të Qeverisë së Republikës Popu- 
llore të Shqipërisë. Në gjithë praktikën e saj Qeveria e 
Republikës Popullore të Shqipërisë ka informuar rre- 
gullisht për të gjitha çështjet e rëndësishme të politikës 
së jashtme vendet e tjera të Traktatit të Varshavës, në- 
përmjet përfaqësuesve të tyre diplomatikë në Tiranë, 
të cilëve u ka krijuar të gjitha kushtet e favorshme 
për ushtrimin e veprimtarisë së tyre. Akuzat që u bë- 
hen udhëheqjes së Partisë dhe Qeverisë sonë edhe në 
këtë drejtim janë fund e krye trillime që bëhen me 
qëllim për të keqësuar akoma më shumë marrë- 
dhëniet tona. 

Por të gjitha këto veprime të padrejta, akuza të pa- 
themelta e shpifje që bëhen kundër Partisë së Punës të 
Shqipërisë dhe Republikës Popullore të Shqipërisë, nuk 
do t'ia arrijnë kurrë qëllimit, ato nuk do të mund ta 
largojnë kurrë Republikën Popullore të Shqipërisë nga 
zbatimi rigoroz e konsekuent i detyrave të saj interna- 
cionaliste si shtet socialist dhe si pjesëtar i denjë i Trak- 
tatit të Varshavës. Plenumi i Komitetit Qendror i Par- 
tisë së Punës të Shqipërisë deklaron edhe një herë se, 
me gjithë pengesat e vështirësitë që po na krijohen çdo 
ditë, me mjetet dhe mundësitë tona do të mbajmë në 

gatishmëri të plotë Forcat tona të Armatosura për të 
kryer me nder e saktësi detyrën tonë prej aleati për 
mbrojtjen e interesave të kampit socialist në këtë rajon 
dhe, me sa na takon, do të mbajmë në dijeni Komandën 
e Bashkuar të Traktatit të Varshavës dhe të gjitha ven- 
det socialiste. Në të njëjtën kohë, ne kërkojmë dhe do të 
kërkojmë që edhe Komanda e Bashkuar dhe qeveritë 
e Vendeve socialiste pjesëtare të Traktatit të Varshavës 
të plotësojnë në mënyrë të përpiktë detyrimet e tyre 
ndaj Republikës Popullore të Shqipërisë dhe ushtrisë së 
saj, si pjesëtare e barabartë e Traktatit të Varshavës. 
Partia e Punës e Shqipërisë mendon se detyrimet reci- 
proke të të gjithë pjesëtarëve të Traktatit të Varshavës 
duhen zbatuar me përpikëri dhe nga të gjithë, pa asnjë 
dallim. 

Në letrën e 3 gushtit, drejtuar Komitetit Qendror 
të Partisë së Punës të Shqipërisë, thuhet se Partia e 
Punës e Shqipërisë se konsideron një barrë të rëndë 
zbatimin e detyrave të veta që rrjedhin nga Traktati 
i Varshavësr etj. Është me të vërtetë për të ardhur 
keq për pozitën qesharake, në të cilën e kanë vënë 
veten autorët e këtyre deklaratave. Si mund t'i rëndohet 
qenia në Traktatin e Varshavës një vendi të vogël si 
Shqipëria, që ndërton socializmin në kushtet e rrethimit 
gjeografik kapitalist, nën presionin e vazhdueshëm të 
komploteve, provokacioneve e të kërcënimeve të impe- 
rialistëve, të monarko-fashistëve grekë dhe të revizionis- 
tëve jugosllavët E kush mund të jetë më tepër i inte- 
resuar për Traktatin e Varshavës sesa populli i vogël 
shqiptar, që rron e punon në gojën ce ujkut2 Prandaj 
Plenumi i Komitetit Qendror i Partisë së Punës të 

Shqipërisë hedh poshtë me indinjatë si konkluzionin që 
përmban letra e 3 gushtit, sipas të cilit gjoja udhëhe- 
qësit shqiptarë xe konsiderojnë barrë të rëndë zbatimin 
e detyrave që rrjedhin nga Traktati i Varshavësr, si 
dhe formulën që përsëritet në mjaft dokumente në 
adresë të Komitetit Qendror të PPSH se gjoja sPartia 
e Punës e Shqipërisë dhe Qeveria Shqiptare e kanë vënë 
veten jashtë Traktatit të Varshavëse. Qëllimi ku sy- 
nojnë autorët e shpifjeve të këtilla është më se i qartë, 
por pavarësisht nga kjo Plenumi i Komitetit Qendror 
të PPSH deklaron se Republika Popullore e Shqipërisë 
ka qenë dhe është e denjë për të qenë anëtare e 
Traktatit të Varshavës, ajo ka mbajtur dhe mban me 
nder të gjitha përgjegjësitë që rrjedhin nga kjo 
anëtarësi. 

Akuzat, se gjoja Partia e Punës e Shqipërisë dhe 
udhëheqësit e saj me veprimet e tyre po përçajnë uni- 
tetin e vendeve të Traktatit të Varshavës dhe të kampit 
socialist, janë gënjeshtra dhe bëhen me qëllime të errëta, 
për të mbuluar veprimtarinë jomiqësore që po zhvillo- 
het prej disa kohësh kundër Partisë dhe popullit tonë 
nga udhëheqësit e disa partive komuniste e punëtore të 
vendeve socialiste të Evropës. Është pikërisht kjo ve- 
primtari dhe jo qëndrimet e Partisë së Punës të Shqi- 
përisë, ajo që po minon unitetin e kompaktësinë e ven- 
deve të Traktatit të Varshavës dhe të kampit socialist. 
Me gjithë veprimet e padrejta që u bëhen, me gjithë 
shpifjet, presionet e shumëllojshme dhe vështirësitë 
që po u krijohen, Partia e Punës e Shqipërisë dhe udhë- 
heqësit e saj asnjëherë nuk kanë dhënë asnjë shkak 
që uniteti ynë të dobësohet, përkundrazi ata kanë luf- 

tuar e luftojnë për forcimin e tij, ata nuk i kanë dhënë 
e nuk u japin asnjë armë armiqve që të godasin unite- 
tin tonë. Janë pikërisht disa udhëheqës të Partisë Ko- 
muniste të Bashkimit Sovjetik, me N. S$. Hrushovin në 
krye, dhe të partive të tjera komuniste e punëtore të 
vendeve socialiste të Evropës, me në krye A. Novotnin, 
V. Ulbrihtin, V. Gomulkën, T. Zhivkovin, J. Kadarin e 
G. Georgiu Dezhin ata që me veprimet e tyre kundër 
Partisë së Punës të Shqipërisë dhe popullit shqiptar, 
veprime që po bëhen përditë e më të njohura botërisht, 
po u japin armiqve të përbashkët armë për të sulmuar 
si unitetin tonë në. përgjithësi, ashtu edhe Republikën 
Popullore të Shqipërisë. Janë ata që mosmarrëveshjet 
ideologjike midis partive tona i kaluan me ndërgjegje 
edhe në fushën e marrëdhënieve midis shteteve tona 
socialiste, duke vendosur bllokadën ekonomike, politike 
dhe ushtarake ndaj Republikës Popullore të Shqipërisë. 
Janë ata që nga diskutimi në rrugë partie i këtyre 
problemeve u hodhën në diskutimin e tyre publik, siç 
bëri V. Ulbrihti në deklaratën e tij të njohur pas Mble- 
dhjes së Moskës të 81 partive komuniste e punëtore, ose 
siç ka bërë në partinë e saj udhëheqja e Partisë Komu- 
niste të Bullgarisë. Janë ata që në vend që, sipas Dekla- 
ratës së Moskës, të punonin për të zhdukur gradualisht 
mosmarrëveshjet që ekzistonin dhe fenomenet negative 
që ishin vënë re në marrëdhëniet midis partive tona, 
preferuan një rrugë tjetër: rrugën e acarimit të mëtej- 
shëm, rrugën e presioneve njëri më i madh se tjetri, 
rrugën e sulmeve të paprincipta dhe të provokacioneve 
të panumërta kundër Partisë së Punës të Shqipërisë 
dhe Republikës Popullore të Shqipërisë. Janë pikërisht 

ata që e dobësojnë dhe e minojnë unitetin e kompaktë- 
sinë c kampit socialist dhe të Traktatit të Varshavës, 
me vendimin pa precedent që morën në mbledhjen e 
3 gushtit për t'i hequr delegacionit të plotfuqishëm të 
Komitetit Qendror të Partisë së Punës të Shqipërisë të 
drejtën e ligjshme të merrte pjesë në mbledhje dhe të 
shfaqte pikëpamjen ce Partisë sonë për një problem kaq 
të rëndësishëm, siç është problemi gjerman, dhe pikë- 
risht në një moment shumë delikat të gjendjes ndër- 
kombëtare, kur kërkohet më shumë se kurrë që të jemi 
të bashkuar si një trup i vetëm përballë imperialistëve 
amerikanë e të tjerë që na kërcënojnë me luftë. Pra, 
nuk është Partia e Punës e Shqipërisë, por janë disa 
udhëheqës sovjetikë, me N. S$. Hrushovin në krye, dhe 
udhëheqës të vendeve të tjera socialiste të Evropës, 
ata që, me veprimet ec veta antimarksiste dhe aspak 
miqësore, po dobësojnë e po minojnë unitetin e 
kampit socialist, të lëvizjes komuniste ndërkombë- 
tare dhe të vendeve të Traktatit të Varshavës, duke 
u bërë qejfin kështu vetëm armiqve të paqes e 
të socializmit... 

Përse atëherë shpifet me aq zell kundër udhëheqjes 
së Partisë sonë7 Çfarë qëllimesh synojnë të arrijnë auto- 
rët e akuzave dhe të sulmeve monstruoze kundër saj” 
Qëllimi është i maskuar keq, sepse çdo gjë është më se 
e qartë: atyre nuk u pëlqen udhëheqja e sotme e Partisë 
së Punës të Shqipërisë dhe përpiqen me të gjitha më- 
nyrat ta rrëzojnë atë. Por le të jenë të sigurt se nuk 
do t'ia arrijnë dot këtij qëllimi, ashtu siç nuk ia kanë 
arritur e nuk do t'ia arrijnë as imperialistët, as revizio- 
nistët jugosllavë. 

Komiteti Qendror i Partisë së Punës-të Shqipërisë 
e ka deklaruar më se një herë dhe po e përsëritim edhe 
në këtë letër, se ne na shqetëson c na hidhëron shumë 
fakti që udhëheqësit sovjetikë dhe ata të vendeve të 
tjera socialiste të Evropës po ndjekin një kurs krejt të 
gabuar politik në marrëdhëniet me Partinë e Punës të 
Shqipërisë dhe Republikën Popullore të Shqipërisë, 
kurs që i sjell dëm jo vetëm popullit shqiptar dhe ndër- 
timit të socializmit në Shqipëri, por edhe vetë intere- 
save të kampit socialist dhe të Traktatit të Varshavës, 
unitetit tonë, i cili është më se i domosdoshëm, veçanë- 
risht tani. Ata kanë marrë rrugën c rrezikshme të aca- 
rimit dhe të ndërlikimit me ndërgjegje të mosmarrë- 
veshjeve tona dhe në këtë rrugë po shkojnë gjithnjë e 
më thellë. Partia jonë e Punës e ka thënë dhe po e 
përsëritim që në qoftë se disa mendojnë se kështu, me 
presione e veprime të padrejta, me bllokada e restrik- 
sione ekonomike, politike apo ushtarake, mund të mpo- 
shtet Partia jonë, mund t'i imponohen asaj pikëpamje, 
me të cilat ajo nuk është dakord, ata gabojnë rëndë. 
Prandaj Komiteti Qendror i Partisë së Punës të Shqi- 
përisë përsërit edhe një herë thirrjen e bërë në letrën 
e tij të 6 korrikut 1961, drejtuar Komitetit Qendror 
të Partisë Komuniste të Bashkimit Sovjetik, që të hiqet 
dorë nga veprimet jomiqësore, nga presionet ndaj Par- 
tisë së Punës të Shqipërisë dhe Republikës Popullore 
të Shqipërisë, nga acarimi me ndërgjegje i marrëdhë- 
nieve tona, nga çdo gjë që krijon vetëm pengesa arti- 
ficiale për forcimin e unitetit dhe të miqësisë sonë. Kjo 
dhe vetëm kjo është rruga e zgjidhjes së mosmarrë- 
veshjeve dhe e forcimit të unitetit tonë. 


450 ENVER HONIIA 


Por ne konstatojmë me keqardhje të thellë se pjak- 
nxehtësia dhe qëndrimi arrogant ndaj Partisë së Punës 
të Shqipërisë, të cilat nuk përputhen aspak me parimet 
e internacionalizmit proletar, i pengojnë N. S. Hrusho- 
vin dhe udhëheqësit e vendeve të tjera socialiste të 
Evropës që t'i peshojnë në mënyrë të matur propozi- 
met tona të letrës së 6 korrikut, të cilat tregojnë të 
vetmen rrugë të drejtë për zgjidhjen e mosmarrëvesh- 
jeve tona. Në vend që të korrigjojnë qëndrimet e tyre 
të gabuara ndaj Partisë së Punës të Shqipërisë dhe të 
ndërmarrin hapa realë për përmirësimin e marrëdhë- 
nieve dhe për forcimin e unitetit tonë, ata i tregojnë 
forcën një populli të vogël vëlla, siç është populli shqip- 
tar, me anë bllokadash, shantazhesh e presionesh eko- 
nomike, politike e ushtarake. Por dihet se argumenti i 
forcës është një shenjë dobësie, ai nuk mund ta shndë- 
rrojë gënjeshtrën në të vërtetë dhe as të zëvendësojë 
parimet. Ne qëndrojmë të patundur, sepse kemi një forcë 
të pathyeshme, forcën e së vërtetës, forcën e parimit, 
forcën e marksizëm-leninizmit. Duke u nisur nga po- 
zitat e tyre të shtrembra, udhëheqësit sovjetikë dhe 
ata të vendeve të tjera socialiste të Evropës që i për- 
krahin në luftën e tyre të paprinciptë kundër Partisë 
së Punës të Shqipërisë dhe popullit shqiptar, mund të 
marrin çdo vendim kundër Partisë së Punës të Shqi- 
përisë dhe Republikës Popullore të Shqipërisë, kundër 
popullit shqiptar, por çdo vendim i tillë do të jetë i 
gabuar dhe nuk do t'ia arrijë qëllimit. 

Partia e Punës e Shqipërisë dhe Qeveria e Re- 
publikës Popullore të Shqipërisë ashtu si deri tani, 

edhe në të ardhshmen do të kryejnë me nder dety- 
rat si Parti marksiste-leniniste dhe si vend socialist. 
Kjo ka qenë vija jonë. Kjo do të jetë edhe në të 
ardhshmen. 


Për Komitetin Qendror 
të Partisë së Punës të Shqipërisë 
Sekrctari i Parë 


Enver Hoxha 


Botohet për herë të parë si- 
pas origjinalit që gjendet në 
Arkivin Qendror të Partisë 


TË KAPIM MIRË KYÇET PËR EDUKIMIN 
E NJERËZVE 


Diskutim në mbledhjen e Byrosë Politike 
të KQ të PPSH 


11 shtator 1961 


Sipas mendimit tim, çështja që shqyrtojmët është 
serioze dhe e përhershme për të gjithë Partinë. Jam 
plotësisht dakord me shokun Rita (Marko) që çështjet 
e forcimit të Partisë të mos i konsiderojmë një fushatë, 
por problem të madh shoqëror. 

Grindjet dhe tarafet që ndihen në fshatra e që 
reflektohen dhe në organizatat-bazë të Partisë i kanë 
rrënjët te mbeturinat e vjetra të së kaluarës, prandaj 
për t'i zhdukur ato duhet luftuar kundër mbeturinave 
të vjetra. Mirëpo askush të mos ushqejë iluzione se 
mbeturinat e ideologjisë së vjetër zhduken me dekret. 
Për zhdukjen e tyre kërkohet një punë e dendur dhe e 
vazhdueshme edukative. Njerëzit edukohen gradualisht, 


1 Në këtë mbledhje u shqyrtua raporti mbi zbatimin e dety- 
rave që shtroi Kongresi IV i PPSH për forcimin e jetës së 
brendshme në orpanizatat-bazë. 

nga puna e Partisë do të dalë njeriu i ri, i pastër ei 
ndërgjegjshëm. Por edhe kur të arrihet kjo në shkallë 
kombëtare, do të ketë përsëri njerëz të pandërgjepj- 
shëm, që do të thyejnë normat e moralit të Partisë. 
Partia jonë ka baza të shëndosha. Këto baza që- 
ndrojnë në karakterin e lartë të popullit tonë, i cili i 
ka ruajtur të paprekura virtytet e tij të rralla. Me- 
gjithatë edhe në vendin tonë ekzistojnë akoma shumë 
mbeturina mikroborgjeze, të cilat vijnë duke u pakë- 
suar por nuk janë zhdukur. Sot ato nuk shfaqen si në të 
kaluarën, me hakmarrje e vrasje, por kanë tjetër ka- 
rakter dhe marrin forma të ndryshme. Po të shihen 
me kujdes, në shumicën e tyre, grindjet që vihen re 
sot te ne janë për çështje ekonomike, si për shembull 
përpjekjet që bëhen nga disa për të zënë vende ku 
mund të sigurojnë më tepër të ardhura etj. Natyrisht 
ka dhe mbeturina të tjera, kundër të cilave luftohet si- 
pas mësimeve të Partisë, Të marrim një shembull: Më 
parë në vendin tonë bëheshin vjedhje. Atëherë prona 
ishte private. Tani prona është shoqërore, pra e popu- 
lit, njerëzit punojnë dhe jetojnë. Por a do të thotë kjo 
se sot nuk ka më njerëz që vjedhin” Edhe tani ka të 
tillë, që vjedhin në mënyrë të stërholluar, ndaj të cilëve 
ne duhet të jemi vigjilentë. Partia punon në këtë drej- 
tim për edukimin e punonjësve. Bazë për këtë kemi 
karakterin e panjollosur të shumicës dërrmuese të po- 
pullit, ndershmërinë e tij. Ky karakter është forcuar e 
është pasuruar akoma më shumë nën udhëheqjen e 
Partisë, e cila ua ka bërë njerëzve të qartë se prona 
shoqërore është ndërtuar me duart e tyre dhe për veten 
e tyre, prandaj ajo duhet të ruhet dhe të zhvillohet në 

interes të të gjithë popullit. Nga ana e Partisë është 
edukuar gjithashtu edhe ndjenja e lartë e fisnike e pu- 
nës. Kështu, pra, virtytet e larta që ka trashëguar po- 
pulli ynë brez pas brezi, po i zhvillon Partia edhe më 
tej në rrugën marksiste-leniniste. 

Zhdukja e grindjeve dhe e tarafeve kërkon një kuj- 
des të madh për edukimin e punonjësve me virtytet 
e larta të popullit tonë, në radhë të parë që secili të 
punojë ndershmërisht. Kjo ka rëndësi të madhe. Nje- 
riu që dërsin e punon, largohet nga veset e këqija, 
ndërsa ai që në shoqërinë tonë të re i bën bisht punës, 
gjen kohë të grindet, të bëjë dallavere, të merret me 
thashetheme etj. Prandaj zënia e njerëzve me punë 
duhet të jetë një nga preokupacionet kryesore të Par- 
tisë. Puna është nder, ajo është jo vetëm burim i mirë- 
qenies, por edhe faktor me rëndësi për edukimin e 
njeriut që nuk i lë shteg zhvillimit të mbeturinave 
mikroborgjeze. 

Një nga problemet më kryesore për Partinë sot 
është çështja e mbrojtjes së atdheut nga armiqtë e 
brendshëm dhe të jashtëm, nga imperialistët, revizio- 
nistët hrushovianë, titistë etj. Kjo ka qenë në qendër 
të vëmendjes së Partisë gjatë gjithë jetës së saj. Në rast 
se gjithë anëtarët e Partisë, krahas punës, mobilizohen 
mirë edhe për kuptimin e drejtë të gjendjes së brend- 
shme e ndërkombëtare dhe edukohen me frymë revo- 
lucionare, atëherë edhe grindjet më të vogla, thyerjet 
e disiplinës etj., do të zhduken përpara çështjes së 
madhe të mbrojtjes së atdheut, të fitoreve të socializ- 
mit dhe të marksizëm-leninizmit. 

Kur themi që në këtë situatë të rëndë Partia jonë, 

megjithëse është e vogël, qëndron në ballë të luftës, 
kjo na ngarkon me përgjegjësi të madhe para popullit 
dhe lëvizjes komuniste ndërkombëtare. Nuk do të ndo- 
dhë kurrë që ne të ndalemi në rrugën tonë, sepse luf- 
tojmë për çështjen e madhe të marksizëm-leninizmit, - 
kundër imperializmit dhe udhëheqjes revizioniste sov- 
jetike me Hrushovin në krye, që kanë për qëllim të 
zhdukin kampin socialist dhe socializmin. Ne flasim me 
thjeshtësinë që na karakterizon, por me mendjen top se 
veprimtaria përçarëse e imperialistëve dhe e revizio- 
nistëve po bëhet çdo ditë e më e qartë. Një Parti e 
vogël, një shtet i vogël, lufton me vendosmëri kundër 
armiqve të mëdhenj e të organizuar. Por të gjithë duhet. 
të mbajnë parasysh se Partinë e dëmton qoftë edhe një 
gabim i vogël që bën një anëtar i thjeshtë i saj sot, në 
këto situata që po kalon lëvizja komuniste ndërkom- 
bëtare. Partia e Punës e Shqipërisë kërkon nga çdo 
njeri, nga çdo komunist e patriot, ta kuptojë mirë si- 
tuatën dhe të luftojë çdo shfaqje të huaj sado e vogël 
që të jetë. Në qoftë se çdo komunist do të jetojë me 
situatën në kompleks, do t'i pritet rruga veprimtari- 
së armiqësore që po zhvillohet me intensitet më të 
madh nga ana e armiqve tanë të jashtëm dhe të 
brendshëm, të cilët përpiqen të përfitojnë edhe nga 
dobësitë e vogla që kemi në punën tonë, për të na 
dëmtuar. Armiku bën përpjekje që edhe një pakëna- 
qësi të vogël që mund të ketë një komunist ose patriot, 
ta shfrytëzojë, duke synuar që ta kthejë atë në një sa- 
botator të luftës për ndërtimin e socializmit në vendin 
tonë. Prandaj lufta për të zhdukur mbeturinat e vjetra 
nuk duhet neglizhuar, sepse këto janë të rrezikshme. 

Unë jam dakord me pikëpamjen e shokëve që 
thanë se në përgjithësi grindjet e tarafet nuk janë të 
karakterit politik. Por ne nuk duhet ta flemë mendjen 
e të mbyllim sytë. Ne shikojmë se gjithë populli dhe 
komunistët janë ngritur në këmbë dhe punojnë për 
realizimin e vijës së Partisë. Megjithatë, mbeturinat e 
vjetra dhe shfaqjet e huaja, në çdo formë që të para- 
qiten, nuk duhet t'i nënvleftësojmë, natyrisht as t'i 
mbivlerësojmë, por t'i vlerësojmë drejt, sidomos në 
situatat politike që zhvillohen sot. Prandaj të kapim 
mirë kyçet për edukimin e njerëzve, për t'i shpëtuar 
ata nga rreziqet. 

Të shikojmë se ç'bëjnë revizionistët. Ata i kanë 
vënë detyrë vetes të likuidojnë komunizmin dhe so- 
cializmin. Veprimtarinë e tyre armiqësore e kanë filluar 
nga degjenerimi i Partisë dhe i popullit, jo vetëm nga 
pikëpamja e korruptimit dhe e komprometimit agjen- 
tural, por e gjithë propaganda, ideologjia, kultura, 
teatri, kinemaja etj., po zhvillohen në një mënyrë të 
tillë të heshtur dhe të bujshme që u japin mundësi 
revizionistëve të degjenerojnë një brez të tërë njerë- 
zish për të mbështetur punën e tyre armiqësore kundër 
komunizmit, pro imperializmit, pro ideologjisë borgjeze. 
Nga kjo tragjedi ne nxjerrim shumë mësime, një nga 
të cilët është edhe ky: prindjet, tarafct etj., që ekzis- 
tojnë te ne, megjithëse nuk kanë karakter politik, sepse 
fakti është që predominon dashuria për Partinë, për 
pushtetin popullor etj., po të mos u vëmë kujdes të 
madh për t'i luftuar në rrugë partie dhe administrative, 
atëherë ato mund të marrin edhe karakter politik. Këtë 
çështje duhet ta gjykojmë thellë. Ta zëmë sc në një 

kooperativë bujqësore kemi një sekretar të mirë të or- 
panizatës-bazë ose një kryetar kooperative punëtor par- 
tie, të cilët i lejojnë vetes disa gabime, atëherë ç'do 
të ndodhë” Në organizatën-bazë ose në kooperativën 
bujqësore do të krijohet një taraf kundër tyre, ky taraf 
mund të kthehet edhe në një sëmundje politike. Në 
fillim çështja nuk arrin sa të hidhen njerëzit kundër 
organizatës së Partisë, por, në qoftë se gjendja do të 
keqësohet, gabimet do të trashen, armiku me siguri do 
t'i shfrytëzojë situatat e sëmura. Prandaj çështje të 
tilla duhen parë në dinamikën e tyre, ato nuk duhen 
konsideruar vetëm si çështje të thjeshta. 

Unë, për shembull, kam marrë vesh që një kryetar , 
kooperative po bën disa favorizime për njerëzit e tij. 
Ky veprim tani mund të mos jetë politik, por në qoftë 
se ky kryetar nuk ndihmohet të korrigjohet, atëherë 
mikrobi mbetet, favorizimet do të zhvillohen në atë 
shkallë sa do të dëmtohet puna e Partisë. Në këtë 
kooperativë ka zëra që thonë se nuk merren masa kun- 
dër favorizimeve, sepse puna është qelbur nga koka, 
duke bërë aluzione për kryetarin. Ja, pra, çështjet nuk 
duhen parë vetëm nga ana ekonomike, por në radhë 
të parë nga pikëpamja politike. Kur kryetari i koopera- 
tivës favorizon dy-tre nga njerëzit e tij, kjo është një 
çështje politike, sepse atij i ka besuar populli një fun- 
ksion me rëndësi, ai përfaqëson pushtetin, nuk është 
vetëm një ekonomist ose agronom, por një njeri politik, 
një punëtor partie. Duke bërë favore ky shok a nuk ka 
shkelur vijën e Partisë” Mendoj se kështu duhen parë 
gjërat dhe kështu duhen edukuar njerëzit. 

Grindjet në një organizatë-bazë partie nuk duhen 

lënë pas dore. Askush nuk duhet të mendojë: e ç'rën- 
dësi ka një organizatë-bazë përpara 80 ose 100 të tje- 
rave që ka rrethit Jo, edhe një organizatë ka rëndësi 
të madhe. Prandaj në gjirin e saj nuk duhet të ketë 
grindje, por unitet të shëndoshë. Zbatimi i drejtë i më- 
simeve të Partisë në organizatën-bazë ka një rëndësi 
jashtëzakonisht të madhe për forcimin e Partisë dhe të 
shtetit, për sigurimin e pavarësisë së atdheut dhe të fi- 
toreve të socializmit. 

Këto çështje, pra, duhet të merren me seriozitetin 
më të madh, të vlerësohen me kujdes, të zgjidhen drejt 
dhe ndaj atij që mbush kupën të merren masa admi- 
nistrative, bile të rrepta. Po të jetë nevoja ndonjë që 
kryen faj të rëndë, të demaskohet, me qëllim që të 
mësojnë dhe të tjerët e, kur është rasti, ndonjëri që 
kryen krim t'i jepet edhe gjyqit. 

Të mendoni mirë sidomos ju, shokë të Shkodrëst, 
Nuk mund të pranohet mendimi se në këtë ose në atë 
zonë s'ka elementë për t'u pranuar në Parti. Edhe atje 
ka elementë të shëndoshë për të hyrë në Parti, prandaj 
të mos jeni as oportunistë, po as sektarë. Organizaiat- 
-bazë të Partisë kanë nevojë për gjak të ri. Prandaj 
njohja e terrenit, e njerëzve, e çdo problemi në zonat e 
rrethit tuaj duhet të preokupojë jo vetëm sekretarin e 
parë, por gjithë komitetin e Partisë. Instruktorët mund 
të venë, por mos u mjaftoni me këtë, merrni më shu- 
më takim me njerëzit duke shkuar në vend ose duke 


1 I drejtohet sekretarit të parë të Komitetit të Partisë të 
Rrethit të Shkodrës që merrte pjesë në mbledhjen e Byrosë 
Politike. 

thirrur në byronë e rrethit jo vetëm sekretarë organi- 
zatash-bazë ose komunistë, po edhe nga populli. Receta 
për këtë punë nuk ka, mbështetuni në Statutin e Par- 
tisë, nenet e tij duhen zbatuar në jetë duke punuar 
giallërisht me njerëzit. Nëse një djalë i mirë ka ndo- 
një të dënuar nga rrethi i tij, por vetë është hero, përse 
të mos e pranojmë në Parti2 Kemi edhe të tillë në ra- 
dhët e Partisë, që mund të kenë ndonjë të afërt të 
dënuar nga pushteti popullor, por ata janë nga shokët 
tanë besnikë, kanë dhënë prova e kanë mbajtur që- 
ndrime të mira si gjatë Luftës Nacionalçlirimtare, ashtu 
edhe sot në ndërtimin e socializmit duke luftuar sin- 
qerisht për Partinë dhe popullin. A nuk duhet marrë, 
parasysh, për shembull, lufta 10-12-vjeçare e një malë- 
sori, që ka luftuar për mbrojtjen dhe propagandimin e 
vijës së Partisë, që sakrifikon nëpër male kundër ar- 
miqve, që kap edhe diversantë7 Ata që qëndrojnë në 
këto dallcë duhen konsideruar sikur kanë marrë pjesë 
në Luftën Nacionalçlirimtare. Në qoftë se nuk mbahen 
parasysh këto kritere, çdo punë tjetër është në dëm të 
forcimit të organizatave-bazë të Partisë në këto zona. 

Është shumë mirë që Partia jonë nuk është infek- 
tuar nga ideologjia borgjeze e revizioniste, siç ka ngjarë 
në vende të tjera. Ky është një plus i madh për nc, 
Ç'po ndodh në Bashkimin Sovjetik dhe në vende të 
tjera socialiste” Ka një shthurje të madhe morale, de- 
gjenerim ideologjik, politik dhe ekonomik të njerëzve. 
Kjo nuk ngjet në vendin tonë, për arsyet që dihen dhe 
për shkak të vigjilencës së mprehtë të Partisë. Orga- 
nizatat-bazë dhe komitetet e Partisë, organet e pushte- 
tit, organizatat e masave dhe kryesitë e kooperativave 

bujqësore janë mobilizuar mirë jo vetëm për proble- 
met ekonomike, po edhe për çështjet politike dhe të 
mbrojtjes së atdheut. Këto janë probleme kyçe, prandaj 
Partia dhe populli janë ngritur në këmbë për zgjidhjen 
e tyre. Gjatë këtij viti të vështirë ka një mobilizim të 
masave të popullit për realizimin e planeve ekonomike 
si dhe për zbatimin e detyrave politike, gjë që nuk 
është parë kurrë. Kjo ka ndodhur se udhëheqja e Par- 
tisë në bazë dhe e gjithë Partia në vendin tonë e kanë 
kuptuar drejt situatën dhe kanë punuar mirë për të 
arritur rezultate gjithnjë e më të mëdha. 

Analizat që janë bërë për grindjet dhe tarafct nga 
komitetet e Partisë, duke shkuar në organizatat-bazë, 
kanë qenë të efektshme, sepse kanë shërbyer për të 
përmirësuar gjendjen. Por këto probleme duhet t'i kemi 
parasysh vazhdimisht, sepse ka raste që grindjet për- 
sëriten. Prandaj t'i mbajmë sytë hapur, t'u dalim të kë- 
qijave përpara dhe të jemi kurdoherë në sulm për të 
zbatuar detyrat ekonomike, politike, ideologjike dhe 
ushtarake. 

Unë jam dakord që për këto çështje t'u bëhet një 
letër të gjitha organizatave-bazë të Partisë. Letra, sa 
të jetë e mundur, të mos jetë e gjatë, të jetë konkrete, 
e kuptueshme dhe optimiste, sepse situata zhvillohet në 
favorin tonë. 


Botohet për herë të parë sipas 
tekstit të nxjerrë nga proces- 
verbali i mbledhjes së Byrosë 
Politike të KQ të PPSH 
që gjendet në AQP 


NË GJENDJEN E KRIJUAR NE NUK DO TË 
SHKOJMË NË MBLEDHJEN E KNER-IT 


Diskutim në mbledhjen e Byrosë Politike 
të KQ të PPSHI . 


11 shtator 1961 


Në gjendjen që është krijuar në Këshillin e Ndih- 
mës Ekonomike Reciproke (KNER) është njësoj si të 
shkojmë dhe të mos shkojmë. Unë mendoj që ne të 
mos marrim pjesë në mbledhjen e ardhshme të KNER-it, 
ku sundojnë revizionistët, të cilët duan të lënë pas 
dere përfaqësuesit e vendit tonë. Prandaj propozoj t'u 
bëhet një letër jo nga ana e Qeverisë, po nga ana e 
ndonjë shoku të ngarkuar prej Këshillit të Ministrave. 

Në këtë letër mund të thuhet se me keqardhje të 
madhe nuk mund të vijmë në mbledhjen e 15 shtato- 
rit, megjithëse ishim të gatshëm të diskutonim mbi 


1 Në këtë mbledhje u shqyrtua, jashtë rendit të ditës, pro- 
blemi 1 pjesëmarrjes ose jo të vendit tonë në mbledhjen e 
Këshillit të Ndihmës Ekonomike Reciproke (KNER) që do të 
zhvillohej në Moskë më 15 shtator 1961. E 

çështjet e rendit të ditës, për shkak se është krijuar 
një situatë armiqësore kundër Republikës Popullore të 
Shqipërisë në të gjitha fushat dhe veçanërisht në fu- 
shën ekonomike. Konkretisht, në mos janë fshirë fare, 
neve na janë pezulluar të gjitha kreditë e akorduara 
për pesëvjeçarin e tretë. Bashkimi Sovjetik e ka konsi- 
deruar Shqipërinë një vend armik dhe prandaj ai nuk 
po e ndihmon. Duke e konsideruar vendin tonë armik, 
Bashkimi Sovjetik ka marrë edhe masa për prerjen e 
kredive, nuk ka dashur të koordinojë planet me vendin 
tonë, marrëveshjen e kleringut për pesëvjeçarin etj., 
në një kohë që një marrëveshje të tillë ka përfunduar 
me vende kapitaliste. Në këto kushte, na është bërë e 
pamundur ardhja për të marrë pjesë në mbledhje, de- 
risa vendet anëtare të KNER-it të ndryshojnë qëndri- 
min e tyre ndaj Shqipërisë. 

Në letër të vihet në dukje gjithashtu se në pa- 
mundësi të marrim pjesë në këtë mbledhje, për shkak 
të vendimeve që janë marrë kundër nesh, vendi ynë 
do t'i vazhdojë marrëdhëniet me klering, por Këshilli 
i Ndihmës Ekonomike Reciproke do të jetë përpjegjës 
për situatën e krijuar. Këtë duhet t'ua theksojmë që 
nesër të mos na thonë dot që ju s'doni të keni marrë- 
dhënie me ne as me klering. 

Ka rëndësi që në letër të vihen në dukje edhe 
shkaqet e kësaj situate, pse janë shkelur marrëveshjet 
ndaj nesh, pse janë pezulluar ose prerë kreditë ndaj 
Shqipërisë. Të thuhen shkaqet dhe shkaktarët, dhe kjo 
konkretisht, duke e argumentuar me fjalët e Hrusho- 
vit, me shprehjet e tij, të cilat të citohen në letër. Të 
theksohet që në këtë rrugë udhëheqësit e Bashkimit 

Sovjetik i kanë pasuar edhe ata të Çekosllovakisë, të 
Bullgarisë etj., të cilët na kanë njoftuar se -me ne do 
të mbani vetëm marrëdhënie tregtare me interes 
reciprok”. 

Kjo është, shokë, situata e krijuar ndaj nesh. Ne, 
si vend i socializmit dhe besnik i marksizëm-leninizmit, 
do të jemi kurdoherë të gatshëm të marrim pjesë në 
mbledhjet e ardhshme, në rast se na heqin pengesat e 
tanishme. Me anë të kësaj letre t'u japim të kuptojnë 
që ne, sot për sot, nuk largohemi nga KNER-i, po, në 
situatat c krijuara, nuk marrim pjesë në këtë mbledhje 
dhe për këtë ata mbajnë përgjegjësi. Hë 


Botohet për herë të parë sipas 
tekstit të nxjerrë nga proce3- 
verbali i mbledhjes së Byrosë 
Politike të KQ të PPSH 
që gjendet në AQP 


TË PRANOJMË NË PARTI MË SHUMË NJERËZ 
NGA KLASA PUNËTORE 


Diskutim në mbledhjen e Sekretariatit 
të KQ të PPSHI 


16 shtator 1961 


Në përgjithësi ne kemi përmirësime në forcimin € 
përbërjes së Partisë. Por, ndërsa punëtorët e fshatarët 
zënë rreth 30 për qind të efektivit të Partisë, nëpunësit 
zënë 42 për qind, pra këta të fundit vazhdojnë të pre- 
dominojnë. Dihet se këta nëpunës janë kuadro të Partisë 
e të pushtetit si dhe ushtarakë. Por sidoqoftë, ne përsëri 
duhet të na preokupojë problemi i pranimit akoma më 
shumë nga radhët e punëtorëve. Por edhe në këtë 
drejtim të kemi parasysh specifikën e punëtorëve, sepse 
ka punëtorë e punëtorë. 

Orientimi që ka dhënë Komiteti Qendror është 1 


1 Në këtë mbledhje u muar në shqyrtim raporti “Mbi zba- 
timin e detyrave të Plenumit XVIII të KQ të PPSH mbi disa 
çështje të punës organizative të Partisë dhe të Kongresit IV, 
për forcimin e përbërjes së Partisër. 

drejtë. Ai synon të forcojë organizatat-bazë të Partisë 
me komunistë të rinj në ato ndërmarrje ku ka më tepër 
dobësi. Por ne duhet t'i drejtojmë sytë ndaj ndërmarrje- 
ve që kanë numër të madh punëtorësh, puna e të cilëve 
është shumë e vështirë, në vend të disa ndërmarrjeve 
të tjera, që edhe ato kanë punëtorë shumë, por që puna 
e tyre është më e lehtë, veç nuk duhet dobësuar vëmen- 
dja në këto të dytat. Pra, për pranimet në Parti të na 
preokupojë më shumë cilësia. 

Le të marrim si shembull uzinën sEnver-. Atje ka 
një organizatë-bazë partie të fortë. Megjithatë, mendimi 
im është që ne duhet të punojmë më shumë për të pra- 
nuar akoma më tepër punëtorë në Parti nga kjo uzinë, 
jo për t'i bërë anëtarë partie të gjithë punëtorët, por të 
pranojmë ata që i kanë të gjitha kushtet për të qenë në 
Parti. Nuk është e thënë që të gjithë këta anëtarë partie 
që do të kemi aty, do t'i lëmë në këtë uzinë. Do të 
ndërtojmë uzina e ndërmarrje të reja, prandaj do të 
kemi nevojë të dërgojmë komunistë në to. Për shembull, 
në këtë pesëvjeçar do të ngremë uzina mekanike në 
Shkodër c në Qytetin -Stalinr. Vetvetiu atje do të na 
duhet të transferojmë disa nga komunistët e uzinës 
“Enverr për të forcuar punën e Partisë. 

Ose le të marrim çështjen me perspektivë të madhe 
të minierave në vendin tonë. Sot kemi Minierën ec Pish- 
kashit si qendër me rëndësi për nxjerrjen e mineralit të 
hekurit, po nesër do të kemi 2-3 qendra të tjera të këtij 
lloji. Sot kemi Minierën e rëndësishme të Qymyreurit 
në Memaliaj, po nesër do të kemi edhe Mëzezin e Ala- 
rupin. Kur të kemi punëtorë me stazh në punë të rënda, 
krijojmë një bazament të shëndoshë të klasës sonë 

punëtore. Pra të synojmë për të pranuar në Parti së 
pari nga këta pastaj nga punonjësit e tregtisë ose nga 
punëtorët që punojnë në sektorë ushqimorë, ku puna 
është më e lehtë. Në radhë të parë, të synojmë te ata 
që punojnë ditë e natë në punë të rënda. Qendra me 
punë të tilla janë në zhvillim e sipër në vendin tonë, 
prandaj të mos e marrim të shkëputur atë që them për 
pranimet në Parti nga radhët e punëtorëve të uzinës 
“Enverr e të themi ç'na duhen gjithë këta. Të njëjtin 
kujdes duhet të tregojmë gjithashtu edhe në kombinatin 
e tekstileve aStalinr, sepse si ky do të ndërtojmë edhe 
kombinate të tjera tekstilesh në të ardhshmen. Po të 
punojmë këtu qysh tani me mend, për pak kohë ne do të 
kemi një grup të mirë anëtarësh partie që mund t'i 
dërgojmë pastaj në Berat. Kështu mund të themi edhe 
për minierat e qymyrgurit, të bakrit etj. 

Ka rëndësi, pra, puna që bëhet nga komitetet e 
Partisë në bazë të orientimit të Komitetit Qendror 
lidhur me pranimet. Është e drejtë praktika e Komitetit 
të Partisë të Tiranës për këtë problem, ku sekretarët 
£ organizatave-bazë kanë bërë një studim për pranimet 
në Parti, duke e parë problemin nga të gjitha anët. 
Përqindjet të shihen jo vetëm brendapërbrenda ndër- 
marrjeve, po edhe në perspektivë, sipas nevojave kom- 
bëtare. Prandaj, sa të jetë e mundur, në punëtorët që 
pranohen, shumicën ta zënë ata që e kanë punën të 
rëndë, megjithëse disa prej këtyre nuk i plotësojnë të 
gjitha kushtet, si për shembull shkollën. Punëtori i 
industrisë ushqimore mund të shkojë më lehtë për të 
mësuar në shkollë sesa punëtori i minicrës, po komitetet 
e Partisë të tregojnë kujdes të veçantë më shumë për 

punëtorët e kësaj kategorie, edhe pse nuk c kanë arsi- 
min e duhur. Këtyre punëtorëve t'u jepen më shumë 
mundësi dhe të lchtësohen për të plotësuar kushtet që 
të hyjnë në Parti, sesa punëtorëve të sektorit të ushqi- 
mores, të cilët mund të vazhdojnë edhe shkollën, por 
mund të mos kenë kushtet e tjera kryesore. 

Jam dakord që të mos bëjmë pranime pa pasur 
shkollën përkatëse. Përjashtim në këtë çështje të bëjmë 
vetëm për punëtorë. Kur një punëtor me stazh të vjetër 
është i kualifikuar në punë, i zoti, i vendosur, edhe pse 
nuk e ka arsimin e duhur, të mos e lëmë jashtë Partisë. 
Ndryshe është për një punëtor të ri, këtij do t'ia kër- 
kojmë patjetër 7-vjeçaren. Edhe kur një i ri ka garancitë, 
por nuk ka shkollën, të mos pranohet, të shkojë ta bëjë 
edhe shkollën e pastaj të shihet çështja e pranimit të tij 
në Parti. 

Përqindjeve duhet t'u përmbahemi. Partia ka besim 
te ata që punojnë, prandaj dhe i pranon në radhët e saj, 
por jo pse disa punojnë në organet e punëve të brend- 
shme ose në ushtri dhe nga ata të pranojmë më shumë 
në Parti. Proporcionet duhet të ruhen, por përsa u 
përket elementëve të klasës punëtore të kcmi parasysh 
ato që theksuam, sepse në qoftë se kemi një punëtor 
me stazh, politikisht të formuar dhe që bën një punë të- 
rëndë në ndonjë uzinë, pasi ta pranojmë në Parti, ne 
mund fa marrim atë më lehtë dhe t'ua japim organeve 
të sigurimit ose ushtrisë, në vend të një tjetri që mund 
të jetë djalë i mirë, të jetë edhe bir dëshmori, por që 
vazhdimisht ka ardhur rrotull zyrave. Është ndryshe 
kur në vend të tij ke një komunist që vjen nga një 
uzinë ose kombinat, të cilit i janë argasur duart, është 

£ rrahur me punë dhe me vështirësi, prandaj edhe punën 
e sigurimit e bën shumë më mirë dhe garancitë i ka 
sepse në shkollën e oficerëve shkon më me lehtësi djali 
i atij që është oficer, sesa i biri i minatorit të Kërrabës. 
Prandaj t'i shikojmë mirë këto çështje, se po të kemi 
organizatë-bazë të Partisë të fortë në qendrat më të 
mira industriale, atje do të prcegatitim edhe kuadro të 
mirë për sektorët e tjerë, edhe për Ministrinë e Punëve 
të Brendshme apo për ushtrinë. 

Pra, megjithëse pranimi i nëpunësve në Parti ka 
ardhur duke u ulur, duhet të kemi kujdes që të pra- 
nojmë akoma më shumë punëtorë se nëpunës. Veç të 
pranojmë jo punëtorë për punëtorë, por .punëtorë të 
vërtetë, që ta meritojnë emrin e komunistit. Ata punë- 
torë që plotësojnë kushtet sipas Statutit, të studjohen 
për t'u pranuar në Parti. Ne nuk e kemi kryer si duhet 
detyrën ndaj atyre që kanë 10-12 vjet punëtorë. 

Të gjitha këto gjëra duhen parë me kujdes, me 
qëllim që Partia të forcohet me elementë të klasës punë- 
tore dhe në radhë të parë me ata që punojnë në scktorët 
€ vështirë të industrisë, natyrisht pa lënë në harresë 
sektorët e tjerë. Konsideratat e tjera dhe oricntimi i 
dhënë të kihen parasysh, po të theksohet edhe kjo gjë: 
nga administrata sa të jetë e mundur më pak pranime 
në Parti. Ndaj njerëzve të zyrave duhet të jemi shumë 
të kursyer në aprovimin e kërkesave për pranime. 

Komitetet e Partisë të kenë parasysh edhe çështjen 
se po të shtojmë përqindjen e punëtorëve në Parti, do 
të kemi më pak dënime e përjashtime, Vjedhjet e abu- 
zimet, qëndrimet oportuniste dhe mashtrimet nuk bëhen 

nga ata që punojnë në torno ose në qymyr, por nga ata 
që vërtiten dyqaneve dhe thyejnë disiplinën, cenojnë 
nderin dhe moralin e Partisë. Duke e forcuar Partinë 
me elementë të klasës, do të kemi edhe më pak shthurje 
në jetën e komunistëve. Pra, le të qëndrojmë në orien- 
timin që është dhënë, por të kemi kujdes në zbërthimin 
dhe në zbatimin e tij praktik. 


Botohet për herë të parë sipas 
tekstit të nxjerrë nga proces- 
verbali i mbledhjes së Sekre- 
tariatit të KQ të PPSH 
që gjendet në AQP 


TË GJITHA FORCAT PËR PËRMIRËSIMIN 
E METODËS SË PUNËS 


Diskutim në mbledhjen e Sekretariatit 
të KQ të PPSH' 


16 shtator 1961 


Kisha edhe unë për të shtuar diçka. Ne jemi të 
sigurt se ju, shokë drejtues të Partisë në Gjirokastër, 
nuk keni lidhur duart, përkundrazi e dimë që keni pu- 
nuar dhe punoni, vetëm se duhet ta përmirësoni më tej 
metodën e punës, prandaj në këtë çështje jam plotësisht 
dakord me raportin dhe me vërejtjet e shokëve. Raporti 
në përgjithësi i ka paraqitur mirë çështjet dhe janë 
parë drejt të metat në metodën e punës të sekretarit 
të parë të komitetit të Partisë dhe të drejtuesve të tjerë 
të rrethit. Është e nevojshme që këto vërejtje shokët 
drejtues të Gjirokastrës t'i kuptojnë drejt dhe të vënë 
të gjitha forcat për përmirësimin e metodës së punës. 

Kur thirren shokë para Sekretariatit ose Byrosë 


1 Në këtë mbledhje u shqyrtua raporti “Mbi disa probleme 
të punës së Partisë në rrethin e Gjirokastrës”, paraqitur nga 
ekipi 1 Komitetit Qendror të PPSH. 

Politike të KQ duhet të kenë parasysh se nuk vijnë për 
të pranuar ose jo vërejtjet që u bëhen nga ekipi apo të 
dërguarit për ndihmë e kontroll, por për të raportuar se 
si shkojnë punët e Partisë në të gjithë sektorët, cila 
është gjendja politike, morale, ekonomike dhe organi- 
zative dhe të dalin me konkluzione. Më në fund të shpre- 
hin edhe pikëpamjen e tyre se me cilat konkluzione të 
ekipit janë dakord e cilat gjëra ekipi nuk i ka drejt. Po 
kështu të dilet edhe me zotime e të tregohen masat që 
janë marrë e do të merren për realizimin e detyrave. 
Ju, shokë të Komitetit të Partisë të Gjirokastrës, 
të keni parasysh se ai rreth ka rëndësi të madhe politike 
dhe ekonomike. Rëndësia politike e Gjirokastrës qën- 
dron në faktin se ajo ndodhet në Jug dhe afër me 
Greqinë monarko-fashiste, e cila zhvillon një propa- 
gandë të dendur dhe të organizuar kundër nesh. Nga 
ana ekonomike Gjirokastra ka rëndësi se ka një popullsi 
relativisht të madhe me një nivel kulturor të ngritur, 
pra atje jeton një popull me kërkesa të shumanshme. 
Por zhvillimi ekonomik në Gjirokastër nuk ka ecur 
paralel me ekzigjencat e popullit. Sa më të kulturuar 
të jenë njerëzit, aq më tepër kërkesa do të kenë, pran- 
daj kur nuk shfrytëzohen të gjitha mundësitë e rrethit 
për ngritjen e nivelit të jetesës së popullit, atëherë në 
masat do të ketë edhe pëshpëritje, edhe pakënaqësi. 
Prandaj duke marrë parasysh rëndësinë ekonomike dhe 
politike të rrethit të Gjirokastrës, ju që punoni në krye 
të kësaj krahine duhet ta organizoni punën më mirë. 
” Gjirokastra është një krahinë e cila edhe tani ka 
mjaft karakteristika që ju duhet t'i keni parasysh. Këto 
karakteristika nuk qëndrojnë vetëm në faktin se në 

këtë rreth ndodhet minoriteti grek. Veçoritë janë për 
shembull edhe' midis qytetarëve, kurveleshasve etj. Të 
tjera karakteristika ka Lunxhëria, të tjera Zagporia. 
Prandaj këto veçori ju duhet t'i mbani parasysh dhe 
të ndërtoni punën në përputhje me to. 

Dikur, qyteti i Gjirokastrës rronte me nëpunësi, 
popullsia e saj nuk e përfillte zanatin dhe aq më pak 
bujqësinë. Por edhe para pushtetit tonë popullor ky 
mentalitet kishte filluar të ndryshonte. Ky ndryshim 
pikëpamjesh është bërë këtu e 40-50 vjet përpara, kur 
edhe myslimanët e qytetit filluan dalngadalë të punoj- 
në. Më përpara punonin vetëm të krishterët. Por gji- 
rokastritët, jo vetëm ata që kishin ara, po edhe të tjerë 
e familjet e tyre përpiqeshin të punonin sa më pak, 
sepse tendenca ishte t'i dërgonin fëmijët e tyre në 
shkollë për të mësuar. Tani ky mentalitet ka ndryshuar 
për shkak të krijimit të marrëdhënieve socialiste në 
prodhim, sepse ai që s'punon s'ha. Pra tani, në Gjiro- 
kastër, krahas traditave për mësim ka edhe një terren 
të favorshëm për punë. 

Përbuzja nacionale në Gjirokastër kundrejt minori- 
tetit grek ka qenë e gërshctuar me shtypjen klasore nga 
ana e regjimeve antipopullore. Por në këtë rreth ka 
zotëruar kurdoherë qëndrimi patriotik i popullit, dashu- 
ria për atdheun, për Shqipërinë, dhe urrejtja ndaj 
monarko-fashizmit grek, armik i Vendit tonë. Mirëpo, 
duke urryer Greqinë monarko-fashiste, disa qytetarë 
në kohët e kaluara, e kanë parë minoritetin me një sy 
tjetër, sikur banorët e tij janë me Greqinë. E vërteta 
është se kombësia e banorëve të minoritetit është greke, 
por nënshtetësia e tyre është shqiptare. 

Çështjen e të drejtave të minoritetit grek, që të 
ruajë gjuhën e tij, duhet ta kemi të qartë. Kur 
shkoj ndonjëherë në Gjirokastër, disa pleq, që i kam 
të afërt, më thonë: “More Enver, këtu në qytet, në 
zyrat që vemi si shumë dropullitë ka, sikur nuk ka 
djem e vajza nga qytetir. Këto fjalë të një ose të disa 
pleqve nuk kanë ndonjë rëndësi, po fakti është se 
ekziston problemi, në një rreth njerëzish ka një kon- 
cept jo shumë të drejtë mbi minoritarët, nuk kuptohen 
mirë nga të gjithë të drejtat që ka minoriteti grek, të 
drejta këto që rrjedhin nga politika marksiste e Partisë 
sonë për çështjet nacionale. Ata që thonë: përse të jenë 
nëpër zyrat e pushtetit kaq shumë nga Dropulli, nuk 
e kanë kuptuar vijën e Partisë e politikën e shtetit tonë 
socialist. Në qoftë se këto çështje nuk sqarohen nga 
Partia, ka rrezik që të ringjallen ndjenjat e dikurshme 
nacionaliste. S'është e drejtë pikëpamja që në qytet 
të mos ketë njeri fare nga Dropulli. Natyrisht, njerëzit 
rga fshati tërhiqen me kritere të caktuara, me plan. 
Në bazë të vijës së Partisë e të Kushtetutës së Repu- 
blikës minoriteti grek trajtohet njësoj me popullin 
shqiptar. Po ta shohim edhe gjuhën në këtë prizëm, 
minoriteti ka të drejtë të flasë greqisht, sepse ajo është 
gjuha amtare, po duhet mbajtur parasysh që në bazë 
të ligjeve të shtetit në zyra duhet të flitet shqip, sepse 
kjo është gjuha zyrtare. Ka të drejtë ai që është nga 
Gjirokastra, Lunxhëria apo nga Kurveleshi të revolto- 
het, kur sheh që shokë nga minoriteti, me funksione 
në zyrat e pushtetit tonë popullor, nuk flasin shqip. Në 
këto raste, mund t'i thuhet atij që flet greqisht: Ti je 
qytetar i Republikës Popullore të Shqipërisë, je anëtar 

partie, prandaj këtu në zyrat e pushtetit fol shqip, sepse 
njerëzve të popullit nuk u vjen mirë që ti flet greqisht. 
Dhe jam i bindur se minoritarët, si patriotë e revolu- 
cionarë, këtë vërejtje do ta kuptojnë drejt. 

Minoriteti grek në rrethin e Gjirokastrës, Dropulli 
dhe Pogoni, ka edhe probleme të veçanta. Për këtë arsye 
nuk mund të bëhet në këtë zonë një punë shabllone, 
duke vepruar njëlloj si dhe në krahinat e tjera ose në 
qytet. Fshatrat e minoritetit grek janë të qytetëruara. 
Prandaj në këtë krahinë udhëheqja e rrethit të bëjë një 
punë të organizuar mirë, të kualifikuar. 

Në fshatrat e Dropullit ne kemi plot suksese, janë 
bërë përmirësime kolosale. Forcimi i gjendjes ekonomi- 
ke si kudo në vendin tonë dhe puna ideopolitike që ka 
zhvilluar Partia në këtë zonë, kanë ndikuar jashtëza- 
konisht në zhdukjen e shumë paragjykimeve fetare ose 
shoviniste. Po puna nuk mbaron me kaq. Pakica kombë- 
tare greke duhet çdo ditë e më shumë të shohë gjëra 
të mira nga Partia, të shohë në radhë të parë ngrohtë- 
sinë e organeve e të kuadrove drejtues në rreth, prandaj 
t'u qëndrohet afër dhe të bëhet një punë politike me 
masat e gjera. Por në minoritet kërkohet të zhvillohet 
një punë politike e veçantë. Duhet mbajtur mirë para- 
sysh se propaganda monarko-fashiste greke synon të 
zhvillojë shovinizmin grek. Prandaj është e domosdo- 
shme që të luftohet si duhet kundër kësaj propagande 
armiqësore, për të shpëtuar njerëzit nga helmi i saj. 

Në Gjirokastër ka shokë që kanë mbaruar shkolla 
të larta partie, midis të cilëve edhe shoku Kristo Sharra, 
i cili është kandidat i KQ të Partisë sonë dhe duke qenë 
vetë minoritar ka mundësi që bashkë me shokë të ndih- 

mojë më shumë në zhvillimin e një pune politike më 
të gjerë në minoritet. Përveç kësaj, në rrethin e Gjiro- 
kastrës janë tërë ata kuadro të vjetër, që kanë një 
praktikë të gjatë drejtimi. Prandaj ju, shokë sekretarë 
të komitetit të Partisë të rrethit, keni përgjegjësi për 
dobësitë dhe të metat që janë konstatuar në Gjirokastër. 
Për një punë më të gjerë politike në fshatrat e mino- 
ritetit grek, mund të veprohet më me efcktivitet edhe 
nëpërmjet gazctës “Laiko Vimar, seminareve me sekre- 
tarët e organizatave-bazë të Partisë etj. Po të udhëzohen 
mirë sekretarët e organizatave-bazë si ta bëjnë propa- 
gandën e Partisë në popull, po të sinjalizohen e të 
orientohen ata se ku rreh propaganda e armikut dhe 
ç'qëndrim duhet të mbajnë, si t'ia shpjegojnë popullit 
realitetin e vendit tonë etj., atëherë do të kemi rezultate 
të mira në kundërpropasandën tonë. 

Përsa u përket çështjeve politike në krahina të 
tjera të rrethit, puna ndryshon. Për shembull, në Kur- 
vclesh nuk ekziston më problemi sturq e kaurrër. Thi- 
rrjeve të Partisë populli u përgjigjet menjëherë, kurve- 
leshasi e ka kurdoherë në krah dyfekun. Kurveleshi, 
Lunxhëria dhe Zagoria kanë qenë tri krahina shumë të 
varfëra, atje njerëzit, për të siguruar bukën, kanë 
luftuar e kanë punuar në gur dhe në strall. 

Tjetër problem me rëndësi në Gjirokastër janë 
çështjet ekonomike. Ne e dimë gjendjen e Gjirokastrës, 
po kur ju, shokë të rretheve, vini përpara Sekretariatit 
të Komitetit Qendror, duhet të na bëni një pasqyrë nëse 
ka apo jo njerëz që s'janë në marrëdhënie pune në 
qytet, çu bë me kooperativën bujqësore të qytetit, e 
cila u prish, ç'u bë me ata qindra njerëz, ku punojnë, 

si rrojnë, jeni interesuar për t'i sistemuar në punë etj. 
Ky është një problem ekonomik i rëndësishëm që duhet 
ta kishit parasysh, se shumë nga këta njerëz atje nuk 
kanë edhe ku punojnë. Në përgjithësi në Gjirokastër 
ka pak njerëz që s'janë në marrëdhënie pune dhe ky 
qytet nuk bën ndonjë përjashtim nga qytetet e tjera. 

Ju duhet të përfitoni nga përvoja e gjirokastritëve 
në çështjet ekonomike. Ata kanë tradita të mira niko- 
qirllëku. Kur familja gjirokastrite ka në punë edhe një 
njeri të vetëm, di ta rregullojë jetën e vet. Megjithatë 
ju duhet të mendoni ku mund të hapen fronte të reja 
pune, se kurdoherë do të ketë njerëz, sidomos të rinj, 
të cilët kanë prirje për të ndjekur shkolla dhe për t'u 
larguar edhe nga rrethi. Gjirokastritët largohen lehtë 
nga rrethi dhe kjo është bërë traditë e keqe, për shkak 
se në të kaluarën “nuk i mbante vendir të gjithë. Pra 
edhe tani, megjithëse janë krijuar disa mundësi, të 
rinjtë gjirokastritë mund të venë të punojnë jashtë 
qytetit, në radhë të parë në fshatrat e rrethit, si teknikë 
bujqësorë e agronomë, si punonjës të shëndetësisë, të 
arsimit etj. Prandaj plani i kurseve e i shkollave të 
plotësohet me elementë nga fshatrat, po edhe nga qyteti, 
se ata që dërgohen në universitet, shumica janë gjimna- 
zistë, pra qytetarë. Është e vërtetë se në shkolla të 
mesme e të larta venë edhe nga fshati, po ne nuk duhet 
të bazohemi vetëm te fshatarët për plotësimin e nevoja- 
ve të fshatit. Fshatin duhet t'ua bëjmë të dashur të 
gjithëve, edhe qytetarëve. Në qytete ka shumë djem e 
vajza dhe të gjithë nuk pregatiten për qytetin. Prandaj 
t'u futet dëshira të rinjve për të vajtur në fshat. Kjo 
është një punë e tërë edukative që duhet të zhvillohet 

nga Partia, nga rinia, nga shkolla, në mënyrë që njerëzit 
të shkojnë të punojnë edhe në fshat, se edhe atje populli 
ka nevojë të zhvillohen bujqësia, arsimi, kultura, 
shëndetësia etj. 

Një kujdes i veçantë të tregohet edhe për Zonat e 
malësisë së Gjirokastrës, për zhvillimin e tyre ekonomik 
si të atyre degëve tradicionale, që sigurojnë të ardhura 
për këto zona, ashtu edhe për të gjetur burime të reja 
ekonomike, që ndihmojnë për zhvillimin e një bujqësie 
intensive. 

Në përgjithësi organizata e Partisë në Gjirokastër 
është e fortë. Kryesorja është që njerëzit të lidhen me 
punën, komunistët të jenë në ballë, në radhë të parë të 
punojë më mirë udhëheqja në rreth, e cila të organi- 
zojë si duhet punën në të gjitha fushat: ekonomike, 
politike, ideologjike, shoqërore etj. Puna konkrete do 
të ndihmojë për të gjykuar më mirë mbi njerëzit dhe 
nuk do të ketë vend për thashetheme. Këto i zhduk 
puna, ndryshe, një njeri që qëndron pa punë, zhvi- 
llon parazitizmin, thashethemet, kuriozitetin e së- 
murë etj. 

Forcimi i punës së Partisë në atë rreth kërkon 
përmirësimin e drejtimit nga ana e sekretarëve të ko- 
mitetit të Partisë. Në radhë të parë, ti, shoku Seit, si 
sekretar i parë, që je një shok i mirë, i vjetër, duhet të 
jesh më i shkathët. Ndodh që javashllëku ka të mirën 
e tij, sepse problemet duhen menduar pak dhe nuk 
duhet të gjykohen me rrëmujë. Mirëpo kur javashllëku 
teprohet, atëherë puna dëmtohet. Natyrisht, ju duhet 
të mbështeteni shumë në organizatat-bazë të Partisë, 
po nuk ka asnjë arsye që të mos shkoni në organizatat 

profesionale, të cilat kanë një rëndësi të madhe, prandaj 
i bëni këto mbështetje të fuqishme të punës së Partisë, 
i bëni ato organizata të gjalla masash. Kështu duhet 
të jenë edhe organizatat e gruas e të rinisë. S'është 
aspak e drejtë që ju të mos shkoni atje asnjëherë, 
njerëzit duan t'ju shohin e t'ju dëgjojnë. 

Pra, rishikojeni metodën e punës suaj, mos jini 
sektarë. Le të marrim shembullin e atij komunistit në 
Poliçan, që bëri pyetjen: aDoli gjë vendi ynë nga Trak- 
tati i Varshavës2-. Po të isha unë në vendin tuaj nuk 
do ta dënoja këtë komunist për një pyetje të tillë. Nuk 
mendoj se ai e ka bërë pyetjen me qëllim të keq. Ai, 
para se të pyeste, mund të jetë nisur nga mendimi 
që çështjen e qenics ose të largimit tonë nga Trak- 
tati i Varshavës, ndoshta, nuk është momenti të na 
e thotë Partia, prandaj vendosi të pyesë dhe pyc- 
tjen e bëri në Parti. Por kjo nuk do të thotë që armiqtë 
të lejohen të livadhisin. Armiqve u duhet rënë në kokë, 
të mbrohet Partia, por njerëzit e popullit të sqarohen. 
Çdo gjë ne e kemi të hapur. Edhe çështjen e marridhë- 
nieve me udhëheqjen sovjetike, që është shumë delikate, 
ne ia thamë Partisë, direkt dhe indirekt kemi vënë në 
dijeni edhe popullin dhe mendoj se nuk kemi bërë keq, 
bile kemi bërë shumë mirë. E meritonte grupi i Ilru- 
shovit dhe ata që e pasojnë këtë demaskim, sepse 
veprimtaria e tyre është shumë e rrezikshme për ko- 
munizmin ndërkombëtar, veçanërisht për vendin tonë. 
Ata i kanë vënë vetes detyrën që të shkatërrojnë Re- 
publikën Popullore të Shqipërisë dhe udhëheqjen 
e Saj. Prandaj në vepruam me ta ashtu si e me- 
ritonin. 

Seiti vetë nuk është nga Gjirokastra, po shokët e 
tjerë të udhëheqjes së rrethit që janë vendës, të kenë 
kujdes që të luftojnë në çdo rast akraballëqet dhe ku- 
shërillëqet. 


Botohet për herë të parë me 
ndonjë shkuitim, sipas tekstit 
të nrjerrë nga procesverbali € 
mbledhjes së Sekretariatit të 
KQ të PPSH që gjendet 
në AQP 


PARTI E RINI, SI KURDOIIERË, TË PUNOJME, 
TË MËSOJMË E TË VIGJËLOJMË NË UNITET TË 
ÇELIKTË, NË SOLIDARITET DHE BESNIKËRI 
TË PATUNDUR 


Fjala e mbylljes në Plenumin IV të përbashkët 
të KQ të PPSH dhe të KQ të BRPSHI 


26 shtator 1961 


Të dashur shokë, 


Të gjithë jemi shumë të gëzuar që marrim pjesë në 
këtë mbledhje të përbashkët për shqyrtimin e problemit 
të rinisë dhe për të marrë masa që të arrijmë rezultate 


1 Plenumi dëgjoi dhe diskutoi raportin e Byrosë Politike të 
KQ të PPSH “Kongresi IV i PPSH dhe detyrat për edukimin 
komunist e mobilizimin e mëtejshëm të rinisë për ndërtimin e 
plotë të socializmit në vendin tonër, mbajtur nga shoku Rita 
Marko, anëtar i Byrosë Politike dhe në atë kohë sekretar i KQ të 
PPSH. Ishin të ftuar sekretarët e parë të komiteteve të Partisë 
dhe sekretarët e parë të komiteteve të BRPSH të rretheve, 
si dhe punonjës të aparatit të Komitetit Qendror të Partisë dhe 
të Komitetit Qendror të BRPSH. 

edhe më të mëdha në forcimin e organizatës së BRPSH, 
në interes të popullit dhe të rinisë sonë heroike. 

Sikurse u shprehët edhe ju, kjo mbledhje ka rëndë- 
si të madhe. Byroja Politike e Komitetit Qendror mendon 
se u bë mirë që Komiteti Qendror i Partisë dhe ai i 
BRPSH diskutojnë së bashku për këtë problem me 
rëndësi që preokupon Partinë. Këtu morën pjesë mjaft 
shokë e shoqe që punojnë me rininë, në vend që të vinin 
vetëm 2-3 përfaqësues nga Komiteti Qendror i BRPSH. 
Natyrisht, të tilla mbledhje të përbashkëta për pro- 
bleme të caktuara nuk duhet të jenë të shpeshta, sepse 
Plenumi i Komitetit Qendror të BRPSH ka inisiativën 
e vet. Organizata e BRPSH duhet të bëhet gjithnjë e më 
e aftë për të zgjidhur problemet e mëdha politike, eko- 
nomike e kulturore që i dalin përpara. Ne kemi besim 
se ajo, nën udhëheqjen e Partisë, ashtu siç e ka kryer 
deri tani, do ta kryejë më së miri edhe në të ardhshmen 
këtë detyrë. ' 

Sivjet kemi njëzetvjetorin e themelimit të Partisë 
sonë të lavdishme, e cila ngriti dhe mobilizoi popullin 
tonë në luftë kundër pushtuesve dhe tradhtarëve të 
vendit. Edhe organizata e rinisë sonë të lavdishme është 
moshatare me Partinë, sepse ajo u themelua pothuajse 
menjëherë pas krijimit të Partisë. 

Më kujtohen vitet e para pas Çlirimit, kur na 
shtroheshin detyra të mëdha për ndërtimin e vendit të 
shkatërruar, për ngritjen e industrisë, të bujqësisë dhe 
të shkollave. Të gjithë atëherë ishim të rinj dhe veça- 
nërisht shokët e rinisë thoshin se e kishin të vështirë 
t'u imponoheshin atyre që ishin në moshë më të madhe. 
Përsa i përket egishtite, domethënë trimërisë gjatë 

Luftës Nacionalçlirimtare të rinjtë ishin në lartësinë e 
duhur. Me luftën c tyre heroike, ata treguan sa shumë 
qenë të lidhur me Partinë dhe me popullin, ç'sakrifica 
të mëdha bënë për t'i dhënë popullit fitoren. Nën udhë- 
heqjen e Partisë, të rinjtë luftuan në mënyrë të tillë 
që edhe ata të moshuar që s'kishin besim, t'u ngrinin 
atyre kapelen. Pas Çlirimit shtrohej çështja e rindër- 
timit të vendit dhe e ndërtimit të bazave ekonomike të 
socializmit dhe kjo nuk ishte një punë ec lehtë. Por 
Partia kishte besim të madh te rinia dhe i thoshte asaj 
se njerëzit e moshuar do të kuptojnë se ç'forcë e 
madhe qëndron te Partia dhe te të rinjtë tanë edhe në 
periudhën e rindërtimit dhe të ndërtimit socialist të 
atdheut. Pas Çlirimit Partia thoshte se duhet të mësojmë 
ne vetë, komunistët, e pastaj ne do të mësojmë edhe 
rininë si të punojë e të ndërtojë dhe nuk do të jetë e 
largët koha kur njerëzit e moshuar, jo vetëm do t'i dë- 
pgjojnë më me vëmendje të rinjtë, por do të pranojnë 
edhe të udhëhiqen prej tyre në punët e ndryshme të 
shtetit, të ekonomisë dhe të shkollave. Dhe kështu ngjau. 

Pas Çlirimit, organizata e BRPSH, nën udhëheqjen 
e Partisë, ka dhënë prova të shumta zotësie, pjekurie 
dhe guximi në ndërtimin socialist të atdheut. Këtë ajo 
e ka bërë se i ka pasur sytë dhe zemrën vazhdimisht te 
Partia, ka ndjekur dhe ka zbatuar me besnikëri mësimet 
e Partisë, prandaj ka kryer me sukses çdo detyrë që i 
ka ngarkuar ajo. Partia ka te organizata e BRPSH një 
nga organizatat më të forta e më të lavdishme, prandaj 
është krenare, ashtu si janë krenarë për fëmijët c tyre 
ata prindër që i kanë rritur, i kanë edukuar dhe i kanë 
bërë të vlefshëm për popullin. Kështu, kur fëmijët 

arrijnë moshën 20-25-vjeçare prindërit e tyre ndiejnë 
një gëzim të veçantë për ta, sepse tani u janë bërë 
shokë, u janë bërë mbështetje kryesore në gëzime e 
hidhërime, në halle dhe në çaste të lumtura. Këtë gëzim 
ndien tani cdhe Partia për organizatën e Bashkimit të 
Rinisë, Dhe pikërisht për këtë, në çdo punë që ndërmerr 
Partia bashkë me këtë levë të saj, ndihet uniteti i çelik- 
të, solidariteti gjer në fund, dashuria e madhe për 
njëra-tjetrën, besnikëria e pafund ec rinisë për Partinë 
dhe kujdesi i madh i Partisë për rininë. Pikërisht 
kjo forcë e madhe shihet edhe në këtë Plenum të 
përbashkët. 

Ne, shokë, po ndërtojmë socializmin. Në këtë ctapë 
të jetës së vendit tonë Partia nuk c ka hedhur kot 
parullën: -Në njërën dorë kazmën dhe në tjetrën push- 
kën-r. Brezit tonë i duhet ta vazhdojë, në forma të ndry- 
shme, luftën për mbrojtjen e interesave të popullit, për 
mbrojtjen e socializmit dhe të marksizëm-leninizmit, 
sepse ekziston akoma armiku i betuar i popujve, i socia- 
lizmit dhe i marksizëm-leninizmit, imperializmi, me atë 
amerikan në krye, si dhe veglat e aleatët e tij, revizio- 
nistët modernë, të cilët i kanë vënë detyrë vetes të 
shkatërrojnë socializmin dhe lëvizjen komuniste e punë- 
tore. Prandaj jo vetëm ne komunistëve shqiptarë, po të 
gjithë komunistëve të botës u duhet ta vazhdojnë me 
vendosmëri luftën kundër këtyre armiqve të betuar të 
marksizëm-leninizmit. 

Ne mund të themi se tani jemi në fazën e një lufte 
të re të madhe sa edhe Lufta Nacionalçlirimtare. Populli 
shqiptar dhe Partia e Punës e Shqipërisë bënë Luftën 
Nacionalçlirimtare, gjatë së cilës shumë nga shokët tanë, 

bij të këtij populli, u vranë, armiku dogji me zjarr e 
hekur atdheun tonë, por ne fituam dhe menjëherë ia 
filluam ndërtimit të jetës së re. Edhe pas Çlirimit na 
u desh të luftonim përsëri dhe me të gjitha forcat tona 
kundër imperialistëve, shteteve kapitaliste dhe kundër 
armiqve të rinj që na dolën, revizionistëve jugosllavë. 
Edhe kjo luftë e dytë ishte një luftë e ashpër. Por, në 
këtë kohë ekzistonte një forcë e madhe e vendosur 
kundër armiqve të socializmit, Bashkimi Sovjetik dhe 
Partia Komuniste e Bashkimit Sovjetik, e udhëhequr 
nga Komiteti Qendror me Josif V. Stalinin në krye, me 
atë burrë të lavdishëm për të cilin Anri Barbysi, autor 
i njohur i veprës aZjarrir, në një nga librat e tij shkruan 
se në Kremlin jeton një njeri i madh, një kokë e shquar 
dijetari, me fytyrë punëtori dhe rroba ushtaraku të 
thjeshta, që e do shumë njerëzimin dhe që edhe njerë- 
zimi e do shumë dhe ka besim të madh te ai. Kur e 
ka shkruar këtë vepër Anri Barbysi ishte një luftëtar i 
vendosur kundër luftës, jopacifist si Hrushovi. Vepra 
kryesore e tij, Zjarrin, shpreh urrejtjen e thellë kundër 
luftërave imperialiste, zbulon shkaqet dhe tregon rru- 
gën si duhet luftuar kundër tyre. 

Kur Anri Barbysi shkroi veprën e tij eZjarri- nuk 
ishte komunist, por ai u bë komunist në kohën më të 
vështirë për Partinë Komuniste të Francës, atëherë kur 
borgjezia reaksionare arrestoi udhëheqësit e saj dhe ajo 
ishte e detyruar të hidhej në ilegalitet. Pikërisht në 
këtë kohë të vështirë Barbysi deklaroi se ishte anëtar 
i Partisë Komuniste të Francës. I tillë ishte ai, njeri që 
luftonte për njerëzimin, për paqen, për progresin shoqë- 
ror. Barbysi kishte besim të madh te J. V. Stalini, për 

arsye se Stalini luftonte me konsekuencë në rrupën e 
Leninit, për triumfin e revolucionit e të socializmit në 
Bashkimin Sovjetik. Stalini luftoi me të gjitha forcat e 
mendjes e të shpirtit të tij për të shkatërruar brenda 
në Bashkimin Sovjetik armiqtë e revolucionit dhe të 
socializmit, të cilët ishin agjenturë e vërtetë e impe- 
rializmit dhe e intervencionistëve. Ai luftoi me vendos- 
mëri të pashoqe kundër trockistëve, buharinistëve, 
zinovievistëve dhe bandave të tjera që kishin për qëllim 
të likuidonin Bashkimin Sovjetik, atdheun e parë të 
socializmit në botë. Njerëzit përparimtarë e donin Stali- 
nin, sepse ai udhëhoqi luftën e madhe antifashiste, 
kundër nazizmit gjerman, Lufta e popujve sovjctikë, të 
udhëhequr nga Partia e Leninit, me Stalinin në krye, 
ndihmoi në çlirimin e popujve nga robëria fashiste dhe 
te ne ec në vende të tjera të Evropës dhe të Azisë u 
vendos rendi i demokracisë popullore. Për këtë arsye 
e donin, e duan dhe do ta duan popujt J. V. Stalinin, 
nxënësin besnik të V. I. Leninit. 

Lufta që është bërë nga Partia jonë dhe nga gjithë 
komunistët e botës kundër titistëve kishte mbështetjen 
e madhe të PK të BS. Ju, shokë të Partisë dhe të rinisë, 
e dini me sa urtësi të madhe e njëkohësisht me 
sa mprehtësi të pagabueshme marksiste-leniniste J. V. 
Stalini dhe KQ i PK të BS ndërmorën zgjidhjen në 
rrugë të drejtë të çështjes jugosllave. Udhëheqësve ju- 
gosllavë në fillim iu dha dora, ata u kritikuan në rrugë 
marksiste, PK e BS dhe partitë e tjera që qëndronin 
në pozita të drejta marksiste-leniniste u përpoqën që 
erupi revizionist i Beogradit të ndryshonte rrugën që 
kishte nisur. Por gabimet e këtij grupi i kishin rrënjët e 

thella, prandaj ai vazhdoi të ecte në rrugën e tradhtisë, 
jashtë binarëve të marksizëm-leninizmit. 

Aktualisht ne ndodhemi përsëri në një luftë tjetër 
kundër imperializmit dhe revizionizmit modern. Askush 
nuk duhet të mendojë sc në këtë luftë jemi vetëm, të 
izoluar. Jo, ne nuk jemi vetëm. Por tani veç një gjë 
ndryshon. Në udhëheqjen e PK të BS nuk është më 
J. V. Stalini, nuk janë më shokët e tij marksistë që 
kishin dhënë prova në luftën e madhe për triumfin e 
socializmit, në luftën e madhe kundër pushtuesve fa- 
shistë. Tani në udhëheqje të PK të BS ka ardhur një 
grup i egër revizionist. Janë me miliona komunistë në 
botë që e shohin qartë se popullit sovjetik i kanë hedhur 
duart në grykë një klikë tradhtarësh, renegatë të mark- 
sizëm-leninizmit, të cilët, ashtu si paraardhësit c tyre — 
Bernshtajni, Trocki, Kautski e të tjerë luftojnë kundër 
komunizmit të maskuar me flamurin e marksizmit. 

Ç'ka bërë Hrushovi dhe si erdhi në fuqi” Ky është 
një fakt i hidhur. Ne e kemi të qartë si erdhi ai në krye 
të PK të BS. Është e padiskutueshme se Hrushovi erdhi 
në fuqi me intriga e dallavere prej trockisti. Ai diti ta 
shfrytëzojë çdo dobësi që mund të ketë ekzistuar në 
udhëheqjen e PK të BS, pas vdekjes së Stalinit, çdo 
kontradiktë që ka ekzistuar midis tyre dhe i ka vënë 
kështu njërin kundër tjetrit, duke shpifur, për të kriju- 
ar një situatë të paqëndrueshme në Komitetin Qendror. 
Dihet që sa ishte gjallë J. V. Stalini, Hrushovi, ky 
renegat i marksizmit, bërtiste më shumë se kushdo tje- 
tër për gjenialitetin dhe zotësinë e Stalinit. Merrni 
fjalimin e fundit të Hrushovit në Kongresin KIX të 
PK të BS dhe do të shihni se ai dhe shokët e tij si 

Mikojani etj. më shumë se kushdo i thurin lëvdata Sta- 
linit, pikërisht lëvdata të tilla me të cilat sot ata 
akuzojnë komunistët e vërtetë se pjoja po zhvillojnë 
kultin c Stalinit. 

Qëllimi kryesor i Hrushovit dhe i atyre që e pasoj- 
në ishte të diskreditonin J. V. Stalinin dhe të shkurorë- 
zonin veprën e tij, se kështu do të shkurorëzonin veprën 
e madhe të Leninit, veprën ec madhe të PK (b) të BS, 
që, për një periudhë të gjatë, kur ishte në krye Stalini, 
është e mbushur me sakrifica, luftëra e fitore të panu- 
mërta kundër imperializmit dhe agjenturave të tij 
të shumta. 

Këtij qëllimi Hrushovi ia arriti në rrugë agjentu- 
rale dhe me intriga. Po të lexoni me kujdes goditjen 
që i bëhet Stalinit, do të shihni se ai nuk ka guxuar të 
atakonie veprën e tij të gjallë. Me akuzat në raportin 
“Sekrete kundër Stalinit, mbajtur në Kongresin XX, 
Hrushovi dhe shokët e tij i dhanë një armë imperializ- 
mit, me qëllim që ky të kuptonte se këta që kanë ardhur 
tani në fuqi në BS nuk janë si Stalini, por njerëz me 
të cilët mund të bisedohet dhe ndonjë ditë të arrihet 
në ujdi. 

Hrushovi në këtë raport e nxjerr J. V. Stalinin si 
kriminel. Por Stalini nuk ka bërë krime gjatë jetës së 
tij, kurse sipas Hrushovit dhe atyre që e pasojnë, Sta- 
lini tërë jetën, s'paska bërë gjë tjetër veçse ka vrarë 
dhe ka prerë njerëz të pafajshëm, paska akuzuar njerëz 
si agjentë të impcrializmit dhe tradhtarë të marksizëm- 
-leninizmit dhe pastaj i paska pushkatuari I gjithë 
raporti në këtë frymë është ndërtuar. 

Para se të mbahej ky raport u bë gjyqi kundër 

Berias, të cilin Hrushovi e akuzoi dhe e pushkatoi si 
agjent të imperializmit. Se ç'ka qenë Beria neve kjo 
s'na intereson, sepse është një çështje e brendshme e 
Partisë Komuniste dhe e shtetit të Bashkimit Sovjetik, 
por ajo që duam të themi është se raporti sekrete që 
u mbajt në Kongresin XX e akuzonte Stalinin se nuk 
ishte gjë tjetër veçse një njeri të cilin Beria e hiqte 
për hundet 

Hrushovi dhe njerëzit e tij kanë shkuar edhe më 
tutje. Ata kanë thënë me gojën e tyre se Stalini, duke 
mos u pregatitur kundër Hitlerit, i paska shërbyer 
fashizmit, se nënshkrimi i traktatit të vitit 1939 me 
Gjermaninë qenkej një ndihmë e madhe për fashizmini 
Akuza të tilla krejtësisht pa baza, Hrushovi dhe grupi i 
tij nuk i bëjnë vetëm kundër Stalinit, ata veprojnë me 
të njëjtën mënyrë edhe kundër të gjithë atyre që po 
godasin tradhtinë e tyre të madhe. Të tilla metoda 
trockiste duken çdo ditë e më shumë në punën e Hru- 
shovit. 

Raporti asekrete i mbajtur në Kongresin XX ishte 
shumë tronditës për gjithë komunistët e vërtetë të 
botës, të cilët u revoltuan kur dëgjuan përmbajtjen e 
tij plot shpifje e trillime kundër Stalinit, sepse me emrin 
e Stalinit në gojë kemi luftuar ne, komunistët shqiptarë 
dhe miliona komunistë revolucionarë në mbarë botën. 
Stalini nuk ishte vetëm udhëheqës i Bashkimit Sovjetik, 
por udhëheqës i proletariatit ndërkombëtar, prandaj si 
merren këto vendime kundër tij pa pyetur” Po Hrushovi 
e bëri këtë gjë fetakompli. 

Hrushovi thurte plane edhe për masa të tjera 
kundër Stalinit, por nuk guxonte ta atakonte politi- 

kisht dhe ideologjikisht atë dhe kurrë nuk do të arrijë 
ta rrëzojë veprën e tij, prandaj u kap vetëm nga njëra 
anë, nga ana e gjyqeve që u zhvilluan në kohën e 
Stalinit kundër armiqve të BS dhe që me siguri ven- 
dimet e tyre ishin të drejta. Merrni me mend sikur te 
ne të vijnë në fuqi tradhtarët e Partisë, trockistët, ata 
do të marrin dosjet e armiqve të Partisë e të popullit 
që kanë bërë krime dhe poshtërsi të mëdha kundër 
popullit, që kanë dashur të shesin atdheun dhe Partinë 
dhe me siguri do të thonë: -Ja këta njerëz të mirë i ka 
vrarë kot udhëheqja shqiptare-i Kështu ka vepruar 
dhe N. Hrushovi me trockistët dhe kriminelët e Bash- 
kimit Sovjetik, për të cilët hapi dosjet e gjyqeve të 
tyre, i mori në mbrojtje dhe i rehabilitoi, Kjo është e 
turpshme, po Hrushovi nuk kishte si bënte ndryshe. 
Këtij tradhtari të marksizëm-leninizmit i duheshin ar- 
miqtë dhe tradhtarët e tjerë, sepse do të gjente në ta 
mbështetjen kryesore për të qenë në fuqi. 

Hrushovi nuk mori në mbrojtje vetëm tradhtarët 
e PK të BS, trockistët, buharinistët, zinovievistët e të 
tjerë, por edhe të gjithë kundërrevolucionarët në botë. 
Shpejt e shpejt, pas Kongresit XX të PK të BS, ai 
bëri, siç e ka zakon, disa mbledhje, në të cilat, duke 
shfrytëzuar faktin se disa udhëheqës partish akoma nuk 
i dinin qëllimet e vërteta të Hrushovit, deklaroi se 
Kominterni paskej gabuar me vendimin që kishte marrë 
kundër partisë polake. Bieruti, pa u thelluar, pranoi 
dhe menjëherë kjo çështje u botua edhe në gazeta. Pas- 
taj u tha se Bela Kumi gjoja ishte pushkatuar kot, 
edhe kjo u botua në gazetë. Më vonë këto u pasuan nga 
gjëra të tjera. 

Është fakt sc në letrat që Hrushovi i ka dërguar 
Komitetit Qendror të Partisë sonë provohet se ai ka 
marrë nën sqetull jo vetëm miqtë e tij Liri Belishovën 
dhe Koço Tashkon, po gjithë kundërrevolucionarët që 
janë dënuar nga Partia jonë. Dhe tani së fundi për këtë 
punë ai ka lëshuar kundër nesh lakeun e njohur të tij 
Teodor Zhivkovin dhe të përkëdhelurin Janosh Kadarin, 
të cilët, në frymën e tij, akuzojnë Partinë tonë se ka 
dërguar në gjyq dhe ka pushkatuar njerëz stë lavdi- 
shëme, “komunistë shqiptarër, sigurisht e kanë fjalën 
jo vetëm për grupin e Teme Sejkos, po edhe për armiq- 
të e tjerë. 

Grupi revizionist i Hrushovit ka goditur gjithashtu 
edhe të gjithë udhëheqësit e vjetër sovjetikë që kishin 
mbetur pas Stalinit, si Molotovin me shokë. Që Hrushovi 
t'i kishte duart të lira duhej të pastroheshin këta nga 
rruga e tij. Në fillim ai thoshte se në Komitetin Qendror 
ka mjaft nuanca në pikëpamjet e udhëheqësve dhe 
kuptohet se atëherë ai pregatiste likuidimin e këtyre 
udhëheqësve. Nuk mendohej që këta shokë bolshevikë 
me tradita dhe eksperiencë të madhe revolucionare dhe 
që gëzonin respektin dhe përkrahjen e gjithë partive 
dhe të popullit sovjetik, të tregoheshin kaq naivë ndaj 
veprimeve të N. Hrushovit, pavarësisht se ndonjëri 
mund të kishte bërë ndonjë gabim. Ata gjersa c lcjuan 
këtë grup revizionistësh dhe armiqsh të vinte në fuqi 
dhe të shkurorëzonin veprën e madhc të Leninit dhe 
të Stalinit, u treguan miopë dhe jovigjilentë për të 
parandaluar këtë të keqe, prandaj, me gjithë respektin 
që kemi, ata mbajnë përgjegjësi të madhe përpara po- 
pullit sovjetik dhe komunizmit ndërkombëtar, sepse sot 

ky grup armiqsh që ka ardhur në fuqi në Bashkimin 
Sovjetik, po pregatit një komplot të tmerrshëm kundër 
revolucionit proletar dhe komunizmit. Grupi i Hrusho- 
Vit, pra, likuidoi edhe shokët e vjetër të Stalinit duke 
I akuzuar si elementë antiparti që donin të rrëzonin 
Hrushovin jashtë asrregullave demokratiker të Partisë. 
Partia jonë i njeh mirë këto metoda, ajo ka një ekspe- 
ricncë të madhe në luftën kundër revizionizmit, sepse, 
që kur është krijuar, ka zhvilluar dhe po zhvillon një 
luftë të ashpër kundër tij. Këto çështje Partia jonë i 
analizon kurdoherë me kujdes dhe në dritën e fakteve. 

Por ka njerëz që thonë: ç'i duhet Partisë së Punës 
të Shqipërisë, që është një parti ec vogël, t'i hyjë kësaj 
pune7 Këta njerëz janë naivë dhe një pikëpamje e tillë 
nuk është aspak marksiste. Marksizmi nuk njeh të 
madh e të vogël. Për Komitetin tonë Qendror kanë 
rëndësi të madhe çështja e popullit, e Partisë, e marksi- 
zëm-leninizmit, çështje të cilat Partia do t'i mbrojë me 
konsekuencë deri në fund. I madh ose i vogël qofsh, 
në rast se nuk i mbron, atëherë bën krim edhe ndaj 
popullit, edhe ndaj Partisë, edhe ndaj marksizëm-leni- 
nizmit. Marksizëm-leninizmi nuk është monopol i një 
partie të madhe, po një armë e fuqishme e proletariatit, 
e partive komuniste, e të gjithë komunistëve të botës 
dhe e njerëzve përparimtarë që luftojnë për çlirimin e 
punonjësve nga zgjedha e kapitalit dhe e borgjezisë, për 
zhdukjen e klasave shfrytëzuese, për ndërtimin e Socia- 
lizmit dhe të komunizmit. Marksizëm-lehinizmi është 
libër i hapur, prandaj le ta studjojmë e ta zbatojmë në 
praktikë, me frymë revolucionare, në kushtet e secilit 
vend, cilado parti, e vogël apo e madhe qoftë. 

Domosdo, një parti e madhe, në qoftë se zbaton 
me konsekuencë marksizëm-leninizmin, ka një eksperi- 
encë më të madhe. Po edhe partia e vogël ka eksperi- 
encën e vet e të gjitha së bashku kontribuojnë në 
zhvillimin e marksizëm-leninizmit. Kurse N. Hrushovi 
mohon kontributin e partive tona për marksizëm-leni- 
nizmin dhe sipas tij del se askush përveç tij nuk paska 
ndihmuar për pasurimin e marksizmiti Ne themi se 
eksperienca e një partie të madhe i shërben edhe një 
partie të vogël. Por themi se edhe eksperienca e një 
partie të vogël i vlen një partie të madhe. Ne kemi thënë 
dhe do të vazhdojmë të themi se kemi mësuar nga 
eksperienca c Partisë së madhe të Lenin-Stalinit dhe 
nga eksperienca e partive të tjera, por kemi mësuar 
shumë edhe nga lufta dhe jeta e Partisë dhe e popu- 
llit tonë. 

Njerëzit e lëkundshëm dhe kapitullantët thonë: Po 
ç'na duhen neve qëndrime të tilla”. Po ne përgjigjemi: 
i mbajmë këto qëndrime se jemi marksistë, sepse mark- 
sizmi e shpëtoi dhe do ta shpëtojë popullin tonë, prandaj 
edhe në qoftë se jemi një Parti e vogël kemi të drejtë 
të themi pikëpamjen dhe fjalën tonë në rrugë partie, 
në rrugë marksiste. Dhe këtë fjalë ne e kemi thënë dhe 
do ta themi, pa marrë parasysh se jemi të vegjël ose të 
mëdhenj. Ata që duan të ecin drejt me siguri e bindje 
për të mirën e interesat e popullit të vet, qofshin të 
vegjël ose të mëdhenj, duhet të ecin kurdohcrë në rru- 
gën e caktuar nga Marksi, Engelsi, Lenini dhe Stalini. 

Hrushovi, duke atakuar Stalinin, trumbeton vijën 
e re, kursin e ri të tij. Në këtë kurs të ri, jo vetëm 
personit të Stalinit, po gjithë jetës dhe sukseseve të BS 


PARTI E RINI TE PUNOJME, TE MESOJME E VIGJELOJME 5239 


iu hodh një cipë e zezë. Në projektprogramin që është 
pregatitur për Kongresin XXII të PK të BS epoka e 
lavdishme e luftëtarëve heroikë që ndërtuan socializmin 
kalohet vetëm me një frazë. Hrushovi me këtë kërkon 
të na mbushë mendjen se BS ka ecur përpara vetëm 
pasi erdhi ai në fuqi. Realiteti i sotëm nuk e vërteton 
këtë. Bujqësia në BS tani nuk po realizon as rendi- 
mentct e 1939-s, domethënë të periudhës së paraluftës, 
kur populli sovjetik luftonte me vështirësi jashtëzako- 
nisht të mëdha. 

Po kush e ka fajin për këtë situatë7 Sigurisht grupi 
revizionist i Hrushovit, i cili me rrugën e tij antimark- 
siste po e shpie Bashkimin Sovjetik në greminë. Për 
vështirësitë e mëdha që ka sot në Bashkimin Sovjetik, 
Hrushovi akuzon si fajtorë një numër kuadrosh, ndaj të 
cilëve merr masat më të rrepta deri në shkarkimin e 
tyre nga detyra. Taktika e tij është pregatitja e terrenit 
për të sjellë në postet kyçe njerëz të tij revizionistë, 
servilë, karrieristë. Ky proces është duke u zhvilluar 
tani në BS. p 

Hrushovi likuidoi gjithashtu edhe gjithë ata mare- 
shalë dhe gjeneralë të shquar sovjetikë në Luftën e 
Dytë Botërore. Le të marrim shembullin e Rokosovskit, 
të cilin e shkarkoi nga funksionet. Ose mareshali Ko- 
njev, që u hoq nga posti i komandantit të Forcave të 
Armatosura Ushtarake të Bashkuara të Traktatit të 
Varshavës, gjoja si i sëmurë. Për këtë Hrushovi na 
njoftoi me një letër, me të cilën thoshte se ai hiqej nga 
detyra për arsye shëndetësore, duke treguar se në vend 
të tij caktohet mareshali Greçko. (Thonë se ky Greçkoja 
është kunati i Hrushovit). Më pas pamë se mareshah 

Konjev nuk qënkej i sëmurë, sepse tani që u keqësua 
gjendja në Berlin, ai menjëherë ana u shëruar dhe u 
emërua atje komandant i forcave sovjetike. Po edhe kjo 
masë është një blof i Hrushovit, që e përdor vetëm për 
interesat e tij. 

N. Hrushovi vazhdon të ecë më tej në rrugën e tij 
antimarksiste, por do të dështojë. Natyrisht, ai nuk do 
t'i dorëzojë armët aq lehtë, armiku lufton gjer në fund. 
Por të jemi të sigurt se në BS do të ketë dhe revoltim 
kundër vijës antimarksiste të N. Hrushovit. Këtë e 
bazojmë në takimet e pakta që kanë pasur njerëzit tanë 
me njerëz sovjetikë, të cilët aprovojnë plotësisht vijën 
e Partisë sonë dhe manifestojnë disaprovimin, fshchtazi 
ose heshtazi, të vijës së grupit të Hrushovit. 

Hrushovi dhe ata që e pasojnë luftojnë ta shuajnë 
me një mijë e një dallavere, gënjeshtra dhe parulla 
pacifiste rezistencën kundër vijës së tij. Midis të tjerash, 
sai kërkon të frikësojë popullin sovjetik dhe popujt e 
botës me tezën e tij “ose paqe me lëshime imperializmit, 
ose luftë bërthamore që çon në likuidimin e njcerëzimitr. 
Hrushovi pregatit terrenin me mënyra nga më të ulëtat, 
duke shfrytëzuar faktin që popullit sovjetik gjatë Luftës 
së madhe Patriotike iu vranë rreth 20 milion bij të tij. 

Gjatë kohës që Hrushovi ka ardhur në fuqi, në 
saje të politikës revizioniste pacifiste të tij, imperializmi 
amerikan ka bërë hapa të mëdhenj në rrugën e armati- 
meve. Ju e dini se Gjermania e Bonit po bëhet një forcë 
e rrezikshme agresive. Imperializmi amerikan krahas 
me Gjermaninë Perëndimore ka armatosur dhe ka for- 
cuar lidhjet edhe me të gjitha shtetet e tjera imperialiste. 
Kurse Hrushovi na akuzon ne si luftënxitës, sikur ne 

gjoja duam luftën, se ne shqiptarët trubullojmë ujërat 
në Ballkan, pengojmë çarmatosjen e Greqisë, siç thotë 
Teodor Zhivkovi, se jemi ata që kemi prishur konferen- 
cën e paqes në Ballkani Ne nuk dimë fare ç'është kjo 
konferencë. Por, siç duket, Hrushovi dhe Zhivkovi kanë 
ndër mend të organizojnë një konferencë të vendeve 
ballkanike që të vendosin së bashku një rpaqex dhe të 
krijojnë “Ballkanin e lulëzuar-. Por politika që ata tru- 
mbetojnë demaskohet me forcë nga qëndrimi marksist- 
-leninist i Partisë sonë, 

Një ndërmarrje tjetër e Hrushovit është rehabilitimi 
i grupit revizionist të Beogradit. Nuk flasim për gabimet 
dhe devijimet në çështjet e tjera, vetëm fakti që Titon 
e quan shok e marksist, kjo sqaron pozitën se kush 
është Hrushovi. Menjtherë pas vdekjes së Stalinit, iu 
vu punës për rehabilitimin e Titos dhe grupit të tij. Në 
këtë çështje kundërshtoi vetëm Partia e Punës e Shqi- 
përisë. Këtë kap Hrushovi nuk e bëri për sytë e bukur 
të Titos, po për faktin se të dy i bashkon e njëjta 
ideologji, të dy janë për miqësi me imperializmin. Poli- 
tika e Titos është demaskuar haptazi, por edhe politika 
që ndjek Hrushovi po demaskohet gradualisht dhe do 
të vijë koha që edhe atij do t'i hiqet maska dhe do të 
duket se nuk është veçse një revizionist i ndyrë që 
bashkëpunon ngushtë me imperializmin. 

Për rehabilitimin e revizionistëve jugosllavë Hru- 
shovi mori edhe aprovimin e partive komuniste dhe 
punittore të Evropës, për arsye se vitet e fundit në krye 
të tyre kanë ardhur revizionistë, pasues të Hrushovit. 
Në partitë e vendeve socialiste të Evropës, si në Bullgari, 
Hungari, RD Gjermane, Poloni, Rumani e në Çekosllo- 

vaki, në udhëheqje sot janë në krye njerëz të një 
pikëpamjeje me Hrushovin. Këta jo vetëm mbajnë një 
qëndrim armiqësor ndaj nesh, por në gjithë politikën e 
jashtme ndjekin qorrazi vijën tradhtare të Hrushovit. 
Tcodor Zhivkovi na këshillon të jemi me Bashkimin 
Sovjetik qoftë edhe sikur Hrushovi të jetë në rrugë të 
gabuar. Një pikëpamje e tillë, shokë, nuk është mark- 
siste, përkundrazi ky qëndrim është armiqësor ndaj 
Bashkimit Sovjetik. Gjersa pranon ta ndjekësh Hrusho- 
vin edhe kur ai ecën gabim, atëherë i ke vënë kazmën 
Bashkimit Sovjetik dhe marksizëm-leninizmit. 

Me anën e njerëzve të tillë Hrushovi ka rehabilituar 
edhe agjentët e revizionistëve jugosllavë, të cilët me 
forma agjenturale u përpoqën të rrëzonin pushtetin në 
vendet e demokracisë popullore. Dihet se pas Kongresit 
XX të PK të BS në mjaft parti filluan të rehabilitohen 
armiq, si për shembull, në Bullgari Trajçe Kostovi, për 
të cilin vetë udhëheqësit bullgarë kanë pohuar se është 
tradhtar. Si mund të rehabilitohet ky njeri, fajësia e të 
cilit është provuar” Po kështu në Hungari u rehabilitua 
Laslo Rajku. Në Poloni pas vdekjes së Bierutit e pas 
shumë makinacionesh revizionistët sollën në fuqi Go- 
mulkën. Hrushovi që ndihmoi në këtë çështje kujtonte 
se Gomulkën do ta kishte qind për qind pas vetes si 
Zhivkovin, kurse ai si revizionist i regjur pati momente 
fërkimi me Hrushovin. Megjithëkëtë Gomulka me Hru- 
shovin tani janë bërë miq të ngushtë. Kur kam qenë 
një herë në Moskë, vetë Hrushovi na ka thënë se 
Gomulka është një fashist, mirëpo ca kohë më vonë, 
kur në Moskë ishte shoku Mehmet dhe në një bisedim i 
tha Mikojanit se Gomulka është revizionist, Miko- 

jani kërceu dhe e mbrojti duke pohuar se Gomulka 
është një nga marksistët më të shquari Të tillë sharla- 
tanë janë njerëzit që udhëheqin sot Bashkimin Sovjetik 
dhe pretendojnë të udhëheqin lëvizjen komuniste e 
punëtore ndërkombëtare. 

Hrushovi nuk rehabilitoi vetëm këta tradhtarë, por 
të gjitha klikat revizioniste, kudo që ishin, gjersa u 
arrit në kundërrevolucion në Hungari, gjatë të cilit 
bashkëpunoi shumë ngushtë me Titon. Ne kemi në dorë 
dokumente që flasin se gjatë ditëve të rënda të kundër- 
revolucionit në Hungari të dy bashkë kanë biseduar se 
në krye të partisë dhe të shtetit hungarez të vihej 
Kadari. Përse të bisedonte Hrushovi me Titon për një 
çështje me kaq rëndësi siç ishte problemi kush të ishte 
në udhëheqje në Hungari” Pse të bisedohej për proble- 
me të udhëheqjes së një partie ose të një vendi tjetër, 
nga udhëheqës të vendeve të tjera2 Por tani të gjitha 
këto pikëpyetje bëhen të qarta. Titoja me Hrushovin 
bashkëpunojnë ngushtë me njëri-tjetrin. Mirëpo, botimi 
t programit antimarksist.të Lidhjes së Komunistëve të 
Jugosllavisë i acaroi punët, sa edhe partitë, udhëheqësit 
e të cilave pasojnë Hrushovin, për të mos demaskuar 
veten, u detyruan të thonë ndonjë fjalë kundër këtij 
dokumenti revizionist. Partia jonë e hodhi poshtë me 
argumente këtë program antimarksist. Ky program vër- 
tetoi edhe një herë sa të drejtë kishte Stalini kur i 
cilësoi udhëheqësit jugosllavë tradhtarë, revizionistë. 
Me gjendjen që u krijua tani kundër programit titist 
indirekt i themi Hrushovit: cJe ti që ke gabuar me 
jugosllavët dhe jo Stalinin. Për shkak të presionit të 
madh nga poshtë Hrushovi u detyrua atëherë të hedhë 

edhe ai ndonjë fjalë me gjysmë zëri kundër Titos siç 
ishte parulla kalë i Trojësr etj. 

Kjo qe thjesht për demagogji, se politikën e afrimit 
me revizionistët jugosllavë ai e çoi përpara me zell të 
madh, po kështu vazhdoi presionct kundër nesh, që ne 
të zbusnim luftën kundër këtyre armiqve të marksizëm- 
-leninizmit, me qëllim që të krijonte një situatë që të 
bashkoheshim edhe ne me rrugën e tij tradhtare. 

Revizionistët jugosllavë aktualisht janë në marrëdhë- 
nie jashtëzakonisht të mira me Bashkimin Sovjetik dhe 
me vendet e tjera të demokracisë popullore të Evropës. 
Ne mund të themi se revizionistët jugosllavë ia arritën të 
ushtrojnë influencën e tyre në vendet socialiste të Evro- 
pës, të cilat tani janë futur në llumin e revizionizmit, 
në luftë kundër marksizëm-leninizmit e veçanërisht 
kundër PK të Kinës dhe Partisë së Punës të Shqipërisë. 
Ja një shembull. Një përfaqësues nga BRPSH shkoi në 
Bullgari për të marrë pjesë në një mbledhje të përfa- 
qësuesve të fshatarësisë ballkanike. Ashtu si folën të 
gjithë, foli në këtë mbledhje edhe përfaqësuesi i rinisë 
shqiptare, në atë frymë që folët ju shokë të rinisë në 
këtë Plenum. Kur erdhi puna te rezolucioni i mbledhjes, 
përfaqësuesi i rinisë jugosllave deklaroi se në qoftë se 
në këtë dokument do të flitej për luftën kundër impe- 
rializmit, kundër kolonializmit, për njohjen e Republikës 
Demokratike Gjermane, për nënshkrimin e traktatit 
të paqes me Gjermaninë, ai nuk do ta firmoste. Pas 
kësaj delegati bullgar i tha përfaqësuesit të rinisë sonë 
se ç'mendonte për pikëpamjet e jugosllavit, sepse KQi 
partisë së tij kishte dhënë udhëzime që të pranoheshin 
këto pikëpamje. Shoku ynë u përgjigj se në qoftë se në 

rezolucion problemet nuk vihen si themi ne, ai si për- 
faqësues i rinisë shqiptare nuk do ta firmoste rezolu- 
cionin. Atëherë delegati bullgar shkoi përsëri në KQ të 
partisë, ku i thanë -dundja të bëhen dy rezolucioner, 
domethënë njëri ujë, pa kripë, kurse tjetri ashtu siç 
thamë ne. 

Politika e jashtme që ndjek Hrushovi është një 
politikë krejtësisht antimarksiste, një politikë pajtimi 
me imperializmin amerikan. Ajo është politika për 
paqen me çdo kusht. Por fjalët e bukura dhe parullat 
e Hrushovit për paqen, për çarmatimin, s'janë gjë tje- 
tër veçse demagogji. Deklarata e Mbledhjes së Moskës 
për të nuk ekziston. Pa u tharë akoma boja e firmës 
që vuri atje, al e shkeli atë. Dhe që nga nëntori i vitit 
1960 e deri tani, Deklaratën e Mbledhjes së Moskës 
N. Hrushovi as që e peshon fare, por ndjek rrugën e 
tij antimarksiste dhe proimperialiste. E gjithë politika 
e Hrushovit është një varg dallavcresh dhe intrigash 
me krerët e imperializmit. Ai u bën atyre lëshime dita- 
-ditës. Lëshime ka bërë dhe po bën Hrushovi edhe në 
çështjen e çarmatimit, lëshime ka bërë edhe në çështjen 
gjermane dhe do të shohim nëse do të nënshkruhet 
traktati i paqes me Gjermaninë, Në një letër që i kemi 
dërguar kohët e fundit i themi sc na akuzoi ne, shqip- 
tarët, që nuk marrim përgjegjësi për zgjidhjen e 
problemit gjerman, kurse Partia jonë qysh në fillim ka 
deklaruar se duhet nënshkruar traktati i paqes me 
Gjermaninë po ka qenë ai vetë që e ka shtyrë këtë gjë 
disa herë, bile para disa kohësh ka thënë që e ka gati 
edhe penën, se puna ka mbetur vetëm për një firmë. 

Megjithatë përsëri Hrushovi ka shpallur tani se 

brenda këtij viti do të përfundojë kjo çështjel Po ja që 
del Pol Rejnof, ky agjent i vjetër i imperializmit, i cili 
ka shkuar në Moskë dhe ka biseduar me orë të tëra me 
Hrushovin. Edhe ish-sekretari i përgjithshëm i NATO-s 
ka deklaruar se është takuar me Hrushovin dhe ky i ka 
thënë se mund të shtyhet përsëri edhe për ca kohë. 
firmosja e traktatit të paqes me Gjermaninë me qëllim 
që atë bisedohete mbi këtë çështje. Kur e morën vesh 
këtë udhëheqësit e Republikës Demokratike Gjermane 
u alarmuan. Thuhet se tani Ulbrihti, në krye të një de- 
legacioni të madh, na paska shkuar në Moskë për ta 
bindur Hrushovin të mos kthejë fjalën e thënë për të 
firmosur traktatin. Por revizionistët nuk kanë cipë. Në 
qoftë se shtyhet edhe një herë nënshkrimi i traktatit 
të paqes me Gjermaninë, kjo do të jetë një disfatë për 
Hrushovin me shokë, një demaskim 1 madh për të dhe 
për ata që e pasojnë. 

Duket qartë se më shumë zhurmë dhe reklamë po 
bëhet për këtë çështje sesa punë e veprime konkrete. 
Në fund të fundit Republika Demokratike Gjermane 
është një shtet i njohur nga të gjitha vendet e kampit 
socialist me të cilat ajo ka lidhje ekonomike, politike, 
diplomatike dhe ushtarake, prandaj kush prek atë ka 
luftë me këto vende. Për të firmosur traktatin e paqes 
me Gjermaninë rëndësi ka që këtë duhet ta bëjnë edhe 
miqtë e Hrushovit... Thuhet se me nënshkrimin e trak- 


1 Udhëheqës politik borgjez francez (1878-1966). Deri më 
1938 ka qenë një nga drejtuesit e partisë reaksionare “Aleanca 
demokratike-. Kundërshtar 1 vendosur 1 Frontit Popullor. Deri 
më 1954 ka pasur poste të rëndësishme në të gjitha qeveritë 
franceze. 

tatit të paqes me Gjermaninë do të zgjidhet edhe pro- 
blemi i Berlinit. Kjo është një parullë e hedhur prej 
kohësh, po tani Hrushovi, si i lëkundur që është, del me 
parulla të tjera, si për shembull: eKush ka thënë se ne 
nuk do të njohim të drejtat e alcatëve në Berlin, ose 
të drejtat e popullsisë së Berlinit Perëndimor për të 
komunikuar me botën e jashtme7 Vetëm duhet të me- 
rret leja nga autoritetet e Republikës Demokratike Gjer- 
mane për këtë çështje-. Përsa i përket kësaj Kenedi 
është shprehur se ene nuk na intereson ç'bëni ju, nëse 
e firmosni apo jo traktatin e paqes me qevcrinë e një 
vendi që keni okupuar dhe ku në fuqi janë agjentët 
tuaj, vetëm mos na prekni të drejtat tona në Berlinin 
Perëndimor. Dhe Hrushovi e siguron se këto të drejta 
nuk do t'ia prekë njeri. Kjo është e gjithë buja që bëhet. 

Në lidhje me këtë ju keni dëgjuar për masa ush- 
tarake që janë marrë nga vendet e Traktatit të Varsha- 
Vës, si mbledhja e shtabeve të këtyre vendeve, dcekla- 
ratat e njëpasnjëshme të mareshalëve sovjetikë etj. Ju 
mbani mend se një vit mbeti ura ajrore në Berlint në 
kohën e Stalinit dhe u zgjidh pa lëshime ndaj imperia- 
lizmit, ndërsa tani me Berlinin Hrushovi u bën lëshime 
pas lëshimesh imperialistëve. Me sa duket çështjen € 
Berlinit ai e ka lënë në plan të dytë, tani kryesore për 
të është çështja e bashkekzistencës paqësore. 

Parulla për çarmatimin zë vendin e parë në politi- 
kën e jashtme sovjetike. Hrushovi i dërgoi Kenedit 
programin e tij për çarmatimin dhe i thekson se përsa 


1 Bëhet fjalë për urën ajrore lldhur me ekrizën e Berlinit” 
të vitit 1949. 

i përket Berlinit mund të merren vesh. Prandaj kërkon 
që problemi i çarmatimit të bisedohet midis Bashkimit 
Sovjetik dhe Shteteve të Bashkuara. Ai kërkon që të 
bien në një farë ujdie mbi këtë çështje. Grupi i Hrusho- 
vit tani pra është rikthyer me parullat e vjetra kundër 
të cilave u luftua në Mbledhjen e Moskës, me parullat 
“e botës pa luftëv, ve botës pa armër, ce botës pa ush- 
triv, për zgjidhjen e problemeve ndërkombëtare me 
imperializmin në rrugën e bisedimeve. Këto janë vetëm 
një blof. 

Përpara këtyre situatave, shokë, duhet mbrojtur 
pa u përkulur marksizëm-leninizmi, duhen mbrojtur 
interesat e popujve të vendeve socialiste dhe komunizmi. 
Këto duhen mbrojtur me të gjitha forcat, se kur kemi 
mbrojtur këto ne kemi mbrojtur atdheun, popullin dhe 
Partinë tonë. 

Hrushovi ka krijuar një situatë frike dhe druajtjeje 
në Bashkimin Sovjetik. Atje tani nuk guxon njeri të 
flasë për të kaluarën dhe sidomos të zihet në pojë 
Stalini. Çdo gjë bëhet për të ngritur sa më lart Hrusho- 
vin, atë që gjoja luftoi kundër kultit të individit. Lufta 
kundër kultit të individit në parim dhe në praktikë 
është e drejtë. Por çështja e “kultit të individit- të 
Stalinit që ngriti Hrushovi ishte një pjesë e planit të 
tij për të shkurorëzuar leninizmin. Nuk kanë kaluar 
pesë vjet që Hrushovi është në fuqi dhe në çdo gazetë 
e revistë sovjetike do të gjesh vazhdimisht fotografinë 
e tij, në çdo artikull do të gjesh disa herë emrin dhe 
citatet e tij. Në BS është krijuar një atmosferë mbytëse 
për -çdo njeri që mund të pëshpëritë 'kundër politikës 
së tij tradhtare. 

Mosmarrëveshjet politike dhe ideologjike me Par- 
tinë tonë Hrushovi kërkon t'i mbulojë. Ai thotë se nuk 
ka asnjë mosmarrëveshje të tillë, po ka vetëm punë 
përçarëse nga udhëheqja e Partisë së Punës të Shqi- 
përisë. Ai ka arritur gjer atje saqë në një letër të na 
shkruajë se nuk është e vërtetë ajo që themi ne shqip- 
tarët se në Mbledhjen e Bukureshtit u atakua Partia 
Komuniste e Kinës, prandaj nuk ka pasur vend për 
Partinë tonë të Punës ta mbronte Partinë Komuniste 
të Kinës, pra, sipas tij, sa thuhen për këtë çështje janë 
shpifje. Hrushovi nuk ka as respektin më të vogël ndaj 
përfaqësuesve të komunizmit ndërkombëtar që i dë- 
gjuan ato që tha ai kundër Partisë Komuniste të Kinës 
në Bukuresht dhe më vonë në Moskë, sulmet e ulëta 
që bëri kundër saj, me qëllim që të likuidonte një kun- 
dërshtar të fortë për të pasur pastaj rrugë të lirë në 
veprën e tij tradhtare dhe revizioniste. Bukureshti ishte 
fillimi i një faze të luftës së hapur kundër Partisë Ko- 
muniste të Kinës dhe Partisë sonë, të cilat, që nga fi- 
limi 1 veprimtarisë së N. Hrushovit deri tani, kanë 
parë kurdoherë qartë se çfarë fshihej nën lëkurën e kë- 
tij pseudomarksisti. 

Për Partinë tonë ai ka shkuar me mendimin se 
është një parti e vogël, një parti që nuk ka asnjë rëndë- 
si në lëvizjen komuniste, se Shqipëria, duke qenë e rre- 
thuar nga Jugosllavia, Greqia dhe Italia e që në çdo 
moment është në rrezik të sulmohet prej tyre, do të 
nënshtrohet menjëherë. Përveç këtyre, ka menduar ai, 
në Shqipëri populli ka një dashuri të zjarrtë për Bash- 
kimin Sovjetik, prandaj sikur gabimin më të vogël të 
bëjnë udhëheqësit shqiptarë në drejtim të udhëheqjes 

sovjetike, ata likuidohen menjëherë: pastaj në Shqipëri 
ne kemi me qindra kuadro që kanë mësuar në BS dhe 
që e duan BS, prandaj ata i kemi me vete. Mjafton t'u 
falim kreditë që ata të ëmbëlsohen dhe nuk do të na 
kundërshtojnë në rrugën tonë. Në qoftë se ne arrijmë 
ta nënshtrojmë dhe ta vëmë në gjunjë udhëheqjen e 
Partisë dhe të Qeverisë Shqiptare me këto mjete, ka 
menduar Hrushovi, mirë, ndryshe do të pregatitim edhe 
plane të tjera. Dhe Hrushovi filloi të kurdiste plane 
nga më të ulëtat kundër Shqipërisë. Për këtë qëllim 
Hrushovi e pasuesit e tij u orvatën të përçanin udhë- 
heqjen e Partisë sonë me anë të njerëzve frikacakë e 
provokatorë si Liri Belishova e Koço Tashko dhe t'i 
sillnin këta në krye të udhëheqjes në Shqipëri. Mirëpo 
të gjitha këto plane plasën si flluska sapuni. 

Për shkak të qëndrimit tonë parimor, qysh pas 
Mbledhjes së Bukureshtit, Hrushovi dhe grupi i tij fillu- 
an bllokadat ekonomike, komplotet politike dhe ushta- 
rake kundër Partisë e vendit tonë. Sa false tingëllojnë 
shkrimet e shtypit sovjetik të mbushura me fraza plot 
demagogji kundër imperializmit amerikan që i bën 
bllokadë ekonomike dhe politike Kubës. Me të vërtetë 
të vjen ndot kur i lexon, sepse bllokada që grupi revi- 
zionist sovjetik i ka bërë vendit tonë, një vendi socialist, 
është shumë më e egër se ato që impcerialistët ameri- 
kanë kanë bërë kundër Kubës dhe vendeve të tjera 
përparimtare. Me bllokadën kundër RPSIT Hrushovi ka 
menduar se ne do të falimentojmë dhe Partia do të 
ngrihet kështu kundër udhëheqjes së saj. Ekonomikisht 
shqiptarët janë të varur nga ne, mendon al, prandaj 
me të vënë bllokadën, brenda një muaji do të kapitu- 

llojnë se nuk kanë bukë të hanë dhe udhëheqja nuk 
ka çfarë t'u thotë popullit dhe Partisë. Po Hrushovi 
me shokë janë revizionistë, prandaj edhe mendojnë 
kështu. Pasi e panë se në Partinë dhe në popullin tonë 
jo vetëm nuk pati tronditje nga veprimet e tyre armi- 
qësore, por situata e krijuar e bëri akoma më të çeliktë 
unitetin e Partisë me popullin, revizionistët sovjetikë 
kaluan në veprime agjenturale dhe komplotiste për të 
përmbysur diktaturën e proletariatit në vendin tonë. 
Koha do të vërtetojë se në këto komplote ka gisht edhe 
Hrushovi. ' 

Porsa dëgjuan për zbulimin e komplotit që u shpall 
në Kongresin IV të Partisë sonë, Hrushovit me shokë 
u dogji si zjarr ky lajm. Prandaj ata morën menjëherë 
nën mbrojtje Liri Belishovën dhe Koço Tashkon, se mos 
emrat e tyre dilnin në procesin gjyqësor. Përse u dogji 
ata e dinë vetë, por edhe ne e dimë. Ne dimë fare mirë 
edhe që Panajot Plaku i ka dërguar një letër të gjatë 
N. Hrushovit, ku, përveç të tjerash, i kërkon që të likul- 
dojë udhëheqjen e Partisë sonë, e cila qenka canti- 
marksister, estalinister. Ne dimë gjithashtu, që Hru- 
shovi ka folur edhe me Sofokli Venizcellosin për kufijtë 
e Shqipërisët, Këtë të fundit nuk e kemi lexuar në 
gazetat reaksionare greke, por në informacionin që na 
ka dërguar Hrushovi dhe që e kemi në dorë. 

Imperializmi pregatitet për luftë kundër vendeve 
socialiste, ai synon të sulmojë vendet socialiste të Ball- 
kanit, konkretisht Shqipërinë, duke menduar se është 
shtet i vogël dhe mund të shfrytëzohet për këtë punë 


1 Shih Enver Hoxha. Vepra, vëll. 19, ft. 54-53. 

ekzistenca gjoja e gjendjes së luftës midis Greqisë dhe 
Shqipërisë që reaksioni e mban me qëllim prej shumë 
vjetësh me radhë. Pikërisht në këto rrethana dhe kur 
armiqtë rreth nesh dërgojnë spiunë dhe diversantë, in- 
stalojnë raketa në drejtim të vendit tonë, Hrushovi 
para 15 ditësh i dha një intervistë një gazetari anglez, 
ku e njoftoi, midis të tjerash, se Greqia ka drejtuar 
raketa kundër aleates sonë Bullgarisë, e cila nuk duhet 
të preket, ndryshe do të konsiderohet sikur preket 
Bashkimi Sovjetik. Për aleaten tjetër të BS në Ballkan, 
Shqipërinë, ai indirekt, duke mos e zënë në gojë, u 
thotë armiqve: “Bëni si të doni me të se ne nuk inte- 
resohemi fare për Shqipërinë-. Me një fjalë Hrushovi u 
thotë imperialistëve se duart i keni të lira në drejtim 
të Shqipërisë, prandaj mund të veproni si të doni me 
të. Ky njeri që na akuzon se po prishim unitetin e ven- 
deve të kampit socialist, i orienton, pra, armiqtë e at- 
dheut tonë të bëjnë ç'të duan me ne. 

Ju, shokë, jeni në dijeni për shumë çështje të tjera 
mbi marrëdhëniet tona me udhëheqjen e sotme sovje- 
tike. Por vetëm nga këto që thashë mund të gjykosh 
fare lehtë se cilët janë këta njerëz. Prandaj ka të drejtë 
Partia jonë kur thotë se këta janë një grup i rrezikshëm 
revizionistësh e tradhtarësh të marksizëm-leninizmit, 
Grupi i N. Hrushovit e di fare mirë se as bllokadat, as 
shantazhet, as shpifjet nuk e lëkundin Partinë tonë 
dhe unitetin e saj të çeliktë me popullin. 

Shqipëria e re socialiste nuk do të mposhtet nga 
bllokada ekonomike që i bëjnë Hrushovi dhe udhëhe- 
qësit revizionistë të vendeve të tjera socialiste të 
Evropës. Përkundrazi, në situatën e krijuar është rri- 

tur një entuziazëm i paparë dhe mobilizim i jashtëza- 
konshëm i masave tona punonjëse për realizimin e pla- 
neve më mirë se çdo vit tjetër. Pastaj Partia ka punuar 
që të zbulohen pasuri të mëdha në vendin tonë, që të 
kapërcehen vështirësitë e bllokadës. Lidhjet me vendet 
socialiste të Azisë i kemi shumë të mira. Me Republikën 
Popullore të Kinës dhe PK të Kinës jemi në marrë- 
dhënie të përzemërta politike e ideologjike. Ju të gjithë 
jeni në dijeni për ndihmën e madhe ekonomike që na 
dha Republika Popullore e Kinës duke zëvendësuar të 
gjitha kreditë që na kishin akorduar vendet socialiste 
të Evropës, të cilat na i ndërprenë për të na dëmtuar e 
për të sabotuar planin tonë pesëvjeçar. Kina e madhe 
Popullore, e cila është në gjendje të ndërtojë me suk- 
ses socializmin në vendin e vet, do të ndihmojë edhe 
Shqipërinë e vende të tjera që mcritojnë të ndihmohen. 
Pavarësisht se N. Hrushovi ka në dorë një forcë të 
madhe ekonomike dhe politike, ai po e shkatërron so- 
cializmin, po e kthen Bashkimin Sovjetik prapa, në 
kapitalizëm. Socializmi ndërtohet me vendosmëri në 
vendin tonë, dikur i shtypur e i varfër, ku njerëzit 
s'kanë pasur këpucë në këmbë dhe nuk mbushnin dot 
barkun me bukë. Socializmin nuk mund ta ndërtojnë 
kapitalistët, as ata komunistë që janë borgjezuar dhe 
s'çajnë kokën për revolucionin, për popullin. 

Edhe në fushën ekonomike Hrushovi me shokët e 
tij nuk kanë ç'të bëjnë, ndërtimi i socializmit në vendin 
tonë do të ecë gjithnjë përpara pa u ndalur, dhe çdo 
ditë na vijnë vazhdimisht lajme të mira. Tani porsa u 
njoftuam se janë bërë zbulime të rëndësishme të mine- 
ralit të bakrit e të zinkut, si dhe të dy-tri mineraleve 

të tjera të rralla bashkë me bakrin, me përmbajtje të 
mirë industriale. Këto pasuri i zbuluan sbirçete tanë. 
Hrushovi me shokë, duke na prerë kreditë, kujtuan se 
ne do të mbeteshim si peshku pa ujë. Ata na hoqën spe- 
cialistët sovjetikë dhe kujtuan se do të mbarojmë. Por 
kjo nuk ndodhi, as do të ndodhë, përkundrazi ne për- 
parojmë çdo ditë më shumë. Fakti është që Partia rriti 
e kaliti klasën tonë heroike punëtore nga gjiri i së cilës 
dhe i tërë popullit tonë dolën kuadro të shëndoshë, të 
devotshëm dhe të zotë për ta shpënë përpara ndërtimin 
e socializmit, njerëz modestë që nuk u rritet mendja, 
që mbështeten kurdoherë në vijën e Partisë dhe në 
forcën krijuese të masave punonjëse. Vendet socialiste 
të Evropës, na i prenë ndihmat, por kjo nuk na pengon 
ne të ecim përpara. Pra edhe në këtë drejtim Hrushovi 
e pasuesit e tij dështuan. 

Bllokada politike ka arritur gjer në mosrespekti- 
min e marrëveshjeve kulturore, bile edhe në mosboti- 
min në shtyp të ndonjë urimi që është dërguar nga ana 
jonë. Kështu, për shembull, ne dërguam si zakonisht 
përshëndetje për festën e çlirimit të popullit bullgar, 
9 shtatorit, por udhëheqja bullgare për t'i fshehur po- 
pullit dhe partisë ndjenjat e miqësisë që ushqejnë për 
to Partia, Qeveria dhe populli ynë nuk e botoi për- 
shëndetjen tonë për një javë rresht. Kur studentët 
bullgarë e mësuan këtë, bënë zhurmë, gjë që e detyroi 
udhëheqjen bullgare ta botonte përshëndetjen tonë pas 
disa ditësh. Hrushovi me shokë kanë frikë nga vija e 
Partisë sonë, sidomos nga kontaktet me njerëzit tanë, 
sepse kështu bëhet demaskimi i tyre. Ata nuk flasin 
fare që ne jemi kundër Hrushovit dhe pasuesve të tij, 

por shpifin sikur ne gjoja shajmë dhe diskreditojmë 
Bashkimin Sovjetik. E gjithë propaganda e tij bërtet 
se kush orvatet të ndajë Bashkimin Sovjetik nga Hru- 
shovi ai është kundër Bashkimit Sovjetik. Po në qoftë 
se është kështu, atëherë kundër BS është vetë Hrushovi 
që ka sharë dhe i ka hedhur baltë J.V. Stalinit. Ata që 
e kanë ndarë Stalinin nga Vepra e tij e madhe janë 
kundër Bashkimit Sovjetik. I 

Hrushovi përpiqet me çdo kusht t'u mbushë me- 
ndjen njerëzve që ky korflikt politik dhe ideologjik 
është kundër gjithë BS'dhe PK të BS dhe jo kundër 
grupit të tij. Ai paska të drejtë t'i drejtojë letra poshtë- 
ruese e shpifëse KQ të Partisë sonë dhe të thotë gjëra 
të paqena për udhëheqjen e Partisë dhe të Qeverisë 
sonë, kurse ne nuk paskemi të drejtë ta demaskojmë 
këtë revizionist të rrezikshëm me fakte dhe me doku- 
mente të shumta. Është e kuptueshme se këto letra ai 
nuk i ka dërguar për konsumin tonë, sepse e di që te ne 
Partia me popullin janë të lidhur ngushtë rreth udhë- 
heqjes së tyre, Komitetit Qendror. Po ata shpifin sa 
mundin kundër nesh për konsum të jashtëm. Shumë 
nga ju e kanë dëgjuar shprehjen sshpif e shpif se diçka 
do të mbetet-r. Edhe Hrushovi kështu mendon, me 
shpifjet e tij ai do të formojë opinionin jashtë kun- 
dër nesh. 

Por shpejt a vonë partitë komuniste e punëtore do 
të kuptojnë se -ku fle lepurir. Qysh tani shumë parti 
kanë filluar të thonë se Partia e Punës e Shqipërisë e 
ka drejt. Një parti komuniste në ilegalitet ka dërguar 
te ne sekretarin e KQ, i cili na tha se që nga sekretari 
i parë e deri te anëtari i thjeshtë i partisë së tyre janë 

dakord me Partinë e Punës të Shqipërisë. Por, na kup- 
toni, tha ai, këtë nuk mund ta shprehim publikisht se 
Hrushovi do të merrte masa të ashpra kundër nesh, 
kështu do të likuidohej puna e partisë sonë në ilegalitet. 
Me letrën që na ka bërë, Hrushovi u thotë indirekt 
edhe partive të tjera që po të veproni edhe ju si 
shqiptarët, “do ta pësonir si ata, kurse kundërre- 
volucionarëve në partitë e tjera u jep të kuptojnë 
se i mbron. 

Por Hrushovi edhe në këtë rast mendon e vepron 
si revizionist. Deri dje të gjitha partitë komuniste të 
vendeve socialiste e kanë ndjekur Hrushovin në letrat 
që i ka dërguar Partisë sonë, kurse në letrën e fundit 
atë e mbështetnin vetëm revizionistët me damkë, si 
Teodor Zhivkovi dhe Janosh Kadari, sepse të tjerët e 
shohin që akuzon pa fakte dhe dokumente. 

Por për një gjë ne duhet të jemi të bindur, që 
Hrushovi me taktikën e tij i ka komprometuar udhë- 
heqësit e vendeve të demokracisë popullore të Evropës, 
dhe si intrigant i madh që është i ka lidhur ata pas 
qerres së tij. Prandaj të kemi kurdoherë të qartë dety- 
rën e demaskimit pa lëkundje të këtij grupi tradh- 
tar dhe renegat të PK të BS dhe të komunizmit 
ndërkombëtar. Kështu na mëson vija e drejtë e Par- 
tisë sonë. 

Të kemi parasysh se Hrushovi përpiqet të krijojë 
përshtypjen në opinionin publik ndërkombëtar sikur 
mosmarrëveshjet ekzistojnë vetëm midis Partisë sonë 
dhe PK të BS. Ai ka tendencë ta lokalizojë konfliktin, 
sepse kështu i intereson. Është fakt se kundër Partisë 
sonë janë lëshuar të gjitha shigjetat, mbi Partinë tonë 

është lëshuar i gjithë zjarri i goditjes së grupit të Hru- 
shovit, po Partia jonë e mban gjoksin hapur dhe në këtë 
luftë të drejtë parimore ajo nuk është e vetme. 

Mosmarrëveshje me grupin e Hrushovit kanë të 
gjitha partitë marksiste-leniniste. Të gjithë komunistët 
e vërtetë janë kundër vijës revizioniste të Hrushovit. 
Por në vijën e parë të kësaj lufte përveç Partisë sonë 
është edhe PK e Kinës, e cila mban një qëndrim të 
vendosur marksist-leninist kundër vijës tradhtare të 
Hrushovit. 

Po ka edhe parti të tjera që, gjysmë fshehtazi 
dhe gjysmë haptazi, e mbrojnë vijën e Partisë sonë, na 
japin të drejtë dhe kritikojnë Hrushovin. Por qëndri- 
met e tyre do të kristalizohen çdo ditë e më shumë. 
Sidoqoftë të gjitha bateritë tani për tani janë derdhur 
kundër nesh. Kjo nuk na tremb, lufta nuk na ka tre- 
mbur kurrë. Ne nuk jemi luftënxitës, siç na akuzon 
Hrushovi, por, duke pasur të qartë se imperialistët dhe 
revizionistët nuk flenë, ne jemi nga të parët që atyre 
u qëndrojmë me trimëri, ballë për ballë. 

Hrushovi dhe ata që e pasojnë mund të shkojnë 
edhe më tutje, përsa i përket anëtarësisë sonë në Trake 
tatin e Varshavës. Në këtë situatë rëndësi për ne ka 
çështja që të jemi të fortë, vigjilentë, të gatshëm për 
çdo gjë, sepse e dimë që popujt e BS, të Kinës dhe të 
gjithë botës janë me ne. Fakti është se Hrushovi me 
shokë e kanë shkelur Traktatin e Varshavës, ata na 
kanë mënjanuar, vetëm kanë frikë të na përjashtojnë, 
sepse kjo gjë do të ishte në dëm të tyre. 

Gjithashtu në qoftë se Hrushovi në Kongresin 
XKII të PK të BS do të sulmojë publikisht Partinë 

tonë ky do të ishte fillimi i çjerrjes së maskës revi- 
zioniste tradhtare të tij. Tani të shohim si do t'i bëjë 
llogaritë, se ne nga ana jonë llogaritë i kemi bërë. Fakt 
është që ne nuk kemi marrë ftesë për të dërguar dele- 
gacion në Kongresin XXII të PK të BS. Ata do të për- 
piqen të justifikohen përpara partive të tjera se Partinë 
tonë nuk e ftuan se është asektaror, -dogmatiker dhe 
në apozita armiqësore ndaj BS-. Hrushovi mendon se 
do të na dëmtojë me këtë qëndrim, por llogaritë ai i 
bën gabim, sepse më shumë do të shtohen dyshimet 
për të dhe interesimi për Partinë tonë, për mbroj- 
tjen e saj. 

Në rast se Hrushovi do të flasë në kongres dhe do 
të akuzojë udhëheqjen shqiptare se është në pozita 
“antisovjetiker, “sektarer, “dogmatiker etj., atëherë ai 
do të marrë menjëherë përgjigjen e merituar nga Partia 
jonë, një përgjigje të qëndisur mirë dhe jemi të sigurt 
se do të kemi përkrahjen e hapët të partive që janë 
në pararojë të luftës kundër revizionizmit dhe Hrusho- 
vit me shokë. Komiteti Qendror i Partisë sonë llogaritë 
i ka bërë shumë mirë: luftë gjer në fund kësaj bande 
që po 1 bën Varrin komunizmit, unitetit të kampit so- 
cialist në dobi të imperializmit. Hrushovi me shokë 
përpiqen t'u bëjnë varrin edhe popullit e Partisë së Pu- 
nës të Shqipërisë. Prandaj ne do të luftojmë deri në 
fund kundër këtyre renegatëve. Këtë luftë Partia jonë 
e bën në rrugë të drejtë marksiste-leniniste dhe me 
urtësi që të diskreditohet Hrushovi, i cili është në krye 
të PK dhe të shtetit sovjetik. Prandaj ne do ta demas- 
kojmë në popull Hrushovin dhe grupin e tij, do të de- 
maskojmë sa më shumë veprimet e tyre antimarksiste, 

antishqiptare. Kjo është një detyrë internacionaliste. 
Asnjë hezitim të mos ketë në këtë çështje. 

Është fatkeqësi e madhe për të gjithë lëvizjen ko- 
muniste, por sidomos për Bashkimin Sovjetik që në 
krye të shtetit të madh të parë socialist, i cili tani duhet 
të ecte drejt komunizmit, ka ardhur një tradhtar i 
marksizmit si Hrushovi. Prandaj të luftojmë për t'i 
hequr maskën këtij renegati të marksizmit, tradhtari 
të komunizmit. 

Situata jonë e brendshme është jashtëzakonisht e 
fortë. Këtë nuk e themi për të gënjyer veten, ndryshe 
do të bënim gabim, por ky është realitet. Një patrioti- 
zëm i flaktë dhe një besnikëri e madhe e popullit ndaj 
Partisë duket kudo në vendin tonë. Kjo vjen se populli 
ynë e shikon se rruga e Partisë është e drejtë dhe këtë 
ai e vëren jo në frymë nacionaliste, po internacionaliste, 
në frymë të drejtë marksiste-leniniste, jo siç thotë 
Hrushovi, i cili kërkon të akuzojë Partinë tonë për na- 
cionalizëm. Po kjo është taktika e tij. Sipas tij, ne 
paskemi tendenca nacionaliste borgjeze dhe shoviniste. 
Është e çuditshme që të gjitha këto akuza i bën pa 
asnjë fakt. Letra me të cilën Hrushovi bën të tilla aku- 
za, nuk ka fakte, ai vetëm ka kopjuar të gjitha të ashtu- 
quajturat -faktes që kanë përdorur kundër Partisë dhe 
udhëheqjes sonë revizionistët jugosllavë, të cilët ju të 
gjithë i keni dëgjuar për shumë vite me radhë. Pra ata 
na akuzojnë sikur gjoja në Partinë tonë është zhdukur 
demokracia, se në Komitetin Qendror paska familjari- 
teti Këtë tezë e kanë përdorur shumë revizionistët 
jugosllavë dhe radioja -Shqipëria socialiste”, ku flet 
tradhtari Panajot Plaku. Por e vërteta është krejt ndry- 

she, Ne të gjithë e dimë se çdo anëtar që është zgje- 
dhur në Komitetin Qendror të Partisë sonë, qoftë shok 
ose shoqe, e ka merituar këtë besim dhe nder të madh 
në saje të luftës konsekuente dhe të punës së palo- 
dhur që ka bërë qysh nga themelimi i Partisë dhe gjatë 
gjilhë jetës së saj. 

Akuza tjetër e tyre është çështja e kultit të 
Enver Hoxhës. Ky kult, sipas tyre, është zmadhuar shu- 
më kohët e fundit dhe për këtë xdikush është i intere- 
suare, Këtë e thonë se duan të mos flitet fare për 
Enver Hoxhën, as për ndonjë tjetër, sepse kanë qëllime 
djallëzore ndaj udhëheqjes sonë. Në këtë frymë ata 
ngrenë në letër edhe shumë çështje të tjera që i kanë 
huajtur nga revizionistët e Beogradit. Akuzat e tyre në 
këtë letër janë të përbindshme. Ata shkojnë edhe më 
tej duke thënë se Enver Hoxha dhe Mehmet Shehu janë 
njerëz të dyshimtë, se ata kanë lejuar dyfishimin e per- 
sonelit të legatave franceze dhe italiane, se njëri nga ne 
ka studjuar në Francë dhe tjetri në ltali. Sipas tyre të 
gjithë ata që kanë studjuar jashtë janë agjentë. 

Çështja është, shokë, që përpara kësaj situate të 
jemi të armatosur në të gjitha drejtimet. Partia dhe ri- 
nia t'i përvishen si duhet punës, duke pasur parasysh 
kurdoherë parullën: “Në njërën dorë kazmën, në tjet- 
rën pushkënr. Kjo parullë do të thotë që për asnjë mo- 
ment të mos harrojmë rrezikun që kërcënon Partinë 
dhe atdheun tonë. Rreziku ekziston jo vetëm nga ana e 
imperializmit, por edhe nga ana e revizionizmit. Në 
planin e përgjithshëm botëror mund të mos ndodhë 
gjë, po kundër vendit tonë mund të ndodhë. Ne e dimë 
mirë natyrën e imperializmit, ne dimë gjithashtu edhe 

qëllimet e monarko-fashistëve grekë, të revizionistëve 
jugosllavë dhe të neofashistëve italianë, që punojnë për 
të likuiduar situatën e mrekullueshme që është krijuar 
në Shqipëri. Prandaj ata mund të na bëjnë edhe provo- 
kime për të arritur qëllimet e tyre. Kjo gjendje kërkon 
që ne të jemi kurdoherë shumë vigjilentë. 

Pra të mbajmë gjallë vazhdimisht frymën e Luftës 
Nacionalçlirimtare që populli të jetë i pregatitur nga 
çdo pikëpamje, ushtarakisht po e po, po ai duhet të jetë 
i pregatitur plotësisht edhe nga pikëpamja psikologjike. 
Kjo kërkon që të mos lihet pas dore puna për pregatit- 
jen ushtarake të të gjithë popullsisë. Këtë detyrë duhet 
ta kryejmë mirë, sepse sa më të fortë të jemi aq më 
pak rreziqe do të kemi, se po të të gjejë të dobët ar- 
miku, të dëmton shumë. Por, me masat që ka marrë 
Partia, armiqtë nuk do të na gjejnë kurrë të pa- 
pregatitur. 

Që të dalim fitimtarë në këtë luftë ne duhet të 
mobilizohemi me të gjitha forcat për të realizuar me 
përpikëri të gjitha detyrat që na ka ngarkuar Partia. 

Planet e këtij viti janë realizuar në mënyrë të kë- 
naqshme, gjë që i detyrohet rrugës së drejtë të Partisë, 
mobilizimit të plotë të komunistëve, të rinisë dhe të 
gjithë popullit. Në këto kushte të vështira ekonomike e 
politike që na kanë krijuar imperializmi, revizionistët 
jugosllavë dhe Hrushovi me shokë, ne duhet t'i japim 
më shumë dhe më mirë popullit, t'u tregojmë imperia- 
listëve dhe revizionistëve se populli shqiptar jo vetëm 
nuk përkulet, po realizon me sukses edhe planet e tij 
ekonomike. Pra rinia nën udhëheqjen e Partisë t'i futet 
mirë çështjes së realizimit të planeve. 

Në sektorin e industrisë kemi korrur suksese të 
mëdha. Këtu po zbatohen drejt të gjitha vendimet e 
Partisë. Sigurisht vërehen edhe dobësi e të meta, pra- 
ndaj të vëmë të gjitha forcat që këto t'i zhdukim dhe 
të kemi sa më pak mungesa, humbje, të kemi sa më 
shumë prodhime e të një cilësie sa më të mirë, që 
kësaj situate t'i përgjigjemi me realizimin e plotë të 
planeve ekonomike. 

Edhe në sektorin e bujqësisë është punuar gjith- 
ashtu mirë, prandaj rezultatet këtë vit janë shumë më 
të mira nga viti i kaluar, sado që kushtet atmosferike 
edhe sivjet na kanë dëmtuar. Tani ne duhet t'i për- 
vishemi punës për mbjelljet e vjeshtës. Në fshat, i madh 
e i vogël, të mobilizohen për punët e stinës, të përfi- 
tojnë sa më shumë nga koha e mirë, të shfrytëzohen në 
maksimum traktorët, kanalet e çdo gjë tjetër. 

Të kemi mirë parasysh se luftojmë në kushte të 
vështira, të rrethuar nga imperialistë e revizionistë. 
Prandaj çdo punë që ndërmerr Partia, rinia ose çdo 
njeri veç e veç të vlejë që ta kapërcejmë këtë situatë, 
të dalim faqcbardhë përpara popullit, t'i japim atij pa- 
tjetër ato që kemi planifikuar. 

Rinia të mësojë sa më mirë në shkolla, se kemi 
nevojë për njerëz të mësuar e të kualifikuar. Bllokadën 
revizioniste edhe në këtë drejtim do ta përballojmë. 
Tani Partia ka krijuar mjetet dhe mundësitë që rinia 
jonë të mësojë në vend. Të gjithë të rinjtë dhe të rejat 
ta kenë parasysh këtë situatë që është krijuar dhe jam 
i bindur se ata e kuptojnë mirë atë, Ata duhet të jenë 
në dijeni aq sa edhe anëtarët e Partisë, të vihen në 
korent për presionet e shantazhet e armiqve kundër 

vendit tonë, se kjo do t'i bëjë të jenë akoma më vigji- 
lentë. Zemra e rinisë është e fortë dhe kur t'i thuash 
asaj si të mirat ashtu edhe rreziqet asgjë nuk e ndal 
vrullin e saj për të ecur përpara. 

Rininë duhet ta kemi të qartë në radhë të parë po- 
litikisht. Përveç detyrës së mësimit që ajo duhet ta 
kryejë mirë, rinia të edukohet politikisht me frymën 
revolucionare të Partisë se brumin e kemi të mreku- 
Mueshëm, të pastër. Mos shikoni një ose pesë të rinj 
jo të mirë, nuk e përbëjnë ata rininë. Natyrisht duhet 
t'i shikojmë e të kujdesemi edhe për ta, t'ua zhdukim 
të metat që kanë, t'i korrigjojmë me qëllim që gjithë 
rininë tonë ta mbajmë të pastër. Po kryesisht të kemi 
parasysh masën dërrmuese të rinisë, t'i krijojmë asaj 
kushtet për mësim dhe edukim, se Partia ka te rinia 
një forcë të madhe. Prandaj Partia ta ndihmojë rininë 
për ta mbajtur atë kurdoherë në një nivel të lartë 
ideopolitik. 

Ky Plenum nuk zhvillohet vetëm për rininë. Tema 
vërtet ka të bëjë me problemin e rinisë, por detyrat që 
shtrohen duhet të kihen parasysh si nga Komiteti Qe- 
ndror i BRPSH, ashtu edhe nga ai i Partisë. Prandaj në 
qoftë se deri sot ka pasur disa të meta dhe neglizhenca 
në punë nga disa komitete partie, si dhe nga aparatet e 
Komitetit Qendror të Partisë dhe të Rinisë, të luftohet 
për zhdukjen e tyre dhe të forcohet bashkëpunimi me 
organizatat dhe me komitetet e rinisë, jo vetëm nga 
ana e komiteteve të Partisë në rrethe, por edhe nga 
organizatat-bazë në ndërmarrjet ekonomike, në koope- 
rativat bujqësore, në shkolla etj. Ky bashkëpunim të 
jetë i vazhdueshëm dhe luftarak. 

Komiteti Qendror vëren me kënaqësi të madhe se 
ç'kuadro të shumtë e të zotë janë krijuar nga Partia 
nëpërmjet veprimtarisë revolucionare të organizatës së 
Bashkimit të Rinisë. Tani me mijëra kuadro të rinj 
drejtojnë tc ne në Parti, në pushtet, në ushtri, në cko- 
nomi, në arsim etj. Metoda e punës që ndjek Komiteti 
Qendror i BRPSH dhe komitetet e rinisë në rrethe me 
të rinjtë është e drejtë. Tani ne vëmë re se është zhdu- 
kur disi sektarizmi që ekzistonte përpara, vetëm shikoj- 
më se ka një farë formalizmi. Na thonë se në përbërjen 
e Komitetit Qendror të BRPSH ka vetëm anëtarë par- 
tic. Në bazë të Statutit të organizatës, në KQ të BRPSH 
mund të ketë edhe të rinj pa parti, por kurdoherë ata 
duhet të jenë të tillë që ta meritojnë. 

Të komi kujdes që të mbushim radhët e organiza- 
tës së Bashkimit të Rinisë edhe me të reja. Përparime 
ka në këtë drejtim, po akoma vihen re ngurrime. Të 
rejat përbëjnë një forcë të madhe si për rininë, ashtu 
edhe për Partinë, prandaj më të mirat t'i pranojmë 
në organizatë. ' 

Mbi të gjitha duhet ruajtur Partia, pastërtia e ra- 
dhëve të saj. Në këto situata të vështira ne duhet të 
shtrëngojmë radhët e Partisë e të jemi vigjilentë. Kjo 
nuk do të thotë që një njeri që gabon ta hedhim me- 
njëherë jashtë. Jo, ta shikojmë mirë punën e tij, gabon 
me qëllim të keq apo pa dashje. Në këtë drejtim rëndësi 
të madhe ka gjykimi i komunistëve. Prandaj të mbaj- 
më gjakftohtësinë me cilindo, sepse armiku do të për- 
dorë një mijë e një mënyra për të na futur në qorr- 
sokak. Aftësia e çdo komunisti në çdo situatë është të 
ruajë gjakftohtësinë, durimin dhe zemrën ta ketë me 

të vërtetë prej komunisti, njerëzit t'i gjykojë sipas fa- 
jeve që kanë bërë, sipas rrethanave dhe situatave, të 
mos harrojë të kaluarën dhe të tashmen e njeriut që 
gjykon, ta gjykojë atë drejt dhe po qe armik atëherë 
të dënohet pa mëshirë, po qe i gabuar të bëhen për- 
pjekje që të ndreqet. Roli i Partisë dhe i rinisë në këtë 
drejtim është i madh. 

Në këto situata nuk na falet të jemi as liberalë dhe 
as sektarë. Të mos tregohemi liberalë ndaj njerëzve që 
nuk i kanë garancitë e duhura për t'u zgjedhur ose për 
t'u emëruar në këtë ose në atë organ. Nga ana tjetër, 
të mos tregohemi sektarë e të braktisim ata që, në këto 
situata të vështira, armiku përpiqet t'i bëjë për vete, 
pa zhvilluar luftë dhe përpjekje për t'i sjellë në rru- 
gën e drejtë të Partisë. Prandaj çështja e gjykimit të 
drejtë të veprimeve të njerëzve luan një rol të madh 
në favor të Partisë. 

Me kaq, në emër të KQ të Partisë i uroj gjithë 
rinisë dhe organizatës së saj luftarake suksese në pu- 
nën e lavdishme për ndërtimin e socializmit dhe mbroj- 
tjen e fitoreve të mëdha të popullit dhe të Partisë sonë. 
Partia jonë ka besim të plotë e të patundur te rinia 
dhe është e sigurt se ajo, ashtu siç ka qenë kurdohcrë 
pranë Partisë në momentet më të vështira nga ku ka 
kaluar populli, duke luftuar bashkë dhe krah për krah 
me komunistët, ashtu do të qëndrojë sypatrembur edhe 
në të ardhshmen. Në saje të luftës së drejtë që ka bërë 
rinia, nën udhëheqjen e Partisë, ne jemi të bindur se 
Partia do të bëhet akoma më e fortë. Ashtu siç i ka 
ardhur Partisë deri tani gjaku i ri dhe i pastër 1 rinisë 
sonë heroike, ashtu do të shtohen edhe paskëtaj radhët 

e Partisë me të rinj e të reja heroike, punëtorë, fsha- 
tarë, intelektualë, të cilët mbajnë lart të pastër vetëm 
një flamur, flamurin e Partisë. 

Shokë, nuk ka gjë më të shtrenjtë se populli, Par- 
tia, marksizëm-leninizmi. Me këtë flamur, pra, të bash- 
kuar grusht, nën udhëheqjen e Partisë, të ecim për- 
para me besim të patundur, sepse ashtu siç kemi ko- 
rrur gjer tani fitore kolosale me flamurin e Partisë, 
ashtu do të korrim edhe në të ardhshmen fitore të reja 
akoma më të mëdha dhe armiqtë do t'i mposhtim. Ar- 
miqtë e brendshëm do t'i shpartallojmë, po të nxjerrin 
veshët, dhe orvatjet e armiqve të jashtëm do t'i bëjmë 
të dështojnë me çfarëdo koalicioni që të na luftojnë. 
Ne me siguri do të fitojmë edhe kundër klikës tradh- 
tare të Hrushovit që sot paraqitet gjoja e fuqishme, po 
ajo do të demaskohet dhe do të shkatërrohet nga forca 
e pamposhtur e marksizëm-leninizmit dhe e revolucio- 
narëve të vërtetë në botë. 

Në fund mbledhja e përbashkët e Komitetit Qend- 
ror të PPSH dhe e Komitetit Qendror të BRPSH aprovoi 
vendimin që është botuar në sDokumente kryesore të 
PPSHYy, vëllimi IV, f. 73. Tiranë, 1970. 


Botohet për herë të parë me 

ndonjë shkurtim, sipas origji- 

nalit që gjendet në Arkivin 
Qendror të Partisë 


KINA POPULLORE LUAN SOT NJË ROL GJITHNJË 
E MË TË MADH NË ARENËN NDËRKOMBËTARE 


Fjala në pritjen e dhënë nga Ambasada e RP të Kinës 
në Tiranë me rastin e 12-vjetorit të shpalljes 
së RP të Kinës 


30 shtator 1961 


I dashur shoku ambasador, 


Shokë dhe zotërinj, 


U mbushën plot 12 vjet që populli i madh vëlla 
kinez shpalli Republikën e tij Popullore. 1 tetori është 
bërë tani në Kinë ditë e madhe gëzimi për masat puno- 
njëse, të cilat me' krenari të ligjshme bëjnë bilancin e 
fitoreve të shkëlqyera që korrin nga viti në vit, duke 
dhënë një shembull të lartë të punës krijuese paqësore. 
Tok me Kinën e madhe gëzojnë popujt e vendeve so- 
cialiste dhe gjithë njerëzimi përparimtar. Shpallja e 
Republikës Popullore të Kinës është gjithashtu ditë gë- 
zimi edhe për popullin shqiptar dhe Partinë e Punës të 
Shqipërisë, miq të sinqertë dhe besnikë të popullit 
vëlla kinez. Më lejoni, shoku ambasador, që në emër të 

Komitetit Qendror të Partisë së Punës, të Presidiumit 
të Kuvendit Popullor, të Qeverisë së Republikës Po- 
pullore të Shqipërisë dhe të gjithë popullit shqiptar t'ju 
shpreh Juve dhe nëpërmjet Jush mbarë popullit kinez, 
Partisë Komuniste dhe Qevcrisë së Republikës Popu- 
llore të Kinës përshëndetjet më të nxehta vëllazërore 
me rastin e festës suaj të madhel 

Shpallja c Republikës Popullore të Kinës dhe ven- 
dosja e diktaturës së proletariatit në një vend me te- 
rritor të madh dhe me një popullsi që përfshin një të 
katërtën e njerëzimit, shënojnë një hap vendimtar për- 
para në raportin e forcave në botë në favor të socia- 
lizmit dhe në dëm të imperializmit, shënojnë shpejti- 
min e procesit të kalbëzimit të mëtejshëm dhe të 
shembjes së sistemit shoqëror kapitalist. Çlirimi i po- 
pullit të madh kinez i dha një hov të paparë luftës së 
drejtë çlirimtare të popujve të Azisë, të Afrikës dhe të 
Amerikës Latine. 

I udhëhequr me urtësi nga Partia e tij e lavdishme 
Komuniste me birin e tij të madh në krye, shokun 
Mao Ce Dun, populli heroik kinez, gjatë këtyre pak 
vjetëve, që nga shpallja e Republikës, ka arritur fitore 
të shkëlqyera historike në ndërtimin socialist. Duke 
zbatuar në mënyrë krijuese marksizëm-leninizmin, 
Partia e lavdishme Komuniste e Kinës po e bën Rcpu- 
blikën Popullore të Kinës një vend të fuqishëm socialist. 
Populli kinez, duke zbatuar me sukses tre flamurët e 
kuq: të vijës së përgjithshme të partisë për ndërtimin 
e socializmit, të hopit të madh përpara dhe të komu- 
neve popullore, ka treguar një inisiativë krijuese në një 
nivel shumë të lartë në të gjitha fushat e ndërtimit socia- 

list. Kështu, në Kinë, gjatë tre vjetëve të hopit të 
madh, në sektorin ce industrisë u realizuan përpara 
afatit treguesit kryesorë të planit të dytë pesëvjeçar, u 
krijua një bazë industriale moderne mjaft c madhe, 
duke bërë që të rritet disa herë më shumë kapëciteti i 
prodhimit në degët kryesore të industrisë. Në sektorin 
e bujqësisë janë zhvilluar në përpjesëtime të mëdha 
ndërtimet ce bonifikimit të tokave dhe një sërë puni- 
mesh të tjera, duke krijuar kushte të favorshme për 
një zhvillim të mëtejshim të prodhimeve bujqësore, 
ndërsa arsimi dhe kultura gjatë kësaj periudhe kanë 
ecur mc shpejtësi përpara. Nuk ka dyshim sc sukseset 
e shkëlqycra, të arritura deri sot, përbëjnë një bazë 
shumë të fuqishme për të ccur akoma më shumë dhe 
më me vrull përpara. 

Këto suksese të shkëlqyera janë fryt i përpjekjeve 
vigane të këtij populli të madh e të talentuar dhe i 
unitetit të tij të pathyeshëm me Partinë c lavdishme 
Komuniste të Kinës. Këto suksese frymëzojnë në luf- 
tën e tyre për liri, pavarësi dhe përparim shoqëror të 
gjithë popujt e tjerë që vuajnë akoma nën zgjedhën e 
egër të kapitalit. 

Republika Popullore e Kinës, duke ndjekur me 
konsekuencë politikën e urtë marksiste-leninisie të for- 
cimit të miqësisë dhe të unitetit me të gjitha vendet 
socialiste, përkrah me të gjitha forcat e veta përpjekjet 
revolucionare të popujve të shtypur që luftojnë kundër 
imperializmit dhe kolonializmit, lufton me vendos- 
mëri kundër politikës imperialiste të agresionit dhe 
të luftës. 

Si vend i fuqishëm socialist, Kina luan sot një rol 

gjithnjë e më të madh në arenën ndërkombëtare, jep 
një kontribut të rëndësishëm në triumfin e parimeve 
të bashkekzistencës paqësore midis shteteve me sisteme 
të ndryshme politike dhe shoqërore dhe qëndron e pa- 
tundur në radhët e para të luftës kundër imperializmit 
për forcimin e miqësisë midis popujve, për uljen e 
tensionit ndërkombëtar dhe për sigurimin e paqes 
në botë. 

Politika e urtë paqësore marksiste-leniniste e Re- 
publikës Popullore të Kinës çmohet shumë nga të 
gjithë popujt paqedashës, të cilët shohin te ajo një 
mbrojtëse të vendosur e konsekuente të lirisë dhe të 
pavarësisë së popujve, një luftëtare të papërkulur kun- 
dër çdo lloj shtypjeje, shfrytëzimi dhe padrejtësie. 
Prandaj kjo politikë e drejtë e Republikës Popullore të 
Kinës nuk mund të errësohet nga akuzat dhe shpifjet 
e ulëta të imperialistëve dhe të aleatëve të tyre, si dhe 
të revizionistëve modernë. 

Qeveria e Kenedit dhe partnerët e saj perëndimorë, 
ndërsa flasin me hipokrizi për paqe sa për të gënjyer 
popujt, vazhdojnë politikën e vjetër kundër paqes, 
shpejtojnë me përpjesëtime të padëgjuara deri tani ga- 
rën e armatimeve dhe pregatitjet histerike për luftë, 
duke krijuar një situatë shumë të nderë ndërkombëtare. 
Shtetet imperialiste, me Shtetet e Bashkuara të Ame- 
rikës në krye, i kanë sabotuar vazhdimisht bisedimet 
për çarmatimin dhe ato për ndalimin e provave të 
armëve bërthamore. Imperialistët amerikanë dhe alea- 
tët e tyre, sidomos qeveria revanshiste e Bonit, kohët 
e fundit kanë shpërthyer një fushatë të madhe luftë- 
nxitëse, kanë shtuar së tepërmi veprimet dhe provoka- 

cionet agresive, si dhe përpjekjet për të ngjallur psiko- 
zën e luftës. 

Partia e Punës e Shqipërisë, Qeveria dhe populli 
ynë, kanë kërkuar dhe kërkojnë nënshkrimin e trakta- 
tit të paqes me Gjermaninë dhe normalizimin e gje- 
ndjes në Berlinin Perëndimor si një qytet i lirë dhe 
i çmilitarizuar. 

Ngjarjet vërtetojnë çdo ditë e më qartë karakterin 
agresiv të imperializmit, prandaj në situatën e sotme 
ndërkombëtare më tepër se kurrë kërkohet të rritet vi- 
gjilenca e popujve dhe bashkimi i të gjitha forcave 
paqedashëse për të frenuar planet agresive të pregatit- 
jes dhe të shpërthimit të luftës së imperialistëve e 
veçanërisht të imperialistëve amerikanë, këtyre atenta- 
torëve të egër të paqes, armiq të betuar të njerëzimit. 
Duhen luftuar e duhen goditur pa mëshirë planet dhe 
veprimet luftënxitëse e agresive të imperialistëve, du- 
hen demaskuar pa lëkundje orvatjet demagogjike të 
imperialistëve dhe të agjenturave të tyre revizioniste. 
Partitë marksiste-leniniste kanë zhvilluar dhe zhvilloj- 
në një luftë parimore të vendosur kundër revizionizmit 
të sotëm, që përbën rrezikun kryesor në lëvizjen komu- 
niste. Në këtë luftë midis marksizëm-leninizmit dhe 
revizionizmit fitorja do të jetë e marksizëm-leninizmit, 
ndërsa revizionizmi në mënyrë të pashmangshme është 
i destinuar të falimentojë e të shpartallohet. Revizio- 
nistët mund të arrijnë të mashtrojnë disa të ashtuquaj- 
tur marksistë, por kurrë marksistët e vërtetë: revizio- 
nistët mund të të gënjejnë për një kohë, por jo gjithmo- 
në. Ndërgjegjja e komunistëve s'është plaçkë tregu që bli- 
heteshitet në pazar. Mendja e kthjellët e marksistëve 

nuk errësohet lehtë nga dredhitë e akrobatëve dhe të 
sharlatanëve të panaireve. Marksizëm-leninizmi është i 
pamëshirshëm ndaj renegatëve, prandaj revizionistët me 
çfarëdo maske që ta mbulojnë fytyrën, kanë një frikë 
të tmerrshme në bark, sepse ce dinë ç'fat i pret. 

Imperialistët amerikanë dhe aleatët e tyre, duke 
ndjekur një politikë luftënxitëse dhe të tmerruar nga 
rritja e vazhdueshme e autoritetit të Republikës Popu- 
llore të Kinës në botë, shkelin në mënyrë flagrante 
normat më clemcntare të së drejtës ndërkombëtare dhe 
parimet themelore të Kartës së Kombeve të Bashkuara. 
Ata janë munduar me të gjitha mënyrat t'i mohojnë, 
për 12 vjet me radhë, Republikës Popullore të Kinës 
rivendosjen c të drejtave të saj të ligjshme në Organi- 
zatën e Kombeve të Bashkuara, shpikin të ashtuquajtu- 
rën politikë të edy Kinaver si taktikë djallëzore për të 
përjetësuar pushtimin e ishullit të Tajvanit, për të 
mbajtur me çdo kusht në këmbë kufomën politike të 
Çan Kai Shisë, që populli kinez e shporri nga atdheu i 
vet me luftën e tij heroike. Por duan apo nuk duan im- 
perialistët amerikanë dhe shërbëtorët e tyre, sot ckzis- 
ten vetëm një Kinë, një dhe e pandarë — Republika e 
madhe Popullore e Kinës, shtet i fuqishëm socialist, që 
përparon dhe lulëzon çdo vit c më shumë, pa pjesë- 
marrjen e të cilit nuk mund të zgjidhet asnjë problem 
1 rëndësishëm ndërkombëtar. 

Populli shqiptar, Partia e Punës e Shqipërisë dhe 
Qeveria jonë i dënojnë me vendosmërinë më të madhe 
manovrat dhelparake të imperialistëve amerikanë dhe 
të shërbëtorëve të tyre për të mohuar të drejtat e ligj- 
shme të Republikës Popullore të Kinës në Organizatën 

e Kombeve të Bashkuara dhe përkrahin pa rezerva 
çështjen që Republikës Popullore të Kinës t'i jepet sa 
më parë vendi që i përket në këtë organizatë ndër- 
kombëtare. Tajvanin dhe ishujt e tjerë rreth tij ne i 
konsiderojmë si pjesë përbërëse dhe të pandarë të Re- 
publikës Popullore të Kinës, prandaj e kemi mbështetur 
plotësisht dhe do ta mbështetim edhe në të ardhshmen 
çështjen c çlirimit të plotë të tyre. 


Të dashur shokë dhe zotërinj, 

Populli shqiptar dhe populli kinez janë lidhur me 
një miqësi të përjetshme vëllazërore, të bazuar në pari- 
met e marksizëm-leninizmit dhe të intcernacionalizmit 
proletar. Kjo miqësi e madhe që rritet, forcohet dhe 
lulëzon çdo ditë e më shumë është kalitur në luftën 
tonë të përbashkët për mbrojtjen e pastërtisë së mark- 
sizëm-leninizmit, për demaskimin me vendosmëri deri 
në fund të imperialistëve luftënxitës amcrikanë dhe të 
shërbëtorëve të tyre, revizionistëve modernë, për që- 
Mimet dhc idealet tona të përbashkëta — ndërtimin e 
socializmit dhe ruajtjen e paqes në botë. Farkëtuese të 
kësaj miqësie të pathyeshme janë partitë tona marksis- 
te-leniniste, të cilat luftojnë me vendosmëri dhe pa u 
përkulur përpara çdo pengese e vështirësie për zbati- 
min c marksizëm-leninizmit, për forcimin e unitetit të 
vendeve socialiste dhe të unitetit të lëvizjes komuniste 
e punëtore ndërkombëtare, të cilin më kot-orvaten ta 
dëmtojnë mercenarët e imperializmit dhe revizionistët 
modernë. 

Frytet e miqësisë së madhe të të dy vendeve tona 
pasqyrohen më së miri në zgjerimin dhe në forcimin e 

gjithanshëm të marrëdhënieve dhe të bashkëpunimit 
vëllazëror midis të dy popujve dhe vendeve tona so- 
cialiste. Ne me kënaqësi të madhe konstatojmë se gjatë 
viteve të fundit, sidomos gjatë vilit 1961, bashkëpunimi 
në të gjitha fushat midis Republikës Popullore të Shqi- 
përisë dhe Republikës Popullore të Kinës ka marrë 
një zhvillim akoma më të madh në interes të të dy 
popujve tanë dhe të socializmit. Republika Popullore e 
Kinës i ka dhënë dhe vazhdon t'i japë popullit shqiptar 
një ndihmë të madhe bujare, internacionaliste, për 
ndërtimin e socializmit në Shqipëri. Partia e Punës, 
Qeveria e Republikës Popullore të Shqipërisë dhe popu- 
lli shqiptar kanë qenë dhe do t'u jenë kurdoherë mirë- 
njohës popullit të madh kinez, Partisë Komuniste të 
lavdishme dhe Qeverisë së Republikës Popullore të 
Kinës për këtë ndihmë vëllazërore pa interes. 


Shokë dhe zotërinj, 

Populli shqiptar, i udhëhequr me urtësi e guxim 
nga Partia e Punës e Shqipërisë, me patriotizmin e 
flaktë që e karakterizon, me punën e tij vetëmohuese, 
çan përpara i vendosur dhe ka arritur suksese të më- 
dha në ndërtimin e socializmit, në forcimin e pozitës 
ndërkombëtare të Republikës Popullore të Shqipërisë 
dhe të fuqisë së saj mbrojtëse, pa iu trembur syri nga 
rrethimi kapitalist e revizionist dhe nga orvatjet c pa- 
ndërprera armiqësore të imperialistëve e të veglave 
të tyre. 

Imperializmi, revizionistët e Beogradit dhe gjithë 
armiqtë e Partisë e të popullit tonë janë përpjekur me 
zjarr e me hekur, me komplote e me bllokada të shumë- 

llojshme ta mbytin Partinë tonë, të robërojnë popu- 
llin. Armiqtë mendojnë se Shqipërinë, meqë është e 
vogël, mund ta likuidojnë lehtë. Por ata, duke gabuar 
në llogaritë e tyre, kanë dështuar dhe do të dështojnë 
me turp, sepse përpara kanë gjetur dhe do të gjejnë 
kurdoherë një kala të çeliktë që nuk jepet, e cila mbro- 
het me heroizëm e me guxim nga një popull e një 
Parti trime. Ata që janë përpjekur t'i bëjnë varrin 
Shqipërisë kanë rënë vetë brenda. Shqipëria e re so- 
cialiste ccën përpara si trimëreshë, siç i ka hije një 
vendi socialist që rron dhe lufton në shekullin e madh 
të leninizmit. Trupi i kësaj trimëreshe ka shenjat e 
plagëve nga thikat e plumbat e armiqve, por balli i 
saj është i pastër e i ndritur, pa njolla, syrin e ka si 
shqiponjë mali dhe zemrën e ka të pastër e të zjarrtë 
si revolucioni. Është për këtë arsye që Shqipërinë dhe 
Partinë e saj heroike i duan, i respektojnë dhe i mbroj- 
në gjithë njerëzit përparimtarë e gjithë komunistët në 
botë. Është për këtë arsye që kush ngre dorën kundër 
Shqipërisë, do të hajë grushtin e rëndë jo vetëm të 
kësaj trimëreshe, por dhe të të gjithë komunistëve të bo- 
tës, të popujve të vendeve socialiste, të gjithë njerëzve 
të ndershëm dhe përparimtarë. Armiqve të popullit 
dhe të Partisë sonë të mos u shkojë ndër mend se do të 
na gjejnë në befasi. Ne jemi të pregatitur për çdo 
situatë dhe të gatshëm të përballojmë me sukses çdo 
ngjarje. Ne ua njohim dhe ua kuptojmë dredhitë, kom- 
plotet, kombinacionet e tyre kundër popullit dhe Par- 
tisë sonë dhe këtu qëndrojnë forca dhe pjekuria e 
popullit dhe e Partisë sonë. Ne s'jemi njerëz të iluzio- 
nëve dhe të ëndrrave, ne e dimë se vështirësitë e pen- 

gesat e njerëzimit dhe të popullit tonë s'mbarojnë pa 
u shfarosur imperializmi dhe agjentura e tij — revi- 
zionizmi. Dhe duke mos pasur frikë t'i përballojmë dhe 
t'i zhdukim këto vështirësi përgjithmonë, ne korrim 
vazhdimisht suksese, kurse arviqië tanë disiata. 

Me entuziazëm të papërshkruar, si kurrë ndonjë- 
herë, punonjësit e vendit tonë janë mobilizuar tani me 
të gjitha forcat për realizimin dhe tejkalimin c detyrave 
të planit të tretë pesëvjeçar. Këtë c dëshmojnë më së 
miri rezultatet c shkëlqyera të realizimit të planit 
nëntëmujor të këtij viti. 

Vendimet historike të Kongresit IV të Partisë sonë 
pasqyrojnë më së miri politikën e drejtë konsekuente, 
marksiste-leniniste të Partisë së Punës të Shqipërisë. I 
frymëzuar nga këto vendime populli shqiptar, si një 
popull që ndërton me sukses socializmin, edhe paskëtaj 
do të punojë akoma më i vendosur për ndërtimin e so- 
cializmit në atdheun e tij të lirë e sovran. 

Populli ynë ecën i sigurt përpara në rrugën ec so- 
cializmit, sepse kudo në botë ka miq dhe vëllezër të 
sinqertë e besnikë që c përkrahin, si popujt vëllezër të 
Bashkimit Sovjetik, të Kinës Popullore dhe të vendeve 
të tjera socialiste. 

Një miqësi e flaktë, e pastër, e sinqertë, është ka- 
litur në zemrat e Partisë dhe të popullit tonë për popujt 
e Bashkimit Sovjetik dhe për Partinë e Leninit dhe të 
Stalinit. Kjo s'u pëlqen dhe u prish planet revizionis- 
tëve modernë, të cilët na quajnë antisovjetikë, farisej. 
Partia i thotë popullit, qentë le të lehin, ti shiko punën 
tënde të lavdishme se e ke drejt. Partia dhe populli ynë, 
si kurdoherë, do të luftojnë për forcimin e miqësisë 

vëllazërore me popujt e Bashkimit Sovjetik, të Repu- 
blikës Popullore të Kinës dhe me të gjithë popujt e 
vendeve të tjera socialiste, për forcimin c mëtejshëm 
të unitetit dhe të solidaritetit internacionalist, për 
mbrojtjen e interesave të larta të atdheut dhe të socia- 
lizmit, në brigjet c Adriatikut dhe të Jonit. 

Në këtë ditë feste të madhe dhe gëzimi të papër- 
shkruar për popullin vëlla kinez, më lejoni të ngre 
këtë dolli: 

Për popullin e madh hcroik dhe të talentuar kinezi 

Për Partinë e lavdishme Komuniste të Kinës, me 
udhëheqësin e dashur shokun Mao Cc Dun në kryet 

Për miqësinë e pathyeshme midis dy popujve tanë 
vëllezëri 

Për paqen dhe miqësinë midis popujvel 


Botuar për herë të parë në Botohet sipas origjinalit që 
gazetën -Zëri i popullite, gjendet në Arkitin Qendror 
Nr. 237 (4080), 1 tetor 1961 të Partisë 

